
Midőn e díszmunkát sajtó alá rendeztük, oly könyvet 
akartunk adni a magyar közönség asztalára, amely kiálli- 
tásának fényességében, képeinek művészi becsébén, szö- 
vegének választékosságában és tartalmasságában a legelső 
helyek egyikére tarthasson igényt az irodalomban. Az a gon- 
dolat vezetett bennünket, hogy a magyar nemzetnek világra- 
szóló történelmi dicsőségéből összegyüjtsünk minden fényt 
és ragyogást, mely a férfi-szivet lelkesedésre buzdíthatja és 
egyrészt, mint emlékezet, másrészt, mint példa-adás kitöröl- 
hetetlenül vésődjék a szivekbe. 

Ezért szólitottuk sorompóba a magyar irók elite- 
gárdáját, hogy genialitásuk szikrájával gyújtsák fel a lel- 
kekben a honszerelem tüzét. Ahol pedig az irott szó nem 
tudna közvetetlenül hatni az olvasó-közönségre, oda hivtuk 
segitségül a magyar művészeket, hogy alkotásuknak melegsé- 
gével és ihletével felébreszszék a magyar nemzet legjelesebb 
erényeit: a kegyeletes hálát az ősök emléke iránt és a haza- 
szeretet forrásából fakadó reménységét a jövendőnek. Igy 
egésziti ki e könyvben a művész genieje az iró művészetét! 
Kölcsönös erővel emeljék a magasba a hazafias érzések 
áhitatát és szárnyat adjanak azoknak a fenkölt vágyaknak 
és indulatoknak, amelyeknek czélja és egyúttal éltető levegője 
a szabadság! 

Mi alkalmasabb eszköz a hazaszeretet erényének meg- 
termékenyitésére és a lelkes fajszeretet áttüzesítésére, mint 
azok a gyújtó példák és csudálatos hőstettek, amelyek 
a magyar történelem évezredes küzdelmeiből lépnek elő, 
hogy bámulatra ragadják az egész világot?... A hősök 
tiszteletének, a haza és trón iránt való hűség évezredes 
kultuszának óhajtottunk hódolni, mikor a magyar történelem 

kincseiből  kiválogattuk a legbecsesebb anyagot, mely 
valaha a magyar művészi geniet megihlette és alkotásra 
sugalmazta. 

Erre pedig fényes alkalmat nyujtott nekünk a magyar 
nemzet dicsőségesen uralkodó királyának 70-ik születése 
napja, amely mindnyájunkat kegyeletes hálával és szeretet- 
teljes örömmel tölt el a mi bölcs Uralkodónk koronás 
Személye iránt, akit a Gondviselés nehéz próbákon keresztül 
emelt fel a dicsőség és népszerüség piedesztáljára. Egy 
egész korszakot töltött be az ő jóságos uralkodása s nincs 
sziv, amely megindulás nélkül ne pillantana vissza a nevével 
összeforrott utolsó évszázadra. Megmutatta ezt minden hű 
alattvalója, midőn a szeretetnek és hálának annyi megnyilat- 
kozásával halmozta el Uralkodóját, amely még a külföldön 
is tiszteletet ébresztett és rokonszenvet keltett. 

E szeretetnek megindulásától vezéreltetve teszszük le 
magas trónja zsámolyához e könyvet, amely Szent István 
koronája viselőinek: az Ő dicső Elődeinek nagyságáról és 
a magyar nemzetnek az Ő trónusához való évszázados 
hűségéről regél. ILeteszszük azzal az imaszerü fohászszal, 
hogy a Gondviselés engedje felkent fején még sokáig 
dicsőségben ragyogni koronáit népei üdvére és a monarchia 
nemzeteinek boldogitására. 


Hock János 
szerkesztő. 

DICSŐSÉGÜNK HOCK JÁNOS 


Hősök és vértanuk sírján nő a nemzeti dicsőség virága! A népek 
történelmi nagyságához csak az a hazafi járulhat egy-egy porszemmel, 
aki önzetlen szeretettel és önfeláldozó munkában adja oda életét részben, 
vagy egészen a hazáért. Minden dicsőség a Megváltás nagy eszméjé- 
hez van kötve. Hogy milliókat tehessünk erőssé, boldoggá, hatalmassá, 
életünk árán kell példát adnunk, hogyan lehet szenvedni és meghalni egy 
eszméért. 

Az ily példák a tettek erejével hatnak s uj életre keltik a népeknek 
elalélt lelkét. Egy-egy tüneményes hős, egy-egy nemeslelkü vértanu sok- 
szor a végpusztulástól mentheti meg nemzetét. Kötelesség teljesítésével 
— mely a halálmegvetésig terjed — megállíthatja nemzetének erkölcsi 
rothadását s előidézheti azt a jóirányu gerjedést, amely , Nagy időknek" 
és , nagy embereknek" csiráit hordozza méhében. 

Emlékezzünk csak vissza gyermekéveink megindulására. Mikor csat- 
tant ki arczunkon a lelkesedés pirja?! Mikor dobogott fel szivünk a nem- 
zeti büszkeség önérzetétől áradozva?! Valahányszor atyáink térdén, vagy 
iskolapadunkon ülve, visszafojtott lélekzettel lestük a halálba menő hősök 
történetét, akik életük vértanuságával szerezték meg a mi nemzeti dicső- 
ségünket. Az ily példák ragadnak az égbe s lángra gyujtják szivünkben 
a hazaszeretet tiszta idealizmusát. Egy gondolat fogamzik meg ilyenkor 
lelkünkben, hogy milyen szép volna nekünk is igy cselekedni és ha kell, 
meghalni a hazáért. 

Óh! az emberiségnek mindig szüksége volt egy-egy vezető alakra, 
aki valamely szent eszmének a zászlóját a kezébe ragadta s bátran vitte 
lépésről lépésre, mindig magasabbra — ha kellett, egész a Golgotháig. 
Akit nem riasztott vissza semmi mélység, nem széditett meg semmi 
magasság. Aki mosolyogva nézett szemébe az erőszaknak és megvetéssel 
tudott felülemelkedni minden csábitáson. Aki el tudta fojtani szivében az 
önzést s azt a silány földi dicsvágyat, amely meg nem fér a hazáért 
mindent feláldozni kész szivnek véghetetlen szerelmével! 


Az ily vezérek sodorták magukkal a tömeget s ujraszülték megváltó 
életükkel nemzetüket a dicsőségben. Uj eszményeket adtak hanyatló kor- 
szakoknak s késő századok nemzedékeit nemesitették meg példaadásukkal. 
Ezekről mondja a költő : 


Csak törpe nép felejti ős nagyságát, 
Csak elfajult kor hős elődöket:; 

A lelkes eljár ősei sírlakához, 

S gyujt régi fénynél uj szövétneket! 


Valóban a szavak csak tanitanak, de a példák hatnak. Ez az oka, 
hogy minden ország, amely hőseinek emlékezetét nem tiszteli, saját nem- 
zeti életét gyilkolta meg. Nemcsak a kegyelet szent érzését tiporja sárba, 
de elfojtja azt a nemzeti erőforrást, amelyből az utódok a hazaszeretet 
lelkesedését és e lelkesedés önzetlenségének történelmi tanuságait merithetik. 

A mi hazánk hősöknek és vértanuknak temetője. Minden talpalatnyi 
földet honszerző ősök és nemzetfenntartó vitézek vére áztatott. Nincs e haza 
szent földjén egy maroknyi por, amelyet még szentebbé ne tenne elhunyt 
vértanuk ereklyéje. Nincs olyan népfaj a világon, amelynek multjában 
annyi fény, annyi dicsőség egyesülne, nehéz megpróbáltatások  szenvedé- 
seivel, mint az én édes magyar vérem. Miért rejtenénk tehát véka alá 
a mi világosságunkat ? ! 

Hadd lépjenek elő évszázadok homályából azok a mesés hősök 
és martirok, akik vérükkel irták fel az égre a magyar név dicsőségét! 
Ne csupán a kegyelet őrizze porladozó ereklyéiket az anyaföldben, hanem 
bontakozzanak ki sírjaik sötétségéből s a vihar erejével rázzák fel sziveinket 
uj eszmények kultuszára. Önzetlen, megalkuvást nem türő hazaszeretetre, 
hogy méltó utódok sarjadzanak a hős elődök törzsökéből, 

Vigyük a világ elé a mi dicsőséges történelmünket, hadd ragyogjon 
be fényével az egész világ szemébe . . . 

Irigylem azt a bérczi sast, amely izmos szárnyaival áttöri a fellegek 
homályát s éles szeme előtt feltárul a végtelenség. Egyetlen pillantással 
tekinti át a messzeséget s e lebegő, könnyü mozdulatlanságban egy pontról 
lát meg egyszerre mindent. 

Óh! végy szárnyaidra engem is emlékezet! Emelj föl az idők magas- 
latára, hogy megmérhessem egy ezredév történelmének mélységeit. Hadd 


nézzek be a századok ködös messzeségébe — csak egy futó pillanatra 
bár — csak addig, mig egy hulló csillag kilobban az égen és fénybe 


vonja a sötét éjszakát. 

KKTYESTAT 


Hadd gyönyörködjem nemzetem multjának dicsőségében! Hadd 
fürödjék meg lelkem ott, a napfényes magasságban, az emlékeknek üde 
illatában. Fiadd nézzem végig a honfoglaló ősök dicső küzdelmeit, szent 
királyaink apostoloskodását, mikor a vad, kemény törzsbe a kereszténység 
friss gallyát ojtják, hogy ezt az életerős fajt vele megnemesitsék. Hőseink 
diadalmas harczait, megpróbáltatásaink véres tusáit, martirjaink magasztos 
haldoklását, mikor életüket —— a földi embernek legdrágább kincsét — 
áldozták fel hazájuknak csodálatos szerelméért. 

Mennyi fény, mennyi dicsőség! Hálát adok neked mindenható 
Isten, aki a nemzetek szivét igazgatod, hogy ez a nemzet az én nem- 


zetem. Az én elhagyott vérem, akit a népvándorlás vihara — mint az 
ágról elszakadt levelet ide sodort a messze idegenből, hogy uj hazát 


találjon e hősök vérétől ázott, megszentelt földön. Itt éltünk, itt küzdöttünk 
végig egy hosszu ezredévet, hogy fajunknak nemes tulajdonaival pótoljuk 
a rokoni és baráti támogatás hiányát. 

Te adtad Uram ezt a hazát s a te szent segedelmeddel hősök tar- 
tották ezt fenn nekünk. Oda tüzték keresztedet Kárpátunk bérczére és 
szent királyaink felkent homlokára. E kereszt árnyékában pihentünk meg 
a jó és a balsors napjaiban. Ezt ölelték szivükhöz a mi atyáink buzgó 
hittel, mikor már-már elmerültünk a századok hullámveréseiben. Ez a kereszt 
volt a mi biztosságunk horgonya, mely ideszegezte e nemzetet az anya- 
földhöz s nem engedte kisiklani a biztos kikötőből, hogy szét ne törjön 
a kalandos vállalkozások zátonyán. 

E jelvény ékesítette diadalmas lobogóinkat a dicsőségteljes csatákban, 
mikor a családi tüzhelylyel együtt kellett védelmeznünk a keresztény nyugatot 
is és benne a te szent tanaid szellemében felépült műveltséget és haladást. 

Nehéz napok voltak ezek. Mi is, mint egykor a templomukat épitő 
zsidók, csak fél kézzel rakhattuk a téglát hazánk kulturjának szentélyéhez, 
mert a másikban kardot kellett forgatnunk, hogy megvédelmezzük a nyu- 
goti czivilizácziót. 

Ezért gázolt rajtunk keresztül a Keletnek minden erőszakos hatalma. 
Testünkkel fogtuk fel a csapásokat, mint az anya keble a gyermekére irányo- 
zott vasat. Hányszor roskadtunk össze saját vérünkben, mikor szomoru tekin- 
tetünket elhagyatva emeltük az égre?! Nemzedékeket irtottak ki emberöltőkre 
s rakásra gyilkolt csecsemők hulláin tört elő a pusztitás, hogy üszköt vessen 
a családi tűzhely szentélyébe és kiirtsa onnan a mosolyt és a boldogságot. 

De az összeroskadó hamvakból mindig csak megujulva támadt fel 
ez a nemzet, mert nincsen olyan tátongó örvény és ijesztő mélység, 
amelyeken egy kiválasztott népet biztosan keresztül ne vezetne az 
Urnak szent keze. 

Ezt a szent kezet válságos pillanatokban mindenkor éreztük. Meg- 
könyörült rajtunk s a fölemelt fegyvert, melyet a diadalmas ellenség a 
letiport nemzet szivébe készült verni, mindig kicsavarta kezéből az erős 
Isten. Megtörte kezükben az aczélt, hogy össze ne tiporhassák Szent István 
nemzetét, melyet egy haldokló szent és király ajánlott az Isten anyjának 
pártfogásába. 

Ez a pártfogás volt a mi ezredéves történetünk. Egy gondviselő kéz 
igazgatta a mi nemzetünk sorsát, amelyet sokan csak azért nem látnak, 
mivel ez a kéz is árnyékot vet maga után. 

De nézzetek csak egy kissé élesebben! Történelmünk minden lapja 
a Gondviselés titkos intézkedéseit tárja elénk. Még nemzeti megpróbálta- 
tásaink nehéz napjai is csak javunkra szolgáltak, bár hatásaik gyakran 
csak évszázadok mulva voltak érezhetők. 

Egy ezredév alatt népek tüntek és enyésztek el a semmiségbe. 
Virágzó nemzetek porát szórta szét az idők vihara s világhódító biro- 
dalmak roskadtak össze saját sulyuk alatt. Régi nagyságuk most már csak 
történelmi emlék. Hol vannak? Hova tüntek az idő áramlatában?! Nem 
a vihar törte le büszke fejük koronáját, hanem összeroskadtak észrevétlenül 
az Urnak egyetlen lehelletére. Eltüntek, mivel betöltötték már azt a feladatot, 
amely nekik kiosztott szerepük volt abban a világ-összhangban, melylyel a 
Gondviselés az egyetemes emberiség sorsát intézi. 

Vajjon melyik élt közülük ezredévet?! 

S ez a kis nemzet, ez a maroknyi nép, amely az európai fajok és 
nagy népcsaládok tengerében csak egy magányos, elhagyott szigetecske, 
visszatekint egy elmult ezredévre s a megszentelt multnak dicsőségteljes 
emlékeiből merithet uj erőt és kitartást a szebb jövendőre. ÉL még annyi 
megpróbáltatás után is s büszkén tekinthet vissza a messze századokba, 
reménységgel a jövendőkbe. 

Itt látom én a Gondviselés kezét. Nem a mi erőnk, nem a mi gyenge- 
ségünk tartott fenn bennünket, hanem az Ő szent akarata. Mert bárminő 
parányi is ez a nemzet, egy sulyt képviselt a Gondviselés mérlegében. 
Az Isten bölcsesége hosszu időkre terjedő feladatot rótt e nemzetre s élni 
is fog mindaddig, mig e feladatát teljesíteni képes lesz. 

Mi ez a feladat — tisztán látható. Kidomborodik történelmi emlékeink- 
ből s mintvezető eszme bontakozik ki egy évezred eseményeinek tanuságaiból. 

Ez a nemzet akkor volt legdicsőbb, akkor volt leghatalmasabb, 
mikor a kereszttel együtt védelmezte a szabadságot és a nyugoti művelt- 
séget — akkor fog elpusztulni, mikor e hivatását megtagadja. 

Ezt a szerepet mérte nemzetünkre az Ur, világkormányzatának össz- 
hangjában. 

A magyar fajnak tehát fönséges, isteni hivatása van s meggyőződ- 
hetünk hazánk történelméből, hogy e nemzetnek minden nagy férfia, 
minden hőse átérezte fajának magasabb rendeltetését. Senki náluk hazáját 
jobban nem szerette ! 

Haza! Te szent titok, fönséges szó, megérthetetlen szeretetnek hatal- 
mas forrása. Óh mindaz, ami szivünknek kedves, amiért élni édes és jó, 
föltalálható a te nevedben. Nem egy elvont eszmény, egy hideg szimbolum 
vagy te csupán, hanem élő valóság, amelyet látunk, érzünk és tapint- 
hatunk. Anyánknak könye, mely egykor szivünk sebére hullott, gyermekünk 
mosolya, mely földöntúli boldogsággal tölti el keblünket ; lelkünknek leg- 
első megindulása; az a begyepesedett hant, amely szülőink és gyerme- 
keink porladó testét födi; az a legelső dal, mely ott fészkel emlékezetünk- 
ben, azok a rokonok és jóbarátok, akik közel állnak szivünkhöz; az üditő 
napsugár, az aranykalászos mező, amelyből a tápláló élet fakad; ringó 
bölcsőnk tündérmeséje; rónáink délibábja; suttogó erdőink mélysége; 
magasra törő bérczeink zúgó fenyvese csobogó patakjaival és vizesésének 
harsogásával, mind-mind együttvéve ez a mi hazánk. 

Ez a föld az, ahol megszerettük anyánkat, megismertük az Istent; 
amelynek tiszta tűzhelyén születtek gyermekeink, vérünknek sarjai s amely- 
nek hantjai ide kötik szivünket mindörökre; mert könyjeink csak ezekre 
a sírokra folyhatnak. 

Ki ne szeretné tehát hazáját, ezt az élő valóságot, amelyért atyáink 
boldogan mentek a halálba? 

Ussük csak föl krónikáinkat, a hazaszeretetnek oly példáival talál- 
kozhatunk, mely rögtön megmagyarázza, hogy ez a maroknyi, elhagyatott 
magyar faj, minő tulajdonságával tudta fenntartani ezer veszély között 
imádott hazáját. 

Nézzétek azokat a szent királyokat, akik állambölcsek, törvényhozók, 
hősök és diadalmas hadvezérek egy személyben! Nézzétek azokat a vér- 
tanukat, hogyan rohannak hazaszeretetük tüzétől égve a biztos halálba, 
Spanyolországnak egy nemese föláldozza életét, hogy megmenthesse a 
királyt. Századok regélnek heroizmusáról. Az ily vértanuságnak egész 
sorozatát mutatja föl a magyar történelem. Vagy nézzétek azt a hőst, aki 
lerántja magával a bástyafokról a dulakodó ellent s meghal a hazáért. 

A vértanuknak önfeláldozó haláltusáját beszéli nekünk Szigetvár, 
Temesvár, Drégely — s ezek a jelenetek csak egyes drágakövek a ma- 
gyar faj hazaszeretetének koronáján. Hiszen még a legujabb szabadság- 
harcznak is oly dicsőséges jeleneteit ismerjük, amelyek az ősi vér romlat- 
lanságáról beszélnek csodákat a világnak. Nőket látunk álruhában küzdeni, 
mint ahogy anyáik harczoltak Eger bástyáin. Gyermekek hagyták ott 

a szülői fészket s ifju jegyesek és anyák kötötték föl a kardot szeretteik 
oldalára s mosolyogva küldték őket a halál mezejére. Látunk gyenge 
gyermekeket, akik titokban csókolják meg anyjuk képét, hogy azután 
keblükbe rejtve rohanjanak föl az ostromlott falakra és ifju vérükkel öntöz- 
zék meg a bástya fokát. A fiu haldokló atyjának kezéből veszi ki a fegy- 
vert s mikor ő is összeroskad s elönti arczát az a végső sápadtság, 
amely a megtört szemek rémületével beszél a közelgő halálról, akkor oda- 

KERTET össze s mély sebében összeroskadva haldokló arcza átszellemül 
hazája szerelmétől s utolsó sóhaja: Csak előre! 

Ily ! hősö öknek és va bak ezreit mutathatjuk föl a világnak. Ezeknek 
a történetéből áll! a magyar történelem: a mi nemzeti dicsőségünk ! 

E hősöket és vértanukat, akik a magyar művész-zsenit valaha kivá- 
lóbb alkotásokra inspirálták, mutatjuk be e könyvben: a magyar nemzet- 
nek bibliájában. Régi idők szent emlékeit ujitjuk föl s alázattal fordulunk 
a népek Istenéhez, termékenyitse meg e példákkal ifjuságunk szivét s 
tanítson meg minden magyart aityáinkhoz méltó hazaszeretetre. 

Kicsiny hazát adott az Isten, de ezt is nagygyá tehetik hősi erények 
és önfeláldozó erkölcsök. Dicső példa erre a mult. Okuljunk belőle! 

Je pedig hatalmas Isten, aki itéled a népeket igazságban és a nem- 
zeteket a földön kormányozod, ébreszd föl a szívekben őseink lelkese- 
dését, hazaszeretetük lángoló tüzét, hogy hazánkat mi is oly nagygyá 
és dicsővé tehessük, mint ők tették hősi életükkel és vértanui halálukkal. 
Térdre huilva fohászkodunk Hozzád: 


isten! áldd meg a magyart! 
jó kedvvel, bőséggel, 
Nyujts feléje védő kart, 

Ha küzd ellenséggel. 
Balsors, a kit régen tép, 
Hozz reá víg esztendőt, 
Megbünhődte már e nép 

A multat s jövendőt! 

. . . És fölkerekedék pitymallatkor Nimród két dali fia : Hunor és Magyar 
s útközben vadászgatván, mentek, mendegéltek elébb, elébb, nyugat felé. 
Szemmel be nem lephető végtelen nagy rónaságon vitt keresztül útjok 
s közbe-közbe rengeteg erdőségekbe jutottak, melyek tele valának vadakkal. 
Meg is sokallották, annyi volt a vad. Bölénybikák, szarvasok, őzek ott 
legelésztek a tisztásokon: nem bántották. Jobban esett, ha egy-egy vadat 
külön vehettek üzőbe. És megpillantának egy olyan vadat, amilyet még 
soha. Szarvas volt ez, csodaszép, melyhez hasonlatost emberi szem még 
nem látott. A két ágas-bogas szarva össze volt fonódva s lebegett a feje 
fölött, mint egy koszoru. A két szeme feketéllett, ragyogott, mint a fekete 
gyémánt. A dereka karcsu, hajlékony, mint a lengő nádszál s szaladván, 
nem látszott érinteni a földet. 

— Nézd, öcsém, Magyar, csodaszép egy szarvas! — kiáltott Hunor. 

Csodaszép, csodaszép! — kiáltott Magyar is. Utána ! 

Szaladott a csodaszép szarvas, mint a sebes szélvész, utána Hunor 
és Magyar s velök száz dali legény. Tisztásról sűrűbe, sűrűből tisztásra, 
hegyeken föl, vizeken át. Hol eltünt, hol felbukkant a csodaszép szarvas : 
csalta, csalogatta Hunort és Magyart. Habba keveredtek a vitézek paripái, 
mind lassubb, lassubb lett a vágtatásuk, de Flunor és Magyar nem hagyták 
félbe az üldözést. Reggeltől alkonyatig üzték. Fliába. Leszállt a nap s a 
csodaszép szarvas eltünt egy ingoványos helyen, sűrű nádas rejtekébe. De 
ha a csodaszép szarvast meg nem is foghatták, elvezette őket ez olyan 
szép földre, amilyet még nem láttak. Szépséges szép sziget volt ez, körös- 
körül, ameddig a szem ellátott: erdők és folyóvizek. Övig gázoltak fűben 
és virágban. Nagy terebélyes fák adtak pompás gyümölcsöt és enyhe 
árnyékot. A vizeknek szinén kicsiny és nagy halaknak ezrei uszkáltak s 
játszadoztak a nap verőfényében. 

- Be szeretnék itt maradni örökre! — mondá Hunor áradozó szívvel. 
Hát te öcsém, Magyar? 

— Én is bátyám, én is! 


És ott maradtak. S im, amint egy napon kalandoztak a nagy róna- 
ságon, mit látnak! Egy nagy csapat leány, egyik szebb a másnál, ott 
tánczolt karikába-körbe, egy csörgedező forrásnak a tövén. Lehettek százan, 
ha nem többen s a körnek közepén két leány lejtett, de olyan szép, mind 
a kettő, hogy a napra lehetett nézni, de rájok nem. Dulnak, az elánok 
fejedelmének gyermeke volt ez a két leány. E kettőt rendelte Isten Hunor 
és Magyar élete párjául. S választottak a többi vitézek is. 

— Te az enyém, én a tied; ásó, kapa válaszszon el minket! 

Ez volt az esküjök. És Isten megáldá frigyöket s szaporodtak ivadékról- 
ivadékra. Ugy elszaporodtak, hogy nem volt elég nagy a szép sziget Hunor 
és Magyar nemzetségének. Uj hazát, ennél nagyobbat kellett keresniök. 
Fölkerekedett hát mind a két nemzetség, vándoroltak hegyeken, völgyeken, 
erdőkön, mezőkön keresztül s addig mentek, mendegéltek, mig Szittya- 
országba nem értek. 

Na, ez jó darab föld volt, ezen elfértek, pedig laktak ottan más népek 
is, még pedig rég időktől fogvást. Nem is fogadták ezek nagy örömmel 
a jövevényeket. Hanem Hunor és Magyar ivadékai nem sokat kérdezték, 
elfoglalták az országot s felosztották száznyolcz részre a száznyolcz nemzetség 
között. És nem is láttak szükséget sokáig, mig ez a száznyolcz nemzetség 
is még erősebben el nem szaporodott. Szűk lett nekik Szittyaország is. 
Akkor aztán összeültek a nemzetségek vezérei s tanakodtak, hogy merre 
vezessék a népet. A hún nemzetségek vezérei azt javallották, hogy men- 
jenek nyugat felé; a magyar nemzetségek vezérei meg azt, hogy inkább 
menjenek vissza az őshazába, honnét eleik: Hunor és Magyar elszakadtak. 
De Hunor ivadékai mondák: hiába mennénk vissza, már ott sem férnénk 
el; menjünk csak nyugatnak, majd a jó Isten elvezérel olyan helyre, ahol 
a világ végéig lakhatik a hún s a magyar nemzetség. 

. Hát menjetek el ti! — mondák a magyarok — mi itt maradunk. 
Fa találtok elég nagy földet, adjátok hirül s utánatok megyünk. Ha nem 
találtok: forduljatok vissza. Összeszorulunk, ahogy lehet. Kicsi helyen is 
megférnek, kik egymást szeretik. 

Helyeselték mindannyian ezt a beszédet. Menjenek a húnok, marad- 
janak a magyarok. Hanem mikor éppen indulóban voltak, búcsuzkodtak, 
megszólal Atilla, Bendeguznak fia: Hát az Isten kardja kié lesz ezután? 
A húnoké-e, vagy a magyaroké? 

Mert tudjátok meg, hogy mikor a húnok és magyarok elfoglalták 
Szittyaországot, egy kardot szenteltek Istennek, ki megsegítette, hogy legyőz- 
hessék az uj haza népét. Ezt a kardot Isten kardjának hivták, jussa volt 
rá minden nemzetségnek. Azt mondták a táltosok: mig ez a kard meglesz, 
ne féljetek semmiféle népektől, veletek az Isten. 

Elészólitották a bölcseket: tegyenek igazságot. Három nap s három 
éjjel tanakodtak ezek és azt határozák: adják a kardot egy világtalan ember 
kezibe, az hétszer egymásután penderitse meg, a hetedik penderités után 
ejtse ki a kezéből s ha nyugot felé esik, vigyék a húnok, ha kelet felé, 
maradjon a magyaroké. 

Ebbe mind belényugodtak. Elévezettek egy ősz, öreg, világtalan embert, 
az hétszer megpenderité a kardot, hetedik penderités után kiejtette kezéből, 
de — halljatok csudát! — a kard nem esett le a földre. Hirtelen rettentő 
forgószél kerekedett, fölkapta a kardot s repitette magával, vitte, vitte nyugot 
felé s egyszerre csak eltünt a messzeségben . . . 

— Lássátok, lássátok, — mondá az ifju Atilla — az Isten is azt 
akarja, hogy nyugotnak menjünk. Ne búsuljatok a kard után, megtaláljuk 
mi azt s hogyha megtaláljuk, hirül adjuk nektek: jertek ti is, jertek! 

És elindultak a húnok nagy reménykedéssel. Elől ment az öreg 
Bendeguz, két oldalán két dali fia: Atilla és Buda. Utánuk tenger nép, ki 
lóháton, ki gyalogszerrel. Meg-megállapodtak erdőn, mezőn, folyóvizek 
mentén, megvizsgálták a földet, a vizet, a merre haladtak, de nem találtak 
kedvökre valót, mig a Duna s Tisza közé nem értek. Ez a föld tetszett 
nekik erősen. Egy szóval-lélekkel mondták: nem megyünk tovább, itt mara- 
dunk. De még le sem telepedhettek, jött rettentő nagy sereggel a vasfejü Detre. 
Messze földről hivták segitségül a megrettent népek, akik itt laktak a Duna 
s a Tisza mentén. Mint két fekete felleg, ugy csapott össze a két sereg 
s a hogy összecsaptak, kiáradt a Duna, annyi vér folyt belé. Ha kiáradt, 
nem áradt hiába. Győztek a húnok, övék lett a szép tartomány. És telt, 
mult az idő, éltek a húnok békességben, nem is gondoltak hadakozásra, 
ámde Atillának nem volt nyugodalma. Kicsi volt neki a Duna s Tisza 
köze: meg akarta hódítani az egész világot. Mondta Bendeguz : 

Ne is gondolj erre, fiam, mig az Isten kardját meg nem találod. 
Hiába a nagy vitézséged, ha nincs veled Isten. 

Eközben meghalt Bendeguz s a húnok Atillát királyuknak választották. 
És ez naptól fogvást különösen mindig az Isten kardja volt a fejében. 
Hej, csak megtalálja ! 

S im egyszer oly csudálatos álmot lát, hogy nem tudja megfejteni, 
mit jelenthet az. Hivatja a táltosokat s elémondja nekik : 

— Hallgassatok ide: mi csudálatos álmot láttam ma éjjel. Mintha fényes 
nappal történt volna, ugy emlékszem rá: egy ősz öreg ember szállott le 
hozzám a levegő-égből s egy ragyogó kardot kötött az oldalamra. Aztán 
ahogy felkötötte, eltünt, mintha föld nyelte volna el. Nézem, nézem 
a kardot s hát , ki világra" olyan mint az Isten kardja. S valamiképpen az 
Isten kardját szemünk láttára felkapta s elvitte vala sebes forgószél, azon- 

képpen engem is sebes forgószél kapott fel s vitt erdők, hegyek, végtelen 
rónaságok, rengeteg nagy városok felett. Én pedig, amint repültem, 
le-lesujtottam kardommal s im, az erdők meghajoltak, folyók s tengerek 
kétfelé nyiltak, a városok lángba borultak. Erre fölébredtem. Mondjátok, 
táltosok, mit jelent az álmom? 

Eléállott "Torda, a legvénebb táltos s mondá, amint következik: 
Felséges királyom, életem, halálom kezedbe ajánlom, a te álmod azt jelenti, 
hogy megkerül az Isten kardja és te vele meghóditod az egész világot. 

Hát ebben a szempillantásban szalad feléjök egy pásztorfiu nagy 
lelkendezve s mondja Atillának : 

— Felséges királyom, a pusztán egy kardot találtam. Ihol, fogadd 
el én tőlem. 

Nézi Atilla a kardot, megforgatja, villogtatja s ég, föld megzendült, 
akkorát kiáltott nagy örömében. 

— Ez az Isten kardja, emberek! 

Nézik a táltosok, nézik Szittyaországból jött vének s mondják ezek 
is: Ez az Isten kardja, ez! 

Kérdé Atilla a pásztorfiut : 

— Hol találád ezt a kardot, fiam? 

— Felséges királyom, mondá a pásztorfiu, amint a nyájam után 
mendegéltem, látom, hogy egy tavaji üsző , sajnálja a lábát." Nézem, 
mi baja lehet s hát vérzik az utóballába. Tünődtem magamban: vajjon 
mi vérezheté meg, mikor gyenge hajlós fűnél nincs egyéb a pusztán. 
Nézek erre, nézek arra s ihol egy kard hegyét pillantom meg a földben. 
Megfogom, hogy kihuzzam s im abban a szempillantásban láng csap 
ki a kard hegyén. Megijedtem, elszaladtam, de visszanéztem s mit látok? 
A kard kipattan a földből s forog, forog, mintha szél forgatná. Aztán 
egyszerre csak ellobban a lángja s a kard elterül a földön. Most már 
neki bátorodtam, visszamentem s fölvettem a kardot. 

Ez az Isten kardja, ez az! — kiáltották a népek. 

— Ez az, ez az! — kiáltá Atilla, háromszor vágván vele a négy anya- 
szélnek. És megrendelé, hogy tüzeket gyujtsanak mindenfelé Istennek, aki 
a kardját visszaadta nekik. 

És beteljesedék a vén táltos jövendőmondása : Atilla meghódítja 
FA VlASOL Ea 

Rege és irott történet együtt hirdetik a nagy világhódiítást, Atillának 
és népének csudálatos tetteit, melyekhez hasonlatosról nem tud a világ- 
történelem. Isten kardjával kezében, küldetésszerü hit hajtja előre: meg- 
hóditani az egész világot. A rémület és csodálat hangján emlegetik nevét: 
az egyik Isten ostorát látja benne, a másik dicsőiti benne a , Nagy, 


bölcs, hatalmas, gazdag és bőkezü, nagylelkü, emberséges és igazságos 
királyt, kinek párja sohasem volt és sehol nem található, kinek udvarában 
tizenkét király, herczegek és grófok szolgáltak s meg volt benne mindaz 
a kellék, miket a germánok képzeltek egy igazi királyban." A Kaspi ten- 
gertől a Rajnáig, az Al-Dunától a balti tengerig Atilláé ez az óriás biro- 
dalom; ebben a birodalomban a húnokon és sarmatákon kivül a népek 
nagy keveréke: osztrogótok, gepidák, a középdunai svévek visszamaradt 
részei, a markomannok, bastarnák, herulok, rugiok, turkibányok, skirek, 
turingok, brukterek, saxok, szlávok, neurok, a balti, volgai és kámai juru- 
ugorok, mind e népeknek Atilla a királya, mind e népek félmilliónyi 
harczosának Atilla a vezére! 

Az igazi haza: a Duna és Tisza köze. Itt van a fából épült város, itt 
van az ő fából épült palotája: itt piheni ki a harcz fáradalmait; itt él a világ- 
hódító király nagy egyszerüségben, itt zsongják körül királyok, herczegek, 
grófok, mind fényes, ragyogó öltözetben, de mind szolgál valóképpen. ,,Féle- 
lemmel vigyáznak legkisebb mozdulatára, szemének minden pillantására, hogy 
akaratát minél gyorsabban teljesíthessék. "Nem a mesemondó nép, a történetiró 
mondja ezt. Komoly fenséggel ül királyi székében s arczán nem villan 
mosoly, derü, hallgatván a dalnokoknak szertelen dicsőitésektől áradozó 
dalait az ő világhódító, népeket leigázó harczairól. 

S e regének ismét melléje áll a történelem, mondván: Midőn Priscus 
Atillánál járt, a szintén ott időző nyugatrómai követeknek már volt tudo- 
másuk Isten kardjáról és a hozzá füződő babonás hitről s komor sejtel- 
mek közt mondák a konstantinápolyi követeknek, hogy Atilla többé nem 
római vezérnek, hanem a császárral egyenrangunak tekinti magát, vezéreit 
a maga polgárainak nézi s nagyon lehet tartani attól, hogy ha a perzsá- 
kon is győzedelmeskedik, akik ellen épp akkor készült hadat viselni, 
a rómaiaknak nem mint barátja, hanem mint ura tér vissza. 

S a rómaiak aggodalma nem volt alaptalan. A catalaunumi síkságon 
vívott szörnyü harcz eldöntetlen maradt, bár 165 ezer ember halálával vég- 
ződött s maga a római vezér, Aetius is elesett, de a következő évben, 452-ben 
már a bevehetetlennek hitt Aguileát földig rombolja s az örök várost Leó pápa 
könyörgése menti meg az elpusztulástól. De Atilla nem mond le Róma 
világuralmának megdöntéséről s nagy tervének végrehajtásában csak hirtelen 
jött halála akadályozhatta meg. A világhódító, az Isten ostora nem a harcz- 
mezőn hal meg: Ildikóval, a burgundi királylánynyal tartja nászát, a nász 
éjjelén orra vére elered, torkába száll s megfojtja. 

A húnok fájdalma megmérhetetlen. Hajukat tőbe levágják, arczukat 
felhasogatják: igy gyászolják a világhóditót. A síkság közepén selyem- 
sátor alatt teritik ki a nagy halottat s fölzokog a hún éneknek gyászdala: 


, Atilla, a húnok hires királya, Mundzuk sarjadéka, a legvitézebb nemzetek 
ura, előtte hallatlan hatalommal egymaga uralkodott a szittya és germán 
országokon s a két római világ birodalmait, városaikat elfoglalva, rémü- 
lettel töltötte el s midőn könyörögtek, hogy a többit ne bocsássa zsák- 
mányra, megengesztelődve, az évi adófizetéssel is megelégedett. Miután 
pedig a szerencse kedvezésével mindezt véghez vitte, nem az ellenség 
sebeitől, nem övéinek árulásától, hanem saját nemzetében sértetlenül, örömök 
közt, a fájdalom érzése nélkül halt meg. Ki mondja ezt halálnak, melyért 
senki boszut nem követelhet?" 

Így jegyezte ezt föl Jordanes. És tartának nagy tort a holttest fölött, 
melyet hármas: arany-, ezüst- és vaskoporsóba zártak s fegyvereivel, éksze- 
reivel együtt eltemették . . . 

És eltemették vele a nagy hún birodalmat is. Már a fűszál is feltámadt 
Atilla fiai ellen s mert másként nem győzheték le, egymásra tüzelték 
a testvéreket. Két pártra szakadtak ahúnok s a vég? Szertezüllődött a ren- 
geteg birodalom. S tovább füzi rege és krónika: fölkerekedett Csaba 
királyfi megmaradt vitézeivel s elindult Kelet felé. Arra, amerről vezette 
Bendeguz e földre a húnokat Szittyaországból. Itt hagyának pár ezer vitézt, 
hadd őrizzék Atilla földjét, mig ők visszatérnek Magyar ivadékaival. Ám 
világhódító Atilla halála után négyszáz esztendő telék el, mig Magyarnak 
maradéki megmozdultak, hogy visszaszerezzék Atilla földjét. Azt a földet, 
melyről csudálatos szépeket regélt őseiknek a visszatért Csaba. A legszebb 
mindazon országok közt, melyeket Atilla meghódított. Fekete a földje, 
édes a vize. Zöld selyemnél zöldebb s puhább a füve. Megmérhetetlen 
síkságon keresztül két nagy folyam hömpölyög: a Duna és a Tisza. 
S köröskörül a végtelen síkságot erdőboritotta hegyek szegik. Tündérek 
földje nem lehet szebb és ékesebb. Vajjon ott találják-e még Csaba hátra- 
hagyott húnjainak maradékait? 

Ott találták, ott. Imé, testvérek fogadják Magyar ivadékait Atilla föld- 
jének határán. Hunor és Magyar ivadékai ujból találkoznak: egymás kebe- 
lére borul a magyar és a székely: Hunor és Magyar ivadékai. Egy 
a nyelvök: megértik egymást. Egy gondolatban dobban össze a szivök: 
visszaszerezzük Atilla földjét, vissza! 

- Együtt élünk, együtt halunk! — kiáltott magyar és székely, hogy 
ég, föld rengett belé. 
Együtt élünk, együtt halunk! — valljuk ma is, ezer év multán, 
valljuk mindörökké, Hunor és Magyar ivadékai . . . 


en 


VÁGÓ PÁL 


KIEV ELŐTT 


MAGYAROK 


sgt 


KTK EZEN ES 


A MAGYARO K CISEICS IRTA ESTSGT 


FEKETE JÓZSEF 


KIEV ELŐTT 8 999999 


Hogy az egyetemes emberiség sorsát egy magasabb isteni kéz igazgatja, 
az leginkább szembetünik a népvándorlás csudálatos áramlatában. Ki tudja 
megfejteni az okát: miért özönlöttek Európa földjére rajonként azok a nyers, 
vad elemek, akik ismeretlen tájakról szedték fel sátorfájukat s elhagyták 
családjaikkal együtt szülőhelyüket, hogy a távol idegenben szerezzenek 
maguknak fegyverükkel uj hazát?! 

E nagy népmozgalomnak egy láthatatlan erkölcsi rugója van, amely 
a Gondviselés beavatkozását árulja el. A nagy római birodalom ketté- 
szakadván, rohamosan sülyedt az erkölcsi pusztulás felé. Fényüző, kicsa- 
pongó zsarnokok uralkodtak feletteés arómai társadalom fenékig megromlott. 
Kiélt, elcsenevészedett az a hatalmas latin faj, amelyből az államfentartó 
közerények és az egészséges erkölcsi érzék kipusztult. Egy kéjelgő, bűnös 
nemzedék növekedett fel, amely nem volt alkalmas a Krisztusi erények 
megértésére és befogadására. Az átöröklött latin gőg nem tűrte meg 
a keresztény alázatosságot; az elharapódzott érzékiség nem fért meg a tiszta- 
ság nagy eszméjével; a kegyetlenség durva és állatias vonásai nem hajlottak 
a keresztény szelidségre, igazságosságra, türelemre és szeretetre. 

Ha a testben a vér megromlott, nincs meg többé az életnek eme 
legnemesebb folyadékában a tápláló és fentartó erő, mely a szervezetet 
lüktető áramlatával épségben tarthatja. Ilyenkor csak egy egészséges vérátöm- 
lesztés segithet, amely azután a megromlott anyagot friss, életerőtől pezsgő 
vérrel üditheti fel. Ezt a friss vért eresztette bele a Gondviselés az európai 
népek poshadt szervezetébe. Hogy uj virágzás válthassa fel a fonnyadást, 
a kereszténység nemes galyát egészséges törzsbe kellett beojtani! 

Ezért özönlötték el egész Európát azok a félvad, de romlatlan erkölcsi 
érzékkel rendelkező néptörzsek, amelyeket a római czivilizáczió erkölcsi 
kicsapongásai még meg nem mételyeztek s amelyek edzett, kemény nya- 
kukat alázatossággal tudták hajtani később a Krisztusi erények igájába. 

Ezek közül faji tulajdonságokban, nemes kvalitásokban főleg a magyar 
nemzet tünt ki. A hét törzs nemzedéke, amelynek egy magasabb küldetés 


jutott osztályrészül, mert hazánk szent földjén telepedett meg, mely évszá- 
zadokon keresztül a keleti barbárságnak és a nyugoti  czivilizácziónak 
ütközőpontja volt. Az a bölcs Gondviselés jól kiválasztotta fensőbb czél- 
jához az eszközöket! A mi fajunknak kellett a népvándorlás forgatagában 
a legtisztább, legvitézebb törzsnek lennie, mert hiszen a legnehezebb kül- 
detés is méretett reá! Folyton harczban kellett állania, hogy megtörhesse 
a Keletnek ostromló hullámcsapásait, melyek elborítással fenyegették az 
egész kereszténységet. 

E feladatra az a harczban edzett és a természet keblén élő romlatlan 
magyar faj teljesen képesítve is volt. Hiszen maguk a római történetírók 
beismerték a scythiai fajokról: , igen bölcsek és szelidek voltak, kik a földet 
nem művelék vala és csaknem semmi vétek sem vala közöttük. Mert nem 
voltak mesterséggel készített házaik, hanem csak szövetből készített sátraik ; 
húst, halat, tejet és mézet esznek vala, sok barmot tartnak : nyusztok és más 
vadak bőrével ruházkodnak vala." (Anonymus.) Piszkos önzés és anyagi 
haszonlesés nem férkőzik a mi őseink szivéhez; , az aranyat, ezüstöt és 
gyöngyöket olybbá veszik vala, mint a köveket, mivel azon föld folyóiban 
találtatnak vala. Máséra nem vágynak vala, mivel mindnyájan gazdagok 
voltak, barmaik és eleségök bőven lévén." (Anonymus.) Erkölcsi életük 
tisztaságát és házi tűzhelyeik erényeit pedig e következő szavak jellemzik : 
,hem voltak paráznák sem, hanem kinek-kinek csak egy felesége vala." 
E nemes erkölcsi tulajdonságokhoz vitézséget, kitartást, hősiességet csa- 
toltak. , E. nemzet edzett volt minden bajt kiállani; kemény volt a csatára, 
gyors a lovaglásban; fejökön sisakot viseltek s íjjra és nyilazásra a világ 
minden nemzeténél derekabbak voltak." (Anonymuts.) 

Ezt a nemzetet, mint egykor a zsidó népet, a pusztaságban való ván- 
dorlással edzette meg az Isten, mielőtt az igéret földjére bejuthattak. Honnan 
indultak utjokra? ez történelmileg ma is vitás kérdés. A kozárok földjéről-e, 
mely a mai orosz déli síkságon feküdt, vagy Scythiából? — nem tudjuk 
eldönteni; de hogy második hazájuk Lebédia volt, a Fekete-tenger észak- 
keleti részén, az kétséget nem szenved. Itt a magyar nemzet ketté válik 
s az egyik Keletre megy, a másik Nyugotra, uj hazát foglalni. 

Így jutottak Etelköz tartományába, ahol érintkezésbe léptek már a szlá- 
vokkal és hadjárataik emlékét megőrizték az orosz krónikák is. Ez az a híres 
kievi ostrom és csata, melyet Anonymus is leír. 

, Etil vizén tömlőre ülve úsztattak át és minden ellenmondás nélkül 
Kiev városáig hatoltak. És midőn Kiev városán túlhaladtak, a Deneper- 
folyón áthajózva a ruthének országát meg akarák hódítani . . . A kievi 
vezér seregével elébök mene s a kúnok segítségével sok fegyveressel Álmos 
vezér ellen indula. Álmos vezér pedig — kinek segítője vala a Szent lélek — 


fegyverbe öltözve és a sereget rendezve, lóháton jár s kel vala; bátorítva 
vitézeit s neki szöktetve megállott minden övéi előtt és mondá nekiek : 

— Scythák, bajtársaim, hős férfiak! Emlékezzetek útra-keléstekre, midőn 
azt mondtátok, hogy földet, melyen lakozhassatok, fegyverrel és haddal 
fogtok keresni! Ne döbbenjetek azért meg a ruthének és kúnok soka- 
ságán, kik ebeinkhez hasonlítanak, mert a kutyák mindjárt, hogy uraik szavát 
hallják, nemde megfélemlenek? Mert az emberség nem a nép sokaságában, 
de a lélek erejében áll. Vagy nem tudjátok-e, hogy egy oroszlán sok szarvast 
megfutamtat! — amint egy bölcs mondja . . . De ezeket mellőzve mondom 
nektek: ki birt ellentállni Scythia vitézeinek? Nem-e a scythák szalasztották 
meg Dárius persa királyt s így az rémülten és nagy csúffal futott Persiába 
s elvesztett 80,000 embert!? Vagy nem a scythák vágták-e le Cyrus persa 
királyt 330,000 emberével? Vagy magát Nagy Sándort is, Philep király 
és Olimpiás királyné fiát, ki harczolva sok országot meghódított volt, nem 
szalasztottákc-e meg a scythák csúfosan? . . . Azért is serényen és vitézül 
harczoljunk ellenük, kik ebeinkhez hasonlítnak és csak ugy féljünk sokasá- 
guktól, mint a legyek sokaságától! . . . 

Ezt hallván Álmos vezér vitézei nagyon megbátorodának s mindjárt 
megfúvák a hadi kürtöket mindenfelől és összegyült a két ellenfél serege 
s kezdének keményen vívni egymással és igen sok elhulla a ruthének és 
kúnokból. A ruthének és kúnok vezérei pedig övéiket a hadban hanyatlani 
látván, futásnak eredének és hogy életüket menthessék, sietve Kiev váro- 
sába vonulának. Álmos vezér és vitézei a ruthénokat és kúnokat Kiev 
városáig űzvén, a kúnok tar fejeit Álmos vezér vitézei, mint a nyers tököt, 
ugy aprítják vala. A ruthének és kúnok vezérei pedig a városba bemenvén, 
a scythák merészségének láttára, mint a némák ugy elhallgatának. Álmos 
vezér és vitézei pedig győzedelmet nyerének, a ruthének földjét meg- 
hóditák és jószágaikat elszedvén, másod héten Kiev városát kezdék vívni. 
És midőn hágcsókat kezdének a kőfalhoz rakni, a kúnok és ruthének 
vezérei a scythák merészségének láttára nagyon megfélemlének. És miután 
által-látták, hogy azoknak ellentállni nem birnak, a kievi vezér és a ruthének más 
vezérei, mint szintén a kún vezérek, kik ott voltak, követeket küldve, kérik vala 
Álmos vezért és főembereit, hogy kössenek velük békét. Akkor Álmos vezér 
övéivel tanácsot tartva, igy bocsátotta el a ruthének követeit: , hogy a vezérek és 
előkelők adják túszokul fiaikat, fizessenek esztendőnként 10,000 márka aranyat 
s ezenfelül eleséget, öltözetet és mást, ami szükséges, adjanak." (Anonymus. ) 

Ez a kievi csata, amely után megindultak Pannonia földje felé a hon- 
szerző munkára. Mikor pedig az Isten által nekik kiválasztott földre bevonultak, 
az ősz Álmos kezéből átvette a kormányt Árpád, a tetterős, lelkes ifju, akinek 
emléke a honfoglalás szent történetével örökké fog élni a magyar szivekben. 

Nemzetünk történetében két, látszólag ellentmondó elv váltja fel egymást 
j uralmában és intézi a nemzet cselekedeteit, sorsát. Az egyik az egyenet- 
w j lenség, pártoskodás, visszavonás, amely annyiszor teszi véressé, szomoruvá 
j a mi történetünk évkönyveit; a másik a nemzet meghajlása egy ember 
j akarata előtt, akit követ — mint azt Anonymus mondja — amerre útja viszi, 
ii jóban, rosszban, dicsőségre, veszélyre egyaránt. Mikor a magyar nemzet 
; megalakul: ez a két elv egyaránt megvan benne. Mert miből lesz a magyar 
1! nemzet? Teljesen független, szabad törzsekből, akik azelőtt soha fejedel- 
) met maguk fölött nem ismertek. És mi váltja ezt föl? Nemcsak egy embernek, 
hanem egy dinasztiának uralkodása, amely dinasztia — lehet mondani 
) sokféle ágazatában mai napig uralkodik, és ha genealogice nézzük át 
j királyaink hosszu sorrendjét, azt látjuk, hogy az egy Hunyadi Mátyást 
kivéve, minden más királyunk kisebb-nagyobb fokban dicsekedhetett azzal, 
hogy az ő ereiben is Árpád vére folyik. 
11 A magyar nemzetet és a magyar államot megalapító tény az, amidőn 
Árpádot fejedelemmé teszik és — mint Konstantinos császár mondja — kozár 
szokás szerint paizsra emelik. Ezóta van ura, parancsolója a magyarnak ; 
annyira, hogy az állam monarchikus szervezete feltünik az idegenek előtt. 
A scytha nemzetek közt — mint Leo császár mondja — a bolgáron kivül 
csak a magyar dicsekedhetett monarchiával. 

Ilyen nagy változás, mint ez, amely kihat a nemzetnek nemcsak külső 
alakulására, hanem lelkére, egész életmódjára is, más népeknél rendesen 
TI valami nagy veszedelemnek következése szokott lenni: az kényszeriti őket 
Ni arra, hogy maguk közt a legvitézebbet, akiben legjobban bíznak, szokatlan 
] hatalommal ruházzák fel. 

j Arról, hogy Árpád megválasztatása idejében a magyart bárminő 


Í 1! veszedelem fenyegette volna, semmi tudomásunk nincs. Mi okozta tehát 
! 1! azt, hogy azok a törzsfők, akik addig egyenlők voltak Árpáddal, akik 
1 közt — tudjuk — volt olyan is, akit rangra előbbrevalónak tartottak, azok 


! most meghajolnak? Fiódolnak azok, akik addig erejöknek teljes tudatában 

daczosan, függetlenül nem hajtották meg büszke nyakukat senkinek. Ennek 
a tüneménynek más magyarázata nem lehet, mint azon férfiu kiváló nagysága, 
aki nem egy tény által nyeri meg nemzetének szivét, ragaszkodását, hanem 
egész élete, egész viselkedése által azt magával birja ragadni ugy, hogy 
természetesnek. lássék előtte a legnagyobb áldozat is. Mert mi, akik hozzá- 
szoktunk gyermekkorunktól fogva a czivilizáczió áldásaihoz és nyügéhez, 
tudunk-e helyes fogalmat alkotni arról, hogy mi volt a régi pusztai 
embernek a szabadság? Ha pedig urat ismer el maga fölött, annak a szabad- 
ságnak régi értelemben vége. És mennél inkább biztosak vagyunk afelől, 
hogy a magyar ezt a nagy áldozatot közvetlen kényszeritő viszonyok nélkül 
hozta meg, annál bámulatosabban áll előttünk egyrészt a törzsfőknek, 
vajdáknak politikai szelleme, érettsége, másrészt Árpádnak a nagysága. 
Hogy mit tett Árpád, azt nem tudj ús Konstantinos császár csak azt 
mondja róla, hogy a magyaroknak jobban tetszett Árpádot megválasztani, 
mint atyját Álmost, mert Arpád al és körültekintő vala és bátor- 
sága és okossága miatt is mindenkép alkalmas arra, hogy fejedelem legyen. 
Ez a jellemzés felér sok tettel. Elképzelhetjük a hősiességet a csatatéren; 

elképzelhetjük a bölcseséget a tanácsban: pontosan egyikről sem tudt mk. 
De biztos és e rövid jellemzésből kitünik, hogy Árpádnak nemcsak tettei, 

hanem egész személyisége, méltóságos és körültekintő magaviselete birták 
a magyar nemzetet hódolatra. 

Megint ki keli mondanunk, hogy ez a hódolat nem is egy embernek, 
hanem egy egész családnak mindenkorra urokul elismerése igen nagy 
áldozat volt a magyarság, elsősorban pedig a törzsfők részéről. Hiszen 
nem is egy törzsből fakadtak mind! Leo császár egyenesen kimondja, 
hogy a magyar sokféle népből van összeróva. Nem hatott tehát itt az, 
amit fajszeretetnek nevezhetünk. Nem hathatott más, mint maga az a poli- 
tikai belátás, hogy, ha van arravaló ember, az parancsoljon, mert javára 
válik nem egy embernek, nem egy törzsnek, hanem az egész népnek. Ez 
az, amit a nemzet követett történetének legszebb idejében. 

Ezen fő tanulságon kivül, hogy a magyarban megvan és már akkor 
megvolt a politikai érettségnek, a politikai érzéknek azon legfőbb követe- 
lése, hogy alá tudja magát rendelni, még két igen nevezetes tanulságot 
vonhatunk le Árpád megválasztásából. 

Tudjuk, hogy Konstantinos elbeszélése szerint az első vajda az utána 
való Kálat Álmost ajánlja, a magyarok azonban nem Álmost választják 
meg, hanem fiát, AEldos Ebben éppen nincs meg az, hogy Álmos ne 
lett volna a fejedelemségre olyan méltó, mint alán] más a vajdák között. 
De az benne van, hogy Árpádnak ugyancsak sokkal méltóbbnak kellett 
lennie. Az egész törzsszerkezet, a nemzeteknek az őskora azon alapult, 

hogy a családfőnek, a törzsfőnek van a legnagyobb tekintélye; a méltóság, 
az állás, a kor már magában véve hatalom. Hát még ha személyes érdem 
is járul hozzá! Ahol oly népet találunk, mely a régihez ragaszkodik, mindig 
NN azt fogjuk találni, hogy nemcsak a régen szerzett személyes érdemek, hanem 
W az ősök, a távoli ősök érdemei is nagy becsben állnak. A magyar első nagy 
J történeti tényénél ezen általános tradiczió ellen cselekszik. Nem a mult érde- 
J met nézi, hanem a jelent, azt a tetterőt, amelytől boldog jövőt várhat. Azt 
1 mondhatnók, hogy ebben az állam princzipiuma nyilvánul a törzsi szer- 
11 kezet elvével szemben. 

HUN Végre még egy harmadik pontra kell kiterjeszteni a figyelmünket. 
[I A fejedelemválasztás nem a magyar nemzet részéről kiinduló kivánság 
j vagy mozgalom volt, azt külföldi fejedelem kivánta először. Konstantinos 
azt is mondja, hogy még maga a felavatás is kozár szokás és törvény 
11 szerint ment végbe. Az a külföldi hatalom, amelytől tehát ez kiindult, 
; a kozár khán, azt a reményt táplálhatta, hogy ez az ujonnan alakult állam, 
1 annak fejedelme az ő vezetése alatt fog állani, hűbérese lesz. És mi tör- 
1 ténik? Azon pillanattól fogva, hogy Árpád a fejedelem, többé nemhogy 
] függésről, de még az előző összeköttetésről sincs szó. Az egyes külön- 
HI! álló és ezért gyönge törzseket sokféle érdek kötötte a szomszéd nagy 
I birodalomhoz. Mihelyt a magyar egységes lett, ezek a szálak, akár erősek, 
j akár gyöngék voltak, egyszerre megszakadtak. Az egyes magyar ember 
1! vesztett függetlenségéből, szabadságából; az egész magyar nemzet aztán 
j teljes mértékben élvezte. 

De ebből még egy más, általánosabb igazságot is vonhatunk le. Ez 

az első eset, de éppen nem az utolsó, hogy azok a nagy politikai és szel- 
lemi mozgalmak, amelyek a nemzet egész életét átalakitották, a külföldről 
indultak ki, ugy jutottak hozzánk. De mihelyt a nemzet magáévá teszi 
azokat, felhasználja a saját erősítésére. Nem arra szolgálnak, hogy a nem- 
zetet függésben tartsák idegen befolyástól, hanem ellenkezőleg arra, hogy 
l) felszabaditsák tőle; felszabaditsák az által, hogy új elemeknek beplántálása 
által erősebbé tegyék a magyar szervezetet, vagy szélesebbé a magyar 
] látókört. 
Valóban jelentékeny események nemcsak magokban véve történeti 
] érdekük, hanem az által is, mert élénken megvilágitanak minden tényezőt, 
amely végbemenésökre lefolyt. Árpád személyisége volt az első, mely nagy 
! és tartós hatást gyakorolt akkor alakult nemzetünk fogékony lelkére. Egész 
! államunk ezen hatás alatt épült fel. A hatalmas, bölcs és vitéz fejedelem 
ű" és a szabadságára büszke és féltékeny, de törvényes ura iránt törhetetlen 
"I hűségü nemzet egyaránt dicsősége történetünknek, egyaránt ideálja multunk- 
) HAN HNK nak, jelenünknek és jövőnknek. 

HONFOGLALÁSA JÓKAI MÓR 


Nehéz feladattal küzködöm, midőn éppen most, a keresztény vallás 
elfogadásának kilenczszázados örömesztendejében, ősapáink magukkal hozott 
ősvallásának képét akarom a dicső honfoglalás idejéből vázolni. 

Minden magyar szivéből kiirthatatlan az a hit, hogy az Árpád fejede- 
lem vezette honfoglaló nemzet ezelőtt ezer évvel is ugyanaz a magyar volt, 
a mi most, nyelvében, szokásaiban, testi alakjában, lelki tulajdonságaiban. 

A vallásnak a lakhelye a sziv, a szivben kellett végbe menni annak 
a nagy átváltozásnak, mely a harczi dicsőség vágyát s a vándorlás ösz- 
tönét, a békés munka és honalapítás érzületévé átnemesitette. E. csodatevő 
érzésnek csak egy neve lehet: a hazaszeretet. 

Hagyományaink hirdetik, lelkünkhöz van nőve az a mondakör, mely 
honfoglaló őseinknek hazaszeretetéről beszél. 

Nem háborgó szomszédok nyugtalankodása űzte el őket ázsiai 
őstelepeikről, hanem a firól-fira szállott hagyomány távol Európa közepén 
fekvő örökségükről, mely egykor Etele hun király birodalma volt: 
az vezette őket ide. 

Regéink szólnak a turul madárról, a koronás sasról, s a fehér 
szarvasról: amaz fenn szárnyalva, az elől száguldva vezette a magyarok 
honkereső népét pusztákon, erdőkön, mocsaras folyókon keresztül a Kár- 
pátok aljáig. 

Itt pihenőt tartva, közben megvívott diadalmas harczok után, ujból 
sasok és keselyük serege száll alá az égből, vágva, tépve embert és bar- 
mot, hogy őket a rémséges hegylánczon átkelésre kényszeritse. 

A hegy gerinczéről látják maguk előtt a megigért hazát, végtelen 
zöld rónájának a kerek éggel összefolyó látóhatárával: uj napot, uj vizet, 
uj földet maguk előtt; a nap melegebb itt, a viz éltetőbb, a föld termé- 
kenyebb, a lég tisztább, mint a régi otthonban volt. Kinek áldozzanak, 
ha nem ez éltető négy elemnek, mely együtt a hazát jelképezi? 

Legelső áldozatuk maga az ősz fejedelem: Álmos, ki őket idáig 
vezette. "Öreg ember már, keze a kardra, szive az elhatározásra gyenge. 

Az uj hon behódítására erős kell mind a kettőből. Máglyát raknak fanyer- 
gekből a hegytetőn, arra az ősz fejedelem maga felhág s a meggyujtott 
máglya sziporka özönében vágtat előre tűzparipáján a nap mezejére. 
Pogány szokás: de értelme van. Helyébe paizsaikra emelik Árpádot, 
az ősz vezér egyetlen fiát, álomlátó Emős anyánk unokáját s a hét vezér 
közös kehelybe csorgatva ereinek vérét, esküszik hűséget a szabadon 
választott uj fejedelemnek: de a fejedelem is a napvágással fogadja nemze- 
tének, hogy országát az ég mind a négy sarkáról támadó ellenség hóditó 
járásától meg fogja védelmezni: végül buzgón imádkozik az Istenhez. 

A fejedelemválasztásra nagy áldomás következik. Táltosok, Gyulák, 
Kádárok nagy oltárköveken tüzeket gyujtanak; tiszta fehér ménlovat vezet- 
nek elő, azt a Kádár dákosával leszúrja, fejét az oltár mellé dárdára tűzve 
illesztik, húsát felkonczolják, lakomát csapnak belőle, kürtjeikből bort 
és árpalevet isznak, mitől dalos kedvük támad: érzékeny népdalokat, imákat 
énekelnek, közbe bohó, tréfás sarkos verseket, miket kisér a méla tárogató, 
a sikoltozó igrecz: a kedv duzzadtával a dali legények fegyvertánczot 
járnak, birokra, fegyverre kapnak, igazi harczot vívnak, melynek gyakran 
bevert fejek, hült tetemek lesznek áldozatai. Ilyen áldozatokat még ma 
is gyakran tartanak a magyarok. 

A ló volt a legdrágább áldozat-tárgya a magyarnak. Még a későbbi 
törvények és városi szabályok is fenntarták a szokást, hogy mikor lovat 
adnak-vesznek, azt áldomással kell felszentelni. 

Ez adja meg az értelmét Árpád fejedelem béke-izenetének Szvatopluk 
morva fejedelemhez, kihez követeket küldött, felszólítva őt közös szövet- 
ségre, s ajándéku! küldve neki, a mi vitézek közt legbecsesebb, délczeg 
hófehér mént, arany zablával, kengyellel s viszonzásul és szövetség jeléül 
követelve tőle, a keleti népeknél jelvényes föld, fű és viz ajándékot. 
A morva király elküldte Árpádnak a kivánt három jelvényt, kancsókban, ved- 
rekben, kasokban, követei által, a miket azok a magyar fejedelem lábaihoz 
raktak; Nyitra televény göröngyeit, a Vág édes vizét, Trencsén kalászos 
füveit. A magyar vezérek aztán elmondják a tót követeknek, hogy a föld, 
fű és viz megküldése egyértelmü a meghódolással: a tót felföldből 
Magyarország lett. Mire a tót követek szószólója igy szólt volna a kró- 
nikás szerint: , akkor mi a ti ajándék-lovatokat agyonütjük, arany nyerget, 
zablát a vizbe dobálunk". Erre viszont — ismét a krónikás szerint — 
a magyar vezér (talán Lehel?) igy tromfolt vissza: , a az nem nekünk lesz 
baj: a leütött lovon a mi kuvaszaink fognak lakmározni, a vizbe hányt 
lószerszámmal jól járnak a halászok; de az országotok a mienk marad". 
Megnyugtatja végül a derék tót követeket maga Árpád fejedelem: bizto- 
sitva őket fejedelmi szóval, hogy a magyarok nem kivánják tőlük sem 

házaikat, sem mezőiket elvenni, se szabadságukat csorbitani. Csupán azt 
kivánják, hogy a közös hazát velük egyetértve védjék és tartsák meg 

Ha szabad idézni költők verses szavát: hadd álljon itt, amit Árpád 
akkor mondott: , nem jöttem én ide, mint Etele ősöm, Isten ostorául, 
népeket büntetni. Kezemben nem hozok lánczot, se korbácsot. Egyik 
kezemben vas, a másikban arany: ki melyikből kiván, osztom érdem 
szerint: aki ellenség lesz, annak a vasamból, aki járomnak áll, adok ara- 
nyamból. S az ellenségnek is, ha földre vetettem, nem hágok fejére, 
hanem fölemelem. Legyőztem a kúnt, az oroszt, a marohánt; És ime 
a földet, mit vérrel foglaltam, Felosztám közöttük. Az ő vezéreik legyenek 
ispánok a vármegyéikben. A legyőzött ellent én el nem fogyasztom; 
Hanem saját népem szaporitom véle." 

Bizonyára Árpád bölcs szavai nyugtatták meg Szvatopluk hiveit, 
hogy azok egyelőre szabad előnyomulást engedtek a magyaroknak kitüzött 
czéljuk, Etelvár felé. 

Ezt a jelenetet látjuk megörökitve Munkácsy Mihály emlékszerü nagy 
festményében. 

Senki sem kereshet, senki sem találhat e megörökitett emlékben gúnyt, 
kihivást, megalázást a benne szereplő nemzetiségre nézve. 

Hisz az egész magyar államnak az alapja az a közös hazaszeretet, 
melynek meghódol minden ajku polgára e hazának: melyben egyesül 
minden nemzetiségi törekvés, melyet betetőz a közös alkotmányos szabadság. 

A kereszt, a Jézus keresztje elenyésztette közülünk a külön imádatot 
követelő bálványok versenygését: ez a vallás egyesítő ereje. A kettős kereszt 
a hármas halmon, ez a hazaszeretet jelvénye, mely alkotó, összetartó erővel 
öleli össze e hazának minden hű szülöttét. 

Munkácsy Mihály festményében a közös hazaszeretetnek való meg- 
hódolása van megörökítve, s ez nem megalázás : telmagasztalás, ez nem 
ködképes mese: ez vasigazság. 

A hálás utókor kegyelete ünnepet szentel az elmult nagy idők: 
a századokra kiható üdvös események emlékének. Nemzeti multunk ily 
kimagasló eseményei: a kereszténységnek hazánkba való behozatala és 
a magyar királyság megalapitása. 

A történelem igazolja, hogy még óriási birodalmak is, melyeket hódítás 
gyürt egy államtestbe, — de csak fegyver és nem egyszersmind erkölcsi erő 
tartott össze -- lassankint szétbomlottak, vagy a szomszédnépekbe olvadtak. 

Hősi bátorság lelkesité az Európa térein egykor hullámzott néprajokat: 
a húnokat, keleti gótokat, longobárdokat, kik nagy birodalmakat alapitottak. 
És e birodalmak hová lettek? Holt betük hirdetik, hogy léteztek, de rövid 
idő mulva megszüntek. 

Őseink is vitézséggel szerezték meg e hazát, de biztosithatták-e függet- 
lenségét, fenmaradását, csupán bárdjaikkal, a minden oldalról körülvevő 
ellenséges szomszédokkal szemben? 

Százéves állami létünk, a testi erőnél szilárdabb alapot kivánt. Szel- 
lemi műveltséget! Ezt szerezte meg István nemzetünknek a kereszténység 
által, amelyben nemzetünk ujjászületett. 

Kegyelettel, áldólag emlékszem küldetéséről a szentéletü Asztriknak, 
kinek kettős minőségben, ugyis mint a pannonhalmi szent Benedekrend első 
főnökének — ki akkor hittéritő volt — ugyis mint Esztergom főegyházmegye 
első érsekének méltatlan utóda vagyok. 

Ezen nagynevü elődöm István fejedelem megbizásából azon kéréssel 
járult az egyház feje elé, hogy fogadja be a magyar nemzetet az egyház 
kebelébe és küldjön neki koronát: tehát a szent keresztet és a királyi trónt 
egyszerre akarta felállítani a hazában. 

Asztriknak mindkét kérelme teljesittetvén, oly előnyös eredménynyel 
tért vissza, melyhez hasonlót nem találunk a keresztény hitre tért nem- 
zetek multjában. 

Abban az időben azon elv uralkodott, hogy a keresztény világban 
csak két kard, illetve hatalom létezik: egyik az egyházi; a római pápa; 

a másik, a világi: a római császár. Ezen elv szerint a keresztény hitre tért 
népek vallásilag a római pápának lettek hivei; államilag, politikailag a római 
császárnak lettek hűbéresei. 

Nem igy nálunk! 

Vallásilag hivei, hű fiai lettünk, voltunk, vagyunk egyházunknak és 
annak tanításától egy vonalnyira sem térhetünk el. De államilag, politikailag, 
országunk kül- és belügyeiben, javaink és jogaink élvezetében függetlenek 
maradtunk, vazallusai soha semmiféle hatalomnak nem voltunk. 

Kilenczszáz év előtt István a pápától küldött koronával Esztergomban, 
augusztus 15-én megkoronáztatott. Rendkivüli államférfiui bölcseséggel 
a keresztény vallás tanát és a magyar nemzet ősi alkotmányát oly összhangba 
hozta, hogy vallás és nemzet, mint lélek és test olvadt egybe. 

Ezóta intézményeinket a vallás éltető szelleme hatotta át. Három- 
szinü zászlónk is állitólag akkor keletkezett, midőn a pápa a bibornokok 
gyülekezetében Nagy Lajos királyunkat az egyház zászlótartójává nevezte ki. 
S a vallásos király a keresztény hit három főerényének: a hitnek fehér, 
a reménynek zöld és a szeretetnek piros szineit választotta lobogóul s e zászló 
alatt hitért és hazáért vivta ki győzelmeit, e zászló alatt küzdött és győzött 
történetünk nagy alakja Hunyadi János, ki kora meggyőződését tolmácsolta 
e szavaival: , Ez a haza, ha a hithez nem ragaszkodott volna, soha fenn 
nem tarthatta volna magát." 

Bár a viszonyok megváltoztak, bár a vallás bennünket elkülönit : 
a szent korona mindnyájunkat egyesit. A szent koronával, mely nálunk nem 
jelent korlátlan hatalmat, egygyé olvad a haza fogalma, a koronának tagja 
minden polgár, bármilyen legyen felekezete, bármilyen legyen a nyelve, 
csak legyen magyar a szive. 

Négy év előtt, az ezredéves ünnepség alkalmával én vettem ki tartó- 
jából a koronát. Első érintettem ajkaimmal a nemzet e klenodiunát, és láttam 
drágakövekkel ékitett egyes részeit s azt gondoltam, e drágakövek jelképezik 
a korona részeseinek, tagjainak hazafias erényeit, — láttam az aranyabron- 
csot, mely a korona egyes részeit összeköti s azt hittem, ez symboluma 
a szeretet aranyabroncsának, mely a korona tagjait egymással összefüzi. 

Igy van-e? Nem kutatom. De, hogy igy kellene lennie, azt állitom 
s hogy igy legyen, szivből óhajtom. 

Nemzetünk életének fényes és dicsőséges korszaka volt az, amely 
első szent királyunk nevét viseli. 

Az igéret földjére a honalapító Árpád vezette népünket. Minő föld 
ez? minő isteni ajándék?! Fenn a Kárpátok magas gerincze övezi, délen 
pedig mély folyásu, vizben gazdag folyók határolják. A Kárpátok hatalmas 
folyói hegyeket, síkságokat osztanak részekre és egyesülnek a szőke Dunával, 
amely az ország szivétől délnek fordul, hogy végig öntözze ezt a földet. 
Hazánk már területi berendezésénél fogva földrajzi egységet képez; s még 
sem tudott itt más nép egységes hazát alapitani, csak a magyar! Erőre 
gyengébbek, szellemre sokkal szegényebbek voltak, semhogy betölthették 
volna a népek nagy versenyében azt a hivatást, melyet az itt lakóknak 
Gondviselésszerüen betölteniök kell. Ezért a mi vérünkön kivül mindnyájan 
csak ideig-óráig birhatták ezt az áldott országot, amely nekünk rendel- 
tetett. Csak addig, mig messze keleten megerősödik a magyar nép, mely 
az egész földet el is foglalta s a maga nevéről Magyarországnak el 
is nevezte ! 

Méltó nép az istenáldott földhöz! Erős, edzett test, mely hideget, 
meleget, éhséget és szomjuságot egyaránt elbirt. Bátor, elszánt, mindenek- 
fölött szabadságszerető, lovas hadi nép volt a nemzetszerző magyar faj, 
mely a nomád életet többre becsülte, mint a földművelést. Nem épitett 
magának állandó lakhelyet, hanem irámos barmai után legelőről-legelőre 
járt s ahol megállapodott, ott felütötte sátorát. Erejének öntudatában élt 
függetlenségben, — mint a puszták oroszlánja — de azért erkölcse szelid 
volt, élete feddhetlen. Csak mikor a körülmények kényszeritették, hogy 
előbb védelemből, később a benne szunnyadó erőtől ösztönözve, támadásra 
használja fegyverét, akkor ez a nép a hősök hőseit szülte. Egész Európa 
fegyvere gyönge volt ellenében s harczivágytól tüzelt diadalútját tűz és 
pusztitás jelezte. 

Ilyen volt Árpád népe, a magyar: amelyet ősi alkotmánya, a ,,vér- 
szerződés" egygyé, nemzetté avatott. E fenséges törvény igazolta, hogy 

nemcsak erőben voltunk teljesek, de jogérzékünk is kifejlett. Csakhogy 
ez mind nem volt elég ! 

E népet be kellett az európai népcsaládok körébe vezetni, ezekkel 
egyesiteni, megszüntetni az ellentéteket és új összekötő kapcsokat teremteni, 
hogy a magyar nemzetnek fönmaradását biztosíthassák. Ez volt az a nagy, 
nemes feladat, amelynek megoldásához egy szent és egy állambölcs kellett. 
Ezért adta nekünk a Gondviselés szent Istvánt ! 

Négy nemzedék született már e haza földjén és hullott el Európa 
különböző csataterein, mikor első szent királyunk született. 

A honalapító Árpád beszüntette ugyan a rablókalandokat, de mielőtt 
e béke és nemzetföntartó művét folytathatta volna, 907-ben meghalt. Köz- 
vetlen két utóda zsenge korban jutott a hatalomra s nélkülözvén a bölcs 
tanácsot, a nép harczias szellemétől elragadtatva arra az útra léptek, amelyet 
a nagy honalapitó örökre el akart zárni. Pedig ekkor már nem egy vere- 
séget szenvedett nemzetünk. Határainkat ugyan még nem fenyegették; de 
a veszélyt egész nagyságában már föl lehetett ismerni. 

Géza vezér ezt látta, megértette a helyzetet, ezen okult, meg is tette az 
első, a legszükségesebb lépéseket. Útat nyitott a kereszténységnek országába 
s amennyiben a térités hatalmát is növelhette, annyiban elő is mozdította. 

A nyugoti egyházhoz csatlakozott, amelynek külsőleg is nagyobb fényt 
kölcsönzött a visszaállitott német-római császárság s miután magát egész 
családjával együtt megkereszteltette, trónja örökösének a császári család 
egyik sarja, Gizella lesz felesége. 

Mikor Géza vezér 997-ben meghalt, a keresztény vallásnak még 
csak az útja volt előkészítve. Hiszen még maga Géza vezér sem sza- 
kitott teljesen az ősvallás gyakorlásával. Ezenkivül még az egyeduralom 
megalapítása is hátra volt. Mind e nagy dolgok annak a férfiunak voltak 
föntartva, kinek születését a magyar mondakör épp úgy, mint egykoron 
Atilláét és Álmosét, álomban adott isteni jelenettel előre hirdette. 

És valóban, István egyike lett a világtörténelem ama nagy fejedel- 
meinek, kik mély értelemmel, teremtő erővel és szilárd jellemmel felruházva, 
korukra rányomták egyéniségöknek bélyegét. Alkotása oly nagy, hogy 
századok után is fölkelti az utódok bámulatát. 

Nemcsak lángoló szeretet és ragaszkodás jellemzi a keresztény vallás 
iránt első szent királyunkat, hanem jellemvonása az a határtalan szeretet is 
nemzete iránt, amelylyel népének fönmaradását intézményekkel biztositotta. 
Jövőbe látó sasszeme, mély értelme, államférfiui tapintata nemcsak a keresz- 
tény vallást terjeszti, biztosítja országában, hanem alapítójává lesz oly 
államnak és országrendnek, mely egy ezredév viharával daczolva, még 
manap is fennáll. 

István 24—25 éves lehetett, mikor atyja halála után a törzs- és nem- 
zetségfőnökök, valamint a nép is elismerték fejedelmöknek. Ez elismerés 
bizonyitja, hogy a nemzet ragaszkodott az ősi alkotmányhoz, a vérszerző- 
déshez. Mihelyt átvette a kormányt, azonnal felismerte, hogy a fennálló 
intézményeknek meg kell változniok. Tisztán lebegett lelki szemei előtt a 
czél, melyet elérnie kell és e czél megvalósításához oly erővel és lelkese- 
déssel fogott, mely képes volt minden akadályon győzedelmeskedni. 

Első sorban arra törekedett, hogy a keresztény vallást minden alatt- 
valója elfogadja, mert egyéb intézményei szilárdan csak ezen nyugodhattak. 
E végből gondoskodott, hogy elég pap legyen a nép oktatására és ne a 
külső kényszer, hanem a belső vallásosság legyen az, mi a magyarok 
daczos faját a keresztviz alá hajtja. De mikor ez új alkotáshoz fog és népét 
a keresztény családok sorába akarja avatni, távol tart minden idegen 
beavatkozást. Szent István még eme ténykedésében is függetlenül járt el. 
Nem találunk semmit feljegyezve arról, hogy akár a passaui, akár a salz- 
burgi, akár a prágai egyházmegye, amelyeknek határai benyomultak Magyar- 
ország belsejébe, befolyást gyakoroltak volna szent István intézkedéseire. 
István keresztény uralkodó volt ugyan, aki rászorult arra, hogy a keresztény 
népek segitségére legyenek nagy munkájában; de mindenekfölött magyar 
volt s az is akart maradni mindörökre. Még a térités művét is ő maga 
intézte. Maga hirdette a keresztény vallást, sőt még keresztelt is. Krisztus 
vallásának gyors elterjedését még a kortársak sem a téritők, hanem István 
buzgalmának tudták be, mit a régi irás e szavakban örökitett meg: ,,Csodá- 
latos dolog, hogy Pannonia apostoli királyok által kebeleztetett a szent 
római egyházba." 

A szép kezdetet megerősitendő, István rendeletet bocsátott ki, hogy 
magát mindenki megkereszteltesse, az ősvallás szertartásaival felhagyjon 
és keresztény rabszolgáit szabadon bocsássa. E rendelet azonban, mely 
az egyeduralomnak első nyilvánulása, forrongást, majd lázadást szít, melynek 
élére Koppány somogyi vajda, a tar Zirind fia állott és zászlója alá 
felesen sorakoztak a keresztény vallásnak és az egyeduralomnak ellenségei. 
Az idegenek kegyetlen üldözése és a keresztény imaházak pusztitása 
eléggé jellemezték a fölkelők érzelmeit. 

István, hogy e mozgalomnak határt szabjon, a hozzá hű nemzet- 
ségek és a bevándoroltak zászlóaljait magához vonja s miután Eszter- 
gomban Hunt és Pázmán vitézek által a nyugoti népek szokása szerint 
lovaggá üttetett, a sereg vezérletét az erőskaru Venczellin wasserburgi 
grófíra bizza. Majd miután fogadást tett, hogy ha Isten ellenségei fölött 
győzelemre segiti, a pártütő Koppány javait és megyéje minden termé- 
kének tizedét az atyja által épiteni kezdett pannonhegyi apátságnak adomá- 


OVO SETS ÖR ZBAK AG TAT 1 TTL. LAT t 0577 ZTE SZÖGTONAK a IKSZ ZD JV ZALA 0 


nyozza, szent György és szent Márton zászlóit előllobogtatva, a Veszprémet 
ostromló Koppány ellen indult. 

A harcz heves, a diadal soká kétes volt, mert mindkét fél vallásából 
meritett erőt a küzdelemre; de akkor, mikor a harcz hevében a két vezér 
találkozott és az erőskaru Venczellin fegyvere alatt Koppány elesett, a 
vezérét vesztett had rendetlen futásban keresett menedéket. 

István győzelme a keresztény vallásnak volt győzelme az ős vallás 
fölött. Ha történt is ezután itt-ott mozgalom, István szigora azt csirájában 
elnyomta, alatta többé már ily erővel nem léphetett fel. 

E győzelem után azonnal erélyes intézkedést tett a keresztény vallás 
érdekében. Parancsot küld szét az országban, hogy mindenki a kijelelt 
határidőig szabadság és jószágvesztés terhe alatt magát megkereszteltesse. 

Mindez maga után vonta a keresztény vallás hatalmas növekedését, 
mi szükségessé tette a magyar keresztény egyház szervezését. E végből 
Esztergomban érsekséget és az ország különböző részeiben tiz püspök- 
séget alapitott s ezek élére szentéletü férfiakat nevezett ki. A Szent Benedek- 
rend számára Pannonhalmán kivül, melynek építését még atyja kezdte meg, 
Pécsváradon, Szalaváron, Bakonybélben és Zobor hegyén kolostorokat ala- 
pitott és ugy ezeknek, mint a püspököknek meghagyta, hogy iskolák 
alapítása által a keresztény műveltség előmozditásán közremüködjenek. 

Az 1000-ik évben Asztrikot, az első esztergomi érseket, I. Sylvester 
pápához követül küldte, arra kérvén a pápát, hogy a megtért magyarokat 
a keresztény népek sorába befogadni, egyházi intézkedéseit megerősíteni 
méltóztassék s küldjön neki királyi koronát, melylyel magát megkoronáz- 
tathassa. 

li. Sylvester pápa nemcsak jóváhagyta István minden intézkedését, 
hanem számára koronát is küldött, sőt ugy őt, mint minden trónutódát 
apostoli joggal ruházta fel az egyház ügyeinek rendezésében. E végből neki 
a koronán kivül, apostoli hatalmának jelzése végett még kettős keresztet 
is küldött, hogy ezt, mint apostolságának czimerét maga előtt vitethesse. 

Asztrik a pápa becses ajándékával visszatérvén, István a mi időszá- 
mitásunk szerint az 1000-ik év augusztus 15-én Esztergomban , a főpapok, 
papok, az urak és a nép üdvkiáltása között" királylyá koronáztatott. E. koro- 
názás a magyar népet mindenkorra a római egyházhoz fűzte, államunkat 
pedig beiktaita a keresztény államok sorába. 

A koronázási ünnepély lezajlása után is együtt maradtak a meg- 
hivottak, hogy István királylyal közösen meghatározzák az új alkot- 
mányt. E szerint a keresztény vallás és a királyi hatalom által teljesen 
egyesitett nemzet élén áll a király, de a nemzet is részese a törvény- 
hozásnak. A király tehát egyedüli törvényhozó nem lehet soha. Meghagyta 

továbbra is a nemzet főbbjeinek a kormányzatba való alkotmányos befolyását, 
mit a vérszerződés 3-ik pontja világosan kiköt s ő maga is az idegen (frank) 
intézményekre csak annyiban volt tekintettel, amennyiben azt a nemzet 
Európában való fenmaradásának föltételei szükségképen megkivánták. Mind- 
ezek az intézmények azonban az ő teremtő keze alatt annyira magyarrá 
lettek, hogy a kölcsönzésnek még mázát sem hordták magukon és mint 
oly intézmények, melyeknek szelleme is magyar, csakhamar összeforrtak 
a nemzettel. 

A királyság követelményének megfelelően a törzs- és nemzetségfők 
hatalmát korlátozta; az egész országból kihasittatá a magántulajdont és 
rendelte, hogy mindenki az általa használt birtoknak törvényes teljes jogu 
birtokosa legyen. A többit pedig megtartotta magának, illetőleg királyi, 
később ugynevezett korona-birtoknak. Ebből származott a királyi vármegyei 
birtok, mely nemcsak a földet foglalta magában, hanem az azon élő szabad- 
embereket, vitézeket is, kik a király fegyveresei voltak. 

A királyi méltóság fényének emelése, de meg a közigazgatás és az 
igazságszolgáltatás miatt is a következő hivatalokat szervezte: a nádor- 
ispánságot, a ki, mint a király helyettese, közbenjáró a király és nemzet 
között; az országos főbiróságot, udvarbiróságot, az igazságszolgáltatásnak 
őrét; kincstárnokságot, a királyi jövedelmek kezelőjét. E hivatalok viselői, 
az országos renddé emelkedett főpapság, a törzs- és nemzetségfők képezték 
az országos tanácsot. 

Három országos rendet különböztet meg István király alkotmánya, 
u. m. a főpapok rendjét; az uri rendet — a törzs- és nemzetségfők iva- 
dékai, — kik a király jobbágyainak neveztettek; a királyi nemes szolgák, 
a nemzet vitézlő része, amely a beköltözködő magyarságnak volt ivadéka. 
Csak e három rend volt szabad és a kormányzatba való befolyásukat 
a nemzeti gyüléseken gyakorolhatták. 

A nemzeti gyülések, később országgyűlések, István és utódai alatt 
csak gyéren tartattak. Az István király alatt tartottaknak két törvénykönyv 
az eredménye. De tartattak Székesfehérvárott évenkint az ugynevezett 
törvénynapok (később Szent István ünnepén), amelyeken a király az igazság- 
szolgáltatást gyakorolta. 

A két világi rend joga egyenlő volt, őket védelmezte a törvény, 
jogaiktól csak felségsértés vagy hazaárulás bűne miatt fosztathattak meg ; 
törvényes dolgokban csak a király, vagy ennek helyettese, a nádorispán 
hatósága alá tartoztak. Később azonban a szükség követelményének meg- 
felelően minden megye részére a nemesség két-két bírót választott. 

A magánbirtok szabályozásával az ország területének törzsek szerinti 
felosztása is megváltozott és ezek helyét oly kisebb területek foglalták el, 


TTV VET EZRET KEN ZT JV? KN KAB NASA I TEAá SILVA 7 3 


- SE EE EE SEZEZE s znsz —— EE 


amelyeknek középpontját egy megerősített hely képezte, mely egész hatá- 
rával (— megye) vármegyének neveztetett. Élén állott a király által kine- 
vezett várgróf, ki a megyét a király nevében kormányozta. Beszedte a várnép 
adóját, amelyből egy harmadrész őt illette, az igazságszolgáltatás és köz- 
igazgatás tisztjét viselte, a királyi rendeleteket végrehajtotta; háboruban 
pedig védelmezte a várat, ha pedig a háboru szinhelye távol volt, a vár- 
jobbágyokat a király táborába vezette. Mellette állott a várispán, a megye 
birája; a várnagy, kinek hatásköre csak a várra terjedhetett ki. A megye 
hatósága alól kivétettek a városok lakói, kik egyedül a királytól függtek. 

A honvédelem kettős tényezőn alapult, nevezetesen volt királyi és 
nemzeti sereg. A királyi sereg a várak fegyvereseiből és a hűbéri bir- 
tokkal megajándékozott idegen lovagok fegyvereseiből állott, akik egyedül 
a király parancsa alatt állottak; a nemzeti sereget pedig a két világi rend 
alkotta. Ezek a király zászlói alatt harczoltak, de nem a királyért, hanem 
csak a hazáért. 

Ime István király alkotmányának főbb vonásai, melyeket az eszter- 
gomi és a később tartott országgyűléseken létrehozott. 

Törvénykönyveiben szabályoztatik az igazságszolgáltatás is. A felség- 
sértést és hazaárulást a vérszerződés 4-ik és 5-ik pontjának megfelelően 
halállal, egyéb bűnöket nagy pénzbírsággal sújtja. A lopást, rablást rend- 
kivül szigoruan bünteti. A szolgát a harmadik, a nemest a negyedik 
esetben halállal sújtja. 

E csodás és rohamos átalakulásról még egy német iró is igy irt: 
, Bizonyára mondható, hogy ez példátlan tünemény. Soha még nép vadász- 
és halászéletének viszonyaiból. ... oly rohamosan nem vezettetett be 
a kiképzett kulturai életbe, mint a magyar! . . . . A nép lemondván vándor- 
életéről, állandó lakásokat foglalt el; felhagyott zsákmányoló kalandjaival; 
uralmát bent a meghódoltak fölött fentartotta és egyszerre az európai állam- 
élet viszonyaiba lépett." 

De mikor igy megalkotta a jövő Magyarországot, nem feledkezhetett 
meg a keresztény vallás biztosításáról sem, amely minden intézkedésének 
alapját képezte. E végből Német- és Görögországból behivott épitőmes- 
terek által a püspöki székhelyeken templomokat épittetett, melyek között 
legszebbek voltak a királyi székhelyen, Esztergomban épült és a székes- 
fehérvári, a melyet bár a tűz többször elpusztitott, de mindannyiszor újra 
fölépült és ötszáz éven át a királyok koronázási és a legtöbbnek temet- 
kezési helyül szolgált; mig végre a török uralom alatt teljesen elpusztult. 
Meghagyta továbbá, hogy minden tiz falu építsen magának templomot. 
Mindannyit egyházi szerekkel és öltözetekkel ő maga látta el; a szükséges 
könyvek beszerzését és a papok eltartását azonban a püspökök köteles- 


ségévé tette. Hogy pedig a vasárnapok és ünnepek megszenteltessenek és 
a hivek e napokon az istentiszteleten jelen legyenek, e czélból szintén 
törvényeket hozott. 

A keresztény vallás biztosítása érdekében hozott intézkedései köze- 
pette is folyton figyelemmel kisérte Erdélyt, hol a Konstantinápolyban 
megkeresztelkedett Gyula vezérnek hasonnevü unokája majdnem függet- 
lenül uralkodott. II. Gyula szenvedélyes hive volt az ősvallásnak és a törzs- 
szerkezeti alkotmánynak, gyülölettel tekintett István újitásaira és ez újitásokkal 
elégedetleneket országába befogadta. 

István király többször szeretetteljesen figyelmeztette unokatestvérét, 
hagyna fel az ellenségeskedéssel és térne ő is a keresztény vallásra; de 
ez intelem nemcsak hogy eredménytelen maradt, sőt ellenkezőleg a szen- 
vedély által vezetett Gyulát még arra is rábirta, hogy a mai Moldvában 
lakó Keán besenyő fejedelemmel szövetkezzék István király ellen és ennek 
szövetségében Magyarországot pusztitsa. 

Ily körülmények között István király nem maradhatott tétlen; e végből 
1002-ben sereget vezetett a hazához hűtlen rokon ellen, őt legyőzte, foglyul 
ejtette, nejével és Bua és Buzna fiaival együtt foglyul Magyarországba 
küldte. Ezzel egyszersmind Erdély függetlenségének is véget vetett, szoro- 
sabban csatolván e tartományt az anyaországhoz, amelyre kiterjesztette az 
új alkotmányt és rokonának, Zsolt vajdának kormányára bizta, egyuttal a 
kereszténység terjesztése és biztosítása végett Gyula-Fehérvárott püspökséget 
alapitott. 

Gyula veszedelme azonban nem tartotta vissza Keánt attól, hogy 
Erdélyt hadaival pusztitsa. Ezért István király már a következő évben 
sereget vezetett ellene, amely elől Keán a hegyek közé vonult vissza; 
de ide is követte őt a magyar sereg, csatára kényszeritette, amelyben 
Keán serege szétszóratott, maga Keán is elesett, sőt egész tábora zsák- 
mányul esett. 

Mig keleten István király győzelmesen harczolt, nyugaton is szeren- 
csésen változtak a körülmények. 1002-ben elhunyt III. Ottó császár és 
utódjává II. vagy szent Henrik bajor herczeget választották. E választás 
igen szerencsés volt Magyarországra nézve, mert Henrik, királyunk sógora, 
szent életü és békeszerető uralkodó volt s igy biztosra lehetett venni, hogy 
hazánkat fenyegetni nem fogja. Éppen e körülmény tette lehetővé azt, 
hogy királyunk minden figyelmét hazánk déli határaira fordítsa, hol fontos 
események vették kezdetüket. 

Ugyanis II. Basilius görög császár hosszu, kegyetlen harczban legyőzte 
Bolgárországot és hatalma alá vetette. Basilius csakhamar veszélyes szom- 
szédnak bizonyult, már csak azért is, mert Achtum, a görögök szertartása 

szerint Bodonban megkeresztelkedett vezér, aki a Maros, Tisza, Duna 
és Erdély között elterülő földön vezérkedett, félvén Gyula sorsától, ha már 
független nem lehetett, inkább akarta a tőle távol eső görög császár 
fenhatóságát elismerni, akihez a vallás köteléke is fűzte, mint Istvánét. 
A görög fegyverekben bizakodva, meg is kezdte a magyar király ellen 
az ellenségeskedést: a magyar folyókon vámot szedett, a királyi sószállit: 
mányokat lefoglalta. Ugyanekkor menekült István királyhoz a vitéz Csanád, 
kit Achtum orgyilkosok által üldözött ki a tartományból. 

István király, hogy a nagyobb veszedelemnek elejét vegye, de meg 
a hazához hűtlen vezért is megbüntesse és hazánk területi épségét is meg- 
védelmezze, háborura készült. Sereget küldött Achtum ellen, amelynek 
vezérévé az általa megtéritett Csanádot nevezte ki, aki egy éjjel váratlanul 
megtámadja Áchtum seregét, ezt szétszórja; maga Achtum is elesett Csanád 
fegyvere alatt (1008). 

Az elfoglalt tartományt a király szerencsés vezérének, Csanádnak 
kormányára bizta, kinek tiszteletére Achtum fővárosát, Marosvárát az 
ő nevéről Csanádnak nevezte el, amelynek első püspöke Gellért, Imre 
herczeg egykori nevelője lett, kinek buzgalma győzelemre juttatta ott is 
a római katholikus vallást. 

Ezzel Magyarország egész területe a magyar szent korona alá került és 
az egységes kormányzás az előbb csak laza kötelékekkel Magyarországhoz 
csatolt részeket az anyaországgal a legszorosabban egyesitette. 

Nehéz gondjaiban osztozott Gizella királyné, aki az alatt, mig 
István a kormányt vezette, templomok épitése, iskolák alapítása által 
a keresztény műveltség terjesztése érdekében fáradott, udvarhölgyeivel 
egyházi díszruhákat himzett, melyek közül több napjainkig fönmaradt. 
Mindannyi közt a legnevezetesebb az az aranynyal gazdagon himzett 
királyi palást, mely a szent korona, jogar és kettős kereszttel együtt 
manap is koronázási jelvényünk. E gondos munkának áldásos következ- 
ményei nem is maradtak el. Az ősvallás táplálta szokások lassankint kivesztek 
és ezek helyét keresztény műveltség foglalta el. A földművelés és az 
ipar, amelytől korábban a magyarok, mint szolgai munkától, idegenked- 
tek, rendes foglalkozássá vált; békés munka gazdag jutalmat nyujtott 
a fáradságért, a jólét általánossá lett, mi azt eredményezte, hogy a magya- 
rok hazájukban mindent bőségben birván, többé már nem vágytak 
külföldre. 

A nagy átalakulás nem érintette nemzeti jellegünket. Az idegenek 
helyét csakhamar magyar hittéritők foglalták el s magyar nyelven, magyar 
szivvel imádták az Istent. Ekkor érte meg hazánk azt a ritka szép kor- 
szakot, amikor egynyelvü, egy nemzetiségü volt. 


A nagy király a nagy munkában kifáradt s nyugalom után vágyó- 
dott. A kormány gyeplőjét fia, Imre herczeg kezébe akarta letenni, kit 
a tudós Gellért nevelt. 

Már a nap is ki volt tüzve, amelyen fia átveendi a kormányt, az ország 
rendjei is összehivattak, hogy a koronázáson jelen legyenek és a meg- 
koronázott ifju király előtt hódoljanak, mikor Imre herczeg hat nappal 
előbb meghalt. 1031. szeptember 2-án vadászaton egy vadkan ölte meg. 
Az összegyült rendek hódolat helyett a végtisztességet adhatták csak meg 
a korán elhalt herczegnek, ki atyja minden örömét, a jövő nemzedék 
minden reményét vitte magával a sírba. 

A nemzet rendjei tanácstalanul távoztak otthonukba. A királyság alkot- 
mányába befoglaltatott ugyan a vérszerződés 1-ső pontja, mely a nemzetnek 
az Arpád-házból származottak közül való szabad választását biztositotta és 
e jogot később, az Arpád-házból származott királyok idejében is gyako- 
rolta; de mert a nemzet oly határtalan tisztelettel viseltetett a szent király 
iránt, hogy minden intézkedésében előre is megnyugodott, ezért a kérdést, 
ki legyen utóda? a nemzet hallgatagon reá bizta. Pedig a váratlan csapás : 
Imre herczeg halála, annyira megtörte István királyunk lelkét, hogy ha 
valamikor, ugy most nagyon is helyén lett volna a nemzet támogatása. 
Igy e kérdés is a megtört király lelkét terhelte. 

Tanácstalanul kérdezte, ki lesz utóda? Erre azonban megnyugtató 
választ adni nem tudott. Élt ugyan még több Árpádvérü herczeg, mint 
unokatestvére Vazul és elhalt unokatestvérének, Szár Lászlónak három fia : 
Endre, Béla, Levente; de ezek közül egyiket sem találta alkalmasnak arra, 
hogy az ország kormányát átvegye. Vazul kicsapongó, feslett életü volt, 
miért István király kénytelen volt őt büntetni, — most is Nyitrán vezeklett 
bűnei miatt — Szár László fiait pedig nem tartotta elég szilárdaknak a keresz- 
tény vallásban. A jövő tanusága szerint azonban azt kell mondanunk, 
hogy a fiatal herczegeket a szent király jóformán nem is ismerte, mert 
különben ő, aki oly nagy emberismerettel birt, Béla herczegben felismerte 
volna azt, kinek kezébe nyugodtan teheti le az ország jövőjét. 

E bizonytalanság szülte aggodalmakat növelte Gizella királyné, ki az 
Árpád-fiakat nem kedvelte s inkább óhajtotta a trónon látni Pétert, Urseolo 
Ottó velenczei herczeg és István nővérének fiát, ki akkor István testőreinek 
volt hadnagya. István király azonban Péter kijelölését, melyet a vérszer- 
ződés megszegésének tartott, határozottan megtagadta és végre is válasz- 
tása a megjavultnak hitt Vazulra esett, kiért udvari embereinek egyikét, 
Budát el is küldötte Nyitrára. 

E hirre Gizella királyné, kit hazai emlékeinkkel ellentétben a külföl- 
diek sok rossz okozójának mondanak, tanácsot tart Péterrel és a vele tartó 

idegenekkel, melynek eredménye vészthozó volt Vazulra nézve. Buda fia, 
Sebös, megelőzi atyját és a szerencsétlen Vazul szemeit kiszuratta, füleibe 
ólmot öntetett, hogy igy megnyomoritva képtelen legyen az uralomra; 
e borzasztó tett befejezése után pedig Sebös Csehországba menekült. 

Ily állapotban találta, igy hozta meg Buda a megnyomoritott herczeget 
a királyhoz, ki keserves könyeket hullatott szerencsétlen rokona felett. Az 
előbb oly erélyes király, most már csak árnyék, nem érez magában arra 
erőt, hogy a bűntényt megtorolja. Csak javasolni tudja nekik, hogy mene- 
küljenek a biztos veszedelem elől. A herczegek el is menekültek e hazából. 

Most Gizella, Péter és a velök tartó külföldiek lettek a helyzet urai. 
A nagy király élő halottja volt nemzetének, melyet már nem tudott a szomoru 
jövő ellenében megvédelmezni. Mintha előre látta volna azt a dicstelen 
pártviszályt, mely Péter és Aba Sámuel versengésével oly setét árnyékot 
vetett a mi nemzeti dicsőségünkre. 

Végnapjait a folyton ágyban fekvő nagy királynak még egy borzasztó 
tettel keseritették meg e gonoszok. E véres tervnek kovácsa legnagyobb 
valószínüség szerint Péter volt, ki nem győzte már bevárni az időt, amikor 
István halálával a magyar királyi széket elfoglalhatja. , A palotások négy 
legnemesebbike vállalkozott" az orgyilkosságra, kiknek egyike alkonyatkor 
a beteg király hálótermébe lopódzik, meztelen kardot rejtegetve palástja 
alatt. De az isteni Gondviselés nem engedte a nagy királyt ily nyomorultan 
elveszni. A gyilkos éppen a tett pillanatában borzad meg iszonyu szán- 
dékától; elejti a kardot s a zörejre fölébredt király lábaihoz veti magát 
s bocsánatért esedezik. A nagy király a bűnbánónak megkegyelmez; de 
társait a birák elé állíttatja, akik halált mondanak a bűnösökre. 

E tett után István királyunk nem soká élt; a halál reá nézve szaba- 
ditó angyallá vált. Miután a magyar nemzetet a boldogságos Szűzanya 
pártfogásába ajánlotta, meghalt 1038. augusztus 15-én, Nagyboldogasszony 
ünnepén, azon a napon, amelyen megkoronáztatott, amely napon a keresz- 
tény anyaszentegyház annak ünnepét üli, kihez népéért ő annyiszor buzgón 
imádkozott. Eltemettetett az általa épitettszékesfehérvári templom sirboltjában. 

Negyvenöt év után Imre fiával együtt az egyház a szentek sorába 
iktatta őt, ki korának legnagyobb fejedelme, egy középkoru királynak pél- 
dányképe volt. 

A magyar nemzet mindég büszkén tekint első szent királyára, aki 
újjáalkotta e hazát, aki által adott alkotmány kilenczszáz év vihara között 
is mindég védpaizsa, megmentője volt e nemzetnek; ezért tekint még ma 
is minden magyar szent áhitattal a soha el nem porladó , dicsőséges szent 
jobb kézre", mely hazánk alkotmányos szabadságának alapjait lerakta. 

,, : : . Lelkem előtt lobogós kopiák és kardok aczéli 

Szeldelik a levegőt . . . Villog, dörög a hadi környék! . . ." 

Daliás idők csodahajnala, derengj a késő kor szemének, hadd lássa 
még egyszer villámló jelenéseit a multaknak, az óriások harczát, a hősök 
küzdelmét. Honmentő ütközetek, népszabaditó harczok története újul meg 
előttem, — mesés tetteket visz végbe a hazaszerző Árpád-ivadék s tüzes 
kardjával égő betüket ir a világtörténelembe. Egyik legragyogóbb lapja 
a cserhalmi ütközet. 

Az Arpádok alatt hol a besenyő, hol a kún pusztitotta ezt a szép 
hazát. Keleti nép mindakettő, talán közös bölcsőben ringatott távoli rokon. 
Nyolcz nagy törzse élt a besenyőknek keleten, melyeket nem tartott egybe 
más, csak a rablás vágya. Egyébként szétszakadoztak, elkalandoztak világ- 
szerte s már István királyunk éreztette velük kardja hatalmát. Visszavonó, 
egységes államéletet nem ismerő történetük azt mutatja, hogy rendszeres 
alkotmány nélkül mivé lesz egy, bár nyolcz törzsü és erős nemzet s mivé 
lettünk volna mi is, ha a vérszerződés és István törvényei nem forrasztanak 
össze bennünket? 

A tizenegyedik század közepén felütötte fejét közöttük a pártviszály. 
Tyrák király és egy vitézi karja által nagy népszerüségre vergődött 
besenyő vitéz, Kegen, viszálykodtak egymással s versengtek a főhatalomért. 
Tyrák legyőzte Kegent, aki húszezred magával menekülni volt kénytelen 
az ősi földről s Görögországba ment, ahol Monomachos császár szivesen 
fogadta az erős törzsöt s patricziussá tette megtérő vezérüket. Igy kerültek 
a besenyők közelünkbe. De az otthonmaradtak sem élhettek sokáig békes- 
ségben. Üldözte, nyugtalanitotta őket egy erőteljes, fegyverre hatalmas éb 
a kúnok, akikről orosz történetirók már a tizedik század közepétől fogva 
tesznek említést. Alkalmasint Etelközből özönlenek kifelé. Előbb az orosz 
birodalmat támadják meg s ugy látszik, e portyázásaik közben érintik az 
erdélyi határt, utat keresnek, vagy kerestetnek kémeik által a hegyszorosok- 
ban, mig végre a Szilágyságba rontottak s onnét tovább, kijöttek Biharba is. 


Szélnövelte méneiken mint a villám száguldották be a dús rónát. 
Elhajtottak embert, barmot s rabszíjra füzve férfiakat, asszonyokat, gyer- 
mekeket, vonultak vissza a Szamos mentén a határ felé. 

Géza herczeg földjét zsarolták meg legelébb s amint hire ment rabló- 
hadjáratuknak, fegyverre kapott az ország s hada élén odasietett Salamon 
király. Kiséretében volt László, a szekerczecsapással rettenetes hős, az óriás, 
aki csodálatos tetteinek és égi küldetésének fényes nyomait hagyta a magyar 
nemzet történetének érczlapjain. 

Erdélyben találkoztak a betörő kún haddal, Cserhalom környékén. 
Cserhalom Dobokamegyében fekszik, a mai Kerlés falu vidékén, kies, 
lankás vidéke költői szép, szelid, halmos; háttérben a kővári hegyekkel, 
melyek előtt akkortájt Doboka vára tartotta az őrséget. 

Nagyvárad felől jött a magyar sereg, s megállott Doboka vára előtt. 
Oda torkollott akkor az a néhány út, mely nagy Magyarországból Gyula 
vezér egykori földjére vezetett. Ott tábort ütének és várakoznak vala. 

A kún jött elbizakodva és biztosan. Ellenállást, a meglepetésükből 
alighogy felocsudó nép részéről nem talált. Győzőnek hitte magát pogány 
gőgjében s a rabszíjra füzött emberek ezreivel s dús zsákmányával ellen- 
állástól, megtámadástól nem tartott, de nem is félt. 

Pedig készült a boszú, a nemzet haragjának rettenetes kitörése, a 
megtorlás . . . 

Nyolcz napon át táboroztak Doboka körül a király s a herczegek. 
Nyolcz napon át hiába kémlelték a magaslatokról a kiállított őrsök a kún 
had érkezését, — porfelleg nem látszott. Végre jön egy kém, abauji szár- 
mazásu, neve Fantiska, — s azt hozza hirül, hogy a kún elvonul lassan 
kelet felé. 


Hajrá, magyar vitézek! . . . Lóra kapnak, elvágtatnak kelet felé, ahol 
a harcz és halálveszedelem várnak. Hajrá a kún elébe! Elet, — vagy 
halál, — de véreiket kún rabságban nem hagyják soha! 


Péntek volt. Hajnalodott, mikor kürtszóra ébredt a sereg. A kún 
elbizakodottan vette hirét annak, hogy a megtorló magyar sereg közelg. 
A mieink virradattal sorakoztak, az Úr testét vették magukhoz, mint 
keresztény nemzet harczosaihoz illik halálramenőben s indulnak Salamon, 
László és Géza vezéreik után. 

Kaczagva nézte közeledésüket az elbizakodott kún fejedelem, Ozúl. 
— , Mit? Harczolni ezekkel? — Mi, élemedett férfiak, régi kún harczo- 
sok, — nem tartjuk érdemesnek. Menjetek ti, gyerekek . . . Verjétek el 
a magyar hadat gyerekjáték gyanánt! . . ." 

De lélekszakadva rohantak vissza a kún fiuk és élemedettebb kisérőik, 
mikor megpillantották a Doboka várától idáig ért magyar hadat! Ozúl 


nem kart nekik hinni, de egy pillantás a fegyver-edzett kún hadnagynak 
elég volt, hogy megértse: kikkel van dolga? Szélsebesen kapott lovára, 
összekürtöltette seregét, s felvonult vele a beszterczei határtól nem messze 
fekvő Kerlés hegyére, nem messze Széktől, kitünő hadi poziczióba, honnét 
a magasból kisérhette figyelemmel a magyar sereg minden mozdulatát. 

Salamon vitézei, ugymond a krónika, mind egyforma vászonlobogót 
viseltek s összegyülének a domb alján. A pogányok a hegytetőn sora- 
koztak. A bátrabbak leszállottak közülök a domb lejtőjére, hogy a magya- 
rokra nyílazzanak , s folytonos sűrű nyílzáport zúditottak a magyarok sűrű 
soraira, mig egynéhány magyar harczos fel nem rontott a , bajos" hegyi 
úton közéjük, megtámadta az íjjászokat s levágta nagy részüket ugy, hogy 
csak irmagnak menekülhetett vissza egyik-másikok a kún sereg zöméhez, 
hírül vinni társainak a magyarok rohamát. Azok is az ívvel verték 
lovaikat, — ugymond a krónikás, — hogy feljuthassanak . . ." 

Salamon harcz tüzétől lángolva törtet a meredek lankán fölfelé. Nyomá- 
ban vétézei. Hullik a kún nyíl a fölfelé törekvő, majd lelkendezve rohanó, 
majd csak mászva boldoguló magyarságra. Nyílzápor vág a támadók 
szeme közé. Sok jó vitéz szivébe furakodik a gyilkos szárnyas nyíl, sokan 
tördelik félkézzel a pánczéljukba vagy vállaikba akadt nyílvesszőket, a másikkal 


kapaszkodnak fölfelé, fogaik között a ragyogó kard. Hajrá! . . . Hajrá! . . . 
hangzik az ősi magyar harczkiáltás, — és Salamon vitézei nyomulnak 
fölfelé, föltartóztathatatlanul. 

, Nézzétek . . . Kit föd legelől kapcsoltan aranynyal 


Szép párducz-kaczagány? . . . 
. . . Méltósággal jár a seregeknek előtte, 
. Ő... Ki lehetne egyéb a hármas bérczek uránál? . . . 
Salamon az, a szent korona birtokosa, akkor még szeretett és véreivel 
egyetértő fejedelme nemzetének, akit Vid mérges tanácsai nem ronthattak 
meg egészen. Ő száguld legelől. 
Géza vezér óvatosabb és bölcsebb. Megkerüli a magaslatot és 
a kevésbbé meredek hegyoldalon támad. Serege csöndben kúszik utána 
bokor- és cserje-födte vizmosásokon, mig hirtelen kanyarulattal fönterem 
a hegy fensíkján s rettentő nyilzáporral adja tudtára a kún seregnek, hogy 
megérkezett . . . 


cc 


,Hah... De mi csattog alatt?... Mely nép rohanása közelget? 
Vassá váltak az emberek, a sok dárda Bakonynyá, 
Es nem ló, — repülő sárkány viszi rémesen őket..." 


Mert a szekerczecsapással rettenetes László serege közelit. Ő, a csodák 
hőse, a szent lovag, aki , vállastul magasan látszott ki a többi seregből, 
-—— és ha körülhordozta szemét, — elláta fölöttük . .." Ő az, a magyar 

reménye, büszkesége, oltári szentje később, bálványa, imádott vezére most. 
Mint a szélvész rohan táltosa hátán, seregek élén, por föllegében, harcz 
rivajában. Körülötte cseng a dárda, menydörögve döbben a paizs, szik- 
ráznak a kardok, égre csavarodik a nyögő föld napsugaras pora, — 
s nyomában sárkányok ezreiként száguldanak a kúnverő magyar vitézek. 

És századok csudálják a harczot, melyet László keze harczolt . . . 
A dobokai domboldal vérpatakokkal csörgedez, üvöltő haldoklók a lovak 
patkói alatt, recseg a tört dárdák forgácsos nyele, sirva pendül a kettétörő 
kard, amint megpattan a döngetett érczpaizsok oldalán . . . Elszabadult 
az ősi mesék minden réme, süvölt a vész és pusztit a halál! 

Nem soká birta ki a hatalmas kún sereg a rohamot. A völgyből 
fölfelé törtető magyar sereg leverte a bérczi magasból legúnyolódó büszke 
ellenséget. Futamodóra fuvatott Ozúl, de kevesen hallották. A halál örök 
siketsége fogta be harczosai fülét s véres por tömte be szemeiket. A nagyobb 
zsákmánynyal megterhelt rabló kúnok vágtatva menekültek, de utolérte őket 
a futókat üldöző László, kinek ez üldöző rohama egyik legnevezetesebb 
fegyverténye volt. 

Legendába illő üldözés volt. Az öles termetü hős robogó lován egy 
kún után veti magát, aki minden rablott kincsét elszórja, egyet kivéve, egy 
gyönyörü magyar leányt, akit szorosan ölel magához, hogy el ne veszitse 
a minden zsákmánynál drágábbat. 

László a rettentő harczban kifáradt óriási lovát nem birván kellő 
gyors vágtatásra ösztönözni, már-már elszalasztja a könnyü ménen futó 
kúnt, akinek ölében alélva piheg a leány, némelyek szerint a váradi püspök 
leánya, más krónikairók nyomán magáé Könyves Kálmáné. László harsány 
hangon kiált oda a leánynak: , Rántsd le magaddal a pogányt, szép 
hugom . . ." s a félig alélt leány még egyszer erőre kap, összeszedi minden 
bátorságát, övébe kapaszkodik elrablójának és lerántja magával a porba . . . 

Gazdátlanul száguld fel s alá a nemes mén — László is leugrik 
nagy harczi ménjéről és szemben áll vitéz vitézzel: László, a nagyerejü 
és kardvivásban ügyes kúnnal. 

Rövid volt a harcz. László fejedelmi keze inait vágta ketté a kúnnak, 
aki vérözönt ontva rogyott a földre. László pedig hálát adott az Ég urának 
a győzelemért és a leánynyal visszatért övéihez. 

Harsogó diadalzene fogadta. A győzelmes király és a hős herczegek 
nagy hálaadásban egyesültek, mely tömjénfüst gyanánt szállott fel a magya- 
rok Istenéhez, akinél vagyon az erő és a diadal. 

Igy végződött a kúnok — kiket némely krónikás a besenyőkkel még 
mindég egynek tart, — rabló berohanása 1070-ben az Úr születése után, 
mikoron is a magyar vitézség üstökös csillagként ragyogott fel Doboka 

halmain, Szék mellett, a beszterczei határon, melyet azóta Cserhalomnak 
neveznek, mivel Bonfinius, a bölcs krónikás szerint azon a vidéken volt 
az ütközet, melyen , montem accolae Cherhelem appellant." 
MESÉT O St összejön a három győző ... Bámulva tekintik 
Egymást, mint kiket a villongás messze szakasztott, 
És iszonyu jeleket vágott a harcz keze rajtok. 
Összejövének most — s népestül térdre borulván 
Hálát zengettek diadalmas ajakkal az Úrnak..." 
Cserhalomra pedig ráborult az éj, a multak és a rohanó idő éjszakája. 
Por lepte be a hősök nyomát s párolgó vérük helyén zöld lomb és nyiló 
virág fakad. Vénülnek a törzsök és aszály fű aszály fűre borul, emelve, 
egyre magasabbra emelve a sirhantot, mely alatt óriások pihennek zajló 
csaták után. Csontjaikon végig kigyózik a mélybe nyuló fagyökér, a magasba 
hozza porló atomjait s virágillatban leheli őket a világ négy tája felé. 
Odalenn álmodnak a hősök, álmuk erős, szép, dicsőséges magyar haza, 
egyetértő nemzet, szeretett király! . . . 
És álmuk meg fog valósulni. Megvalósítja a magyarok hatalmas 
Istene, kinek neve dicsértessék.! 
Cserhalom pedig pihenjen, hadd szálljon néma borongással el az 
őskor lelke fölötte, bár nem kér emlékül oszlopot érczből, mert: 
, Cserhalom, a te tetőd diadalnak büszke ÜLŐ TE EK 

Nincs meggyőzőbb ékesszólás a történelmi példáknál. Ha tehát 
a magyar faj életrevalóságáról akarunk bizonyságot tenni a világ előtt, 
adjuk a kezükbe nemzetünk történelmét. Beszéljen helyettünk a mult. Mondja 
meg, kik voltunk, mit tettünk, hogy álltuk meg helyünket egy ezredévnek 
küzdelmeiben, alkotásaiban és szenvedéseiben?! Vegyük csak a kezünkbe 
s ne merüljünk bele az egyes események gyászába és dicsőségébe, hanem 
keressük mindezekben az okozatos összefüggést s rögtön látni fogjuk, hogy 
a Gondviselés bölcsesége magasztos hivatást mért a magyar nemzetre. 

Kiválasztott nép vagyunk! A népvándorlás áramlatából a legvitézebb 
és a legnemesebb tulajdonságokkal rendelkező magyar faj telepedett le 
e haza szent földjén, hogy évszázadokon át a keresztény nyugotnak védő- 
bástyájává legyen. Mi voltunk az a sziklafal, amelyen megtörött a kelet- 
nek minden erőszakos hatalma. Előőrsei voltunk a keresztény Európának 
s a modern czivilizáczió szentélyét magyar vér ragasztja össze. Kettős hiva- 
tást teljesítettünk. A nemzetfentartó munkán kivül megvédelmeztük a keresz- 
ténységet. Önérzettel mutathatunk reá, hogy mig a többi nemzetek a keresz- 
tény czivilizáczió áldásaiban fejlődtek és gyarapodtak, addig mi véreztünk, 
vagy sebeinket ápoltuk, amelyekkel a nyugoti műveltséget váltottuk meg. Ez 
volt a mi Gondviselés-szerü hivatásunk s nemes büszkeséggel mondhatjuk 
el, hogy ezt az önfeláldozó munkát önzetlenül és becsületesen teljesítettük. 

Lapozzuk csak történelmünket s rögtön tisztán fog állni előttünk 
a magyar nemzetnek élethivatása. 

Mit látunk?! 

A késő századok homályából két isteni törvény bontakozik ki, amelyek 
sorsunkat vezették és irányitották. Az egyik az, hogy egy következetes 
erkölcsi erő igazgatta nemzetünk történetét, amely rendszeresen, ugyszólván 
törvényszerüséggel lépett fel és kizárja teljesen a véletlent. Ez a bölcs, 
magasabb rendü vezetés mindig akkor nyilatkozott meg legerősebben, 
mikor nehéz válságok előtt állottunk és pusztuló fajunkat többé emberi 
erő fenn nem tarthatta volna. A másik isteni törvény — amelyet láthatunk — 

hogy nemzetünk mindenkor gyarapodott és virágzott, mikor kijelölt hiva- 
tásának útján haladt, viszont elsatnyult és hervadt, valahányszor csak letért 
életczéljának kiszabott ösvényéről. 

Mit bizonyit mindez?! 

A magyar fajnak történelmi rendeltetését, amely a keresztény haladás 
testőrségévé tette nemzetünket. Csak a felületes elme tud belenyugodni, 
hogy a nemzetek élete, valamint a világ alakulása a történelmi esemé- 
nyeknek bizonyos esetlegessége szerint módosul. Ellenkezőleg! Erkölcsi 
okok szülik és mozgatják a történelmi eseményeket, amelyeknek egy lát- 
hatatlan központi törvényük van: az igazság, vagyis az Isten! Rendszer 
van a történelemben. Bölcseséggel és következetességgel teljes. Ez a rend- 
szer azután körülveszi az egész életet és reánehezedik az emberiségnek 
minden cselekedetére és egy csodálatos összhang felé irányitja azt. Benne 
élünk észrevétlenül, mint a légkörben, amelynek nyomása tartja Össze szer- 
vezetünket, mivel a legutolsó parányra is kiterjeszkedik. Ez az a fentartó 
erő, amelyet csak azért nem érzünk, mivel észrevétlenül hat. 

A történelem is ily láthatatlan erőnek kereteiben mozog. Egy minden- 
ható kéz tartja kezében a féket, amivel az egyetemes emberiség sorsát 
igazgatja. Mi pedig öntudatlanul is azt a czélt szolgáljuk, amelylyel az 
emberiség kölcsönös tökélyetesítését előmozdíthatjuk. 

Világos akarok lenni, s reámutatok arra a hatalmas törvényre, amit 
a fizikai világrendben nehezedési erőnek nevezünk. Ennek köszönhetjük 
a világegyetem rendjét és összhangját. Ez az oka, hogy az égitestek egy 
kiszabott pályán kölcsönösen egymás felé, mindnyájan pedig egy látha- 
tatlan középpont felé nehezednek. Ezen erő nélkül beállna a bomlás s meg- 
zavartatnék az általános egyensuly. Ha egy csillag csak egy vonalnyira 
zökkennék is ki kimért pályafutásából, világok omlanának össze. 

Ugyanaz az erő, mely a nagy mindenség összhangját védi és biz- 
tositja a térben, nyilatkozik meg az idő keretében mozgó erkölcsi rendben 
is. Az egyik az anyagvilág harmoniáját védi, hogy a továbbfejlődést biz- 
tositsa, a másik a történelmi összhangot tartja fenn az emberiség tökélye- 
tesbitésére. 

Ezért van bölcsen kimérve az életczélja nemcsak az egyéneknek, 
hanem a fajoknak és a nagy népcsaládoknak is. Mindegyiknek pedig 
kötelessége saját életük fentartása mellett előmozdítani az emberiség egye- 
temes hivatását: a haladást! 

Közös rendeltetésünk az, amely bennünk természeti törvényképen lép 
fel. Nem jöhetünk vele ellentétbe, hogy ne éreznénk rögtön azt a lelki 
meghasonlást és disharmoniát, amely lázadásunkat nyomon követi. Mind- 
nyájan tapasztalhattuk, hogy hiába bocsájtjuk minden erőnket az önczél- 

nak, vagyis a rideg önzésnek szolgálatába. Ez nekünk a boldogságot 
sohasem adhatja meg. Lelki nyugalmat, békét és összhangot szivünkbe 
csak a mások javáért teljesített munka adhat. 

A nemzetek boldogulása is attól függ, hogy hivatásos küldetésüket 
hiven szolgálják-e?! Betöltik-e szerepüket a történelmi harmoniában, amelylyel 
az egyetemes emberiség haladását mozdiíthatják elő? 

A mi hazánknak a keresztény Európa megvédése volt a magasabb élet- 
hivatása. Ezért volt ez az ország nagy, hatalmas mindenkor, mikor feladatát 
hiven teljesítette. Szent István, Szent László, az Anjouk és a Hunyadiak 
korszaka a mi történelmi dicsőségünk kincsesháza. 

E korszakok közül talán külső fényben legnagyobb volt Nagy Lajos- 
nak és a mi igazságos Mátyásunknak korszaka, de benső tartalmában, 
erkölcsi értékében Szent László uralkodása volt a legbecsesebb. 

A magyar nemzet nemcsak világszerte tündökölt hirnevében, hanem 
jólét és boldogság virágzott e szent király kormányzása alatt, amelylyel 
nemzetét az irigyelt jólétnek és dicsőségnek széditő magaslatára emelte. 

Magyarország ekkor élte azt a boldog időt, melyet Carley történelmi 
bölcsészetében , pozitiv korszak"-nak nevez. A termékenyitő hit áthatotta 
a nemzet egész gondolkodását, mint a hogy áthatja a tenger vizét a só. 
A vallásos élet nem külső formákban nyilatkozott meg, amely végelem- 
zésében mindig csak a hatalomnak, vagy az egyéni hatáskörnek biztosi- 
tását czélozza, hanem az Istent lélekben és igazságban imádták. 

A pogány törzsbe beoltott keresztény galy megeredt és nemes gyü- 
mölcsöket kezdett teremni. A nomád életben megőrzött tisztaságot, vitéz- 
séget és erkölcsi romlatlanságot a keresztény eszmények szentségével for- 
rasztotta össze Szent László korszaka s ez a benső egyesülés egy új 
társadalmat teremtett Európában, amelyet a XI. század legtökéletesebb alko- 
tásának tekinthetünk. A pogány magyarságtól átörökölt erények keresztény 
erkölcsökké nemesedtek. A hősiességből kipusztultak a durva, erőszakos 
vonások s ezek helyébe a gyengék iránt való irgalmasság, vagyis az általános 
emberszeretet törvénye lépett és a nyers férfiui vitézséget lovagiassággá 
változtatta át. 

Igy valósultak meg az új magyar társadalomban a legmagaszto- 
sabb eszmények, amelyek hazai talajból nőttek ki és előnyös faji saját- 
ságainkat kicsiszolták, hogy a becses anyagot még értékesebb drágakővé 
változtassák. 

Ehhez az átalakuláshoz egy olyan királyt adott nemzetünknek a Gond- 
viselés, aki személyében egyesitette fajának minden erényeit. Hős és szent 
volt; hóditónak erős, uralkodónak kegyes. Tudott hinni, lelkesedni és 
teljes erejével s hatalmával iparkodott belevinni a nemzeti közszellembe 

az evangéliumi ideálokat: vagyis az igazságnak és szeretetnek törvényét. 
Ezekből meritette azokat a magasztos eszményeket, amelylyel nemzeti 
életünknek erkölcsi tartalmát gyarapithatta. Nemcsak uralkodója, hanem 
vezére tudott lenni a legnemesebb értelemben hazájának. Életét állitotta 
példaképpen a nagy tömeg elé s az egész nemzet követendő mintaként 
tekintette Szent László alakját. 

Minden lélek megtalálta benne az ő politikai, erkölcsi és férfiui ideálját. 
A tudósok bölcseségét, a harczosok vitézségét, az alattvalók kegyességét, 
a hivők jámborságát, a szegények bőkezüségét, valamennyien pedig alá- 
zatosságát, igazságosságát és szeretetreméltóságát csodálták. Azért mondja 
róla az egykoru irás: , Fénylik vala minden mennyei szeretettel, bölcseséggel, 
kegyességgel és a Szent Léleknek malasztjával, mint az égen való fényes 
hajnalcsillag . . ." 

A legnagyobb politikai erényre, vagyis a hazaszeretet önzetlenségére 
tudta megtanitani a magyart. Ó maga is csak a nemzet javát kereste, 
s minden önző érdek annyira távol állott tőle, hogy még a királyi trón 
elfoglalására is csak könyörgő kényszeritésekkel tudták reá erőszakolni az 
ország nemesei, akik egy lélekkel választották meg, mert — a krónikás 
szerint — tudták felőle, hogy fel van ruházva az erények tökéletességével. 

Ilyen vezér és ilyen példa kellett a magyar nemzetnek! Hatása aló 
kibontakozni senki sem tudott és Szent László lassanként egyéniségének 
minden kiváló tulajdonságát észrevétlenül átültette nemzetébe. Ő volt az 
a megtermékenyitő anyag, aki nemes erjedésbe hozta a magyar faj tömegét 
s mig Szent István fölötte állott nemzetének s csaknem természetfölötti 
nimbuszával hatott reá, addig László teljesen összeforrott vele. Kiforrott 
a magyar lelkekből és egyesíteni tudta érzésében, gondolkodásában, karak- 
terében az egész nemzetet. 

Nem csoda, hogy ily vezetés mellett nagygyá letta magyar. A külföld 
megbámulta nemzetünk vitézségét, jámborságát s azt a tökéletességet, amely 
összhangba hozta a férfiui ideált a sziv leggyengédebb tulajdonságaival. 
A nemzet pedig virágzott jólétben, gazdagságban és soha erkölcsi tartal- 
mában nem volt tökéletesebb . . . 

Nem tudjuk, hogy törvényhozásunk bölcseségét, míivelődési intéz- 
ményeink nemzeti erejét, vagy állami megerősödésünknek hősiességgel 
megszerzett biztosítékait bámuljuk-e jobban e korszak alkotásaiban? Vagy 
talán azt a benső rendet, mely igazságos kormányzással teljes jogi és 
vagyoni biztosságot nyujtott a népnek, hogy róla az irás ezt mondja: 
, egész Magyarország oly rendben és gyarapodásban virágzott, hogy Szent 
István király idejétől fogva törvényben, szabadságban, vagyonosságban 
soha oly jelesen nem ragyogott . . ." 

Szent László először is az ország megszilárdítását tűzte ki czélul 
maga elé. A folyton betöréssel fenyegető kúnoktól északon, a besenyők 
rablócsapataitól délen megtisztította az országot s bölcseségét abban is 
kimutatta, hogy ezt a nyugtalan és félelmes ellenséget a nemzeti erő gyara- 
pitására használta fel. Korának szokása szerint nem irtotta ki a legyő- 
zötteket, hanem keresztény könyörületességgel fajába beolvasztotta. ,,Ne 
vágjuk az embereket" — mondá a király — , hanem fogjuk el őket és hadd 
éljenek, ha megtérnek!" Igy telepitette le a jászkúnokat, akik a magyar 
nemzetnek fiaivá lettek és vérükkel pecsételték meg évszázados harczainkban 
ezt a szent szövetséget. 

Hogy a rabló-támadások fészkét is kiirtsa, az oroszok ellen indult, 
akik a kúnok szövetségesei voltak s országukban verte le őket, azután 
a besenyők szövetségesét, a görög császárságot támadta meg és a rabló- 
hadjáratok déli fészkét is széttiporta. 

A benső béke és rend helyreállítása után hozzáfogott a magyar 
korona területének gyarapitásához. Megszerezte a nemzet számára Horvát- 
országot s az ellenszegülőket szétverte, elhunyt sógorának: Zvojnimir 
királynak országát Magyarország koronájához csatolta s kormányzójává 
Álmos unokaöcscsét, Géza testvérének fiát nevezte ki. 

A magyar király tekintélye oly nagy volt a külföld előtt, hogy hoz- 
zánk fordultak segélyért, midőn valamely birodalom benső rendjének helyre- 
állításáról volt szó. Igy fojtották el magyar fegyverekkel a lengyel lázadást 
és Szent László világtekintélyét leginkább igazolja az a hagyomány, amely 
szerint Európa fejedelmei őt választották meg a legelső keresztes háboru 
fővezérévé. Még ha ez a népmonda történetileg nem állhat is meg, de 
azért fényt vet királyunk szeplőtelen alakjára, elismert lovagiasságára és 
világszerte tisztelt hatalmára. 

A középkor legnagyobb kultur-mozgalmának : a keresztes hadjáratoknak 
vezérévé a magyar király alakját teszi a hagyomány s Európa összes 
keresztény nemzetei ismerik el legelsőnek a magyar fegyverek dicsőségét. 

Szent legyen e korszak mindnyájunk emlékezetében s példaképpen 
ragyogjon örökre a magyar szivek előtt! Buzditsa fel a nemzetet az ősök 
csodálatos erényeinek követésére s tanuljuk meg belőle mindnyájan, hogy 
egy országot hatalmassá csak az önzetlenül teljesitett munka, az Isten 
félelme és szeretete tehet. Kicsiny hazát adott a Gondviselés, de nagygyá 
tették azt Szent László korszakának közerényei, a melyekkel kettős czélt 
szolgált ez a nemzet: fentartotta életét és diadalra juttatta az emberi haladás 
törvényét is saját történelmében. 

SZENT LÁSZLÓ EDE TÁNDE 
A NEMZETI HŐS 999929 


A nagy emberek kiváltsága, hogy életük példa-adásával milliókat 
nemesithetnek meg és követésre buzditó erényeikkel ujjászülhetik nemze- 
tüket. Minden igaz, őszinte lélek, aki az önfeláldozás útján halad s életét 
részben, vagy egészen feláldozza embertársaiért, nagy áldás az ő korára 
és nemzetére. A történelmi hagyományok kincsesházában ők képviselik 
azt a nagy erkölcsi gazdagságot, melyből egész nemzedékek táplálkoznak 
s mely mindenkor szine-java a nemzeti dicsőségnek. 

A gyarló emberiségnek ilyen vezérekre van szüksége. Ízmos szárnyu 
sasokra, akik nem az önzésnek és elpuhultságnak bölcsőjében, hanem 
a lemondásnak és önfeláldozásnak sziklafészkeiben edződnek s akik gyá- 
moltalan kicsinyeiket aztán szárnyaik alá vehetik, hogy felemeljék oda a 
csodás magasságba, a hova azok saját erejükkel felszállani képtelenek. 

Csakis az ilyen életnek lehet termékenyitő ereje, csakis az ilyen 
nevekhez fűződhetik egy nemzetnek történelmi dicsősége. 

Érdekes megfigyelni, hogy a társadalom benső rendjében hogyan 
megy végbe a haladásnak proczesszusa. 

Sohasem emelkedik egyszerre az egész tömeg, hanem mindig a szel- 
lemi kiválás törvénye lép előtérbe. Vagyis: a nemesebb rész befolyásolja az 
egészet. Isten magasabb adományával kiválaszt egyeseket, akik nemzetüknek, 
vagy társadalmuknak erjesztő anyagává lesznek. Ők kezdeményeznek, mert 
bennük a tisztább erényeknek, a fenköltebb érzésnek, az igazságosságnak és 
az emberszeretetnek nagyobb mértéke és tisztább nyilvánulási módja nyi- 
latkozik meg, mint másokban. Ők inditják meg koruknak eszme-mozgal- 
mait s reányomják egyéniségüknek bélyegét egész korszakukra. 

Az ily emberek a példák eleven erejével hatnak s bevésődnek mélyen 
a lelkekbe, mert minden nemes cselekedet ezreket buzdit a követésre. 

Hogy igazán nagygyá lehessen valaki, annak ki kell emelkednie a köz- 
napi felfogásokból s tiszteletet kell ébresztenie kitüzött czéljai iránt. Tiszteletet 
azonban csak az önfeláldozó munka szerezhet, azért minden hős, aki önzet- 
lenül dolgozik a társadalomért, kötelesség-teljesítésének egyúttal vértanuja is. 


Könnyen érthető a dolog. A nagy embereknek hivatása, hogy a szuny- 
nyadó lelkiismeretet felébreszszék, vagy új életre keltsék nemzetüknek elalélt 
lelkét. Ez a feladat mindig nehéz megváltó munka és csak lemondásnak, 
szenvedéseknek árán szerezhető meg. 

Ezért nincs is olyan valódi nagyság, akinek fejére a Gondviselés 
reá ne tenné a megpróbáltatások töviskoronáját. Az a halántékot övező 
babér mindig töviskoszoru a sziven és senki sem lehet másokra hasz- 
nossá, csak könyeinek és fájdalmainak árán. 

De az ilyen életnek azután meg van a maga jutalma is. Mert senki 
sem adhatja oda saját életét a közjóért a nélkül, hogy önfeláldozó vértanu- 
ságával meg ne szerezné nevének a halhatatlanságot. Ha kortársai meg 
nem értik is, de eljő egykor az idő, mikor annál hálásabb kegyelettel 
fogja ünnepelni őt az utókor. Elérkezik majd az igazság-szolgáltatásnak az 
az isteni pillanata, amely még a történelmi időben megadja kinek-kinek az 
ő jutalmát, vagy megérdemlett büntetését. Lelkének összhangjában már 
a földi életben meg van az a jutalma, a melynél nagyobbat az Isten 
halandó embernek nem adhat. A sírnál pedig ugyis szétfoszlik minden 
hazugság s a mesterségesen gyártott hirnevet szétfújja az idő, mint a hogy 
a szellő elcsapja koporsónk mellől a fáklyafüstöt. 

Elérkezik az a tárgyilagos és megvesztegethetlen történelmi időpont, 
amely szembeszáll egyes korszakok előitéleteivel s a zavaros mélységből 
felhozza a szinaranyat, bárminő iszapréteg rakodott is reá. Viszont örökre 
eltemeti azt a csillogó, de értéktelen holmit, amely megvesztegette hazug 
fényével egykor a gyermekes felfogásokat és a részrehajló itéletet. Meg- 
aláztatik minden érdemetlen nagyság, amelyet földi hizelgés és haszonlesés 
emelt fel silány önzésből a méltatlan piedesztálra és felmagasztaltatik a leg- 
kisebb érdem is, amelyet egy lelkiismeretes munkás a kötelesség-teljesítés 
önzetlenségével végzett embertársaiért. Aki pedig sokat adott önmagából 
másokért, az sokat is nyer hálában és kegyeletben az utókortól, 

Az ilyen emberek lesznek a nemzetek hőseivé. Példájuk nyomában ipar- 
kodik járni egy egész nemzedék, hogy szélesre taposhassák azt az ösvényt, 
melyet ők jelöltek meg könyeiknek, verejtéküknek, vagy vérüknek hullatásával. 

Ilyen nemzeti hőse a magyar történelemnek Szent László király, akiben 
a legnemesebb férfiui vonások egyesülnek a kegyes, irgalmas és jószivü 
apostollal. Mindaz a lovagias vonás, amely nemzetének jellemében felta- 
lálható, fokozott mértékben volt meg ő benne. Mintaképe volt a lovag-esz- 
ménynek, akit utánozni iparkodott mindenki s minél inkább megközelítette, 
annál tökéletesebbnek érezte magát. Hősi tulajdonságai csodálatos alakjává 
tették népregéinknek s hatása azért volt fajára általános, mert magyar 
földön, magyar vérben termett. 

Szent László életének nincs is története — egy hősköltemény az egész! 

Az Árpád-ház dicső sarjadéka volt, amely törzsnek emlékéhez a hon- 
foglalás és a nemzetalapitás van kötve. 

Már külső megjelenésében is csodálatos: vállal magasabb minden- 
kinél; , arcza piros és ragyog, mint a teli hold, mint a fénylő TADE 
Hatalmas termete, izmos csontszerkezete, félelmes hőssé teszik s ahova 
lándzsája lecsap, ott pusztul az ellen és csatabárdjával a magyar dicső- 
séget felírja az égre. 

Származása csak nimbuszt ad nevének, de tekintélyt fényes tetteivel 
szerez magának az a férfiu, aki király volt minden ízében. A hazaszere- 
tetnek, a vitézségnek és a szent életnek oly emlékeit hagyta reánk, amelyeket 
nemzete, mint ideált, mintaképnek fogadott el és nevét örökre halhatatlanná 
tette történelmünkben. 

Már atyja is legendás hős: az udvari ármányok elől menekülő szegény 
Béla herczeg! Rokonszenvvel fordul ezen üldözött ártatlanság felé minden 
szenvedő, minden igazságtalanul elnyomott lélek, aki a saját nyomorának 
osztályosát siratja benne. Már pedig melyik emberi nyomor nem keresi 
szenvedéseinek okát önmagán kivül álló körülményekben?! A közös emberi 
fájdalmaknak részvéte kiséri a hazátlanul bujdosó herczeget útjában, aki 
Árpád királyi vérének hajtása és mégis nyomorultabb az útszéli koldusnál, 
aki fejét nyugodtan hajthatja üditő állana a porlepett országúton. A havasok 
járatlan útjain tör ösvényeket idegen országok felé ez a menekülő, akit 
a hatalom üldöz és ott leskelődik nyomdokaiban a gyűlölség, az irigy- 
ség, a halál! 

Ilyen történet kell a nép fantáziájának, amely megtermékenyiti a 
sziveket szánalommal és érdeklődéssel. Róla zeng a dal s a ponyvasátorok 
mélyében ilyen regékkel ringatja álomba gyermekeit a mesemondó anya. 
A gyermek-szivekben felgyullad a szánalom, amely az isteni irgalmasságnak 
a földre ejtett szikrája; a szemekben felcsillan a köny s talán a kéz is 
imára kulcsolódik össze a bujdosó és üldözött királyfiért, akinek sorsa 
az övékkel oly rokon! 

A távol északról új hír hallatszik a Kárpátok bérczein keresztül: hogy 
az imát meghallgatták ott fenn s új hazát és dicsőséget szerzett hős eré- 
nyeivel magának a bujdosó. A zrűzöti Béla herczeg vitézségéről és 
szerencséjéről tovább fűzi regéjét a néphagyomány. A abil nagy eposzá- 
nak: a kis Dávidnak és az óriás Góliáthnak harcza ujul meg a nemzeti 
büszkeség szemében. A pomeránok vezére volt ez az erős Góliáth, akivel 
a lengyel vitézek nem mertek birokra kelni. A félelmes óriás azután szem- 
ben találja magát a zömök, barna arczu magyar vitézzel, az idegenbe 
menekült Béla herczeggel, aki vitézi tusában legyőzi a pomeránt és 


46 


eldönti a háboru sorsát. E lovagias mérkőzésnek mi lehetett volna a jutalma 
más, mint a legyőzött ellenség országa és a lengyel király leányának: 
Rikézának keze. 

Ennek a hősnek volt második gyermeke Szent László ; az elsőszülött: 
Géza, akik átörökölték atyjuknak erős lelkét, vitézi karját és akik fényt 
árasztottak dicső életükkel Szent István koronájára. Együtt vívták diadal- 
mas csatáikat s László, ki a hagyomány szerint , mindjárt születésekor 
teste és lelke alkatában Isten kegyelmének czélját magán hordja vala," 
erős munkatársa volt testvérének a nemzetfentartó munkában. 

Gondviselés-szerü hivatás jelölte ki őket, hogy a Salamon önzésével 
felkeltett pártviszályt, mely részekre tördelte az egységes nemzetet, meg- 
szüntessék s a méltatlan kezekből átvegyék Szent István koronáját. A tiszta 
életü László már gyermekkorában isteni jelenést lát. , Mikor állanának 
a tanácsban, Istennek szent angyala mennyből leszállván, egy aranykoronát 
hozott és — Szent László szerint — azt Géza fejébe nyomá." E látomás után 
eldőlt a harcz a két Árpád-herczeg és Salamon között. A hires mogyo- 
ródi és czinkotai ütközet volt ez, ahol László önfeláldozó szeretettel cserélt 
ruhát és zászlót bátyjával és Salamonnak félrevezetett csapatját szétverte. 

De még ez a fényes diadal is szomorusággal töltötte el hős László 
szivét, mert testvérharczban gyilkolta le a magyar a magyart. Körül- 
lovagolta a csatateret és , kesergett, mint az anya fiainak elveszte felett." 
Mikor pedig meglátta Ernye pőispánnak — aki a béke barátja volt — hulláját 
a földön, sirva borult reá, mondván: 

— Ugy sajnállak, mint atyám fiát, mert szived és tanácsod telve 
vala békével! 

Sőt még a gyűlölség-szító gonosz Vid holtteste mellett is részvétre 
gerjedt: 

— Téged is sajnállak, bár mindig ellenségünk voltál! Vajha élnél, 
megtérnél és a békét köztünk megerősitenéd! . . . Csodálom, nem voltál 
herczegi faj, mért akartál mégis herczegséget? Nem voltál királyi vérből, 
mért akartál mégis koronát? Most a szivet, mely herczegségre vágyott, 
dárda járta át és a fejet, mely koronát óhajtott, kard hasitá szét! . . . 

Ilyen nemeslelkü hősnek mythikus alakká kellett lennie. Sőt többé — 
szentté! Az önzésnek e durva korszakában természetfölötti adományképpen 
tündöklött ez az önfeláldozással teljes élet, mely szembeszállt a halállal 
hazájáért, testvéréért s még azért az ismeretlen magyar szűzért is, akit 
a fegyveres kún elrabolt. 

Igy nyilatkozott meg László hős alakjában a lovagi ideál, aki ellen- 
ségeivel szemben legyőzhetetlen hős, a legyőzöttekkel szemben irgalmas 
és nagylelkü, a gyengékkel és védtelenekkel szemben szabaditó. 

Ki csodálná, hogy erre a tökéletes magyarra bámulattal nézett nem- 
zete és természetfölötti erőkkel ruházta fel még haló porában is. Aki 
nagygyá tette a magyart, az nem hiányozhatott a magyar dicsőséget szerző 
csatáknak hősei közül még holta után sem. Ezért látta a nép a sírjából 
kikelt Lászlót mindig megjelenni a csatatéren, hogy a legválságosabb pilla- 
natokban eldöntse az ütközet sorsát. Fényes csatabárdja ott csillogott a had- 
sorok élén s toborzékoló érczlovával tiporta a pogányt: a megriadt ellenséget. 

Beleszőtték alakját a századok hősregéibe s a nagy király példás haza- 
szeretetét méltó kegyelettel hálálta meg az egész nemzet. 

A legelső alak volt ez a hős, akinek szobrot emeltek Nagyváradon 
és sírja a nemzeti zarándoklásnak kegyhelyévé lőn. Ide jönnek vigaszta- 
lást keresni a szenvedők, hódolatukat bemutatni a királyok s ide vágya- 
koznak lehajtani örök nyugalomra fejüket mindazok a hős utódok, akik 
Szent László életének példáján lelkesedtek. Azért mondja róla a régi egy- 
házi ének: 

, Környül feküsznek tégedet császárok, 
Püspökök, kerálok és jobbágy-urak" . . . 


Még érczszobrát is — mely legelső művészeti emléke volt Magyar- 
országnak — beleszőtték az énekbe: 


, Képed feltötték az magas kűszálra, 
Fénlik, mint nap, sajog, mint arany, 
Nem elégszik senki Te reád nézni" . . 


Évszázadokon keresztül a nevezetesebb magyar műemlékeket László 
nevéhez kötik; Erdélynek csaknem minden régi templomában megfestették 
a cserhalmi ütközet diadalát s a századokon át bemeszelt freskók most 
egyenként jönnek napvilágra, hogy hirdessék a régi hős nagyságát és 
dicsőségét. Testének maradványai nemzeti ereklyéink kincsei között fog- 
lalnak helyet és nevét még évszázadok mulva is pénzeinkre vésették. 
A magyar aranyakat Szent László koronás alakja díszitette; még a pro- 
testáns Bocskay István is verette a László-aranyakat, melyek elterjedtek 
a külföldön is, sőt idegen államok is verették. 

Igy jutalmazza meg az igaz érdemet mindig a jövő! A hősi élet 
önfeláldozó szenvedései nem vesznek kárba, hanem gyümölcsöznek egy 
egész nemzetnek és megszerzik a küzdőnek a legfényesebb halhatatlan- 
ságot. Mig magyar sziv dobog a Szent László diadalai által megszentelt 
hazában, emléke élni fog a szívekben, hogy a nemzeti öntudat büszke- 
ségével regéljen róla a családapa gyermekeinek és példáján lelkesedjék 
önzetlen, tiszta hazaszeretetre László király vére — a magyar ifjuság ! 

Az a mesés nemzeti hős, akinek alakjához a magyar dicsőségnek 
annyi emlékezete fűződik, mi lehetett volna más a nép általános felfogá- 
sában, mint Istennek kiválasztott szentje, aki nemzetével szemben felsőbb 
hivatást teljesitett?! A megtestesült lovag-eszmény, aki a magyar faj összes 
jó tulajdonságait megszemélyesitette, aki erős volt, mint az oroszlán, szelid- 
lelkü, mint a galamb, félelme a gonoszoknak s reménysége a gyengéknek. 
Az emberek csudálták, az Isten szerette s megvédelmezte természetfölötti, 
csudálatos eszközökkel is a veszedelemben, hogy betölthesse teljesen az 
ő földi küldetését. 

Mihelyt egy kiváló ember alakja gyökeret vert a nemzet szivében, 
nem mosódik el többé soha a századok homályában s minden új század 
alakját csak nőni látja. Mindig nagyobbá lesz, amint növekszik az árnyék 
a távozó napnyugtával. Körülszövik a népregék a csudáknak gazdag soro- 
zatával, mint ahogy az évszázados tölgyet körülfolyja a folyondár s virul 
rajta még akkor is, mikor már az az izmos fa porladozik. Addig él, mig 
egy szivben a nemzeti érzés lángra gyulni tud s lassanként a hős nim- 
busza összevegyül a szentség glóriájával, mert aki szeplőtelen volt földi 
életében, lehetetlen, hogy szent és tiszta ne maradjon az Isten előtt is . . . 

Szent László nagyságát legjobban jellemzi, hogy mig Homer hősei, 
vagy a lovag-erények mintaképei: Arthur, Roland és Cid csak a férfi- 
erénynek és a gáncsnélküli becsületességnek fényében tündökölnek, addig 
a mi királyunk az életszentség legmagasabb polczára emeltetik. Vitézi 
tetteivel összekeveredik a csudás elem s mindegyik arra szolgál, hogy 
erejét, jóságát és igazságát tökéletes összhangban domboritsa ki. 

Ezért nincs olyan diadalmas csatája, amelyben a hős vezért ne támo- 
gatná a csudatévő szent. Mindig az istenség oltalma alatt áll s mivel nem 
ismeri a lehetetlent, még a természet törvényeit is akarata alá kényszeriti. 

Megütközik a kúnokkal s mikor az ellenséget üldöző király a puszta- 
ságba jut, ahol táborát az éhség gyötri, leborul, mint egykor Mózes 
a pusztában és imádságát meghallgatta az Úr. Az a hatalmas Isten, aki 

Izrael fiait mannával táplálta, szarvas- és bivalycsordát terel a sereghez 
s a megszelidült csapatból annyit ejtenek el, amennyire csak szükségük 
van . . . Máskor szomjuság epeszti a sereget s belevág csatabárdjával a király 
a sziklába, melyből üditő viz szökell ki, mint egykor a pusztában Mózes 
vesszejének érintésére. 

Ki ne látná e dolgokban a hasonlóságot a két alak között? — akik 
népüknek vezérei és prófétái egyszemélyben, mivel az Isten mindakettőt 
égi küldetéssel ruházza fel, hogy szolgái lehessenek a kiválasztott népnek. 

Sőt van egy közös vonás a két népvezérnek életében még abban is, 
hogy valamint Mózes megveti az arany-bálványt és eszményibb czélok 
felé emeli fel az anyagiasságban elmerült nemzetét, ugy Szent László is 
az üldözött kúnoknak az üldöző magyarok elé szórt aranyát kavicscsá vál- 
toztatja. Igy győzte meg nemzetét, hogy minden silány magánérdek felett 
áll a közczél, amely mindenkor szentebb és drágább, mint a hitvány anyag. 

Ő is, mikor az Isten meglátogatja népét és öldöklő járványt bocsájt 
az országra, megtalálja a pusztító ragály ellen a gyógyszert. Mózes 
a pusztában felállítja az érczkigyót s aki reá tekint, megszabadul a halálos 
marástól. László pedig a pestises nyomor ellen szintén csudás úton szerez 
gyógyitó orvosságot. Felemeli szemét hittel az égre s merészen kilövi 
nyilát, amely egyet kanyarodva a levegőben, függőlegesen leesik s meg- 
mutatja azt a gyógyitó füvet, amelynek érintésére megszünik a ragály. Ezt 
a füvet még mai nap is , László füvé"-nek nevezi a magyar nép. 

Igy oltalmazza lépten-nyomon az Isten az ő kiválasztott szentjét. Mikor 
üldözi a kún csapat a seregétől eltévedt királyt s nincs már számára mene- 
külés, fáradt lova még egyet rúg a sziklabérczen s az középen ketté hasad 
— mint ahogy ketté vált Mózes vesszejének érintésére a vörös-tenger. Széditő 
mélység választja el üldözőitől: a tordai hasadék. 

Még lovát is csodás erőben mutatja be a néphagyomány; patájának 
rúgása belevésődik a kőbe és viz fakad nyomában a sziklából. 

Mikor pedig Salamon király kijön az ostromlott Pozsony városából, 
hogy a bajnoki vívásra odajött magyar vitézzel megmérkőzzék, megré- 
mülve rohan vissza a várba, mert felismeri benne Szent Lászlót, mivel 
feje felett ott lebeg az arkangyal, aki őt lángpallosával védi . . . 

A csodáknak ilyen lánczolata füződik életéhez és még dicsőbbé teszi 
sírját a hagyomány. A Nyitrán elhunyt királynak holttestét az ő végső, 
szent akarata szerint Nagyváradra kell szállitani. De a bomladozó test 
nem birja a hosszu utazást és tanácsot tart a kiséret, hol elhatározzák, 
hogy vigyék a közelebb eső Székes-Fejérvárra, ahol nemzetalkotó elődé- 
nek: Istvánnak szent hamvai nyugszanak. S mi történik? . . . Ime, a kocsi, 
melyen a hős király teteme utolsó útját teszi, önmagától megindul s megy 

egyenesen Nagyvárad felé. Az álmából felriadt gyászkiséret utána rohan 
és óriási néptömeg imája és zokogása között kiséri a nemzet halottjának 
koporsóját. 

A sírnál pedig folytatódnak a csudák. Meggyógyulnak a betegek, 
járnak a sánták, látnak a vakok, hallanak a süketek s Magyarországon az 
evangéliumi korszak isteni ereje működik. 

Ily csudával segitett egy vak leányon is, aki bizalommal fordult az 
Isten szentjének közbenjárásához. Sírva imádkozott és könyeivel együtt 
szemgolyói kihullottak. A sikoltására összefutott tömeg pedig bámulva látta, 
hogy tiszta szemeket nyert és maga is csudálkozva tekintett körül az Égtől 
kapott új ajándokával. 

Aki életében igazságos volt, az sírjánál is Istenitéletképpen hirdethette 
az igazságot. Peres ügyekben döntött a Szent László sírjánál letett eskü 
és királyaink is idejártak letenni a nemzeti jogok biztosítására adott királyi 
esküt. A néphagyomány hirdette, hogy az esküszegőt megbünteti Szent 
László, mint ahogy megbüntette azt a hamis-szivü ispánt, aki egy lopott 
ezüsttálat tulajdonosának visszaadni nem akart. 

Ő, akit már életében háziszolgája mennyei fénynyel körülvéve, a tem- 
plomban a levegőbe felemelkedni látott, szentté avattatott az egyháztól is 
és e nemzeti ünnep dicsőséges napját újabb csudákkal tette emlékezetessé 
az Isten. , Azon a napon és órában, mikoron ő szentséges voltát meg- 
kanonizálták volna, a váradi szent monostornak felette nagy, szép, fényes 
csillag láttaték az égen az ő szent testének felette. Éppen szentté tétele 
óráján is egy gyermek, kinek sem keze, sem lába nem vala, ép testet 
nyert. Ugyancsak egy bélpoklos, ünnepélyre jövén, érdemei ereje által 
útközben megtisztula s gyógyitójához, a szent királyhoz dicséretekkel és 
hála:adásokkal járula. S mai napig is számtalanok szabadulnak meg beteg- 
ségeiktől Szent László király nevének segitségül hivásával, a mi Urunk 
Jézus Krisztus eszközléséből, kinek legyen tisztesség és dicsőség mind- 
örökkön örökké — Amen!" . . . 

Mutasson nekünk a világtörténelemben bárki egy ilyen királyi alakra, 
akiben oly tökéletes összhangban egyesült volna a nemzeti hős és a csuda- 
tévő szent! Büszkeséggel mutathatunk reá, hogy ez a mindenek felett álló 
mintakép magyar tudott maradni még emlékében is és a szentség glóriája 

- mely körülövezte felkent homlokát — ragyogó fénysugárává lett a mi 
halhatatlan történelmi dicsőségünknek is! 


01 


KÁLMÁN KIRÁLY CHISIS[S IRTA CSESIS[S 


SERESS IMRE 


TÖRVÉNYHOZÁSA 999929 


Sem kora, sem a történet nem illeti Kálmánt dicsőitő melléknévvel: 
mégis legnagyobb nemzeti királyaink egyike ő. Mint húsz éves ifju fog- 
lalja el a trónt 1095-ben, egy mérhetetlen gyász közepette, amelyben Magyar- 
91 országgal az egész keresztény világ osztozik. Meghalt László, a lovagok 
mintaképe, a hős, a szent, legszebb férfikorában, váratlanul. Mialatt őt 
siratják, utódával jóformán csak a hizelgők törődnek, akikkel minden királyi 
HN udvar tele van. Kálmán, az új király, mindenben ellentéte elődének: nem 
HT testileg magasabb egy fejjel összes kortársainál, hanem szellemileg; nem 


Hi hadverő hős, seregek bálványa, hanem ügyes, körültekintő vezér. Mint 
államférfiu pedig nem kisebb első szent királyunknál: Istvánnál. 

Külsejének nem kedvezett a Gondviselés. Termete igénytelenül közép- 

NN szerü, sőt némely krónikások szerint púpos. Egyhangulag magasztalja 
T NNHANI azonban mindenki lángeszét és mély tudományosságát. Ennek hire csak- 
N hamar eljut II. Orbán pápáig, aki nem mulasztja el üdvözölni a fiatal 
királyt és magasztalni a sok szép miatt, amit róla hallott. Bizonynyal volt 
más, diplomatikus czélja is a pápai dicséretnek: megnyerni Kálmánt, hogy 
) álljon a keresztesek élére, akik éppen a szent földre voltak indulandók. 
JI 1 De Kálmán erre nem érzett hivatást és ezt rögtön ki is jelentette. 
;! Bölcsen belátta, hogy az ifju Magyarországra a keresztes háboruban 
való részvétel végzetessé válhatnék. Azért a Gondviselés kegyelmének 
JI tekinthetjük, hogy e rendkivüli korszak alatt egy szintén rendkivüli férfiu 
! adatott királyunknak. Nyugodt, józan megfontolás; gyors elhatározás és 
a határozat kivitelének képessége: mindezeknek egyesülnie kellett abban 
a személyben, aki akkor a magyar trónon ült. 

Egy gyenge uralkodó alatt Magyarországot már 1096-ban rettenetes 
katasztrófa érhette volna. Hazánkon vonultak át a keresztes hadak. Ezek 
a kóbor csapatok, abban a meggyőződésben, hogy Kálmán király tudósnak 
Ni született, nem pedig hadvezérnek, félelem nélkül szegték meg a vezéreik 
S KRNNNANi által adott szót s rabolni, zsákmányolni kezdettek. A csalódás, amely őket 
, KGNÁTAN érte, lesujtotta egész Európát. Folkmár remete, Godeschalk vezér és Emicho, 

leiningeni gróf seregeit Kálmán király egymásután veri tönkre és szórja 
szét. A menekülők panaszkodva terjesztik hirét, hogy az ifju magyar feje- 
delem karja nem kevésbbé súlyos Szent Lászlóénál. Pedig Moson alatt, 
amely várat a keresztes gyülevész hadak ostromoltak, már azon vesze- 
kedtek a vezetők, hogy a biztos győzelem után melyikük legyen Magyar- 
ország királya? 

A történelem elismeri, hogy csupán a keresztesek garázdasága kény- 
szeritette Kálmán királyt, hogy a végsőig menjen. ,Isten keze pedig 
— mondja az egykoru krónika — azért fordult a keresztesek ellen, mert szer- 
telen fajtalansággal vétkeztek ellene és mert a számüzött zsidókat, bár 
Krisztus ellenesei, inkább pénz-sóvárgásból, mint Krisztus igazsága miatt, 
öldökölték. Pedig az Úr igazságos bíró és nem parancsolja, hogy kény- 
szeritsenek valakit a katholikus hit igájába." 

Hogy Kálmán mennyire szivén hordta a kereszténység magasztos 
ügyét, ezt csakhamar megmutatja. Mikor a hős Bouillon Gottfried áll 
meg seregeivel az ország határán és engedelmet kér az átvonulásra, azt 
rögtön megadta. 

Bouillon serege tényleg csupa válogatott vitéz. Maga a vezér a keresz- 
tény lovagok büszkesége. És ez a fejedelmi hős — a pogányok későbbi 
réme — miután bejött az országba, , nagyon barátságosan üdvözöli 
Kálmán királyt és alázatos tisztelettel csókolja meg őt." Mindazáltal Kálmán 
túszokat vesz tőle, öcscsét, Balduin herczeget és ennek családját, hogy 
békésen fog seregével az országon átvonulni. Mikor aztán Bouillon her- 
czeg átkelt a Száván, Kálmán fényes ajándékok kiséretében visszaküldte 
hozzá a túszokat és szivélyes búcsut vett a keresztesek fővezérétől. 
Az első keresztes háboru tehát Magyarország tekintélyének, biztosságának 
és területének teljes megóvásával végződött, anélkül, hogy a magyar király 
keresztényi és lovagi hire csorbát szenvedett volna. Sőt Kálmán erélyes 
föllépése maradandó hatásu volt, mert habár még két századig tartott 
hazánkon keresztül a keresztes hadak átvonulása, ezek többé nem váltak 
veszélyesekké. , Kálmán példát mutatott, hogy hogyan kell velük elbánni, 
ha elfelejtkeznének igazi czéljukról," — mondja a történetiró. 

Horvátország elfoglalását Kálmán örökségül nyerte Szent Lászlótól. 
Ebben a vállalatában is okos, vitéz hadvezetőnek mutatkozott. Mikor 
a veszély elmult, a keresztesek ellen mozgósított seregét egyszerre meg- 
inditotta Zára felé. Minden ellenállást az erő öntudatával, nyugodtan győz 
le: a horvát városok sorra meghódolnak neki. Még azok is, amelyek 
eddig Velenczét vallották hűbér-uruknak, kegyelmébe ajánlják magukat, 
hallván, hogy milyen lovagiasan gyakorolja a győző jogait. Tényleg 
a hadjárat egyik eredménye az, hogy a horvát városok, főleg a tenger- 

partiak, egymásután kapják a kiváltságokat. A másik eredmény még fon- 
tosabb: Kálmán király, közel járva Velenczéhez, , békére és barátságra 
kötelezi magát a doge-vel szemben, még pedig, hogy nagyobb garan- 
cziája legyen a szerződésnek, országa egész tanácsának meghallgatásával." 
Ez a magyar-velenczei szerződés egy modern diplomatának becsületére 
válhatnék. Kálmán elérte általa, hogy új szerzeményét Velencze nem boly- 
gatta. Ennek fejében Kálmán csupán annak vitatásától állott el, hogy Micheli 
Vitale doge-t joggal megilleti-e, vagy nem, a horvát-dalmát herczegi czim? 

Igy megszerezvén a magyar tengerpartot, Kálmán közvetlen érint- 
kezésbe akarja hozni országát a hajózó népekkel, többek közt a vitéz 
normanokkal, akik akkor Szicziliát lakták. Az érintkezés eredménye, hogy 
Roger, szicziliai őrgróf leányát, Buzillát nőül kéri és közel egy esztendei 
alkudozás után meg is kapja. (1099.) 

A diadalmas horvát hadjáratot a szerencsétlen oroszországi táborozás 
követi. Maig sincs kideritve, hogy erre a hadviselésre mi adott okot: 
csak az eredmény ismeretes, hogy Kálmán seregét a litvánok megverték. 
A vereséget csakhamar kiheverve, Kálmán ismét Horvátországban keres 
tért fáradhatatlan tevékenységének. Tizenhárom, nagyrészt vásárolt gályával 
hajóhadat alapit az Adrián és a hajóhaddal sorra foglalja el a parti szige- 
teket. Nagy tekintélyre és befolyásra tesz szert ezáltal a parti népek közt. 
Mikor 1108-ban békeszerződést kötnek a görögök és normanok, a szer- 
ződés aláírói közt két magyar főispán, Péter és Simon is szerepel. Kálmán 
felismervén, hogy a művelt tengerparti népekkel való érintkezés milyen 
hasznos a kissé zárkózott magyarnak, hogy a meghóditott népeket meg- 
nyerje, egymásután adja ki számukra szabadalomleveleit. 

De nem a diadalmas háboruk, nem is a szerzett területek tartják 
fenn Kálmán nevét az idők végéig. Amiket ezeken kivül tett nemzete 
boldogitására, a magyar azokra csak háladatossággal gondolhat. Sűrün 
megfordulva az országban, mindenütt észreveszi a hiányokat és ezek közt 
a legnagyobbat, hogy a törvénykezés nem igazságos. Ettől kezdve nem 
nyugszik és rövid idő alatt megalkotja az első, rendszeres magyar tör- 
vénykönyvet. Csak töredékekben maradt fenn mai napig ez a mű, de 
csonka alakjában is bámulatba ejt kifejezéseinek egyszerü világosságával. 
Európának egy nemzete sem büszkélkedhetik, hogy abban a korban ilyen 
értékes törvényhozói alkotást hozott volna létre. Kálmán a maga tiszta- 
ságában állitja vissza a jobbágyrendszert, amely az akkori idők szellemének 
megfelelt, de gátat vet a rabszolgaságnak, szigoruan fenyitve azt, aki 
magyar embert külföldre elad, mint valamely barmot. Az istenitéletek szigoru- 
ságát enyhiti. A halálbüntetést is csak a legfőbenjáróbb esetekre korlá- 
tozza. A boszorkányokról nincs több intézkedése e pár szónál: , Ilyeneket, 

minthogy nincsenek, ne is üldözzenek." Ma még jobban bámuljuk ezt 
a kijelentést, mint bámulták akkor. Mert századok multak el, mig maga 
a törvényhozás belátta e királyi szavak igazságát. 

Érdekes, hogy milyen kiváló érzéket tanusit Kálmán a magyar nemzet 
polgárainak összeolvadása iránt. Törvényt hoz, hogy az izmaeliták, a lakos- 
ság legelzárkózottabb elemei, ne házasodhassanak egymás közt: ,,Izmaelita 
ne merje leányát nőül adni az ő neméből való embernek," és természetes, 
hogy az izmaelita férfi sem választhatott élettársat saját hitsorsosai közül. 
A drasztikus törvény, amely egy elnyomott felekezetet legérzékenyebb 
oldalán érintett, nem volt sokáig érvényben, de világosságot vet Kálmán 
nemzeti irányára. 

A katholikus egyház csak Kálmán király intézkedései óta forrott 
össze teljesen a nemzettel. Az egyházi rendet közelebb hozza a nemzet- 
hez az által, hogy a papi főméltóságokat magas közigazgatási feladatok 
teljesítésével bizza meg. Igy támadt később Magyarországon lassan, észre- 
vétlenül az az államfentartó nemzeti egyház, amelynek mását a többi 
katholikus államokban hiába keressük. Ezek szülték idővel az Ugrinokat, 
Tomoriakat, Fráter Györgyöket és igy lett nemes hagyománynyá nap- 
jainkig, hogy az egyház jelesei egyuttal a magyar közélet legelső irányítói 
is legyenek. 

Mint az árpádházi királyok legtöbbjének uralkodását, ugy Kálmán 
királyét is testvérharcz zavarja és keseriti meg. Öcscse, Álmos herczeg 
csak duzzogva, kénytelenségből engedi át neki a trónt, mint öregebbnek, 
de nem szünik meg ellene áskálódni. Néhányszor nyilt lázadást is szervez 
és sereget visz ellene. Kálmán mindannyiszor legyőzi, nagylelküen megbocsát 
neki és visszaadja gazdagságát. De Álmos csak nem tud megnyugodni, 
sőt végre Henrik német császártól kér segedelmet. Kálmán Henriket is 
csufosan kiveri az országból. Ekkor hallgat tanácsosaira és öcscsét bör- 
tönbe záratja, hogy végét vesse a pártharczoknak. 

Itt kezdődik a nagy király életének tragikuma. Megszabaditotta 
magát és hazáját a külső ellenségtől. Most azon dolgozik, hogy biztosítsa 
egyetlen fiának, Istvánnak a koronát. Apai aggodalmai egyre jobban hatal- 
mukba ejtik őt, amit némely lelketlen udvaronczok felhasználnak, hogy 
elhitessék vele, hogy mihelyt behunyja szemeit, öcscse: Álmos le fogja 
a trónról taszitani fiát, a jogos örököst. Ugyanebben az időben történik, 
hogy második felesége, Eufémia, szemérmetlenül megcsalja őt és házasság- 
törést követ el. A rossz asszonytól elválasztatja magát és visszaküldi őt 
apjához, Szmolenszk herczegéhez. Ott, litván földön születik aztán Boris, 
a fattyu Arpádivadék, aki annyi trónviszálykodásnak lett később okozója. 
Ez a csapás és a fiáért való aggodalom megtöri lélekben is a gyenge 

szervezetü Kálmánt, akit alig negyven éves korában halálos betegség dönt 
ágyba. Olasz orvosa inkább sietteti halálát. A nagy király nyugodtan 
adná vissza lelkét Teremtőjének, ha fia fején a koronát biztositva látná. 
A tanácsosok azzal akarnak könnyíteni lelkén, hogy rettentő cselekedetre 
birják: öcscsének megvakitására. A beteg király soká vonakodik, de tiz 
éves fia ott van körülötte és apai gyötrődése meginditó. Végre rábeszélik, 
hogy cselekedjék, amig nem késő. Csakugyan, rendelet megy a dömösi 
apátságba, ahol Álmos mint fogoly tartózkodik: a hirnök egyuttal hóhér 
is, aki tüzes vassal megfosztja szeme világától a szerencsétlen herczeget. 
Még az sem elég, nemsokára másik hirnök jön Dömösre, azzal a rende- 
lettel, hogy Álmos herczeg kivégzendő. A rendeletet azonban a kolostor- 
beliek nem engedik végrehajtani. Kevéssel ezután Kálmán király kiadja 
lelkét 1115. február 3-án. 

A történelem, a mely pártatlanul itél, csak Álmos herczeg szenve- 
dései és gyászos sorsa iránt bir érzékkel. De a költői igazságszolgáltatás 
szemében Kálmán király tragikus hős, aki vétsége miatt bukik, bünhődik, 
de rokonszenvünk az övé marad haláláig. Alkotásainak óriás eredményeiért : 
könnyen hajlandók vagyunk megbocsájtani a szerencsétlen atyának, aki 
még hibájával is hazájának akart használni. 

Hatalmas volt az a magyar királyság, melyet Szent István alapitott, 
Szent László és Könyves Kálmán pedig egy századdal utóbb betetőzött 
és törvényekkel erőteljes formába öntött. lfjuságának friss életerejében 
gyorsan felvirágzott és minden dicsősége attól függött: milyen férfiu ül 
a királyi trónuson? Egy hős királylyal az egész nemzet hőssé lett, egy 
szent életü fejedelem erkölcsileg tudta megnemesiteni a nemzetet; egy 
bölcs törvényhozó pedig, mint Kálmán, európai szinvonalra tudta emelni 
Magyarország törvénykezését. 

Minden a király személyében összpontosult. A magyar nemzet loja- 
litása a trón iránt Árpád vérének sarjait a tisztelet rajongásával vette körül 
s a király személye a szentségnek és a sérthetetlenségnek nimbuszában 
ragyogott. Nincs szebb példa erre, mint Imre királynak fellépése pártütő 
Endre öcscsével szemben, midőn őt, a lázadó vezért, tábora közepén 
fegyvertelenül elfogja és királyi díszruhájában, fején a koronával, kezében a 
jogarral belép az ellenséges táborba. 

Ismerte ő jól a magyar népet! Ismerte fajának jogtiszteletét, nemes 
jellemét s azt a csodaszámba menő lojalitást, amely még a szenvedélyeket 
is képes megfékezni, ha a nemzeti hűségre hivatkoznak. 

Szent és sérthetetlen volt minálunk a királyi tekintély már az első száza- 
dokban. Ez a királyság volt a nemzeti életnek törzsöke s e törzsnek egyetlen 
sebezhető pontja volt csupán: a rendezetlen trónöröklés. Ez volt a kútfor- 
rása kezdetben minden bajainknak. A király testvérei szembe voltak állitva 
a király gyermekeivel s jól mondta egy külföldi történetíró, hogy Magyar- 
országon nagy tekintélyük van a királyi herczegeknek, mig trónörökös királyi 
utód nem születik, de ekkor vagy megvakitják, vagy kiirtják őket! 

Ebből eredt minden pártviszály. Vazulnak, Álmosnak, Bélának meg- 
vakitása, a törvénytelen származásu Borisnak trónigénye, amely évtizedes 
harczokat zúditott az országra. 

Félelmes erejü volt ez a nemzet mindenkor, ha teljes egységében 
állt szemben a külfölddel. Összezúzta a kúnokat, besenyőket, megalázta 

a görög császárságot, visszaverte a németeket s képes volt megzabolázni 
a nyugotról beözönlő keresztes vitézeket is. De annál gyengébb volt, ha 
belső zavarok és pártviszályok részekre tördelték e nemzetet és testvért 
testvérrel állitottak szembe. Ilyenkor tudott csak rajtunk erőt venni a kül- 
föld. Máskor nem birt velünk sem a keleti, sem a nyugoti császár és 
függetlenségünket még a világuralom magaslatán álló pápai szék ellen 
is megvédeni és fentartani tudtuk. 

A magyarnak tehát mindig a legnagyobb ellensége volt a magyar. 
Ezek közt első sorban mindig az uralkodóháznak dicsvágyó herczegei, 
akik azt állították, hogy az apák ház törvénye szerint mindig a család 
legidősebb tagját illeti meg a hatalom. 

Ok tüzték ki mindig a lázadás zászlaját és kútfejei voltak a párt- 
viszályoknak. Örömmel csatlakoztak hozzájuk az idegen hatalmasságok 
s mindazok az elégedetlen egyházi és világi urak, zik az ilyen testvér- 
háborutól bárminő előnyöket remélhettek. 

Ebből keletkezett az országra nézve a zavaroknak az a végtelen soro- 
zata, mely Magyarországot az egész XII. században betölti. Csaknem minden 
királynak meg volt a maga trónkövetelője! Némelyiknek kettő-három is! 

Kelet, Nyugat beleavatkozik villongásaikba, pártolják a trónkövetelőket 
és támad belőlük a háboruknak hosszu sora minden oldalon. És e zavarok, 
háboruk — akár győznek, akár vesztenek — szinte egyformán ernyesztik 
a Szent István-féle királyságot. 

A pártoskodók ellen a királynak is pártot kell szerezni, a sok kül- 
háborura a sereget egyre lábon tartani és a küzdelmekben módjuk van 
az alattvalóknak érdemekre szert tenni. Az pedig oklevelekben is egyenesen 
kimondott kornézet, hogy a király az érdemeket jutalmazni tartozik. Jutalmaz 
is azzal, a mije van: birtokokkal és jogokkal. A sok birtokc-adományozás 
útján egyre fogy a várbirtok; előbb részek, majd egész várispánságok, 
vármegyék adományoztatnak el; amit eddig a várispán birt hivatalánál 
fogva, az örökségképpen száll tovább annak családjában. Épp igy fogynak 
a jogok is; a különféle , szabadságok", , immunitások" révén egész 
kerületek, vármegyék, püspökségi egyházmegyék siklanak ki a királyság 
kormányzása alól és egyes nagybirtokosok földesúri hatóságukat igyekeznek 
az addig érzett királyi hatóság helyébe igtatni. Ugyanakkor az ily úton- 
módon a királyságtól egyre függetlenebbé váló püspökségeket, szerzetes- 
rendeket a pápaság csatolja mindjobban magához azok óriási terjedelmű 
birtokaival egyetemben. Igy rendül meg a királyság mindkét alapja: az 
egyház és a várbirtok egyaránt; az elvesztegetett várbirtokok és jogok 
alapján pedig addig nem ismert arisztokráczia keletkezik vele szemben 
a magyar társadalomban és ez arisztokráczia hűbéries kis-királyságok ala- 


kitására tör — egészen nyugati módra. Egyre nehezebben lehet nekik 
parancsolni, egyre drágább az ár, melylyel a küzdelmekben való hűségüket 
megfizettetik és igy egyre rohamosabb a Szent István-féle királyság hatal- 
mának pusztulása. Már a XII. század közepén trónkövetelő trónra tud 
emelkedni idegen segitséggel; a század végén a trónkövetelő már erősebb 
a királynál idegen segitség nélkül is — és a királyt többé nem tényleges 
hatalma, hanem csakis a multak dicsőségéből rásugárzó fény menti meg 
a bukástól. 

Ezt a jelenetet ábrázolja a művésznek képe. 

Imre királylyal és annak Endre nevü öcscsével történt az eset 1200 
körül. Mint annyi Árpád-herczeg, Endre is föllázadt bátyja, királya ellen. 
Első izben Horvát-, Dalmátország kormányát csikarta ki tőle; amikor 
pedig azt vette észre, hogy a bátyja nem őt, hanem mindenáron saját 
fiát akarja utódjává tenni: akkor másodszor, harmadszor is fölkelt ellene 
és ez alkalommal a lázadó serege nagyobb volt már a királyénál. 

Valahol a Dráva mentén találkoztak a seregek és Imre belátta, hogy 
az ütközetet okvetlen el fogja vesziteni, legjobb hivei is visszavonulást, 
menekülést ajánlottak neki. Ekkor Imre király rendkivüli dologra hatá- 
rozta el magát. 

Letette fegyverzetét, vesszőt ragadott és hiveit visszatartóztatva, a szál 
vesszővel egyedül, öcscsének táborába indult. Amikor igy fegyvertelenül 
öcscsének táborához ért, akkor harsány hangon rájuk kiáltott: 

, Majd meglátom, ki meri kezeit fölkent királya és ura ellen fölemelni!" 

Olyan méltóság sugárzott arczáról, annyi férfiasság volt egész tartá- 
sában, olyan valami dicsőség volt magyar királynak, Szent István, Szent 
László utódának lenni: hogy senki se merte kezét ellene mozdítani. 
Megdöbbent arczczal, lesütött szemekkel, szótlanul nyiltak meg a felhábo- 
rodott felség előtt a pártos hadsorok, közöttük a király öcscsének sátrába 
ment, kézen fogta őt és az ellenséges seregek közepéből foglyul vitte 
saját táborába s a közeli keenei várba elzáratta. 

A Szent István-féle királyság egész dicsősége benn van e páratlan 
jelenetben. Árpád sarjának hősi elhatározása, merész fellépése dicsfénybe 
vonja egyfelől a királyt, másfelől a magyar sereg hűsége és lojalitása 
megaranyozza a nemzetet. Ilyen nemes jellemvonást hiába keresünk a népek 
történetében! A tekintély szentsége, a király személyének sérthetetlensége, 
erős, élő hit a magyar nép szivében, amely még akkor is a szivekben 
ragyog, mikor a hatalom napja már alkonyulni készül. 

Azt mondta IV. Béla: , Nincs elég tekintélye a királynak!" S aztán 
lassankint visszaszedte nemesektől, kis uraktól, amit nekik II. Endre aján- 
dékozott. A nagyobb hatalom meghozza a nagyobb tekintélyt: gondolta. 
Igaza is volt, ahogy már halandó embernek igaza lehet — egy pár kurta 
esztendőre. Mert később már nem volt igaza. Akkor beleszólt a királyok 
királya, akinek nincs rá szüksége, hogy ajándékok elkobzásával növelje 
tekintélyét, mert ő maga a tekintély és nincs is kivüle más. 

Beleszólt a királyok királya : — elvette IV. Bélától az ajándékokat s azt 
is, ami már nem volt ajándék. Mindent elvett tőle és a néptől. A hazát is. 
Csak nyakukra küldte a tatárt s az elég volt. Mégis — ki találja meg kulcsát 
a csudás rejtélynek? — mikor egyformán koldussá lett király, úr és jobbágy, 
akkor találták meg egymást s akkor lett igazán tekintélye a királynak. Vagy 
a királyok királya akarta példával ráolvasni a nagy tanulságot, hogy: nem 
a gazdagságban van a fejedelmek tekintélye, nem is a hatalomban, de az 
összetartásban ? 

A nagy nyomoruságból tanitás fáklyája világított a szegény IV. Bélának. 
De nem, késő századoknak is. 


A tizenharmadik század derekán járt a magyarság. Nem sok meg- 
elégedéssel. Elégedetlen volt a király, hogy tán nem is király, mikor olyan 
csöpp a tekintélye. Elégedetlen volt a nemesség, hogy volt — nincs, az 
egyik király ajándékokkal gazdagította, a másik meg elvette. Elégedetlen 
volt a főpapság, hogy király és nemesség pörében tanácsát se kérik. 
S elégedetlen volt a jobbágyság, amelyiknek hát emberi mérték szerint volt 
is egy kis oka az elégedetlenségre. Csak ez az áldott magyar föld nem 
árulta el elégedetlenségét és hajtott dúsan, ha vérrel, ha verejtékkel, ha 
éppen csak vizzel öntözték. Aki halandó ember volt, mind csak magát 
szerette, a másikát egyik sem. A föld azonban mindnyájukat szerette. 

És akkor valami kiáltás hangzott be az országba: 

— Jön a tatár! 

Jön? Hát ki az a tatár, hogy igy jelentik messziről? Kevesen tudták 
még, de a király tudta. Julián szerzetes, aki Azsiában járt magyar testvérek 
után, két hirt is hozott a királynak. Egyet jót, de a másiktól a király is meg- 
ijedt. A jó hir az volt, hogy Julián szerzetes ráakadt az otthon maradt 
magyar testvérekre s nem is kételkedhetett bennük, mert megértette 
a beszédüket. A rossz hir meg az volt, hogy a mongolok és tatárok 
elindultak világgá, mert sarczot akarnak szedni az egész világon. Jaj, ha 
ez az istentelen horda sarczoló útjában ráveti magát Magyarországra is! 

A királyi homlokon talán ott maradt felhőnek az aggodalom, hogy 
jön a tatár, de a nemesség és a nép nem tudott a királyi homlokról 
olvasni, a felhőből vihart jósolni. Hovatovább elfeledte maga a király 
is: — hiszen szivesen felejti az ember a rossz hirt, ha nincs, aki szün- 
telen eszébe juttassa. És Julián szerzetes nem állt szakadatlan a király 
háta mögött, hogy megakaszsza a szüntelen torzsalkodást. Folyt tehát 
a csúf háboru a király nagyobb tekintélyeért, a király tekintélye rovására. 
IV. Béla csupa szigoruság, a nemesség csupa elfojtott panasz, a nép 
csupa elégedetlenség volt. S ilyen viharrejtő levegőbe hatolt a hir, hogy : 
jön a tatár! 

A királynak eszébe jutott a veszedelem, a népnek semmi sem jutott 
eszébe. De ekkor aztán közelebbről is hallszott a vihar szava. A határon 
megjelentek a kúnok és hirnök kérte a királyt, fogadná kegyesen Kuthen 
fejedelmet, aki negyvenezer nyílas kúnjával magyar földön keres oltalmat, 
mikor a tatárok kiverték saját hazájából és már tönkretették az egyesült 
orosz és kún sereget. Én jövök, Kuthen fejedelem, a népemmel — üzente 
a menekülő fejedelem — utánam pedig jön a tatár. És jó lesz az nektek 
magyaroknak is, ha nem lesztek magatok, mikor ez a tatárhad elönti 
az országotok. Mi már ismerjük őket és velünk is többen lesztek fegyver- 
bírók, ha fel akarjátok majd tartóztatni a veszedelmet! 

Ez már elég közel mutatta a veszedelmet. S mégsem a veszedelem 
volt, amire első sorban gondolt a király és gondolt a nemesség. 

A király azt gondolta : 

— Hiszen az is jó, hogy a kúnokkal is növekszik a seregem. 
De az a legjobb, hogy a kúnokkal lebirom a rakonczátlan nemeseimet 
és van, kikre támaszkodnom, ha ezek a jó urak valami galibát akarnának 
csinálni. A kúnokkal fogom én engedelmességre tanitani a gőgös urakat. 

A nemesség pedig azt gondolta : 

— Hogy a király minket szorit, az ugyan nem fáj a népnek. Még örül 
neki, hogy minket is sanyargat valaki, holott mi folyton sanyargattuk a sze- 

gény jobbágyokat. De ha most bejönnek a kúnok s a király megajándékozza 
őket szeretetével, azzal mégis inkább fellázithatjuk a magyarokat. Mert 
azt súghatjuk nekik, hogy a király semmit sem adhat a magyarjainak, 
mindent a jövevény kúnoknak kell tartogatnia. 

Különböző okokból tehát, de elég szivesen fogadták magyar földön 
Kuthent és negyvenezer nyílasát. Csak a nép nem örült. Hogy a kúnokban 
a segitséget lássa, amelyik erősítheti a veszedelem órájában, ahhoz nem 
ismerte eléggé a veszedelem nagyságát. De hogy a kúnokban ellenségeit 
lássa, ahhoz még a nemesség alattomos gyanusitása se kellett, mert gon- 
doskodtak róla a kúnok, hogy a nép valami nagyon ne lelkesedhessék értük. 
Az állataikat szabadon legeltették a magyarok földjén, tulajdonjogot nem 
ismertek, loptak, raboltak, asszonyokra és lányokra vetették magukat 
s ahogy a krónika jegyzi fel róluk, , az urak nyoszolyáját is bemocskolták." 
Hát mit mondhatott volna a nép a kúnokról? Látta, hogy a király 
pártolja a kúnokat, hallotta, hogy a nemesség mit suttog a jövevényekről, 
érezte, hogy nyakán ül a kún veszedelem hát minden vészhirre, mely 
a tatárok közeledését jelezte, csak azt mondta a nép: 

— Nem jön a veszedelem, már itt van. Vagy lehet-e rosszabb 
a tatár, mint amekkora rossz a kún? 

A nemesség felkapta ezt a kiáltást s már hirdetni kezdte: 

— A kúnokat a tatárok küldték előre. A kúnok is tatárok. 

Igy szövődött, áradt, hullámzott a hangulat s közben a tatárok 
pusztitva, égetve és gyilkolva jöttek közelebb. A hegytetőkről elnézve 
a messzeségbe, jobbágyok már láttak itt és ott lángokat fellobogni. Egő 
városokból, elhamvasztott falvakból szöktek magasba a lángok, mintha 
elnyujtott rémes kiáltások volnának, messzire hirdetők, hogy: jön a tatár! . . . 


II. 


Hozott Julián szerzetes üzenetet IV. Bélának a nagy-khántól. Arab 
betüs, tatár irás volt és Batu khán azt irta benne: , Parancsolom neked, 
ne tartsd a kúnokat tovább magadnál, nehogy ellenfeleddé legyek miattok. 
Mert könnyebb nekik megmenekülni, mint neked: nincs házok, sátorban 
laknak s igy talán elfuthatnak. De te házban lakol, vannak váraid és 
városaid, hogy fogsz te elmenekülni kezeim közül?" 

IV. Béla azt mondta az üzenetre : 

- Ellenfelem leszel Batu khán, ha elkergetem a kúnokat vagy ha nem 
kergetem el. Én hát inkább itt tartom őket, nehogy ők is ellenfeleim 
legyenek. S ha nincs házok, hát adok nekik, hogy ne legyen kedvök elfutni. 


S adott nekik. Mikor már lángok jelezték a tatárok közeledését, 
akkor is ajándékokkal halmozta el a kúnokat. És mentül rémesebb hirek 
jöttek a tatárok rettenetes pusztitásairól, annál inkább iparkodott a kúnokat 
magához hajlitani. S a magyar urak s a magyar nép teli voltak miatta 
haraggal. Hallották már hirét, hogy a tatárhad közeledik s a magyar 
határtól öt napi járó földig mindent porrá égetett, férfiakat kardélre hányt, 
asszonyokat darabokra vágatott, gyermekeket máglyára dobott: idehaza 
annál több dühvel nézték a kúnt. Sőt amikor Dénes nádor ijedten menesz- 
tette futárát a királyhoz és jelezte, hogy a tatárok már a vereczkei szorosnál 
vannak s az ott emelt torlaszokat a mongol fejszések olyan könnyen 
hányták szét, mintha csak hitvány kórókból készültek volna: a magyarok 
nem a tatárok ellen szervezkedtek, hanem a kúnok ellen. S mikor IV. Béla 
tanácsba gyüjtötte az érsekeket, püspököket, ispánokat és zászlós urakat, 
hogy velük beszélje meg, mit lehetne a tatárok ellen cselekedni, a nép 
már nem habozott, hanem megrohanta a Kuthen fejedelem hajlékát, egy 
szálig levágta az őrséget s aztán egyszerre egy levágott fej röpült az 
ablakon keresztül az ujjongó tömeg közé. 

Az a fej: a Kuthen fejedelemé volt. 

De akkor már nem Kúuthen volt az egyetlen, aki fejét vesztette. Fej 
nélkül járt az egész ország. Dénes nádor már nem küldött futárokat, de 
maga futott lóhalálába Budára s verejték csurgott a homlokáról, mig 
elmondta, hogy az orosz kapunál csatába ereszkedett a tatárokkal. 

— Mi történt? — kérdezte a király. 

A nádor alakja megtörött. 

— Én vagyok a sereg. Meg talán még vagy ötven ember. A többit 
levágta a tatár. És most jön, már talán a nyakunkon is van! 

Volt bizony. És nem is egyedül a tatár, hanem most már a kún is. 
Mig a tatár pusztitva és égetve közeledett Buda felé, a fejedelme meggyil- 
kolásán felbőszült kún nép viszont Budáról sietett gyilkolva és égetve 
a tatárok elé, hogy velük egyesüljön. Az is pusztitott, ez is pusztitott: 
a király pedig hiába nógatta a magyar urakat, hogy siessenek a sereg- 
gyüjtéssel. Oh be lassan gyülekeztek a magyarok! Még Ugrin érsek volt 
a legfürgébb a seregével. Igaz, hogy leghamarább unhatta is el a tatárok 
garázdálkodását. Mert rettenetes mulatságokat csaptak útközben a mokány 
tatárok, akikről Tamás spalatói érsek irásos följegyzésében azt mondja : 
, Kegyetlenséggel élnek, a kenyértől irtóznak, tisztátalan állatok húsát eszik 
és lóvérrel megaltatott tejet isznak." Ugrin érsek látta ezeket a kegyetlen 
mulatságokat és seregével megrohanta a tatárokat. Azok meg szokásuk 
szerint ugy tettek, mintha megfutnának, de lesből hirtelen visszafordultak 
és egyszerüen elsöpörték a kis magyar sereget. Ugrin érsek nehányad- 

magával ugy menekült csak szomoru hirmondónak és röstelkedve mondta 
Budán a királynak : 

Sereg is volt a hátam mögött, mikor Budára indultam. A sereg 
már fűbe harapott, tönkretette a tatár. Hát magam vagyok. 

A magyarok lassan gyültek s a király okult az Ugrin esetén. 
Parancsba adta, hogy mig az egész sereg együtt nincsen, senki se merjen 
csatába ereszkedni. Hogy a tatár időközben vigan garázdálkodott, kisebb 
baj volt. Mert máskülönben óvatosan viselkedett s ahol nagyobb sereget 
sejtett, azt a helyet bölcsen elkerülte. IV. Béla tehát két baj közül a kiseb- 
biket választotta s ugy tett, mint az ordasok elől menekülők. Egy kis 
zsákmányt dobott a kocsijából a toportyánférgeknek, hogy a becsesebbet 
megmentse tőlük. A becsesebb: a haza volt. Azt kellett megmenteni, ha 
mindjárt néhány megye bánta is. Végre tán áprilisa volt már az 1241. esz- 
tendőnek, mikor a magyar sereg valahogy összesereglett. S akkor Ugrin 
érsek, aki különben is égett a vágytól, hogy a szenvedett csorbát kiköszö- 
rülje, rátudta venni a királyt a háboruság megkezdésére. 

De nehéz szivvel ment bele IV. Béla. Valami rossznak a sejtése ült 
a lelkén. Elhagyták a kúnok, áltatták a Frigyes herczeg osztrákjai s akiket 
maga előtt látott: be furcsa érzésekkel jártak a magyarok. Nem szerették 
egymást, nem rajongtak a királyért s ami mindnél nagyobb baj volt, 
a haza baja se vette ki őket a sodrukból. Egy kicsit szinte örültek 
a veszedelemnek, amelyikből inkább jót reméltek a maguk számára. Mert 
még mindig nem hitték valami nagynak a bajt s ahogy már szokása 
a magyarnak, fitymálták az ellenség erejét. 

Hogy egy csorda kutyafejüvel ne birnánk! — Csak ilyenformán 
gőgösködött a tábor. 

S szomoruan mondta már a király : 

- Nem birtok magatokkal, én se birok veletek, fogtok-e birni 
az ellenséggel? 

Ugy érkezett seregével a Sajó torkolatához . . . 


II. 


Batu a tulsó parton ütött tábort. Homlokban a Sajó, jobbra a Hernád, 
balra a Tisza, hátul csupa sűrű erdőség. Akár el is rejtőzhetett Batu a tatár- 
jaival a magyarok elől, olyan kedvező helyen állt a táborával. Ha elnézett 
a Mohi pusztán, jól látta az egész magyar sereget, mely nem volt kisebb 
az övénél. De látta azt is, hogy a magyarok ugy körülsánczolták magukat 
szekerekkel, mintha mozdulni se akarnának, csak aludni. 

S akkor azt mondta Batu az embereinek : 

— Ne féljetek bajtársak, mert akármennyien vannak is a magyarok, 
ügyetlenül vezetik őket s azért nem menekülhetnek meg a kezeink közül. 
Hiszen nyájmódra szűk akolba zárkóztak! 

Aztán már be is akarta keriteni az egész nyájat, ahogy a magyar 
sereget nevezte. Szép lassacskán megindult a Sajó hidjához, ahová 
a magyarok még őrséget se állitottak. S ha egy orosz szökevény még 
idejében el nem árulja Batu tervét, talán ott fogják egy szálig a magya- 
rokat, a királyt is. Igy azonban a király öcscse, Kálmán herczeg és Ugrin 
érsek még jókor érkeztek a hidhoz s a már javában hömpölygő tatár 
áradatot visszaszoritották. Heves volt a magyarság és különben is szivesen 
mutatott menekülést a tatár: hát ugy esett, hogy a magyarok a legelső 
összecsapásban már győzelmet köszöntöttek. Ujjongásuk verte föl a levegőt. 

Diadal! — áradt szét a magyar táborban s már kezdődött a 
magnum áldomás. 

Estére pedig győzelmes tudatban rakták le a fegyvert, hogy nyugodni 
térjenek. Csak Kálmán herczeg és Ugrin érsek virrasztott a tábor fölött 
és talán a Gondviselés. (Mert akkor is virraszt a Gondviselés, ha gyarló 
földi ember azt hinné róla, hogy alszik.) A sereg azonban aludt az áldomás 
után és verten takarodó tatárokról álmodhatott. Takarodó tatárokról — hát 
hiszen takarodtak, de erdő rejtette a mozdulataikat s ahova takarodtak, 
az nagy temető hely volt: a szegény magyar sereg temetője. Az éjszaka 
homályában lassan visszaszállingóztak a Batu emberei s mire a magyar 
sereg rémülten kapkodott a fegyvere után, a tatár már körül is keritette. 
Hullott a nyíl, mint a zápor, némelyiken égő kanócz is volt, hogy 
legalább sátrat gyujtson fel, ha embert nem talál. S amit nyíl meg nem 
ölt, kanócz föl nem gyujtott, arra égő haragjával vetette magát a tatár. 
EI kellett a magyaroknak vesztenie a fejét s jó, hogy egy-két ember 
meg tudta őrizni a magáét. Mert ezek mentették meg legalább a királyt, 
mikor már minden elveszett. 

Micsoda hajsza volt az estig! Erdőkön keresztül, mocsarakon át 
üldözte a tatár a futó magyarokat. Az erdőket rájuk gyujtották, a mocsa- 
rakba belekergették. A sebesült Ugrin érsek a Tisza mocsarába fúlt, 
Kálmán herczeg Pest felé menekült, onnan Segesdre, onnan a halálba, 
mert ő is sebeibe halt, a király pedig egy-két hűséges emberétől 
kisérve futott rokonokhoz, szövetségesekhez, egyiktől a másikhoz és segit- 
séget sehol, de zsarolót és üldözőt mindenütt talált. A szegény magyar 
seregből pedig aki megmaradt és mocsarat, kúnt, tatárt elkerült, az elszé- 
ledt, mint polyva a szélben és erdők rengetegében, avarba temetkezve 
bujdokolt, hogy legalább hírmondó maradjon a rettenetes pusztulásból. 

Az eget lángok, a földet és folyókat vér föstötték pirosra s ez volt 
az egyetlen kiáltó szin az egész magyar hazában. Máskülönben szürke 
volt minden, mint az a hamu, melylyé a vad ellenség hazánkat égette. 

Járhatott már a tatár feltartóztatás nélkül. Már ellenfelet alig talált, 
de vadászó kedve támadt s a bolyongókra, a rejtőzökre vadászott. Ugy 
pusztitotta őket egyenkint, ahol érte, miután tömeg már a menekülőkből 
se került. S a végpusztulás e rémes napjaiban egyszerre sáskák lepték 
el a véres mezőket is. És együtt pusztithattak: tatár és sáska. A tatár ette 
az embereket, a sáska az embereknek valót: Olyan lett az ország, hogy 
menekülő ha menekülővel találkozott, egymástól is menekültek. Mert minden 
vadállat közül az embertől riadt meg akkor az ember legjobban. Azt látta 
a legfélelmesebb vadállatnak. Mégis, ha olykor hallott még arról egy-egy 
menekülő, hogy Kadán, Küküllő-várán, az Olt mellett, a Bárczaságban 
még ütköznek a magyarok, bár hiába: valahogy fölragyogott az arcza. 
Hála a Mindenhatónak, hogy mégis vannak még magyarok, akik fegyvert 
birnak, akik haláltól nem félnek, akik futva is arra gondolnak valahol, 
hogy egyszer csak elmulik a tatár, mint az árviz s akkor kijöhetnek az 
erdő rejtekhelyeiből és talán újra épithetik, újra szépithetik ezt a szegény, 
elhamvasztott országot . . . 


IV. 


Ugy tetszett aztán, hogy szinte hamar is virrad. A király pecsétjével 
levelek jutottak a bolygó magyarsághoz s valaki a király nevében biztatta : 
A kutyák vadságától, dühösségétől ne féljetek, házaitokból ne 
merjetek kimozdulni. Igaz ugyan, hogy váratlan szerencsétlenség követ- 
keztében elvesztettük táborunkat, de Isten segitségével rövid időn mindent 
visszafoglalunk ismét s a harczot bátran megújitjuk. Imádkozzatok azért, 
hogy az Isten legyen irgalmas és engedje meg, hogy ellenségeink fejét 
összetörhessük. 

Az üzenettől fölemelkedtek a csüggedt fejek, kigyúltak a hamvadt 
szivek. Sokan visszatértek hajlékaikba, hogy buzgón imádkozzanak. S akkor 
lecsapott rájuk orvul a tatár. Ő volt az, aki a király megtalált pecsétjével 
visszaélt, leveleket iratott s a gyanútlan menekülőket igy hálójába keritette. 
Két oka is volt erre az orv csalásra. Először, ez volt a legbiztosabb mód, 
hogy senki se kerüljön ki körmei közül; és másodszor, szüksége volt 
a tatárnak munkás kezekre, hogy a földet megműveljék s a rabló csor- 
dának ne kelljen éhen vesznie. Fogoly, megkínzott papokkal leveleket iratott 
tehát, ráütötte a király pecsétjét s a visszaszállingózó magyarokat aztán 


azzal fogadta, hogy vagy fejüket veszi vagy megmunkálják a földet. Nem 
maguknak, de ellenségeiknek. S elegen akadtak, akik a puszta életükért 
megtették, hogy tatárnak művelték a magyar földet. 

Pedig csak halasztást kaptak ők is, nem kegyelmet. 

Krónika maradt róla: Rogerius nagyváradi kanonoké, aki végig- 
szenvedte a tatárjárást, szökött, visszatért, újra szökött és részese volt 
minden kínszenvedésnek, mely leszakadt a szegény magyarra. Mikor 
a tatárok Tamáshidát is elfoglalták és fölégették, a szegény kanonok 
megint futott. 

Azt írja: 

— Fölborzadának hajam szálai, testem remegni és alélni, nyelvem 
nyomorultan hebegni kezde, átlátván, hogy közel van az iszonyu halál 
pillanata, amelytől többé menekülni nem lehet. 

Mégis futott, menekült. Szigeteken bujdosott, erdőkbe rejtőzött és 
mint a többi menekülő, ő sem volt biztonságban. Mert kutyák módjára 
szaglászott a tatár még a nádasokban is s ahol menekülőt talált, levágta. 
Később a hamis királyi levelek őt is kicsalták s akkor Rogerius tatárt 
volt kénytelen szolgálni. De ő hamar észrevette, hogy a tatár kegyelem 
csak a munka idejére szól s az is kegyetlen kegyelem. És megint szökni 
próbált. Szolgájával meglapult egy patak gödrében, amelyet galyakkal meg 
levelekkel takartak be. Ugy feküdtek mozdulatlanul, mint valami sírban, 
két napig. Nem egyszer hallották az üldöző tatárok lépteit, de visszafojtott 
lélegzettel állták azt is, ha rajtuk járt a tatár. FHarmadnapon az éhség 
kergette ki önásott sírjukból. Keserü gyökereket kerestek legalább, hogy 
valamit rághassanak. S ahogy kétségbeesve kapaszkodtak egy fa tetejére, 
ahol rejtekből kémlelhették az egész vidéket: oh mi rémes kép tárult eléjük. 
Feldult falvak, dülő tornyok, lakatlan rompuszták. Ember sehol. Csak vérük 
piroslott a romokon. A mezőkön pedig a burjánból fehérlett sűrűn valami : 
de nem virág volt, hanem koponyák, emberi csontok. S ilyen úton kellett 
tovább menekülniök. 

Rogerius nem tudta még akkor s akik vele egyidőben száz elhagyott 
tájról menekültek, azok se tudhatták, hogy a tatárhad közben már takarodik 
kifelé az országból. Honnan is tudhatták volna, hogy Ázsiában meghalt 
Ogatáj főkhán s Batu most már okosabbnak vélte hazasietni, nehogy 
távollétében többet veszitsen, mint amennyit az elpusztitott magyar földön 
nyerhet. A menekülők tehát szerencséről beszéltek, hogy tatár nem állta 
már útjokat, holott a tatár akkor az ország szélén pusztitott már, csak 
ugy hazatérőben, mulatságból. S a magyar bujdosók egymásra akadtak és 
megismerhették közös nagy nyomoruságukat. De még mindig nem merész- 
kedtek a városok közelébe. Nádasokban, mocsarak közelében, erdőkben 

éltek csoportostul s az volt az ünnepnapjuk, ha szomoru asszonyok lisztből 
és tört cserfahéjből valami ennivalót sütöttek, amit boldogan neveztek el 

- kenyérnek. Oh hogy újra ehettek valamit, ami hasonlitott a kenyérhez. 
Mert az erdei tűz köré gyülve, sírva emlékezvén a még nagyobb nyomoru- 
ságra, égő szégyenkezéssel vallották meg egymásnak a bujdosók, hogy 
emberhús-evésre is vetemedtek. A nyomoruság, az éhség, a gyötrelem 
kiváltotta belőlük az — állatot. 

És járván az erdőket, kutatván a bujdosó társakat: tengődtek a magyar 
sivatagon a bujdosók. Most látták csak, hogy mit művelt a tatár végig 
a szerencsétlen országon. Oh nem is volt ez már ország! Temető volt, 
az is feldúlva. S akik benne jártak, talán nem is voltak eleven emberek, 
de kisértetek. 

Egyszer csak szállt a hír eleven sírról eleven sírra. 

— Hazajött a király! 

És a kisértetekbe élet szökött. A bujdosókból emberek lettek. 
A szürke romokra életszint föstött a nap. Valami csudálatos melegség 
áradt el a levegőben. Hazajött a király! Most már szerették a királyt. Most 
már volt tekintélye a királynak. Most már tudta a király, hogy szeretet az 
ő legnagyobb hatalma, szeretet az ő tekintélye, fegyvere, mindene . . . 


V. 


Emberek elpusztulnak, igazságok megmaradnak. A tatárjárás áldozatai 
temetetlenül hevertek, lelkük elszállt, poruk a földet termékenyitette: nin- 
csenek. A magyar nemzet szent hivatását azonban tatár se ronthatta le. 
Az emberek. elvesztek, a nemzetnek meg kellett maradnia. S maroknyi 
magyarjaival a visszatért IV. Béla meg tudta cselekedni a csudát, hogy 
újjá teremtette a magyar hazát. A tatárjárás tüzében minden megtisztult. 
A király jobban lehajolt népéhez, a nép jobban felemelkedett királyához : 
a vérben nemesedett magyar föld pedig dúsan osztotta az áldást királyra, 
népre egyaránt. S a magasságos égben mosolyogva nézte a magyarok 
Istene, hogy a nyomoruságból is kihajt nemzeti dicsőségünk káprázatosan 
szép virága. Mintha kellett volna a tatár csapás: tanulságul királynak, 
népnek, mindeneknek . . . 

Sárgult lapjain középkori krónikáknak sok dicsőséges dolgot olvasunk 
nemzetünk múltjáról. A pogány magyarok haditettei rémülettel és rettegéssel 
töltötték el Európa népeinek szivét; a keresztény magyarok fegyelmezettsége, 
a soraikból kikerült szentek magasztos alakjai ámulatba és csodálatba ejték 
őket. Méltán. Virágos kert, a szentek valóságos otthona volt az ifju 
Magyarország, Mária dicső hona. 

A legválságosabb pillanatokban pattant ki a nemzet testéből első 
királyunk, a nagy és bölcs honalapító István. Az ő királyi törzséből sar- 
jadzott szent Imre, a szűzesség virága; szent László, az erő és akarat meg- 
testesülése; boldog Kálmán a tudással és boldog Salamon a töredelemmel 
elegyitett áhítat képviselője. Az ő nyomdokán haladva szentelte meg vére 
hullásával a hazai földet szent Gellért, az első vértanu; tőle tanult buzga- 
lommal míivelé az Úr szőlőjét boldog Mór, a püspöki méltóság ősalakja. 
Szent András a szkalkai hegyek rengetegében a remete élet szigorával 
edzette hirnevét s méltó tanitványában szent Benedekben talált hű követőre. 

Az Arpádok családja rövid félszázad alatt a katholikus egyháznak 
aránylag több szentet adott, mint a többi uralkodó család együttvéve egy 
évezred folyamán. Szent Hedvig, Lengyelország és Szilézia herczegnője, 
ennek leánya boldog Gertrúd a trebniczi kolostor fejedelem asszonya. 
IV. Bélának gyermekei közül kivált szent Margit, a keresztény alázatosság 
és szerénység mintaképe; szent Kinga, Lengyelország védő szentje. 
E törzsből fakadt boldog Erzsébet, a margitszigeti zárda buzgó fejedelem- 
nője; boldog Jolánta portugalliai szent Erzsébet nagyanyja; boldog 
Agnes, Csehország tiszteletének hő tárgya, szent Lajos, Toulouse nagy 
püspöke. Igaza van, nagy igaza a szent István után áhitozó régi magyar 
éneknek, mikor a természetesség egyszerü hangján zengi: Virágos kert 
vala hires Pannonia, mely kertet öntözé híven szűz Mária. 

E virágos kertnek azonban legdíszesebb virága, legbájosabb rózsa- 
szála, a kedves, a jó, az édes, a szent jelzőkkel illetett magyarországi 
szent Erzsébet, II. Endre leánya, Lajos thüringiai herczeg hitvese vala. 

Az örök hirü wartburgi dalnokversenyen történt. Thüringia művészet- 
pártoló fejedelmének Hermann grófnak elnöklete alatt a németek hat 
legelőkelőbb mester-dalnoka versenyzett egymással az elsőbbség miatt. 
Am itéletet mondani senki nem tudott. Elhivatták tehát Magyarországból 
Klingsohr mestert, Endre magyar király udvari tudósát, a hét szépművé- 
szet, a csillagászat és szellemidézés nagy mesterét. Láthatatlan módon akkor 
jelent meg közöttük, mikor Stetgreff hires vendéglőjében esti pohár mellett 
egybegyülekezve valának. Nagy tisztelettel fogadták a hires tudóst, hódoltak 
előtte. Majd csudálni kivánván tudását, kérve kérték mondana nekik újságot. 
Engedett a sok nógatásnak Klingsohr, felállott s miután a nyitott ablakon 
át sokáig figyelemmel nézte volna a csillagokat, ily szóra nyilt ajaka : 
.UÚj és örvendetes dolgot hirdetek nektek; szép csillagot látok emelkedni 
Magyarországban, mely sugárait széthinti Marburgra s innen az egész 
világra. Ez éjen Magyarország királyának leánya született. Erzsébet lészen 
neve s Thüringia uralkodó herczeg fiának Lajosnak leend hűséges hitvese. 
Szent légyen ő és szentsége örömére meg vigaszára leend az egész 
kereszténységnek!" 

Megfelelt a nagy várakozásnak a magyar mester. Igazságot tett a ver- 
seny-dalnokok között s azután, mint jött, egy éjen át, visszaszállott 
Magyarországba. Hermann herczeg fülében azonban folyton ott csengett 
az örvendetes jóslat s nem hagyott nyugtat szorgos atyai szivének. Igy 
beszéli el ezt a thüringiai néphagyomány. 


kk 


Távol keleten, szép Magyarország legtávolabbi részében, a mai 
Sárospatakon, azon a napon és abban az órában, amikor Klingsohr 
mester jövendölése elhangzott, meráni Gertrud a magyarok királynéja, 
II. Endre hitvese, leánygyermeket szült, aki a keresztség szentségében 
Erzsébet nevet nyert. 

Harcz és háboru zajától visszhangzott az ország. De mint hajnal- 
csillag a szürkület nehéz párázatán, ugy tünt fel a csudálandó gyermek 
a magyar haza egén. Egy pillanatra eloszlott a békétlenség. Nyugalom 
szállt a szivekbe! Egy vándor szerzetes, kit négy évi vakságából a kis 
Erzsébet parányi kezének érintése gyógyitott volt ki, lelkendezve beszélte 
róla Thüringiában: , Egész Magyarország örvend e gyermeknek, mert 
magával hozta a békét!" 

Titkos öröm dobbantá meg e szavakra Thüringia fejedelmének apai 
szivét. Reá tekinte szépen fejlődő fiára, jövendő örökösére Lajosra s mig 
szeme az ilju délczeg termetén pihent, gondolata elszállt a magyarok 
honába. Ahhoz a kisded királyi szűzhöz, ki boldogságot és üdvöt volt 

hivatva árasztani hatalmas fejedelmi házára. Mult az idő s megérlelé 
méhében a jövendőt. 1211-ben fényes küldöttség jelent meg Magyarország 
határváránál Pozsonynál, hol őket II. Endre fényes udvara körében 
fogadta. Leánynézőbe jöttek. Thüringia uralkodó grófja küldötte őket, 
hogy feleségül kérjék Lajos herczeg részére a kisded Erzsébetet. Az volt 
ugyanis fejedelmi körökben a szokás, hogy azokat, kiknek későbben 
egész életöket, mint férj és feleségnek együtt kellett tölteniök, közösen 
neveltették. Fenséges gondolat! A testvér nevezet a házastárs megszentelt 
nevezetével elegyült össze! 

Nagy volt a vigalom Pozsony várában. Az ország főurai és hatal- 
masai ugy határozták, hogy teljesíteni kell a jeles herczeg kérelmét. Három 
napig szólott az ének, hangzott a dal, mig végre ütött a válás szomoru 
pillanata. Aranynyal és ezüsttel gazdagon himzett ruhába öltöztették a négy 
éves kis Erzsébetet s gazdag mívü tömör ezüstbölcsőbe fektetve adták 
át a küldötteknek. Sírva ölelte meg leányát a királyi anya, gondokba 
merülten állt fölötte Endre király. , Lovagi becsületedre bizom legfőbb 
vigasztalásomat, " mondá Vazula lovaghoz fordulva. Gertrud könyes sze- 
mekkel esdve nézett reá. , Szivesen veszem őt oltalmamba és mindenkor 
hive leszek," hangzott a lovag nyilt és őszinte válasza. 

Idegen földre vitték a kisded csemetét, idegen talajban nevekedett 
viruló hajadonná. Szive mélyén mégis ott pihent a magyar érzés, ereiben 
buzgott az ősi vér. Egyszer részesülhetett csak, rövidre szabott élete 
folyamán abban a szerencsében, hogy hazai földet taposott ismét lába. 
1222-ben, már férje oldalán, nagy fénynyel vonult be a magyar királyok 
székesvárosába. Részt vettek atyjának, Endrének második esküvőjén, melyet 
a konstantinápolyi császár leányával, Courtenay jJankával ült s azután búcsut 
vettek s eltávozott körünkből a kedves Erzsébet örökre, hogy soha viszont 
ne lássa többé drága szülő honát. 

Gyermekévei idegen udvar idegen légkörében nem igen voltak 
rózsákkal himezve. Akkor volt csupán boldog, mikor ott térdelhetett 
a wartburgi ősi vár kisded kápolnájának kemény kövein és mikor szi- 
vének második nemes virágát, a jótékonyság élő erényét gyakorolhatta. 
Nem láthatott könyet anélkül, hogy azt letörülni, sebet, hogy azt beheg- 
geszteni ne igyekezett volna. Mig gyermek volt, játékait és a neki juttatott 
inyencz falatokat, mikor felnőtt, pénzét, ékszereit, sokszor öltönyeit oszto- 
gatta szét a szegények és nyomorultak között. Egykor már asszonykorában 
fényes ünnepélyre indult. Rajta volt fejedelmi köntöse s drága szőrmével, 
selyemmel, arany meg ezüst míivekkel ékesitett köpenye. Útjában egy 

elnyomorodott koldusra talált, ki esengő szóval kért tőle alamizsnát. Pénze 
nem volt s a szegény koldus rongyokban didergett a csípős hidegben. Mint 
a villám, ugy siklott végig tekintete a meleg köpenyen s a gondolatnál 
is gyorsabban lekapta azt vállairól, hogy befödje vele a koldus fázó tagjait. 
Ám ugy kivánta az udvari szokás, hogy vendégei előtt drága köpenyben 
jelenjen meg s mivel elajándékozta most egyetlen fejedelmi díszét, nyu- 
godtan visszatért lakosztályába, nem gondolva többé a vendégséggel, hol 
köpeny nélkül ugy sem jelenhetett volna meg. Ám nagy meglepetés érte. 
A köpeny, melyet elajándékozott volt, ott függött hálótermében. Ki volt 
vajjon e koldus, ki oly csodálatos módon visszavarázsolta a nyert ajándokot 
szobájába? Erzsébet érezte, hogy Ő volt, ki mondá: amit egynek tesztek 
a szegények közül, azt nekem teszitek, s hő imában imádta az örök 
jótékonyságot, az örök szeretet zálogát, Jézus Krisztust, Isten egyszülött fiát. 

Alázatos vala és szerény. Bármennyire megkivánta az udvari szabály, 
ő nem akart fejedelmi koronával ékitve belépni a templomba, hol tekintete 
az Isten fiának töviskoronáján akadt meg. Ilyenkor letette maga mellé 
a földre koronáját s mint más közönséges halandó térdre borulva imádta 
Urát. Saját kezével ápolta a betegeket, mosta sebeiket, tisztogatta ruháikat 
és a magukkal tehetetleneket gyakran önkarjain emelgette. Nyájas és szelid 
volt az érintkezésben, kerülte a zajos vigalmakat s a kor aszkétáinak 
szokása szerint kinzó övet viselt ágyékai közül. Mindezt nem szivesen 
látta az udvar csillogáshoz s a külső máz bámulásához szokott népe. 
Zsófia, a különben jószívü anyaherczegnő sokszor keményen korholta, 
az udvaronczok aljas serege durva gúnyjaival illette őt. Ő pedig nagy 
alázatosságában meghajtá fejét, türt és szenvedett, de soha egy pillanatra 
sem tagadta meg szent hajlamait, vallásos áhitatról folyó természetét. 

Megindult tehát ellene az udvari cselszövények árja. Néhány bizalmas 
barátnőjét kivéve, mindenki ellensége volt az udvarnál. Meg is mozgattak 
minden követ, hogy elidegenitsék tőle ifju jegyesének, a deli Lajos her- 
czegnek szivét. Egykor Varila lovag kiséretében vadászni indult az ifju 
herczeg. Thüringia legmagasabb hegyének, az Inselbergnek lábainál, illatos 
pázsiton heveredtek le, hogy kipihenjék a nap fáradalmait. Az ifju fejedelem 
beszédes kedvében volt s a hű lovag, ki egykor elhozta s oltalmába 
fogadta a kis Erzsébetet, a szép herczegnő ellen inditott hajszára forditotta 
a szót: , Látod e hegyet előttünk? volt a herczeg válasza. Ha aljától 
kezdve egészen csúcsáig aranyból volna és nekem adatnék azon feltétel 
alatt, hogy Erzsébetet visszaküldjem, nem tenném. Gondoljanak és beszél. 
jenek róla mások bármit is, én csak ezt az egyet mondhatom: szeretem 
őt szivem egész hevével. Erénye és áhitatossága kedvesebb előttem az 
egész földnél és a világ minden gazdagságánál!" 

1220-ban Wartburg várában végbement az esküvő. Erzsébet ekkor 
tizennegyedik, Lajos herczeg huszonegyedik életévében vala. A meny- 
asszony bájos és szép volt. Alacsony, de karcsu és finom termetét nagyban 
emelte a magyaros szabásu ruha. Barnás és hamvas bőrét dicsfényként 
övezte hosszu barna haja, arczán az élet rózsái ragyogtak, nagy szemeiben 
a gyöngédség, szeretet és irgalmasság szent tüze lobogott. Rég látott 
világ boldogabb, odaadóbb párt náluknál. Kétségtelen, hogy a szent 
nők között a keresztény házaséletnek oly tökéletes példáját, minő Erzsébet 
volt, nem találhatni. 

A szűzesség liljoma kivirágzott. Négy izben hajtott erős, életre való 
sarjat az ősi Thüringia ifju uralkodójának ága. Tizenhat éves korában lett 
először anyává Erzsébet. Kreutzburg várában adott életet egy fiunak, kit 
a túlboldog apa Hermann névre kereszteltetett. 1224-ben egy leányt szült, 
ki Zsófia nevet nyert; ez később a brabanti herczegnek lőn nejévé 
s a hassiai uralkodóház törzsanyjává. Két más leánya, Zsófia és Gertrud 
még a bölcsőben Istennek ajánltattak s utóbb az Úr jegyesei gyanánt 
föl is vevék a fátyolt. 

Az anyaság örömei s az udvar fényes hódolatai közepette is Erzsébet 
az önsanyargatás, alázatosság és legbuzgóbb áhitatosság erényeit gyako- 
rolta. Fáradhatatlan volt a szegények nyomorának gondozásában és 
határtalan a szeretetben. Lovagias férje, kinek jelmondata: buzgóság, 
szűzesség, igazság vala, nem vetett gátat sem áhitatosságának, sem jóté- 
konyságának. Sőt előmozdította azt, kivált ama csodás rózsajelenet óta, 
mely Erzsébet szent életének talán legismertebb mozzanata. 

Egykor ugyanis a kedves szent Erzsébet köpenye alatt élelmisze- 
rekkel telt nehéz kosarat czipelt. Egy hegyi ösvényen a liliom mezőre 
iparkodott, hogy várakozó szegényeit kielégithesse. Útjában találkozott 
férjével, ki látván a teher alatt görnyedező szerető nőt, mosolyogva 
lebbenté szét köpenyét. És ime, az élelmiszerekkel telt kosár, bár késő 
ősz ideje vala, gyönyörü illatos rózsákkal volt tele. Lajos megérté az Úr 
kegyes csodáját, kiválasztott egyet a rózsák közül s azt szent talizmánként 
őrzé élete végéig. 

Nem sokáig tartott e napsugaras boldogság. Beborult az ég a szerető 
pár felett. Keresztes hadba indult a keresztény világ. Lajosnak is mennie 
kellett. Hű neje elkisérte a határig s alig tudott kibontakozni ölelő karjaiból. 
Talán érezte, hogy utolsó ölelésük vala. Nehány hónap mulva jött a lesujtó 
gyászhír: Lajos herczeg Ottrantóben meghalt. És ezzel megkezdődött 
a szegény Szent Erzsébet földi kalváriája, amelyről oly nagy igazán mondá 
a kor legnagyobb szentje, Assisi Szent Ferencz: Szegény volt e fejedelemné 
gazdagságában és mérhetetlen gazdag volt szegénységében. 

Erzsébet ajkairól ismételten hangzott e fohász: Óh Uram! nem 
hálálhatom meg eléggé, hogy alkalmat adtál nekem fölkeresni a szegé- 
nyeket, kik legdrágább barátaid és megengedted, hogy magam szolgál- 
hassak nekik. 

Most szegény volt ő maga is. Az udvari cselszövény kiüldözte őt 
otthonából. A megtört özvegy négy apró gyermekével, télben, a legnagyobb 
hidegben, futó koldussá lett. Elűzték minden nélkül, sőt szigoru tilalmat 
adtak ki, hogy senki befogadni ne merészelje. Mikor Wartburg hegyének 
aljához ért és belépett Eisenachba, ama városba, melyet egykor, nem is 
oly régen, szeretetével elárasztott, könyörtelen szivekre talált. Az új uralkodó 
parancsa előtt meghunyászkodott a nép; ajtótól ajtóhoz járt a megalázott 
herczegnő és nem nyilt meg előtte hajlék. Egy elhagyatott színben vonult 
meg gyermekeivel s csendes önmegadásban, két keze nehéz munkájával 
kereste azt a száraz kenyeret, melynek java részét gyermekeinek táplá- 
lására forditotta. 

Az Özvegy szerencsétlenségének, a wartburgi udvar galád eljárásának 
hamar híre ment. Maga Zsófia, az anyaherczegnő, értesité erről a rokonokat, 
miután másodszülöttének, az uralkodó herczegnek kemény szivét meg- 
lágyitania nem sikerült. Mindenünnen jöttek a kegyes rokonok, hogy 
biztos födél alá segitsék a szegény Erzsébetet. Jöttek a magyar király 
követei is, hogy fénynyel és díszszel, rangjához illőleg kisérjék őt vissza 
hazájába. Nehéz szivvel, de tagadó választ adott nekik. Az ő nagy szelleme 
bűnnek tartotta volna azt, ha csupa merő kényelem-szeretetből elhagyta 
volna azt a földet, melyen egykor boldog órákat élt át. 

— Itt peregtek le édes napjaim, itt akarom fenékig üriteni a keserü- 
ségek poharát, Fejedelemasszonya valék e népnek, gyávaság lenne körükből 
távozni, mert Isten ő szent felségének tetszett a megpróbáltatás nehéz napját 
deriteni reám. 

Ott maradt. Élt, mint egyszerü és szegény özvegy, mint a rokonok 
kegyelemből elfogadott vendége. Előbb a kitzingeni zárdában, hol Mathild 
herczegnő, anyósának, Zsófiának nagynénje volt a fejedelemasszony és 
hol két leánygyermeke örökösen megmaradt; utóbb nagybátyjának: Egbert 
bambergi püspöknek kegyéből a battensteini várban vonult meg. Ekkor 
már nagy híre ment özvegységének és hatalmas urak kezdtek versen- 
geni birhatásáért. Ő pedig ragaszkodott özvegyi fátyolához és tagadó 
választ adott. 

Könyekkel volt vegyitve a középkor egész költészete és vallásossága. 
E könyek isteni ajándéka volt az az áldozat, mely Jézus Krisztus érde- 
meinek részesévé avatta a hivőt. Erzsébet is csak e könyekben talált 
vigaszt és ifjukora daczára hősies lélekkel tűrte szenvedéseit. 


Bús özvegységének harmadik évében hírül hozták neki, hogy hű 
lovagok hazahozták szeretett férjének földi maradványait. Megujult szivében 
a fájó seb, de behegeszté azt az a vigasztalás, melyet az édes ereklyék látása 
okozott. Reyhartsbrunban, hol Lajos eltemettetni kivánt, a gyászszertartás 
napján összegyült egész Thüringia. Ott volt a keményszivü Henrik herczeg 
is, Erzsébet üldözője. És a korán elhunyt ifju fejedelem ravatala a béke 
szent oltárává leve. Henrik herczeg ünnepélyesen bocsánatot kért a kedves 
Szent Erzsébettől és az ország főurai előtt tett nyilatkozattal visszahelyezte 
őt özvegyi jogaiba, gyermekeit apjok örökségébe. 

Erzsébet pedig megnyervén ismét a világot, lemondott a világról. 
Marburgba vonult, melyet Henrik herczeg örökjoggal birtokába bocsátott 
volt s ott belépett Szent Ferencz rendjének harmadszabályosai közzé. 
Szeretett volna tulajdonképpen Klarissza apácza lenni, ezt azonban gyón- 
tatója, marburgi Konrád, gyönge egészségére való tekintetből, nem engedte 
meg neki. Korlátlan hatalmu grófnéja volt ő Marburgnak és vidékének, 
ő azonban nem élt e jogával. A Lahm-patak kies partján fekvő Wehrda 
faluban egy rongyos kis gunyhóban vonult meg s folytonos ima, önsanyar- 
gatás és elmélkedés között töltötte napjait. Egyik alapitványát a másik követte, 
ugy, hogy 22 éves korában joggal mondhatta magáról az apostollal: , Élek, 
de már nem én, él pedig bennem Krisztus." Alig maradt annyi birtokában, 
hogy legszükségesebb kiadásait fedezhette. 


Lágyan zsonganak Marburg környékén a harangok . . . Temetnek . . . 
Meghalt a kedves, a Szent Erzsébet. Élete 24-ik évében ragadta őt magához 
a Mindenható. Mintegy két héttel halála előtt, az éj csendjében, megjelent 
előtte a világ üdvözitője: , Jöjj Erzsébet, kedves jegyesem, igy szólt hozzá, 
gyöngéd barátnőm, jöjj kedvesem velem azon hazába, melyet számodra 
öröktől fogva készitettem: jöjj, magam foglak odavezetni!" Forró lázt 
kapott és két heti, nagy türelemmel elviselt betegség, ájtatos előkészület 
után, 1231. november 19-én éjjel felszállott lelke a magas egekbe. Négy 
napig feküdt a ravatalon, mert a nép látni óhajtá drága úrnőjét s nem tudott 
elbúcsuzni a kedves szenttől. Végre november 24-én, egész Thüringia jelen- 
létében, az általa alapitott kórház imaházában örök nyugalomra helyezték. 

Meghalt, ereklyéi szétszóródtak, de emléke Isten és a magyar név 
dicsőségére, élni fog időtlen időkig ! 

Évezredes küzdelem folyik a germán és szláv világ közt Közép- 
Európa keleti szélein, az Elba-Visztula közt, a Szudeták vidékén és az 
Alpok keleti aljában. A küzdelem hol nyilt, hol rejtett; majd ez, majd 
amaz nyomul előre a másiknak rovására és foly a harcz minden eszközzel, 
amit csak vallás, műveltség, politika, gazdasági érdekek, nyers erőszak 
nyujthatnak. Folyt már másfél évezreddel ezelőtt és folyik napjainkban is. 

Az évezredes kérdés ez volt: germánná legyen-e minden a Visztuláig, 
Kárpátokig és le a Dráva-Duna vonaláig; avagy szláv tenger boritsa el 
a földeket az Elbáig, a Szudetákig és az Alpok havas bérczeiig ? 

Európa két nagy nyelvcsaládjának e világkérdésére mi adtuk meg 
a feleletet nem egyszer azon ezer esztendő alatt, amióta e kérdéses terü- 
leten hazát szereztünk és a Kárpátok-övezte Közép-Duna mellett hatalmi 
állást foglaltunk. 

Első és minden további időkre elhatározó feleletünk mindjárt hon- 
foglalásunk volt. 

Szláv vizek boritottak akkor mindeneket az orosz alföldektől az Elbáig, 
a Cseh-erdőig, az Alpokig, a Balti-tengertől le a Balkán alsó széleiig. 
ekélyek voltak e vizek, de itt is, ott is medret ástak, mélyültek, szláv 
országocskák keletkeztek, amelyekben eltünt a germán elem mindenütt, 
amint nálunk a Dunántúlon. És vele tünőben volt az a román-germán 
művelődés is, melynek gyönge palántáját Nagy Károly ültetgette. 

A germán világra nézve e válságos időpontban jelent meg a Közép- 
Dunánál a magyar 900 körül Kr. u. és megjelenése nagy változásokat 
okozott Közép-Európának a két nagy nyelvcsalád közt vitás terein. 
A magyarság ketté vágta a mindent megfojtással fenyegető északi és déli 
szláv-világnak ölelkezését és honalkotásával, a Közép-Duna vidékein talált 
szlávoknak hova-tova való fölszivásával örökre elválasztotta az északi meg 
a déli szlávot egymástól. 

Igaz, hogy a magyarság a kardjával ekkép meghódított Közép-Duna 
vidékeit nem a germán világ németei, hanem a maga számára szerezte 


meg: mindamellett még igy is nagy szolgálatot tett a németeknek. 
A rájuk nézve is félelmes szláv birodalom helyén az ő nyugati művelt- 
ségükhöz csatlakozó magyar állam keletkezett, mely bár független maradt 
tőlük, de ép e függetlenségében nekik is, műveltségöknek is hatalmas 
oltalmazója lett századokon át Kelet népei ellen, ma is elválasztja a félelmes 
számu szlávságtól őket anélkül, hogy rájuk nézve veszedelmes volna. 
Még többet segitett rajtuk azzal, hogy a magyar által szétválasztott északi 
szláv országokat most már a németség hatalmi körébe vonhatta és saját 
nyugati műveltségének reájuk való kiterjesztésével azokat még a többi 
szlávoktól is újból elszakithatta. Három darabra, — észak, dél és keletre — 
zúzódott ekkép nemzetünk föllépésével az egységesnek készülődő szláv 
világ; ezer éves elkülönülésében a daraboknak egymástól elütő nyelve, 
műveltsége, története támadt és ez uton még a lehetőség is megszünt, 
hogy Közép-Európában valaha egy, északot és délt átiogó, a Nyugattól 
elütő műveltségü, nagy szláv birodalom keletkezzék. 

Multak a századok a német, a magyar és az általuk elválasztott szláv 
népek fölött. A nagy Németország erejét kimeritette a fényes, de végzetes 
római császári politika. Darabokra bomlott és darabjait ragadozta nyugaton 
a franczia, belsejében pedig fejetlen, önmagával is jótehetetlenné vált. Ugyan- 
akkor Magyarországot is végzetes csapás érte: földre gázolta a világrontó 
tatárjárás és egész belső szervezetéből kiforgatta. Az egymásra utalt két 
nemzetnek emez elgyöngülésével nyomban jelentkezett is a századokig 
elnyomott szláv veszedelem a XIII-ik század derekán. 

II. Ottokár volt akkoriban Csehország királya, aki német és magyar 
szomszédainak gyöngeségét ugyancsak fölhasználta. Csakhamar megsze- 
rezte az éppen akkor kihalt Babenbergiek osztrák herczegségét: Ausztriát, 
Stájert, Karinthiát, Krajnát; a freisingi és salzburgi püspököket keményen 
szorongatta, mig a bajor herczegek a meddő ellentállás után a hozzá való 
csatlakozásban kerestek menedéket. Ugyanilyen forrmmán járt el velünk, 
magyarokkal is. Közel atyafiságban állott a magyar királyi házzal, de ez 
a rokonság is csak arra való volt neki, hogy beleavatkozzék a királyi ház 
viszályaiba, egymásra uszitsa az apát és fiut és ez úton zsákmányolja az 
ország nyugati vármegyéit és azokat alkalmilag magához rántsa. Dühös 
ellenségeskedés is ütött ki az addig mindig jó viszonyban élt két ország 
között; IV. Béla, V. István és ennek fia: IV. vagy Kún László idejében, 
szinte 30 esztendőn át egyre viaskodnak. Kivált V. István és ennek családja 
volt végképpen elkeseredve; hadra-hadat inditottak Ottokár ellen, cselt is 
vetettek neki: de a hős cseh kijátszotta a cselt, leverte a hadakat, tovább 
hóditott le az Adriáig, pusztitotta, magához ragadta a kis Alföld vár- 
megyéit: a tatárjárástól beteg ország nem tudott vele boldogulni. 

A dolgok ez állásában a német fejedelmek elvégre császárválasztásra 
szánták el magukat és császárrá választották FHabsburgi Rudolfot, egy 
kisbirtokos, de tekintélyes svájczi grófot, akinek tekintélye egyesithette 
mindnyájokat a gyűlölt Ottokár ellen, hatalmától pedig még se kellett tar- 
taniok. Ottokár elértette a választást. Tisztában volt vele, hogy összehódiított 
birtokaiért életre-halálra meg kell küzdenie, hiszen birodalmi törvény is 
tilalmazta két oly nagy hűbérbirtoknak egy kézben való egyesítését, mint 
a minő volt Csehország és az Osztrák-herczegség, Abbanhagyta tehát 
a Magyarországgal való ellenségeskedést, kivonta hadait az országból, 
kereste a magyar udvar barátságát, atyafiságot emlegetett és szövetkezést 
sürgetett, olyat, a minő régen volt és az ő ellenségeskedéséig mindig 
is volt a két ország között, 

De ugyancsak ez útra jutott hamarosan Rudolf császár is. Ottokár nem 
ismerte el császárának és amikor ez Ausztria átadását és Csehországra nézve 
is a hűségeskü letételét követelte: akkor gúnyosan beszélt a , kis grófról" 
és azt mondta róla, hogy a magas császári trónon szédül a feje. Rudolf 
baját azután fokozta, hogy Ausztria népei is inkább szítottak Ottokárhoz, 
mint a távoli Rajna-vidék idegen lovagjához; a herczegei pedig ugyszólván 
segítség nélkül hagyták, amint észrevették, hogy a , kis gróf" még nekik 
is igazában császáruk, uruk akar lenni. Elhagyatottságában tehát Rudolf 
is a magyar udvarhoz fordult, hízelgőbbnél hízelgőbb leveleket irt hozzája, 
fiává fogadta az ifju Kún László királyt, a király öcscsének egyik leányát 
adta jegyesül, a magyar főurakat elárasztotta igéretekkel, birodalmi kitün- 
tetésekkel, hiszen — irta — ő érzi magát különösen megajándékozottnak, 
ha ilyeseket nekik adhat, mivelhogy semmit sem is visel inkább szivén, 
mint Magyarország régi dicsőségének helyreállítását. Mindennek pedig 
egy volt a czélja: hogy Magyarország vele és ne Ottokárral szövetkezzék. 
A germán-szláv világkérdés igy jutott újra a magyar nemzet kezeibe és 
itt kellett eldőlnie újból, hogy Közép-Európában szláv vagy német nép 
uralkodjék-e tovább? Olyanok voltak a körülmények, hogy szinte előre 
lehetett látni, hogy amely részre a magyar áll, annak számára biztosítja 
a jövendőt. 

Évekre terjedő huza-vona támadt a két ellenfélnek ebből a nagy 
igyekezetéből a magyar urak között, végre is azonban győzött az a párt, 
mely az utóbbi évtizedek sok megaláztatásáért a boszuállást és a Habsburgi 
Rudoltial való szövetkezést tűzte zászlajára. Népszerü is volt e politika, ugy, 
hogy amikor 1278 nyarán törésre került a dolog: a tizennyolcz éves ifju 
király személyesen szállt táborba Székesfehérvárott és mihamar negyvenezer 
magyar és tizenhatezer kún vitéz sereglett köréje. A császár is fegyverke- 
zett, de alig tizezernyi hadat tudott csak összegyüjteni, azzal Ausztria keleti 

széleire szorult és ott ugy várta a magyarok segitségét — saját szavai 
szerint — miként az Istenét. Augusztus közepén megérkezett a várva-várt 
segitség, a szövetséges hadak egyesültek és a hónap 26-án, a Morvamezőn, 
döntő csatára keltek Ottokárral. , Krisztus" és , Prága" jelszavakkal omlott 
a két hadsereg egymásba, és mire a nap lehanyatlott, teljes szétszórt- 
ságban viaskodott a cseh sereg a győzelemnek reménye nélkül. A büszke 
király nem akarta túlélni birodalmának romlását, ellenségeinek legsűrűbb 
sorába vágott ekkor, ott küzdött egyhalálig, mignem tizenhét sebből 
vérezve, haldokolva bukott le lováról és elveszett. Könnyü magyar és 
kún lovasság száguldó paripái vágtattak át holttetemén, üldözőbe vették 
futó hadát, kezükbe kerültek sátra és kincsei és sok cseh főnemessel 
együtt a meghalt király egyik fiát is elfogták. Teljes volt a diadal és 
a hatalmas Ottokárnak szláv birodalma a magyar kardok csapása alatt 
ott, a Morva vize mellett, Dürnkrut táján összeomlott. Ugyanakkor pedig 
fölemelkedett a Habsburg-ház hatalma, amelynek trónját Magyarország 
mentette meg, hogy ez a ház folyton emelkedve, utóbb trónunkra jusson 
és maradékaiban azon uralkodjék maig. 

Ott, a diadalmas csatatéren sietett köszönetet mondani az öreg 
császár az ifju magyar királynak a győzelemért és kijelentette, hogy sem ő, 
sem utódai soha nem fogják felejteni, a mivel a nemes magyar nem- 
zetnek tartoznak. , A nyelv meg nem mondhatja, a toll le nem irhatja 
véghetetlen örömünket — irja utóbb küldött levelében László királyhoz 
hogy oly nagylelküleg és oly hatalmas erővel keltetek közös sérelmeink 
megboszulására a közös ellenség ellen. Miért is Istent dicsérve, a legnagyobb 
hálát mondjuk királyi Felségednek és fenhangon igérjük, hogy a nektek 
fogadott szövetségtől semmiféle viszontagság nem fog bennünket elhajli- 
tani és ügyeiteket mindig és mindenben saját ügyeinknek fogjuk tekinteni." 

A magyar dicsőség e fényes napját ábrázolja Thán Mór gyönyörü 
festménye. Középen a hálálkodó császár és az ifju magyar király talál- 
koznak a diadalmas csata szinhelyén; az előtérben pedig lovához teritve 
fekszik az elesett cseh király, ki előtt foglyul esett fia térdepel. Balról német, 
hátul és jobbkéz felől magyar és kún vitézek alakjai láthatók, kik közül 
egyik győzelmes rivalgás közt száguld előre a levert ellenségnek zsák- 
mányul ejtett lobogóival. 

Mi más lesz egész Európának története a magyar nemzetnek ez elhatá- 
rozó erejü közbelépései nélkül! És amikor most a közép-dunai erők mester- 
séges egyensulya újból minden eresztékében bomladozik: meritnek-e az 
intéző körök annyi tanulságot a történetből, hogy itt, a Közép-Duna vidékein, 
az önczélu és mégis az emberi műveltséget biztosító magyar királyságon 
kivül csakugyan nincs más államegyensulyozó természetes hatalom? .. . 

A történelem folyamának hullámcsapásaiban magasság és örvény nem 
ötletszerűen váltakoznak: magasabb erkölcsi törvény érvényesül azokban. 
Miként az egyes embernek, ugy a nemzeteknek életében is ott látjuk az osztó 
igazság sujtó, vagy jutalmazó kezét. Elpuhult, gyáva, hitetlen, erkölcstelen, 
Önző, parázna korszakok fiainak végig kell! szenvedniök hazájuknak benső 
kórtól eredő elzüllését; mértéktelenül hódítani vágyó, kapzsi, rabló fajok 
fegyvertől vérzenek el; csak becsületes, szorgalmas, okos, erkölcsös és 
munkás életü korszakoknak adatik meg nagynak látni a hazát. 

Ezredéves történelmünk csudálatos példákkal adózott ennek a szomoru 
és mégis oly vigasztaló igazságnak. Valahányszor csak letért ez a nemzet 
a becsületes munkának, az istenfélelemnek és az igaz erkölcsöknek egyenes 
útjáról, mindig örvénybe szédült s egymást érték nemzeti megpróbálta- 
tásaink; viszont mindannyiszor felragyogott napja, mikor testvérharcz, 
pártviszály, vallásháboru s egyéb önzésből, hiuságból, kapzsiságból eredő 
bajok nem marczangolták. Fájdalom, sokszor vetette le a mélységbe a tör- 
ténelem folyamának háborgó hulláma ezt a nemzetet, de életrevalósága, 
genialitása s küldetésének, hivatásának szilárd tudata mindannyiszor fel- 
emelte, sőt nem ritkán hihetetlen magasságba röpitette. 

Mégis, ezredéves történelmünk ideje alatt tán sohasem ragyogott 
fényesebben a magyar nemzeti dicsőség csillaga, mint az Anjouk idején. 
A XIV. század ama nyolcz évtizede alatt, melyet méltán nevez , daliás 
korszak"-nak a történelem s melynek ragyogása főképp I. Károly és Nagy 
Lajos koronáiból sugárzik elő, Magyarország a hatalomnak, gazdagságnak, 
ragyogásnak, tekintélynek eladdig nem is álmodott polczára jutott; jólét, 
műveltség, vallás, tudomány és művészet ezer áldása boldogitotta ; izmossá, 
életerőssé edződött a szent korona teste s a hármas halom bérczes kis 
országa Európa legfélelmesebb birodalmává nőtt. 

Végzetszerű irgalmasság és isteni könyörületesség kellett ahhoz, hogy 
Magyarország megérte ezt a korszakot s nem aludt el örökre abban 
a tehetetlen aléltságban, melyben a pusztuló és kihalóban levő Árpád-ház 

uralkodásának utolsó éveiben sinylődött. Már Kún László erkölcstelen 
és szánalmas kormánya alatt megkezdődött a veszedelmes züllés s még 
jobban fokozódott az utolsó, gyenge Árpád-vér: III. Endre alatt. Millió 
benső baj emésztette az országot s ekkor még közbe jött a szeren- 
csétlen interregnum, mely nem hogy apasztotta volna, de még növelte 
a bajokat. Két király is volt egyszerre: a Cseh Venczel és Bajor Ottó, 
de mindakettőnek a királyi hatalma együtt sem ért föl az elhatalmasodott 
oligarchák hatalmával, akik kormányt-kormányra buktattak, loptak, zsaroltak, 
zsarnokoskodtak, királyosdit játszottak, a hazát idegen uralkodók pénzeért 
százszor elárulták és az egységes Magyarországból elaprózott, egymást 
gyilkoló s egymást leigázó területet csináltak. 

S az árnyképeknek ebből a szomoruan fekete sorozatából milyen 
ragyogó tükröt varázsoltak az Anjouk! A tehetetlen árnyék-királyságból 
micsoda európai nagyhatalmat formált erős karjuk, becsületes szívök, 
okos fejük és szerencsés kezük! . . . Amilyen nehezen, amily fáradsággal 
és szívós kitartással birtak csak trónra jutni, oly hirtelen, szinte varázs- 
ütésre tudták a kis Visegrádot központjává tenni az európai udvaroknak . . . 

Daliás idők, mikor az idegen királyok daczára is magyar udvartartás 
hintette szét fényét a királyi várban, mikor a kis Visegrád fogadta 
be ragyogó kongresszusra Magyar-, Cseh-, Lengyel- és Morvaország 
fejedelmeit, hogy megkössék a világtörténelmi jelentőségü szövetséget 
a német hegemonia ellen s kijelöljék Nápoly trónjára másodszülött fiát 


a magyar királynak! ... Daliás idők, mikor oláhok, horvátok sorra 
hódolnak meg a magyar főhatalom előtt s a diadalmas magyar trikolórt 
lengeti az Adria szellője!... Daliás idők, mikor magyar harczosok 


lovainak dübörgésétől visszhangzik Italia klasszikus földje s magyar 
díszőrség áll őrt Nápoly királyi palotája előtt a magyar királynak tiszte- 
letére! . . . Daliás idők, mikor a mi lábainkhoz rakta adóját a tenger 
büszke királynéja: Velencze; ujra a szent korona testébe olvadt Dalmáczia 
s tőlünk függnek Genua, a , superba", Aguiléja, Flórencz és Pádua! . . . 
Magyar király : Lajos, uralkodik Lengyelországban, hűbéresei a bosnyákok, 
szerbek, bolgárok, oláhok s az ő hatalmas karjának intésétől függ sorsa 
Ausztriának, a pápának, az olasz fejedelmeknek! . . . Daliás idők, mikor 
magyar kezek tartották szorosan Európa gyeplőjét, mikor három királyi 
udvarnak: Budavárnak, Visegrádnak, Diósgyőrnek fénye sugározta szét 
a magyar dicsőséget s mikor ezekben a királyi székhelyekben még 
egyaránt megfordultak a konstantinápolyi császár, csak ugy, mint a franczia 
király s a német lovagrendek és apróbb európai fejedelmek éppen ugy, 
mint a barbár ázsiai hatalmasságok! . . . Daliás idők, mikor a magyar 
harczi vitézség legendás híre betöltötte a világot s a mi dicsőségünk 

melegében sütkéreztek azok, kik egy századdal előbb még reánk mint 
olcsó prédára leselkedtek! . . . 

S ha vizsgáljuk az Anjou-ház alkotása: az erős és hatalmas magyar 
királyság születése titkát, mit találunk? Mi volt az oka és kik voltak meg- 
inditói, ápolói ennek a hatalmas lendületnek, mely hazánkat a XIV. század- 
ban a virágzásnak páratlanul magas fokára emelte? . . . A nemzet, maga 
a magyarság, az ő államfentartó, törhetlen erejével! Mert akármilyen vitéz, 
munkás, ügyes, erélyes és bölcs volt is Károly király, uralkodása kezdetén 
sokkal fiatalabb s különben is idegen származásu, semhogy Magyarország 
regeneratora lehetett volna. Ellenben igenis, ugy ő, mint a többi Anjouk 
azonositották magukat a nemzet benső életével, megértették törekvéseit 
s felismerték hivatását: őrévé lenni Európának kelet felé s hidjául szol- 
gálni a nyugoti czivilizácziónak. Belátták, hogy a magyar állam a nemzeti 
királyság alatt keletkezett keleti jellegével meg nem állhat és súlyra sohasem 
gyarapodhatik, ha csak a nyugati czivilizáczió terjesztőjének szerepét át 
nem veszi. És ezt a szerepet az Anjouk nemcsak balkáni politikájukkal 
szolgálták, de Nagy Lajos az ő lengyel királyságával kibővitette ezt a czivi- 
lizátori szerepkört észak-kelet felé is. 

A magyar faj politikai érettsége és hazafisága mellett bizonyit, hogy 
ebben a munkában oldaluk mellé állott az Anjou-királyoknak. Ennek a kor- 
szaknak szülötte a nemzetnek amaz új arisztokrácziája, mely az Apponyiakat, 
Széchényieket, Sztáraiakat, Drugeteket, Nádasdiakat stb. adta a hazának, 
melyekből — a régi irás szerint — , a szentkorona jobb ágai" hajtottak ki és 
virultak tovább. A zsarnoki önzés szenvedélyébe elmerült oligarchia helyett 
ezek végezték a nemes, hazafias munkát, mely Magyarország újjászületését 
eredményezte. Viszont az Anjou-királyok voltak az elsők, kik a közép- 
korban először ébredő demokratikus szellemet el nem nyomták, sőt inkább 
támogatták, akik belátták, hogy a népnek nem csupán uralkodóra, de 
kormányzóra és pártfogóra is van szüksége s a nép az, mely adóval, 
munkával, fegyverrel szolgálva az államot, legbiztosabb alapot nyujtja 
annak fentartásához. 

Ekként táplálták és erősítették egymást a nép és a királyi hatalom 
s az Anjou-házbeli királyok erélyes és bölcs kormánya nemcsak vissza- 
szerezte, de meg is sokszorozta a legfőbb államfentartó intézmény : a királyi 
hatalom tekintélyét. Károly megerősíti a nemesség régi jogait, a trón- 
villongások oligarchiái helyébe új főnemességet állit s igyekszik azt 
jószágadományozásokkal, kitüntetésekkel magához kapcsolni. Nagy Lajos 
kormánya alatt pedig a megállapodott viszonyok, a hosszu béke, szerencsés 
külpolitika, igazságos belkormányzat s a törvények oltalma alatt már nem- 
csak a nemesi osztály, de a polgári elem és a nemzet zömét képező 


jobbágyság is vagyonosodik. Ez az általános jólét egyik leghatalma- 
sabb támasza volt a királyi hatalomnak s ez tette lehetővé azt is, hogy 
a nemzet végre tisztább ideálok: vallás, tudomány, művészet felé is irá- 
nyithatta figyelmét. 

Az Anjou-korszak dicsőségéhez tartozik végre jogéletünknek demo- 
kratikus alapon történt rendezése is. Az ő művök volt a vármegyei 
igazgatás, a királyi városok rendezése, a honvédelem, a biráskodás, 
a földesurak és jobbágyok közti viszony s a pénzügy szabályozása s az 
Anjou-kor szervezkedő mozgalmában birják eredetüket Zsigmond későbbi 
törvényei is: a jobbágyság költözködési szabadságáról s a szegény adózó 
nép terheinek könnyitésére irányuló többi törvények. S bár I. Károly és 
Nagy Lajos idejében alkotmányos életünk látszólag szunnyadt, mégis kor- 
mányzásuk idején ment végbe nálunk az a csodálatos proczesszus, mely 
az első dinasztia korából származó ősi intézményeinket a kor szellemében 
átalakitotta s lerakta a rendi alkotmány továbbfejlődésének alapjait. Ekkor 
eresztettek gyökeret a nemzeti élet talajába és ha gyökerük mélyebbre, 
a korábbi századokra nyult is, e korszak uralkodó eszméiből szívták az 
erőt megizmosodásukhoz azok az intézmények, amelyek a következő kor- 
szakban közéletünk organumaivá fejlődtek. 

Fájdalom, az Anjouk végnapjait katasztrófák kisérték s az elkerül- 
hetetlen izgalmak, melyek az új vallási eszmék elterjedésével jártak, meg 
előbb a tizenötéves küzdelem, melybe az Anjouk örökét átvett Zsigmond 
trónjának megszilárdítása került, feldulták az ország nyugalmát s elhomályo- 
sitani készültek e korszak ragyogó fényét. S ez a csapás nem jött egyedül, 
mert ugyanekkor, a belső átalakulás nagy munkája mellett készülnie kellett 
a nagy élet-halál harczra a külső ellenség ellen, amely kelet felől vég- 
romlással fenyegette. 

De a magyar nép e válságos, lassan emésztő küzdelemben is diadallal 
megállott s bebizonyitotta fajának államfentartó erejét. S ha váratlan szeren- 
csétlenségek reá nem szakadnak, genieje, talentumossága s a küzdelmekben 
megedződött szívóssága bizonyára később is biztositotta volna számára azt 
a vezető szerepet, melyet az Anjouk alatt játszott az európai népek 
történelmében. 

7ACL FELICZIÁN SUGEEIII[I IRTA HOICYIYCI[I 


MOLNÁR FERENCZ 


ES OO Rk NN B 


Egy viharos napon jártam fenn a visegrádi várban. Ami a völgyben 
szél volt, az itt az ormon orkán; szemünkbe vágta az esőt és végig- 
szalasztotta a hideget az ember hátán, amikor átsüvitett a romok ablak- 
nyilásain. Ezen a napon, hogy fekete volt az ég s messziről a távozó 
mennydörgés bömbölt a hegyek közt, ugy éreztem, hogy Zách Feliczián 
lelke háborog a dunai hegyek közt. Zách Felicziáné, aki egy kardcsapással 
családjának három nemzetségét sujtotta halálra s aki ide, ebbe a most 
ledőlt várba csörtetett fel akkor élesre fent karddal, a rege szerint nyomában 
Klára, letört lilioma, eltaposott virágszála . . . 


1330. április 17-et irtak. A visegrádi várban — irják a krónikák — 
a családi lakosztály rendes ebédlőjében, asztalnál ült a királyi család: 
a felkent, koronás király, I. Károly, (mert volt egy koronátlan fejedelem 
is, Csák Máté, csakhogy az a trencséni várban parancsnokolt!) felesége : 
Erzsébet királyné, a királyi pár fiai: Lajos és Endre királyi herczegek, 
a királyfiak nevelői: Tapolcsányi Miklós, Druget Miklós és a rendes 
udvari kiséret. Az asztal körül a mai értelemben vett kamarási szolgálatot 
Cselénfia jános alasztalnok végezte. Egy darabig a szokott, előirt rendben 
folyt le az ebéd, mikor egyszerre csak élesre fent, meztelen szablyával 
berontott a terembe Zách Feliczián, egy előkelő nógrádmegyei nemes, 
Karancs-Ság földesura, a Zách nemzetségből s egyenesen a király ellen 
fordult, fejére hatalmas csapást irányozva. A király szerencsésen elkerülte 
a halálos ütést s csupán jobb karján sebesült meg, mikor a vágást felfogni 
igyekezett. A királyné ugyancsak kezével igyekezett elháritani a reá mért 
vágást s a meztelen kard eközben négy ujját levágta. Majd Lajos és 
Endre királyi herczegek ellen fordult a merénylő, de ezeket a nevelők: 
Tapolcsányi Miklós és Druget Miklós saját testükkel megvédték. 

Cselénfia János alasztalnok, felhasználva az időt, mig Zách a nevelőkkel 
dulakodott, hátulról megtámadta a merénylőt s csákányával, vagy talán csak 
fokosával oly iszonyu csapást mért a Zách nyaka és lapoczkája közé, hogy 
a tompa vas egészen bevágódott a húsba s igy a sebesültet hanyatt ránthatta 
a földre. Az iszonyu dulakodásra eközben már a szolgák is berohantak 
s a földön fetrengő Záchot a király buzdítására valósággal felkaszabolták. 
Hasonló sorsra jutott Zách fia is, ki künn leselkedett az ebédlő előtt, 
várva a történendőket — kihallgatás nélkül ott nyomban felkonczolták . . . 


a. 


, Száll a madár ágrul-ágra, száll az ének szájrul-szájra" . . . A középkor 
misztikus sötétségében mint valami fekete madár, ugy szállt át az országon 
ez az ének s szárnyának minden libbenése egy-egy új mesét suttogott 
a bosszuálló Záchról. S ebben a meghatóan tragikus regében már nem 
is Feliczián volt a hős, hanem Klára, Zách Feliczián szépséges leánya. 

XIV. századbeli hegedősök igy dalolják ezt a szomoru regét : 


Királyasszony kertje 

Kivirult hajnalra ; 

Fehér rózsa, piros rózsa . . . 
Szőke leány, barna. 


. . . Szépséges hajadonok, deli szüzek virultak Erzsébet királyné 
udvarában — palotahölgyei. Az ország legelőkelőbb és legszebb lányai 
viselték az udvarhölgy méltóságát a visegrádi várban, de ez előkelő 
szépségek közt is a legelőkelőbb és legszebb volt Zách Klára, Karancs-Ság 
földesurának büszke szemefénye. 

Erre a nyiló rózsabimbóra, erre a legszebb virágra vetett szemet 
éppen a királyné öcscse: Kázmér lengyel herczeg, aki ezidőtájt, mint 
a király vendége a visegrádi várban tartózkodott. Meg is vallotta bűnös 
szenvedélyét a királynénak, aki látszólag haraggal utasitotta el magától 
a koronás kéjenczet vakmerő kivánságával, titokban azonban terveket 
szőtt: miképpen járhatna kezére elkényeztetett öcscsének, akinek képtelen 
volt megtagadni valami kivánságát. 

Sikerült is valami ördögi tervet kieszelnie. Egy reggel, mielőtt 
ő maga udvarhölgyeivel elindult volna a reggeli misére, szobájában 
elrejtette Kázmért, azzal az igérettel, hogy a templomból valami ürügygyel 
haza fogja küldeni Klárát. 

Ugy is történt. Mikor a királyné bevonult a várkápolnába s az udvar- 
hölgyekből álló kiséret is elhelyezkedett, a királyné szinlelt kétségbeeséssel 

konstatálta, hogy kedvencz olvasóját otthon felejtette. Anélkül pedig ő nem 
tud imádkozni! Ki siet kedvére, ki megyen elhozni? 


, Eredj fiam Klára, 
Hamar, édes lányom! 
Megtalálod a térdeplőn, 
Ha nem a diványon!" 


És Klára keresni indul az olvasót a királyné lakosztályába — a tőrbe, 
hol hálójával lesben áll már — készen akár a durva erőszakra is — az aljas 
csábító. És mig a koronás keritő szemforgató ájtatossággal morzsolja 
biboros térdeplőjén a leghazugabb imádságot, azalatt hozzá méltó ivadéka 
a palotában letépi Klára fejéről az ártatlanság mirtus-koszoruját . . . 
A meggyalázott leány most már 


Vissza se megy többé 
Deli szüzek közzé; 
Inkább menne temetőbe 
A halottak közzé. 


Inkább temetőbe, 
A fekete földbe: 
Mint ama nagy palotába, 
Ősz atyja elébe! 


De e naptól kezdve szemlátomást hervadt a királyi udvar legszebb 
rózsaszála. Az ősz Zách Feliczián hiába faggatta kedves gyermekét, hiába 
vonta keblére szeretettel, hiába könyörgött, hogy gyónja meg, ha valami 
bánat emészti szivét, Klára csak sírt, csak hervadt hangtalan. 

Végre azonban megértett mindent az agg apa. Első haragjában az 
amugy is erőszakos, vérengző természetü aggastyán a leányát akarta 
összetiporni, de emellett véres boszút is esküdött. Megesküdött, hogy 
leánya életéért a királyné is életével lakol s hogy az ő gyermekének 
gyalázatát a királyi gyermekek vérével mossa le. Sőt levágja a királyt is, 
az egész családot, hogy hirmondója se maradjon szégyenének. 

. . . gy történt, hogy a visegrádi várba egyik udvari ebéden mez- 
telen karddal rontott be Zách Feliczián, hogy felkonczolja a királyi családot. 

1330. április 17-et irtak akkor . . . 

Innentől kezdve összeolvad a mithosz és a történeti igazság. 
Felicziánt és fiát felkonczolták a királyi cselédek, leányát: Klárát előbb 
megcsonkitva városonként hurczolták s kényszeritették atyja bűnének kiki- 
áltására, a királyi felség megsértőire szabott büntetés kihirdetésére. Másik 
leányát: Sebét, Palásti Kopaj nejét, a lévai vár előtt fejezték le. Az 1330. 
május 16-án összeült országos főtörvényszék Zách nemzetségét harmad- 
izig kiirtani rendelé. 

A királyné tehát csakugyan megkapta — amit férjétől kivánt — , fáj- 
dalom dijába". Mutató ujjáért Zách hajadon lányát, nagy ujjáért legény fia 
borzasztó halálát; a másik kettőért veje, lánya végét, piros vére hullásáért 
minden nemzetségét! . . . 

Ám teljesen elüt a történelmi igazságtól e borzasztó tragédia költői 
meséje ott, hol Zách tettének motivumait kutatja. Ki van ugyanis mutatva, 
hogy Zách Feliczián királygyilkossági szándékához még csak köze sem 
volt Klára leányának. Közönséges politikai gyilkossági kisérlet volt a Zách 
Felicziáné, akinek erőszakos, vérengző természetét végre is megúnta a király 
és 1330 elején végre elhatározta, hogy Záchot minden állásától megfosztja. 
Ez jutott Záchnak a fülébe s ez érlelte meg benne a királygyilkosság 
gondolatát. 

Maga az 1330. május 16-án hozott s a Zách nemzetséget oly könyörte- 
lenül sujtó itélet sem utal egy szóval sem arra, hogy a merényletnek 
Klára megszeplősíitése lett volna oka. Az Arany János által is megénekelt 
s a köztudatba átment regét főleg külföldi irók kolportálják, de az egész 
történetet nehezen hihetővé teszi már maga az az egy körülmény is, hogy 
Erzsébet királynét igaz, mély vallásosságu és feddhetlen jellemü asszonynak 
ismeri a történelem. Különben —— még az sincs bebizonyitva, hogy Kázmér 
lengyel herczeg 1329-ben vagy 1330-ban egyáltalán — nálunk járt volna. 

Fenn a vár ormai közt buján tenyész a zsálya meg a pipacs. Csupa 
mosolygás, csupa virág az a térség, ahol valamikor a táncztér volt. Benn 
a csarnokok maradványai közt legtöbb a virág... Talán a legszebb 
virágok ott virulnak, ahol a fehérhajú Felicziánt lerántották a király csatlósai 
a földre s ahol kilehelte a lelkét ez a tudtán kivül családirtó ős, aki akár 
lánya becsületének megboszulója, akár politikai gyilkos volt — egy véres 
napot jelent a mi történelmünkben. S talán mindnyájunknak, akik olvastuk 
az ő történetét, nem az a vér fáj, amely a királyasszony négy ujjából 
csöppent a földre, hanem az, amely a Feliczián szép, hosszu fehér haját 
tarkázta égő-pirossal . . . 


87 


DEZSŐ HŐSI 89 SAXNRB 


ÖNFELAÁLDOZÁSA ÁBRÁNYI EMIL 


Hellász története szép. Tele van a hősies bátorság, a magasztos 
önfeláldozás fényes példáival. De nekünk, magyaroknak, nincs mit irigyel- 
nünk Hellásztól! 

Róma történetének nem egy lapjáról a férfias jellem szigoru szépsége, 
a hazaszeretet csodatévő nagysága szól hozzánk soha el nem muló ércz- 
ajakkal. De nekünk, magyaroknak, büszke Rómára nem kell irigykednünk! 

Ez a föld, ez a magyar föld, mely ezer év óta vérben ázott, bámu- 
latos bőséggel termette meg a bátorság, a hazaszeretet, az önfeláldozás 
remek hőseit; azokat a nemes, tiszta lelkü férfiakat, akik nyugodtan, fön- 
ségesen, a kötelességtudás szent némaságával haltak hős halált, szenvedtek 
gyötrő vértanuságot a hazáért. 

Nemcsak azokra gondolok, akiket az örök Hír vett szárnyaira; akiknek 
a nevét a történet géniusza irta be századok homályán átragyogó láng- 
betükkel a halhatatlanság aranykönyvébe, ahol mind együtt vannak az 
igazi nemesek: a hűség, a nagylelküség, a tündöklő erények nemesei. 

Gondolatban szertejárok Magyarország földén és koszorukat teszek 
névtelen sírok ezreire, ahol csak a pacsirta énekel hajnali himnuszt, ahová 
csak a tavasz hint egyszerü mezei virágot. 


Ki lelkesedjék, ha nem a magyar? 
Maroknyi nép, mely százával terem 
Nagy hősöket!... Pusztáink temetők, 
Hol héroszok porladnak névtelen! 


Ugy van! Névtelen félistenek porát szántja föl az eke Magyarország 
áldott földén. Ha nálunk Deukálion csodatételét ismételni lehetne: minden 
talpalatnyi rögből egy magyar hős szökkenne talpra. Ha egymás mellé 
sorakoznának mindazok, akik nagy dolgokat műveltek a haza védelmében 
és rendületlen bátorsággal estek el a hazáért: ugy állanának végtelen 
sorokban, mint a rengeteg erdők hatalmas fái; avagy mint hév nyár 


szakán a szántóföldek arany-termése, mikor a sok millió érett kalász 
morajtalan tenger gyanánt végig reng a hullámos rónaságon. 

Ime itt van egy szép, nemes férfi-alak a magyar hősök, a nemzeti 
vértanuk büszke sorából, 

Fölidézem a magyar lovagkor egyik ékességét, a hazaszeretetnek, 
a királyához való hűségnek egyik ragyogó mintáját: Szécsy Dezsőt! 

Ti fiatalok, akik duzzadó erővel jártok Isten szép ege alatt és tüzes 
vágygyal élvezitek a percz minden gyönyörét, édes reménykedéssel merültök 
a jövőbe, mely nektek annyi szerelmet, annyi boldogságot igér: ugy-e 
Szép: az életr 

És ti, hanyatló aggok, akik halk lépéssel vándoroltok már a földi 
pálya végső határa felé, de még nem akartok megválni a nap áldott 
melegéből, még nem akarjátok ott hagyni a tűzhely kedves nyugalmát, 
még hálát adtok mindennap az Istennek, hogy parancsoló szavával nem 
szólított ki ebből a gyönyörü világból: ugy-e szép az élet? 

Ó igen! Az élet szép, pótolhatatlanul szép! És ez a fiatal ember, 
ez a Szécsy Dezső mégis eldobta magától, mert jobban szerette hazáját 
és királyát, mint a maga életét. 

Fiatal volt, gazdag volt, főnemes volt, fia Dénes bánnak, a hatalmas 
zászlós úrnak, Róbert Károly király kedves emberének. Hosszu, boldog 
élet, fényes jövendő, temérdek vagyon, megszámlálhatatlan kitüntetés vára- 
kozott rá. És Szécsy Dezső fiatalságának nyiló virágát mégis a halál 
sarlója elé tartotta, hogy vágja le könyörtelenül. Csak egy jutalom lebegett 
előtte: hogy bebizonyitsa hűségét ura és királya iránt! Csak egy dicső- 
ségre szomjuhozott: hogy föláldozza magát panasz nélkül a hazasze- 
retet oltárán! 

Szép, daliás magyar hadakkal indult Róbert Károly, az első Anjou, 
aki Szent István koronáját viselte, hogy ránczba szedje Havasalföld ravasz 
vajdáját, Bazarádot, akit újabb kutatások nyomán Bazarábának neveznek 
a történetirók. 

Havasalföld, a mai Oláhország, akkor sem tartozott a magyar biro- 
dalom kiegészitő részei közé, de fejedelmei függő viszonyban . állottak 
a magyar koronához. Hogy ez igy volt: bizonyitják maguk az akkor élt 
bizanczi krónikások, akiknél az Olt és Duna közt, Erdély havasaitól délre 
fekvő tartomány , magyar Oláhország" néven fordul elő. 

Róbert Károly uralkodása kezdetén, a zürzavaros belső háboruk 
korában, Szörény várát és környékét a zavarosban halászó oláhság ragadta 
magához. Későbbi vajdájuk, Bazarád, amikor fanyar képpel látta, hogy 
Károly trónusa végképp megszilárdul: felajánlotta ugyan alattomos hódolattal 
a szokásos adókat, de Szörény várát és környékét (a Joanniták birtokát, akik 

ezt a szép darab földet IV. Béla királytól kapták ajándékban) még Károly 
király ismételt fölhivására sem akarta kiengedni a markaiból. 

Ugyanabban a gyászos évben, amikor Zách Felicziánt a királyi 
boszúállás családostul, gyökerestül kiirtotta: , az Úr 1330-ik esztendejében" 
támadta meg Bazarádot Károly király. 

A nemzet nyomott hangulatát, a véres, iszonyu tragédia emlékét valami 
fényes, dicsőséges hadi tett árán kivánta eltüntetni Magyarország fölkent 
fejedelme. Bazarád lázadó makacssága megadta rá a kedvező alkalmat. 

Harsonás hírvivők száguldtak keresztül az országon. Nyeregbe zök- 
kentek a magyar leventék és a válogatott kún csapatok. A bandériumok 
kibontották czimeres zászlóikat és széllel versenyző paripáikon vágtattak 
Temesvárra, ahol a király már várakozott rájuk. 

Remek időben indultak a hadi rendbe sorakozott daliák. A fölkelő nap 
még sohasem látott ehhez hasonló pompás, vidám sereget. A magyarság 
hires, nemes familiái kevés kivétellel mind ott lovagoltak a király személye 
körül. Ott voltak czimeres lobogóikkal az Apponyiak, Szécsyek, Amadék 
és Sztárayak; ott ragyogtatták aranyos mentéiket a Drugetek, Bátoriak, 
Szécsényiek és Kanizsaiak; ott robogtak elől gyors, drága paripákon 
a Tátra sas-fészkeiből ideszállott Görgeiek, az Alsó és Felső Lendvaiak, 
a nagyreményü Bebek fiuk és a szerencsés Laczfiak; ott tánczoltatták 
ezüstcsótáros méneiket a Kontok, a Nádasdiak, a Gerseiek, a Lipócziak, 
a Debreczeniek, az Ostfiak, a Tököliek, a Gilétfiak; ott volt az egész 
új főnemesség, mely a nemesi középrendből emelkedett ki harczias vitézség 
és a közügyekben való jártassága révén. Ott voltak a hűséges bárók, 
a serény ispánok, a vaskezü várnagyok fényes, hosszu sorokban. Ott 
lovagoltak csillogó pánczélingben az aranysarkantyus vitézek és a Szent 
György lovagrend elszánt daliái. És ott voltak ragyogó díszben a magyar 
főpapok, az apáturak, a prépostok és perjelek, az egyház kegyes pásztorai, 
akik pásztorbot helyett most buzogányt ragadtak és villogó kardot kötöttek 
oldalukra, hogy segitsenek megoltalmazni a magyar haza becsületét. 

A kibontott zászlók büszkén lebegtek a sugárzó légben és a magyar 
daliák bátor szive határtalan önbizalomtól dobogott. Komor sejtelem csak 
egy-két idősebb magyar képére vetett fekete felhőt, akik a Zách-családra gon- 
doltak és féltek a fátum megtorló kezétől; akik , hitték és vallották" — mint 
ahogy Dlugors irja — , hogy attól a naptól kezdve, amikor ama gonosz- 
tettet elkövették, a jó szerencse búcsut mondott nekik és országuknak!" 

A gyáva oláhság annyira megijedt a magyar hadak közeledtére, hogy 
minden kardcsapás nélkül azonnal a havasok mögé bujt. Károly király 
könnyü szerrel elfoglalta Szörénymegyét, megvette Szörény várát és bánul 
beleültette Szécsy Dénest. 


Bazarád követeket küldött Károly királyhoz és alázatosan békét 
kunyorált. Ajánlkozott, hogy fizet hétezer ezüst márkát, megtériti a hadi 
költségeket, sőt kezesül elküldi a fiát is, csak ne haragudjék rá perfid 
viselkedése miatt a magyar király. 

Károly az alattomos rimánkodót elutasította : 

— Mondjátok meg Bazarádnak, hogy ő az én juhaim bojtárja; én 
pedig szakállánál fogva rántom elő odujából! 

Igy szólott a haragos király és a magyar sereg bevonult Bazarád 
földjére, a sziklás, erdős hegyek közé. 

Nem láttak ők szemtől szemben harczias, vitéz oláht. Elbujtak azok, mint 
a rókák, a magyar fegyverek elől. De az idő őszre járt, közeledett a november, 
hideg, nehéz ködpáráival és a kopár, kietlen tájakon beállott az eleséghiány. 

Ilyen viszonyok közt szivesen fogadta Károly király Bazarád Iván 
újabb ravasz alázkodását, aki , hittel igérte, hogy hűségben marad a királyhoz 
és kalauzokat adott, akik a királyt és seregét biztosan kivezessék Erdélybe 
a legrövidebb úton." 

Károly király megbizott a hitvány oláh vajda esküjében és halálos 
veszedelembe rohant. Az áruló kalauzok valami zord, keskeny hegyhasa- 
dékba vezették. Óriás sziklafalak meredeztek mind a két felől és a szikla- 
falak tetejében , oláhok nagy sokasága ólálkodék", akik a szűk fenéken 
haladó, rosszat nem sejtő királyra és hadára mázsás sziklákat hengeritettek, 
nyílzáport bocsátottak. , Nem volt helye se támadásnak, se védekezésnek, 
se futásnak. Mint a varsába került halak, halomra pusztultak a jeles vitézek, 
a nemesség virága, ifjak és öregek, gazdagok és szegények egyaránt." 

Toll nem irhatja le azt a vérengzést, azt a tömérdek ocsmányságot, 
amit a sziklatetőkről követ dobáló oláh-zsiványok a kelepczébe csalt magya- 
rokkal elkövettek. Ötszáz évvel később hozzá méltó utódaik, a nagy-enyedi 
és abrudbányai hősök, éppen igy öldösték halomra asszonyostul, gyere- 
kestül a védtelen magyarokat; éppen igy huzták karóba, feszitették keresztre 
a magyar szabadság vértanuit, alávaló, minden tigrist megszégyenítő, baromi 
kegyetlenséggel. 

Három napja aratott már a halál a magyarok közt, akik kétségbeesetten 
védekezve vonultak lassan-lassan a pokol útjánál gonoszabb ösvényeken, 
zuhanó kövek, sziszegő nyílak folytonos záporában. Már elesett a kún daliák 
szine-virága. Már ott hevert a halottak közt bezúzott fejjel Lőrincz vitéz, 
a Kanizsai család alapítója; Pető, csicsói várnagy, Péter nevü atyafiával; 
Csepeli János és Amade László; Endre, székesfehérvári prépost, a király 
al-kanczellárja; Mihály pozsegai és Miklós erdélyi prépost; Péter barát 
a Domonkosok rendjéből; udvari káplánok, akiket az oláhok ugy emész- 
tettek el, hogy fa-szöget kalapáltak a koponyájukba. 

Ekkor, a gyász és veszedelem tetőpontján, előállott Szécsy Dezső, 
a Dénes bán fia és igy szólott a szomoru, elcsüggedt királyhoz : 

— Kedves uram! Felséges királyom! A czudar ellenség téged akar 
megkeritni minden áron, a legnagyobb, legfényesebb martalékot! Látom 
a szándékát, de nem lesz belőle semmi! Add ide nékem, alázatos szol- 
gádnak, a te királyi köntösödet, hadd vegyem magamra; te pedig méltóz- 
tassál fölvenni az én öltönyeimet; és arra kérlek: ne habozzál, hanem 
engedelmeskedjél most nekem, aki eddig a te engedelmes alattvalód voltam ! 
Mert nincs idő a habozásra! Sietni kell! 

— Mit akarsz, fiam Dezső, mit akarsz? 

-— Király akarok lenni ebben a hegyszakadékban! 

— Azt akarod, hogy meghalj? 

— Azt akarom, hogy megmenekülj ! 

- Fiatal vagy, szép vagy, fiam Dezső! Apád, anyád szemefénye! 

— Te pedig a nemzet szemefénye vagy! 

— Az embernek csak egy élete van! Becsüld meg, fiam Dezső! 

— Ha száz életem volna, azt is örömmel odaadnám érted és hazámért! 

Könnyező szemmel vetkőzött a király; örvendező mosolylyal . vette 
magára Szécsy Dezső a király ruháit; sarkantyuba kapta hófehér ménét 
és nyargalt előre; oda, ahol legtöbb oláh ólálkodott; ahol legsürübben 
omlott a kő, leggyilkosabban süvitett a nyíl, legjobban pusztitott a halál. 
Róbert Károly még hallhatta menekülése közben, amint a gyáva bestiák, 
akik a magyar oroszlánokat csak lesből merték elejteni, örömittasan föl- 
ordítottak. Ebben a pillanatban halt meg Szécsy Dezső. 

Az orgyilkosok azt hitték, hogy a király esett el. És nem csalódtak 
egészen. Abból a daliás testből, mely összetörve hevert a véres szaka. 
dékban: igazán királyi lélek szállott a magasba ! 

Roland, a hős paladin, aki elesett Roncevalnál, nem volt olyan dicső, 
mint a mi Szécsy Dezsőnk! Roland, amikor rácsaptak a szaraczénok, 
még élni akart, még a kürtjébe fujt, mértföldekre hallszó búgással még 
hivta Nagy Károlyt, hogy forduljon meg a frank hadakkal és segitsen rajta. 

Szécsy Dezső azt akarta, hogy meghaljon. Fenséges elhatározással, 
föl akarta áldozni magát. Tudta, hogy nincs remény. És mégis ment. 
Ment, boldogan, mint a nászára siető vőlegény. Ment, félelem nélkül, 
ragyogó képpel, mint egy szabadító angyal. Ment. Egyenesen a halálba. 
Egyenesen a halhatatlanságba. 

És most ott ül fényben, dicsőségben Jézusnál, a vértanuk istenénél. 
Századok óta ott ragyog a hősök sorában. Századokig ott lesz és örökké 
ott marad a magyar nemzet büszkeségei, az emberiség példaadói közt! 

LOTZ KÁROLY 


NAGY LAJOS KORA 


NAGY LAJOS KORA Haise 


IGNOTUS 


NAN IIIINNNNRR SÜGY SYG 


Kelet és Nyugat össze-ölelkezésének, Kelet és Nyugat mesgyéjén 
tanyát ütött magyarságnak, Európa közepébe idecseppent, gyökeret vert, 
kivirágzott, gyümölcsöt termő kis darab Ázsiánknak jelképe s egyben 
legszebb valósága: örök dicsőség s letünt nagyság hajnali s alkonyi 
elegyes fényében ragyog az utód felé a tizennegyedik század. A hetven- 
négy esztendő, mely a félig-meddig kalandor szicziliai királyi vérnek, 
Carobertonak, magyar királylyá való választatásától, a világ egyik leghatal- 
masabb urának, az ízig-vérig magyar Nagy Lajos királynak haláláig eltelik 
(1308—1382), második honfoglalása a magyarságnak. A történelem néha, 
mintha programmot állitana a nemzetek elé. Ilyen programm volt a tipikus 
Keletnek s a tipikus Nyugatnak: a magyaroknak s az Anjouknak talál- 
kozása. Nép, amely tele van büszkeséggel, önállósággal, a maga úri jogainak 
kevély tudatával: ez az egyik fél, Európának akkori rabszolga és hűbéres, 
dinasztiát csereberélő s házassági üzletei számára akarat nélkül való jószág- 
számba menő népei közt sajátos és idegen jelenség. Ez a Kelet virágja, 
ilyet Európa nem terem. A másik fél a nemzetközi dinasztia, melyben 
egybefolyik olasz és normann vér, ma Angliában úr, holnap Szicziliában, 
lenn a Havasalföldön s fönn Lengyelországban, s más jogot, törvényt, 
vagy köteléket nem ismer, mint a maga uraságát. Ez meg egészen európai 
termék s a magyarság előtt megfoghatatlanul idegen. Mikor Károly Róbert 
követeli a magyar trónt, csak mert ő az ötödik István dédunokája; mikor 
fia Gentile, a pápa követe, a Krisztus helytartója jogánál fogva megteszi 
Károly Róbertet Magyarország királyának: e beszédet, melyet Londontól 
Nápolyig mindenütt megértettek volna, a királyi érzésü és buzgóan 
vallásos magyarság még sem akarta megérteni. A nyugati herczeg, 
de még a tudós és nagy emberismerő papi fejedelem előtt is első 
perczre különös, mulatságos és gyermekesen makacs hajszálhasogatásnak 
tetszhetett csak, mikor a kevély keleti urak kifejtették előttük, hogy nekik 
ugyan kell a szicziliai herczeg, de csak a maguk akaratából és szabad 
választásából, de még a Szent Széknek sem parancsolatjából. Ám annyi 

fenség volt ebben az önérzetben, hogy önkéntelen meghajolt előtte a világi 
s az egyházi fejedelem is. E napon kezdődött meg az a vegyi folyamat, 
mely a Nagy Lajos korszakát adja a történelem Pantheonja számára, 

Károly Róbert az átmenet Nagy Lajos felé. Ő maga fölfuvalkodott 
nagyúr, ki agyofinomodott olasz létére, mélyen megveti a barbár népet, 
melynek fölébe került. E nép, mely még gőgösebb, még fölfuvalkodottabb 
nagy urak közt oszlik meg, kik előtt értéktelen elpuhultság a nyugati művelt- 
ség s tűrhetetlen rabság a nyugati fegyelem. De a Caroberto fegyverei előtt 
sorra meg kell hajolniok a Csákoknak, a Záchoknak s az erdélyi vajdának. 
Viszont az Anjou-vérnek a koronázó esküt latinon kivül magyar nyelven 
is le kellett tennie. Igy ütközött s egyben csiszolódott is össze élről-élre 
e két kemény drágakő. Nagy Lajos alatt már együtt ragyog s ragyogása 
betölti a világot. 

Európa történetében Nagy Lajos az első tudatosan nemzeti király. 
Az ő idejéig a királyság a nemzetek fölött állott — ő volt az első, ki erejét 
a nemzetből merítette. Ilyen alakulat akkoriban csak magyar földön kelet- 
kezhetett: az alkotmány s a nemesi egység hazájában. A magyar adta 
az akkori világnak azt a tanitást, hogy akik egy korona alatt élnek : egyek, 
s nem királyi kegyelemből élnek, hanem a maguk jogán. Igy ismertették meg 
a királyságot egy addig ismeretlen valamivel: a kötelességgel. Az Anjouk 
meg olyasmit hoztak magukkal, ami a Duna mentén volt ismeretlen : 
rendet és fegyelmet. Mindenek atyja csak úgy lehet a király, ha ura is 
mindeneknek s mindenkinek jogát csak úgy tisztelheti egyformán, ha 
mindenek felett egyformán úr. S ha király és nemzet fölött egyformán legfőbb 
egység a szent korona, a ragyogását egyformán kell szolgálniok vér- 
és pénzadóval. A magyar közjogi sajátságokból s a nyugati hűbériségből 
ami jó és életre való, az Anjouk uralkodása alatt igy olvad egybe azzá 
az eleven egészszé, mely Anglián kivül Magyarországot teszi a közjog 
s az alkotmányosság klasszikus hazájává. 

E kelet-nyugati új szellem az, mely Nagy Lajos alatt világraszóló 
csudákat mivel. Ez válatja az olasz s 8 franczia fejedelmi vért magyarrá, 
melynek pezsgéséből kiforr a fajszeretet s a nemzeti kegyelet, mely 
a középkorban oly idegenszerü. Nagy Lajos azzal kezdi királyságát, hogy 
elzarándokol a nagy nemzeti király, Szent László nagyváradi sírjához. 
Megiratja, melyekkel addig senki sem törődött, a magyar nemzet krónikáit. 
Más trónokra való igényeiben nemcsak a vérség jogait hangoztatja, hanem, 
például a Balkán és Dalmáczia felé, a magyarság történeti igényeit is. 
Viszont a magyar tipus is megváltozik. A Kupák és Gyulák, a Vaták, 
a Csákok s a Záchok zabolátlan és forradalmi alakjait fölváltják a Szécsy 
Dezsők, kik, mint ez a Havasalföld szorosaiban Róbert Károlyért, életüket 

adják a királyért; a Laczfiak, a Kontok, a Gilétek s a Telegdiek, kik a király 
hadvezérei és diplomatái. S ezzel egyben bevonul a magyarság az európai 
diplomácziába is. Magyar urak s magyar főpapok járnak Avignonba, 
Nápolyba, Lengyelországba s Oláhországba, — a magyar király visegrádi 
palotája pedig vendégül látja a világ urait s azok követségeit. Egyetemek 
alakulnak, paloták emelkednek s Kelet népe eltelik a Nyugat míiveltségével. 
S ez nem czafrang, nem külső máz, nem különösség többé; nem exo- 
tikum már a magyarság, mint volt addig még hatalmas erőkifejtéseiben 
is, mikor kalandozásait a nyugat egy sorba vetette a hún- és tatárjárá- 
sokkal. A magyar lobogó együtt leng a többi népekével; a magyar király 
igénye s a magyar nemzet uralma nem természetellenesebb és nem jog- 
talanabb akár a császár igényeinél és jogczimeinél sem. A magyar tette 
az Anjoukat nagy dinasztiává s az Anjouk szerezték meg a magyar- 
ságnak az európai polgárjogot. 

S ez az igazi nagy érték, mely az ő idejükből a mi számunkra 
megmaradt. A három tenger mosta nagy birtokok széjjelestek, más kézre 
kerültek; a magyar lobogó véresen és megtépve merül alá és merül föl 
a történet sokadalmaiban s a magyar dicsőséget hosszu időkre beárnyé- 
kolta a magyar gyász. De hogy az Európa közepén társtalan és rokontalan 
árválkodó maroknyi magyarság az élet minden gyökérszálával egybenőtt 
a történelemcsináló világgal s lombjait bármint megtépte a vihar, e gyö- 
kerei épek maradtak, folytonos újjászületésre: a magyarság nemzeti életének 
ez a titka a Nagy Lajos idejének öröksége. A világtörténet szótárába 
ő iktatta bele a magyar nevet. 

Jöttek pedig a tarfejü pogányok, Mahomet hivei, hogy, utoljára 
és utolsóképpen, államot alkossanak Európában és elsöpörjék az egész 
czivilizácziót, mely a Kereszt jelében fogantatott. 

Egy kicsit nem maguktól jöttek! Ugyanaz az elemi erő sodorta őket 
előre, amely Magyarországra az első megpróbáltatást mérte: a mongol 
horda hatalma. Ez űzte őket Örményországba, ez szereztette meg velök 
a régi Frigia egy részét s ez birta rá vezéreiket, hogy a terjeszkedésre 
kényszeritve, szemet vessenek a haldokló bizanczi császárságra s mert 
az étvágy evésközben jön meg, a szomszédos és nem éppen szomszédos 
területekre. A szél hordta őket erre, az elementáris hatalmak : s egy óriási 
lökés erejével zúdulnak rá a belső tusáktól kifáradt Nyugatra. 

Az ozmánok a tizennegyedik század közepén ütik fel fejöket Európa 
szinpadán s megjelenésökkel új korszak kezdődik Nyugat történetében : 
a keresztény népek századokon át tartó küzdelme egy kemény ellenféllel, 
akivel megalkudni, összeférni, egygyé-olvadni lehetetlen, de akit lebirni is 
rengeteg feladat. Mert nemcsak számban, nemcsak a tömegükkel impo- 
nálnak ; hatalmas alkotásu faj ez, mely teherhordásban nevelődött s. a birkózást 
tette élet-hivatásává. 

A nyugottal szemben még egy nagy előnyük volt: a harczra való 
nagyobb készségük, pontosabban szólva, állandó hadseregük! Amikor 
Urchán szultán szervezte első állandó hadseregét, nagyon megelőzte 
a nyugati czivilizácziót. Ezzel már félig-meddig biztositotta a török fegy- 
verek sikereit. Az ozmánok janicsárjaival, akiket arra neveltek, hogy örökkön 
katonáskodjanak, csaták közepette éljék le a számukra kimért időt s szinte 
okvetetlenül fegyvertől haljanak meg, szpáhijaikkal, akiknek hadi kötelezett- 
sége öröklődött s akiknek olyan földekből kellett megélniök, amelyeket 
maguk hóditottak meg: mit állíthatott szembe a fenyegetett Európa? Zsoldo- 
sokat, szedett-vedett gyülevész népet s azoknak a nemzeteknek az energiáját, 
amelyekre nézve a győzelem, földrajzi helyzetüknél fogva, a , lenni vagy 
nem lenni" kérdése volt. 

Az utóbbi energiát, tudjuk, oroszlánrészben — s itt nagyon helyén 
van ez a szó —- Magyarországnak kellett szolgáltatnia. Rá nézve élet-halál 
harczról volt szó; neki kellett tehát feltartóztatnia a hozzá képest iszonyu 
áradatot s megvédelmeznie, nemcsak magát, hanem egyszersmind a keresz- 
ténységet, a háta mögött nyugtalankodó egész czivilizácziót. Neki kellett 
a legelsőbben helyt állnia a századokig tartó küzdelemben, vérrel és ismét 
vérrel; neki kellett mindig az első sorban lennie s ő volt az utolsó, aki 
a küzdelem eldőltével lélekzetet vehetett: a czivilizáczió ő rá háritotta, 
hogy a túlnyomó erő ellen háromszáz esztendeig védje a keresztény világ 
termopylaei szorosát. Mennyi vér és mennyi dicsőség ! 

És a hogy a törökök Európa földére teszik lábukat, Magyarországnak 
ez a világtörténelmi szereplése már szükséggé válik. Az első, aki komoly 
ellentállást fejt ki s útját akarja állni az inváziónak: Lázár szerb király 
a koszovopoljei ütközetben életét veszti. Az oszmán áradat elfoglalja Oláh- 
és Bolgárországot, betör az egykori Hellasz földjére s meg akarja vívni 
Konstantinápolyt. Ekkor Zsigmond császár ront rájok kereszteseivel, de 
a nikápolyi csatában a keresztény sereg megsemmisül. Majd ujabb akadályt 
gördit a hódítók elé ugyanaz a terjeszkedés, mely őket Európába szoritotta. 
A mongolok betörnek az oszmánság ázsiai tartományaiba s meggyőzik 
Bajazidot. Csak II. Murád gondolhat ismét Konstantinápoly ostromára, 
de neki már le kell számolnia a magyarság erejével. Ennek készülődése 
irányt változtat vele és kezdetben győz: Calambócz várát elfoglalja. De 
nemsokára jobban meg kell ismernie ezt az erőt s megkezdődik Hunyadi 
János szereplése. A nagy hadvezér egyik diadalt a másik után aratja: 
Szendrő után a szentimrei győzelem, aztán a vaskapui. S Murádnak békét 
kell kérnie. Szerbia és Oláhország egy része visszakerül Ulászló fensősége 
alá; megkötik a szegedi békét: 1444-ben. 

Ugyanez az év a várnai csata éve; azé a csatáé, mely az oszmánság 
európai hatalmát megszilárdította. 

Ennek a vereségnek a története telidestele van tanulságokkal. Mennyi 
hibának kellett közrejátszania, hogy a magyarság egy csapással elveszitse 
mindazt, amit esztendők során vívott ki, pazar véráldozattal! 

A diabolus rotae itt is az olasz perfidia, melynek, sajnos, olyan jelentős 
szerep jutott Magyarország történetében. Az olasz perfidia s a magyar hiszé- 
kenység, meg a magyar lobbanékonyság. A trónon egy húsz esztendős fiatal 
ember ül, a Jagellók és Nagy Lajos leányának vére; az, akit Hunyadi János 
helyezett elébe a posthumus és csecsemő trónkövetelőnek. Hajlandóságok 
dolgában méltó unokája a nagy királynak, de temperamentumra az örök 
lengyel: a slavus saltans. Nem siket a jó szóra s Hunyadi tanácsára meg- 
köti a törökkel a békét tiz esztendőre, de nyugtalan vér, mely az okosság 

követelését szinte nyügnek tekinti. S a kisértés nagy. A velenczei hajóhad 
vezére azzal biztatja, hogy: most vagy soha! üssön a törökre, mert, 
mialatt Ulászló támad, ő majd a Helleszpontuson meg fogja gátolni, 
hogy az Ázsiában csatázó Murád otthon teremhessen: a pápa is biztatja, 
több fejedelemmel egyetemben, akik mindent megigérnek, s azonkivül még 
sokat. A Jagello mindezt készpénznek veszi; ámbár maga se tudja, mit 
akar. Végre is egyet gondol, megindul vagy húszezer emberrel s meg se 
áll a Fekete-tengerig. Várnánál aztán megtudja, hogy a velenczei eladta 
magát Murádnak és vezetőnek állott be a török sereghez. Csak Hunyadi 
nem veszti el a fejét; a veszedelem, ellenkezőleg, mintha megkettőzné az 
erejét. És sztratégiai bölcsesége valóra váltja a lehetetlent: olyan erővel 
veri vissza a támadást, hogy Murádnak már menekülnie kell. De Ulászlóban 
ismét feltámad a slavus saltans; vére pezsegni kezd s ki akarja venni részét 
a diadal mámorából. Bele rohan a csatába, bátran és vakon, mint egy 
pillangó a lángba: ott is marad. S eleste ugy megriasztja az egész sereget, 
hogy a koczka megfordul s hiába Hunyadinak minden erőfeszítése, 
a pillanatnyi győzelem-mámort zürzavar és fejetlenség váltja fel: a csata- 
vesztés tökéletes. 

Várna: az oszmán invázióval küzdő magyarság első igazi veresége ; 
Várnával kezdődik a török világ Európában. 1444. november tizedikén 
következett el Magyarországra a második nagy gyásznap. 

De nemcsak a sikerek, a győzelmek a nemzeti erő fokmérői: a meg- 
próbáltatások még inkább. A megpróbáltatások idején tünik ki, hogy 
mekkora a nemzetben az életerő, a szívósság, az ellentállás, amint hogy 
az egyes embert is főképpen az jellemzi, hogy miképpen tudja viselni 
a SOrs csapásait. Szép győzni, de még szebb: felemelkedni és újra küz- 
deni. Várna temetője lehetett volna a magyarságnak s alig hogy pár év 
elhalad: Magyarország nagyobb, mint valaha. 

, Európa szinpadán mi is játszottunk, 
S mienk nem volt a legkisebb szerep" 


énekli Petőfi fenséges dalában és vele oly igazságot mond, mely nemcsak 
a költő szent hevülésében igaz, hanem amit a hidegvérrel latolgató tör- 
ténet is valóságnak bizonyit. 

Zúgó viharként csaptunk Európára honfoglalásunk idején és három- 
negyed évszázadon át porba gázoltunk országokat, nemzeteket az Északi- 
tengertől a Földközi-tengerig és Konstantinápolytól az Atlanti-óczeánig. 
Igy tettek a kelta, germán népek is, általán ily világrázó robajjal járnak 
a talentumos nemzetek, amig szilaj tehetségüket meg nem szelidítette 
vallás és műveltség. 

Azután megismertük az igaz hitet és az erőtől duzzadó szilajság 
keresztény alázattá nemesült; országunk Mária országa, turul helyett kereszt 
a jelvénye. Az Arpádok hős fajából koronás szentek, asszonyaiból a tiszta 
élet liliomai, az irgalmasságnak, emberszeretetnek örök példái lettek. 
Hivatásunkká vált a hátunk mögött elterülő keresztény, művelt világnak 
oltalmazása Kelet barbárai ellen és eszményünkké Szent László, a buzgó 
keresztény, a lovagias férfiu és a hadrontó harczos. Igy viaskodtunk 
századokon át kún-besenyővel, tatárral, törökkel szinte végpusztulásunkig. 
Hol az az uralkodó ház, mely annyi nemes szentet adott volna az égnek, 
mint a magyar Árpád-ház dicső fajzata? és hol a nemzet, mely a leg- 
nemesebbért, az Istenért és hazáért küzdő hősöknek fényesebb sorát 
mutathatná, mint a magyar? Széles e keresztény világban maig és min- 
dennap megkondul a déli harangszó; Isten-imádás mellett az is a te 
dicsőségedet hirdeti: magyar csatatér, Belgrád ! 

Államot alkottunk a Kárpát-ölelte Duna-Tisza vidékén, ahol a germán- 
szláv-világ árja csap össze, ahol Nyugati és Keleti császárság viaskodik 
külön műveltségével, ahol semmiféle nemzet huzamosan megállani nem 
tudott. Mi megálltunk és elválasztottuk, ellensúlyoztuk az egymást össze- 

morzsoló külön faju, nyelvü, műveltségü, de éppen ezért az általános 
emberi művelődésben hivatásos, nagyszámu nemzeteket. És államunk az 
emberiesség és szabadság országává lett. Kálmán királyunk már 1100 körül 
eltörli a boszorkányégetést, mert boszorkányok nincsenek; a keresztes 
háboruk korában Európa-szerte üldözött zsidók menhelyet találnak itt, 
a kereszténység védbástyáján: mert azok is emberek; a renaissance előbb 
jut nálunk virágzásra Hollós Mátyás idejében, mint szülőhelyén kivül 
akárhol. Jobbágyunk súlyos teher alatt nyög, de a legműveltebb Nyugat 
ius primae noctisáig nem jutunk; számtalan és sokféle nyelvü néppel élünk 
együtt, de az öntengelye körül forgó Magyarország ideje soha ilyfajta 
lázadást nem ismert. Törvényünk tiltja az apa bűnének megtorlását ártatlan 
családján, és a magyar asszony olyan állást foglal el a közéletben, mint 
tán sehol a világon. A távoli angol nemzettel egyidőben mi vetjük meg 
az aranybulla által már 700 esztendővel ezelőtt az alkotmányos élet alapját; 
és a mi nemzeti géniuszunk fejleszti ki a szent korona eszméjében az 
államszervezés legmagasabb ideálját, melynél fogva az állampolgár mindent, 
de mindent föláldozhat a közösségért anélkül, hogy személyes függésbe 
jönne, anélkül, hogy személyes legmélyebb hódolata mellett is férfiu 
önérzetén csorba esnék. Ez emberies és szabad haza pedig tisztelt és 
hatalmas volt a nemzetek sorában. Van idő, hogy Kelet-Európa fejedelmei 
a magyar királyok irányitó szavára intézik e! viszályos ügyeiket; Visegrádon, 
Budán nemzetközi nagy kongresszusokat tartanak, a magyar lobogót három 
tenger uralja, a német császár magyar voltával kérkedik és a büszke 
Bécset magyar fekete sereg igájába szoritja. 

E fényes idők egyik jelenetét ábrázolja Bihari Sándor képe. 

1412-ben történt, amikor Zsigmond volt a magyar király és egyuttal 
a németek császára is. FHuzamosb idő óta egyenetlenkedtek már akkoriban 
Magyar- és Lengyelország, továbbá Lengyelország meg a német lovagrend 
és velök zavarogtak egymás közt is a tőlük függő kisebb uralmak: osztrák, 
sziléz herczegek, lithván és novgorodi fejedelmek, masszovai herczegek 
és mások. A pápaság rossz szemmel nézte a két nagy országnak viszályait 
akkor, amidőn Oroszország fölött még a pogány tatár uralkodott, a Balkán- 
félszigeten pedig az ugyancsak pogány török nyomult előre, miután 
Nikápolynál az egész nyugati kereszténységet legyőzte. A pápaság mindent 
el is követett, hogy a kereszténység e két előre tolt védbástyája viszály- 
kodás helyett barátságos kezet fogva, oltalmazzák tovább magukat és 
a mögöttük elterülő keresztény világot, úgy amint addig is oltalmazták. 

Ily körülmények közthivtameg Zsigmond császár-király személyes talál- 
kozóra Magyarországba sógorát, Ulászló lengyel királyt. Ulászló elfogadta 
a meghivást és miután megbizottaik előzetesen Ófaluban elintézték a függő 


kérdéseket: a lengyel király a masszovai herczegekkel, a novgorodi 
fejedelemmel, sok lengyel országnagygyal, főnemessel, 6—8000 főre menő 
lovascsapattal Magyarországba indult. Óriási udvari kiséret, pompa közt 
vele jött királynéja is, hogy unokahugát, a magyar királynét meglátogassa. 
Zsigmond nem kevesebb fénynyel várta vendégeit a határokon, azután 
együttesen a kis, határszéli városkába mentek, Lublóra és ott márczius 
közepén forma szerint is megkötötték az e helyről elnevezett békét. 

Miután a két király és királyné Kassán töltötték a husvéti ünnepeket, 
mindnyájan Nagyváradra zarándokoltak, Szent László sírjához, akinek tisz- 
telete mindennél általánosabb és érthetőbb volt abban az időben, mind 
a két országban. Mind a két uralkodónak elődje, Nagy Lajos, azt 
a pogányverő szent királyt választotta példaképül; a sírjához sereglő 
mindkét ország nagyjainak apái csak nem régen is, oltalmának segítségül 
hívása mellett vívtak együtt nehéz, diadalmas harczokat a pogány lith- 
vánokkal, tatárokkal. 

Ott, a váradi székesegyházban, a  pogányverő szent királynak 
fehér márványból ékesen kifaragott síremlékénél fogadja ujra a magyar 
király a lengyel királyt, vendégét, fegyvertársát a pogányok ellen való 
harczában; és ott kérik áldását megkötött békéjükre és segítségét további 
küzdelmökben. És talán ugyanakkor ott tesz egész életre való fogadást 
a magyar király testőrségének egy fiatal, akkor még névtelen lovagja, 
akinek neve azonban 302—40 év mulva besugározza az egész keresztény 
világot, s akinek elsőszülött fia szintén László nevet viselend. 

A királylátogás ünnepségei Budán érték tetőpontjukat, ahová május 
közepén, kevéssel pünkösd előtt értek. Oda sereglett a pünkösdi ünnepek 
után a német fejedelmi világ: két osztrák herczeg, két bajor herczeg, 
valami nyolcz sziléz herczeg, sok gróf és lovag; ott volt a pápának, 
a franczia és angol királynak, valamint Európa egyéb uralkodóinak követ- 
sége; ott mutatták be hódolatukat a magyar szent koronának hűbéresei, 
köztük Lázárevits István, a szerb despota, Hervoja spalatói herczeg, Hranics 
Sandalj bosnyák vajda; és oda gyülekeztek a magyar egyházi és világi 
nagyok olyan pompával, kisérettel, hogy például egymagának a macsói 
bánnak kiséretében ezer lovast számlálunk. Es voltak ez igazán nemzet- 
közi kongresszuson világraszóló játékok, ünnepségek, vadászatok, egyéb 
mulatságok; és szövődtek óriási, az egész keresztény világot átfogó tervek: a 
három pápaság megszüntetéséről, a keresztény világ egyesítéséről, a keleti 
egyház visszatéréséről és az egységessé váló, egész keresztény világnak 
együttes hadjáratáról a Kelet pogány barbárai ellen . . . 

Estebéd idején a kis király ott ül a budai vár képes termében, unott- 
sággal a szivében. A falakról csatanyerő barna férfiak képei néznek le 
a bús szőke gyermekre. 

A király nagybátyja, Ulrik úr, melléje ül és irást tesz eléje. 

— Ha nincs ellenedre, ird alá, kegyelmes öcsém. 

László király a kezébe veszi a tollszárát, hogy odarajzolja a nevét, 
miként máskor szokta. De aztán egyszerre fölemeli a szőke, makacs 
Habsburg-fejét. 

— Tudni akarom, hogy mi van ebben a levélben? 

A kormányzó kedvetlenül méri végig királyi öcscsét, majd gúnyos 
meghunyászkodással mondja: 

— Kegyelmes üzenet ama Hunyadi Lászlónak, hogy Nándorfehérvár 
végvárát adja a kezembe — adja a te királyi kezedbe . . . Igy végeztük el 
a futtaki országgülésen. 

A Hunyadi név hallatára egyszerre vérvörös lesz a király arcza . . . 

— Megint Hunyadi — mindig Hunyadi! A tanácsosok Hunyadi 
János bölcseségével példálódzgatnak, a hegedősök a nagy Hunyadi csa- 
táiról regélnek, a fiatal udvaronczok Hunyadi-köntöst viselnek és a lányok 
Hunyadi Lászlóról suttognak. 

A király nemrégiben szemtől szembe látta a nagy jános úr fiát, 
a futtaki gyülésen. Kevély tartásu, hosszu termetü úrfi. A nyaka olyan 
ínas, mint a fiatal ménlóé, az arcza barnapiros, a tekintete szúrós, vak- 
merő, mint a karvalyé. Mikor felszólalt a gyülésen, ízibe elcsendesedtek 
a különben oly lármás urak. A hangja metsző és erős, akár a jász kürté. 
Kissé akadozva beszél, katonás nyerseséggel. De amit három tudós püspök 
órákig tartó orácziókkal se tud a közrendek kemény fejébe verni, azt 
ő egy talpraesett, a lovas életből vett hasonlattal tüstént megmagyarázza 
, édes magyar véreinek," miként a szűrös nemeseket nevezi. Beszédközben 
egyszer a kardjára csapott, egyszer pedig a halántékához emelte a jobbját. 
Az urak, főleg a közrendből valók, rajongó áhitattal nézték a barna kezét, 


melyen kötélnyi ínak duzzadoztak és mely már nem egy pogány ebet 
lóditott be a pokol kapuján . . . 

A kis király azalatt elszomorodva kulcsolta össze a maga rózsás- 
körmű, keskeny két leánykezét. Csodálat, fájdalmas irigység és rettegés 
szállotta meg ingatag szivét. Hej, miféle bűbájos mestersége van ennek 
a végvári kapitánynak, hogy igy uralkodni tud az izgága nemzetségek 
fölött? Minap a király meghagyta csiszárjának, hogy készitsen neki 
szakasztott olyan ezüstinget, mint amilyet Hunyadi László visel. 

Hogy határoz az én kegyelmes öcsémuram a végvárak dolgában? 
kérdezte most ujból Ulrik úr. 

A király elgondolkozott. 

Tudod bátyám, hogy mit mondott Gara uram? Azt mondta: 
minden Hunyadi olyan, mint a farkas-eb, amibe beleüti a fogát, azt nem 
tudja többet elereszteni, még ha akarná sem. Hunyadi László nem fogja 
átadni a várát! 

Lesz rá gondom, hogy kitörjem az ebfogát! mormogta a kor- 
mányzó. 

A király ezuttal szokatlan makacs volt. 

Jó volna, ha kikérnők a zászlós urak tanácsát, mondotta, fontos- 
kodó ránczokba szedve a homlokát. 

Ekkor megnyilt az ajtó. Vidám kurjantás és zeneszó hallatszott. Furcsa 
csapat vonult be a komor terembe. Elől Koppantó jött, a király bolondja, 
aztán néhány lantos ember és féltuczat ékes köntösü, virágpártás némber. 
A leánycsapat megállott az ajtóban, egyik kivált közülök és odalejtett 
a király elé; mélyen meghajolt, magába összesüppedve, mint a kigyó, 
ugy, hogy a homlokával a szőnyeget érintette, aztán egy gyors és kecses 
mozdulattal odadobta a kezében levő fátyolt László lába elé. 

A leány messzi keletről jöhetett. A haja szénfekete volt, arczát és 
mezitelen karját finom barna zománczczal futtatta be a nap, a szemében 
is a déli nap perzselő heve csillámlott. Olyan volt, mint azok a karcsu, 
aranysárga, bódító virágok, melyek messzi puszták ingoványaiban viritanak. 

Koppantó odaült a székes dobogóra és szokott arczátlanságával oda- 
kiáltott a királynak : 

— Nyisd ki mind a két szemedet, kis komám! 

A hegedősök valami ősrégi havasalföldi besenyő dalba kezdtek. 
Valami csodálatosan vad, vérforraló üteme volt a dalnak. Ha lehunyta az 
ember a szemét, azt képzelhette, hogy hallja a besenyő hadak zaját, amint 
végigszáguldanak a messzi rónaságon. Az egyik hegedős olykor-olykor 
fojtott rikoltást hallatott, ami úgy hangzott, mint a vérszomját türtőztetni 
nem tudó kopjás csatakiáltása. 

A fekete leány fölemelte a két karját és különös, idegenszerű méltó- 
sággal, nesztelen párducz-léptekkel körüllépett a termen. Az arcza kipiro- 
sodott, a szemét félig lehunyta, a keskeny piros ajka pedig úgy vonaglott, 
mintha fájdalmat érezne. A karcsu teste lassanként ritmikus hullámzásba 
jött, mint a fiatal pálmafa, mikor a forró szélviharral küzködik. 

László király sápadt arczczal, némán nézte a tánczot. 

Ekkor halkan megszólalt a kormányzó : 

Király uram, ha nem akarod aláirni a levelet, menjünk a tanács- 
terembe, az urak már együtt vannak. Ámbátor én azt hiszem, hogy kár 
volna még tovább rágódnunk a végvárak dolgán . . . 

Igen, kár volna, mondta rekedt hangon a király. 

A kezébe vette a tollat és habozás nélkül, de remegő kézzel, odairta 
nevét az irás alá. 

És sem a király, sem a hideg, eszes Ulrik úr nem sejtették, hogy 
a tollvonásnak mi lesz a következménye. El fogja metszeni Czillei Ulrik 
hazug torkát, levágja Hunyadi László szép fejét és korai sírjába dönti 
a királyt. Mindezt egy éven belül. A véres éjszakában pedig, mely Magyar- 
országra hárul, vakitó fényü csillag születik meg: Mátyásnak, a gyűlölt, 
rettegett és irigyelt FHunyadi-ház királyi sarjának szerencsecsillaga. 

Sok győzelmes csatának dicsőségéről beszél nekünk a magyar törté- 
nelem, de egy sincs fogható a nándorfehérvári diadalhoz. Ez az ütközet 
következményeiben is nagyjelentőségü volt: hét évtizedre vetette vissza 
a török uralmat Magyarországon. 

Nemzeti hivatásunk, mely a nyugoti műveltségnek és a keresztény 
Európának megvédése volt, ekkor állotta ki tűzpróbáját. S mivel ez 
a nemzet átértette feladatát és hittel, lelkesedéssel lépett szolgálatába Gond- 
viselés-szerü hivatásának, csodálatos győzelemmel gazdagitotta a magyar 
dicsőséget. 

Hiányosan felfegyverzett, gyakorlatlan sereg állott szemben a hatalmas 
török szultánnak másfél százezernyi haderejével. Capistrano János tobor- 
zotta össze ezt a keresztes hadat. Kaszákkal, fejszékkel jelentek meg 
a táborban a lelkes harczosok, akiket a föld népéből, jobbágyokból és 
munkásokból gyüjtött össze a lángszavu szerzetes. Mintha a bibliának 
szent jelenete ujult volna meg, mikor Gedeon háromszáz kiválogatott 
harczosával, fegyvertelen kézzel megy az amalekiták ellen és legyőzi 
a túlerőt Istennek segitségével. Nincs más fegyvere, mint a hit, amely 
kiirtja a szivekből a gyávaságot, a halál félelmét s amely felgyujtja a tömeg- 
ben azt a hősi lelkesedést, amely nagy tetteknek és halhatatlan dicsőségnek 
szülő-anyja. 

Egy igénytelen szerzetes jön be az országba, aki még nyelvünket is 
csak törve beszéli, de szivében ott él az ő magasabb küldetésének 
öntudata. Ez az élő hit benne az egyetlen erő, amely nagy elhatározásra 
indítja őt. Ott hagyja előkelő, fényes családját, birói pályáját, szétosztja 
minden vagyonát a szegények között és szőrcsuhába öltözve, kezébe 
veszi a keresztet, hogy visszaállítsa a megromlott középkorban az evan- 
géliumi eszmék tisztaságát, vagyis Isten országát e földön. Megadatott neki 
minden tehetség, hogy magasztos czélját emberfeletti erővel szolgálhassa. 
Átható, érczes hangja, bámulatos emlékező-tehetsége, lángoló buzgalma, 
tántorithatatlan meggyőződése oly hatalmas szónokká teszik, hogy képes 


105 


megindítani, magával ragadni az egész tömeget, amely boldogan követi 
őt a dicső halálba. 

Mert nagy erő van a hitben s az a gyenge ember ellenállhatlanná 
lesz az ő erős hitével! 

Hazájában Capistrano egy eszményi czélnak szolgálatára szenteli 
életét. Olaszországot akarta az érzéki élet zülléséből kiemelni, hogy az 
áldatlan hatalmi versengések helyett magasabb czélokra, eszményibb fel- 
adatokra irányitsa nemzetének figyelmét. Hire futó tűzként terjedt az egész 
világon. Ahol megjelenik, körülveszi őt a hivők sokasága, akik megindulva 
hallgatják a meggyőző szavu apostolt és lelkük mélyében megrendülve 
követik útmutatását. 

Hire eljut Magyarországba is. A hős Hunyadi János e szent életü 
férfiuban isteni segitséget lát, akit az Ég küld hazájának megmentésére, 
Sietve írja hozzá e sorokat: , Atyaságodat egész családommal együtt 
a legbuzgóbban és lángoló sóvárgással várom!" 

Capistrano nem várat magára sokáig. Megjelenik Győrött, hogy 
lángra gyujtsa az egész országot és megtörje a törökök fenyegető hatalmát. 
A Tisza és Duna között gyüjti táborba a feltüzelt kereszteseket és oda 
vezeti a legnagyobb keresztény hősnek : Hunyadi Jánosnak segitségére, 
hogy a török ellen induljanak, akik már körülzárták Nándorfehérvárt. 

Ez a két csodálatos alak egymást kölcsönösen kiegészitette. Capistrano 
öntötte a szivekbe a hitbuzgó rajongást, Hunyadi János hősiessége és 
hadvezéri bölcsesége pedig győzelemre vezette a lelkes tömeget. Talán 
nemzetünk hősének fényes életét akarta egy dicsőséges harczi tettel meg- 
jutalmazni az Ég s azért küldötte táborába ezt a szentet, hogy Hunyadi 
utolsó nagy feladatát megoldani segitsen. 

Háromszáz ágyu töri a falat s romokban hevernek a belgrádi sánczok. 
Ez a végvár most Európa kulcsa s egy maroknyi csapat védi a félhold 
ellen a szent kereszt jelvényét. Hunyadi sógora, a vasfejü Szilágyi kétségbe- 
esetten harczol a rombadőlt falakon s várja a segitséget. De hiába az 
őrség emberfeletti kitartása, körül van fogva a vár s a török hajóhad 
elhelyezkedik a Dunán, hogy a felmentő seregnek útját állja. A magyarok 
csak sajkákat és dereglyéket tudnak a hajóhaddal szembeállitani, de ezeket 
Hunyadi vezeti, Capistrano lelkesiti és fényes győzedelmet aratnak. Három 
török gálya elsülyed, négy a magyarok kezébe esik, a többi megfutamodik. 
Ez a győzelem megnyitja Hunyadi fegyveresei részére Nándorfehérvár 
kapuit, a keresztesek pedig a Száva balpartján kezdenek gyülekezni. 

Julius 21-én megkezdődik a nagy ostrom. A törökök áradata elbo- 
ritani készül a kis szigetet, mint a viharos tenger hullámai a partot. Nincs 
menekvés, nincs segedelem. Háromszor nyomulnak a tömött sorok a várba 

s véres utczát nyit holttestekből közöttük a magyar vitézség, de a hősi 
karok lankadnak s a sziveken erőt vesz a csaták legnagyobb réme: 
a csüggedés. Most már a lelkesitő szó kevés, lelkesitő példa kell a tömegnek, 
hogy lángra gyúljon újra a lelkekben a hit, a reménység és a győzelemre 
vezető hősi bátorság. 

Ez a példa sem hiányzott! Nézzétek azt a magyar közvitézt, aki ott 
harczol kétségbeesetten a várfokon a törökkel, hogy megakadályozza a fél- 
holdnak, mint győzedelmi jelvénynek, kitüzését a falakra! Nincs már 
a kezében fegyver, de puszta kézzel szoritja magához az izmos törököt 
és égre tekintve küzd bizodalommal hitéért és hazájáért. Tudja, kogy az 
a lobogó félhold ott az ozmán uralom hatalmát jelenti egész Európa fölött, 
hazája szolgaságát és Magyarország végpusztulását. Talán látta lelki szemeivel 
a felperzselt falvakat, a rabszíjjra fűzött testvéreket, a megölt csecsemőket, 
a kiirtott nemzedéket, a hervadó szűzeket és a kereszt árnyékában pihenő 
ősök feldúlt sírjait! . . . Az itélet nagy napját látta közeledni vérében össze- 
roskadó hazájára; e pillanatban eszébe juthatott a szent kereszt, mely 
a Megváltás magasztos jelvénye! Ott is egy haldokló alakot: az Isten fiát 
lát meghalni az emberiségért, hogy önfeláldozó életével megmentse az 
egész világot. 

Ez a gondolat új erőt ád lankadó izmaiba s a vértanuság nemes 
elhatározásával aczélozza meg tehetetlenségét, hogy ő is Megváltója lehessen 
hazájának. Összeszedi minden erejét s az átkarolt törököt egy merész 
ugrással lerántja magával a vértől átázott sánczokba, a biztos halálba — 
a halhatatlanságba! 

Ez a szent példa új reménységet önt a csüggedező szivekbe. Egy 
martirnak vére száll kiengesztelésül az Ég felé s az önkényt felajánlott 
áldozat megváltója lőn nemzetének. Dugovics Titusz hősi halála és vér- 
tanusága eldöntötte a csatát. Ez az egyszerü közvitéz, akinek nevét nemzeti 
imáinkba kellene foglalni, megmentette hazájának szabadságát és hervad- 
hatatlan babérágat tüzött nemzetünk történelmének dicsőségébe. Az ő halála 
a megváltás; nem pusztulás, hanem megdicsőülés. Addig élt, mig befejezte 
legnemesebb feladatát, amelyet Istennek csak kiváló kegyelme nyujthat 
halandó embernek. Követte őt nemsokára vezére is, a hős Hunyadi János, 
aki után Capistrano pár hónap mulva szintén átköltözött az örök életbe. 

Addig éltek, mig befejezték magasabb hivatásukat és megmentették 
a kereszttel együtt nemzetüket, hogy előkészítsék a Hunyadi-ház legifjabb 
sarjának: Mátyásnak és benne a mi sokat szenvedett hazánknak örök 
dicsőségét. 

Diadal és gyász! Az utolsó nagy győzelem, melyet Hunyadi kivivott, 
a nemzet dicsőségének végét jelentette. Alig terjedt el rónákon és bérczeken 
a nándorfehérvári diadal örömhire, nyomában száguldott a gyászhir, hogy 
aki e diadalt kivívta, elesett. Bár nem adatott néki, hogy végső győzelme 
tüzében, a harczi zaj közepette essék el, mégis a nándorfehérvári csata 
halottja ő, a véres harcztéren szivta magába a gyilkos kórt, mely Zimonyban 
ravatalra vetette. Utolsó nagy tettével még egyszer megoltalmazta Magyar- 
országot, még egyszer feltartóztatta iKelet romboló áradatát. 

Fenséges a halál, mely a hőst dicsősége tetőfokán, legnagyobb 
győzelme pillanatában éri utol. Mintha a végezet még magasztosabb fénybe 
akarná vonni a pályát, még jelentősebbé akarná tenni a vezér művét, 
egyszerre tárván fel nemzetének, hogy mit birt és mit vesztett fiában. Igy 
érte a magyart egyszerre a fölemelő és lesujtó sors, igy egyesült a győ- 
zelem örömmámora a nemzeti csapás sirámával. 

Amióta a történelem szálai szövődnek s ameddig szövődni fognak, 
mindig voltak és lesznek nemzetalkotó s nemzetfentartó hősök. Ha ezek 
jellemnagyságát és lelki fenségét megbirálni akarjuk, ne azt vizsgáljuk, 
mennyi hatalmat szereztek, hanem azt, hogy minő czélra szerezték. Mert 
az a fegyver, az az erő, ami egyiknek csak arra szolgál, hogy a maga 
és családja nagyravágyását elégitse ki, — a másiknak kezében nemzeti erő. 
Nem a maga számára gyüjti, hanem nemzete oltalmára. Hunyadi is szerzett 
kincseket, mint Czillei, — de Hunyadi a haza és a hit önvédelmi harczára 
forditotta azokat. Ez a különbség a nemzet hőse ésa kapzsi oligarcha közt. 

De hova tüntek a vádaskodó oligarchák, valahányszor hire jött, hogy 
a török támadás végveszedelemmel fenyegeti Magyarországot? Különösen 
hova tüntek akkor, midőn a szultán 150,000 főnyi sereggel, kétszáz hajóval, 
háromszáz ágyuval Nándorfehérvár elllen indult, hogy az ország kapuját 
bevegye? 

A legválságosabb napokban ugyanazok, akik Hunyadit nagyra- 
vágyással vádolták s akik ugyancsak töméntelen várat és kincset birtak, 

mily nagy lelki nyugalommal háritottak minden gondot Hunyadira. Igy 
Perényi János tárnokmesternek, Pálóczy László országbiírónak s még több 
úrnak nem akadt sürgősebb dolga, mint egy Talafúz nevü cseh kapitánynyal 
való alkudozás. Czilleinek az országos veszedelem napjaiban egyedüli 
teendője az volt, hogy László királyt Frigyes ellen háborúra bírja. A király 
pedig, nemhogy hadat vagy pénzt adott volna Hunyadinak, hanem még 
tőle kért és kapott nyolczezer forintnyi kölcsönt. 

A nemzeti veszedelem e válságos napjaiban, midőn sohasem sejtett 
nagyságu hadsereg jött Magyarország megsemmisítésére, kitünt, hogy 
Hunyadi annyira irigyelt hatalma és gazdagsága mily czélra gyüjtetett 
s kitünt, hogy — a nemzet nagy bánatára — nem elég gyüjtetett abból. 
Az az elenyészően kis sereg bizony nem állhatta volna a keleti hódító útját. 

A Gondviselés csodás kegyelméből ekkor segitő társa akadt Hunyadi- 
nak. De nem a magyar oligarchák soraiból. Déli Olaszországból származott 
az a szent-ferenczrendi barát, ki Hunyadival együtt hivatva volt ez országot 
megmenteni. 

Nem koronásfő parancsa, nem kecsegtető jutalom vonzották őt ez 
elhagyott, szerencsétlen országba, csupán hite sugallatára eljött e honba 
Kapisztrán János, hogy társa legyen Hunyadinak az életben és társa a síron 
túli halhatatlanságban. 

Csodálatos pár, aminőkhöz hasonlót hasztalan keresünk a történel- 
münkben. Látszólag két eltérő világfelfogás képviselői, de egy nagy közös 
czélban egyesülve együttesen vívják ki az örök dicsőséget. 

Hunyadi a magyar nemzet férfias erejét jelképezi. A hazát képviseli ő, 
mely már itt a földön kiván boldogulni. Vele szemben Capistrano annak 
a hitnek apostola, melynek világa nem e világból való, mely semmit sem 
kiván ezen a földön. 

rlazájáért szállt síkra Hunyadi, hitéért küzdött Capistrano, — de 
amannak hősiessége a hitet is védelmezte, s emennek apostoli heve a hazát 
is óvta. Mily szép összhang, csodás tüneménye a történelemnek, két egy- 
máshoz méltó férfinak s két egymást kiegészitő eszmének harmónikus 
találkozása. 

Bár sohase szakadna meg az összhang a nemzeti s az általános 
emberi eszme közt. Bár adna mindig a végezet nagy férfit a nemzetnek, 
aki hazáját méltókép személyesiti s ki, midőn a nemzeti eszmét szolgálja, 
egyuttal az egyetemes emberi ügy harczosa is legyen. 

Nincs ellentét az igazi hazafiság s az igazi emberiesség közt és 
e két eszmét egymás ellen lázitani égrekiáltó bűn marad mindörökre. 

Az emberi faj egyes nemzetekben jelen meg s minden nemzet, ha 
önmagát tökéletesiti, ezzel egyuttal az egész emberiséget viszi előre. Boldog 


az a nemzet, amely nem más népek megsemmisítésével, nem a gyűlölet 
fegyverével tör czélja felé, hanem magát az emberi faj zászlóvivőjének 
tekintve, a maga érdekével együtt az egyetemesség érdekét is győze- 
lemre viszi. Ha minden kebelben együtt lángol a nemzeti és az általános 
emberi gondolat s ha egy hős személyében egyesül mind a két erő : 
akkor ér a nemzet oda, hogy az emberiségnek nemcsak harczosa, hanem 
vezére legyen. 

Hunyadi volt nemzetünk legnagyobb hőse, fokról-fokra emelkedett 
s tisztult meg minden salaktól, végül a nándorfehérvári diadalban s utána 
halálában érte el pályája koronáját. Ily nyílegyenesen fölfelé haladó, egyre 
tisztábban tündöklő pályát az övén kivül nem ismerünk s meg kellett 
halnia a nándori diadal után, mert legnagyobb munkáját elvégezte és 
nagyobbat úgy sem tehetett volna. 

Ezért oly megnyugtató még halála is. 


Honának vívta ki a diadalt, 
Magának a halált, 

Amidőn felkelt tündöklő napunk, 
Az övé éjbe szállt. 


Oh milyen gyász és mégis milyen üdv! 
Midőn napunk letünt, 

Az ő diadala ragyogta bé 

A mi bús éjjelünk". 


110 


V. LÁSZLÓ ESKÜJE ép é ÉGHNBEKI 

Csodával határos volt a diadal, a melyet Hunyadi János a Nándor-Fehér- 
várt ostromló törökökön kivívott. Ám alig mult el két hét Nándor-Fehérvár 
fölmentése óta s a kereszténység daliáját, akit a csaták tüzében nem fogott 
a kard, nem érték a golyók, Zimony várában karjaiba zárta a fekete halál. 
A diadalöröm Európaszerte gyászba fulladt, csak a bécsi udvar lett han- 
gosabb, mint valaha. 

Kiírtom az egész kutyanemzetséget! újjongott Czillei Ulrik, 
a Bécsben lakó magyar király nagybátyja és rossz szelleme, — szavaival 
a Hunyadiakra czélozva — akiknek, mig Hunyadi János élt, tizenhét éven 
át folytatott konkolyhintése ellenére sem árthatott. 

S még ugyanabban a hónapban, amelyben a Hunyadi-ház feje nem- 
zetének panaszos siralmai közepette kilehelte hősi lelkét, Bécsben hajóra 
szállt V. László király, hogy rég elhagyott országába térjen. A Dunán 
leereszkedő gályáján válogatott zsoldosainak testőrsége kisérte; a hatalmas 
folyam partján pedig Németországban gyüjtött serege. Mintha nem is 
szülőhazájába, hanem ellenséges földre jönne ! 

— A nagy fegyveres erő a török ellen indul! hiresztelte Czillei, aki 
Pozsonyban ujabb haddal utolérte urát. A magyarság ugyancsak csóvál- 
hatta a fejét, a király nagy igyekezetén, amelynek nyomát sem látta, mikor 
a török óriási seregével Nándor-Fehérvárt, az ország kulcsát fenyegeíte, 
amelyet Hunyadi János egyedül a maga erejére utalva védelmezett meg. 
Akik azonban a Visegrádon, majd Budán megpihenő király környezetéhez 
férkőzhettek, csakhamar megtudták, hogy az idegen sereg nem a török 
ellen indul ám, hanem a várak visszafoglalására, amelyeket V. László 
Hunyadi János hatalmában hagyott s amelyeket örököseitől szép szóval 
visszaszerezni nem remélt. Budáról seregével együtt Futakra indul a király, 
ahová országgyülést hívott össze. A rendek lassan gyülekeznek. Czillei, aki 
V. László oldalán a Hunyadiak ellen viseltetett gyűlöletét sem titkolta el 
többé, kevesli a sereget, amelyet gyüjtött s Giskra és Komorovszky 
hadait is Futakra hivatja. Csak az utóbbi küldi el cseh zsoldosait. 


Czillei mégis megnyugszik. Hire jő, hogy ha bátorságlevelet nyer kirá- 
lyától s fölmentést az ország jövedelmeiről szóló számadás alól, amelyben 
dicsőült apját hirtelen halála gátolta meg, Hunyadi László is megjelenik az 
országgyűlésen. Czillei türelmetlenül várja, hogy minél előbb gyülölt ellen- 
sége fiára ronthasson s mire ez Futakra érkezik, mégsem mer ellene nyiltan 
kikelni. A fiatal Hunyadi a legutóbbi éveket szüntelenül atyja oldalán töltötte 
el. A dicsőség, amely alakját övezte, őt is körülfonta glóriájával s a magyarok 
rajongásukat, amelylyel a hős vezér iránt viseltettek, hozzája méltónak igér- 
kező fiára is átruházták. Futakon is örömujjongással fogadta a nemesség 
Hunyadi Lászlót s Czillei, aki az imént még romlására tört, maga is jónak 
látta, hogy atyai szeretetet szinlelve forduljon feléje. Az országgyülés szine 
előtt.a rendekkel egyetemben Hunyadi László szintén hűséget esküszik 
királyának s hogy az uralkodónak kedvében járjon, fiui engedelmességet 
fogad Czilleinek is, akit V. László dicsőült apja helyére, az ország kormány- 
zójóvá s a magyar hadak főkapitányává tett. Apja érdemeinél fogva, amelyek 
családja nevét világszerte emlegetetté tették. Hunyadi László joggal várhatta, 
hogy a fényes tisztséget, amelyet oly dicsőséggel töltött be, reá ruházzák át. 
Hogy azonban nem igy történt, nem fakadt ki királya ellen, sőt maga 
hivta meg Nándor-Fehérvárra, hogy ezen kezdve, sorra adja át a várakat, 
amelyek a nagy Hunyadi hatalmában voltak s amelyeket V. László szintén 
Czilleinek, lelke megrontójának, az országszerte gyűlölt idegennek szánt. 

— Ne higyj neki uram, királyom! élesztgette a gyanakodást újból 
V. László szivében az álnok Czillei, amidőn halálos ellenségének a daliás 
fia Fehérvárra előre ment, hogy fejedelmét illő módon fogadhassa. 

-— Seregeit gyüjti egybe ellened! A királyságra áhitozik, mint apja, 
aki miatt nem is voltál eddig igazában ura ennek a szépséges országnak. 
Csak most leszel az, hogy meghalt a büszke Hunyadi, ha ugyan nálánál 
nem kevésbbé nagyravágyó fia hatalmába nem ejt várában, amelyet újra 
megerősitett s ahol untalan seregeket gyűjtve várakozik reád! 

V. László meghitt embere, Lamberger Fridrik képében kémet küld 
Nándor-Fehérvárra s csak amire ez visszatér és megnyugtatja, szánja el 
magát arra, hogy Futakot seregével egyetemben elhagyja s hajóra szállva 
Fehérvárra menjen. Királya fegyveres erejében bizakodva Czillei valósággal 
tombol örömében s még mielőtt elindulnak, levelet küld czinkostársának, 
Brankovics Györgynek, a Hunyadi-ház másik halálos ellenségének s olyan 
két labdát igér neki ebben, Hunyadi László s öcscse Mátyás fejére czélozva, 
aminővel szerb fejedelem még sohasem játszott. 

Az Úr 1455-ik évében, Mindszent-havának 8-ik napján érkezik meg 
V. László király seregével Nándor-Fehérvárra, a mai Belgrád alá. Rozgonyi 
Rajnald nyargal keresztül elsőnek a vár sánczárkára boruló csapóhidon 

át maroknyi lovashada élén. Nyomában a király s nagyobbára cseh, 
osztrák és német főurakból álló kisérete lép a várba, amelynek kapujában, 
a vár kulcsaival kezében Hunyadi László üdvözli hódolattal uralkodóját. 

- Vedd át felség a vár kulcsait — mondja a maga s Mátyás öcscse 
nevében — atyánk hű vitézsége tartotta meg neked ezeket. Vedd át árván 
maradt fiai hűségének a zálogaként, amely arra késztet mindkettőnket, hogy az 
ő nyomdokain haladva tettekkel is kivívjuk kegyelmedet. Csak ellenségeink 
ármánya ne foszszon meg ettől, ne állja útját legjobb szándékunknak! 

A királynak a szivéig hat a büszke szó, amely azonban éppúgy, 
mint a daliás ifju hűségesen rajta csüngő nyilt tekintete, tele van őszinte- 
séggel, aminőben talpnyaló udvaronczai közepette még alig volt része. 
Kegyes szavakkal veszi át a kulcsokat Hunyadi Lászlótól s a bizalmat- 
lanság nyoma nélkül szivében lépi át a várkapu küszöbét. Czillei szikár 
alakja, mint az árnyék, most is nyomában van urának. Gyanutlanul lép 
ő is a vár udvarára; a kaján mosoly azonban, amelylyel a fiatal Hunyadi 
szavait hallgatta, ajkára fagy, amidőn mögötte hirtelen megzördül a várkapu 
láncza s ő észreveszi, hogy alig száz főnyi kiséretén kivül az egész királyi 
hadsereg künnrekedt. 

— Miért nem ereszted be katonáimat? kérdezi Czillei intésére remegő 
hangon a király. 

— Törvényeink nem engedik, hogy idegen zsoldosokat befogadjon 
a végvár, feleli őszintén Hunyadi László, egyben megnyugtatja királyát. 

Czillei azonban nem tud megnyugodni. Érzi, hogy kelepczébe jutott 
s alig várja az alkalmat, hogy királyát a Hunyadiak ellen újból fölinge- 
relje. Aludni sem tud, amidőn ennek az első napon az V. Lászlót 
környékező magyar urak miatt módját nem ejtheti s csak akkor pihen 
meg gaz tervektől forrongó lelke, amidőn másnap újból csordultig meg- 
telik a fiatal király szive gyanakodással és félelemmel, amelyet a Hunyadiak 
iránt álnok nagybátyja csepegtetett belé, a nagyravágyást, a büszkeséget 
emlegetvén, amelylyel László és öcscse tele van s a jóslatot, amelylyel 
egy csillagvizsgáló az idősebbnek királyi méltóságot, maga Kapisztrán 
János pedig Mátyásnak királyi koronát jövendölt. 

— Fogságba dönt Hunyadi László, rebegi villogó szemmel Czillei. 
Életedre tör, ha meg nem gátolod, hogy hatalmába ejtsen. 

Tégy vele amit akarsz, hagyja rá megrettenve V. László s Czillei 
áthatlan pánczélt ölt köntöse alá, legélesebb kardját köti föl s igy lép ki 
szobájából, amire a várkápolna misére hívó harangja megkondul. A király 
kiséretéhez csatlakozván Lamberger szólítja meg. 

Hunyadi László négyszemközt beszélni szeretne vele, mondja neki, 
amig a király misét hallgat s Czillei gonosz szivében diadalmas ujjongás 

kél, pár percz mulva pedig, amidőn a kardján kivül egészen fegyvertelen 
fiatal Hunyadival egymagában szemtől-szembe áll, gaz elhatározás ver 
gyökeret benne. Hunyadi László a szemrehányások özönének a közepette 
előmutatja levelét, amelyet Brankovicsnak írt, amelyet azonban az ő emberei 
elfogtak. Czillei megtántorodik meglepetésében, nyomban rá eszébe villan, 
hogy elhatározását most már a maga veszedelme nélkül még kevésbbé másit- 
hatja meg s kardot ránt. Hunyadi megelőzi s miközben összecsapnak, 
a zaj hallatára egyszerre beront a szomszédos teremből Szilágyi Mihály, 
Kanizsai László, Nagy Simon, a Hunyadi-ház más hívei s a megsebzetten 
összeroskadó Czilleit fölkonczolják. 

A szent misének vége volt. A várkápolnából kilépő királynak maga 
Hunyadi László hozza meg a rémes esetnek: álnok nagybátyja meggyilkol- 
tatásának a hirét. V. László sápadtan hallgatja szavait, néz vértől pirosló 
kezére, amelyet kardjával Czillei sebzett meg. Arcza elborul, amire Czilleinek 
a Brankovicshoz írt áruló levelét, amelyet kezébe adtak, elolvassa. S ret- 
tegés szállja meg egész valóját, amidőn erről a Hunyadi-ház hiveire esik 
tekintete, akik köréje sereglettek. Szinte várja, hogy most őt rohanják meg 
s lelke mintha lidércznyomás alól szabadulna föl, úgy érzi a fiatal király, 
amidőn a várt támadás helyett a Hunyadi-ház hivei az alattvalói hódolat 
ezer jelével rajongják körül s teljesen megnyugszik a változhatatlanban, 
amidőn kiséretének német urai közül is nem egy arról biztositja, hogy 
Czilleinek, a fiatal király megrontójának a halála nem kevésbbé övren- 
detes esemény reá nézve, mint volt a kereszténységre nézve Nándor- 
Fehérvár fölmentése. Amig élt, ő és nem a király volt az uralkodó, 
legjobb hivei közelébe sem férkőzhettek miatta. Országai jövedelmeinek 
javát is nem az ő udvartartására, seregére, hanem a maga kedvteléseire 
forditotta az élvhajhászó, a buja, az irigy és kapzsi Czillei. V. László 
csak most érzi, hogy merőben a báb szerepét töltötte be nagybátyja 
kezében, aki kénye-kedve szerint bánt vele s maga csillapítja le a vár 
alatt táborozó seregét, a midőn ez Czillei halálának a hirére háborogni 
kezd. S amidőn a nálánál alig néhány évvel idősebb Hunyadi László 
nyilt viselkedésével, hódolattal teljes őszinteségével egészen megnyeri 
bizalmát, szélnek is ereszti zsoldosai hadát, amely a tél küszöbén a törökök 
ellen ebben az esztendőben úgy sem indulhatott el többé. 

S pár nap mulva Hunyadi László kérésére Temesvárra kerekedik 
az egész királyi udvar, Hunyadi János özvegye, Szilágyi Erzsébet láto- 
gatására. A Gara László nádor, Bánfi Pál főajtónálló, Guthi Ország 
Mihály s a Hunyadi-ház hiveinek kiséretében utazó királyt, akit eddig 
zsoldos seregek zártak el leghivebb alattvalóitól, lelkesen üdvözli mindenfelé 
a nép. S hogy Temesvár alá ér fényes kisérete élén, talpig gyászban, 

kisebbik fiával oldalán, Hunyadi özvegye jő fogadására. V. László szive 
mélyében megrendül a fejedelmi megjelenésü, jóságos arczu, szomoru 
asszony láttára. Úgy érzi, mintha anyja lenne, akit alig két évvel arra, 
hogy apja halála után árván szülte, szintén elvesztett. A fiatal király, szive 
ösztönét követve, gyermeki tisztelettel lép a nagy hős özvegye elé. 

- Nem illik gyászolnod, feleli kegyesen üdvözlésére. Miért is gyá- 
szolnád azt a hőst, aki Magyarországot szent vallásunknak s nekünk 
megtartotta? Ha meg is halt, örökké élni fog az emberek emlékezetében, 
amig egyetlen magyar él s a mennyekben, ahol Krisztus urunkkal egye- 
temben uralkodik, akinek nevében harczolt . . . 

Ha gyászolt is Hunyadi özvegye, vára ünnepi képet öltött. A ven- 
dégül látott király tiszteletére egymást érték a fényes mulatságok: a kocsizás 
és vadászás a vár környékén, táncz és tornajátékok a vár falain belül. 
Bécsben is bőven kivette volt részét V. László az ilyen mulatságokból, 
mégis, mintha százszorosan nagyobb kedve telt volna bennük most, hogy 
hű magyar főuraival versenyt űzte a vadat a temesvári nádasokban, törte 
a kopját a vitézi tornán. Alattvalói tiszteletükről meg nem feledkezve, büszke 
társai voltak e játékokban mind s nem untatták untalan szolgai hízelke- 
désükkel, nem igyekeztek szüntelenül tettetett ügyetlenségükkel nálánál 
hitványabbaknak föltünni, miközben erejét velük összemérte, mint a bécsi 
urak. S a főuri asszonyok, a szűzi bájjal eltelt viruló leányok sem ostro- 
molták buja tekintettel, mint azok a némberek, akiket Czillei megrontására 
bécsi udvarába csőditett. Gyorsan telt el nap-nap után, V. László észre 
sem vette, mint tünik tova az idő. Nem tudott betelni nemrégiben még 
ellenségeinek tartott hű főembereinek vendégszeretetével. Csak Hunyadi 
özvegyének zárkózott viselkedése esett neki rosszul, miglen Veronai Gábor 
Kapisztrán János jóbarátja s hajdan való bajtársa, aki a háboru végeztével 
Hunyadiné udvari papja lett, föl nem világosítja, hogy Szilágyi Erzsébet 
retteg a fejedelemtől, aki a nagybátyja, a kegyencze gyilkosaival nevetve 
ölelkezik s fényes ruhákkal véli őket és anyjukat megnyugtatni, amidőn ez 
nála kegyelemért esedezik. Amily hirtelen békült meg velük, oly könnyen 
tántorithatják is el háza ellenségei fiaitól a királyt; Szilágyi Erzsébet azért 
zárkózik szobáiba s fohászkodik szüntelenül a Mindenhatóhoz, akin kivül 
oltalmat senkitől sem remél e földön. V. László elgondolkozik, majd ismét 
tanakodásba mélyed Cábor baráttal. Kis vártatva ezután hire terjed 
a várban s az egész városban, hogy a király másnap ünnepélyes esküvel 
pecsételi meg a Hunyadi-házzal való kibékülést . . . 

Szent Kelemen napja volt, Temesvár fölött a kései ősz komor kedve 
áradt szét. A vártemplom belsejében, bibor kárpitokkal díszitett szentélyében 
s hajóiban egyaránt az ünnepi pompa káprázatos fénye ömlött el. A sátoros 

ünnepek díszében ragyogó hatalmas csúcsives templom minden zugát 
szinültig megtöltötte a magyarság szine virága, amely a király itt időzésének 
a hírére Temesvárra sereglett s a város előkelőbb lakossága. Minden ember 
tudatában volt az ünnepség jelentőségének s szive mélyéig megilletődve 
figyelt a szentély felé, amelyben Veronai Gábor misézett nagy segéd- 
letével, miközben a főoltár előtt egyfelől fényes udvara élén a király, 
másfelől Szilágyi Erzsébet térdepelt buzgón imádkozva két fiával, az idő- 
sebbiknek szépséges arájával, Gara Annával s több hű emberével. 

Az orgonaszó elhal s a hirtelen támadt csöndben a templomban 
szorongóknak lélekzetük is eláll. V. László Hunyadi özvegye elé lép, gyer- 
meki rajongásában szinte önfeledten megöleli, testvéri csókot vált két 
fiával, majd az oltár lépcsőjére, a szekrényéből kivett oltári szentség elé 
térdel s esküre emeli föl jobbját. Udvarának főurai, a Hunyadi-ház tagjai, 
a templom hajóit ellepő előkelőségek mind meghatottságtól remegő szivvel 
hallgatják, amidőn a király ünnepélyesen megfogadja, hogy Czillei halálát 
elfelejti, a Hunyadiaknak vétkeül soha sem rójja föl s ha vétettek volna 
is nagybátyja megöletésével ellene, azért boszút soha sem áll rajtuk. 

— Isten engem úgy segéljen, folytatja V. László az egész templomban 
jól hallatszó csengő hangon, Veronai Gábor halk szavait ismételve; Boldog- 
asszony irgalmat énnekem úgy nyerjen, minden szentek értem úgy imád- 
kozzanak, Istennek szent teste végnapomon üdvösségemre úgy váljon, 
a föld tetememet úgy fogadja be, magvam magomról úgy ne szakadjon, 
örök pokolba úgy ne temettessem: ahogy az Úr szent testének szine előtt 
igaz szivvel tett fogadásomat erősen és egész tökéletességével mind halálig 
megtartom, ellene semmit sem teszek, mással sem tétetek. 

- Amen! zúgott föl elemi erővel mint egy emberé egyszerre a tem- 
plomban szorongók szava. S a királyi udvar és a Hunyadiak távozása 
nyomában, a haza jobb jövőjébe vetett hittel, örömtől repeső szivvel 
oszlottak széjjel a templomból az emberek. 

Ez a felségsértők és hazaárulók jutalma! harsogta a hóhér a kivégzés 
után, magasra emelve a levágott fejet s a Szent György piaczán, az est- 
homályba boruló vérpad körül a budaiak szinte megdermedtek a borza- 
lomtól, amely az utolsó pillanatig hihetetlennek vélt kivégzés nyomában 
mindnyájukon erőt vett. 

A fej, amelyet hosszu gesztenyeszin fürtjeinél fogva a hóhér maga 
is reszkető kézzel emelt a magasba, Hunyadi Lászlónak ártatlan feje volt, 
akit a király közel egy hónapig Temesvárott való időzésekor főlovász- 
mesterévé és Magyarország főkapitányává tett s akit alig egy negyedévvel 


erre saját jegyesének apja, a nagyravágyó nádor, Gara László fölbujtá- 
sára, esküje és a törvény ellenére, galád módon kivégeztetett. 

Vitéz János váradi püspök, Rozgonyi Sebestyén, Kanizsai László, 
a Hunyadi-ház e leghatalmasabb hivei együtt jutnak Lászlóval a börtönbe. 
Budavárában idegen zsoldos sereg őrizi a foglyokat, a nemzet szive pedig 
megdermed a félelemtől. Csak egy jámbor barát meri felemelni szavát a 
Hunyadi László vértanui halálát követő vasárnapon Ó-Buda egyik templo- 
mában, mennydörgő hangon hirdetvén, hogy a hős Hunyadi ártatlan fiának 
vére boszúért kiált az égre. A király pedig mentegetőző pecsétes leve- 
lében még Hunyadi jános dicső emlékének a beszennyezésétől sem 
riadt vissza. 

E rémhirekre fegyverkezni kezdenek a Hunyadi-ház hivei. V. László 
pedig Hunyadi Mátyást magával hurczolva menekül Csehországba. Prá- 
gában leste, hogy a vihar vészterhes felhői, amelyek ellene Magyarország 
fölött egyre fenyegetőbben tornyosultak, elvonuljanak, miglen Szent Kelemen 
napján, első évfordulóján az eskünek, amelyet a Flunyadi-háznak tett s gono- 
szul megszegett, el nem ragadta a hirtelen halál. 

Némelyek azt tartják, hogy méregtől veszett el, mások, hogy pes- 
tisnez hasonló nyavalya ölte meg az esküszegő királyt. Bármint volt, 
hirtelen halála Isten büntetése volt, aki megboszulja az ártatlanul kiontott 
vért s fölmagasztalja, akit az elvetemült emberi gazság megalázott. A vér- 
paddal és dicső fejének hősi emlékében is meggyalázott Hunyadi-ház 
szintén fölmagasztaltatott, Hunyadi Mátyással, akit a vérpad árnyékából, 
amelyre ellenei szánták, trónusára emelt Magyarország népe s akinek 
dicsősége tündöklő fényével betöltötte az egész világot. 

Hunyadi János két fia közül az egyiknek meg kellett halnia, hogy 
a másik Magyarország királya lehessen. A vértanu László véréből fakadott 
pirosan és éltetően, mint a hajnal, a mi nagy Mátyásunk dicsősége ! 
A Hunyadi-család nimbusa talán nem is volna tökéletes e vértanuság 
nélkül. Az apában megcsodáljuk a hőst, Mátyásban a geniális királyt, de 
hódolattal hajlunk meg László vitéz, a becsületességnek és lovagiasságnak 
örök mintája előtt. Ő az igazi félelem és gáncs nélkül való lovag, istenéhez, 
királyához és asszonyához törhetetlenül hű, aki lelke nagyságában és 
nemességében jónak és nemesnek látja az egész világot, jónak és nemesnek 
még azt is, akinek kezébe Isten rendeléséből a nép boldogsága vagyon 
letéve, azt, aki neki királya, barátja és hóhérja. 

Apja, a vaskezü katona, Európa legfélelmetesebb hadvezére, aki az 
ismeretlenség homályából küzdötte fel magát Magyarország kormányzójává. 
Mérhetetlen uradalmak ura lett, ragyogó pályája alatt minden gyűlölséget, 
irigységet és cselszövényt magára zúdított. És mikor az öreg cser kidőlt, 
kétszeres erővel törtek mindenek a tövében fakadt fiatal hajtásokra, hogy 
összemorzsolják és elpusztítsák. Elsőbben is Lászlót, akinek vállán a Hunyadi- 
család óriási politikai és vagyoni érdekeinek a megóvása nyugodott és 
akiben az apa törekvéseinek és munkáinak örökösét és folytatóját látták. 
És mert a napot nem tudták elhomályositani, letaszitották az égről! 

Czillei Ulrik halála után Gara László nádor bogozta tovább a csel- 
szövény szálait, ugyanaz a Gara László, akinek a leánya Hunyadi László 
menyasszonya volt. László és Mária imádták egymást, a büszke leány álmait 
a fiatal hős képe ragyogta be és a László szivét ez a szerelem éltette és 
melengette. Rövid életét ez a szerelem ragyogta be a leggyönyörübb 
sugarakkal és halálában ez a szerelem vigasztalta. Mert dicső dolog úgy 
meghalni, hogy egy ország zokogása verje föl jajjával a világot, de mégis 
a legtöbb, amit hős elérhet az, hogy egy gyöngéd nő sirassa. De minő 
szomoru szerelme lehetett az Máriának, titokzatos sejtésekkel teli, amelyek 
mind azt súgták, hogy ők sohasem lesznek egymáséi. 

A király, hogy végét vesse az örökös rettegésnek, amely egész életét 
megmérgezte, végre rászánta magát a döntő elhatározásra, Budán elfogatta 
a két Hunyadi fiut, a család néhány barátjával egyetemben. A királyi 
tanács Hunyadi Lászlót rövidesen és minden törvény mellőzésével halálra 
itélte, azzal vádolván őt, hogy a király életére és trónjára tör. Hunyadi 
Lászlót ki sem hallgatták, nemes fölháborodással nem is tiltakozhatott az 
ocsmány vád ellen, ártatlanságát meg nem védelmezhette. És hogy ő 
ártatlan, becsületes és ragaszkodó, ezt ellenségei nagyon jól tudták, vala- 
mint azt is, hogy minden késedelmeskedés végzetes lehet. És Hunyadi László 
is megtudta végre, hogy a fiu néha nemcsak az apa bűneiért lakol meg, 
hanem olykor az apa nagyságát és erényeit is a fiun torolják meg. Meg- 
értette, hogy miért kell meghalnia, de megérezte azt is, hogy nem hal 
meg megboszulatlanul és hogy a boszu nemes, nagy és gyönyörü lesz. 

Két nap mulva, 1457. márczius 16-ikán, Budán, a Szent György-téren 
végrehajtották László vitézen a halálos itéletet. Estefelé történt a kivégzés, 
kevés számu nézők előtt. A bakó szánakozása, vagy a király kegyetlensége 
volt-e, hogy három csapás nem tudta megölni az ifju vitézt, aki most 
ime fölemelkedik és szól a zokogó és tehetetlen dühben vonagló néphez. 
Hiszen három csapás után a gonosztevőnek is megkegyelmeznek és László 
vitéz, most a halál küszöbén, olyan gyönyörünek, olyan sokat igérőnek 
látja az életet, Am a bakó negyedszer is hozzálát a véres munkához és 
most porba hull az alig huszonnégy éves ifju feje. Véres teteménél egész 
éjjel imádkoztak anyja, Szilágyi Erzsébet és menyasszonya, a megtépett 
szivü, az őrület küszöbén álló Gara Mária. 

Hunyadi László bátran, büszkén és megnyugodva halt meg, szivében 
gyűlölet és szomoruság nélkül, mint a kereszténység első vértanui. A vér- 
padon, ahol a pallos is csak vonakodva oltotta ki ezt a nemes és gyönyörü 
fiatal életet, talán megérezte a földöntúl-való ihlet egy fenséges pilla- 
natában, hogy az ő halála Mátyásnak az életet, a nemzeti önérzetnek 
a föltámadást jelenti. 


Márcziusban halt meg ő is, amikor minden tavasz és minden 
szabadság születik. 

Történelmünk gazdag meglepő, drámai hatásu fordulatokban, melyeket 
a nemzeti életerő váratlan fellobbanása idéz elő. Egyik sem feltünőbb, 
mint az, amely V. László halálakor Hunyadi Mátyás megválasztásával 
következett be. 

A német király fiának helyét az ország trónján magyar főúr fia 
foglalja el. A király után, ki a háborgó nemzet fenyegető magatartása elől 
Csehországba menekült, csehországi börtönéből jő ujjongó lelkesedéssel 
fogadtatva a nemzet választottja. A gyenge ifjút, kit anyai nagybátyja önző 
cselszövények hálójába keritett, fölváltja egy másik ifjú, kinek erélye nem 
riad vissza attól sem, hogy anyai nagybátyját börtönbe vesse. A tehetetlen 
uralkodó, ki Hunyadi János dicső vívmányait föntartani sem volt képes, 
olyan utódot kap, ki a nagy hadvezér dicsőségének fényét túlragyogja 
népe emlékében és a történelem lapjain. 

A nemzet a legnemesebb érzések: a hála, a kegyelet és a fajszeretet 
sugallatait követve választásában, merész tettre határozta el magát. Mikor 
ugyanis leginkább szorult a szomszéd országok segítségére, a másfélszá- 
zados hagyománynyal szakitott, és az idegen uralkodóházaktól elfordult. 
Mikor a magyar oligarchia a hatalom tetőpontján állott, uralkodóját olyan 
családban kereste, amely még egy félszázad előtt az ismeretlenség homá. 
lyában lappangott. Mikor a válságos helyzet az uralkodó személyében az 
érett tapasztalást és a külső tekintélyt leginkább megkövetelte : bizalma 
tizenöt esztendős gyermek felé fordult, kiben csak kevesen sejthették a nagy 
erények rejtett csiráit. 

A nemzetnek ez az ösztöne, noha a politikai számítás minden 
tételével ellentétben állott, helyesnek bizonyult. Mátyásban nagy uralkodót 
adott az országnak. Nagyságának mértékét nem csak az elért eredmények, 
hanem a leküzdött nehézségek szolgáltatják. 

Magyarország mint független állam került az ő jogara alá; de az 
önállóság előnyeit az elszigeteltség hátrányai ellensúlyozták. A szomszéd 
országok uralkodói mind sóvárogtak maguk is a magyar koronára ; a török 

birodalom trónján pedig Bizancz meghódítója ült, ki most már Magyar- 
ország melléktartományait fenyegette. 

Az ország belső állapota is olyan volt, hogy Mátyás, néhány évvel 
utóbb, a viszonyokat, amelyek között a kormányt átvette, jellemezvén: az 
elrongyollott ruhától, a sebekkel boritott testtől, a romba dőlt háztól köl- 
csönözte a hasonlatokat. A hatalom biztosítékai: pénz és hadsereg, a rend 
föltételei: az uralkodói tekintély és a törvény tisztelete hiányoztak. Mivel 
a korona idegen kézben volt, ennek varázsát is nélkülöznie kellett. 

Igy történt, hogy uralkodásának első felében úgyszólván szüntelenül 
belső mozgalmak elfojtása kötötte le erejét. Abban az esztendőben, mikor 
a trónra lépett, Gara Lászlót a nádori méltóságtól meg kellett fosztania, és 
nagybátyját, Szilágyi Mihályt fogságba vetette. 

1459-ben pártütő főurak gyülekezete Frigyes császárt Magyarország 
királyává választotta. 

1461-ben az elégületlenek Podjebrád fiának ajánlják föl a koronát. 

1467-ben az egyházi és világi urak nagy többsége összeesküvést 
szervez és Erdélyben nyilt lázadást támaszt Mátyás megbuktatására. 

1471-ben újabb összeesküvés létesül, melynek élén maga az ország 
primása, Mátyásnak eddig atyai barátja, leghivebb tanácsosa áll, ki a lengyel 
király fiát hivja be a trón elfoglalására. 

Mindezen válságok közepette Mátyás megtudta szilárditani trónját, 
s kezeiben olyan hatalmat összpontositott, amilyennel elődei és utódai 
közül egyik sem dicsekedhetett; országát pedig Európa leggazdagabb és 
legerősebb államává tette. Ezt rendkivüli tulajdonságai sokoldaluságának 
köszönhette. Mint államférfiu, hadvezér és diplomata egyaránt magasan áll. 

Csodálatosan kifejlődött érzékkel birt, hogy fölismerje az állami élet 
mindazon szükségleteit, amelyeknek kielégítése a népekben lappangó erők 
forrásait nyitja meg. Tanuskodnak erről a közigazgatás, igazságszolgál- 
tatás és a pénzügy terén létesített mélyreható reformjai. Ezeknek sikert 
biztositott a viszonyok óvatos mérlegelése, hatásukat pedig fokozta az 
erkölcsi alap, amelyre azokat helyezte. Ugyanis a nemzet nagy tömegében 
föl tudta kelteni azt a meggyőződést, hogy a király és országának érdekei 
azonosak; azt a bizalmat, hogy az ismeretlen, nehéz és veszélyes utakon 
biztosan eljut a kitüzött czélhoz. 

Ez a tény magyarázza meg azt a feltünő termékenységet, mely ural- 
kodása alatt kiváló egyéniségekben szembetünően mutatkozik s amely közös 
jellemvonása mindenütt azon időszakoknak, amikor új eszméket és irá- 
nyokat képviselő hatalmas egyéniségek forrongásba hozták a népeket. 

A legjelentékenyebb eredmény, amit Mátyás elért: az a félelmes haderő 
volt, amelyet föntartani, fegyelmezni és rendesen ellátni képes volt. Olyan 

nagy hadtesteket állitott ki, amilyenekkel korának egyik keresztény ural- 
kodója sem rendelkezett. Nagyszámu idegen zsoldosok mellett a magyar 
faj méltó helyet foglalt mind a közvitézek, mind a kapitányok sorában. 
Seregének erejét nemcsak létszáma és alkotó elemei, hanem főképen szer- 
vezete alapitották meg. Ebben a római légiók rendszerének utánzását 
ismerik föl a hadtudományi irók, kik emellett főképen a különböző fegy- 
vernemek összhangzó együttműködését magasztalják. 

Mátyás úgyszólván szünet nélkül háborut viselt. Táborozásainak 
szinhelye az Odera melletti Frankfurttól Otrantóig, Kraintól Moldváig ter- 
jedett. Tizenkét ország területén aratott diadalokat. Győzedelmesen vonult 
Bécs városába, mely sikeresen ellenállott később Szulejmánnak meg Kara 
Musztafának és utána még csak egy idegen hódító, a nagy Napoleon 
előtt nyitotta meg kapuit. Meghóditotta Ausztriát és Sziriát, Morvaországot 
és Sziléziát. Még szélesebb körben, mint fegyvere, működött diplomácziája, 
amelylyel korának uralkodóival szemben éppen olyan nagy fölényt gyako- 
rolt, mint hadvezéri tulajdonságaival. 

E tekintetben is kiválóan nehézzé tette helyzetét az, hogy nem lévén 
fejedelmi család sarja, a más uralkodóházakkal való rokoni kapcsolatok 
előnyeit nélkülözte. És ezeket nem is szerezhette meg mindjárt házasság 
útján; mert királylyá választatása előtt igérettel lekötötte magát Podjebrád 
Györgynek. De első nejének halála után, tizenkét esztendőn át, házassági 
tervei nagy diplomácziai akczióinak szolgálatában állottak. 

Ezeknek sarkpontja az a viszony volt, mely közte és III. Frigyes 
császár között fönnállott s a bizalmas barátság és a halálos gyülölet, 
a szoros szövetség és elkeseredett háboru végletei között folytonosan 
váltakozott, aszerint, amint az egyik vagy másik úton biztosabban vélte 
Mátyás elérhetni czélját: a császári trónt. 

Lelke, mely a személyes becsvágy minden kisértéseinek megnyilt, egy- 
szersmind magas eszményekért hevült. Ezeknek megvalósításában, hazája 
nagyságát kivánván megalapítani, azon törvényeknek hódolt, amelyek 
a magyar állam életfolyamát irányozzák. 

Amióta a hatalmas ozmán faj a görög birodalom romjain uralmát 
Európában megszilárdította, a keleti és nyugati császárságok közé beékelt 
Magyarország többé egymagában meg nem állhatott, hivatását be nem 
tölthette. Ennek tudata Nagy Lajost a Lengyelországgal való szoros kap- 
csolat létesítésére késztette; majd a magyar nemzetet arra inditotta, hogy 
IV. Károly császár fiát, Zsigmondot királyul elfogadja, a császári hatalom 
megszerzésében és érvényesítésében támogassa; egyengette a Habsburg 
Albert és V. László királyoknak, úgyszintén a Jagello Ulászlónak az utat 
Szent István trónjára. 

Ezekkel a hagyományokkal szakitott Mátyás megválasztásával a nemzet. 
De néhány év elegendő volt arra, hogy az illuziók ködfátyola szétfoszoljék. 
Mátyásban ekkor az az elhatározás fogamzott meg, hogy a diadalra vezetett 
nemzeti törekvések sikereit az európai helyzet igényeivel összhangzásba 
hozza; azt a veszteséget, amit az ország hatalmi állása azzal szenvedett, 
hogy olyan uralkodót kapott, kit más ország nem ural, pótolni fogja, 
a császári trónra küzdve föl magát. 

A terv merészségének szinvonalán áll a leleményesség az eszközök 
megválasztásában, az óvatosság az alkalmas pillanatok bevárásában, a biz- 
tosság azok megragadásában. 

A férfikor delén álló császár halálát nem várhatta be. Ezért czélját 
a császár életében, az ő segitségével óhajtotta elérni oly módon, hogy 
az ő közreműködésével magát római királylyá választatja meg s a trón- 
örökös igényeivel az uralkodó-társ jogait nyeri el. Ezzel eredeti czéljához, 
mely nem volt más, mint Magyarország hatalmi állásának megszilárdítása, 
hű maradt; csak az útról tért le, melyen a nemzeti politika haladott. Mig 
ekkorig a nemzet egyik legfőbb feladatát abban látta, hogy a német befolyást 
Magyarországtól távol tartsa: Mátyás kisérletet kivánt tenni, hogy a magyar 
befolyást Németországban uralomra emeli. 

E végből 1465 óta oda törekedett, hogy viszonya a császárhoz mind 
bensőbbé alakuljon. Egyuttal azon volt, hogy a német fejedelmek lelkéből 
az elfogultság gyökereit kitépje. Mikor tehát 1467-ben a török ellen segit- 
ségért fordult hozzájuk, a legmesszibbre menő engedményeket és biztosité- 
kokat ajánlotta nekik; kész volt a birodalmi segélyhad vezérének a magyar 
sereget is alárendelni, az alsó Duna mellékén a legfontosabb végvárakba 
német őrséget fogadni be. 

Mikor a pápa felszólítására, Podjebrád György ellen fegyvert fogott, 
Csehország meghódítására főképen azért vágyott, mert királyi koronájával 
a német választófejedelem méltósága össze volt kapcsolva. És ellenséges 
föllépésének jogczimét abban kereste, hogy a császárt, ki Podjebráddal 
háboruban állott, mint szövetséges oltalmazni köteles. Ugyanakkor házas- 
sági és szövetkezési ajánlatokkal fordult a szász és bajor fejedelmekhez. 

Viszont a császár készséggel elvállalta a kötelezettséget, hogy őt 
római királylyá megválasztatja; sőt azzal is hitegette, hogy maga a csá- 
szári koronát leteszi, és fiát az ő gyámsága alá helyezi. 

Csakhamar meggyőződött ugyan arról, hogy Frigyes őt rászedte. 
Ekkor gyors fordulattal Podjebrádhoz közeledett, aki a maga és a branden- 
burgi őrgróf szavazatát, úgyszintén a franczia király támogatását helyezte 
kilátásba. A brandenburgi választófejedelemmel közvetlenül is érintkezésbe 
lépett, előbb titokban, később leplezetlen, mondhatnók tüntető nyiltsággal. 

Rábirta őt, hogy (1469) Boroszlóban meglátogassa. Ez alkalommal leánya 
kezét megkérte, és , barátsága, jóindulata zálogául" kétezer forintnyi évdíijat 
ajánlott föl, amit a hatalmas Hohenzollern-ház feje (az ezidőszerinti német 
császári ház őse) némi vonakodás után nem tartózkodott elfogadni. 

A következő évben újabb kisérletet tett, hogy a császárt megnyerje. 
Ünnepélyes látogatást tett nála Bécsben, hol a tiszteletteljes előzékenység, 
a fiuti gyengédség és a derült jókedv nyilatkozataival próbálta az ő szivét 
megnyerni. Úgy látszott, hogy ez sikerült neki. Frigyes igérte, hogy 
leányát nőül adja hozzá, és azon esetre, ha egyetlen fia fiörökös nélkül 
talál elhalni, az osztrák tartományokat is rá hagyja örökségül. Egyik 
szemtanu trélás megjegyzése szerint, úgy viselte magát a két uralkodó, 
mintha , szerelmes pár volnának". Azonban Mátyás ismét meggyőződött 
arról, hogy a császár játékot űz vele. Fölháborodva távozott Bécsből. 

Ekkor a lengyel és cseh királyokkal szövetkezett a császár ellen. 
Merész Károlylyal, Burgundia hatalmas uralkodójával és több más fejede- 
lemmel lépett frigyre. Diplomácziai éleslátásának jellemző nyilatkozása az 
a körülmény, hogy szövetségesei között találkozunk egy porosz főpappal, 
az ermelanti herczegpüspökkel is, aki csekély terület fölött uralkodott; 
de arról nevezetes, hogy elszántan folytatta a százados harczot Porosz- 
ország és a német lovagrend függetlensége érdekében a hódító Lengyel- 
ország ellen. Ugyanakkor követei Olaszország déli részében megkötötték 
a nápolyi királylyal a házassági szerződést, mely rokoni összeköttetésbe 
hozta Aragonia királyával és több olasz fejedelmi házzal. Ettől fogva 
Olaszországot is bevonta politikai kombinátióinak keretébe. 1477-ben 
a császárral egyezségre lépvén, egyebek között kikötötte, hogy a milanói 
fejedelemséget ruházza a nápolyi király egyik fiára, s annak adja nőül 
leányát. Majd kibékült a lengyel és cseh királyokkal. Az 1479-ik év nyarán 
olmüczi várlakában hódoló vendégek gyanánt fogadta a cseh királyt és több 
német fejedelmet, kiknek közbenjárása mellett az új brandenburgi választó- 
fejedelemmel, a nagyeszü Albrechttel egyezségre lépett. Úgy, hogy most 
a Habsburgok, Jagellók és Hohenzollernek is szövetségesei lettek; ami által 
Európa legjelentékenyebb hatalmasságává emelkedett. 

A császár ez alkalommal sem felelvén meg szerződésszerü kötele- 
zettségeinek: Mátyás ismét irányt változtatott. XI. Lajos franczia királylyal 
inditott meg tárgyalásokat, és nápolyi sógorát franczia herczegnővel háza- 
sitotta össze. A Burgundi Károly fölött kivívott győzedelem óta hatalma 
tetőpontján álló svájczi köztársasággal szövetséget kötött. A császár német- 
országi ellenségeit támogatásáról biztosította. 

Ekkor azután megindította a háborut a császár ellen, és elfoglalta 
Ausztriát. Fölvette az osztrák herczeg czimét; a bécsi püspöki székre 

magyar főpapot ültetett. Úgy vélekedett, hogy a magyar koronát az osztrák 
ház tartományainak állandó birtokosává teheti, és mint német területek ural- 
kodója, a császári koronára biztosan számithat. Ezt a czélpontot sohasem 
tévesztette szem elől, és az olasz humanisták nem mulasztották el imperátori 
vágyainak közel valósulását jósolgatni. Azonban reményeit végkép meghiu- 
sitotta Miksa főherczegnek római királylyá megválasztatása (1486). Egyideig 
azzal a merész gondolattal foglalkozott, hogy a választást megsemmisitteti. 
Ulászló cseh királyt, ki a választásra meg nem hivatott, rábirta, hogy óvást 
emeljen. Ő pedig a választófejedelmekhez intézett irásban kijelentette, hog 

szövetségesének ügyét magáévá teszi. Ugyanakkor a császár és fia ellen 
nagy európai szövetség létrehozásán fáradozott: Francziaországot és az olasz 
államokat csatlakozásra szólította föl. 

Később a lovagias, nemes jellemü Miksával kezdett tárgyalásokat és 
személyes találkozáson óhajtotta viszonyát a Habsburg-házhoz szabályozni. 
Ezen tervei és készületei közepett érte el őt a halál. 

Nyugati politikája erőfeszítéseinek végső czélja az volt, hogy az utolsó 
két század pápáinak és császárainak eszményét végre valósitsa: a nyugati 
kereszténységet a kelet felől fenyegető veszély elháritására egyesítse. 

Élete utolsó éveiben kimerithetetlen türelemmel folytatott hosszu diplo- 
mácziai akcziót avégből, hogy Bajazed szultánnak trónkövetelő testvéröcscsét, 
Dsam herczeget, ki a János-lovagrendhez Ródosz szigetére menekült és 
onnan Francziaországba, majd Rómába szállittatott, neki szolgáltassák ki ; 
mivel azt reméllette, hogy őt a török trónra ültetve, a kelet-urópai hely- 
zetet megváltoztathatja. Sűrűn jártak ez ügyben követei a pápához, a fran- 
czia királyhoz, a János-lovagrend nagymesteréhez Ródosz szigetére. 

Európa határain túl is nem kerülte el figyelmét egyetlen mozzanat 
sem, amelyet értékesítenie lehetett. Tanuskodnak erről tárgyalásai Perzsia 
fejedelmével, Uzon-Hasszánnal és (Ouait-bey egyiptomi szultánnal, kik a 
török császár ellen háborut viseltek. 

Azt a tekintélyt, amelyet gyakran sikertelen, de mindig nagy czélokra 
irányuló diplomácziai tevékenységével kivívott, semmi sem jelzi szembe- 
tünőbben, mint az a tény, hogy Európának Magyarországtól távol eső 
különböző részeiben találkoztak, kik pártiogásában az erőszak ellen az 
oltalom biztosítékát látták. A távol éjszakán a német lovagrend 1477-ben 
az ő védnöksége alá helyezte magát. Délen az ankónai köztársaság 1486-ban 
a magyar lobogót tűzte ki palotájának homlokzatára. 

A magyar dicsőség alkonyának ragyogó sugarai ezek. Utolszor for- 
dultak idegenek magyar oltalomért. Ezentúl két évszázadon át a magyar 
kényszerült oltalomért fordulni idegen földre. 

Holubár szegény köznemes fiu volt, termetben Góliáth, vállban 
széles, bikanyakáról hatalmas fej emelkedett, ruganyos izmaiban rend- 
kivüli erő lakozék, úgy hogy abból a kis cseh faluból, ahol élt s ahol, 
örökösen verekedvén, sok pajtása csontját betörte, az , aranyos" Prágáig 
szállt a híre. 

Mint java ifju azután maga is oda került pályát törni, de csak egy 
czímig vitte. ,,Cseh óriás" lett a neve György király udvarában, ahol 
nyers erejét nagy ügyességgel párosítva, olyan tökélyre tett szert az akkori 
virtusos verekedésekben, szóltak legyen azok akár birokra, akár tőrre, 
lándzsára vagy kardra, ha gyalog, ha lóháton, hogy mindeneket felülmula, 
a vitézi tornákon pedig, melyeket György király a Hradsin udvarán 
rendezett, két éven át pehelykönnyüséggel verte le rendre a cseh daliákat. 
Ami nem is volt jó rá nézve, mert a végén senki se akart vele mérkőzni 
s azok, akiket letiport, hatalmas családok sarjai, nem győzték a királyt 
ellene hangolni, ki is hallgatván rájok, ahelyett, hogy udvaránál tartaná 
vitézek vitézének, kinevezé sáfárnak messze valahová, a királyi bányákhoz, 
ahol a napfény se süthessen rá. 

Holubár vitézt nagyon elkeserité ez az eljárás s dulva, fulva jelent 
meg a király szine előtt, hogy szemére vesse : 

— Minden vezéredet legyőztem uram király s a jutalom ime, hogy 
a föld alá küldesz engem. 

— Hát igen, — felelte Podjebrád — hogy a koboldokat is győzd 
le és csikard ki tőlük az érczeket. 

Az én mesterségem a gerely, a kard, de nem a csákány. Engem 
olyan helyre tegyen fölséged, ahol verekedhessem. 

A király kelletlenül vont vállat. 

Hja, a nagy háboruknak vége van. Itthon — tette hozzá kedé- 
lyesen — már csak a hiveimet verheted földhöz, az pedig nekem nem 
haszon, nekik nem gyönyörüség. Azt is beláthatod édes fiam, hogy 
a kedvedért nem üzenhetek háborút senkinek. Ha hát mindenáron verekedni 

akarsz, eredj, keress magadnak ellenséget a saját szakálladra, de itthon 
nekem ne verekedj. 

Ezt aztán úgy vette Holubár, mint utilaput s eladván ami csekély 
vagyonkája volt, fölszerelve magát és szolgáját lovag módra, az akkori 
idők divatja szerint elindult világot látni, hírt, dicsőséget szerezni az ökleivel. 

Bolondtól jött tanács lehetett, hogy Mainzba vette útját. Ambár 
adhatta okos ember is, mert Mainz akkor éppen tele volt herczegekkel, 
lovagokkal. Birodalmi gyűlést tartott ott Fridrik császár. 

A gyülekező rendek, akik váltott lovakon jöttek s mindenféle eseményt 
fölszedtek útközben a vendéglőkben, előre meghozták a hírt: 

Egy óriás közeleg Mainz felé. Valami Holubár nevü, aki minden 
csehet legyőzött. Irtózatos erejével összemorzsolja a legügyesebb vitézeket, 
mint a pozdorját. Súlya alatt megdobban a föld, ha egyet lép s hatalmas 
lovának bordái ropognak, csikorognak alatta. Azért halad oly lassan 
a szörnyeteg, mert minden vendéglőnél pihennie kell a lónak. De holnap- 
holnapután mégis ideér és mérkőzésre szólítja fel a német leventéket. Hát 
csak tessék készülődni. 

Lett nagy megrökönyödés, suttogás, találgatás, kinek kellene sorompóba 
állni. Ennek-annak. Egyébről se beszéltek, csak a legyőzhetetlen cseh vitézről. 
Igazán kellemetlen egy dolog, most, mikor annyi komoly tanácskozni való 
van! Milyen szégyen lenne, ha senki se állna ki. De hát még az, ha azokat, 
akik kiállnak, legyűrné? Legokosabb volna, ha be se eresztenék a városba, 

Langenhorst Gáspár, Mainz polgármestere, erős szimatu ember volt, 
aki mindég eltudta találni, hogy mit akarnak a nagy urak, lőn hát, hogy 
egy napon lovas ember jelent meg a város kapujánál, az ott fel s alá 
czirkáló alabárdos őrségnél. 

— A polgármester nevében! — monda és mutatta a polgármester 
gyürüjét. Langenhorst Gáspár polgármester azt rendeli nektek, hogy ha 
egy Holubár nevü cseh vitéz szolgájával, vagy anélkül közelednék a városhoz, 
zárjátok be előle a kaput, hadd menjen Isten hirével másfelé! 

Az őrök hadnagya meghajolt: 

— A parancs szerint járunk el. 

Alig hogy visszavágtatott a lovas, egy landsknecht jött lihegve az 
őrséghez : 

— A császár nevében! — mondá s mutatta a császár gyürüjét. Ő fel- 
sége rendeli nektek, ha egy Holubár nevü cseh vitéz érkezik, ereszszétek 
be a kapun és kisérjétek nyomban a palotájába. 

A kapuőrök hadnagya meghajolt: 

— A parancs teljesítve lesz. 

Az őrök összenéztek s mondák : 

Úgy, de melyik a parancs a kettő közül, mert egyik a másikat rontja. 

Nohát a császár parancsát teljesítjük, mert az nagyobb úr. 

— Igaz, de mi a polgármester szolgái vagyunk. 

— Igaz, de a polgármester is csak szolgája a császárnak. 

Igy aztán a császár parancsán jártak; az érkező Holubár előtt leeresz- 
tették dárdáikat és tágra nyitották a kapuszárnyakat, majd kürtök harsogása 
közt kisérték fel a Fridrik palotájába. 

A lever-re összegyült urak kiváncsian tolongtak az ablakokhoz, 
tünődve, találgatva: miért rontotta meg ő felsége a Langenhorst intéz- 
kedését? 

Hm, bizonyosan nem hiába. Úgy ismerték a császárt, aki a fűzfából 
is aranyat tud kihúzni. Minden apró dolgot, vagy nagy dolgot aszerint 
hánytorgat meg elméjében, hogy mit hoz a konyhára. Ez pénzt, az 
renomét, ami mindegy. Mert a renoméból megint csak pénzt lehet csinálni. 
Azt meg ő nagyon értette. Mihelyt jelentették neki a Holubár megérke- 
zését, a legbelsőbb termébe vonult, hová a kamarások füle el nem hat; ott 
fogadta az idegen lovagot. 

Hallottuk a hiredet Holubár! Légy szivesen fogadva udvarunkban, 
ha nekünk akarsz szolgálni. 

Holubár meghajlott térdben. 

Nincs édesebb álmom annál! 

Roppant erődet, ügyességedet méltányoljuk. S ha mérkőzni akarsz 
lovagjainkkal, ennek se álljuk útját. Sőt különös megbecsüléskép a fiam 
Miksa herczeg száll ki majd veled vitézi bajra. 

Holubár arcza kipirult a nagy tisztességtől, hogy egy császári her- 
czeggel mérheti össze a lándzsáját. 

Köszönöm a nagy kegyet — rebegte elfogódottan. 

De — folytatta a császár egy hangárnyalattal még nyájasabban 
kimélned kell a herczeget, hiszen értesz . . . 

Mindenesetre fölség, vigyázni fogok, hogy jelentékenyen meg ne 
sérüljön és hogy esés közben is . . . 

Mit esés közben! — kiáltott fel a császár ingerülten. — Hát meg- 
bolondultál Holubár. No, mit bámulsz úgy? Hát még most se érted, 
hogy a herczegnek kell győztesnek maradnia, még pedig úgy, hogy a 
győzelemhez könnyen jutottnak ne látszassék. 

Szóval, hogy én törjem be a bordáimat — mondá a cseh lovag 
a csalódástól keserü hangon. — De hátha mégis megfordítva történnék? 

— Életeddel lakolnál Holubár. 

A cseh meghökkent. Érezte, hogy bajban van, , igent" nem mondhat, 
, hem"-et veszedelmes mondani. 

— Nagyon nehéz feladat fölség, meggondolási időért könyörgök. 

— Hát gondold meg holnapig s pihend ki itt magadat palotámban, 
légy vendégem addig. 

Holubár visszavonult, de gondolkozásra nem volt szüksége, tisztában 
volt ő magával: a dicsőséget szomjuhozta lelke s jó hirnevét nem adja el. 
Oh mily gyáva ajánlat! A fogait csikorgatta dühében, hogy milyen rossz 
udvarhoz került. A férfibátorság az egyetlen, amihez nem lehet pénzzel, 
kerülő utakkal jutni s ime itt maga a császár kisérel meg ilyesmit. Terem- 
hetnek-e hősök olyan helyen, ahol ez a felfogás fertőzi a levegőt? 

Frigyes császár ezalatt aranyos terveit szőtte felső termeiben, hogy 
mennyire ráférne fiára egy kis vitézi nimbusz. Éppen jókor jött ide 
ez a Holubár. Miksa győzelmi hire ő felette világul fut, dalokba öntve 
száguld s meghatja a magyarokat. Mert éppen a magyarokra utazott 
Fridrik akkoriban. Ami ő neki nem sikerült, jobban csinálja majd 
a fiánál. A korona nála volt, de a magyarok szive nem jött utána, pedig 
együtt kell lenni a kettőnek. Miksának majd megszerzi előbb a magyarok 
szivét, meglehet, hogy a korona igy majd utána jön. Éppen jókor van itt 
ez a Holubár! 

De Holubár már akkor talán ott sem volt, egy kis sétalovaglás 
ürügye alatt elhagyta szolgájával a palotát s aztán gyü, ki a város kapuján 
s el örökre. Az őrök nem akadályozták. Németek voltak, következéskép 
alaposak. A bejövetelre volt utasiításuk, de a kijövetelre nem. 

Ment, mendegélt, szinte iránytalanul, mert csak azt tudta, mit akar, 
de nem tudta, hogy merre kell mennie. Kóbor lovagokkal, utazó neme- 
sekkel ismeretséget kötött útközben s elmondá nyiltszivüen, hogy hírt és 
dicsőséget megy a világba keresni s megkérdé fűtől-fától: 

- Hol élnek manapság a legnagyobb vitézek? 

Hát minálunk — feleltek a különböző nemzetü utasok, mert 
minden róka a maga szőrét dicséri — és még azonfelül a Mátyás udva- 
rában Budán. 

Minthogy mindnyája Budát mondta, a maga országát tolva előre, 
tudta már Holubár: hová menjen s azontul már csak azt kérdezte az 
utasoktól: , merre fekszik Budavár?" 

Mondták aztán, akik tudták: 

— Ahonnan a nap jön, ahová a Duna megy, csak folyvást menj 
vele és ahol már olyan nagyra dagad, hogy nem birod kővel áthajitani, 
ottan lesz Budavár; megösmered sok tornyáról. 

Szépnek mesélték Budát, még szebbnek képzelte s még szebbnek 
találta. Nagy, palotás város, nézegette magát a Duna tükrében. Micsoda 
nyüzsgés, elevenség az utczákon! Mintha az egész világ itt találkoznék. 

A kereskedők sátraiban halomban áll a sok portéka, kardok, pánczélok, 
asszonyra, lóra való encsebencsék, kantárok, csótárok, násfák, selyem szö- 
vetek, drága prémek, mindenféle bőrmunkák, skófiumos teritők, szem nem 
látta, fül nem hallotta ritkaságok. S az a mindenféle emberfaj a világból; 
velenczések, németek, francziák, olaszok s kiki a maga nemzeti viseletében. 
Ott vágtat ni a bástya alatt egy daliás lovas haláljelvénynyel a sapkáján. 
Valami tiszt a fekete seregből. A bécsi úton egy fényesen öltözött csoport 
közeledik ficzánkoló lovakon, közöttük hölgyek is. Vadászatról tér haza 
valamely főuri társaság. Alighanem a Garáék. Ni ott hozzák hátul a sóly- 
maikat. Közvetlen a királyi palota kapujánál nagy csődület van. Egy 
félrecsapott süvegü embert vesz körül sok szájtátó nép nagy hejehujával, 
Eredeti alak, fakó csizma van rajta s kopott nadrág, de azok fölött a nya- 
kában vagy öt-hat aranyos bársonyos főuri mente lóg, csillogó csattokkal, 
gombokkal, ami elég groteszk látvány, mert ugyancsak perzseli az embert 
a juniusi napfény, még ha pőrén van is. 

jól föl van öltözve bátya — kiáltják innen-onnan. 

- Hm, — szól vidáman az öreg — a királynál voltam ebéden 
s ő felsége nem akarja, hogy meghüljek hazáig. 

Akik nem ösmerik, kiváncsiak, kérdik, ki légyen ez a furcsa emberke, 
aki ilyen pityókosan lépked a mentékben. 

— Jó vén fiu, — mondják — a kántor innen Czinkotáról. 

- És igaz lehetne, hogy a királynál ebédelt, meg hogy ő adta 
neki a mentéket? — Kételkedének némelyek. Mások vállat vontak : 

— Isten tudja! A mi királyunktól kitelik. Megbecsüli a szegény embert 
és meg is tréfálja királyi módon. 

Holubárt, aki éppen erre koczogott el hű fegyvernökével, valami 
alkalmas kocsma után nézdelődve jobbra-balra, még észre sem vették 
a járó-kelők, nem ugy, mint Mainzban, ahol utána szaladt a félváros. 
Csak másnap, mikor már a nádorispánnál jelentkezett szándékával, futott 
szét róla a hír a városban: 

No lesznek most itt nagy mulatságok. Van itt most egy nagy 
termetü cseh vitéz, valami Holubár, aki mindeneket legyőzött, a merre 
járt, aki kilencz évig szopott gyerekkorában, azért olyan szörnyen erős. 
Arra kérte a palatinust, hogy engedje meg neki vitézi tornára hívni föl 
a magyar lovagokat. No hála istennek, lesz itt most egy kis elevenség, 
egy kis látnivaló. 

Maga Mátyás is értesülvén a bajnokról, magához hivatta egy órában, 
de jelen voltak a főurak is. 

— Ejha! — csodálkozék Ujlaky, mikor az irdatlan szál ember belépett. 
Sok eső volt, ahol ez nőtt! 


A király nem csodálkozott, hanem nyájasan inte közelebb, midőn az 
leakart térdepelni. 

— Csak állj Holubár, mi is csak ember vagyunk, gyarló pedig. 
Hallottam multadat derék levente és ösmerem szándékodat. Isten hozott 
Budán! Itt mi szivesen látunk és módot nyujtunk a játékporondon, hogy 
a rozsda ne egye meg a fegyveredet, Am azért ne gondold, hogy jó 
helyre vetődtél, itt mi talán nem adjuk olyan olcsón, mint rokonunknál, 
György királynál, Prágában. 

Holubár önérzetesen mosolygott. 

— Aztán látod, itt a harczmodor is más. Ti olasz módra vívtok 
hegyes lándzsákkal, mi tompa gerelyekhez vagyunk szokva, ti vágtatva 
rohantok egymásra, mi itt ügető lovon, azonfelül nem értitek a hónalj 
alatt vashorgon tartani a lándzsát, hogy hátra ne ütődjék, hanem helyén 
maradjon. Bizonynyal mondom tehát neked Holubár, hogy jól ügyelj 
itt a bőrödre. 

Holubár gúnyosan mosolygott. 

A király észrevette ezt s összeránczolta a homlokát. 

— Félek, kőbe lépsz Holubár, de én mindenesetre pártfogásomba 
veszlek s egyelőre csak a közepes vitézekből küldök ellened valakit. 

Holubár bosszúsan harapdálta ajkait. 

— Am ha azt legyőzöd, — folytatá a király — akkor legyen, mérkőzz 
meg legjobb vitézemmel is. Nem kicsinyitni akarlak, de kimélni. 

— Megeszem őket — hörögte Holubár, merészen ziháló mellel. 

— Jó, jó, ha legyőzöd őket, úrrá teszlek országomban. De azért 
a viadalt mégis a közepessel kezded holnapután a Zsigmond-piaczon és 
minthogy olyan fennen beszéltél, ha ez a közepes vitézem mégis téged 
találna legyőzni, szamárhátra ültetve kergettetlek ki az országból mindeneknek 
csúfságára. Most már tudd meg atyámfia, mihez kell magadat tartani. 

Holubár szólni akart, de Mátyás intett s ezzel a kihallgatás véget 
ért, távoznia kellett. A főurak kiváncsian vették körül a királyt. 

— Kit küld ellene fölséged? 

— Majd jókor megtudják kegyelmetek — mondá rejtélyes mosolylyal. 

Harmadnapra volt az érdekes viadal kitűzve, ácsok éjjel-nappal tákol- 
ták a sorompót, sátrakat, a királyné és a palotahölgyek ülőhelyeit bevonták 
piros bársonynyal, kiczifrázták czimerekkel, cserkoszorukkal. De különben 
erről már mindenki tud, hiszen ezer meg ezer nézője volt. Csak egy titok 
volt, hogy ki lesz a híres cseh bajnok ellenfele. Persze azóta már ezt is 
mindenki tudja Magyarországon, azért nem érdemes hosszan leirni. 

Csak maga Holubár nem volt kiváncsi, mindegy neki akárki, legyőzi 
ő, ha maga a pokolbeli sátán lesz is, csak hogy a királyt maga mellé 

hangolja és legyőzi aztán valamennyit, akik jönnek, habár csupa Toldy 
Miklósok és Kinizsyek volnának. Nem, nem, ez előtt a király előtt nem 
szabad szégyenben megpirosodnia az arczának. Mert ez már igazi király. 
Nem irigy ez a vitézségre, mint Podjebrád s nem alkuszik meg rá, mint 
Fridrik, nem mondja ez , Kiméld az enyémet", inkább azt mennydörgi 
, Ne kiméld". Ez aztán a király. 

Péter-Pál napján csakugyan megtörtént a nagy álharcz. Tengernyi 
néző volt a Zsigmond-piaczon. Jól mulatott a nép, volt mit nézni, kit 
mutogatni, kit éljenezni. 

Rendre jöttek fényes köntöseikben a főurak és asszonyaik. Ez Kinizsy ! 
Az Ujlaky. Azok ott Bántiyak, Czoborék. Aztán a királyné érkezett a palota- 
hölgyeivel s eltünt a sátorban, mint egy szép álom. Mögötte egy apród 
lépkedett, (a kis Kanizsay Gergely) bibor párnán egy ezüst koszorut 
hozva; azt adja majd a királyné a győztesnek. 

Már mindenki itt van, csak még a királyt várják. Pedig a tömeg 
már nyugtalan. Hol lehet a király? Végre jön az egyik olasza, Galeotto 
uram, nagy lihegve és megsúgja a palatinusnak, hogy a király nem jöhet, 
el van foglalva, később, úgy lehet, itt lesz, de azért rendeli, hogy az 
álharczot meg kell kezdeni. 

A nádor intett, mire felharsannak a kürtök s megnyilnak a harczi 
porond sorompói. Benyargal Holubár vitéz nehéz pánczélban, rettentő 
izmos lovon, vélnéd egy torony van a ló hátán, oly szálas, irdatlan a cseh. 
Paizsán a kétfarku oroszlán gúnyosan nyujtja ki piros nyelvét. 

Az elszörnyedés moraja fut végig a soron s minden szem keresi, 
várja a másikat. 

Csendesen lépked be leeresztett sisakrostélylyal egy zömök vitéz. 
Paizsán mosolyog a hármas halom a kereszttel. 

Senki sem ösmeri kicsoda. De mindenki reszket érte és felsóhajt. 
No ez ma a homokba kóstol! Csak Kinizsy kiált rá biztatón: 

Ne félj magyar ! 

Nem is fél, dehogy fél. Nyugodtan ül lován, mely türelmetlenül 
kapálódzik s harapja a zabláját. Most elkiáltja a prisztaldus : 

— Rajta vitézek! 

Mindkét fél megsarkantyuzza lovát s kifeszített gerelylyel rohannak 
egymásra. No most, no most! Ez a döntő percz. Istenekhez méltó 
izgalom percze. A két türelmetlen paripa prüsszögve, orrlyukain tüzet 
fujva rohan szembe. Hajrá, hajrá! ordítja a megittasult tömeg. Egy-egy 
női sikoly vegyül a zajba. 

Ah mennyi benyomás, mennyi látvány, egy szempilla rezgésnyi idő 
alatt. Most összeérnek. Jaj uram teremtőm! A pánczélaik csörrennek, 

gerelyeik villannak egyet. Holubár sujt rettentő gerelyével; a magyar vitéz 
megtántorodik a nyeregben a döféstől, a lova félre ugrik. 
No most vége van, vége van! 

Hopp! Csodák-csodája, nem esett le. Isten őrzötte. Helyre igazodik 
a megtorpant paripán. Ej, nem kis legény az, akárki mit mond. 

Holubár a fogát csikorgatja dühében, hogy nem sikerült őt a nye- 
regből egyszerre kiemelni s fenyegetőleg, de könnyedén lóbázza meg 
kezében a gerelyt, mintha nádszál volna. 

A harczbirák néhány perczet engednek a kifujásra s újra kezdődik 
a roham. Újra szól a kürt. Rajta vitézek! Vadul nyargalva vágtatnak most 
szembe s közel érve iszonyu erővel döfik egymásnak a gerelyt. Zúg 
a levegőben, aztán tompán koppan s borzasztó orditás kél nyomában, 
mintha megsebzett bölény bődülne el. Lepottyan egy dárda a földre és 
csörömpöl s amint a felkavart por oszlik, látni, hogy az ágaskodó mén 
hátáról egy alaktalan test zuhan le a ló farkán keresztül. 

Teremtő szent Isten! Álom-e vagy valóság? Ez a nagy Holubár. 
A magyar vitéz hetykén, kevélyen ül a nyeregben. 

Óriás diadalkiáltásban tör ki a tömeg, mintha egyetlen száj lenne, 
amelyből fergeteg gyanánt dől ki a lelkesedés. 

A hölgyek a kendőkkel integetnek. A daliák felugrálnak és a győz- 
teshez szaladnak. Kinizsy nagy ökleivel nyit magának utat. Ő akarja először 
megszoritani a kezét. 

Zagyva kiáltások keletkeznek másünnen. A cseh vitéz zúzott karral 
eszméletlenül hörög a porban. Homlokon ütötte a magyar levente gerelye. 
Hamar vizet, vizet! Hamar, hamar emeljétek fel! Pánczélozott lova gazdát- 
lanul száguld el. Csatlósok, lovászok fogjátok el hamar! 

De bánja is most a csehet a nagy tömeg. A , vivát" zúgásba bizony 
belé rekedne, ha nem piszkálná fel hirtelen egy más érzés. A lelkese- 
désből átcsap a kiváncsiságba: Ki lehet a magyar vitéz? 

— Fel a sisakkal! — bömböli ezer száj. — Hej, fel a sisakkal! 

Mély, síri csend támad, mert a prisztaldus, aki balkezében paizsot 
tart, fölemeli a buzogányát. Ez a jel, hogy ő szólni akar. 

— Nemes vitéz, — szólt — bárki légy is, üdvözöl téged a király 
és a nép. Szép nap ez neked és nekünk. Léptess elé, hogy a fölséges 
királyné kezéből átvedd győzelmed emlékjelét. 

Az ismeretlen lovag közelebb léptetett strucztollas paripáján. 

A kiáltás most ismétlődött, mintha vihar rázná a fákat: , Fel 
a sisakkal!" 

— Valóban úgy kell tenned — mondá a prisztaldus. Magyarország 
királynője előtt nem állhatsz meg másképpen, mint födetlen fejjel. 


Erre a lovag biczczentett a fejével, egy hirtelen mozdulattal fölemelte 
és elhajitá sisakját. 

Az álmélkodás fölszisszenése hangzott, édes melegség futott végig 
az emberek erein, tüzes villám a hátgerinczeken keresztül s eget, földet 
megreszkettető mámoros kiáltásban szakadt ki a szivekből: 

— Éljen a király! 

Mert a leálczázott lovag, aki ott ült hátraszegett fejjel, mosolygó, 
kipirult arczczal, diadalmasan, maga volt Mátyás király. 

Mátyás a legyőzött Holubárt, ki szerencsétlenül esve karját törte, 
felgyógyulása után gazdagon megajándékozván, bocsátá el. A cseh vitéz 
még sok európai udvart bejárt s mindenütt nemcsak magasztalta Mátyás 
nagylelküségét, vitézségét, férfiasságát, de néhány év mulva vissza is tért 
megint Magyarországba, megházasodott és Fejérmegyében telepedett meg 
— hol maradékai még éltek a XVII-ik század közepén. 


NENSZÁSÍHOTESŐSÉG E GE BCSLV ADÁM 
RRXVXXXVVXXXVXRAV  — ZRXXZZ 


Keresem zenithjét magyar dicsőségnek. Es ha ezer esztendő verő- 
fényes, zivataros históriájának minden rejtett zege-zugát kifürkészné is az 
egybevető, habozva itélkező elrmmne, nem akad párjára igazságos Mátyás 
király gyümölcsöző, ragyogó korszakának. 

Hiszen igaz, alig egy évszázad telt le az anjoui lovagkor hatalmas, 
kurta fellobbanása, Nagy Lajos világbiró uralmának elenyészte óta, ám 
ezen közben nagyot fordult Európa történetének fejlődési menete attól 
a földrengető lökéstől, melyet az Izlám betörésétől kapott. 

Kezdve a szerencsétlen nikápolyi csatán, melynek vérzivatarából a 
magyar király és német császár: Zsigmond alig birta puszta életét meg- 
menteni, Várna gyászos harczi mezejéig, melyet már valósággal magyar 
királyi vér, első Ulászlóé áztatott: az emelkedő, telni kezdő, török félhold 
vigasztalan árnyékba boritotta a nemrég káprázatos ragyogásu magyar 
dicsőség elfogyatkozó, hanyatló napját. 

Ekkor támadt a végzetszerü nagy férfiú, Európa kardja, a kereszt 
legdicsőbb hőse, Hunyadi János. 

Győzedelmes fegyverrel, államférfiúi bölcseséggel csinálta, vezette ez 
a mi nagyságos hadurunk hazánk s egész Európa önfentartási, önvédelmi 
harcz- és békepolitikáját. 

Meddő létküzdelemre tékozolt évszázadokat menthetett volna meg 
magának Európa, a nyugoti czivilizáczió, ha kicsinyes vetélkedés helyett 
egy szivvel-lélekkel aláveti vala minden erejét a Hunyadi János hősisége, 
bölcsesége osztatlan és páratlan tekintélyének. 

Ám egyedül a magyar nemzet ismerte föl a Hunyadiak Gondviselés- 
szerü jelentőségét s emelte minden habozás nélkül, nagyszerü nemzeti 
felbuzdulással Szent István, Nagy Lajos elárvult trónusára a még gyermek 
Hunyadi Mátyást. 

Meteorszerü pályájának csodálatosan intenziv sugárzása ma épebben 
lobog fel visszapillantó szemeink előtt, mint mikor közvetlen elmulása csak 
sötétitette, mélyitette a nemzeti hanyatlás halálos örvényeit. 


135 


S ZOZI tén 


A hadvezér borostyánja, a tudós állambölcsész pálmája s a sziveket 
hódító ember rózsakoronája hullt garmada számra lábaihoz. 
gyökerezik csupa olyan elme-, sziv- és jellembeli tulajdonságban, melyekben 
az általános emberi s a különleges magyar faji elem olvad dicső harmó- 
niába. Majd négyszáz évvel előre gyakorlati példával illusztrálta a Széchenyi 
költői szárnyalásu nemzet-léti evangeliumát: maga személyében, tetteiben, 
műveiben átadta az emberiségnek mindazt, ami a magyarságban becses 
s az egyetemes czivilizatórius haladáshoz szükséges és hasznos erő, 
tehetség a természettől megvan s az idők folyamán kiforrott. 

Ezért őrzi, ápolja soha nem muló emlékezetét nemcsak 
nép legendákká szublimált rajongó ragaszkodása, h 
idegen népeknek tudományos, politik. 
nemzetközi kegyelete is. 


Nagysága 


a magyar 
anem tőlünk merőben 
ai vagy katonai okfőkre támaszkodó 


Ez a legnagyobb, legdicsőbb hódítás: mert vele, általa bejut, tért 
foglal a magyar dicsőség az emberiség egyetemes Pantheonában. 

Természetes, hogy ez az eredmény csak igazán nagy emberi és feje- 
delmi erényeket, tehetséget koronázhat. A történeti események buvára 
habozva tapogatózik, melyik  drágaigaz gyöngyöt hozza fel elsőnek 
a négyszázados mult viharszántotta tenger kebléből? A fekete sereg élén 
diadalra száguldó hadvezér, a tudósai közt vitázó, művelt, finom elme, 
a gömöri szőlőhegyen kapáló nagy filaníróp, az örök-ifju szerelem-isten, 
a világrészek térképét átalakitó államférfiu: mindez külön-külön és együtt- 
véve Mátyás király. 

Ő az a mesés energiáju kényúr, kinek egy szemöldök-ránditása 
lerombolja a parvenüsége ellen titkon és nyiltan lázadoz 
és büszke oligarchiát. Álruhás népbajkutatásairól, villámgyors igazságtéte- 
leiről regél ma is regét a magyar paraszt. Széles ez országban minden 
szép leány, menyecske szive érte dobogott sebesebben. Ő veti ki elbizott- 
sága nyergéből a vitézi fürge ügyesség öklelő dárdájával a magyar lovag- 
ság rovására dicsekvő cseh óriást. És se szeri, se száma annak a törté- 
neti valóságnak, legendás költészetnek, melyből  összeszövődik Mátyás 
dicsőségének aranyos, himes selyempalástja. 

Nagyságának klasszikus, szinte költői méreteit az fejezi be, hogy 
épp a tetőponton szakadt hirtelen ketté földi pályája. 

Az államférfiui előrelátó bölcseség, a keresztülvitelben nyilatkozó erő 
és harczkészség, ezeket a nemzeti magyar tulajdonságokat váltotta ki a leg- 
magasabb, legtisztább valóságban Mátyás király. S ezért 
bármely idegen nyelv magasztaló hírét, dicsősége 
osztatlanul magyar s a miénk marad. 


Óó gazdag, erős 


, bár zengje 
mind az idők végéig 

BALOGH PÁL 


1526. augusztus 29-én, egy hétfői napon, volt a mohácsi vész. 
Magyar nemzet, erről a napról soha meg ne feledkezzél. 

Régen történt, negyedfélszáz esztendeje már. Azóta a csatamezőről 
eltünt minden nyoma az egykori pusztulásnak; elenyésztek a sírok is, hova 
huszonnégyezer magyar vitéz, s majdannyi török temettetett. Poraik fölött 
bársonyosan zöldel a gyep, csillogva ring az arany kalász. Ahol szakállas 
golyók süvöltöttek, most pacsirta csattog a tiszta égben; ahol az anatóliai 
lovasság száguldott, ma gőzmozdony robog hosszú kocsisor terhével; 
amerre a harczvihar szele por- és füstfelhők közt elvitte százezrek csata- 
kiáltását, ma gőzmalmok és téglagyárak kéménye füstölög. 

Nem emlékeztet semmi külső jel, egy kőoszlopon kivül, az egykori 
itéletidőre. Csak a népdal veti oda a bús magyarnak régidőkből hangzó 
vigasztalásul, mikor friss bánat érte, hogy , több is veszett Mohácsnál." 

De te, nemzet, tartsad mindig eszedben, a szülők tanítsák meg rá 
a gyermekeket s az intelem szálljon ajkról ajkra, nemzedékről nemzedékre, 
hogy mi volt, ami Mohácsnál elveszett. 

Vérvörösen áldozott le a nyári nap; párázattal teljes volt az esti 
szürkület. A seregek harcza eldült akkorra, a véres munka elvégeztetett. 
A mohácsi harcztérből nagy temető lett, óriási czinterem, hol vértócsákban 
a testhalmok ezrei feküdtek. 

Déltől alkonyig tartott az öldöklés, — egyenetlen küzdelme alig 
25,000 magyarnak kétszerannyi ozmán harczos és tizannyi ázsiai csőcselék 
ellen. Balvégzet, a kor bűneinek bűnhödése, Isten próbáltató akarata kivánta, 
hogy igy legyen. 

A szegény ifju király hiába hordoztatta meg országszerte a véres 
kardot; hiába hivta segítségül sógorát: a császárt, cseh alattvalóit, lengyel 
rokonait, Velencze köztársaságát s a pápa oltalmát. A vihar jötESsösel 
volt szigetelve Európától. 

Tiz nap mulva megjött a gyászhir Bécsbe, Velenczébe, Rómába és 
Prágába, hogy II. Lajos egész seregével elveszett, s II. Szoliman Budához 
közeledik. A szent atya sírt, a signoria megrémült, V. Károly elrendelte 
az udvari gyászt, Prágában rekviemet mondtak; de a mohácsi temető 
fölött már csak a hollók jelenhettek meg. 

Nem volt szerencséje ifju Lajosnak itthon sem. A harczias nemzet 
nemesi fölkelése, a banderialis hadak, idegen zsoldosok alig tettek ki több 
fegyveres erőt összesen nyolcz dandárra valónál. Harmadrendü állam 
védereje ez, nem pedig nagy hatalomé, milyen Magyarország harmincz 
évvel előbb, Mátyás jogara alatt volt. 

Pedig eljött a legtöbb zászlós úr, a legtöbb főpap a királyi hirnök 
hivására; megérkeztek a közel megyék, útban voltak a távoliak; Zápolya 
az erdélyi hadakkal Szeged, Frangepán a horvát rendekkel Kanizsa körül 
járt. Ha a döntő órán minden együtt van, a nagy szerencsétlenség tán 
elháritható. 

A végzet keze megérintette Mohácsnál ama nemzedék régi vétkeit. 
Visszavonás dúlt a királyi táborban és kivüle. Zürzavar, kapkodás, ideges 
bódultság fogott el mindent, akinek intézkedni vagy engedelmeskedni 
kellett. Nem volt — egyet kivéve — senkinek helyén a feje, tiszta a látása, 
megfontolt az elhatározása. Csak elbizott bátorságban és — mikor minden 
veszve volt — elszánt halálmegvetésben volt csodálatra méltó az egész 
királyi sereg. 

Csak Tomori, az egyik fővezér, látott tisztán. Ismerte az ellenséget, 
a magyar honvédelem meggyengült oldalát. Már katonaviselt ember volt, 
mikor az egyházi rendbe lépett, de katona maradt a talárban is: Istent 
fegyverrel akarta szolgálni, harczolva a kereszt ellenségei ellen, hogy 
a csatatéren keresse a vértanu halált Krisztusért. Mint kalocsai érsek, 
a végvidék főkapitánya volt, s gyenge csapatával ő fogta fel II. Szoliman 
hadainak első támadásait Nándorfehérvárnál és az eszéki hidnál. Tudta, 
hogy e háboruban minden koczkára van téve, és sejtette, hogy minden 
odavész. El se akarta fogadni a királyi sereg fővezérségét, s mikor 
elfogadta, 20,000 martir vezérének tekintette magát. 

Kémek, s a portyázó őrszemek már reggel jelentették a török 
fősereg közeledtét. A fiatal király és hadai felkészültek a rettenetes tusára. 

Hősök szelleme lakta a magyar tábort, harczvágytól égett minden 
vitéz. S ez egyben bizott még Tomori is: a bátorság ereje csodatevő 
hatalom volt sokszor, ha Isten úgy akarja, Magyarországot ez most meg- 
mentheti még. 


A vezérkar azt határozta, hogy a maroknyi sereget támadásba viszi, 
Rajtaütni a törökön, meglepni és zavarba hozni, mielőtt kibontakozhatna 
és túlerejét érvényesíthetné: ez volt a szándék. 

Megalakult a kettős hadrend, középett nyolczvan ágyuval, mögötte 
a tábor szekérvárával, s elindult a Baranyavár felé vivő úton, felkeresni 
életre-halálra II. Szoliman táborát. 

A déli órákban láthatók voltak a félholdas lófarkak, a csillogó dárdák, 
a tarka sátrak, a tengersok lovas nép, a turbános janicsárok, a tanarioták 
és basibozukok a közel magaslatokon. Lehallatszott a török hangszerek 
harsány zenéje, az ulemák éneke, a nyüzsgő százezrek moraja, paripák 
nyeritése s a porfellegben felvonuló ágyusorok dübörgése. 

Most megpillantja egymást a két sereg. Halotti csend áll be, de csak 
perczekig tartó; aztán kitör a csatakiáltás vihara Jézus és Allah nevével 
mindkét oldalon. A nyolczvan magyar ágyu bömbölve veti a lánczos 
golyókat a ruméliai lovasok közé, s a királyi had első rendje négy 
dandárral megindul, hogy rávesse magát az ellenségre. A koczka elvet- 
tetett, a többi Isten kezében volt. 

A Duna nádas partja mellett Kölked helység, ennek átellenében 
a magaslaton Nagy-Nyárád, hátrább Mohács a sarkai a háromszögnek, 
melyben a nemzetirtó ütközet leviharzott. 

Az első összecsapás mintha kedvezett volna a magyar ügynek. Ibrahim 
basa hadai megtöredeztek, szétbomlottak a tizezer főnyi banderialis lovas, 
a kétezer főnyi idegen zsoldos rohamának súlya alatt. S a magyarok ettől 
vérszemet kaptak: ádáz öldökléssel, testhalmok fölött törtek útat a török 
sereg második hadrendje, a janicsárok és a szultán testőrei felé. 

II. Lajos győzelmi jelentést vőn Tomoritól, felcsatolta rostélyos sisakját 
s élére állt a magyar had zömének, hogy a főurak, főpapok, a túladunai 
nemesség s a jászkúnok fedezete alatt legázolja Szoliman derékhadát is. 

E második roham közben fejlődött a csata válságossá; a török harcz- 
művelet két sujtó csapást ekkor mért a magyar seregre. 

Oldalt, a nagy-nyárádi szőllőktől elfödve, Balim bej a bosnyák csa- 
patokkal megkerülte az egész magyar hadállást. E cselmozdulatot Tomori 
ugyan jókor észrevette, de a csapás elhárítására csak egy gyenge szárny- 
csapatot küldhetett a Batthyányi és Tahy dandárából. Azt Balim bej 
letiporta, a két dandárt is túlszárnyalta, hogy oldalt támadhassa meg 
a királyi sereget. 

Szemközt a janicsárok a magyar hadak közeledésére cselből vissza- 
vonultak a török ágyuvonal hézagai közt és szárnyai felé; s a háromszáz 
golyóvető gép aztán kartácscsal szórta be a lejtőt, honnan a királyi dan- 
dárok kapaszkodtak a magaslatra föl. 

Az ágyuk sortüze irtózatos volt. A magyar harczvonal megrendült, 
rohama megtörött; a gyilkos ólomzápor egész zászlóaljakat Sepert el, 
semmisitett meg pár percz alatt. A rémület kiáltása tört ki az életben 
maradtak ajkán. S aztán megeredt az öldöklő hajrá. Janicsárok, anatóliai, 
ruméliai és bosnyák redifek csaptak a magyar had romjaira három felől. 

Mint a halálra sebzett oroszlán, úgy harczolt ez a hős sereg. Minden 
szablyára tiz ellenszablya jutott; de azért helyt állt s lassu elfogyásáig, 
végső kimerüléséig megvédelmezett minden talpalatnyi tért. 

Alkonyat volt, amig a magyarság foszlányai a lejtőn a dunai mocsarakig 
lehátráltak lépésről-lépésre. Ott a nádasban, az est beálltával ért véget 
a haldokló oroszlán agóniája. 

Nem menekült senki, a győztes török nem látott sehol futamodókat. 
Az egész magyar sereg megtalálta, amit érseki fővezére keresett: a vértanu- 
halált, a haza s a keresztény hit védelmében. 

Megtalálta az ifju király is, az egyetlen, kit kötelessége a csatatérről 
Budára szólított volna, hogy a nemzeti honvédelmet tovább szervezhesse 
királyi tekintélyével. Visszatartotta őt a megáradt Cselepatak s lehanyatló 
testét betemette az iszap. 

Hirmondó se maradt a magyar királyság utolsó nemzeti hadseregéből. 

A mohácsi nap alkonyi képén hadd borongjon el pár perczre még 
szemünk. 

Vértől piros a Duna mocsár szine; a szegélyző nádasig érnek 
a nagy dráma utolsó hullámai. Fölötte folyik le a pánczélos magyarok 
végső riadalja; lenn a vizparton pihen el halálos sebekkel a vezérkar 
három főalakja. 

Ott fekszik Tomori érsek, kenetes arczán a betelt hivatás, az elért 
égi béke komor nyugalmával. Csataménje még átuszná a vizet, de a pán- 
czélos halott terhe alatt megrogynak inai. Összeesik, s még estében is 
ügyel, nehogy holt urát a nyeregből kiejtse. Úgy feküsznek a nádasban, 
ahogy éltek, lovas és ló válhatatlanul összekapcsolva. 

Ott nyugszik vezértársa, az ifju Zápolya György, szintén nyeregben, 
arczczal a nádasnak dülve. Hogy ő az, — csak a megoldott párducz- 
kaczagány, czimeres tarsoly, aranysarkantyu gyanittatja, s a nyihogó mén, 
mely úgy kesereg gazdája sorsán, úgy hivja a segitséget a tulsó part 
felől, mintha a Szegeden táborozó Zápolya János seregét szólítaná öcscse 
megboszúlására. 

Ott terül el holtan Drágffy, alatta az ország zászlajával. Véglehelletéig 
védte, s most is tetemével födi a szent szimbólumot. Hogy ráhanyatlott 


) 
Z20 


WAGNER SÁNDOR 


VIADALA A CSEH HOLUBÁRRAL 


MÁTYÁS 


a Máriás lobogó szövetjére, balját a zászlórudon nyugtatta s jobbjában 
a kardvas a janicsárt nyársalta át, ki a zászlót tőle elragadni akarta. Adáz 
lehetett a tusa köztük. A török a zászlós úr paripáját szúrta le, majd 
a lovasra veté magát; együtt buktak át a vértől párolgó ménen. A janicsár 
Drágffy nyakszirtjébe vágta a jatagánt s a zászló felé nyúlt, de több időt 
Drágfiy nem hagyott neki. Vérük elfolyt s az ország lobogóját aztán két 
csöndes ember, két fagyos tetem födte, őrizte tovább. 

Szerte hevernek a többi áldozatok, sebesült szenvedők és kiszenve- 
dettek. A domboldalon egy tetemhalom, barát és ellenség, összegomolyodva, 
ahogy a halál lehellete őket kézi tusában érte. Még holtuk után is mintha 
folytatnák a harczot, pedig oly békén alusznak s oly néma a közös álmuk. 

A dombtetőn egy szikla tövéből ifju kürtös nézi jajgatva az ütközet 
utolsó hullámzását. A magyar sereg végromjai omlanak ott össze. Lenn 
hever a tárogató már, nincs miért riadjon. Hiába fujná az ifju, bajtársai 
nem hallják azt többé. 

A nádas szélén agg vitéz ölelgeti holt fiát. Belemerül nézésébe, 
hivná, élesztené: én reményem, ékességem, nem halhattál te meg; csak 
seb ez, ami itt tátong, be fog hegedni . . . 

De a mohácsi sebek nem hegedtek be. 

De Isten kegyelme e nehéz megpróbáltatás után is megmenté e hazát, 
s a mohácsi sebhelyek úgy maradtak rajta, mint a Gondviselés ujjmutatásai. 

A nemzet maga csak megrendült a csapás súlya alatt, el nem 
bukott. Fentartotta lelki ereje, ősi erkölcse, dicső hagyománya, amik 
nem engedték, hogy föladja a további küzdelmet s lemondjon a jövőről. 
Jöttek Mohács után ujabb nagy csapások, özönével a megpróbáltatások; 
keserves volt az élete, aki akkor magyarnak született. Hat nemzedék vezek- 
lett 180 éven át korábbi 500 év minden bűneért. De levezeklették elszánt 
akarattal, hősi feláldozással, Istenben bizással. 

A hódoltsági idő a nemzeti erkölcsöket fejlesztette nagyra, és próbálta 
ki a haza felszabaditásának óriási művéhez. Mohácsra nem az enyészet, 
hanem a megujulás következett. A borús ég hófergetegje beboritott ugyan 
mindent, de a hó alatt szunnyadva várta be a nemzeti életerő a kikeletre 
megvirradást. 

Begyöpösödtek a mohácsi sírok, bársonyosan zöldel a rét, csillogva 
ring az arany kalász körülöttük; s a sírok lakói azt álmodják most is 
odalenn, hogy : 


, ÉL magyar, áll Buda még..." 

, Hős vértől pirosult gyásztér, 
sóhajtva köszöntlek!" 


Édes hazám, te hősök vérével öntözött virágkert, te mindnyájunk 
temploma, Szűz Mária országa: be? sok dicsőség, be" sok gyász ölelt 
már meg téged! Nincs nemzet a földön, amelylyel ha dicsőséget cserélnél: 
ne te maradnál vesztes, S a fájdalmak anyjának a szeméből mégis te 
érted hullhatott legtöbb köny egy ezredéven át. 

Fölötted a változó szerencse végzete lebegett tíz századon keresztül. 
Voltál világraszólóan diadalmas és voltál megalázott; napod ragyogásának 
hű tükrözéséhez az óczeán keble sem lett volna elég, s amint egy-egy 
sötét éj borult rád a tornyosuló felhők feketeségéből: ki volt valaha bol- 
dogtalanabb és szomorubb náladnál?! 

Te hősök vérével öntözött virágkert, mi magyarok benned gyönyör- 
ködünk, benned reménykedünk! Ha minden vércsepp, mi érted hullott, 
piros rózsává változik vala: térdig járnánk itt, e megszentelt földön, 
a piros rózsában! Te mindnyájunk temploma, tebenned díszlik a liljomos 
oltár, amely köré sereglünk, hogy megerősödjünk ingatag hitünkben, amikor 
csüggedünk! Hűséges szerelmünkből buzog feléd az áldás, hogy annyit 
küzdöttél, annyit szenvedtél mindnyájunkért. 

Hányszor merült szivedbe a gyilok s te mártirkínok közt újra fel- 
éledtél! Egy ezredév minden haragját s átkát fogtad fel erős karral, hogy 
megvédd fiaidat. Multadnak sebeit csókolgatjuk, úgy enyhitjük a magunk 
fájdalmát, amelyet a százados emlékek ujitanak fel bennünk! Mert te, 
anyánk, te vagy legkedvesebbünk. Mindenünk vagy te, édes hazánk! . . . 

Rettenetes súly a korona, ha gyönge, törékeny gyermekvállakra 
nehezedik! Van-e meghatóbb tragikum annál, ami végzetévé vált második 
Lajosnak, az utolsó Jagellónak, aki a magyar trónon ült?! 

Volt egy kis király, testben vézna, gyönge, lélekben félénk, gyámol- 
talan, akit tinektek kellett volna erős férfiuvá felnevelni. S ti tettétek azt, 
hogy a gyermeknek nem volt gyermekkora soha; hogy az alig serdülő 
ifju már vén ember számba mehetett, annyit tapasztalt mindazokból, amik 
megőrlik az embert és megérlelik — az elmulás számára. 

Te szegény kis király, aki tizenhat éveddel már nagykoru és házas 
ember voltál, s akit gonosz tanácsadóid alig husz éves korodban borzasztó 
és végzetes háboruba vittek: milyen nyomorult vergődés, minő szaka- 
datlan sora a rettegésnek volt a te életed. 

Élni napról-napra, akár az esztelen lény, tanulatlan, képzetlen elmével; 
halálosan fáradtnak lenni folyvást a zsenge korban el nem birható élvek 
mérgétől; koronát viselni ahhoz illő önállóság nélkül. Ah! akik tudatosan, 
hitványul vittek téged minderre: a gyehennát érdemlik ! 

Nem csupán te érted, kis király, aki mint ember, csak egy lettél 
volna a milliók között. Hanem főképpen a magyar koronán ejtett halálos 
sértésért; mert ez a korona erős férfit kivánt mindenkoron. És gazok 
tehették csak, hogy akinek megszentelt fejére Szent István apostoli koronája 
került: annak a megrontását, testi és erkölcsi züllesztését előmozdiították, 
magok is kivánták. 

A szegény kis király maga sem tudhatta, mit csinál, mikor a pártos 
magyar urakban bizva, magára bőszitette a Kelet oroszlánját. 

Jött Szulejmán, az ő háromszázezer harczosával és ellepte a mohácsi 
síkságot, mint a kolumbácsi légy, amely nem ösmer irgalmat. 

És elkövetkezett az itéletnap. 

A kis király, a bábkirály, akit tanácsadói tetszésök szerint ringattak 
ide-oda, aki sohasem volt gyermek és aggastyánná öregedett, mielőtt ifju 
lehetett volna: azon a gyásznapon férfi volt! Maroknyi seregével ott volt. 
Huszonnégyezer ellen tizenkétszer annyi! Ezt nem felejti el még a sírban 
porladóknak sem a magyarok istene. 

Milyen ütközet lehetett az!? Hallom a harczi zajt, a kürtök rivalgását, 
az Istent hivók hangos kiáltását. Milyen kevés közötte a , Jézus", hogy 
elnyomja a magyar sikoltást az , Allah"! 

A szegény kis király hiába állna meg, egymaga volna immár. Aki 
még él, az fut. Fut a bizonytalanságba, a kikerülhetetlen pusztulásba. Fut 
már a király is. Talán nem is maga akarja, csak megvadult lova viszi, 
ragadja, amelylyel gyönge karja nem bir. 

Zuhog a zápor, síkos a föld; a Cselepatak, a kis magyar patak 
nem birja el az ég zokogását; kidagad, kiárad, hátha elbirna itt söpreni 

hullámával mindent: a győzelemittas ozmánt, a vérbe fagyott magyart; 
a nekünk fájdalmas örömmámort s a hozzánk kegyetlen gyalázatot! 

A szegény kis királynak is odakinálja hullámsírját. Jobb neki ott, mint 
török golyótól megroncsolva; török fogságban lefejezve. 

Már minden elmult. Már csöndes a mohácsi sík. Vége az augusztusi 
nyárnak, amit a nagy itéletnap fejezett be. Itt van a késő ősz. 

, be nagyon nagy itt a gyász mindenfelé ebben az országban, 
ahol még azt sem tudja senki, hol imádkozzék a szegény kis király 
sírja fölött. 

Keresik-keresik! . . . Amig élt, nem tudták megvédeni. Eltűrték, hogy 
lehulljon fejéről királyi ékessége. Most aztán megindulnak a szivek és 
szánakoznak az elmék. Török fogságban nincs a király, akkor hát nem 
is él; ki tudja, hol porlad a mohácsi vérmezőn?! 

Keresik-keresik! . . . Feltúrják érte a föld méhét, hátha az befogadta. 
Megforgatnak minden enyésző holttestet, hátha az elváltozott jéghideg 
arczok valamelyikében ráösmenek? A surrogó-suttogó viz szélén azután 
megtalálják végre. A szegény kis király ott álmodja utolsó álmát a magyar 
rónaságon. Fakó arczáról örökre eltünt a mosoly. A halál közönyös békes- 
sége látszik rajta, borzasztóan romboló lehelete a megsemmisülésnek 
megérintette már. 


Szegény kis király te, aki senki sem voltál, amig éltél s egyszerre 
hős lettél halálod által: nyugodjál békével. 

A hazáért haltál meg, azon a napon, amikor leráztad magadról 
a lelki kiskoruság nyügét s férfiak élén méltóvá váltál a férfiu nevére. 

Most már tudjuk, hogy ami gyöngeséged volt, azért felelős nem te 
vagy. Önmagadért helytt tudtál állani, amikor a hazának halni tudókra 
szüksége volt, és ezzel kibékitettél magaddal bennünket, magyar utódokat. 

Haló porodban áldjon meg az Isten, te szegény, megrontott, 
hazádért halt király! 

Hirtelen, minta nyári árviz, tört a török vész az országra s rettenetes 
romlás jelezte útjait. Porba hullott a korona és a kegyetlen győztes száz- 
ezreket hajtott el rabszíjon. Mihelyt a török hirtelen, amint jött, el is távo- 
zott, kezdett felocsudni az ország és jövőjéről tanakodott. Első gondolata az 
volt, hogy királyt kell választania. Egy új Hunyadi Mátyást, ki mint egykor 
a nagy Korvin tette, az elzüllés állapotából kiemelje a magyart. Egykor saját 
kebelében találta meg megmentőjét s most is otthon, a maga gyermekei közt 
kereste. Nem kell idegen király, ez volt az általános jelszó, mely zajosan, 
viharosan, százféle módon hangzott fel mindenütt; a tömegek esküdöztek, 
hogy inkább meghalnak, inkább a törököt fogadják testvérül, inkább az 
utolsó emberig kiirtatják magokat, semhogy idegent ültessenek a trónra. 

E hangulatban özönlöttek az ország el nem pusztult részeiből az 
urak személyesen, a vármegyék, városok, az erdélyi három nemzet követei 
Tokajba, hogy a teendőkről tanácskozzanak. Ott megtalálták a király- 
jelöltet is, Zápolyay János szepesi gróf és erdélyi vajda személyében. 
Ő volt az, ki annak idején Dózsa György véres parasztlázadását elfojtotta. 
Ez időben tférfikora virágában állt, 36 éves, daliás termetü, előkelő, 
megnyerő modoru férfi, telve jó indulattal, nemes odaadással a közügy 
iránt, ősi hitének rendületlenül hű fia, s amellett tisztelője mások vallásos 
meggyőződéseinek is. Őt támogatta az életben maradt főpapok legkiválóbbja, 
Várday Pál egri püspök s az ő érdekében fáradozott az ország legnépszerübb 
szónoka, Verbőczy István. 

A Tokajban egybegyültek nyomban meg akarták a királyválasztást 
ejteni. De János vajda, a törvény és a jog embere, országgyűlés össze- 
hivását sürgette, mely egyedül illetékes a koronával rendelkezni. A jelenlevő 
urak és nemesek november 5-ére az ősi Székes-Fejérvárra hivták tehát 
össze az országgyűlést, még pedig világosan megjelölve annak czélját, 
a királyválasztást. 

Minthogy időközben II. Lajos király holtteste Fejérvárra szállittatott, 
a gyülés azzal kezdte meg működését, hogy a szokásos gyászpompával 


145 


Egs Ezé ARON BR sag egg táuti 


temette el az ifju király holttestét. November 10-én rövid, de lelkesült 
tanácskozás után főrendek és köznemesek egyértelemmel Zápolyay János 
vajdát kiáltották ki Magyarország királyává s a következő napon Szent 
István koronájával, a hagyományos ősi módon meg is koronázták. Az 
országnak ismét volt tehát törvényes ura és királya s ez a tény bizalommal 
és reménynyel tölté a nemzet minden rétegét. 

A hazafias lelkesedés ez árja alól csak egy igen kis, eleinte számba- 
vételt is alig érdemlő, csak néhány úrból álló párttöredék vonta ki magát; 
a régi udvari párt, mely önző politikájával a mohácsi vészbe sodorta az 
országot. A vesztett csata hirére Mária királyné Budáról Pozsonyba 
menekült s hozzá siettek, köréje gyültek az udvari párt megmaradt elemei, 
a sánta Báthory István nádor, Batthiány Ferencz horvát bán, Thurzó Elek 
tárnok s még néhányan, majdnem mind Zápolyay János személyes ellen- 
ségei, kik remegve bűnös multjoktól, semmi áron sem akarták, hogy 
a vajdából király legyen s vele azok az elemek jussanak a hatalom bir- 
tokába, melyekkel ők évek hosszu során át ádáz, irtó küzdelmet folytattak. 
Ez elkeseredett, a személyes gyűlölet vad indulataitól vezetett menekültek 
közt Mária királyné még szeptemberben megkezdte a korteskedést fivére, 
Habsburg Ferdinánd főherczeg, a szomszédos osztrák tartományok ura 
érdekében. 

Ferdinánd főherczeg csak október derekán tökélte el véglegesen 
magát, hogy családja régi igényeit a magyar koronára érvényesiteni fogja. 
Csak akkor jött székhelyéről, mely nem Bécs, hanem Innsbruck volt, 
a magyar határra, Hainburgba, hogy nővérével találkozzék, Itt állapi- 
tották meg a további hadi tervet. Ferdinánd föltétlenül azon alapon állt, 
hogy őt illeti meg az örökösödés jogczimén a korona s igy választásról 
szó sem lehet. Föltétlenül kizárta a választást s csak oly czélból akart 
országgyűlést, hogy az elismerje örökjogát s az ország királyának kiáltsa ki. 
Deczember 16-án Pozsonyban Ferdinánd néhány hive, a pozsonyi és soproni 
polgárok küldöttei s egy horvát küldöttség gyülést tartottak s János király 
választását törvénytelennek nyilvánitva, másnap egyhangulag Ferdinándot 
választották meg királynak. Oly sietve végezték dolgukat, hogy e hatá- 
rozatukat még törvény alakjába sem öntötték. Tudták, hogy nem ezen 
fordul meg a dolog s jelöltjüknek fegyverrel kell vélt vagy igazi jogát 
érvényre emelni. 

Ferdinánd kezdettől fogva a fegyverre gondolt s a csehek és császári 
bátyja V. Károly segitségével akart oly hadat gyüjteni, melylyel a követ. 
kező évben Magyarországot elfoglalhatja. János királyt, kinek Pozsony és 
Sopron városok, valamint a pártos urak néhány vára kivételével az egész 
ország meghódolt, hivei egyre biztatták is, előzze meg a háborut, törjön 

reá a pozsonyi pártosokra s karddal vessen véget üzelmeiknek. De János 
király a béke és az engesztelődés embere volt s különösen azt a gyanut 
akarta magáról elháritani, mintha ő inditotta volna meg a keresztény vér 
kiontását. Kerülni kivánt tehát mindent, mi egy szomszéd keresztény fejede- 
lemmel összeütközésbe hozhatta s igy történt, hogy János király nem 
fegyverrel irtotta ki Ferdinánd pártos hiveit, amit könnyen pár ezer 
emberrel megtehetett volna, hanem mint a többi európai uralkodókhoz, 
akképpen hozzá is követséget küldött a békés megegyezés tárgyában. 

Ez volt politikájának végzetes tévedése. Habozott, késedelmeskedett 
s elszalasztotta a kedvező pillanatot. Ellenségei időt nyertek, kikiáltották 
az ellenkirályt, ki azután kérlelhetetlenül felhasznált minden eszközt, hogy 
megsemmisítse. Eleinte csak csellel, képmutatással dolgozott. 

Sokfelől fölvetették az eszmét, hogy János király vegye nőül Mária 
özvegy királynét, a császár és Ferdinánd hugát s ezzel a magyar kérdés 
mindkét félre kielégítő megoldást nyerjen, fentartatván a Habsburgok 
örökösödési joga az esetre, ha a házasságból fiugyermek nem származik. 
Folytak is ilyen tárgyalások egész 1527 nyaráig, de csak azért, hogy 
János királyt tévedésbe ejtsék Ferdinánd igazi czéljaira nézve, ki eközben 
erősen készült a háborura. Ferdinánd igéreteivel megnyerte a déli ráczokat, 
a német királylyal rokonszenvező erdélyi szászokat s egyes felvidéki váro- 
sokat, valamint a hatalmas urak egy részét, kik addig János király uralmának 
oszlopai voltak, különösen az ingadozó Perényi Péter koronaőrt, és a 
Dunántul egyik leghatalmasabb főurát, enyingi Török Bálintot. Ekkor 
hirtelen megszakitotta a béketárgyalásokat s juliusban nagy sereg élén 
betört az országba. János király hasztalan szólította fegyverre hiveit. Az urak 
cserben hagyták s ő maga ama veszélyben forgott, hogy Budán az ellen- 
ség bekeriti és elfogja. Sietve menekült tehát a pesti partra s onnan a 
Tiszához. Augusztus 20-án Buda, a főváros ellenállás nélkül Ferdinánd hatal- 
mába került s német zsoldosai egész a Tiszáig üldözték a magyar hadakat. 

Ferdinánd maga is nagyon jól tudta, hogy a mult évi pozsonyi 
szinleges országgyűlés és királyválasztás nem adott trónigényeinek tör- 
vényes alapot. Igazi országgyűlést tartott tehát, mely királylyá választotta 
s november 3-án ősi szokás szerint Fejérvárt a szent koronával meg- 
koronázta. E naptól fogva két törvényesen koronázott királya volt tehát 
Magyarországnak, kiknek egyike nem ismerte el a másikat s kiknek 
szakadatlan, véres küzdelme tette sivataggá a még épségben megmaradt 
országrészeket; eltemette az önálló nemzeti királyságot, földarabolta területi 
épségét s legnagyobb részét a török kezére játszotta. Nem a mohácsi 
csata, hanem a kettős királyválasztás okozta a magyar állam vesztét. 
Ez időtől fogva szakadatlan lett a belháboru, mely rettenetes rom- 

lással járt s főleg a munkás osztályokat és a köznemességet sujtotta. 
1527-ben s a következő évben is a háboru Ferdinándra diadalmas befolyást 
vett s János király lengyel földre volt kénytelen menekülni. Csakhamar 
Ferdinánd is elutazott, hogy soha többé ne lássa Budát, s ekkor meg- 
történt az a furcsaság, hogy mindkét koronás király külföldön élt, itthon 
meg az önkény és erőszak teljes uralomra került. Hasztalan hivták, kérték, 
fenyegették hivei, itthagyott főhivatalnokai Ferdinándot, térjen vissza 
s királyi tekintélyével hozzon rendet a zürzavarba, Ferdinánd nem jött, 
miközben minél többen János királyhoz fordultak, aki késő őszszel csak- 
ugyan hazatért, de nem bizott többé a magyar urak kétes hűségében, 
hanem más támaszról, a szultán támogatásáról gondoskodott. A kény- 
telenség, az ország végszüksége vitte rá János királyt, hogy a töröktől kérjen 
Ferdinánd ellen segítséget. Kétségkivül nagy és gyökeres fordulata volt ez 
a magyar politikának, szakitás két százados hagyománynyal, Zsigmond 
király és a Hunyadiak dicső törekvéseivel. Magyarország volt századok óta 
a kereszténység előharczosa, erős védpajzsa, biztos bástyája a török ellen 
s most a magyar király kérte-kereste a szultán támogatását. Nem erre gon- 
dolt ő, mikor örvendező nemzete királyává választotta. Folytatni akarta 
a harczot a hitetlenek ellen, mint dicső elődei tették. Nyomban trónra- 
lépése után a pápától s a vele jó barátságban álló összes keresztény 
udvaroktól kért segitséget a török ellen s éppen ez okból kereste minden 
áron a békés megegyezést Ferdinánddal. De nemcsak a külföld hagyta 
cserben, hanem a császárnak, a kereszténység természetes fővédnökének 
testvére maga rontott reá s fosztotta meg erőhatalommal törvényesen 
szerzett trónjától. E mellett Ferdinánd és hivei az első percztől kezdve 
Európaszerte azzal rágalmazták, hogy a törökkel czimborázik. E. vád 
annál nemtelenebb volt, mert maga Ferdinánd sokkal előbb, mint János 
tette, kereste a portával a megegyezést. Csak mikor összecsaptak feje fölött 
az erőszak és az árulás hullámai, mikor a magyar közvélemény sürgetően 
követelte, mikor Velencze, a magyar udvar tudta és felszólalása nélkül tisztán 
politikai ösztönétől vezetve, egyengette a magyar-török megegyezés útjait 
Konstantinápolyban, szánta el magát a végveszedelemben forgó János 
király, hogy Szulejmán szultánhoz fordul. Laszky Jeromost, egy igen 
előkelő, nagy eszü, megnyerő modoru lengyel főurat küldte le a portára 
azzal a megbizással, hogy a szultán őt ismerje el Magyarország tör- 
vényes királyának s fegyverrel támogassa a bitorló Ferdinánd ellen. 
Laszky e feladata annál kényesebb volt, mert a magyar király részéről 
semminemü ellenszolgálatot nem igérhetett. Laszky teljes sikerrel járt. 
A Konstantinápolyban élő s ott a szultán legbensőbb bizalmasai közé 
tartozó velenczei Gritti Lajos támogatásával minden kivánsága teljesült. 

Szulejmán szultán jogilag magáénak tekintette Magyarországot, s most 
János királynak engedte át és egyszersmind megigérte, hogy birtokában 
fegyverrel is megvédi Ferdinánd ellen. Erre nézve irásbeli szerződés 
köttetett, melyet Ferdinánd, ki csakhamar szintén küldött követet a szul- 
tánhoz, hasztalan igyekezett érvényéből kiforgatni. A porta felszólította, 
adja ki magyar birtokait, ne háborgassa János királyt, különben a török 
hadak osztrák tartományokra rontanak. 

Minthogy Ferdinánd e kivánságokat nem teljesíté, Szulejmán szultán 
1529. májusban mérhetetlen haddal megindult ellene, augusztus 18-án 
a mohácsi mezőn találkozott János királylyal, csakhamar Budát birtokába 
helyezte s azután Ausztriába nyomult, hogy Bécset megvívja. De elkésve, 
szeptember vége felé kezdte meg az ostromot s korán — október derekán — 
hagyta abba. Hazatért anélkül, hogy a véres háboru czélját elérte s 
Ferdinándot az országból kiszoritotta volna. Budával az ország legnagyobb 
része visszakerült ugyan János király hatalmába, de a nyugati vármegyék, 
a vágvölgyi, a Duna melléke Esztergomig Ferdinánd kezén maradt. A két 
koronás király tényleg ketté tépte a magyar állam testét; egy kis rész az 
egyiknek, a túlnyomó nagy rész ellenben János királynak jutott. 

János kárpótolni akarta ellenfelét, ha kiadja a kezén levő terü. 
leteket. De Ferdinánd azt mondotta, hogy az osztrák herczegségek 
védelme szempontjából szüksége van az ország nyugati részére s nem 
ad vissza semmit. Sőt Buda megvívását is megpróbálta. Ebből új 
háboruja támadt a törökkel. Szulejmán szultán ismét útra kelt, hogy 
karddal vágja ketté a magyar kérdés gordiusi csomóját. 1532 tavaszán 
roppant sereggel nyomult Magyarországba, hogy onnan tovább menjen 
Ausztria ellen s saját országában végezzen Ferdinánddal. De hadainak 
özönét a kis, jelentéktelen Kőszeg vára feltartóztatta. Kapitánya, Jurisics 
Miklós néhány száz zsoldossal és fegyveres paraszttal megállította a szultán 
diadalútját s ezzel megmentette Ausztriát a romlástól. Kőszeg alatt vesztegelve 
el az időt Szulejmán ismét anélkül tért haza, hogy a magyar trónviszályt 
végleg eldöntötte volna. Maradt minden a régiben s Ferdinánd tovább is 
megtartotta magyar birtokait. Maga Ferdinánd e közben a portán élénk 
tevékenységet fejtett ki, hogy János király állását megingassa s ezzel 
elragadja tőle a hatalmat. Követei utján titkon megnyerte Gritti Lajost, 
addig János legszilárdabb támaszát, ki több izben járt Budán, hol irányadó 
szerepet játszott. Titkos átpártolásával azonban most oda vitte a dolgot, 
hogy a szultán végre elismerte Ferdinándot királynak s Grittit küldte 
Magyarországba, hogy annak területét a két király közt szétossza. Gritti 
azzal indult útnak, hogy a szétosztást Ferdinánd érdekeinek megfelelően 
fogja eszközölni. Alig ért magyar földre, Erdélybe, itt valóságos rém- 

uralmat kezdett gyakorolni. Sarczolta, adóztatta a népet, orvul megölette 
Czibak Imre váradi püspököt, János király egyik vitéz és megbizható 
hivét, mire az erdélyiek fegyvert fogtak s megölték. 

Így szabadult meg János király egyik legveszedelmesebb ellenségétől, 
Csakhogy a szultán biztosának megöletése nagy zivatart zúdított reá 
a portán, hol különösen Ferdinánd izgatott ellene s Gritti esetét János 
király megbuktatására szerette volna felhasználni. De szándékait János király 
diplomácziája szerencsésen meghiusitotta. Udvarában Gritti halála óta lép 
határozottan előtérbe s nyer vezető állást György váradi püspök és kincstartó, 
a dalmát származásu Ulyesenovics vagy Martinuzzi, ki élete java részét 
a szükebb Magyarországban tölté ; megtanult magyarul, sok hányatás után 
pálos barát lett s mint Fráter György vagy egyszerüen csak ,a barát" él 
nemzeti történetünk évlapjain. Kiváló, rendkivüli egyéniség, kiben lángelme 
és sokféle tapasztalat, pénzügyi, katonai, kormányzati ismeret egyesült, s ki 
János királyt kevéssel trónra lépte óta a legnagyobb hányatások közt 
hiven és sikerrel szolgálta. 1534 óta nagyban és egészben ő intézte 
a magyar királyi politikát s erős kézzel, vaskövetkezetességgel vezette azt 
a világosan szeme előtt lebegő czél felé. Nagy és nemes nemzeti eszme 
vezette politikáját, s habár a belső állapotok javitására irányuló fáradozásai 
nem vezettek teljes eredményre, vasakarata és lángelméje annyit mégis 
elért, hogy János király tekintélye mindinkább megszilárdult s maga 
Ferdinánd kénytelen volt eddigi magatartását gyűlölt ellenfele irányában 
alaposan megváltoztatni. 

Először a messzelátó Károly császárban ébredt föl ama kénytelenség 
érzete, hogy a Habsburgok világra szóló nagy nemzetközi törekvései 
érdekében a két magyar király közt végleges békét, sőt szövetséget kell 
kötni. Ezt ő akként képzelte, hogy János, az agglegény fogadja fiának 
az ifjabb Ferdinándot, adja át neki Budát, ez meg ismerje el Jánost tör- 
vényes magyar királynak, hagyja kezén az ország többi részeit, melyek 
csak János halála után szálljanak Ferdinándra. A pápa melegen támogatta 
az ily alapon való békekötést, csakhogy a tényleges viszonyok, az 
egyéni ellenszenvek és érdekek mindkét részen óriási akadályokat emeltek 
eléje. Nem csupán János király trónjáról, hanem az állam lételéről, 
a magyarság fenmaradásáról volt itt szó s János király diplomatáinak 
mindezt számba kellett vennie. Érthető tehát, hogy sokáig visszariadtak 
a döntő lépéstől, noha mindnyájan tudták, hogy más módja az állami 
és nemzeti egység helyreállításának nincs, mint a két király kibékülése. 

Ami Ferdinánd királyt illeti, ő a magyar kérdésben mindig sajátos 
állást foglalt el, melyhez különösen ragaszkodott. Azt vallotta, hogy az 
örökösödés jogczimén illeti meg a korona, s aki a jogát el nem ismeri, 


az lázadó, bitorló, kit fegyverrel kell megfenyiteni. Ilyen bitorlónak tekintette 
a , szepesi grófot" a , vajdát", s a legdurvábban, a legkihivóbb dölyfös- 
séggel, lenéző módon szokott róla nyilatkozni, vele érintkezni. 

Európa politikai helyzete s Károly császár újabb háboruja a francziák- 
kal azonban kikerülhetetlenné tették a béketárgyalásokat, melyek 1538-ban 
végre megindultak. Sokáig huzódott az alku, de végre 1538 február 24-én 
létrejött az emlékezetes váradi béke, mely János király életében fentartotta 
ugyan a kettéoszlást, de halála utánra visszaállította az államegységet. János 
király ez időben már házasodni készült ugyan, de születendő gyermeke 
számára nem kivánta a koronát, ellenben határozottan kikötötte, hogy ha 
fia születik, ez megkapja a szepesi herczeg czimet s a Zápolyayak összes 
családi vagyonát. Máskülönben a két király kölcsönösen elismerte egymást, 
örök barátságot fogadott s szövetséget a török ellen. 

A váradi béke kedvező kilátásokat nyujtott a jövőre, de alapföltétele 
az volt, hogy mindkét fél őszintén megtartsa. Erre azonban kezdettől 
fogva alig volt kilátás. Ferdinánd azután is épp úgy gyűlölte Jánost, mint 
addig, hivei, kiket az a veszély fenyegetett, hogy a Zápolyayak jószágait 
vissza kell adniok, teljes erővel dolgoztak a szerződés kijátszásán. Másrészt 
János király 1539 elején feleségül vette Zsigmond lengyel király leányát, 
Izabella herczegnőt, ami még élénkebb bizalmatlanságot keltett Ferdinándban, 
kinek emberei, noha ki volt kötve, hogy az ügy lehetőleg titokban tartassék, 
beárulták a portán a váradi béke megkötését. E mellett a németpárti urak 
fellázadtak János király ellen, ki személyesen ment ellenök, hogy a fölkelést 
leverje. Betegen indult el 1540 tavaszán s noha leverte a fölkelést, noha 
ott vette az örömhirt, hogy neje julius 14-én fiugyermeket szült, ereje 
rohamosan csökkent s julius 18-án Szászsebesen meghalt. Halálos ágyán 
hiveitől, első sorban a baráttól azt a szent esküvel erősített igéretet vette, 
hogy fia ügyét veszni nem engedik. 

Vele eltemették a magyar nemzeti királyságot, az önálló államiság eszmé- 
jét. A barát, János király fiát, a csecsemő János Zsigmond herczeget királylyá 
kiáltatta ugyan ki, de nem koronáztatta meg, mert az esetre, ha Ferdinánd 
teljesiti abbeli kötelezettségét, hogy visszaadja a Zápolyayak családi javait, 
nem akarta a váradi béke végrehajtását akadályozni. Ily irányban folytak is 
tárgyalások, s Ferdinánd igért fűt-fát, de tenni nem tett semmit, sőt czél- 
szerübbnek látta a kardhoz folyamodni, hogy kötelezettségeitől végkép 
szabaduljon. Hadai megtámadták Budát, de nem tudták bevenni. E támadás 
gyászos következményekkel járt. Szulejmán, kit a francziák, a Habsburgok 
örökös ellenségei is folyton harczra tüzeltek, 1541 tavaszán Magyarországba 
indult. A németek a szultán közeledtének hirére vad futásban menekültek 
Buda alól. Szulejmán szultán két fiát is magával hozta s ezuttal azon 

eltökélt szándékkal jött, hogy Budát s az ország azon részeit, melyeket 
Ferdinánd a legközvetlenebbül fenyegetett, a Saját birtokába vegye. A fővárost 
nem erőszakkal, hanem csellel foglalta el. Mikor hadai a vár alatt tábo- 
roztak, felkérte Izabella királynét, küldje el hozzá csecsemő gyermekét, 
mert személyesen meg akar győződni: fiu-e vagy leány? Keringtek 
ugyanis oly hirek, hogy a királyné nem fiu, hanem leánygyermeknek 
adott életet. A szegény anyát nagyon megrémitette a szultán e kivánsága, 
mert attól kellett tartania, hogy vissza sem adja többé a csecsemőt, hanem 
magával viszi Konstantinápolyba. Mindazáltal lehetetlen volt a kivánság 
elől kitérni. Augusztus 29-én délután a barát, enyingi Török Bálint 
s a többi tanácsosok a várból a török táborba vonultak s csakhamar 
a szultán sátrába bocsáttattak. Nemsokára megérkezett dajkái és számos 
szolga kiséretében a csecsemő királyfi is s kétségkivül a barát mutatta 
meg a kisdedet a szultánnak. Esteledni kezdett, mikor a magyarok, kik 
egy pár óráig tényleg mindnyájan a szultán foglyai voltak, az egyetlen 
Török Bálint kivételével haza bocsáttattak s visszatértek Budára. Itt időközben 
óriási változás történt, a Mátyás világhírü fővárosa török várossá lett. Észre- 
vétlen, lopva szállta meg az ellenség. Mikor a magyar urak a török táborba 
mentek, a budai nép tömegesen kisérte oda őket, hogy a nagyszerü katonai 
látványban gyönyörködjék. Másrészt a török katonák egyenkint, vagy 
kisebb csoportokban fölmentek a városba és a várba, hogy Mátyás király 
híres székhelyét megbámulják. Senki sem törődött velök, senki sem őrizte 
a kapukat, tehették azt, amit akartak. Apró csapataik feltünés nélkül helyez- 
kedtek el a fontosabb pontokon s amint kellően megszaporodtak, egyszerüen 
birtokba vették Budát. Mihelyt Szulejmánnak jelentették az eredményt, haza 
bocsátotta a királyfit és a magyar urakat. De Buda övé maradt. Szeptember 
2-án maga is bevonult a városba s az időközben mecsetté átalakitott 
Nagy-Boldogasszony templomban végezte imáját. Igy jutott harcz nélkül 
az ország fővárosa a szultán kezébe. A két király küzdelmeinek ő élvezte 
gyümölcsét. Erdélyt s a szomszédos vármegyéket Izabellának és János 
Zsigmondnak adta ugyan, de ők is török hűbéresek voltak, ellenben Buda, 
a Dunántúl nagy része, a Duna-Tisza köze közvetlen török uralom alá 
került s pasa kormányzatára bizatott, 

Az állami önállóság kora véget ért, s az ország feldaraboltatott, három 
részre osztatott, mint később Lengyelország. Ezzel rettenetes vértanusággá 
vált az akkori s a következő emberöltők élete és a magyarság szörnyü kínok 
közt görnyedt a német kényuralom és a török hóditás rabigájába. 

DOBOZY MIHÁLY CSOCS IRTA FIESIS 


RÓZSA MIKLÓS 


ÉS HITVESE 999 999999 


Mohácsnál elveszett a haza: a Csele patakot pirosra festette Magyar- 
ország kiomló vére... Aki tehette, összeszedte őseitől örökölt kincseit, 
marháját, aranyát s a legdrágább kincset: a nőt és gyermeket, hogy 
oltalmat keressen a török horda ellen olyan vidéken, hol még tömörebb 
csoportban állt együtt a magyarság. Ezek — szegények! — még várták 
egy uj hajnal pirkadását, pedig reménységüknek: Zápolyának csillaga csak 
imbolygó lidérczfény vala. 

Pilis-Maróth mellett vagy huszezer ilyen magyar menekült várta 
Zápolya felszabaditó seregét. Csak amolyan hamarosan összetákolt szekér- 
várban táboroztak; erősségük a haza feltámadásába vetett bizalom, 
a meztelen fegyver és a bátor ferfi-sziv, vezérük a vitéz Dobozy Mihály, 
aki Mohácsnál oroszlánként küzdött, de akinek életét a , hős vértől pirosult 
gyásztér"-en megmentette a magyarok Istene. Még magasztosabb meg- 
dicsőülésre, még fájdalmasabbra és hősiesebbre praedesztinálta végzete !.. . 

A török hamar neszét vette a Maróthnál tábort ütött szekérvárnak. 
Portyázó hadai legendás meséket regéltek Budán az ott összehalmozott 
kincsekről s a villogó szemü magyar asszonyokról, akik nélkül hiába 
gazdag — mindíg hiányos a szultán háreme. Ilyen gazdag zsákmányt 
dehogy engedett volna futni a nagyvezér. A háboruban kifáradhatott 
a hitetlen pogány, a rablásban soha. 

Nem telt bele három nap, óriási ostromló sereg jött a portyázó 
hadak segitségére. Hiába küzdött a maroknyi magyar sereg, hiába védte 
az asszonynép is minden erejével a gyenge szekértábort, érezték mindenek, 
hogy ez a haláltusa legfeljebb csak dicső martyriummal végződhetik, 
győzelemmel soha! Hiszen a török egyre ontja Budáról a segitséget, 
ők pedig a világtól elzárva mitsem remélhetnek. 

S milyen büszke boldogsággal, milyen daczos megvetéssel, milyen 
szent őrülettel ment volna mindmegannyia a halálnak!... De aczélos 
karjuk elzsibbadt arra a gondolatra, hogy velük a drága hitves és az édes 
gyermekek. Hol a hős, ki szivet facsaró, sajgó fájdalom nélkül láthatná 


szerettei iszonyu romlását? Óh, hiszen meghalni édes, meghalni jó, ha 
minden elveszett, ha oda a hon és fülünkbe csörren a rabbilincs! 
De meghalni azzal a gondolattal, hogy magunkkal rántjuk korai sírunkba 
mindazt a drága lényt, kinek egyetlen elhaló sóhaja szúró tövisként 
szaggatja sziveinket, vagy azzal zárni le megtört szemeinket, hogy ked- 
veseink száz halálnál is keservesebb sorsra: gyalázatba, becstelenségbe 
züllenek utánunk — erre a gondolatra a legszilárdabb férfi-sziv is 
megtörik . . . 

A végső kétségbeesés, a párját vesztette tigris elszántsága még 
a viharként áradó török ellen is csudákat mívelt: két álló napig győzedel- 
mesen verték vissza a maróthi magyarok a pogányt. A kis sereg szivébe 
kezdett visszatérni a reménység, mint ahogy késő őszszel is még néha 
vissza-visszatéved a lehunyó nap egy halvány sugára... Csak Dobozy 
járt-kelt zordonul a remény lelkes örömétől visszhangzó táborban. El-elnézte 
csudaszép asszonyát s ha arra gondolt, hogy ez a drága szőke szépség 
még török kézre is kerülhet talán, fergeteg erejü haragnak iszonyu zivatarja 
lobogott keblében. 

— Menekülni! Menekülni! — merült fel újra meg újra az időnként 
elcsittitott gondolat háborgó bensejében. — De a haza! A becsület! 
A bajtársak! . . . Végre is bajtársai oldották fel a szörnyü lelki tusa alól. 

— Ilyen vitézre, mint te vagy, most még jobban szüksége van 
szegény hazánknak, mint valaha! Mi hasznosat cselekszel itt neki halá- 
loddal? — mondták. — Vedd asszonyodat és vezéreljen az ég! Tán még 
segitséget is hozhatsz valahonnan! 

És Dobozy engedett. Maga mögé ülteti kipróbált, derék paripájára 
a remegő asszonyt, két karját kitárja búcsúzóul, mintha az egész tábort 
szivére akarná ölelni, aztán elfordul némán, hogy könyeit ne lássák. 

Szerencse véled! — kiáltják a hadfiak, de Dobozy már nem hallja 
szavukat. Lova felhorkan az éles sarkantyu ütésétől és kettős terhe daczára, 
mint a szárnyas szellő száguld ki a felpörkölt pusztaságra. Mikor legelőször 
hátratekint, a mögötte úszó porfelhő rózsaszinben villog, az takarja el 
előle az elhagyott tábort. 

. . . Vajjon az alkony pirja-e az, vagy tán az égő szekérvár üszke 
piroslik ? . . . 


A nemes paripa őrülten száguldva rohan át a kora-őszi alkony 
sápadt verőfényében fürdő hegyvidéken. 

— Édes párom! — suttogta reszkető félelemmel Dobozyné — nézd . . . 
nézz hátra, ég már Pilis-Maróth! — és egy köny szökött ki a szeméből. 

Szilaj haraggal néz vissza Dobozy és sasszeme kutatóan járta át a 
lángtenger által megvilágított tájat. Aztán kegyetlen sarkantyut ad a lová- 
nak, miközben fogai közt csak ennyit mormog : 

Pilis-Maróth ég és a pogányok nyomunkban vannak! Előre! 

És csakugyan, a törökök észrevéve Dobozy menekülését, iszonyu 
vágtatással iramodtak utána. Lehettek vagy háromszázan. Könnyü, pihent 
lovaik vidám szökéssel rugják a port, de Dobozy lova is vágtat. A tajték 
fehér rongyokban szakadozik le róla. Orrlikai szinte arasznyira kitágulnak 
s kettős terhe alatt a földben ujjnyi mély nyomot vág a vaspatkó. Tüdeje 
nehéz hortyogással kínlódik és hörgése egyre halkabb, keservesebb. 

Dobozyné hosszu, selyem-szőke haja kiomlott tekercséből a szédítő 
vágtatás alatt s mint valami patyolat-palást, úgy úszott utána a levegőben. 
Mintha a fonatok szárnyak lettek volna, vagy mintha egy védőangyal két 
áldó karját tárta volna ki Dobozy fölé . . 

Allj meg, édes párom! súgta Dobozy fülébe az asszony 
s a hangja megcsuklott a könytől — állj meg, lásd, kidől a ló kettőnk alatt 
s a pogány mindjárt itt lesz a nyomunkban. Nézd, már véres habot hány 


a szegény pára! . . . Hagyj itt veszni engemet, de te tarsd meg magad 
a hazának . . . Magad tán megmenekülsz . . . De előbb üsd át a szivemet, 


hogy a tiéd maradhassak! 

Némán visszanéz Dobozy, mintha nem értené, amit asszonya 
mondott. Szeméből gyilkos villám czikázik ... S az asszony most már 
súgva, mintha szerelmes csókra csábitgatná, ismételten mondja : 

Ugye inkább megölsz, semmint törökök kezére kerüljek? .. . 
Én gazdám, én uram! — és még szerelmesebben fonja át nyakát. 

Szügyig döfi sarkantyuját lovába Dobozy. Ez a válasza. De aztán 
mégis csak megszólal: 

Menjünk, menjünk, amig csak lehet! Megmentlek én! . . . Ölelj 
meg még szorosabban! . . . Nem hagylak én el téged. 

S mintegy halálsejtelemmel teszi hozzá: 

— Együtt éltünk, együtt haljunk! 

Most már fogcsikorgatva sarkantyuzza lovát Dobozy, de a nemes 
pára már csak lépegetve jár. Csillogó szőrén végigvonaglik a pusztulás 
borzongása és okos szemeivel szinte síró fájdalommal néz hűséges 
gazdájára. Torkán hörögve, szakadozva zihál ki elfogyó párája . . . Dobozy 
szótlanul száll le a megrokkant paripáról s hitvesét is leöleli , a keserves 
párnáról" . .. 

S most ott áll a hős, vérben forgó szemekkel, kezében a villogó tőr, 
mely annyi halálos döfés után most fogja osztani a legkegyetlenebbet: 
a szerető hitves pihegő keblére. A gyilkos aczél az asszony fedetlen mellének 

szegezve, de a férj vad extázisban ragyogó szemei még az üldözőket 
kutatják s arczán ott vonaglik a gyötrő fájdalom, hogy tőrét nem az ő 
szivükben forgathatja meg, előbb meg kell szentelnie a legdrágább áldo- 
zattal: a feleség vérével... Az asszony a férjnek karján hátraomolva, 
arczán felmagasztosult, fájdalmas gyönyörrel és hősies elszántsággal; 
ruhája önkezüleg széjjeltépve, hogy alóla duzzadó keble kivillogjon s igy 
biztosabban érje a halálos döfés . . . Lábaiknál az agyonhajszolt paripa, 
a távolban vadul ügető török csapatok, amint rohannak feléjük az égő 
szekérvár felől . . . az égen füstoszlop és tűzláng, magán a tájon a közelgő 
alkony borongós homálya. És az a két alak ott áll a maga klasszikus 
fenségében, a megdicsőüléshez vezető út utolsó kálvária-stáczióján . . . 


Behunyjuk a szemünket s a sötétben megmozdul mindaz, ami az 
előbb szoborszerü nyugalmával döbbentette meg szivünket. Látjuk a tőrt 
markolatig a hős asszony szivébedölíve s látjuk: mint hanyatlik haldokolva 
vissza az édes anyaföldre. Szőke haját vörösre festi kiomló vére . . . Látjuk 
a párjavesztett oroszlánt: Dobozyt, amint elvakult dühében egymaga rohan 
a száz és száz török ellen, jobbkezében karddal, baljában halált-osztó, súlyos 
buzogánynyal. Látjuk a véres fővel porba hulló pogányokat, látjuk a 
gyilkos dárdát, mely végre Dobozy keblének röpül, hogy odateritse őt is 
hősi párja mellé s látjuk a haldokló vitézt, amint utolsó lehelletével is 
még azt a drága testet védi, mely inkább elporladni kivánt, semmint hogy 
ar török temője MEGYE e 

És e forrongó, kavargó, ijesztő látomás egyszerre csak megenyhül 
lelkeinkben s csudás változással egy másiknak ad helyet — a magyar 
asszony apotheozisának. Látjuk a megdicsőült Dobozy Ilonát, fején a hitvesi 
martyrium ragyogó glóriájával, az asszonyi becsület dicsfényének vakitó 
sugárkévéjében, mintegy örök és szent szimbólumot, mely a magyar nő 
mythikus nagyságát példázza. És lelkünkben felujjong a hálás öröm és 
büszkeség diadalmas hozsannája: ez a mi vérünk, ez a mi asszonyunk, 
hála néked magyarok Istene, hogy anyánkul őt adtad nekünk! 

PEKRY ÉS NYÁRY CSISCSCS IRTA CSEIII[S 


BALOGH PÁL 


ELFOGATÁSA 99 99992 


Egy tükördarab a XVI. század haldokló Magyarországából. 

Mi adott neki életerőt a halál leküzdésére, mi adott életkedvet a nagy 
harcz vivásához? A veszedelem ütései pattantották ki belőle a szikrákat, 
mint az aczélé a kődarabból? Vagy olyan ősforrása buzogott benne az 
élettűznek, amit tenger szerencsétlenség sem birt eloltani? 

A szolnoki eset csak egy a sok közül. Ostrom alatt állt akkor az 
ország minden köve, de tűz lángolt ki minden kőből s addig égett, 
mig a haza földjéről az ellenséget ki nem égeté. 

Ostrom alatt állt a szolnoki vár is. Nyáry Lőrincz s Pekry voltak 
a kapitányai. A budai basa vezette az ostromot, ugyanaz, ki Drégely alatt 
Hontban Szondyt ostromolta. Reménytelennek bizonyult a várőrség ellent- 
állása: fölmentő sereg nem jött sem Pozsony, sem Várad felől. A török 
vezér nagy haderőt hozott, az őrség egyetlen komoly harczhoz is gyenge 
volt; a basa vállalatát ostromgépek, dús hadiszerek biztosították; a szolnoki 
kapitányoknak már-már hiányzott a betevő falatjuk is. 

Csak két halálnem közt maradt választásuk: vagy elpusztitni a várat 
s romjai alá temetkezni, vagy megrohanni az ellenség ostromgyürüjét 
s egy végső tusában ott pusztulni el. 

De mást akart a végzet és sorsukat árulók által pecsételtette meg. 

A várőrség idegen zsoldosokból állt, kik csak bérért és zsákmányért 
harczolnak; prédát a küzdelem többé nem igért nekik, hűség és becsület 
az ilyent nem köti. Ismertek a vár alatt egy rejtett kijárást, s az utolsó 
éjszakán megszöktek azon át. 

Nyáry és Pekry oldalán nem maradt több egy szakasz magyar hajdu- 
nál. Alig 40—50 vitéz tartotta ekkor Szolnok várát Ali basa ezrei ellen, kikhez 
még Ahmed basa serege is csatlakozott, Temesvár megvétele után. 

Most már a halálnemek közt sem válogathattak a vár védői. Mihez 
kezdjen 50 hajdu húszezer nizámmal és spáhival? Vakmerő kirohanásuk 

nem kerülne a töröknek semmi áldozatába: az 50 magyar hős hamar 
elfogy, ha az ellenség túlereje ráveti magát nyilt mezőn. Felrobbantani 
a várat nem lehetett, mert az árulók a puskaporos kamarákat elárasztották 
a Zagyva vizével. 

Nem volt más hátra, mint bevonulni a belső várba és ott esni el 
a falakon, küzdve utolsó lélekzetfogyásig, utolsó emberig. 

S a balvégzet ezt sem engedte meg nekik. 

A külső várnak kiüritése közben rohanták meg a törökök az összes 
erőditvényeket. Könnyü győzelem volt — ezt jegyezte föl a történelem. 

Könnyü volt Szolnokot 50 vitéztől elvenni 20,000-nek. De nehéz 
volt tartani annyival annyi ellen napokon át. S nehéz volt helytt állani, 
mindenektől elhagyatva, elszántan mindenre, a végső lélekzetig. 

Az arejtek út, hol az árulók elmenekültek, nyitva állt Nyáry és Pekry 
számára is. A fehér zászló, ha kitűzik a várfalra, életet és szabadságot 
biztosíthatott volna az ötven hősnek, a vár átadása esetén az őrség 
kivonulhat vala szabadon; Ali és Ahmed ily esetben máskor is gyako: 
roltak kegyelmet. De a két kapitány azt határozta, hogy helyén marad 
s ott hal meg a vár védelmében. 

Ha ott halhatott volna! 

Mikor az ostromroham nagy zajjal megindult s minden ponton százával 
lepték el a lajtorjákon fölkapaszkodó török csapatok a várfalakat, Ali basa 
elképedve látta, hogy nincsen sehol a várnak védelmezője. Üres erőditvények 
ellen fuvatott volna rohamjelet? Vagy tán csellel él az őrség s a megszállt 
bástyákat pár ezer törökkel úgy vetteti halomba tűzaknák fölött? 

De még jobban elképedt a török vezér, mikor a külső várudvar 
tornáczában megpillantotta Szolnok őrhadát: Nyáry és Pekry alatt az ötven 
szál hajdut, állig fegyverben, halálra készen, a tornáczot síri boltjuknak 
választva. 

Rajta ütni e maroknyi csapaton s fölkonczolni egy lábig, hogy 
beteljen a vértanuságuk: ez pár percz alatt megtörténhetett. De Ali, ki 
Drégely alatt Szondyt is tisztelni tanulta, két apródját udvarába fogadta, 
nem akart ez egyenetlen harczban vért ontani. Megparancsolta a legmar- 
kosabb janicsároknak, hogy a magyarok ellen csak végső esetben használják 
fegyverüket: elég, ha túlerővel lenyügözik s lefegyverzik, rabokká teszik 
őket. Stambulba akarta küldeni mind az ötvenet, hadd lássa a padisah, 
az egész diván szinről szinre, lássa a stambuli nép is, hogy Magyar- 
ország egyik erős várából a császári őrsereg megszökött az ozmán 
fegyverek elől, de 50 magyar kitartott elszántan 20,000 török harczos ellen. 


A művész ecsetje ezt a végső viadalt örökiti meg. 

A várpitvart janicsárok, kurdok, szaraczénok csoportjai töltik be. 
Egy török bég a szomszéd bástyák felé int a lófarkos zászlóval, hirül 
adni a többi seregnek, hogy a várőrség maradványával most végez 
a muzulmán túlerő. 

Itt-ott látni egy-egy magyar hajdut, részint leteritve, részint lefegy- 
verezve. Az ő sorsuk már megpecsételtetett. 

Középen még tart a dulakodás a két vezéralak körül. Balról ott 
fekszik Pekry aléltan, arcza sápadt, szeme zárva; egy kurd vitéz térdel 
rajta, jobbjában villog a kés, hogy a magával tehetetlen hős keblébe 
lecsapjon. 

Nyáry buzogányos jobbja épp most hanyatlik le; hárman rohannak 
rá, handsárok és jatagánok csattognak össze fölötte. Balkezével a magyar 
hadi zászlót oltalmazza, keblén még érintetlenül viseli a várkapu kulcsát, 
melyet Ferdinánd király az ő becsületére bizott. 

Egy pillanat... s a kard kése Pekry szivét fogja érni, a janicsár 
jatagánja Nyáry fejét fogja leszelni. A szaraczén már-már belemarkol a szőke 
hajzatba, hogy a vértanu fejét kopjahegyre szúrja s a bástyafokon kitűzze. 
De a martalóczok szeme felpillant Ali basa felé, ki menydörgő hangon 
tiltja be a gyilkolást. Hogy milyen parancs volt ez és mivel fenyegette az 
ellene vétőt, látszik a viaskodó csoport megrendült arczán, Nyáry meg- 
hatott arczvonásain, de látszik a paripán is, mely a basa alatt, ennek 
fékező mozdulatától, szinte megroskad s reszketve hajtja alá fejét. 

A szolnoki dráma itt véget ért. Hogyan vitték a magyar foglyokat 
a török táborba, hogyan tisztelte meg Ali a két kapitányt külön sátorral 
és díszőrséggel, hogyan kisértette utóbb Stambulba s a nagyúr hogyan 
tartatta őket rabságban évekig — mindez más lapra való. 

Szolnok sokáig török várrá lett; a padisah csak később adatta 
Thököly Imre kezére, majd ismét török őrség szállta meg. Visszafoglalása 
a haza felszabadító harczaiban száz évvel később következett el s a vár- 
vívás alatt akkor el is pusztultak bástyatornyai. 

Ma alig van már kevés nyoma az egykori erősségnek. Viszontag- 
ságaiból keveset őrzött meg a történetíró. De az 1552-iki ostromot Nyáry 
és Pekry emlékével megörökitette a művész vászna, hogy késő nemzedékek 
olvashassanak róla lelkesedést a XVI. század magyar történeti példái fölött. 

Az 1552-ik év tavaszán két nagy török had indult Magyarországnak : 
az egyik Konstantinápolyból, — ezt vezette Ahmed basa Temesvár ellen ; 
a másik Budáról, — ezt vezette Ali basa a Dunántúli és az Ipoly-menti 
magyar várak ellen. 

Mert Buda akkor már Törökország volt. 

A hadjárat kezdődött április közepén. Ahmed elfoglalta Temesvárt, 
Lippát, Csanádot, Szolnokot, s a Kőrös, Maros és a Tisza mentén levő 
összes várakat. Ali elfoglalta Veszprémet, Drégelyt, Hollókőt, Salgót, 
Bujákot, Ságot, Balassa-Gyarmatot. 

S a két győzelmes had szeptember 9-én Eger alatt egyesült. 

Hej! te egri kapitány mit gondolsz magadban ? Volna százezer katonád 
s volna a várad fala vastéglákból rakott; volna az egész testük derbendi 
aczélból, csontjaid gyémántból, s karod ereje ezer pallost forgatható ; talán 
akkor a melledre csaphatnál, s mondhatnád: itt állok! 

De te egri kapitány csak húsból és vérből való ember vagy, mint 
a többi; generális nem voltál soha, s ha vitéz ember vagy is, vitézsé- 
gedről nem tudunk különbet, mint sok száz más kapitányéról; katonád 
nincsen kétezer se, a várad meg kisebb TIemesvárnál, nem olyan megerő- 
sitett mint Szolnok volt, gyöngébb sok más várnál, amelyet ez a török 
had még kétfelé jártában porba döntött! 

Mért nem sietsz hát egri kapitány a győzhetetlen hadak basái elé? 
Mért nem viszed nekik mezitláb, hajadon fővel, okos alázatossággal a vár 
kulcsait? Kiben bizol? Miben bizakodol? A királyodban? A királyodnak 
hatvanezernyi főből álló serege táboroz Győr alatt, de azok nem Magyar- 
országot őrzik, hanem Ausztriát. Az Istenben bizol? A bibliai csodák 
ideje lejárt. Magadban bizol? E török had ereje előtt annyi vagy, mint 
a pehely a viharnak. Mikor a török had körülözönlötte Egert, Dobó 
összehivatta a vár népét és megeskette arra, hogy a várat fel nem adják; 
a törökkel szóba nem állanak, levelét el nem fogadják; s mindenki aláveti 
magát a főkapitány és alkapitány intézkedéseinek. 

Kisasszonynap után való vasárnapon, szeptember 11-én Ali basa 
három nagy faltörő ágyut vonatott fel a  Királyszéke nevü dombra, 
s kilencz lövéssel megkezdte a vár ostromát. 

Dobó eleinte alig viszonozta e lövéseket. A puskaport arra az időre 
tartogatta, amikor majd a török a falakra rohan. Fölosztotta a vár katona- 
ságát, Összesen 1809 embert apró csoportokra, s elrendelte, hogy ki 
hol őrködjék. 

Volt ezeken kivül különféle munkása, s Eger környékéből való 
parasztja, az asszonyokat és gyermekeket is számbavéve, 126 ember 
a várban. Ezek nagyobbrésze kőmives munkát végzett: amit a török 
nappal rontott, éjjel berakták. 

Szeptember 19-én nyolczvanhat ágyu törte már a várat. A rombolás 
napról-napra nagyobb volt, mint amennyit be birtak épiteni. 

És tiz napig dörgött az ágyu és ropogott a fal mindenfelől. 

Szent Mihály napján már olyannyira megromladoztak a falak, hogy 
meg lehetett rájuk inditani a hadat. Még éjjel odagyültek a vár köré, 
s korom hajnalban Allaht ordítva, dobpergés és zeneszó harsogás között 
rugaszkodtak a falmászásra. 

De odabent is ébren voltak. Az Állah kiáltásra Jézus kiáltás volt 
a felelet, s a falak tetején oroszlánok álltak. 

A paloták felől indult az ostrom. Huszonhét zászlóalj török hágta 
itt a falat. Ugyanennyi tört az ókapu-bástyának, s harmadik helyen 
a szeglettoronynak. A kézben kard, a szájban keresztbe fogott jatagán. 
A falon álló magyarok közé hull a tüzes bomba, a nyíl és a tüfenkdsik 
sűrű puskalövése. 

Dobó lóháton nyargalva járja szüntelen a várat: hol itt, hol ott 
jelenik meg a viadalban és küzd a néppel, ahol legnagyobb a veszedelem. 
Hangja át-átdörgi a küzdelem viharát s öles kopjája fel-feltünik a füstfellegek 
és lángok között, amint a falra hullámzó török sokaságot visszanyomja. 

Már délfelé jár az idő, s a vár népe izzadtan, véresen, rongyosan 
küzd a romokon, midőn az ókapu tornyán előcsavarodik egy török 
lófarkas zászló, s a lent hullámzó török ezerek diadalüvöltése között tar- 
kállik fel a tornyon tiz-husz új török zászló is. 

A váron a megdöbbenés moraja száll át, s a torony ablakain török 
puskások lövése ropog alá a magyarokra. 

Hát itt vége van mindennek! 

Dehogy van vége. Ez az a pont, ahol elsőt villámlik Dobó hős 
lelke. Ahelyett, hogy ő is megriadva bámulna a toronyra, az ágyukhoz 
töri magát; csavaritja az ágyukat a torony irányába, s lángoló kanóczot 
ragadva egyszerre három ágyuval lövi derékon a saját vára tornyát. 

A torony meginog és a téglák és kövek dörögve ropognak alá, 
maguk közé temetve a rajta ujjongott törökséget. 

A vár népe új erőre gyulladva rohan újra az ellenségre, s ezek véres 
tejjel, szégyenükben szitkozódva hátrálnak el a falak alól. 

Nem szerencsés nap! — mondogatják mindenfelé a török táborban. 

S mikor az ezernyi halottat elhordták a falak alól, újra megkezdődik 
az ágyuk munkája. Kő kövön nem fog itt maradni, s ha Dobó azt hiszi, 
hogy ezzel az egy ostrommal vége van a harcznak, majd máskép gon- 
dolkozik hamarosan. 

Mit hisz Dobó, mit nem, arról senkise beszélhet. Egy bizonyos, 
hogy nem fél. Látnivaló az intézkedéseiről, hogy várja az új ostromot, 

érezni lehet a hangjából, hogy önbizalma és akarata nem rendült meg 


s 


egy hajszálnyit se. 


Fiaim, — mondja, — Magyarország sorsa van e falak közöt 
Ha ez a vár elesik, a többi vár nem tarthatja magát, s a magyar nemzetet 


beirja a történelem a halottak könyvébe. Az első 
tátok, hogy vitézek vagytok, a második ostromban me 
törhetetlenek vagyunk. 

Mikor Ahmed basa egyesült Ali basával, azt kérdezte 
milyen vár Eger? A budai basa igy felelt: 

Az csak egy rozzant juhakol! 

A Szent Mihálynapi ostrom után úgylátszik feljebb becsülték már 
a törökök Eger várát az akolnál, és a bennelevőket a juhoknál, mert az 
ágyuzás szüneteiben mindenfelől és minden nyelven hangzott a kiáltozásuk : 

Adjátok meg a várat! Békén elmehettek! Száz arany jutalom 

az elsőnek, aki kilép a várkapun! 

Arszlán bég azt ajánlotta, hogy a sereg három mérföldre elhuzódik 
a vártól, s ő maga legyen a várban addig lánczokban, életével felelős, mig 
Dobó a népével túl nem lesz minden veszedelmen. 

Ha Dobó hétköznapi katona, bizonyára igy gondolkozik: 

— A vár gyenge; a katonaság kevés; a király nem segit; semmi 
szégyen nem támad abból, hogy maroknyi kis seregemmei elvonulok. 

De itt emelkedik ki ismét a Dobó hősi nagysága és hazaszeretete : 
ő ezeket a kiáltozásokat dobszóval és trombitaharsogással nyomta el; 
a nyilakon belőít leveleket olvasatlanul tűzbe hordatta; s Arszlán bégnek 
válaszul két kopján a falra tüzetett egy koporsót. 

Dobó nem remélte, hogy a várat fentarthatja. Dobó meg akart 
halni a hazáért. 

Erre mutat az, hogy a feleségét elküldötte a várból, s vagyoni dol- 
gait rendezte még az ostrom előtt. Erre mutat, hogy a vár földalatti utait 


utatjuk, c hogy 

a VEB 1 Set Hégedüst aki kán akart nyitni a töröknek, a vár 


piaczán felköttette s a maga kezébe fogta a védelemnek teljes vezetését, 
holott az első napon úgy egyeztek meg, hogy a tisztek mindenben 
közösen határozni 
De nem volt-e oktalanság ez a vérpazarlás és mártiromságra készülés, 
thatta, hogy a török nagyerő elnyomja őt? Nem. 

Dobónak az volt a czélja, hogy ellenállásával Eger alatt tartja 
lehet. Ha rászakad az Ősz hidege itt a török 
az ic dén a . hadjáratot, s a vár árán és e kétezernyi 
zsugorodott magyarság , félesztendei időt nyer 

a törököt, ameddig cs 
táborra, nen 


nép élete 


az utolsó ! szedésére. És aki időt nyerhet, mindent nyerhet 
Ime! ebben az elhatározásban ragyog fel Dobó hősi mivoltának 
eszmei nagyság 
Október 4-én, ma se tudni mi okból, felrobbant a várban levő puska- 


poros jrsz Dobóna 
A robbanás ereje megrázta az egész várat. Az épületen kivül két 
ett a levegőbe; egy hadnagyot és nyolcz katonát széttépett; 
istállóban levő barmokat agyonütötte. 
A várban minden ember siketen és eszméletle 
felé, s a fekete havazásban, amely a tés kévelkezett a török 
almas ordítással kerekedett fel, hog] zavart a vár elfog- 
lalására felhasználja. C Csak Dobó nem vesztette el a fejét: lóra pattant és 
a várat összenyargalászva kiáltozta : 
Semmi baj sincs! Csak huszonnégy kishordó puskapor robbant 
fel! Falra indenki : jön a török! 
Az volt a szerencse, hogy a török rend és vezénylet nélkül omlott 
l j droit küzdelem után vissz k. 
ialmok részeiből még aznap puskaportörő malmot 

össze, és a várban levő salétromból, kénből és szénből cijet 
ál 


az ÖSSZES pus kaporkészlete. 


nül bámult a robbanás 


nappal c sináltatta a puskaport. A török pedig tovább csikorgatta a fogá 
a vár körül. 


di fiatal ember volt a főhadnagyok között: 
Cergely deák. Dobónak halálmegvető bátorsága mellett ennek 
a JA TENÁBAN AKKO éles esze tündöklik ki a vár ostromának történetéből. 

A jőhadnagyok mind olyan emberek voltak, hogy valamennyien 
megérdemlik a halhatatlanság cserkoszoruját; Dobó jól válogatta őket 
össze; de az ostrom növekvő veszedelmében Bornemissza Gergely emel- 
kedik ki közülök, mint a zátonyok között merüldöző hajón az ügyes 
kormányos. 

A török elefánt rettenetes erejével egyszerüen el akarta tiporni a 
hangyabolyt, de hogy kemény tüskébe lépett, azt kellett látnia, hogy nem 
elég ide az ágyu, meg a puskapor, meg a százezernyi tömeg, a Szent 
Mihálynapi ostrom után arra kényszeredett, hogy földalatti utakat ásson. 
Most már alólról próbált a várba bejutni. 

Bornemissza Gergely vizes tálakat állitott a vár különböző pontjaira, 
néhol meg dobot helyezett el, s erre borsószemeket tétetett. A katonáknak 
megparancsolta, hogy ahol a viz remegni fog a tálban, vagya hol a borsó 
zörög a dobon, azonnal jelentsék. 

Igy történt, hogy a föld alatt turkáló vakondokok itt is, ott is földalatti 
magyar harczosokra bukkantak. Az üregekből mozsarak és pisztolyok dur- 
rogtak rájok. Bornemissza maga egy poczakos agát lőtt hasba a föld alatt. 

Akkor arra gondolt a török, hogy fából akkora falat épit, mint a vár 
fala, s azon át hatol be. A török katonák favágókká változtak, s éjjel- 
nappal hordták az erdőt a vár fala alá. 

A várbeliek nézték ezt nyugodtan. Bornemissza Gergely még segitett 
is nekik: olajfestékes zsindelydarabokat szóratott nyalábszámra a fa közé. 
A törökök nevették ezt, s még jobban nevettek, mikor nagy oldalszalonnák 
is repültek alá a vár bástyáiról, közbe-közbe meg bekötött tetejü, szalmába 
burkolt cserépfazekak. 

Nem élünk szalonnával! — kiáltozták vigan. Egyétek meg magatok, 
ami a fazékban van. 

A vár másik felén meg a feltört egri pinczék hordói és szüreti kádjai 
dongottak. A török itt egymásra állitotta a hordót, s azon akart felhatolni. 

Mikor aztán elvégezték a nagy munkát, s megindultak rajta a vár 
ellen, akkor a várból szurokba mártott szalmakoszoruk repültek alá, s lángba 
boritották a faalkotmányt. 

A török oltotta, verte a tüzet, de az olajfestékes cserépzsindely pokoli 
erővel lobogott, s az oldalszalonnák zsirja lángolva folyt ei mindenfelé 
a fa között. Egyszer csak elkezdenek a fazekak is durrogni. A tűzoltó 
törökség itt is, ott is repül a fahasábokkal együtt az ég felé, s a vár körülete 
megtelik égési kínokban vonagló és ordító törökökkel. 

De a két basa nem teheti azt, hogy egy ilyen hitvány kis vár alól 
szégyenszemre elvonuljon. Amint a pokoli tűz elaludt, összeszedik a halot- 
takat, s nyomban rá zsákokba kötött földet hordanak. Hiszen van ember 
elég. Dombot fognak rakatni fel a vár faláig, azon dől be majd az egész 
török hadsereg. 

S készül a domb. Már annyira emelkedett, hogy a lövőréseket 
zsákokkal dugdossák be kivülről. A magyar kiszúrja a lándzsával a ron- 
gyokat, akkor elkapják a lándzsát is és kirántják. 

II. LAJOS TETEMEINEK 


Bornemissza Gergely épp akkor érkezik az egyik lövőréshez, mikor 
két magyar katona egy lándzsába kapaszkodva, ott fürészel az egyik 
résen a törökkel. 

— Mit csináltok itt? 

— Hát az Isten verje meg a pogányát, betömködik a rést, aztán 
elkapdossák a lándzsáinkat. 

Tüzesitsétek meg a végét, majd nem kapdossák el! 

Öt percz mulva húsz lándzsa is ütődik ki a falon. Kapnak hozzá 
a törökök, de bezzeg el is eresztik és szitkozódva fujják a tenyeröket. 

A domb mindazonáltal épül tovább. De bent is dolgoznak. Bornemissza 
egy nagy malomkereket megtölt kénköves olajos puskaporos bögrékkel, 
rozsdás puskacsövekkel, gyaluforgácscsal. Üres hordók is kapnak ilyen 
tölteléket, s az új hadiszerszám odasorakozik a bástyára, amerre a domb 
magasodik. 

Egy októberi reggelen felsorakozik a domb alján az egész török 
had. A topcsik kisütik az ágyuikat, a tufenkdsik kilövik a puskáikat s nagy 
robogással, kiáltozással megindul az egész had fölfelé. 

Ugyane pillanatban megjelenik a vár falán egy deszkákkal boritott 
óriás kerék, s megindul velök szemben lomha forgással, majd sebes 
ugrálással. A kerékből tizöles villámok és tűzkigyók röpülnek elő, kék- 
szinü tűzcső fecskendez be mindenkit és nagy durrogás között a fakerék 
lángkerékké változva rohan a tömött török hadnak. Az ostromokban edzett 
harczi farkasok ilyen csordával nem találkoztak még soha. 

Az ördög maga dolgozik itt ellenünk! — kiáltják megfutamodva, és 
nem bírja visszahajtani őket sem a jaszanlok parancsa, sem a tisztek fegyvere, 

A vár csupa rom már. Néhol keresztül lehet rajta látni, néhol be lehetne 
ugratni lóháton, de még mindig a magyaroké. Október 12-én a török minden 
seregét odavonja a vár köré. A hegyekről leszállanak az összes zászlóaljak 
és a várat minden oldalról megrohanják. Dobó érzi, hogy ez az ostrom 
az utolsó. Ünnepi díszbe öltözik; fejére fölteszi az aranyos sisakját; 
s halálra elszántan áll népével együtt a bástyák réseire és a falakra. 

A harminczhat nap óta folyó küzdelemben az emberi lelkek egyetlen 
eszmévé alakultak át: a várat megtartani. Eltünt ez a fogalom: Énén vagyok! 
s átváltozott eképpen: Fegyver vagyok a haza oltalmára. Dobó hős lelke 
lángokra szakadozva szállott mindenki lelkébe. Mindenki Dobó részévé 
változott: Dobó fejével gondolkozott mindenki, Dobó bátorságával küzdött 
mindenki. 

Két napig tart a rettenetes harcz Eger váráért. A második napon 
már a sebektől és a fáradtságtól lankadozva küzdenek az egriek. 

- Vizet! vizet! — hangzik mindenfelől a szomjas katonák kiáltozása. 

Jobó ekkor a pinczébe futtatja az asszonyokat, s ezek az egri bornak 
hordják kupákban a Márczosoktála 
Újult erővel folyik tovább a küzdelem. Az asszonyok is ott maradnak 
a bástyán: forró vizet, égő szurkot, tüzes ólmot, [ándoló olajat zúditanak 
ányságra; köveket hengeritenek rájok, s küzdenek fegyverrel IS. 


A töröknek szeme-sz ZT EE az ilyen váratlan segitség megjelenésére, 
ebb a férfinál is, mert nem fog fel semmi 


forróvizes dézsával lép egy helyen a romladék kövére. 
mert kilépett a törökök közé. Éppen egy 
HKSZNE szemben magát. Nem gondolkozik egy perczig 
yakon a forró vizzel, hogy mikor az aga a szakállá- 

narad az egész a markában. 
sik asszonyt éppen akkor, amikor nagy követ készül lezudi- 
s lövés talál. 
A leánya mellette küzd. Látja az anyját összerogyni. Felragadja az 
ja vérétől pirosló követ és lezuditja a létrán felnyomakodó pogányra. 
Csak mikor azt látja, hogy a kő öt embert teritett a holtak közé, akkor 
vonja el az anyját a küzdők lábai alól. 

A töröl JI yhátráltak : megtagadják az engedelmességet. 
ISS ll zer török halott kszik csupán a keleti bástyák alatt, s ezrekre 
kik különféle sebektől nyögve vonulnak a sátorok közé. 
másnap még egy utolsó ostromra nógatja őket, de a török 
katonák eléjök csapkodják fegyvereiket s azt mondják : 

Nem harczolunk tovább: Allah nincs velünk, Allah a magya- 

rokkal van! 

Oly babonás félelem szállotta meg az egész török tábort, hogy mikor 
a két basa ernüc jor kelletlen lemondott az ostrom folyt tatásáról, a török 
had a reggelt se várta meg, hanem a sátorokat is ott hagyva, még éjjel 
eltakarodott Eger alól. 

A harczok történetében páratianul áll Eger védelme. A töröktől elvett 
zászlók és Gee elmi enem ék ott vannak ma is a Habsburgok fegyver- 
tárában, de a dicsőség itt van a magyar földön, a magyar emlékezésben 
s Dobi bó Jdhataen alakja köré a hazaszeretet csillagaiként csoportosulnak 
az egri férfiak és az egri nők. 

SZIGETVÁR 99 
HŐSI VÉDELME 


Hóditó Szulejmán ismét kardot kötött és óriási serege Magyarország 
felé hömpölygött. Még egy utolsó hadiszemle a szerencsétlen ország 
határán. A spáhi és a jancsár fegyverét tisztogatta, tarisznyát, zsákot 
szerzett a kincsnek, zsákmánynak, szijat, lánczot a rabnak. 

Negyvenöt esztendő óta hetedszer visz hadat a szultán személyesen, 
basái utján DECIS Isten tudja hányadszor Magyarországra. Most k 
nagy pompával indult meg, 1566 május elsején Konstantináj ) 
már a szultán. A vénség lehorgasztotta fejét, roskataggá tette 1 
hadvezéri lángelméje és dicsőségszomja maradt ép, az ütóbbi még 
növekedett is. Vele van Szokoli Mohamed nagyvezér, három vezér, 
Aliportug basa, a nagyhirü főtűzmester az összes ágyukkal, vele megy 
a jancsárok szine-java, a spáhik fellege, előtte Pertev basa, utki özben 
csatlakozik hozzája minden tartomány basája és Magyarországon lovát 
kantározza valamennyi kontyos vitéz. 

A szegény magyar találgatja, merre veszi útját a török? Gyulának, 
Egernek, Szigetvárnak ? Az összetiprott, földregázolt ország melyik végvárát 
akarja tűzni koronájára ékességnek. Az utolsó ékszernek. Mert nyilvánvaló 
volt, hogy a vén szultán élete alkonyát akarja megaranyozni ezzel a had- 
járattal. Jaj annak az országrésznek, melyen serege átvonul és rettenetes 
csapásait érezni fogja! 

Csak Zrinyi Miklós, a Dunántúl vitéz kapitánya nem kételkedett 
egy perczig sem abban, kinek szól Szulejmán látogatása. Tudta ő, hogy 
ütni fog közte és a török közt a végső leszámolás órája. AES 
melynek védelme reá volt bizva, nagyon útjában volt a szultánnak — Bécs 
felé. De maga Zrinyi, vörös posztó volt a török szemében. A szigeti 
hős most ötvenhét éves volt és kora iijuságától viaskodott a törökkel. 
Éreztette velük vaskarja erejét számtalanszor, 1542-ben Pest falainál, 
1553-ban Varasdnál, 1 VESE a Rinnyánál, Babócsa falai alatt, Korothna 
megvételén. Ostora volt a töröknek, büszkesége a magyarnak: reménye 
a letiport, sebeiben FÉSN iemzetnek. 

TÜNMSÉGVNONLÁL tten? 


Ezért fájt Szigetvárra a török foga. Ám hasztalan figyelmeztette erre 
Zrinyi az országot, a rendek, a király és Európa fenyegetett közepe 
mely megdöbbenve értesült a szultán új hadjáratáról, cserben hagyták 
a várat. Megmozdult ugyan a német sereg és lement Bécsbe, hogy Győrig 
vonuljon, a magyar is lelkesedve sereglett a táborba, de a német csak 
Bécset akarta fedezni és nem kivánt Szigetvár védelmére menni, a magyart 
pedig, mely ment volna, nem eresztették. 

Fasztalan sürgette Zrinyi a segitséget, nem kapta meg. Sőt a főkapi- 
tányi bandérium zsoldját sem fizették, az ő kapitányi fizetését is meg- 
csonkitották -- pedig abból tartotta a katonát — mi több, az év elején 
a szigeti lovasság számát leszállították négyszázról kétszázra. Mindez 
azonban a hőst nem csüggesztette el. Elhatározta, hogy bezárkózik 
Szigetbe és ha magára hagyták is, utolsó csöpp véréig fogja védelmezni 
azt. A kitünő hadvezér, előrelátásával és az önfeláldozás vértanuságára 
kész hazafi elszántságával készült a világ legnagyobb hatalmával való 
harczra: a dicsőséges győzelemre, vagy a még dicsőségesebb halálra. 

Minden vitézét, minden fegyverfogható emberét berendelte a várba. 
Főrangu barátai és a dicsőségre szomjas ifju magyar leventék a környékből 
mind bejöttek hívó szózatára. Megerősitette a falakat, ellátta ágyuval, 
puskaporral, élelemmel, aztán vitézeit összegyüjtötte a belső várba és meg- 
eskette őket, hogy vele élnek, halnak. Az eskü kétezerötszáz hőst avatott 
föl vértanuságra és hervadhatatlan hirnévre. Igy készült Zrinyi a tusára 
és nyugodtan várta az ellenséget. 

Az pedig nem késett. Első kis hulláma már junius közepén Siklós 
alá ért: azt a csapatot Zrinyi szétverte, nem törődvén vele, hogy ezzel 
még inkább magára vonja a török haragját. Julius végén már Zrinyi 
vára felé hömpölygött a százötvenezernyi török had. Zrinyi julius 29-én 
értesítést küldött a győri keresztény táborba, hogy a bosnya basa és az 
örményországi beglerbég Siklós alatt egyesült Sziget ostromára, maga 
a szultán a mohácsi síkon táborozik és személyesen akarja megszállani 
Szigetet, melynek őrsége ily roppant erő ellenében gyönge. 

A veszedelemnek ez a zordon bizonyossága mégis megmozdította 
annyira a keresztény sereg vezéreit, hogy hatszáz lovast küldtek Zrinyi 
segitségére, de ez a csapat már elzárva találta az utat és visszatért 
eredménytelenül. 

Valóban, a török előhad porfellege julius utolsó napján már Sziget 
közelében látszott. Ezt jelenti már e napról Nádasdy nádor özvegyének, 
Kanizsay Orsolyának, aki egymaga küldöttegy kis segitő csapatot Szigetbe, 
hű tisztje, Csány Akos, rávetvén reszketeg vonásokkal a boritékra: Hamar, 
hamar, hamarsággal, lóvesztében, lóhalálában . . . Megírja e levélben, hogy 

Zrinyi bezárkózott a várba és felsóhajt: ,,Mire adja Isten az hadaknak 
végét, csak ű szent felsége tudja, ki künyerüljen rajtunk szent fiáért, 
tekéntsen le az nagy kiáltásra, vérontásra." 

Augusztus 5-ikéig folyton özönlött a török sereg Sziget felé, meg- 
szállva a környező halmokat és síkot. Sátrainak sokasága hullámzó tenger, 
a lófark és lándzsa tömege mozgó rengeteg. A roppant sereg marczona 
fekete és barnabőrü harczosai közt akárhány vén farkas, aki már Mohácsnál 
is üvöltözött . . . Közepén vitette magát boszút lihegve a beteg oroszlán, 
az öreg szultán, kinek négy drágagyöngyös koronától övezett sisakját 
látta ragyogni Nándorfehérvár, Mohács, Buda és már Bécs is sápadozott 
tőle. Most is néhány hete, hogy seregének egy része előtt leesett Gyula 
váráról a magyar zászló. Most pedig itt van ő maga legjobb vezéreivel, 
legelszántabb  vitézeivel, roppant serege zömével Sziget előtt, melynek 
sikeres védelmére nem 2500, de 5000 katona is kevés lenne, 

Három része volt Szigetnek: a vár, az óváros és az újváros. Falai 
nem voltak magasak, de széles, erős földből való töltések, melyeket több 
bástya erősitett meg. Egy lapályon épült földtúrás, behuzódva az Almás 
mocsarai közé. Nem a falak, hanem a hős szivek tették elsőrangu 
erősséggé. A vár alakja ötszögü volt, öt bástyával. Az óvárosé, melyet 
hosszu hid kötött össze a várral, négyszögalaku és négy bástya védel- 
mezte; mig az újvárost csak fakerités fogta körül. Főerőssége Szigetnek 
az Almás vize volt, mely itt tóvá szélesedik és a várat övezte; mig az 
óváros egyfelül, az újváros pedig három oldalról is a szárazzal érintkezett 
s csak árkok vize választotta el attól. 

Szigetvár tehát három erősségből állott s ha a török a várhoz akart 
férkőzni, előbb a két várost kellett elfoglalnia. Nyilvánvaló volt, hogy az 
újvárost sokáig védelmezni nem lehet, miért is Zrinyi főgondja az óváros 
megerősítése volt, melynek védelmében töltött minden nap, minden óra 
a várnak egy-egy nyert napja és órája. 

Augusztus 5-én teljesen körül volt zárva Sziget, augusztus 6-án földet, 
eget rázó ágyudörgés közepette megérkezett a szultán is és a Szemlék- 
hegyen üttette föl zöld sátrait. 

Az ostromot Szokoli Mohamed, a nagyvezér vezette. Főtanácsadói 
Aliportug és a jancsár aga volt. A jobb szárnyon feketéllett az anatóliai 
sereg Ferhád basával és Sems-Ahmed ázsiai beglerbéggel, a bal szárnyon 
a ruméliai sereg Musztafa basával és Szál-Mahmud európai beglerbéggel. 
Középen a jancsárok. A török seregnek ez az elit-csapatja ment mindig 
elül, most is az kezdte az ostromot, amennyiben augusztus 7-én, fedezet 
és ostromszerek nélkül megrohanta a gyönge újvárost. Amde a jancsárok 
megitták elbizakodottságuk árát. Sziszegve, morogva, mint a meglőtt 

párducz, megtizedelt sorokkal vonultak vissza s ettől fogva rendszeresebben 
fogtak az ostromhoz, védőárkok vonásával. 

Augusztus 8-án a már emlitett Csányi uramnak sűrű hire vagyon 
asszonya számára, mert ,im vacsora közben visznek a babolchaiak egy 
pribéket az mi fölséges császárunknak, mell pribék maga jütt az keresz- 
tyénekhez Babolchára mára virradóra; az pribékkel tolmács által beszéllet- 
tem . . . " A szökevény törököt Csányi uram alaposan kikérdezte és sok 
mindent megtud tőle: a török császár megfogadta, hogy vagy meghal, 
vagy Szigetet megveszi, addig el nem hagyja; a vénség miatt a császár 
a vállára hajtja a fejét, lovon nem járhat, hanem kocsin hordozzák s midőn 
a sátorhoz megy, két inas viszi. 

A jancsár augusztus 8-án már közel jutott az újvároshoz, de bár 
ágyu és puska egyre árasztotta gyilkos tartalmát erre a favárra, a védők 
csak 10-én este hagyták el, előbb azonban felgyujtották, hogy lángjai az 
ellent feltartóztassák. Ezt a szolgálatot az égő városrész meg is tette. 
És mikor a lángok nyelve a földre csúszott, megkezdődött közvetetlen 
közelből az oroszlánok tusája. 

Öt-hatszáz ember két hétig védelmezte az óvárost. A török mindent 
megtett,  Aliportug  leleményessége, mely Málta ostromában csodákat 
művelt, a hadi tudomány minden eszközét megmozgatta, hogy ezt az 
erősséget kivegye a várbeliek kezéből. Több helyen ágyutelepet épitett 
az újváros felől, — ahol az az óvárossal érintkezik, — roppant emberáldozattal, 
mert a munkás golyózáporban volt kénytelen dolgozni, óriási töltést rakatott 
a nehéz ágyuknak. Ámde a hős védők mindenütt résen voltak. Egy 
kirohanásban, melyet a fehér bajuszu, hires vitéz Székcsői Máté vezetett, 
elverték a jancsárokat iszonyatos vérengzéssel újvárosi ágyutelepükről, 
majd mikor a török azt a nagy töltést akarta elvágni, mely a tavat táp- 
lálta, Zrinyi két vitéz hadnagyát, Radványi Jakabot és Dandó Ferenczet 
küldte ki rája kétszáz lovaggal, akik a háromszor oly erős ellenséges 
csapatot szétverték, munkájában megakasztották, és sok fogolylyal tértek 
meg, bár vezéreik nélkül, kik a véres tusában elestek. 

Augusztus 19-éig védte a néhány száz magyar az óvárost százezernyi 
török ellen. A hősiességnek mily csudája! Nem is az erős várat, nem is 
magát a szigetet, hanem a megközelíthető várost! Európa minden feje- 
delme feszülten várta az ostrom részleteit, melyeket gyors staféta vitt szét 
mindenfelé és jól irta Chantone bécsi spanyol követ urának augusztus 
10-én, hogy Zrinyi gróf, aki igen vitéz ember és jó katona, helyesen 
teszi, ha magamagán segit és önerejére támaszkodik inkább, mintsem 
Bécsből várjon segitséget, mert onnan nem igen adnak s csak Istenben 
és a télben bizhatik. A keresztény tábor is lelkesedik, de nem mozdul, 

Nádasdy Kristóf augusztus 14-én lelkesedve irja az özvegy nádornénak 
(kinek Csány uram napról csak azt jelentheti, hogy , Szigetet igen törik") 
a táborból, hogy , szinte sátorába találtak egy álgyuvalcsászárnak Szigethből." 

Törik bizony Szigetet. Augusztus 19-én már rést törtek a falon és 
e napon az egész török sereg egyszerre rohanta meg a rést és a falakat. 
Reggeltől estig folyt a harcz, elestek a védők legjobbjai a csapatvezérek 
közül Batai Péter, Deák Balázs, Győri Mátyás, Bosnyák Márton, Cerdei 
János, Botos Péter és a vitéz, a nélkülözhetetlen öreg Székcsői Máténak 
is mindkét térdét elszakitotta az ágyugolyó. Háromszáz magyar vitéz 
feküdt a sánczok közt, de háromezer török holttetemén. A óvárost nem 
lehetett tovább megtartani és Zrinyi visszavonult a várba, futárt indítván 
a királyhoz, értesitvén azt az ostrom állapotáról. 

De most is hiábavaló volt Zrinyi reménysége, hogy példájával 
nagy elhatározásra fogja lelkesiteni a keresztény hadakat. Fia György 
hasztalan könyörög a királynak, hogy küldjön fölmentő sereget Szigetre, 
harminczezer ember ugymond, elég lenne. Zrinyi tovább is egymagára 
hagyatva vívja élethalál harczát, de már — irja Csány augusztus végén - 
igen megrontották a törökök a Henney uram csináltatta bástyát, a jancsárok 
a palánkba vették magukat és három helyen gyapjuból, fával elegy hegyeket 
raktak s azokat meggyujtották, hogy lángba boritsák a várat. , Immáron 
annyira vadnak az belsűkkel, hogy egymáshoz dárdával érnek." Arról is 
értesiti Csány a nádornét, hogy a szigeti asszonynépek forró vizzel öntözik 
a pogányt és emiatt sok török megsül, meghal. 

A levélben emlitett hegyek nagy töltések voltak, melyeket Aliportug 
a vizen keresztül készíttetett. Az Almás töltését ugyanis a török az óváros 
megvétele után átvágatta és ezzel a tó vizét lecsapolta. Az időjárás is 
segitségére volt benne, mert a nyár rendkivül száraz vala és az Ostrom- 
lottak hasztalan imádkoztak esőért, a felhők serege épen úgy elmaradt, 
mint keresztény felebarátaik segítő hada. Ám a mocsaras talaj maga is 
mély volt és ezt hidalta át Aliportug a töltéssel, melyet a vár alatt a bás- 
tyáknál is magasabbra emeltetett, hogy kényelmesen be lehessen lövöldözni 
a védőművek közé. 

Mennyi vér és átok tapadt minden lépéshez, melylyel előbbre csúszott 
az a töltés, minden hüvelykhez, melylyel magasabbra nőtt. Szegény, tűz- 
helyüktől elhajtott keresztény parasztok vére. Ezrével hullott a jámbor nép, 
mely talicskán maga vitte a sírjához való földet. A magyar katona fogát 
csikorgatva látta magát abban a kényszerü helyzetben, hogy tulajdon 
véreire, talán atyafiára lőjjön. Ám a török kegyetlen. Ki csodálja, hogy 
azt látva, Zrinyi megtorlásul kétszáz török foglyot lefejeztetett és fejüket 
a bástyára tüzeté, a miért viszont azzal állt boszút a török, hogy mint 

Csány irja, több magyar urat , azon pánczérokban, ruhájokban, szablyájok 
ódalokon" nyársba vonatott. 

A vár falairól lemeredő fejek láttára nem lehetett a jancsárokat 
visszatartani a rohamtól. Augusztus 26-án ezer meg ezer török rohant 
a nagy- és a hegybástya, a vár e két legjobb erőssége ellen. Iszonyatos 
volt a roham, iszonyatosabb visszaverése. A várárkot megtöltötték a holt 
török daliák és a holttestek halmain hasztalan igyekezett fölkapaszkodni 
az élők elszánt serege. Odaveszett a rohanók nagy része, oda az egyip- 
tomi basa, több bég, oda két nagy biborzászló. 

A visszavert török három napon át dühödten lőtte Szigetvárat, rést 
is töretett a falon és záporként szórta az égő szurkos tekercset, a tüzes 
labdát az épületekre, hogy lángba boritsa azokat. Aliportug pedig ezalatt 
uj tervet eszelt ki. Lánczczal összekötöztetett ötven szekeret és ezzel 
afféle mozgó bástyát, kerekes hidat készitett, melyet a réshez lehetett 
tolni, hogy azt igy közelítsék meg az ostromlók. 

Augusztus 29-én általános rohamot fúttak a török trombiták. Mohács 
évforduló napja volt ez . . . Maga a szultán is elvitette magát a csapatok 
előtt, hogy bátoritsa vitézeit. 

A magyar, ott a bástyafokon, micsoda büszkeséggel nézhetett a közelgő 
emberáradatra! Három világrész legjobb katonasága omlott feléje. Vele 
szemben remegett a világhódító szultán zöld sátra, benne tehetetlenül 
átkozódik a félvilág ura, hogy ime, ez a vakandtúrás föltartóztatja és 
tönkreteszi terveit... A magyar pedig ott áll, bástyáján, sápadozás nélkül, 
rendületlenül és lesujtani készül ezt az óriást, mely elül remegve bujt 
egy világ. Mert a rohanók fölött a halál angyala lebegett. Ez az érczkigyó, 
ez a szörnyü erő összetiporva, szétzúzva menekült vissza töltései mögé, 
árkaiba. Elesett maga ÁAliportug és a jancsárseregnek csaknem a fele 
a sánczokban maradt, aki visszajutott, annak orczáját szégyenpírja föstötte, 
mert vezére, a jancsár aga, aki nagyvezér után az eiső katonai méltóság 
vala, a várbeliek foglya lett. 

Ám, mit ér vitézség, mit ér a diadal! Az elesett török helyébe másik 
lép, az elesett magyar helye üresen marad. Pedig már kiejté megmerevült 
kezéből a fegyvert az őrség kétötöde. A legjobb tisztek elvesztek már, 
hisz 29-én elesett a hős Bika András, Székcsői után Zrinyi legjelesebb 
alvezére. A visszavert rohamot uj roham követi. Egyik a másikat éri. 
Egyik csapatot a másik váltja föl. Fenn a bástyán pedig mindig ugyanaz 
a fáradt vitéz őrködik, aki, ha nem harczol, rőzsét, zsákot czipel a tört 
résbe és oltja a tüzet. 

Hej, büszke hegybástya! Sok ezer török vére folyt el tövénél, sok 
sápadt magyar levente szöghaja keveredett össze véres porával. Ehhez 

a bástyához fonódnak a várőrség legszebb diadalai. Mégis ebben a bás- 
tyában lelte meg az ellenség a vár megdöntésének eszközét. Roppant 
aknát ásatott a bástya alá, telehordta azt szalmával, száraz vesszővel, 
puskaporral, hogy segedelmül hivja a tűz lidérczhadát. Hiszen próbálja 
már ő régen felgyujtani a várat, mindennap próbálta a huroktekercscsel, 
gyujtónyíllal, ki is gyuladt az mindennap, de a várbelieknek sikerült eloltani 
mindig. Amit azonban most készitett a török a vár alá, az maga a pokol 
volt. Ez ellen nem volt segedelem. Szeptember 5-én hajnalban föllobbant 
az akna. A bástya ugy okádta a lángot, füstöt, mintha a pokol kéménye 
lenne. Megközeliteni, oltani nem lehetett, hiábavaló is lett volna. A tűznek 
segedelmére jött a vihar, mely a lángot elhordta a házakra. A vár égett. 
Ugyanakkor ezer meg ezer török kapaszkodott a falakra. A Nádasdy- 
bástyán a jancsárok be is özönlenek . . . Ugy tetszett, vége mindennek . . . 
Ekkor, mint a kölykeit védő oroszlán, a vész helyén terem Zrinyi és 
kiveri az ellenséget. Kiveri, aki kijuthat, de nagy része ott vérzik el az 
égő utczákban. Estig folyik a harcz füstben, lángban, ágyuk bömbölése 
közepette. A várbeliek minden rohamot visszavernek, de megujul az egyre, 
mert ez a nap a döntés napja. 

Szemben az égő várral, a füstfellegben tusakodó vitézekkel, ott 
a Szemlékhegyen csöndes a szultáni sátor. Nem lebben meg zöld fala. 
Ha ki közeledik hozzája, az őr fegyvert szegez elébe. Alszik a padisah! 
Alszik, örök álmát alussza. Nem hallja már a harcz viharát, nem, amiért 
epedett, a győzelmi trombitaharsogást. Itt törtek össze utolsó nagy tervei 
Sziget előtt s itt záródott be szemeivel egy egész korszak, a nagy hóditó 
szultánok kora. És mig ez a korszak bezárult, fenn a várban kigyuladt 
vakitó fénynyel a magyar lelkesedésnek oly tiszta tüze, mely csillagként 
röppent hazánk egére és örök ragyogással vonta be azt. Ámde, most 
csak alszik a mindenható nagy úr, a világ legnagyobb hadvezére, mert 
ha kitudódnék, hogy meghalt, ki tudja, mily arányokat öltene ez a törökre 
nézve annyi váratlan eseményt rejtő szigeti kaland. Titokban tartották 
halálát, nehogy a bástyákon harczoló és már-már győző sereg hanyat- 
homlok megforduljon a hirre és rémülten fusson vissza hazájába. 

A nap eldőlt. A tűzvész legyőzte a győzhetetleneket. Zrinyi és vitézei 
az égő külső várból a belső várba vonultak, hogy amig lehet, itt 
védjék magukat. 

Nem lehetett sokáig. Gyönge menedék volt, össze is függött a külső 
várral, szét is lőtték már bástyáit és tornyát. A vitézeknek nem volt itt 
se élelmük, se tüzük, számuk is néhány százra, talán két- vagy három- 
százra olvadt. Már másnapon az asszony, a gyerek, kiknek száma tetemes 
volt, hullani kezdett éhen, szomjan. A tüzes labdák és nyílak zápora is 

követte őket végső menedékükre és harmadnap, szeptember 9-én, már 
köztük tanyázott legyőzhetetlen ellenségük, a tűz, a mindent elárasztó, 
olthatatlan tűz. Nem volt egyéb választás, mint elégni a romok közt vagy 
meghalni fegyverrel a kézben. A harmadik lehetőséget, a megadás gon- 
dolatát a szigeti hősök régen kitörölték fogalmaik köréből. Szeptember 
9-én, tehát harmincznégy napi ostrom, tizennégy roham visszaverése után, 
mikor odakünn huszonöt-harminczezer török, benn a védők kilencz tized- 
része elesett, világraszóló hadítettel ledőlt a kereszténység bástyája. Zrinyi 
összegyüjtötte megmaradt vitézeit a várudvarra és maga legszebb ruhájába 
öltözve jelent meg előttük. Deli alakján kékszin bársonymente, rövid 
dolmány, fején kócsagtollas, bogláros kalpag, kezében görbe szablya. 
A mente két szárnyában száz-száz arany csörgött, bevarrva oda. Aki meg- 
találja holttestét, legyen ez a jutalma. Rövid beszédet mondott, melyben 
felszólította vezéreit, hogy mivel a várat tovább védeni lehetetlen, rohan- 
janak ki vele a törökre és haljanak meg hősökhöz méltóan. A kisded 
csapat szent lelkesedéssel sereglett vezére körül és késznek nyilatkozott 
a hazáért meghalni. 

Zrinyi erre lebocsájtatta a hidat és elsüttette a kapunál levő nagy 
ágyut. A vagdalt vasdarabbal telt ágyu utat vágott a török tömegben és 
füstfelhőben Zrinyi hőseivel kirohant. Előtte vitte Juranics Lőrincz Magyar- 
ország czimeres zászlaját. És e zászló csakhamar a szigetvári hősök 
utolsóinak holttestére borult. Drágán adták el életüket. Hasztalan szólították 
föl Zrinyit a megadásra, a felelet kardja vészes csillogása vala. Egy golyó 
mellen érte ő azonban tovább harczolt, amig a második golyó ki nem 
oltotta életét. Hős bajtársai körülfogták az elesett vezért és testét védel- 
mezve hullottak el valamennyien. Ott esett el mellette a zászlótartó Juranics, 
ott festették vérükkel a drága földet Csáky György, Istvánffy Pál, Bajoni 
János, főnemes ifjak, Patacsics Péter, Kobács Miklós, Papratovics Farkas 
alvezérek, ott a várvédő vitézek utolsói. 

Sziget elesett. Védői némán hevertek a földön, ki szétvágott fejjel, 
ki átlőtt mellel. Az a vészes elem, mely legyőzte őket, mely folyton a 
pusztulást sziszegte fülükbe, nagyszerü halotti pompát rendezett számukra. 
A puskaporos raktár a lángoktól föllobbant és a vár háromezer törökkel 
a levegőbe repült. 

Szigetvár elveszett Zrinyi és vitézei vértanuságot szenvedtek, de 
megváltották vele a hazát és a kereszténységet. A szultánt az izgalmak 
megölték, a nagy török had ereje megroppant, huszonöt-harminczezer 
embere elpusztult, elesett a jancsárok nagy része (tizenhétezerből hétezer !), 
elestek a legjobb vezérek. Ilyen fejét vesztett, derekatört sereggel nem 
lehetett azt a nagy czélt megvalósitani, mely a szultán előtt lebegett, sőt 

a keresztény sereg elül is tanácsos volt kitérni, hiszen a hadjárathoz való 
alkalmas idő is elveszett Szigetvárnál. 

Rövid mulatás után vissza is fordult Törökországnak a hódítani jött 
sereg. A kereszténységet megmentette Zrinyi és hőseinek önfeláldozása. 

Zrinyi teste a török kezében maradt, fejét azonban Musztafa basa 
budai vezér megküldötte Salmnak a győri táborba, ahol nagy pompával 
eltemették. Sziget eleste az egész keresztény világot megrendítette. Miksa 
király is érezte, hogy Zrinyivel szemben nem tette meg kötelességét, mert 
szeptember 21-én hosszu levelet irt Ágost szász választónak, melyben azzal 
mentegeti a keresztény sereg tétlenségét, hogy a nehéz ágyukat a szűk 
szorosokon és vad erdőségeken nem lehetett átvontatni és a Dunát 
elhagyni az élelmezés miatt veszedelmes lett volna. Melankólikusan érinti 
az embert Seranzo velenczei követnek a török fővárosból szeptember 19-én 
hazairt levele, melyben arról értesíti a dogét, hogy Szigetvár bevétele 
napról-napra több nehézségbe ütközik, ami miatt az egész tábor elégületlen, 
nagy a halálozás és Pérában reggelre az egész lakosságot a mecsetekbe 
rendelték, hogy a szultánért és Sziget elestéért könyörögjön és a boltok 
ennélfogva hosszasabban maradtak bezárva... Ezt a követ szeptember 
19-én irta és Sziget szeptember 7-én már elesett, Szulejmán még korábban 
megtért őseihez. 

A tizenhatodik század közepéről három olyan dicső esemény sugárzik 
felénk, mely állandó táplálékot adott a magyar önérzetnek és nemzeti köl- 
tészetnek. Ez a három esemény: 1552-ben Drégely és Eger, 1566-ban 
Szigetvár védelme. A három hadi tett másfél évtized alatt történt és bár 
közel ragyognak egymáshoz, nem homályositotta el versengő fényével 
egyik sem a másikat. Mégis azonban a három közt legintenzivebb fénye, 
mely az egész világra elhatott, mely az egész kereszténység szivét meg- 
rendítette, mely Magyarország és Középeurópa új nemzedékének nagy 
tettekre serkentő példaképévé vált, Szigetvár hősi védelme, Szigetvár 
védőinek vértanusága volt. 

Forró augusztusi nap után, melyen a mohácsi mezőt alig másfél óra 
alatt huszonhétezer magyar harczos holtteste födte be, megeredtek az égnek 
csatornái és kavargó vihar csapta el útját a magyar sereg töredékeit üldöző 
törökségnek. Alig négy-ötezer ember menekült el a vérfürdőből, zavaros 
töredékekbe hullva s magával ragadva a gyámoltalan, szegény ifju királyt, 
II. Lajost is, akit már eleve a mártirok sorába iktatott öngyengesége 
s Perényi Ferencznek, a fiatal, szellemes nagyváradi püspöknek jóslata, ki 
az augusztus közepén tartott haditanács végzése után igy szólt a királyhoz : 

— A csata napját 20,000 magyar vértanusága jelelendi, kik frater 
Tomori Pál vezérlete alatt Krisztus hiteért haltak meg. 

Perényi Ferencznek csak egyben nem volt igaza : ezek legnagyobb 
része nem a Krisztus hiteért halt meg, sőt ellenkezőleg : azért kellett meg- 
halnia, mert megvetette Krisztus hitét és rosszabb volt a pogánynál. Hiszen 
kisebb sereggel száguldotta be győztesen Erdélyt és Szerbiát, védte meg 
Nándorfejérvárt a török ár ellen Hunyadi János, diadalmaskodott Kenyér- 
mezőn, megoltalmazta Szabácsot a hitetlenektől, tartotta meg Egert, Kőszeget, 
adta oda vértanui életét Szigetnél, Drégelynél egy-egy magyar hős, kit 
a Krisztus hite lelkesitett. Hitetlen, gonosz és istentelen had volt az, 
melyet a hivő ozmánság elsöpört, az Úr a pogányoknak kezébe adta 
ekkor a magyar hadsereget, mert jobbat nem érdemelt az. Augusztus 29-én 
délben kétszázezer török feküdt a földön arczra borulva s imádkozott 
Allahhoz a győzelemért s huszonnyolczezer magyar kaczagott az imád- 
kozókon: délután 4 órakor huszonkétezer magyar feküdt a földön halva, 
vértócsákban, szétszaggatott tagokkal s apogányok nem kaczagtak, hanem 
ismét imádkoztak. Jobb a vakhit, mint a hitetlenség, mert amaz, ha sötétben 
is, de megtart, emez pedig mindenképen elveszit. 

A király halálával uratlanná vált az ország: a győztes Szulejmán 
nem tartotta meg magának a földre tiport, megsemmisitett magyarság 
földjét. Kirabolta, amennyire tehette, százezer szerencsétlen lakóját rab- 
szijra fűzve elhurczolta magával s az országot magára hagyta. 

És előbujt Zápolya János, ki augusztus 29-én Szegednél állott 
40,000 emberével, várva, mikor hull el a király, hogy ő elhalászhassa 
a koronát. Most egyszerre hős lett, seregével Budára vonult, majd Székes- 
fejérvárra s királylyá koronáztatta magát. Övé az ország, mert ő jött előbb. 

De gyorsfutár ment azóta Madridba is, hol V. Károly német császár 
és spanyol király leste a Magyarországon történendőket. 

Ott van a mohácsi kor magyarságának örök szégyenére a spanyol 
állami levéltárban ma is az 1526-iki államtanács ülésének jegyzőkönyve, 
mely egy eladó országról regél. Nem a Krisztus hitét követték ezek, 
hanem Bálét és Mammonét. 

E jegyzőkönyv gyakorlati kivitelét látjuk rögtön: a nyugati rész , egy- 
hangulelkesedéssel" királyává választja Ferdinándot s ugyanaz a Podmaniczky 
István nyitrai püspök, ki egy év előtt Zápolyát koronázta királylyá s tett 
hűségesküt János királynak, teszi Ferdinánd fejére is a szent koronát, 
melyet Zápolya koronaőre, Perényi Ferencz, kiszolgáltatott az  ellen- 
királynak. 

Mily meggyőződés csatolta János királyhoz a főúri és köznemesi 
hiveket, arról meg Rorario pápai követ adott őszinte jelentést küldőjének, 
midőn azt irta, hogy , Werbőczi az egyetlen igaz barátja Jánosnak, mig 
többi tanácsosán nem múlik, hogy mindennap százszor nyakát ne szegje". 

Milyen hűség is az, melyet csak a pénz, jószág és az elnézett bűn- 
tények szereznek meg! A főurak kiválóbbjai mindjárt az uratlan korban 
neki esnek a gazdátlanul maradt főpapi birtokoknak s azokat elfoglalják. 
S miután azon visszás helyzet állott be, hogy nem az alattvalók függtek 
a királytól, hanem az uralkodó a saját , jobbágy"-ai jóindulatától, mindkét 
király tűrni volt kénytelen a nyilvános rablásokat s némelyiket utólagos 
adományozással még meg is erősített az elfoglalt birtokban. 

E martalóczok mintaképe azonban az a hirhedett Balassi Menyhért 
volt, kinek árulásairól az első magyar politikai szinművet kortársa, Karádi 
Pál protestáns szuperintendens irta. E ránk maradt , komédiá"-ból, mely 
, Balassi Menyhért árultatásáról" szól, ösmerjük meg igazán az ellenkirályok 
korát s a főuri rablók fejedelem- és hit-csereberéléseit igazán. Balassi 
Menyhért minden évben változtatja királyát, aszerint, amint újabb jószág- 
adományra volt kilátása, vagy újabb útonállásait kell királyi bocsánatadással 
fedeznie. Ugyanakkor mindig áttért a katholikus hitről a protestánsra 
s viszont; aszerint, amint jánoshoz, vagy Ferdinándhoz és Miksához pártol. 
Tudjuk, hogy száz Balassi Menyhért volt akkor Magyarországon s nem 
csupán ez az egy. 

Némelyik gonosztevő áttér a mohamedán hitre s lesz belőle kegyetlen 
török basa, aki aztán hazáját dúlni visszatér. A hitetlenségnek alig van 


csattanósabb példája, mint a XVI. század sok renegátja, kiknek úgy is 
mindegy, milyen valláson van külsőleg, ha lelkében se Istenben, se 
Allahban nem hisz. 

Ne higyje senki, hogy ez a megdöbbentő romlottság csupán Magyar- 
ország különlegessége volt. Egész Európa a legfeneketlenebb romlottság 
tanyája vala már ekkor két század év óta, hozzánk a közerkölcsök meg- 
mételyezését a luxemburgi Zsigmond császár-király hozta be. Midőn korának 
legfeslettebb embere: Zsigmond, a császári adott szó szentségét gúnyolja 
ki önmaga s a menedéklevéllel érkezett Husz Jánost a császári menedék- 
levéllel együtt elégetteti, felszabadítja a gonosz lelkiismeretet világszerte 
hasonló cselekedetekre. Az apróbb emberek a nagyok példája után igazodnak 
s a fejedelmek, a világ urai válogatott gonosztevők valának. A renaissance 
története, mig a tudomány és művészetek terén csodás világosságot áraszt, 
megmutatja, mily rombolást hozott a jellemekre és az erkölcsökre. Velencze, 
Firenze, Róma, Nápoly az elvetemültség várnégyszöge lesz a renaissance 
korában s ez erős várakból indul ki a Pandaemonium lakossága, Sátán 
birodalma a világ meghódítására. 

Az általános romlottság oly nagy volt már, hogy a megtisztulás sem 
várathatott magára sokáig. Az emberi szellem csodás megújhodási ereje 
az, mely mindig újra szüli az emberiséget és az örök üdvösségre, a becsü- 
letre és hitre visszavezeti. S e megújhodás mindig alulról indul ki, az 
elnyomottak, a szegények, a sanyargatottak, a szenvedők köréből s fölfelé 
hatolva, minden ellenállás daczára is lerombolja Bélial birodalmát, hogy 
Isten országának új teret hóditson a már elveszett tartományokban. 

Évszázados fejlődés végeredménye volt az az elnyomhatlan mozgalom, 
melyet Zwingli 1516-ban és Luther 1517-ben, egymásról nem tudva, meg- 
indit. A római egyház, melynek tekintélyét és egyeduralmát támadta meg 
e világraszóló mozgalom, szintén hasznát látta végeredményében ennek, 
mert az áram hatalma rákényszeriti őt is merev tagadása elhagyására 
s azon újítások eszközlésére, melyeket a reformátorok követeltek tőle. Ha 
ezt a mozgalom kezdetén hajtja végre, ma nem volna a kereszténység 
oly sok felekezetre szakadva, de az emberi természet általános jellemvonása 
az, hogy minden újítást, mely a hatalom birtokát bármily csekély mértékben 
is kétessé tenné, addig ellenez, amig erre képes. 

A magyar reformátoroknak kettős nagy hivatása volt: nekik a hit elvei 
hirdetésén kivül a feneketlen erkölcstelenség ellen is föl kellett venniök 
a harczot. S ez nehezebb harcz volt még, mint az igaz hit hirdetése, 
mert a hatalmasok érdekkörébe vágtak bele s ezeket tették személyes 
ellenségekké. Innen eleinte általános üldöztetésük, majd midőn a hályogot 
levonják a tévelygők szeméről s a tisztesség és erkölcs uralmát itt-ott 

megalapitják, megszünnek az üldözések s az új hit terjedhet és a nép 
legalsó rétegeibe épp úgy begyökerezik, mint a főurak megtért lelkébe. 

S ime, midőn mindenki jogosan hihette volna, hogy a magyar nemzet 
megsemmisült, ez ország, mely Kelet romboló pogány hada előtt teljesen 
nyitva áll, majd török tartománynyá lesz, újjászületik a hit által és visszatér 
ereje a vallás elveinek a lelkekbe visszaültetése folytán. Protestáns és 
katholikus megigazul, visszatér Istenhez, vallásos, buzgó, jámbor lesz, 
belátja eddigi szörnyü hibáit és martir-halállal vezekli le bűneit az igaz 
hit, a kereszténység szolgálatában. Egymásután támadnak az igazi hősök, 
kik gonoszságukat jóvá teszik hősiességükkel, melylyel Krisztus országáért 
küzdenek s a rokon törökfajjal folytatott évszázados kegyetlen harcz fér- 
fiakká és hazájuk igazi fentartóivá teszik az eltiport haza bűnös fiait. 
A roppant csapás áldássá válik e nemzetre nézve, mely Mohács nélkül 
önbűnében elrothadva megsemmisült volna. 

A Gondviselés pedig eszközeiül választá a hit felélesztőit, a refor- 
mátorokat és ellenreformátorokat, fölgerjeszté a lelkekben ezek után a vallásos 
buzgalmat, majd a vallási gyűlöletet és fanatizmust. Mindegyik jobb, mint 
a közöny, mert ez a halál, a rothadás. Amaz a tűz, a láng, a vihar, mely 
ha elalszik, mely ha kifárad, nyomába lép a nyugalom, a levegő meg- 
tisztulása. Bármily magasra csapjanak is a szenvedély lángjai, nem szabad 
félnünk a végpusztulástól, csak a közöny rothadó feloszlása a kétségbeejtő. 

E szempontból kell megitélnünk a szenvedély szertelen nyilatkozatait, 
melyek a hitvitázó irodalomban oly elemi erővel törnek ki. A támadó 
protestáns és a védő, majd viszonttámadó katholikus szónok és iró a leg- 
ádázabb személyes gyülölettel tör egymás ellen s képes volna ellenfelét 
kivégezni, válogatott kínzások közt megölni, elevenen elégetni. E vad 
szenvedély, e fékezhetlen hév az, mely az országot megmenté, mert 
a zsebének és önhasznának élt nemzedék fiait a vallás tiszteletébe nevelte 
bele s elfeledteté vele az anyagiakat. Ettől pedig a hazaszeretet s önfel- 
áldozás az igaz eszméért és a hazáért — csak egy lépésnyire van. 

Az első reformátorok azon ifjak sorából kerültek ki, kiket még 
a mohácsi vész előtt Wittenbergbe csalogatott Luther Márton nagy hire. 
A volt budai főiskolának tizenkét ilyen tanitványáról tudunk, kik Gamalielként 
lábaihoz ülni siettek. Valószinü, hogy a pécsi főiskola hallgatói közül is 
többen mentek ki Németországba e czélból s visszatérvén, népszerüsiteni 
kezdék az új hitet. Az elnyomott parasztság alig pár év alatt országszerte 
hive lesz az új vallásnak — titokban, de az elbizakodott nemesség még 
mitsem akar tudni arról, mint általában semmiféle vallásról. Majd midőn 
a papok panaszára látja, hogy mégis intézkedni kell e dologban, az 
1523-iki budai országgyűlésen ezt határozza: , Luther követői, mint az 

ország és Szűz Mária ellenségei, fej- és jószágvesztéssel büntettetni rendel- 
tetnek, " melyhez az 1525-iki rákosi országgyülés ezt toldá : , A lutheranusok 
az országból valamennyien kiirtandók és ahol általában találhatók volnának, 
nem csupán az egyházi férfiak által, hanem a világiak által is elfogattatván, 
megégettessenek." 

Annyi ideje azonban nem volt az országnak, hogy az új hitnek 
vértanukat is szerezzen, mert a következő évben elsöpré a mohácsi vész 
e bűnös nemzedék egy részét. A protestáns prédikátorok siettek ez országos 
csapást a megjavulás czéljára fölhasználni. A végítélet közeledtét hirdették, 
az ország feloszlását és gyakorta hivatkoztak a zsidó nemzetre, melyet 
bálványimádása ép ugy a pogányok sarlója alá juttatott, mint a magyart 
most. S mig a prédikátor a templomban s a szabad ég alatt, vagy 
a korcsmában rögtönzött szószéken hirdette hitszónoklatban ez igét, 
a költői tehetséggel biró hitújitók versbe foglalták a nemzet romlásának 
példázatát és a dal szárnyára hozták, hadd röpülje be az országot. 

Farkas András az első magyar költő, ki ez eszmét a köztudatba 
beleviszi, de ki egyuttal ennél nagyobbat is ad a magyarok lelkébe, 
a dúló németség gyűlöletét. Farkas András amig egyrészt megmutatja, 
hogy az Isten: 

, Végezetre aztán mirejánk kihozá 
Basáival az hitetlen török császárt, 

Mint ah zsidó népre és Jeruzsálemre 
Régen vitte vala az Nabugodonozort. 
Másfelől némettel és ah sok pártolókkal, 
Ezzel megmutatá a hatalmas Isten 
Hogy ő az bűnöknek erős boszúállója." 


A másik, még bátrabb szellemü prédikátor-költő még tovább megy 
s nemcsak törököt és németet kárhoztat, de minden nagy urat és nemest, 
kik a szegénységet zsarolják. Erős hangon menydörög a hitetlenekre 
az , Átokról" szóló költeményében, mely a magyar irodalom valóságos 
, Dies irae"-ja. 

S hogy tudhassa a nép, mi az igaz hit, először a hit forrásával, 
a bibliával akarják a reformátorok az egyszerü népet megismertetni. A római 
egyház a biblia olvasását csak a papoknak és a kiválasztottaknak engedi 
meg, holt nyelven azt is; a reformátorok az élő nyelven, a nép anya- 
nyelvén adták a nép kezébe a bibliát. Ime itéljen maga a nép, kinek 
van igaza? 

E törekvésnek Európa-szerte a nemzeti irodalmak vették hasznát: 
a biblia-forditások, egyházi énekek nemzeti nyelven, hitvitázó iratok föl- 

lendíték a nemzet irodalmát, új korszakokat jeleznek a nyelv történetében. 
Erdősi-Sylvester János, a magyar irodalom e kiváló alakja foglalja össze 
a legelső magyar hatosversben az elvet, miért kell a héber, a görög és 
latin nyelv helyett a nemzeti nyelven adni a nép kezébe a bibliát: 


, Aki zsidóul és görögül és végre deákul 

Szól vala régen, szól néked az ím magyarul 
Minden népnek az ő nyelvén, hogy minden az Isten 
Törvényén éljen, minden imádja nevét!" 


Ezért ad Sylvester magyar nyelvtant is a nép kezébe, hogy tanuljon 
meg magyarul és értse meg hazája nyelvét, tudja meg, miként irjon 
magyarul. 

Midőn  Erdősi-Sylvester az ő  Grammatikáját 1539-ben és Új 
Testamentum-forditását 1541-ben Sárvár melletti Újszigeten kiadhatja nyom- 
tatásban, a protestantizmus Magyarországot már meghóditá. 

E hódítás azonban csak úgy volt lehetséges, hogy a katholiczizmus 
e században teljesen megzsibbadt s erejét vesztvén, átengedte a tért ellen- 
felének. Kiadta kezéből a leghatalmasabb fegyvert, a nyomdát, az irást 
s Magyarország 29 nyomdája közül egyetlen egy, az Oláh Miklós érseké 
van csak katholikus kézen, a többi mind protestáns emberé s a hitújítás 
érdekében dolgozik. 

Most már a nemesség és főnemesség is áttér az , új hitre", melynek 
azonban igazi , régi hit"-voltát bizonyitgatják a buzgó téritők. Az ország 
legelső családjai protestánsokká lesznek, élükön a  nádorral, Nádasdy 
Tamással, ki korának leginkább kimagasló államférfia. Kezében a félország 
kincse és hatalma s e mellett, terjedelmes gazdasága daczára is aránylag 
oly szegény ember, hogy midőn rendkivüli utazást kell végeznie az ország 
érdekében, kénytelen 1500 forintnyi kölcsönt venni föl, oly emberektől, 
kik kezességül még irni nem tudó kis fia aláírását is megkövetelik, 
feleségeén, , szerelmes Orsikájá"-én kivül. 

Minő csoda átváltozása a lelkeknek egy század alatt! Még a nagy 
, kóborló" Balassi Menyhért fia is eltér atyja elveitől és lehetővé teszi 
Bornemissza Péternek, hogy sok ezer forintba kerülő, óriás terjedelmü 
könyvét, Prédikáczióit kinyomassa , Kusolykőben". S mindaddig diadalmas 
a protestantizmus, amig kezében vannak a nyomdák s a népet eláraszt- 
hatja bibliáival, énekes könyveivel, polemikus irataival, a katholikusság 
pedig a kézzel irott kódexekre szorúl, melynek legendái és himnuszai közé 
a másoló jámbor barát vagy apácza egy-egy szidalmat ir be , ez átkozott 
Luther"-ről és , nagy sok országokat megdögletött átkozott hitetési"-ről. 

Melléje pedig másolja a sok babonát, nyílvessző és hideglelés elleni 
varázslást, ráolvasást s a sötétség egyéb együgyüségét, melylyel immár 
nem lehet az új világosság ellen harczolni. 

Azonban a győzelmes protestantizmus hamar beleesik ugyanazon 
hibába, mely ellen föltámadott. Amint berendezkedik az országban, épp 
oly türelmetlen lesz a szabad szó és vizsgálódás iránt, mint volt a katho- 
liczizmus. Mihelyt őt nem üldözik, üldözi ő a rajta túlmenőket, a Szent- 
háromság-tagadókat, az unitáriusokat és szombatosokat. A , kálvinista 
Róma", Debreczen, épp úgy czenzurát alkalmaz a könyvekre, mint a német 
császár s börtönbe veti nyomdászát, ki a tanács engedélye nélkül mert 
egy protestáns polemikus iratot sajtó alá adni. Kálvin János, az erkölcsi 
tisztaság fanatikusa, máglyára taszítja Servet Mihályt, az unitáriust és 
bebizonyitja ezzel, hogy benne egy Torguemada-szerü főinguizitor veszett 
el, a magyarországi kálvinisták csak mesterük példáját követik. S midőn 
igy megtagadják saját alapelvüket, megsemmisitik a lelkiismeret és vizs- 
gálódás szabadságát, előre megpecsételik egyházuk sorsát. A katholiczizmus 
visszanyeri talaját, mert a vérrontó protestantizmus és az elnyomott, gyönge 
katholiczizmus között a közrokonszenv az utóbbi felé hajol. 

A talaj teljesen kész a XVII. század elején arra, hogy a katholi- 
czizmus diadalútját megkezdje Magyarországon. A lángeszü Pázmány, 
a magyar nyelv és irály nagymestere föllép 1603-ban Magyari ellen irott 
könyvével, a katholiczizmus védelmére s elcsikarja a protestánsoktól két 
nagy fegyverüket, az ékesszólást és a nép nyelvén irást. S ha irataiban 
a gyöngyszemek szeméttel vegyesen fordulnak is elő s ő ellenfeleit 
a leirhatlan mocskolódások terére követi is, a neophita lángoló buzgalma 
csodákat művel s megforditja az ország közvéleményét. Vallási fanatizmusa 
olyan, mint a vulkán, mely a tűzoszlop mellett követ, hamut, iszapot 
vegyesen dobál ki, de eláraszt vele egy egész országot. És e mellett 
minden ízében magyar és első sorban magyar, ki azért akarja hazáját 
visszatériteni az egységes keresztény vallásra, hogy egy erős Magyar- 
országot alkosson belőle. 

Ha követői megtartják vala Pázmány dicső elvét, mily másképp 
fordul hazánk sorsa! Pázmány erőteljes magyar politikája egy hatalmas, 
protestáns Erdélyországot akart megtartani a magyarság védbástyája gya- 
nánt, ezért ápolta a , magyar biboros Cicero" oly gondosan a protestáns 
erdélyi fejedelemmel I. Rákóczi Györgygyel kötött barátságot. De utódai 
vakok és haszonlesők voltak s ez önzésüket a vallás palástjába takarván 
, előbb rabbá, aztán koldussá, végre katholikussá" akarták tenni hazájukat. 
S eredménye az lőn, hogy a protestáns vallásszabadság megvédésére 
összeesküsznek a katholikus Wesselényi, Nádasdy, Frangepán, I. Rákóczi 


Ferencz s a legkatholikusabb magyar költő Zrinyi Miklós testvére, Péter 
bán, majd később fegyvert fog a katholikus II. Rákóczi Ferencz, a leg- 
önzetlenebb magyar ez évezredben. 

Sok vérnek kellett addig elfolynia, de a nemzet okult a leczkén és 
jellemét megedzette a visszanyert hit. A rokonfaju pogány nemzettel foly- 
tatott évszázados férfias mérkőzés visszaadta erejét, bátorságát és önbizalmát, 
de megtanitá okosságra is. Két világhatalom között, a folyton ingadozó 
mérlegen libegve, politikusan hol az egyiket, hol a másikat használta föl 
arra, hogy nemzeti létét biztosítsa s karja erejéhez észt csatolt a három- 
százados küzdelemre. S hogy ma is fönnáll, csak annak bizonysága, hogy 
a Gondviselésnek van még terve e nemzettel, mely ma is Kelet és Nyugat 
határán áll kiegyenlítő átmenetül. 

Értsd meg a tanulságot, édes nemzetem, melyet ezredéves történel- 
med tár eléd, lásd meg, hogy a legnagyobb csapásnak vélt esemény is 
mily jótétemény számodra s ragaszkodjál törhetlenül nemzetiségedhez, 
magyarságodhoz, keresztény vallásodhoz és hazádhoz. S ha nem tagadod 
meg önmagadat, belenő lelkedbe azon igék öntudata, melyeket rólad 
az egyik reformátor és kiváló költő Horváth András irt 1542-ben: 


Királyi nemzet vagy, noha te kicsiny vagy, 

Az Atyaistennek bizony te kedves vagy, 

Ő szent fia által már te is fia vagy, 

Minden dicsőségben, higyjed, hogy részes vagy. 

PÁZMÁNY PÉTER TYESCICSY IRTA CSCNIMI[I[T 


D? CZOBOR BÉLA 

Hazánk főpapjai között, akik hivatásuknak élve, századokra kiható 
munkásságot fejtettek ki és irodalmi alkotásaikban megbecsülhetetlen kincset 
hagytak örökség gyanánt az utókor számára, Pázmány Péter biboros és 
esztergomi érsek neve méltán a legelső helyek egyikét foglalja el. 

Az általa megfutott pálya nem hasonlítható az üstököséhez, mely 
szokatlan megjelenésétől kezdve, bámulatba ejti a szemlélőt, de letüntével 
fényének csillogásából a látóhatáron csak elvesztésének fájó emlékét 
hagyja hátra, hanem inkább a napéhoz, mely jótékony sugaraival és 
termékenyítő melegével állandóan boldogitja az emberiséget. 

Főpapi erényeitől és lángbuzgalmától, melylyel magas állását betöl- 
tötte, ezúttal eltekintve, mint szónokot és irót kivánjuk itt különösen 
méltatni, mert mindkét irányban tősgyökeres magyarnak, a faját szerető 
és fajáért munkáló hazafinak bizonyult, ki minden cselekedetével és alko- 
tásával a magyar nép üdvét, anyagi és szellemi emelkedését czélozza. 

Szónoki képességeit, melyekkel a Gondviselés megáldotta, az ellen- 
reformáczió élén, meglepő sikerrel ragyogtatta. Már külső megjelenésével 
figyelmet keltett; arczán ott ült a fensőbb intelligenczia kifejezése, mely- 
lyel hallgatóinak szelleme fölött teljesen uralkodott. 

Mert — mint kortársai följegyezték — hangjából hiányzott az érzelmek 
fokozatainak kifejezéséhez és fölébresztéséhez szükséges  érczesség és 
modulatió, ahelyett, hogy a szivhez szólott volna, kérlelhetlen logikájával 
az észhez iparkodott férkőzni s az igazságról nem fellengző, magas röptü 
szólamokkal, hanem bizonyitékainak erejével győzte meg hallgatóit. 

Beszédmodora természetes és keresetlen, képei és hasonlatai egy- 
szerüek és meglepők. Előadása világos, sohasem száraz, sőt gyakorta 
költői hangulat vonul át rajta. Teljes életében kerülte a pongyolaságot; 
nem volt barátja a rögtönzésnek. Beszédeit szorgalmasan, kiváló gonddal 
dolgozta ki, vagy legalább vázlatosan elkészítette. 

A szószéken nagy önmegtagadással tartózkodik a polémiától, mely 
irataiban éltető elemét látszik képezni. Találóan jegyzi meg életirója : 

, A templom küszöbén leteszi a fegyvert, melylyel az irodalom terén oly 
sok sebet ejtett. Megelégszik azzal, hogy egyháza tanitásait a bizonyitékok 
erős védbástyáival környezi, melyek minden támadás ellen megoltalmazzák. " 

Katholikusok és protestánsok vetélkedve, messze vidékekről jöve 
sűrűn környezik szószékét, hogy ajkairól hallják a szép magyar szót, 
melyhez hasonló erővel és könnyüséggel egyetlen kortársa sem dicseked- 
hetett. Ma, közel három évszázad multán, egyházi szónoklatai még mindig 
mintául szolgálnak. 

Első szónoki sikereit 1601-ben Kassán aratja. Hitsorsosai benne 
tisztelték azt a Gondviselés-szerü férfiut, akinek lángbuzgalmu szónoki 
munkássága gátot vethet a hitujitás nagymérvü terjedésének: ellenei pedig 
fellépése szokatlan hatásától megfélemlítve, irodalmi térre siettek átvinni 
a harczot, hol a latin műveltségü férfiu fölött biztos győzelemre számitottak. 

A szó hatalmát a toll erejének kellett felcserélnie. Arra senki sem 
gondolt, hogy Pázmány a magyar irodalomban nagyobb sikereket arasson, 
mint a szószéken, melyről számos előkelő családot vezetett vissza egyháza 
kötelékébe. 

Forgách Ferencz nyitrai püspök hatásos buzditásának köszönhette, 
hogy az irodalom terén is bátran felvette a harczot. 

Első munkáját 1602 őszén tette közzé ,,Felelet a Magyari István 
sárvári prédikátornak az ország romlása okairól irt könyvére" czimen, 
mely későbbi műveivel egybevetve magán viseli ugyan az első kisérlet 
jellegeit, de azért helyenkint fel-felragyog benne dialektikájának ügyessége 
és előtérbe lép teljesen kifejlett, erőteljes nyelvezete. Komoly fejtegetéseit 
a gúny és tréfa ötleteivel tarkázza s ezekben éppen ugy nem tart mértéket, 
mint ellenfele. , Tromfra tromf", volt akkor a vitatkozók jelszava. 

E munkája nevezetes azért is, mert az első, mely magyar jezsuita 
tollából magyar nyelven szólott a közönséghez. 

Csakhamar követte ezt Kempis Tamás ,, Krisztus követéséről irt 
könyvének" forditása, melyet tekintve az eredeti mű rövid, tömör 
mondatainak gazdag eszme-tartalmát és mély érteményét — amily nehéz 
volt megalkotnia, épp oly szerencsésen is sikerült. , Igyekeztem azon 
írja — hogy a deák betüknek értelmét hiven magyaráznám, a szólásnak 
módját pedig ugy ejteném, hogy ne láttatnék deákból csigázott homá- 
lyossággal repedezettnek, hanem oly kedvesen folyna, mintha először 
magyar embertől magyarul iratott volna." Értékét igazolja a mű számos 
kiadása, melyen azóta közkézen forgott és az a körülmény, hogy e munka 
magyar kiadói egész a legújabb időkig Pázmány szövegéhez alkalmazkodtak. 

Még nagyobb hatást ért el , magyar imádságos könyvével", melylyel 
egyfelől a hivek közszükségletét elégiti ki, másfelől pedig közvetlenül 

a vezetésre szorult lelkekhez férkőzhetett. Valósággal szétkapkodták e művét, 
sőt az eperjesi prédikátor saját neve alatt és felekezete számára e könyv 
nagyrészét kiadta. Maradandó becsét mi sem bizonyitja fényesebben, hogy 
közel háromszáz év után, a Szent István-Társulat az imént újból közzé- 
tette. Kisebb polemikus tartalmu dolgozataitól eltekintve, főmunkájában az 
, ]steni igazságra vezérlő kalauz"-ban rakta le Pázmány tudományos 
készültsége teljét és szellemi fegyvertára összes készletét. A hirneves 
franczia hittudós Bellarmin műve lebegett szemei előtt, csakhogy Pázmány 
szerencsésebb volt alkotásában, mert az ő munkája összefüggő szerves 
egészet képez. Bellarmin a hittudósok, Pázmány a művelt nagyközönség 
számára nyujtott kézikönyvet, vallásos olvasmányt. 

E mű hatása óriási volt. Még másfél század mulva is Bod Péter, 
a református irók egyik legjelesbje azt mondja a , Kalauz"-ról, hogy 
Pázmány abban , minden ékesszólásának és elmés találmányának vastag 
folyamatját kiöntötte az ellenkező vallásuak ellen". Nem tudjuk, ha vajjon 
a tudás mélységét, az okoskodás kristály tisztaságát, vagy az elmésség 
játszi találékonyságát csodáljuk-e benne inkább? Vegyük még hozzá 
a munka főérdemét, a tősgyökeres magyar nyelv őserejét, mely gazdag 
erekben tör elő soraiból, hatalmas kútforrást alkotva nemzeti nyelvünk 
számára, melyből ma is táplálkozunk. 

Méltán érdemelte ki Pázmány a , Magyar Cicero" nevet, mert meg- 
teremtette és kiképezte a magyar irodalmi nyelvet, az irálynak teljességet, 
kerekdedséget és hathatóságot kölcsönzött. Ezt a magyar nyelvet ismerte 
a hirneves Mezzofanti biboros s erről állitotta, hogy a görög nyelv után, 
mely erő és gazdagságra nézve szerinte az első a világon, másodiknak 

ha olasz születésű nem volna — a magyart mondaná! Nemzeti tan- 
ügyünk és művelődésünk Pázmány alapitotta emporiumán, az egyetemen 
az ő nyelvén hirdetik a tudományt s a tudomány az ő nagy szelleme 
előtt hajtja meg zászlaját, amikor hálája jeléül, összegyüjtött munkáit új 
kiadásban teszi le a közművelődés oltárára. 

S hogy még mi nem volnánk a szabadság barátai? S hogy még 
mi volnánk türelmetlenek ? 

Pedig nincs a világnak tán egyetlen népe sem, melyet a hálátlanság 
és rosszakarat türelmetlenséggel, zsarnoki erőszakkal többet vádolt volna, 
mint ezt a politikai és hitéleti türelemben mindig előljáró, szegény magyar 
népet! Hátunk mögött hiába áll tanubizonyságnak ezer esztendős, fényes 
történelmünk; azért csak folyvást harsog az üvöltés és hull fejünkre a vád! 

Holott aki csak nagyjából is átlapozza a történelmünket : bizony annak 
az a történelem homlokegyenest ellenkezőről tészen bizonyságot. Napnál 
világosabban tanuskodik arrról, hogy ennek a népnek éppen a szabadság 
iránt volt minden időkben legnagyobb érzéke s hogy századokon át éppen 
a szabadság védelmében hullatta vére java részét. Olthatatlan szomjjal 
szomjúhozta mindig a szabadság eszményét s még a megpróbáltatás 
legszomorubb napjaiban is mohó kitartással törekedett, vergődött ismét, 
hogy elérje. Kereste a szabadságot, mint a hogy a homályos pinczékbe 
börtönzött, téli vetemény indája kúszik sóvárogva az ablaknyiláson beszűrődő 
napvilága felé. 

Sem a szabadság eszméjének, sem az ezzel karöltve járó  türelmes- 
ségnek a magyar földnél termékenyebb melegágya nem volt soha és 
sehol a világon. 

Mikor a középkorban más népeknél halálosan üldözték az elnyomott 
zsidókat, nálunk IV. Béla és III. Endre alatt a törvények már emberséges 
pártfogásba vették. Avagy ha Erdélyben a nemzeti fejedelmek idején türel- 
metlen zsarnok lett volna a magyar: volnának-é ma szászok és oláhok? 
s lehetne-é ma szász- és oláh-kérdés. 

S nemcsak a politikai, de a gondolatszabadságot is épp oly szere- 
tettel és féltő gonddal ápolta mindenha ez a nép. I. Ferdinánd hiába 
óhajtá már 1553-ban megtiltani az eretnek könyvek nyomatását : a magyar 
Rendeknél nem nyert támogatást. És 1599-ben hiába hozatott már hatá- 
rozott törvény a könyvtilalomra: a gyakorlatban irott malaszt maradt 

jóformán az egész. Szabadon hangoztatta nálunk mindenki a maga véle- 
ményét anélkül, hogy legtöbb esetben meggörbült volna azért csak egy 
hajaszála. Heltai Cáspár a XVI. században az elnyomott jobbágyság 
érdekében száll síkra tollával, a XVII. század Apáczai Cseri Jánosa pedig 
még hangosabb szóval kárhoztatja a jobbágyi intézményt. Mindketten 
alapjában támadják meg az államszervezetet s még sincs érte bajuk, mert 
működésüket a politikai és gondolati szabadságot egyaránt szerető magyar- 
ság türelme kiséri. 

Hitéleti kérdésekben voltak a világon a legvérmesebb meghasonlások 
és üldöztetések. És a magyarság ebben a tekintetben is dicséretes kivételt 
tesz más nemzetek közül, holott ezeréves multunk alatt alig volt vallási 
mozgalom, melynek hullámcsapásai ezt a földet is ne érintették volna. 
De a magyar nép összessége mindig szabadelvü és türelmes volt a hitbéli 
szabadság kérdéseiben is. Erőszakos talán csak akkor volt, mikor a pogány- 
ság hagyományait kellett kiírtani, hogy a keresztény világba illeszkedve 
biztosítva magának a jövőt. Igaz, hogy hevesebb felekezeti torzsalkodások 
voltak a XVI. és XVII. század idején is, de azok jobbára vitatkozó könyvekre, 
igaz meggyőződéstől sugallt, ártatlanabb természetü disputákra szoritkoztak. 
A türelmetlenkedő erőszak olykor, ha durvább tényekben fel is üti a fejét: 
az nem a magyar nép akaratának volt a megnyilatkozása, hanem a féltékeny 
hatalom erőfeszítése, melylyel veszélyeztetett érdekeit próbálta megvédni. 
S a mi felekezeteink, ha torzsalkodtak is, elkeseredésüknek nem pusztán 
a hitbéli nézeteltérést illető türelmetlenség volt a főrugója, hanem az az 
erős meggyőződés, mely ,az országban való sok romlásoknak okaiért" 
a másik felekezetet tette felelőssé. 

S még ilyen felfogás mellett is milyen szabadelvü, micsoda türelmes 
volt ez a jó magyar nép! Néhány haragra lobbant főpap sürgetésére 
1525-ben hiába hozott az országtanács törvényt, hogy meg kell égetni 
a lutheránusokat: ezt a törvényt általánosságban a magyarság végre sohasem 
hajtotta. A mi népünket vallási kérdésekben sem lehetett soha felbujtani oly 
foku türelmetlenségre, hogy ellenkező hitü felebarátain azokhoz a kegyetlen 
megtorlásokhoz hasonló véres boszút álljon, minőkről más, nyugati népek 
története beszél. 

A lelki szabadság védelmének és a bölcs türelmességnek legfényesebb 
bizonysága azonban az az országgyűlés, melyet Izabella királyné rendele- 
tére 1545-ben, április 24-ikén nyitottak meg Tordán. 

Izgatott, keserü hangulatu idők voltak ekkor! A hajdan egységes, 
erős Magyarország három darabra volt immár metélve : közép és nyugati 
részében a török és az osztrák uralkodott, a keleti részekben pedig Izabella 
királyné, a néhai Szapolyai János szomoru özvegye. Kétségbeejtő volt 

a nemzet helyzete! Úgy látszott, hogy a végveszélybe jutott Magyarország 
sorsa meg van pecsételve. Nem vigasztalt más reménység, csak ha az 
erdélyi részekre szorult nemzeti királyság fenn birja magát valahogy tar- 
tani. De erre is kevés kilátás nyilt! A nemzeti királyságnak ezt a csekély 
töredékét egyaránt szorongatta, fenyegette a török és az osztrák. Az 
Izabella királyné mellett csaknem teljhatalommal kormányzó Fráter György, 
ez az egyszerü pálos szerzetesből lett nagy, bölcs államférfi, megható 
hazaszeretettel s bámulatos belátással s leleményességgel őrködött a nemzet 
sorsa felett. Valóságos tojástánczot járt a két ellenség között, hogy meg- 
mentse bármi áron, ami megmenthető. 

S mind e bajokhoz még mások is járultak. Vallási tekintetben is 
megbomlott az egység. Az 1517-ben Luther által kezdeményezett új vallás 
tanai a szabadabb eszmék minden újitását mohón befogadó, türelmes 
magyar földön hihetetlen gyorsasággal kezdének terjedni. Pár évtized 
alatt a lutheránizmus valósággal elboritá Erdélyt és Magyarország felső 
vidékeit. Kiváltképpen a városokat. A katholikus vallás roppant vesztesé- 
geket szenvedett. 

Ilyen válságos körülmények között nyilt meg Tordán a fentebb emlitett 
országgyűlés, melyen a haza védelme czéljából mind a három egyenjogo- 
sitott nemzetre (magyar, székely, szász) egyenlő terheket róttak ki a Rendek, 
, mert a haza közönségesen mindnyájunké s igy a megvédéséből származó 
haszon is közös". 

De ami ez országgyűlést örökemléküvé tette: az az a törvényczikk, 
melyet a bölcs Rendek a szabad vallásgyakorlatra hoztak. Elrendeli 
e törvényczikk, hogy jövőre tovább ne újiítson senki. De egyszersmind 
azt is elrendeli, hogy amint az állapotok vannak, úgy maradjon minden. 
Szól a vége magyar fordításban, ekkép: ,,A szerzeteseket pedig és más 
egyházi férfiakat senki se zavarja, hanem gyakorolhassák szabadon vallási 
tisztöket, a megszokott módon". 

Hozták pedig e törvényt az erdélyi Rendek jó negyed századdal 
a párisi Bertalan-éj előtt, mely éjjelen a legtürelmetlenebb vakbuzgóság 
ülte a protestánsok fölött elrettentő, véres orgiáit. 

A bölcs hazaszeretet mellett, a gondolatszabadságnak mekkora tisztelete, 
a türelmességnek minő bámulatos foka kellett ahhoz, hogy ezt a törvény- 
czikket a Rendek megszavazzák s hogy ehhez egy mindenható katholikus 
főpap, a kormányzó Fráter György, javallását adja! E törvény hozásával 
mennyire megelőzte korát a magyar faj! Mennyire előtte járt a szabad gon- 
dolkozásu II. József 1781-ben kiadott vallástürelmi hires pátensének! 

S hogy még mi nem volnánk a szabadság barátai! S hogy még 
mi volnánk türelmetlenek! . . . 

Száz sebből vérezve, halállal vívódva viselte Erdély 1604-ben a német 
rabigát. Rudolf király két fenevadat bocsátott reá, az oláh Mihály vajdát 
s az olasz Basta Györgyöt, kik vérét kiszivták, városait fölégették, falvait 
feldúlták, nemességét, jobbágyait lemészárolták, vagyonát prédára bocsá- 
tották. A fölöttébb megfogyatkozott lakosság szörnyü inségbe hanyatlott, 
igazi kannibállá lett, mert néhol emberhússal kellett táplálkoznia. A termelő 
munka megszünt, a földet nem lehetett művelni, mert a zsivány katonák 
elhajtották az igavonó barmot. A kapa lett Basta ekéje s a taligát, melyet 
a nép maga húzott, Basta szekerének nevezték. Az ország régi szabadságát 
is elsodorta a háboru vihara s Erdély megtörve, tehetetlenül viselte 
a német kényuralmat. 

Rudolf király és tanácsadói megtettek mindent, hogy Magyarországot 
hasonló helyzetbe juttassák. 1593 óta folyt ott a nagy háboru a törökkel. 
Egyszer a magyarság lelkesülten üdvözölte a háborut, mert szabadulását, 
az idegen uralom megtörését remélte tőle. Tömegesen csatlakozott királya 
zászlajához s a harczban a hős Pálfy Miklós, Nádasdy Ferencz, a fekete 
bég, Zrinyi György és sok más jeles vitéz örök dicsőséggel övezte 
homlokát. Évről-évre megujult s változó sikerrel folyt a háboru s időnkint 
fényes eredményre vezetett. De a császári hadvezetés nem birta a sikereket 
megtartani s amit az egyik esztendőben szerzett, azt elvesztette a másikban. 
A harczok folyamán az ország addig virágzó részei is vadon puszta- 
sággá váltak. Az idegen zsoldosok, kiket a kormány rendetlenül fizetett 
és élelmezett. Versenyt pusztitották a földet a törökkel, tatárral. Száz meg 
száz népes község hamvadt el, a lakosság rabszíjra fűzve hajtatott a török 
birodalom távoli országaiba, vagy mindenét cserbenhagyva menekült 
a háboru szinhelyének közeléből. Mig itt egész vármegyék néptelenedtek 
el, másutt meg sok ezer hontalan kóbor nép sereglett össze s minthogy 
máskép megélni nem birt, lopott-rabolt, féktelenkedett s élősködött a föld 
népén. E hontalan tömegek voltak a hajduk, telkeikről elüzött jobbágyak, 
kiknek egy része a király zászlaja alatt vitézül harczolt ugyan, de egészben 


a szegénylegények életét folytatta s igazi rémévé lett ama vidékeknek, 
ahová eljutottak. Felfordult az országban minden. Magyar és idegen 
egyaránt irtotta a népet s a királyi Magyarország a háboru folyamán 
csaknem oly inségre jutott, mint Erdély. 

Rudolf király nehéz idegbajban szenvedett s a messze Prágában 
lehetőleg elzárkózva a külvilágtól, magával és a világgal meghasonoltan 
élte szomoru napjait. Betegsége, gonosz tanácsadói a legképtelenebb 
elhatározásokat érlelték meg zavaros agyában. Az idegen uralom rabigáját 
Erdélyről át akarta ültetni magyar országára s a nemzeti társadalomnak, 
a magyarság erejének a háboru okozta elgyöngülését az idegen uralom 
végleges meghonosítására igyekezett felhasználni. Meginditotta tehát még 
pedig az őrjöngőnek kiméletlenségével a támadást a magyarság s a régi 
alkotmány ellen. 

A magyarságnak egyik erős bástyája a főuri világ volt, melyet még 
nem mételyezett meg az idegen, udvari szellem;  szivvel-lélekkel, érzel- 
meiben s tetteiben magyar volt az s a harczban és békében vezérszerepet 
vitt mindenütt, hol a nemzeti eszmények oltalmáról volt szó. Mióta a nemzeti 
királyság megszünt, a főuri világ volt a nemzeti politika előharczosa; 
ő ragadta meg a nemzeti zászlót, melyet az idegen királyi hatalom kiejtett 
kezéből. Az ő megsemmisítése tehát a magyarság egyik szilárd oszlopának 
megdöntését jelentette. A főurak legtöbbje s a magyar nép óriási több- 
sége akkor a protestáns valláshoz tartozott. Rudolf király a főurak és 
a protestánsok ellen irtóháborut kezdett tehát, hogy az egész magyarságot 
béklyóba verje. Fegyveres erővel szedte el a protestánsok templomait, 
a gazdag főurak ellen pedig a legképtelenebb jogczimek alatt pöröket 
indított, hogy vagyonuktól s ezzel közszereplésük alapjától megfoszsza 
őket. Hatóságai valóságos rablóhadjáratot inditottak a gazdagok és elő- 
kelők ellen, elvették jószágaikat, itéletleveleket koholtak ellenük s igazi 
rémuralmat léptettek életbe. Ilyen koholt itélet alapján rabolták ki a király 
egyik legkiválóbb hivét, Illésházy Istvánt, kinek nemcsak elvették mindenét, 
hanem halálra is itélték s az ártatlanul üldözött Lengyelországba volt 
kénytelen bujdosni, hogy életét megmentse. Alig volt az országban 
vagyonosabb család, mely ellen a királyi hatóságok pert nem indítottak, 
melyet ki nem fosztottak volna s semmiféle egyéni érdem, a trónnak és 
a hazának tett hasznos szolgálat sem nyujtott oltalmat az üldözés és 
fosztogatás ellen, melyet az állam maga folytatott polgárai ellen. Sok mil- 
liónyi vagyon, mérhetetlen kincs jutott ekképen a hatóságok kezébe, hol 
nagy részük el is kallódott s alig valami került a császári kincstárba, 
mely ismét nem közszükségletek fedezésére, hanem a beteges király oktalan 
pazarlásaira és kedvteléseire fecsérelte vagy pedig léha udvaronczokat 


191 


gazdagitott vele. A pénzhiány miatt a török háboru egyre lanyhábban 
folyt s egymásután vesztek el a régebben tett hódítások. Békét azonban 
Rudolf még sem kötött, hanem ugyanakkor, mikor maga kifosztotta 
alattvalóit, nyugodtan elnézte, hogy a török is versenyt pusztítja, fogyassza 
őket. Végtelen elkeseredés fogta el a magyarságot, de a katonai rémuralom 
oly súlylyal nehezedett reá, hogy moczczanni sem mert. Érezte mindenki, 
hogy a nemzet létéről van szó, hisz Bécsben nyiltan mondották ,,vala- 
mennyi magyar van, mind kiirtjuk őket, mert annakelőtte is németeké 
volt Magyarország", de a rendekre, pártokra, felekezetekre szakadt társa- 
dalomban nem akadt elszánt hazafi, aki fölkapja a porba tiport nemzeti 
zászlót s szembe szálljon a kényuralommal. Pedig a hatalom nem ismert 
többé semmiféle féket és korlátot s megesett az a hallatlan dolog, hogy 
a király maga alkotott törvényt s az 1604-iki országgyűlésnek 21 czikkből 
álló törvénykönyvét önhatalmilag még egy hosszu czikkel, a hirhedt 
huszonkettedik artikulussal toldotta meg. Még e hallatlan önkény is csak 
itt-ott keltett tiltakozást, de vezér hiányában a nemzeti elkeseredés nem 
mert komoly tettekben nyilatkozni. 

A kényuralom maga volt az, mely a kétségbeesésben teljesen tehe- 
tetlen magyarságnak megadta alkalmas, népszerü vezérét. Bocskay István 
erdélyi főúr, a Habsburgok rendületlen hive, ki gyakran járt Prágában, 
hol erdélyi ügyekben Rudolf királynak bizalmas tanácsosa volt, ez időben 
biharvármegyei jószágain élt, teljesen visszavonultan a politikától. Vérző 
szivvel nézte ugyan a rettenetes pusztulást, melyet a német önkény és 
a császári vezérek vadállati kegyetlensége mindkét magyar hazára, Erdélyre 
meg a királyra zúditott. De nem avatkozott dolgaikba. Minthogy harczban és 
békében, mint diplomata és katona kiváló érdemeket szerzett Rudolf király 
körül, kinek bizalmát birta s ki ismételve biztositotta oltalmáról, őt magát 
a császári vezérek egy ideig nem merték bántani s békén hagyták akkor 
is, mikor rablásaikat a legszélesebb arányokban folytatták. Még legközelebbi 
rokonait sem kimélték ugyan, de őt magát kimélni igyekeztek. Fájó szivvel 
tették ezt s lesve-lesték az alkalmat, hogy valami ürügy alatt rátörhessenek, 
hisz Erdélynek ő volt a leggazdagabb főura. Belgiojoso gróf, Felső-Magyar- 
ország zsiványerkölcsü főkapitánya végre reá is kivetette hálóját s 1604 
őszén magához rendelte a rakamazi táborba. De Bocskay méltán gyana- 
kodott s nem ment el, mire a váradi német hadak haddal törtek jószágaira 
s várait vívni kezdték. Ezzel a , német lelkü" Bocskaynak is a tettek 
mezejére kellett lépnie, hogy megmentse életét, vagyonát. Nagyon nehéz 
szivvel szánta rá magát s később gyakran mondotta, hogy , erővel, az 
ő felsége ágyuival és éles kardjával" kellett őt , az ő felsége hűsége mellől 
elkergetni". Az önfentartás adta kezébe a fegyvert, de mihelyt kardját 

kivonta, ő lett a széthuzó, egymással is meghasonlott, de a tűrhetetlen 
német iga ellen egyaránt elkeseredett rendek és néposztályok vezére, 
a nemzeti jogok és szabadságok előharczosa. 

Első feladata természetesen az volt, hogy megfelelő haderőt szerezzen. 
Ezt megkapta a szabad hajduságban, abban a dúló-fosztó, de vitéz elemben, 
mely eddig a német uralmat szolgálta, mert a császári vezérek zsoldjukba 
fogadták s midőn kenyeret adtak neki, viszont a magyarság kiirtására 
irányuló terveik valósítására használhatták. A hajduk maguk felismerték, 
minő gyászos szerepet juttatnak nekik a németek; önként fölébredt bennök 
a nemzeti érzés s nem akartak tovább a magyarság kiirtásának eszközei 
lenni. Mihelyt Bocskay mozogni kezdett, hozzá fordultak s felajánlották 
neki szolgálataikat. Bocskay két kézzel kapott utánuk s megnyerésökkel 
csakugyan megszerzé azt a magyar nemzeti hadsereget, melyre nehéz 
feladata eléréséhez szüksége volt. Hajdui Álmadnál nyomban megsemmi- 
sitettek egy német hadosztályt, azután a hátráló Belgiojosora vetették 
magukat s Kassáig üldözték. Kassa, akkor Felső-Magyarország főhelye, 
nem akarta többé bebocsátani a németeket. Polgárai fegyvert fogtak, 
a nemzeti ügyhöz csatlakoztak s megnyitották kapuikat Bocskaynak, ki 
állandóan városukba tette át székhelyét. 

A nemzeti mozgalom bámulatos gyorsasággal terjedt el; mihelyt 
alkalmas vezére volt s az új vezér csodás tevékenységet fejtett ki, hogy 
a magyarság ügyét diadalra segitse. Megnyerte a városokat, melyek addig 
a legélesebb ellentétben álltak a nemességgel. Érintkezésbe lépett a habozó 
főurakkal, még a lengyel földön bujdosó Illésházy Istvánnal is, kik egymás- 
után csatlakoztak hozzá. Ügyéhez csatolta az erdélyi székelyeket, kik meg 
az ottani urakkal álltak gyilkos háboruban, a német önkény elől a török 
földre menekült magyarokat, az úgynevezett bujdosókat, kik közt Bethlen 
Gábor volt a legkiválóbb s mint a hajdukat, akképen ezeket az elemeket 
is zászlaja köré gyüjtötte Fordult a törökhöz, ki nyomban szövetségre 
lépett vele, neki adta Erdélyt s fegyveres támogatásáról biztositotta. Az 
erdélyiek meg formaszerüen fejedelmökké választották s ezzel uralmának 
törvényes jogalapot adtak. Pár hónap mulva sziklaszilárdan állt Bocskay 
trónja s a kisérletek, melyeket Rudolf király Mátyás főherczeg tanácsára 
a nemzeti mozgalomnak fegyverrel való elnyomására tett, teljes kudarczczal 
végződtek. Ezúttal a mozgalom csakugyan nem rendi, nem is felekezeti, 
hanem nemzeti jellegü volt, melyhez a magyarság minden rétege, minden 
felekezete csatlakozott, mert Bocskay egyaránt biztositotta katholikusoknak 
és protestánsoknak vallásuk szabad gyakorlatát s egyaránt mindnyájok 
magyarságáért és fenmaradásáért küzdött. 1605-ben mint Erdély és Felső- 
Magyarország, akképen a Dunán innen és a Dunán túl egyes várak és 

városok néhány főúr kivételével egészen Bocskay pártján álltak, kinek 
szilaj hadai pusztító betöréseikkel Alsó-Ausztriát, Stiriát, Morvát és Sziléziát 
is rettegtették. 

Alig egy év folyamán lett Bocskay István Erdély fejedelme és Magyar- 
ország nagy részének ura. Midőn 1605 őszén a törökök pesti táborát 
meglátogatta, a nagyvezér díszes koronát tett fejére s a katonák , éljen 
a magyar király!" kiáltással üdvözölték. De Bocskay nyomban. levette 
a koronát s biztosította magyar hiveit, hogy ezt a koronát díszes, értékes 
ékszernek tekinti, melyet elfogad ugyan ajándékul, melynek azonban 
semmiféle közjogi jelentőséget nem tulajdonit. Bocskay nem törekedett 
a királyságra soha, hanem maga hangsulyozta mindenkor, hogy Magyar- 
országnak van törvényesen koronázott királya, Rudolf, ki ellen a II. Endre 
király aranybullájában biztositott ellenállási jog alapján fegyvert fogott 
ugyan, de nem azért, hogy a tróntól megfossza, hanem azért, hogy 
a nemzet törvényes jogainak tiszteletben tartására kényszeritse. Amelyik 
pillanatban a király ismét a törvény alapjára helyezkedik, Bocskay kész 
volt a koronás király tekintélyének meghódolni. A kénytelenség nyomta 
kezébe a fegyvert s az egész háboru folyamán Bocskay lojális érzelmei 
nem változtak. Nem elszakadásra, hanem a királylyal való megegyezésre 
törekedett elejétől fogva mindvégig s vezérének békés érzelmei áthatottak 
a mozgalom minden számottevő tényezőjére. FHangzottak ugyan szélső 
kivánságok is s egyesek azt mondották, hogy nem kell neki többé német 
király soha. De a Korponán országgyűlésre összegyült rendek Bocskay 
ösztönzésére olyan békefeltételekben állapodtak meg, melyek a koronával 
való megegyezés alapjául szolgálhattak. Másként a fejedelem azzal csökken- 
tette az engesztelhetetlenek számát, hogy seregének legvitézebb elemét, 
az eddig hontalan hajduságot Szabolcs és Bihar vármegyék némely puszta 
községeiben megtelepitette s ott jószágot adva nekik, az ország nemesei 
sorába emelte őket. Ekképen ki lévén elégítve és jövendőbeli megélhe- 
tését biztosítva látva, a hajduság is Bocskay békepolitikáját támogatta, 
mely arra irányult, hogy a magyarságot kibékítse koronás királyával, ezt 
pedig a török szultánnal, kivel 1593 óta gyilkos háboruban állt. 

A prágai udvarban sokáig hallani sem akartak a magyar , lázadók"- 
kal való béketárgyalásokról s fegyverrel kivántak velök végezni. Csakhogy 
ez a fegyver az egyesült magyarsággal szemben tehetetlennek bizonyult. 
Másként az egyre betegebb Rudolf sem volt következetes s hol ide, hol 
amoda hajlott. Egyszer irtó háboruval fenyegetőzött, másszor meg vagy 
a törökkel, vagy Bocskayval akart külön, titokban megegyezni. E mellett 
családja tagjaival is egyre élesebb ellentétbe lépett s különösen öcscsét 
és leendő örökösét, Mátyás főherczeget gyűlölte meg engesztelhetetlenül, ki 

ennek következtében s a jövendő esélyeivel szemben mindinkább a magyarok 
megnyerésére volt kénytelen gondolni. Mindazáltal a béketárgyalások szer- 
telen nehézségbe ütköztek, noha Rudolf elég hamar (1605 tavaszán) 
felhatalmazta az alkudozásokra Mátyás főherczeget. Ezek meg is indultak, 
de a német kényuralom még mindig nem érezte magát annyira megtörve, 
hogy teljesítse a magyar nemzetnek országgyülésileg megállapított köve- 
teléseit, noha egytől-egyig szentesített törvényekben gyökereztek. Végre 
1606. januárban Bécsben hivatalosan és ünnepélyesen megkezdték a tár- 
gyalásokat, melyek csak döczögve haladtak ugyan, de egyrészt a magyarok 
bölcs engedékenysége, másrészt a császár és Mátyás főherczeg viszonyának 
elmérgesedése mégis folyton közelebb hozta a küzdő feleket. 1606. junius 
23-án csakugyan létrejött az a megegyezés, mely bécsi béke néven ismeretes 
s később a magyar törvénytárba igtatva a magyar politikai szellem egyik 
legnagyobbszerübb alkotásának bizonyult. Bocskay István megkapta Erdélyt 
s Felső-Magyarország némely vármegyéit, a nemzet katholikus és protes- 
táns elemei megnyerték a vallásszabadságot s a király kötelezte magát, 
hogy visszaállítja Magyarországnak régi törvényes hatóságait s azt azután 
saját törvényei szerint fogja kormányozni. A király és a nemzet kibékülését 
betetőzte a török béke, mely Komárom alatt ott, hol a Zsitva vize 
a Dunába szakad, a Zsitvatoroknál november 11-én a király, a szultán 
és Bocskay fejedelem követei közt köttetett s zsitvatoroki béke névvel 
él történelmünk lapjain. 

Nagy és áldásos fordulatot jelez hazánk történetében a bécsi és 
a zsitvatoroki béke s létrejöttük dicsősége első sorban Bocskay István 
hazafias mérsékletének és politikai bölcseségének érdeme. A bécsi béke 
eltörölte az évtizedes rémuralmat, visszaadta az országot a magyarságnak, 
kizárta az idegen hatóságok önkényes beavatkozását s a három részre tépett 
magyar államterületen a hatalmak bizonyos egyensúlyát teremtette meg. 
Maga Bocskay — a nagy mű megalkotója — élvezhette a király és a nemzet 
közötti kibékülés gyümölcseit a legkevésbbé. A harmadfélévi uralkodás nehéz 
gondjai és gyakori keserüségei megviselték szervezetét, kimeritették erejét 
rohamosan. Még a béketárgyalások folyamán (1606 tavaszán) veszedelmesen 
megbetegedett s pár hóval a megegyezés után, 1606. deczember 29-én 
Kassán befejezé nemes életét. Sírva, keseregve sereglett a hálás magyarság 
ravatala köré s holttestét Gyula-Fehérvárt az ottani öreg templomban tette 
örök nyugalomra. Hialála megadta az alkalmat mindazoknak, kik a bécsi 
békének nyilt vagy titkos ellenségei voltak, hogy a béke művére támadjanak 
s egy pillanatig csakugyan úgy látszott, hogy Bocskayval a kiegyezést 
is eltemetik. Megkezdték a romboló munkát mindenfelől s az ellenforra- 
dalom élére maga Rudolf király állt, ki noha már elfogadta, utólag szét 

akarta mindkét békeokmányt tépni. Biztatásaira a rendbontó elemek Erdély- 
ben és Magyarországban egyaránt megkezdték romboló munkájukat. Amott 
trónkövetelők zavarták a békét, itt meg a nemesség és hajdusok, katholikusok 
és protestánsok kaptak hajba, a török meg ismét háborura készült. Zür- 
zavar és fejetlenség harapózott el országszerte, habár a hazafias elemek 
Illésházy István vezetése alatt Bocskay munkájának megmentésén fáradoz- 
tak. Immár Illésházy köré csoportosultak mindazok, kik a bécsi észsitvatoroki 
béke sértetlen fentartásában látták hazájuk üdvét és megmentését. Sőt több 
forgott immár koczkán, nemcsak a magyarságról, hanem a Habsburgok 
világhatalmi állásának fentartásáról volt immár szó s csakhamar kitünt, hogy 
a magyarság nemcsak önmagáért küzd, hanem uralkodóházáért is, s hogy 
ő a Habsburgok hatalmi állásának legszilárdabb támasza. A beteg, beszá- 
mithatlan Rudolf nemcsak az új viszonyok felforgatásán dolgozott, hanem 
öcscsét és törvényes örökösét, Mátyás főherczeget önkényesen, erő- 
szakosan örökösödési jogaitól igyekezett megfosztani. Természetes, hogy 
a Habsburgok e családi viszályát minden ellenségök ki akarta aknázni 
s csak leste a pillanatot, hogy reájok törjön. A magyar hűség azonban 
meghiusitotta e törekvéseket. A magyarok Mátyás főherczeghez csatlakoztak 
s lehetővé tették neki, hogy törvényes jogait megóvja. Magyar hadakkal 
Csehországba vonult s Rudolfot olyan egyezségre kényszeritette, minőt 
a viszonyok változása kikerülhetetlenné tett. Öcscse javára le kellett mon- 
dania Magyarország, Ausztria, Morva és Szilézia birtokáról; kiadta a szent 
koronát is, melyet a magyarok határtalan lelkesedésselkisértek haza s ország- 
gyülésökön 1608. november 16-án királyukká választották, három nappal 
később pedig megkoronázták Mátyás főherczeget. 

II. Mátyás király trónralépte látszólag Bocskay nagy alkotásainak 
diadalát jelentette. A török béke végleg megköttetett, a bécsi béke tör- 
vénybe igtattatott, az ország élére a nádorispán, Illésházy István lépett. 
Erdélylyel is megegyezés létesült s ott a trón az ifju Báthory Gábornak 
jutott. Csakhamar azonban az udvari kamarilla ismét megindította a bécsi 
békében lefektetett elvek elleni nyilt és titkos küzdelmet. Illésházy nádor 
hamar meghalt s utóda, Thurzó György, nélkülözte elődjének dús tehet- 
ségeit s imponáló tekintélyét. 

Különben sem volt igaz hive a bécsi békének s a benne lefektetett nagy 
politikai elveknek. Buzgó protestáns volt ugyan, de ama kevés főurak közé 
tartozott, kik annak idején nem csatlakoztak Bocskayhoz; sőt a béketár- 
gyalásokban Thurzó egyenesen azt tanácsolta Mátyás főherczegnek, igérjen 
meg mindent, hisz az igéretet úgy sem kell megtartani, mihelyt a magyarok 
letették a fegyvert. Midőn tehát immár reá, mint az ország nádorára bizatott 
a bécsi béke feletti őrködés, ezt a tisztét elég lanyhán teljesitette 

s különösen az iránt a politikai hivatás iránt volt kevés érzéke, melyet 
a bécsi béke Erdélynek a magyarság fenmaradása körül kijelölt. Az udvar 
határozottan Erdély hatalmi és jogi állásának megdöntésén fáradozott. 
Mint Mihály vajda alatt történt, még az oláhságot is Erdélyre igye- 
keztek zúditani. E politikát most már nem a Basták és Belgiojosok, 
hanem magyar urak képviselték s 1611-ben Forgách Zsigmond, Felső- 
Magyarország főkapitánya nagy sereggel be is tört Erdélybe, hogy 
Radul oláh vajdával egyesülve birtokba vegye. De pórul járt s teljes 
vereséget szenvedett. Támadása azonban alapjában megingatta az ifju 
Báthory Cábor trónját, kit végre saját emberei öltek meg s kitől az 
ország már előbb elszakadt, hogy Bethlen Gábort ültesse a fejedelmi 
székbe. Ez 1613 őszén történt. Bethlen választása a törvényes formák 
között ment végbe. Az országgyűlés egyhangulag megválasztotta, a szultán, 
a legfőbb hűbér úr pedig megerősitette a fejedelmi székben. Maga Gábor 
fejedelem békét akart, hogy elpusztult, elszegényedett országa kiheverhesse 
a múltak szenvedéseit. De az udvari politika nem hagyott neki nyugtot. 
A király hivei minden legcsekélyebb ok, sőt hadüzenet nélkül mindenfelől 
rátörtek s egymásután hódoltatták meg az erdélyi területet. Hasztalan 
fordult Bethlen a királyhoz, a nádorhoz, hasztalan botránkoztak meg 
a magyar vármegyék az oktalan, rabló politikán, mely új török háboruval 
fenyegette az országot. Az udvar Bethlen Gábor megbuktatását tűzte ki 
czéljául s e czélról akkor sem mondott le, mikor a porta komoly fenyege- 
téseire látszólag megbékült Bethlennel (nagyszombati béke 1615). Csakhogy 
a békét nem hajtotta végre, hanem pénzzel támogatta s összeesküvésre 
csábitotta az erdélyi elégületleneket, a portán meg a legkétesebb eszközökkel 
dolgozott a fejedelem ellen. Bethlen Gáborral azonban egy hatalmas, katonai, 
diplomácziai, kormányzati dolgokban kiválóan járatos egyéniség ült Erdély 
trónjára, ki ellenségei minden fondorlatátmeg tudta hiusitani. Az első percztől 
kezdve tudatosan és bölcsen az ország megnyugtatásán, a haderő újjászerve- 
zésén, a pénzügyek rendezésén fáradozotts már 1616 végén abban a helyzetben 
volt, hogy midőn az udvar hivei nagy sereggel törtek országába, nemcsak 
kiverte, hanem Felső-Magyarországba, királyi területen is üldözhette őket. 
Az udvart ez annyira megijesztette, hogy újra békét kötött Bethlennel, de 
természetesen nem azért, hogy megtartsa ; tovább is folytatta a régi üzelme- 
ket s ekképen az udvari politika végleg a török karjaiba hajtotta a fejedelmet. 

E közben Magyarországban is egyre féktelenebbül érvényesült a 
kamarilla azon törekvése, hogy a bécsi béke elveit kiforgassa, a magyar 
kormányzatot megszüntesse, a vallásszabadságnak véget vessen s német 
katonai uralmat léptessen életbe. Mikor 1616-ban Thurzó nádor is meg- 
halt, szabadnak hitték a tért, el akarták törülni a nádori intézményt, sőt 

a szabad királyválasztást is. A spanyol királyhoz fordultak segitségért; az 
volt a szándék, hogy spanyol katonasággal rakják meg Pozsonyt s a katonák 
segélyével ismét kiviszik a szent koronát az országból, a rendeket meg 
Ferdinánd stiriai főherczegnek királyul való elfogadására s a nádor- 
választás elejtésére kényszeritik. A király elis halasztotta az országgyűlést, 
mig az igért spanyol katonaság meg nem érkezik. Ez azonban elmaradt 
s az országgyülést nélküle kellett megtartani. Igy Mátyás király elejtette 
kényuralmi terveit, nem vitte el a koronát s nádort is választatott, mire 
a rendek nem szivesen ugyan, de királylyá választották a vallásüldözéseiről 
már nagyon ismert Ferdinánd főherczeget, ki csakhamar, II. Mátyás halála 
után (1619. márczius 20.) mint II. Ferdinánd koronás király tényleg trónra 
lépett. Akkor már — még az előző évben — kitört Csehországban a for- 
radalom s megkezdődött az a nagy világháboru, mely a következő harmincz 
évben Közép-Európa nagy részét feldúlta s hazánk sorsára is döntő befolyást 
gyakorolt. Két elkeseredett, engesztelhetetlen táborra oszlott akkor Európa, 
melynek egyike a császárért, másika a császár ellen forditotta fegyverét, 

Természetes, hogy a német részről évek óta belnyugalmában, leg- 
fontosabb életérdekeiben fenyegetett Erdély s fejedelme Bethlen Gábor nem 
foglalhatott másutt helyet, mint a császár ellenségei közt s az elkeseredett, 
jogaiban, vallásos hitében oly mélyen sértett Magyarország meleg rokon- 
szenvvel támogatta a fejedelmet. Mint a csehek, kik segitségét kérték, 
akképen a magyar urak és vármegyék számosan kérték, biztatták, nyomuljon 
be az országba s vessen véget testi-lelki rabságuknak. A magyar közlélek 
egy hires röpiratban, a Magyarország Panaszá-ban (Guerela Hungariae) 
nyilatkozott meg s megható módon sorolta fel keserves szenvedéseinek 
hosszu lajstromát. Maga Bethlen is fegyvert fogott, a városok és várak 
megnyitották neki kapuikat s a IKassán összegyült felső-magyarországi 
rendek főgondviselőjökké, fejedelmökké választották. Csakhamar hatalmába 
kerültek a dunáninneni részek, Pozsony város, a vár és a szent korona. 
A csehekkel együttesen Bécset is vívta, de mielőtt bevehette volna, engesz- 
telhetetlen ellensége Homonnay György Lengyelországból 8000 emberrel 
a felvidékre tört, Kassát és Eperjest igyekezett megverni s hátban fenye- 
gette Bethlent, ki félbenhagyta Bécs ostromát s magyar földre vonult, 
hogy az új ellenséget ártalmatlanná tegye. Még e sikerei közben megkezdte 
a fejedelem az alkudozásokat Ferdinánd királylyal s hosszabb fegyver- 
szünetet kötött vele. 

Beszterczebányán felvette ugyan a választott király czimét, de nem 
koronáztatta meg magát, noha kezében volt a szent korona, mert a koro- 
názás kiegyenlithetetlen ellentétbe juttatta volna a másik koronás királylyal. 
A csehekkel kötött szövetség mellett is lehetőleg a szabad kéz politikáját 

folytatta. Helyesen itélte meg szövetségeseit, mert a csehek ügye a fehér- 
hegyi csatában csakhamar végleg elbukott. Az udvar a diadal után Bethlent 
is fegyverrel akarta megalázni. De a háboruban kevés sikert aratott, két 
legjobb hadvezére, Dampierre és Bugnoy elestek és a magyarok az örökös 
tartományokat pusztitották. Lassankint bele kellett tehát törődnie a békés 
megoldásba. 1622. januárban Nikolsburgban Ferdinánd király s Bethlen 
fejedelem csakugyan békét kötöttek, mely lényegileg a bécsi béke meg- 
újitása. Bethlen lemondott a királyi czimről, kiadta a szent koronát, a kezén 
levő területeket. Viszont a király elismerte Erdély fejedelmének, a római 
birodalom fejedelmévé nevezte ki, s e végből Oppeln és Ratibor herczeg- 
ségeket adományozta neki, továbbá életfogytiglani birtokul Felső-Magyar- 
ország hét vármegyéjét Kassával. Csakhogy e szerződéssel ugyanaz történt, 
mint a bécsi békekötéssel. Az udvar nem tartotta meg, az ország jogait 
nem vette figyelembe s a vallásszabadság továbbra is irott malaszt 
maradt. Bethlennek még több izben ki kellett huznia kardját s noha egy 
izben az udvar leghíresebb hadvezérét, Wallensteint küldötte ellene, a feje- 
delem s a vele egyesült magyarság nemcsak megvédte, hanem szilárd 
alapokra fektette a bécsi béke alkotásait. A magyar részekkel gyarapodott 
Erdély erős maradt, tekintélye nőttön-nőtt, a külföld legnagyobb hatalmai 
keresték barátságát, szövetségét, a török tisztelni volt kénytelen a fejedelem- 
ség jogait, a német pedig nem merte önkényuralmi terveit valósítani. Bethlen 
Gábor fegyvere határt szabott a testi-lelki elnyomásnak s a magyarság nem- 
csak Erdélyben, hanem magyar királyi területen is aránylag békét és nyu- 
galmat élvezett s kiheverhette évtizedek fájdalmas szenvedéseit. 

Bethlen Gábor élete legnagyobbrészt katonáskodással, táborban, 
fegyverzaj közepett telt el s mint maga mondta, nem kevesebb, mint 
negyvenkét csatában vett részt. E mellett atyai szeretettel és a sok- 
oldalu szakember ismereteivel fáradozott a belső béke megszilárdíitásán, 
az állami intézmények reformján, a honvédelem, a pénzügyek és az 
igazságszolgáltatás javitásán, a közvagyon gyarapitásán, ipar és keres- 
kedelem fejlesztésén. Fővárosát, Gwyula-Fehérvárt külső kinézésében is 
országához méltó székhelyévé igyekezett tenni. Erődilményeit helyre- 
állíttatta, a várost nagyszerü épitkezésekkel diszitette, vizvezetékkel látta el 
s a főváros példájára a többi városok is fejlődésnek indultak. Országszerte 
mindenütt "mutatkoztak az erőgyarapodás, a vagyonosság, a haladás 
tünetei s a Mihály vajdák és Basták által véginségre juttatott Erdély 
csakhamar ismét az előre törekvő, előre jutó ország benyomását tette. 
Bethlen Gábor nemcsak vitéz katona, hanem hatalmas országszer- 
vező, az irodalom, a tudomány, a művészet buzgó pártfogója is volt. 
Mély vallásosság hatotta át kedélyét. Huszonhatszor olvasta át a bibliát 

s ,gyakorta való buzgó könyörgést kiván az Isten" kezdetü egyházi 
énekét ma is zengik egyháza hivei. Nagyon szerette a zenét és 
éneket s gondoskodott jeles udvari zenés és énekkarról az istentisztelet 
fényének és ájtatosságának emelésére. De különösen az irodalomra 
és iskoláztatásra viselt gondot. Tehetséges ifjakat külföldi egyetemekre 
küldött, kiváló külföldi tudósokat meg udvarába hivott. Maga is igen 
tanult ember volt, ki a tollat ép oly ügyesen forgatta, mint a kardot. 
De folyton gyarapitotta ismereteit, még a hadjáratok zajában is szorgal- 
masan olvasgatott és könyvei, melyeket külön e czélra készült kocsiban 
szokott utazásain magával vinni, hű kisérői és szórakoztatói voltak hadi 
műveletei közben is. Otthon meg szivesen és gyakran érintkezett külföldi 
tudósaival, Opitz Mártonnal, a jeles német költővel, Kopisch Jakabbal, 
ki csak rövid időt töltött Erdélyben, Áltstedttel, Bisterfelddel, Pucator 
Fülöppel, , az egész kereszténységben nagyhirü, nevü" tudósokkal, kik 
magyar szakemberek társaságában a fejérvári főiskolán hirdették a tudo- 
mány igéit. Ekképen udvarát, mint az egykoruak mondották, a nyugati 
polgárosodás szélső határpontjává, a szellemi élet ragyogó góczává tette, 
honnan az ismeretek sugarai az ország minden részébe elhatottak. Számos 
vidéki iskola keletkezett, melyet a bölcs fejedelem az elnyomott jobbágyok 
gyermekeinek is megnyitott. Ekképen fejezte be a nagy uralkodó Bocskay 
művét, valóban erőssé tette Erdélyt, a vagyonosság, a polgárosodás 
sziklaszilárd alapjaira fektette lételét s az ő örök dicsőségü érdeme, hogy 
munkája évtizedekig túlélte alkotóját. Bethlen Gábor idő előtt sírba szállt 
ugyan (fr 1629. november 15.), de Erdély még három évtizeden át hiven 
teljesíthette azt a nagy hivatást, melyet számára a bécsi béke kijelölt, 
háborithatlanul gondozhatta a magyarság legszentebb érdekeit s útját 
állhatta a német kényuralomnak és a török hóditásnak. 

Zrinyi Miklós a magyar költészet fejlődésében váratlan és tüneményes 
jelenség. A maga koráig egyetlen, aztán másfélszáz esztendővel tovább 
megközelithetetlen. Amit Petőfi Aranyról, nemzeti epikánk utolsó nagy 
képviselőjéről állit: teljesen illik reá is, nemzeti epikánk első nagy költőjére, 
hogy tenger mélységéből egyszerre bukkant ki tűzokádó gyanánt. Tenger 
csodája, költeményeinek gyüjteménye is — az adriai tengernek szirénája. 

Zrinyi Miklós egyszerre az igazi költő ragyogó nagyságában lép 
elénk. Méltán ragad meg bennünket a kérdés: hol született és tanult, 
micsoda szerencsés behatások ihletéből zendült meg kobza, hogy énekével 
költészetünket egyszerre a világirodalom magaslatának szinvonalára emelje : 
ami annál csodálatosabb, mert a versirás vallomása szerint nem volt 
mestersége, hanem csak a legutolsó gondja ; az ő foglalkozása a vitézi pálya 
volt, melyet a haza szolgálatára nagyobbnak és jobbnak tartott. S ebben 
a meggyőződésében, ebben a tudatában büszke önérzettel hirdette magáról : 


Nem irom pennával, 
Fekete tentával, 

De szablyám élivel, 
Ellenség vérivel 

Az én örök híremet! . , . 


És mégis, vallomása ellenére, épp annyira költő, mint vitéz; költő 
hivatásánál fogva, Isten különös kegyelméből, a múzsa felavató csókjától; 
vitéz származásánál fogva, hősök méltó ivadéka, lobogó vére öröklésével, 
lelke nemes bátorságával; amellett politikus, a Pázmány Péter és Eszterházy 
Miklós tanitványa, mélységes faji szeretettel, feláldozásra kész önzetlen- 
séggel: imádott nemzetének századában és még másfélszáz esztendőnél 
tovább legnagyobb epikusa, hadvezére és államférfia. 

Zrinyi egyszerre, szinte egyidőben lett az ország első leventéjéből 
a nemzet legelső hadi tudósa, katonai remek-irója és legelső epikusa, 

a magyar dicsőség örök énekese. De egyelőre babérok helyett inkább 
cserkoszorura vágyott, iratai kiadása helyett inkább a báni kormány elfog- 
lalására gondolt. A Murától le a kalpói végek vonaláig többé nem 
a török, hanem ő támad. Bent tisztelik, a hódoltságban rettegik : a török 
gyermekeket nevével ijesztgetik. Csak 1651-ben, felesége kora halála után, 
tér vissza múzsájához : a kedvest két megható elégiában elsiratja, vallásos 
megadását a Feszületre szóló fenséges ódájában elzengi, aztán költeményeit 
sajtó alá rendezi és Bécsben közrebocsátja. Gyüjteményének czime : 
Adriai Tengernek Syrénája — Groff Zrini Miklós. 

Kisebb verseiben és nagy époszában megérzik az idegen költészet, 
olykor a régi római klassziczizmus, rendszerint az olasz megújhodás 
nagy énekeseinek ihletése: szellemében és megnyilatkozásában azonban 
mégis mindig nemzeti és eredeti. Amit lelkébe fogad, lelkében átdolgozza, 
s a maga hatalmas egyéniségének ismertető jegyét reányomja ; úgy, hogy 
ez már szinte annyira az övé, mint amit maga képzel, gondol és teremt. 
Műveltsége a nyugati haladásban gyökerezett, alkotó tehetsége az olasz 
költészet mesterei művein érlelődött: de eszejárása, törekvése, érzése és 
kifejezésmódja egészen magyar. A saját fajának, különösen a XVII. század 
magyarjainak szól, de műveltségénél fogva oly érzéseket és oly eszméket 
örökit meg, melyek sajátos vonatkozásaikkal és nemzeti bélyegükkel is 
általános érdeküek és mindig igazak ; azért minden idő magyarsága gyö- 
nyörködhetik és lelkesedhetik rajtok ! Valóban kisebb versei és nagy éposza 
éppen tartalmuk becsénél és alkotásuk művészeténél fogva nem avulnak el az 
idővel ; mert mindaz, ami a költészetre életet lehel és életet biztosit s a muló 
ember művét az örökkévalóság körébe emeli, ma is egész közvetlenséggel 
és frisseséggel érint bennök: az érzések elevensége és heve, az eszmék 
fensége és igazsága, kivált a teremtő erő eredetisége és öntudatossága. 

A Szigeti Veszedelem nagy oltára a nemzeti megváltás eszméjének. 
Czélja az volt, hogy az igaz hittől elszakadt, felekezetekre oszolt és bűnbe 
esett magyarság megtérése a haragvó Istent kiengesztelje ; vallásos fellán- 
golásával és megtisztító harczával a törököt kiverje, az országot a pogány 
iga alól a kereszténység dicsőségére felszabadítsa s ekkép Isten a törököt, 
haragja vesszejét eltörje. A Szigeti Veszedelem ennélfogva vitézi küzde- 
lemről, hősi halálról: a szigeti leventék önfeláldozásáról s a szigeti Zrinyi 
Miklós vértanuságáról beszél. 

Ezt a közeli történeti eseményt, a költő, az ő magasztos felfogá- 
sával és művészetének erejével az isteni beavatkozás körébe, az egész 
nemzet sorsára kutató változás jelentőségére birja emelni, úgy amint 
az a török hódítás óta, több mint száz esztendeje, az egymást követő 
nemzedékek szellemében kifejezésre jutott. Mert az eszme nem kizárólag 

a Zrinyi eszméje. Amikor az lelkében megszólal: csak a nemzet lelke 
nyilatkozik meg benne. A XVI. században az általános bűntudat és köl- 
csönös vádaskodás rajongásából, az erkölcsi megújhodás szükségének és 
a nemzeti fölemelkedés vágyának érzetéből fakad ki e nagy eszme, mely 
annyira belement a nemzet lelkébe és szivébe, hogy az országos rendek 
már az 1542. törvények második czikkelyében végzésileg jelentik ki, mikép 
a magyar nemzetet haragjában bűneiért veri a megbántott Isten s már ennek 
az időnek töredelmes énekeiben, vallásos elbeszéléseiben és fejtegetéseiben 
ez a felfogás újra meg újra megjelenik. S ez a nagy eszme egész jelentő- 
ségében, megokolásával és szinezésével, hagyományul száll át a XVII. 
századra, mely a maga vallásos rajongásában épp oly elevenen és erősen 
érezé és hirdeté: ott lüktet az ő vérében, ott zúg át az ő lelkében, 
a közszellemben és közfelfogásban gyakran kifejezésre jut. Meg-megjelen 
a történeti munkákban, mint Istvánffy Miklósnál, az állami okmányokban, 
mint Esterházy Miklósnál és levelezésekben, mint Wesselényi Ferencznél, 
hogy az Isten haragjának és büntetésének oka az ősi hitben való meg- 
fogyatkozásunk és különböző felekezetekre szakadásunk, azért Istent meg 
kell kérlelni, következéskép a nemzetet meg kell váltani. 

Ime, a Szigeti Veszedelem eszméje lényegében már rég meg volt 
s több mint száz esztendeje a köztudatban hatott, hogy költőnk a maga 
hatalmas erejével, egész nagyszerüségében emelje ki. S ha az a lángész, 
ki a nemzeti eszméket és érzéseket, melyek emberöltője lelkében és szivé- 
ben élnek, a leghatalmasabban fejezi ki: — Zrinyi bizonynyal az! Az 
egyszer megkapott és felemelt nemzeti eszme kifejtésére gazdag képzelettel 
ontja a leleményt, biztos kézzel szövi a szerkezetet és biztos ecsettel irja 
a jellemzést: épp abban a legérdemesebb, amiben a legtöbb költő gyenge, 
a teremtő erő megnyilatkozásában s épp abban a leggyengébb, amiben 
a legtöbb mesterkedik, a nyelv és verselés kezelésében. Zordon szólásával 
és nem egyszer bántó darabosságával krónikás elbeszélőink hagyományos 
szinvonalán mozog: teremtő erejének hatalmas lendületével azonban a leg- 
nagyobb művészek közé emelkedik. 

Tárgya: Sziget védelme, hőse, amint említettük, a szigeti Zrinyi 
Miklós, kinek vitézi küzdelmébe nemes haláláig magasztos csodák szövőd- 
nek bele. S a történeti események ezzel elvesztik rideg és száraz szinüket, 
esetleges voltukat, mert a költő úgy szemeli ki, úgy rendezi el, úgy hozza 
kapcsolatba őket, hogy nagy eszméjének és sajátos czélzatának érvénye- 
sitésére az isteni beavatkozás eszközeiül szolgáljanak. 

Isten az égből földre tekintve és a magyarok erkölcsi romlottságán 
fölgerjedve, maga határozza el büntetésüket, maga küldi Mihály arkangyalt 
Alecto pokolbeli furiához, hogy Szolimánt felbujtsa és meginditsa Magyar- 

ország, következéskép Sziget ellen. A török császár az ő választott eszköze, 
haragja vesszeje s amikor közeledtére Zrinyi Miklós a kereszt elé térdel 
és segedelemért fohászkodik, Isten meghallgatva maga tudatja vele, minek 
jeleként a kereszt háromszor lehajlik hozzája, hogy Szolimán ellene jő, 
de az ő kezétől elesik; azután ő is vértanuságot szenved, de szép lelke 
égbe száll; a szigeti hős az ő választott eszköze, a nemzeti váltság letéte- 
ményese. Ha van tehát, aki a magyarságot meglakoltatja, van aki meg 
is szabaditja, egyenesen Isten rendeléséből, tündöklő akaratából. Zrinyi 
Miklós a maga vallásosságának és hazafiságának emelő erejéből mindvégig, 
homlokán ezzel a jegygyel halad előre, azért egész szigeti pályája a ragyogó 
dicsőség lángirása; a védelem folyamán örökkön ott lebeg felette, mint az 
Úr lelke a vizek felett, Isteni küldetése s e küldetés befejezéséig, végzete 
betöltéséig sem el nem eshetik, sem semminemü kudarczot nem vallhat. 
Mert mint igazi végzetes bajnok, a költemény főhőse, aki az égi czélzat 
főképviselője, nem pedig öntudatlan eszköze, mint Szolimán, erkölcsi 
nagyságban és kardforgató vitézségben magasan fölötte áll ennek és még 
magasabban valamennyi leventének. Azért le nem győzhető: csak győze- 
delmeskedhetik; ha veszedelemben forog, Isten maga oltalmazza meg; 
mert Mehemet szablyáját sisakjáról, Delimán dárdáját paizsájáról az ő 
angyala forditja el. 5 küzdelme végén, amikor Sziget megrontására a tűz, 
szél és minden egyéb elem, sőt a bűvész Alderáa szavára a pokolbeli 
ördögök is egyesülnek, Isten maga küldi el Gábor angyalt egyik kezében 
pálmaággal és koszoruval, másik kezében lángpallossal, angyali sereg 
kiséretében hozzája, hogy megvigasztalja és megsegitse s maga növeli meg 
erejét és ékesiti meg végét, hogy választott hőse a törökség két legnagyobb 
vitézének, Delimánnak és Szolimánnak győzelmes elejtésével, ezek holt- 
testéről emelkedjék az égbe. Mert lelkét a többi szigeti leventék lelkeivel 
a Gábor angyalai fölviszik Isten eleibe, egyenesen az ő rendelése és 
tündöklő akarata szerint s ott szép muzsikaszó fogadja őket! 

Az éposz ekként az égből indul ki és az égben végződik: de küz- 
delme a földön foly. Sziget megdől, hőse és őrsége elvesz, Szolimán 
elpusztul, a török hóditó hatalom megtörik: de Zrinyi a maga küldeté- 
sében csodálatos vitézségével és magasztos halálával, a vallásosság és 
hazafiság legszebb erényeivel kiengeszteli istent nemzete iránt, önfeláldo- 
zása megváltja azt. S mig magának ragyogó koronát örök. csillagokból 
adat: fajának ragyogó példát mutat a nemzeti erények kifejtésére, az 
igaz vallás oltalmára és a török megtörésére. Az isteni kegyelem és 
a nemzeti védelem újra egyesülhet: a magyar a nagy Mindenható vezetése 
és pártfogása alatt vívhatja meg a harczot az ország felszabaditására ! 
Mert az éposz eszméjében a nemzeti váltságot hirdeti, de czélzatában 

ezt a feladatot szolgálja, mely a költő egész életének fölemelő törekvése 
volt. Azért ajánlja éppen művét a magyar nemességnek, hogy azt föl- 
élessze és egyesitse a nagy és szent háborura lelkesitse; mert felfjogásaként 
a felszabaditás egyedül csak a magyar nemzet kötelessége lehet. Maga 
volt, aki a török igát okozta; maga legyen, aki azt összetöri — nemzeti 
hadvezér alatt nemzeti hadsereggel! 

A törökkel megkötött hosszas béke kényszerü nyugalmában s új 
boldogságának, C. Lőbl Zsófiával való házasságának marasztó tűzhelyénél, 
visszatér kedvencz katonai iróihoz, megint olvas, jegyez, elmélkedik 
s 1652 végéig egész könyvet ir össze, a Vitéz Hadnagyot, szerény 
vallomásként nem azért, hogy másokat tanitson, hanem azért, hogy 
maga tanuljon, esetleg a jövendő nemzeti harcz reményében. Fejtegetései 
a hadművészet egyes kérdéseiről, a vitézség egyes körülményeiről és föl- 
tételeiről, a magyar hadi szervezet hiányairól, különösen a vezérnek és 
katonaságnak hivatása helyes betöltéséről szólnak. Eszméi a római vagy 
a XVI. és XVII. századi olasz katonai munkákban gyökereznek: de 
egyéniségénél és feldolgozásának érdeménél fogva, oly világosan, szabatosan 
és határozottan fejti ki őket, hogy még ott is önállónak látszik, ahol nem 
eredeti; mert elméleti ismeretét a gyakorlati tapasztalással őrzi ellen és 
gyakorlati tapasztalatát az elméleti tudás tételeiben összegezi. Tapasztalásra 
pedig mindig alkalma nyilt, mert a török a béke ellenére mindig fészke- 
lődött s ő a Muraközön és bánsági területén mindig visszavágott, a végek 
védelmét mindig annyira szivén hordta, hogy még a stiriai rendektől 
kapott lakodalmi ajándékát is azok erőditésére forditotta. A pogányságnak 
igazi ostorozó réme volt, ki vereséget sohasem szenvedett, hanem époszi 
nagy hőse módjára mindig győzött! 

Mint kormányzó, hadvezér és államférfi már ebben az időben 
a legelső volt, az egyetlen magyar hazafi európai látókörrel: az 1655-iki 
országgyűlésen a király mégis Lippay György esztergomi érsek csel- 
szövésére kihagyta a nádorjelöltek sorából; s az elhalt Pálffy Pál örökébe 
Wesselényi Ferencz ült, kit inkább szerelmi kalandjairól emlegettek. 
Hősünknek épp a maga páratlan nagysága, népszerüsége, az erdélyi 
fejedelemmel való barátsága és erős magyarsága volt a bűne: az udvar félt 
tőle. Pedig ha ő nádorrá, öcscse Péter bánná lesz, milyen más fordulatot 
vesz vala nemzeti történetünk! Fájó sérelmének és háborgó haragjának 
elnyomásával osztozik pártja küzdelmében, mely az örökletesség tana ellen 
legalább egyelőre a szabad királyválasztás jogát megmenti : osztozik a koro- 
názás pompájában, melyen a királyasszony koronázásakor ő viszi elől 
a királyi pálczát. Hazatérve a posavinai jobbágyak lázadását Novigrád 
és Sziszek között leveri, az udvari párt hazafiatlan rágalmára, hogy 

a magyar a Fiabsburgok nélkül meg nem élhet, feleletül világbiró Mátyás 
képében a nemzeti királyság ragyogó fényét és diadalmas erejét meg- 
rajzolja; a kezére bizott végek vonalán a régi magyar vitézség és dicsőség 
zászlaját fennen lobogtatja. Az erdélyi fejedelem bukása keserves csaló- 
dással, a maga kis fiának elvesztése emésztő gyötrelemmel tölti el; mert 
abban kereste a Habsburgok családfájának korhadozása miatt a nemzeti 
királyság visszaállítása esetében jobb jövőnk felvirágzásának biztató zálogát, 
s ebben látta a maga nevének, kardjának, lantjának örökösét, a Zrinyiek 
viruló megmaradásának édes igéretét: de a csalódásból és szenvedésből 
a hazaszeretet erejével fölemelkedett, hogy fenséges vallomása szerint az 
utódok hiányát , örök dicsőséggel pótolja s magát szabadon, egészen 
az Isten és haza szolgálatára szentelhesse!" 

A pogány ellen vitézkedik és izgat. Amikor a török 1660-ban 
Váradot fenyegeti, ő hirtelen visszatorlással a leégett Kanizsa alatt terem, 
azt sikeresen vívja, mig a bécsi kormány tilalmára el nem hagyja: kitörő 
haragjában kardját a földhöz vágja és úgy vonul vissza Csáktornyára. 
Felháborodásában a nemzet felháborodása izzik! S amikor Várad elesett, 
a nemzeti csapás közvetlen hatása alatt vonagló szivvel, mélységes meg- 
ihletődéssel megírja a Török Áfium ellen való orvosságot, a legnemesebb és 
legderekabb Riadót, mely valaha elhangzott. Gyújtó lángszavával kiáltva, 
üvöltve figyelmezteti a magyart a veszedelemre és szólitgatja a nemzeti 
fölfegyverkezésre, mert idegen segítségben hiában bizakodik: csak maga 
mentheti meg magát, magyar hadvezér alatt, nemzeti állandó hadsereggel. 
S kifejti ennek katonai szervezetét és politikai megokolását, épp annyi 
tudással, mint hazafisággal. Felfogása Machiavellire vall, de a mi viszo- 
nyainkhoz alkalmazkodik. Zrinyi mindvégig a nemzet felszabadítása és az 
európai kereszténység védelme érdekében beszél, szónokol, érvel, mialatt 
rajongó érzéseinek viharán és fényes érveinek során keresztül fel-feltör 
szivéből a féltő és szerető kiáltás : , Ne bántsd a magyart!" 1661-ben a Mura 
folyó balpartján, ahol a Kanizsa-patak beleszakad és a Dráva vize egyesülésre 
tör elő, Uj-Zrinyivárat emelteti, oly buzgósággal, hogy maga is napon- 
kint három órán át talicskázza a földet s a török oly megdöbbenésére, 
hogy a szultán a kanizsai basát megfojtatja, amiért e munkálatot meg 
nem akadályozta. Hősünk lázas készülődésében a nemzet izgalma lobog ! 
1662-ben pedig, még az épités közben, mikor Montecuccoli séta-hadjárata 
miatt Kemény János fejedelem Nagy-Szőllősnél elesik s Erdély korának 
egyik legszebb boglára, elpusztul, minek tetőzéseként a nemzeti elégület- 
lenség szava ellen a gőgös olasz egy nagyzó és vakmerő röpirattal 
védekezik a maga dicsőitésére és a magyarság hadi tudományának, sőt 
hadi vitézségének becsmérlésére, Zrinyi nemzete jó nevének védelmére 


KOSZT ANNE T-7r7 vana CÉ VNENENNEES v. v § HENK e 
TD uzttáttán, TELL s EURA el NANA Ke I GYUHAPÁNEtI KELNE VUKTESZTÜÁNTKaa ( .-dfal VÖ LÉNÁRT ZZOYÉNEKSA MLÓOAATZAGAN I SUN ÉSTT ONT TNREKETTTT ETV TALET SETAL ESA OTA TOT 


kel névtelen levelében, mely egyik leghatásosabb irata. Szellem, tudás, 
csattanó élez, maró gúny, mély hazaszeretet és nemes önérzet mutatkozik 
benne, az előadás világosságával, a meggyőzés erejével. A felháborodás és 
megvetés erős hangviharával játszva, végül a szánalomnak és nevetségnek 
dobja oda a nagyképüsködő hadvezért. Az ő haragjában és gyűlöletében 
a nemzet haragja és gyűlölete tombol, mely előtt elfogódva és meg- 
igézve állunk meg, mint valami megdöbbentő förgeteg hatalma előtt. 
De aztán elgondolkozunk és elszomorodunk rajta, hogy micsoda idegenség 
és engesztelhetetlenség volt a király táborában, mikor az ország védelmére 
hivatott felek ilyen hangon beszélnek egymásról, mikor a magyar hazafiak 
nemcsak a török, de a birodalmi vezérek ellen is küzdeni kénytelenek. 
Montecuccoli és Zrinyi ettől fogva szemközt áll egymással. Mert a meg- 
alázott és megsértett olasz feledésre nem, csak boszura áhit. Montecuccoli 
az udvar képviselője, a nagy halogató, Zrinyi a nemzet megszemélyesitője, 
a merész támadó, Montecuccoli idegen, ki szolgál, Zrinyi hazafi, az is 
a legjavából, kinek hazája romlása, nemzete pusztulása, egész faja jövőjének 
koczkáztatása forog kérdésben s érte nagy őseként az önfeláldozásra kész. 
Montecuccoli a kitört háboruban a mahodizmus elvei szerint csak táborozik 
Óvár, Cseklész, Pozsony alatt s összedugott kézzel nézi, hogy vész el 
Érsekujvár elestével három vármegye; mig Zrinyi a varasdi gyülésen szer- 
vezkedik, seregével táborba száll s a törököket a Szávánál, Buda táján, 
a Muraközben, Esztergomnál és az elesett Érsekujvárnál egymásután 
megveri, a hazavonuló nagyvezért üldözőbe veszi, utóhadát elszórja, 
a keresztény foglyokat kiszabaditja, Zrinyivárt győzelmesen megoltalmazza, 
a Stájerországba siető tatár csapatot visszanyomja, a kanizsai vidéket 
be-beszáguldva s egyszerre Óvár alatt teremve a törökök magyarba öltözött 
rablóraját megsemmisiti. Minden megjelenése egy-egy diadal, melyet 
Magyarország és Ausztria népe lelkesedve hall, sőt az egész német nemzet 
csodálva emleget. Ezek hatása alatt a bécsi kormány kénytelen meghivni 
a regensburgi tanácskozásba, kénytelen beleegyezni Montecuccoli leg- 
hevesebb ellenzésének daczára az 1664-iki téli hadjáratba, melyet épp oly 
szerencsével, mint eszélylyel hajtott végre. 

Zrinyi január közepén a Murán átkelve, Babócsát és Berzenczét 
megveszi, ezt az egész vidéket felmenti, a szigeti törököket megveri, Pécs 
városát megvívja, a pozsegai törököket megszalasztja, az eszéki, tornyokkal 
és várdákkal megerősített nagyszerü hidat lerombolja s ezzel a szultán 
összeköttetését a hódoltsággal elvágja, temérdek veszteséget okozva ember- 
ben, marhában, lőszerben, végre Segesdet elfoglalja és visszatér Zrinyivárba. 
Egész Európa bámult e gyors és vitéz meneten: a pápa köszönő levéllel, 
a király herczegi czimmel tüntette ki, Stájerországban és Regensburgban 

ünnepélyes körmeneteket tartottak győzelmeinek örömére: a hős hire és 
dicsősége ormán állott. Csak Montecuccoli gunyolódott és forrt ellene, 
ő és társai annál inkább törekedtek megrontani. Befolyásuk következtében 
Zrinyi nemcsak a háboru fővezére nem lehetett: de még seregének vezér- 
letében is osztoznia kellett Strozzi és Hohenlohe tábornokokkal, ami kínos 
kudarcot okozott. Mert Kanizsa megvétele, amit remélt, a tüzelő és 
várvívó szerek gyarlósága miatt nem sikerült; a nagyvezér megtámadása, 
amit sürgetett, Hohenlohe ellenzésére a kereszténység magasabb érdekeinek 
megóvása végett elmaradt: a német vezérek nem nyugodtak, mig a török 
elől biztosságba a Mura mögé nem menekültek. Zrinyi mint a szárnya- 
törött sas hullott alá a magasból. Következett Montecuccoli mentő 
küldetése és azzal Zrinyi teljes romlása. Mert várából az őrséget 
kiparancsolta. S a török a hős szemeláttára, a mi sokkal nagyobb sere- 
günk szemeláttára foglalta el és robbantotta fel azt. S következett a szent- 
gothárdi csata és vasvári béke, minden igaz hazafinak elborulására és 
elkeseredésére. Zrinyi csáktornyai otthonába vonult, felesége és két kis 
gyermeke körébe, majd a csáktornyai erdőségben vadászgatott Bethlen 
Miklós és Vitnyédy István társaságában, mig november 18-án egy vadkan 
áldozatául esett, szinte fiatalon, 44 éves korában. 

Zrinyi századában a magyarság legelső költője és hőse, hadvezére 
és államférfia volt s mint epikai elbeszélő és hadtudományi iró ma is 
a legelsők között foglal helyet: mert lelkéből a nemzet lelke szólt. Nagy és 
magasztos eszméjének megvalósulása az ország fölszabaditása a török alól, 
melyért irt és küzdött, nem rajta mult. Minthogy nem magának, hanem 
fajának élt, mint az örök nemzeti Géniusz megtestesítője: neve, emléke, 
dicsősége, fénye is örök, nemcsak magára, de egész fajára ragyog vissza! 

Mikor a durva önzés és pártoskodás kiirtotta a magyar nemzet 
szivéből az eszmények tiszteletét, az istenfélő testvérszeretetet, az önfeláldozó 
hazafiságot, reánk nehezedett a Gondviselés keze s elbukott a nemzet 
Mohácsnál. Ez volt a büntetés! Ez a csapás lesujtott és megalázott 
bennünket a porig, de szükséges volt a mi erkölcsi megtisztulásunkhoz ; 
mert e nélkül elpusztított volna bennünket a belső rothadás. 

Nemzeti életünknek erőpróbája volt ez a válság, amelyben össze- 
törött hazánknak középkori államszerkezete. A vihar erejével rázta meg 
az ország alapjait, de egyuttal megtisztitotta erkölcsi légkörét is, mert 
ujra fellángolt a szivekben a hitbuzgóság s az önfeláldozó hazaszeretetnek 
új hőseit és vértanuit szülte világra. 

Még a mi dicsőségben gazdag történelmünk sem mutathat fel 
egyetlen korszakban sem annyi hőst, annyi lángészt, annyi vértanut, mint 
a mennyit az Isten a XVI. és XVII. század adott a magyarnak. Nagy 
példákra volt ekkor szükségünk, hogy e nemzetnek megromlott és elalélt 
lelke új életre ébredezhessen! E példaadókat bőségesen is adta nekünk 
a Gondviselés bölcsesége. 

Vitéz katonák, államférfiak, költők, szabadsághősök, vértanuk földje 
volt ezidőben Magyarország. Történetünk pedig valóságos hősköltemény, 
mikor száz sebből vérezve védelmeztük életünket és alkotmányos szabad- 
ságunkat egyszerre két világhatalom ellen. Hazánkat kellett felszabaditanunk 
a török járom alól; nemzeti életünket és alkotmányos szabadságunkat 
pedig a császári politika beolvasztó kisérleteivel szemben kellett meg- 
védelmeznünk. 

Mennyi nyomor, mennyi szenvedés emléke fűződik e korszakhoz, 
mikor patakokban folyt a magyar vér s legjobbjainkat rabszolgaságba 
hurczolta a török, vagy pedig hazájában tette bujdosóvá az üldöző idegen 
hatalom ? ! 

Országunkat sanyargatta a török; a bécsi udvart pedig tehetségtelen 
politikusok, lelketlen tanácsosok befolyásolták, akik előkelő állásukat kapzsi- 

ságuknak és bűnös önzésüknek kizsákmányolására használták fel. Ezek 
a legyőzött magyar nemzetet megvetették s végleg a császári önkény és 
az idegen uralom járma alá akarták hajtani. 

Szabad zsákmánynak tekintették hazánkat és alkudoztak felette. Ha 
a békét egyes területek átengedésével biztosíthatták, megkérdezésünk nélkül 
darabolták szét az országot. Semleges területnek nézték, amelyet szabadon 
feldúlhatnak, mert ez az ország csak arra szolgált, hogy a török táma- 
dásokat Ausztria ellen fentartsa s a háboru borzalmait viselje. Egy-egy 
hadjárat után pedig úgy a győztes, mint a visszavonuló legyőzött fél 
a magyar vidékek feldúlásával, a nemzeti vagyon elpusztitásával iparkodott 
kárpótolni kiadásait. 

E nyomorban és véginségben kezdődött meg az a megváltó munka, 
amelylyel hőseink és vértanuink az erkölcsi megtisztulás tüzében meg- 
edződött nemzetet újra felemelték hivatásához. A hitviták felgyújtják a 
szivekben az élő hit erejét, amelyért őseink készek elmenni az üldöztetésig, 
a vérpadig, a gályarabságig. Szigetvár, Kőszeg, Drégely, Eger hősei 
példaadásukkal mutatják meg, hogyan kell feláldozni az életet a hazáért. 
A költők lantja megzendül és új eszményeket hirdet a kimerült nemzetnek. 
Szabadsághősök lépnek síkra, koczkára téve kényelmet, vagyont, életet, 
hogy boldogan menjenek a számüzetésbe, nyugodtan lépjenek a vérpadra 
a magyar szabadság szent eszméjének szolgálatában. Lepattog a szivekről 
az önzés salakja s a hazaszeretet tüze felolvasztja azt a durva kérget, 
amely anyagi érdekeivel megfojtotta a nemzetet Mohácsnál. 

Pázmány Péter ékesszólása versenyre lép a protestáns pásztorok 
hitbuzgóságával s a lelkekben az erős hittel együtt gyökeret ver az Isten 
félelme. Zrinyi Miklós kobza megzendül s személyében a nemzeti hős és 
igazi költő lép elő, aki , Szigeti veszedelmében" a magyar faj vitézi küz- 
delmeiről s az isteni beavatkozás csodáiról beszél. Az általános bűntudat 
szülte erkölcsi megújhodás szükségét hangoztatja és tettre lelkesíti századát. 

Ily termékeny közszellemben nagy eszmék lelkesedése heviti a nemzet 
lelkét. Visszaszerezni a hazát, megmenteni a veszélyeztetett alkotmányt; 
felszabadulni a török rabigából és a bécsi udvar jármából, hogy ősi 
szabadságunk hajnala újra felderüljön ! 

E sarjadzó reménységet elhervasztotta csakhamar a vasvári béke, 
amely a török és német békekötéssel kiszolgáltatta és szabad zsákmányává 
tette hazánkat egyszerre mind a két hatalomnak. E csalódás véres válságokra 
vezetett, mert a fegyveres ellenállásra gyenge nemzet kénytelen volt ben- 
sőleg szervezkedni, hogy életét megmenthesse. 

Országszerte megindult a mozgalom, hogy szervezze a nemzeti 
ellenállást. A fölkelés előkészítését a legkiválóbb főurak és közjogi méltó- 

ságok vették kezükbe. Élén állott gróf Zrinyi Péter, Horvátország bánja, 
a két Frangepán testvér, Nádasdy Ferencz országbiró, az elhunyt Wesselényi 
özvegye Széchy Mária, Rákóczi Ferencz, valamint Thököly István és 
Apaffy Erdély fejedelme. 

Mielőtt azonban ez a nagy nemzeti összeesküvés eredményeket 
tudott volna felmutatni, a habozó és ingatag lelkü Zrinyi Péter csüggedése 
útját vágta az egész mozgalomnak. Bécsbe sietett és felfedezett mindent. 

E lesujtó hir hallatára a nemzet letette a fegyvert, a vármegyék 
pedig felirtak a királyhoz, hogy hűségüket a kegyelemért felajánlják. 
De a békés kiegyenlítés helyett a megtorlás véres munkájához folyamo- 
dott a bécsi udvar. Megindult az üldöztetés. Megteltek a börtönök, meg- 
kezdődtek a jószágelkobzások s a fővezetőkkel együtt száz és száz nemesi 
család tagjai jutottak tömlöczbe. Gyanus volt mindenki, minden magyar 
főur pedig összeesküvő és lázadó. 

Két vérbiróságot alakitottak. Az egyiket Bécs-Ujhelyen a fogságban 
őrzött Zrinyi, Frangepán és a bécsi tömlöczben szenvedő Nádasdy 
számára ; a másikat pedig Pozsonyban, mely több mint 200 vádlottnak 
ügyében itélt. E biróságokban egyetlen magyar sem volt s a vádat nem 
a királyi ügyész volt köteles bizonyitani, hanem minden vádlottnak magának 
kellett igazolnia ártatlanságát. Nemcsak hogy a tanukkal őket nem szembesi- 
tették, de még a tanuk neveit sem mondották meg. 

Ily eljárásnak mi lehetett volna a következménye más, mint a tömeges 
elítélés és kivégzés?! 

Hiába kért Zrinyi és Frangepán kegyelmet, a vérbiróság őket halálra 
és előzetes kézcsonkitásra itélte. Ez utóbbi kegyetlenséget nem hajtották 
ugyan végre, de a két magyar főur feje a vérpadon hullott le. Háromszor 
vágott mind a két nemes fejre a hóhér csapása s követte őket ugyanazon 
a napon Nádasdy Ferencz, akit Bécsben végeztek ki. 

A pozsonyi vérbiróság pedig kiterjesztette működését az egész 
országra ; kiirtotta és megsarczolta a vagyonosabb magyar nemeseket. 
Zrinyi Péter özvegyét leányával együtt Gráczba vitték s ott a legnagyobb 
nyomorban tengődtek. Széchy Mária, az özvegy nádorné pedig szabadsá- 
gától megfosztva Bécsben nyomorgott. 

Igy fojtották el véres boszúállással és erőszakkal azt a mozgalmat, 
amely a magyar nemzet alkotmányos jogait és szabadságát akarta vissza- 
vívni. De a vértanuk sírján kizöldült a szabadság virága. Zrinyi véréből 
sarjadzott ki a magyar nemzet legnagyobb szabadsághőse és legönzet- 
lenebb ura és fejedelme: a mi nagy Rákóczi Ferenczünk! 

Szive oda volt nőve a munkácsi várhoz. Ott siratták ő és napa- 
asszonya, Báthory Zsófia, az őseihez visszatért I. Rákóczi Ferenczet, 
a férjet és fiut, ott mesélt a bán leánya a két gyermekének küzdelmes 
multakról. Kiment velük egy sziklapadra és megmutatta nekik a vidéket, 
ahol a honfoglaló magyarok először megpihentek. Azután neje lett Thököly 
Imre grófinak, a fejedelemnek. Három évig tartott a boldogság. Lelke 
gyönyörüsége, a munkácsi vár, ekkor veszélybe jutott. Környékén osztrák 
katonák szántották föl az utakat. A fejedelemasszony magára vállalta 
a védelmét. Óvta esztendőkig, mig csak titkára Mordon Dániel és a lázongó 
őrség cserben nem hagyták. Lipót császár kezére játszották a várat és 
Zrinyi Ilonának felelnie kellett a hosszas ellentállásért. A biróság itélt. 
Kis lányával együtt felküldték Bécsbe, a Szent Orsolyáról nevezett klastiromba, 
fiát, II. Rákóczi Ferenczet, a későbbi kuruczvezért pedig, aki akkortájt 
vékonyka legény volt, rábizták a neuhausi jezsuiták nevelésére. A birák 
úgy gondolták, hogy Zrinyi Ilona a zárdában nyugalomra fog térni. 
Ő azonban viharért imádkozott. 

Gyöngéd, kegyeletes csöndben hallgatták a bécsi Orsolya-szüzek 
Thököly gróf hitvesét. Nézték hosszu, selymes pillák alól, de meg nem 
értették. Mi lobbantotta ily keserüségre, miért veri ki homlokát a tűz 
úgy, hogy a verejték összecsapzotta barna haját? Az apáczák, mondom, 
a beszédből nem értettek egy szót sem. A klastrom levegője tele volt 
szelid altatóval, amelytől hunynak az emlékek. Ide ponyvázott, tört szárnyu 
kis madarak, fölszikkadt lelkek, feltámadásra képtelen, imbolygó szép árnyak, 
csirázó, ifju hazugságokból kivaczkolódott nők jártak-keltek itt. Egy-két 
viruló szervezet is akadt. A szent didergők mind e melegházba gyültek, 
hogy bujdossanak a napfény elől. Az ájtatos serailban várják az egyensúly 
aranykorát. Ide hozták a császár emberei Zrinyi Ilonát. Három esztendeig 
védte Munkács várát, mig végül megtörték. Birái az Orsolya-szüzek klas- 
tromába csukták, fiát, a kis Rákóczit pedig a neuhausi jezsuitákhoz adták. 

Mohó, fürkésző tekintetek siklottak végig a magas termetü asszonyon, 
aki elmesélte az apáczáknak élete folyását. A kápolnával szomszédos 
teremben voltak. A csöndes nők telelehelték a szobát homályos, soha 
ki nem kristályosodó gondolatokkal. Sírszag terjengett a sok elhantolt, 
apró érzéstől. 

— Biborszinü hidon térnek hozzám vissza emlékeim! mesélte Zrinyi 
Ilona. Látom, nem igazodtok el a töviskoszorumon. Pedig könnyü meg- 
érteni a homlokomon égő sebeket. Már eljegyzésem ünnepén hallottam 
nyoszolyám suhogó selyemfüggönyei mögött atyám, Wesselényi, Nádasdy 
és a többiek esküjét, hogy megvédik a magyart. Harczi zaj volt nász- 
indulóm és amit azóta láttam: gyilkos harag, villanó kard, kibugygyanó 
vér. Szerelmi dal helyett vágtató mének kábitó dobogását hallottam. Fehér 
kezemnek lázálmakban égő homlokokat kellett végigsimitania és ezalatt 
keblem is csordultig megtelt keserüséggel. A munkácsi várat föl kellett 
adnom, de lelkem azért sekélyre nem válik soha. Bátorságom meg nem 
rendült; én is, gyermekeim is tanultunk daczolni, de félni nem. Még szólni 
fog a szabadság dala, már látom a mosolygó, piros hajnalt és vérem 
újra forr. Nem lehet az, hogy életem töredékben maradjon és hogy hom- 
lokomról soha el ne fogyjon a felhő. Fejemben örvénylik a gondolat. 
E klastromban ostort fonok az olvasóból és Isten — tudom — kegyelmez . . . 

Az apáczák nézik az arczát, amelyet lángok sütnek. Úgy beszélt, 
mint lángpallosu angyal és szavai közt vihar járt. Néha inkább felsikoltott, 
mint beszélt. Ez az édes titkok közé sánczolt kis társadalom, amely hall- 
gatta, félt tőle, ahogy az őzikék félnek a nagy fekete madártól. 

És nem értették meg most sem. A beléje vert tőrök, amelyekről 
panaszkodott, előttük ismeretlenek. Azokról a piczike szorultságokról, 
azokról a csőcselék-fájdalmakról, amelyekbe a nő szive keveredni szokott, 
minderről sokat hallottak már, de mitsem sejtenek arról a rohanó árról, 
amely ennek a magyar asszonynak a szivét mossa. Micsoda rejtélyes 
hullámok dagaszthatják a keblét és miben károsodhatott meg, ha szeretője 
el nem hagyta és ha kis fia él? Nem tudják fölszivni szenvedélyes gyű- 
löletét a jó, olvatag lelkü apáczák, akiknek csak hüvelyknyi tragédiáik 
voltak, kedves, illatos tragédiák, de jelentéktelenek. Filigrán játék közben 
csenték el tőlük apró tolvajok az üdvösséget, ezeket a keskeny, tüskés 
csapásokat megjárták, de amit Zrinyi Ionától hallottak, oly kuszáltnak, 
eszelősnek tetszik. Alacsony kis ábrándok laknak a sziveikben, ezekben 
a zsúpfedelü kunyhókban és a szent fedél alatt e könnyü terheket is 
lerakták. Nem értik ennek a furcsa női erőnek az adatait. Vajjon mit érthet 
a fájó honszerelme alatt, amelyet örök fényforrásnak nevez? Ők valamikor 
bohókás nádszálak voltak, hajlók, ringók és emlékeik közt olyasmi nincsen. 

Az apáczák átvonultak a kápolnába és Zrinyi Ilona magára maradt. 
A harmonium, a szent kis gép, megszólalt félig nyöszörgő, félig  hizel- 
kedő hangon és az Orsolya-szüzek énekeltek. Hószinü, nótás aratólányok 
a hit mezején. 

Zrinyi Ilona gondolata kiröpül a kalitkából, ki a neuhausi jezsuitákhoz, 
a kis Rákóczihoz. Hozzáröpül aggodalmas, fojtogató szeretettel. És közbe 
hallgatja a kápolnából szétözönlő sima, mértékletes, bölcs hangokat, melyek 
ájtatosan vergődnek és fehér piramisban szállnak az Úrhoz. Szentéltüek 
mellett pártot fogó, boldogan meghunyászkodó ének. Csupa megolvadt 
kegyszer. Amint Rákóczi anyja hallgatja az irgalomért kolduló dalt, hangjai 
közé hős, haragvó istenek szöknek. Lesi a fejében zsibongó új hangokat, 
amelyeknek szárnyán egyszerre csak fia megtér az ölébe. Friss legyintések 
ékelődnek, illeszkednek az apáczák énekébe, melyet már nem is hall többé 
az új dallamtól. Jármukat únó, kötelüket tépő, szabadba vágtató, fölkent, 
elbizakodott hangok. Könnyen szedik lábukat, amint iramodva vágnak át 
a tájakon. Megkondul reájuk ezer harang és csapatok robognak. A guzsból 
kiszabadult ének ágaskodik, dörög, kiabál és fegyverre hí. Szava csupa vér 
szerint való igazság. Megigéző hangok, kiválasztott zene, amelyre kicsattan 
a tavasz a klastrom czellájában. Fátyolos, térdrehulló hangokból, imádságból 
született a kurucz-induló, mintha csepegő szinmézből koppanna elő jégeső. 
A jámbor énekből újabb szent hanggomoly pattant ki, rikácsoló durczás- 
sággal, először ziláltan, azután morogva, harsogva, lobogó díszbe öltözve. 

És Zrinyi Ilona, amint hallja a Rákóczi-nóta profécziáját, drágaköves 
feszületét magasra emeli és megkereszteli a kis fia dicsőségére születő éneket. 

A SZABADSÁGHÓS LOVIK KÁROLY 


Nehéz idők szülték Thököly Imrét. Az ország egyik fele török járom 
alatt, végtelen anyagi és szellemi nyomoruságban tengődik, a másik rész 
vérével fizet vallásáért, az egész nemzet pedig szárny nélkül, vagyontalanul, 
alkotmány, tudomány és művészet hijján bolyong sötét útján, amelyet 
felgyujtott városok rémes fénye világit meg. Kollonics Bécs kezére ját- 
szaná az országot, hazaáruló honfiak segitenek munkájában s akiknek 
szabadságon jár az eszük, azoknak Zrinyi és Nádasdy vére kiált mementot. 
A négy folyó határai között nincsen polgár, akinek családja mártir nélkül 
állana, nincs harczias gondolat, amelyet meg nem büntettek volna, nincsen 
ház, amely tűzkeresztséget ne kapott volna. A közrend megingott, az 
alkotmány széjjelrepesztve, az ember élete olcsó és hitvány lett, az eszmék 
vérbe tfúltak. Ebben a rémes pusztulásban, amelyben nem ösmerték az 
aggkort, mert ritka ember volt, akinek haja megőszülhetett, még a nőiesség 
is kiveszőben volt, mikor Báthory Zsófiákat termelt. Hogy mégis akadtak 
férfiak, akik e sivár pusztulás között a halhatatlanságot, a nemzeti eszme 
halhatatlanságát keresték, akik hitték, hogy e sötét felhők kárpitja valamikor 
szétszakad és a haza napja fog aláragyogni, ez a Gondviselés bölcseségének 
és kezének a jele. Akárhányszor sujtották le a magyart e nehéz időkben, 
akárhányszor szántott el fölötte a bécsi hatalom kegyetlensége, a nemzet 
mindannyiszor fölemelkedett, ahogy fölemelkedik a vetés, melyen zápor 
vonult el, mert rendeltetése az, hogy fölegyenesedjék, tovább nőjjön és 
gyümölcsöt teremjen. 

Thököly Imre is azok közé tartozott, akik érezték, hogy a nemzetnek 
élnie kell, ha mindjárt önönvérükkel teszik is termővé fejlődése talaját. 
Előtte állott még haldokló apja képe, jól ismerte azt a nagy nyomoruságot, 
mely az országban uralkodott s kétszeresen érezte minden nyilvánulását, 
mert a tudomány világa megerősitette szemefényét. Korának egyik leg- 
képzettebb, éleseszü embere volt, akiben a sors az erőt és tudást egyforma 
mértékkel osztotta meg. Tanult a múltból s számolni mert a jövendővel; 
mig az előtte járó hazafiak büszkén haltak meg a hazáért, ő diploma- 

tikusabban bánt az elmulással s inkább az élettel akart nemzeti ügyének 
szolgálni, noha szükség esetén pelyvaként dobta koczkára testét. Mint 
hadvezért ugyancsak a tudományban edződött erények jellemzik: bátor, 
de előrelátó, gyakran vakmerő, majd csaknem a tulságig óvatos, higgadt 
agyu, türelmes és sohasem csüggedő. Kevés nagy katonát sujtott annyi 
megpróbáltatás, mint a , tót fejedelmet". A hadi szerencse úgyszólván 
mindig ellene volt, a véletlen örök ellenségének szegődött, amit kivivott, 
azt becsületesen, konjunkturák nélkül vivta ki. Lotharingi Ferencz szerent 
cséjével hazája Napoleonja lehetett volna, mig igy, örökös balsors közöt- 
hadi dicsőségei ephemeridák maradtak s oly fényes taktikai győzelmek, 
mint a bányavárosok elfoglalása és a későbbi havasi hadjárat a ma és 
a holnap jegyében állottak. 

Igazi szabadsághős volt, akit a helyzet és nem az előzetes akarat 
tett hadvezérré. A nemzet emberének meg kellett születnie s az első csa- 
pásra, melyet — mondhatnám — az ellenséges Zeus a haza fejére mért, 
Pallas Atheneként pattant ki Thököly Imre. A husz éves ifju megcsókolta 
azt a kardot, melyet haldokló atyjától kapott hazájának és a magyar sza- 
badságnak védelmére. Ez a szent ereklye pár nap alatt kész katonává tette. 
Méltóságteljes szabadsághőssé s amiben első helyen áll: okos diplomatává, 
aki jövőt, multat, érdekeket, barátságot, ellenségeskedést ügyesen tud össze- 
bogozni, hogy elleneinek hálót készitsen belőle. A legtöbb szabadsághős 
a szivével viszi a háborut, Thököly a fejével harczolt. Tudott sietni és 
tudott várni, tudott lelkesedni és tudott megfontolni, római hadvezér volt, 
akinek diadalszekerén ott áll a memento mori-t emlegető rabszolga. 
Az a napló, amely hadi műveleteiről szól, a későbbi szabadsághősöknek 
egész breviáriumává. lett. 

Mégis: fájó szivvel kell néznünk, hogy amit kivivott, amiért életét 
feláldozta, ideig-óráig tartó dicsőség, amelyet ellenfelei hamar megboszultak. 
Mi az oka, hogy az a férfi, akiben a legkiválóbb hadi erények egyesültek, 
csak sivó homokra épithette várát? Nem nehéz a kútforrásokat megtalálni. 
Az ország a tizenhetedik században a legnagyobb erkölcsi mételyben 
fetrengett. Akár a játékbarlangok züllött alakjai, akik tétjeikkel vakon rohan- 
nak az után, akiknek a szerencse kedvez, a legtöbb ember a hadi fortunában 
látta élete irányzótűjét. Ha ma Thököly győzött, neki szóltak a harsonák, 
ha a német ütött diadalt, feléje fordultak a sok kegyetlenségtől megpuhi- 
tott és elrémitett emberek. Vae victis — talán soha oly kegyetlenséggel 
nem igazolódott be, mint e szörnyű időkben, mikor a meggyőződést 
kardéllel irtották ki. Thököly gyöngéje volt, hogy nem tudott teljes kegyet- 
lenséggel elbánni ellenfeleivel. Az ő seregében a rablás és pusztitás el 
volt tiltva, műveltsége és modern gondolkozása emeltek ellene vétót. 

Thököly másik hibája, hogy a török barátságban bizott, holott a félhold 
ekkor már lenyugvóban volt, és még igy is nem barátot, hanem 
eszközt keresett a magyar hősben. Mint mindenkinek, akinek fényes 
tulajdonai vannak, neki is sok volt az ellensége, első sorban Teleki Mihály, 
aki szintén diplomatának tartotta magát és ahol lehetett versengeni próbált 
ellenfelével. Ebben a páros harczban a haza érdeke húzta a rövidebbet, 
és beléje pusztult a törcsvári és izmidi áldozat is. Ki csodálkoznék azon, 
ha a sors szüntelen csapásai magát Thökölyt is végül ingadozóvá, kétel- 
kedővé tették, ki róhatná fel neki bűnéül, hogy fényes pályája végén 
a csüggedés pár perczre rajta is erőt vett? Minden nagy hadvezér életében 
vannak sötét pontok, — amint a villamosság szikráinak folytonosságát is 
fekete sávok szakitják meg — amelyeknek magyarázatát csak az egyéniség 
közvetlen ösmerete adhatja meg. Napoleonnak épp úgy meg van a maga 
1799-ik éve, mint Hannibálnak az ő 211 a. Ch. n.-je. Thököly is ember volt. 

Mint szabadsághős, hazájának a jelenben és jövőben rendkivül becses 
szolgálatot tett. A bujdosók guerillacsapataiból fegyelmezett hadoszlopokat 
teremtett, abból a zürzavarból, mely előtte az országon boszút kiáltva 
végigvillongott, egyszerre tisztán hallatszott ki a hadi kürt szava. A magyar 
szabadságharcznak már rég meg volt a karja, a Dugovicsok és Zrinyik 
öröksége, Thököly a fejet adta hozzá. Mikor első sikereinek hire szállott, 
Bécsben látták, hogy Thököly igazi hadvezér, akivel számolni kell s akivel 
számoltak is, mert fegyvereit nyers erő mellett ok és czél vezette. Az 1681-iki 
országgyűlés nála nélkül soha össze nem ült volna s ha ő föl nem lép, 
I. Lipót be nem látja, hogy Magyarországnak lennie kell. Egész működése 
csak ezt a czélt akarta szolgálni s ezt el is érte. De a szabadsághős igazi 
hivatását a jövőben gyakorolta. Megmutatta az eszközt, amelylyel sikert 
lehet elérni, megmutatta, hogyan kell szervezni a modern szabadságharczot, 
hogyan kell az erélylyel, csüggedetlenül, észszel keresztülvinni s 0 mi 
a különbség felkelés és jogos háboru között. Amerre ő járt, a szabadság 
magvai hulltak tarsolyából s ezekre a gyökerekre hiába vetett ásót a zsar- 
noki kéz, nőttek a földben és ott hajtottak virágot, ahol a sors akarta. 
Thököly azt is megmutatta, hogy a magyar szabadságnak a felföldben 
vannak igazi mentsvárai. A Kárpátok tölgyei az a birnámi erdő, amely, 
ha megmozdul, elsöpri a Macbetheket. Itt van az igazi hadviselő terület, 
itt a gazdag bányavárosok és a bevehetetlen fellegvárak, amelyek későbben 
is annyi támaszt adtak. Végül bebizonyitotta, hogy Magyarországban, ha 
kell, mindig akad férfiu, aki felvegye a lobogót és ezt a sarkigazságot 
karddal irta ellenfelei homlokára. 

Ő maga szomoruan végezte életét. Távol a hazától, nyomoruságban, 
az úri gőg néma rezignácziójával pusztult el Törökországban. A deli 

szabadsághősből csöndes ember lett, aki csak ekkor ért rá a családjának 
élni. Zrinyi Ilona, Munkács hősnője osztja meg vele a számüzetés sótlan 
kenyerét. Mit gondolhatott, mit beszélhetett ez a két érdekes emberfia 
a hallgatag , Virágok Mezején?" Révedező szemük látta-e a jövő viharát, 
a következő események árnyékát, tudták-e mit jelent a magyarországi 
szellő ? Bizonynyal tudták, mert az az isteni Gondviselés, mely őket meg- 
teremtette, nem pusztul el a harcz mezején, érezték, hogy a szabadsághős 
Magyarországban nem egyén, hanem folytonosan élő személyiség. Tudniok 
kellett, hogy tetteik örök példa, amelyből a jövendő idők hadvezérei 
tanulni fognak, aminthogy tanultak is a tizennyolczadik század elején és 
1848-ban. A szabadságharcz iskolája volt Thököly működése. 

Mialatt az elhintett magok lassan hajtottak gyökérbe, hogy a nemzet 
szivéig jussanak, ő, mint a gazda, aki elvégezte a tavaszi munkát, most 
a nyárra vár, félreállt és csöndesen szedegette a nikomediai öböl virágait. 
Egy napon aztán örökre elment hitvese, Zrinyi Ilona s nemsokára utána 
ment ő is, ott fönt folytatandó a megemlékezéseket. Teteme Izmidben 
pihent meg és sirhantján még nem nőtt ki az első fűszál, mikor Szécsényből 
már a tárogató szavát hozta el a gyors őszi szél. 

II. RÁKÓCZI FERENCZ ISCSCSCS IRTA CSIS[I[I 


HOCK JÁNOS 


GUS GUSÜ SULY GŰ SU Ű NYŰ GUGUGÚ GŰ GŰ 


Véres nyomokon kell megjárni a Golgothát minden igazi szabadság- 
hősnek, aki a nemzet-megváltás nehéz keresztjét vállaira veszi. Isteni 
végzés tette fáradságossá ezt a dicsőséget. Ezért nincs is igazi nagyság, 
akinek fejét meg ne sebezte volna valaha a szenvedések töviskoronája. 

Igy van ez bölcsen! Aki milliók sorsát hordozza szivében, annak 
nemcsak a panaszos jajveszéklést kell megértenie, hanem azt a néma, 
hangtalan fájdalmat is, mely a tömeg nyomorából, vagy a megtiport 
igazságnak ajkáról szól hozzá. Ez a fájdalom azután visszhangot kelt az 
ő szivében is és részesévé teszi rögtön egy egész nemzet szenvedésének. 

A Gondviselés egy nép sorsát még a kiválasztott lelkekre is csak 
akkor bizza reá, ha előbb megpróbálja őket lemondással és szenvedéssel. 
Mert valamint a tűz megedzi az aranyat, úgy edzi meg a jellemet a szen- 
vedés. Ezért elválaszthatatlan minden nagy jellemnek és minden igazi 
szabadsághősnek sorsától a fájdalom. Sőt ez a szenvedés nemcsak próbája, 
de egyuttal mértéke is a lelki nagyságnak, mert minél magasabb fokán 
állott valaki az ő földi életében a szenvedéseknek, annál előkelőbb helyei 
fog egykor elfoglalni a történelem Pantheonjában, 

A magyar szabadsághősök között ki áll magasabban II. Rákóczi 
Ferencznél?! Jelleme gyémánt, szive együtt érez a nemzet minden pana- 
szával; összegyüjti a szegények könnyeit, megérti az elnyomottak sóhajait 
s önfeláldozó szeretettel áll a megváltók sorába, hogy kényelmének, 
jólétének feláldozásával emelje föl a sárból a megtiport zászlót, amelyre 
szűz Mária képével együtt van felirva a magyar szabadság szent igéje 
Pro libertate ! 

Az összetört nemzet ott hevert a bécsi önkény lábai előtt s a haldokló 
oroszlán még hangot sem mert adni fájdalmának. Részekre tépték, hogy 
darabonként öljék meg e leigázott, megvetett nemzetet. 

Türhetetlen nyomor, szánalmas inség terhe alatt nyögött az ország. 
Vérbe fojtották a szabadság minden mozgalmát s megjutalmazták a haza- 
árulást. A hazaszeretetnek minő önzetlensége kellett ahhoz, hogy ily 


219 


viszonyok között kibontsa valaki a zászlót s odaálljon hősi szivével vér- 
tanunak egy reménytelen küzdelem élére, csak azért, hogy fülébe döröghesse 
sülyedt nemzetének: Térj eszedre, mert elpusztulsz!? 

Alig száradt fel a bécsujhelyi vérpad, már is megindult az öldöklés 
és a fosztogatás országszerte. A haldokló Thököly vára ellen saját 
jobbágyait kényszeriti ostromra az ellenfél s a dúsgazdag főúr kincseit, 
ékszereit összeharácsolva, Heister a három milliónyi zsákmányt felküldi 
Bécsbe, hogy fedezhessék belőle a Magyarország ellen inditott irtóhad- 
járat költségeit. Megsarczoltak minden magyar nemest és évtizedeken 
át táplálta az ország az idegen zsoldosokat, akik a nemzeti mozgalom 
elnyomására voltak kiküldve hazánkba. 

E nyomor és megaláztatás tette nemzeti hőssé az ifju Rákóczit, aki 
biborban született, mérhetetlen vagyon ura volt s habozás nélkül áldozta 
fel mindezt a hazáért. Ragyogó nevéhez érző szivet, önzetlen jellemet, 
vitézi kart és fényes tehetséget adott neki a Gondviselés. Nemzetének 
vezérévé választotta őt az Isten s hogy nemes lelkéből előtörhessen minden 
fény és világosság, az a láthatatlan kéz mérte szivére a szikrát-pattantó 
ütéseket, hogy e szikrával azután felgyújtsa a szabadság tüzét hazánkban. 

Csodás hős és csüggedést nem ismerő vértanu volt egy személyben. 
Élete a megpróbáltatásoknak szakadatlan lánczolata, amely megedzette 
lelkét, hogy méltóvá tegye nemzeti hivatásának Gondviselés-szerü betöltésére. 

Atyjától öröklött lángoló hazaszeretetét a bécsujhelyi vértanunak, gróf 
Zrinyi Péternek leánya — a munkácsi hősnő: Zrinyi Ilona — ápolta serdülő 
gyermeke szivében. Mostoha atyja pedig gróf Thököly Imre szabadsághős 
vala, aki az oroszlánsarjat a csaták tüzében edzette nemzeti hőssé már 
ifju korában. 

A 7—8 éves kis gyermek részt vett a tábori élet sanyaruságaiban 
s mikor mostoha atyja: a , kurucz-király" elbúcsuzott zokogó nejétől 

- hogy reálépjen a bujdosó hontalanságnak útjára — ő anyjával együtt 
Munkács várába szorult, amely akkor utolsó talpalatnyi földje volt a haldokló 
magyar szabadságnak. 

Születése 10. évfordulóján a Munkács várát ostromló ágyuk dörgése 
és fegyverek ropogása között ünnepelte. A sánczokban szétpattanó bombák 
között ápolta imádott anyjával együtt a sebesülteket s a kis vezér lóhátról 
lelkesíté az ő vitéz kuruczait. 

Majd jöttek a megpróbáltatás szomoru napjai! A munkácsi kapitu- 
láczió, a bécsi fogság, a kiskoru gyermekeknek letépése az anyai kebelről, 
a dicső nőnek és a nemzet árváinak súlyos szerencsétlenségei! Fliába 
tiltakozott anya és gyermek eme erőszakos szétválasztás ellen! El kellett 
válniok egymástól örökre. Könyes szemekkel öleíték át egymást utoljára, 

hogy soha többé a gyermek anyja csókját ne érezze. A bús anya bujdosó 
férje után lement a , Virágok mezejére" — gyermekét pedig örökre hazát- 
lanná akarták tenni az idegenben. 

De a neuhausi nevelés sem tudta kiirtani az ősi vérből átöröklött 
lángoló hazaszeretetet a Rákóczi sarjadékból. Visszatért hazájába mint 
tetterős férfiu s ifju nejét magával hozta a sasfészekbe. Látta megalázott 
hazáját, sanyargatott jobbágyait, az idegen zsoldosok fosztogatását, gonosz- 
tetteit, a kizsarolt árvákat, a meggyalázott nőket, a megkínzott szabadság- 
hősöket s fájdalommal telt szivvel jutott el hivatásának öntudatára. 

Nem is sokáig siratta nemzetének romlását, hanem reálépett elszánt 
lélekkel az ő golgothájára, hogy nemzetének megváltója lehessen. Az 
Isten bölcsesége hozzá méltó hős barátot és tanácsadót adott neki gróf 
Bercsényi Miklós személyében, aki nehéz útjában keresztjét neki vinni 
segitette. E rokonlelkek benső barátságából született meg a magyar 
szabadságharcznak legfényesebb epopejája, mely e nemzetet felrázta az 
évszázados tespedésből, az ő nevüket pedig a halhatatlan dicsőség 
fényével fonta körül. 

A merészröptű sas megizmosodott szárnyaival kiröpült a puha 
fészekből s belefujt a szabadság harsonájába, hogy ébredjen föl minden 
magyar. E hangra felemelte fejét az elnyomott ország s tördelni kezdte 
lánczait. Kardot kovácsoltak a bilincsekből s e fegyverek villogása meg- 
kápráztatta az egész világ szemét. Mesés harczok, hősregébe illő győzelmek 
füződnek a dicső napok emlékeihez. Bécs kapuját döngette diadalmasan 
a győztes kurucz s megsarczolta Morvát és Stájerországot a vértforraló 
Rákóczi-indulóval csatára vitt trikolór. 

Egy évtizedig küzdöttünk kimerült anyagi erővel a legnagyobb 
európai hatalom ellen. Magyarország két és fél millió lakosa lekötötte 
szabadságharczával egész Európa érdeklődését s a hatalmas török, franczia 
és orosz birodalmak kisérelték meg velünk a szövetséget. Nem a mi 
hibánk, hogy elbuktunk a majtényi síkon, de a mi erényünk, hogy 
a győző hatalom kénytelen volt megalkudni velünk s a szatmári egyez- 
ségben a jövő Magyarország felépítéséhez alkalmat adott. 

Rákóczi szent eszménye még legyőzve sem bukott el, hazaszeretetének 
önzetlensége pedig megtermékenyitette lelkesedéssel és a szabadság rajongó 
szeretetével a magyar sziveket. Maga a hős pedig bevégezvén feladatát, 
itt hagyta családját, kincseit, királyi vagyonát s mindazt, ami a szivének 
kedves, hogy önkéntes számüzetésbe vonuljon és képviselje a bujdosó hon- 
talanságában a magyar szabadság eszményi álláspontját. 

Lelke, mely sóvárogva epedett mindig a végtelenség után, meg- 
pihent a végtelenbe vesző tenger virágos partjain. Ott hallgatta vihar 

csapkodását, tenger mormolását a bujdosók tanyáján, távol a hazától: 
Rodostóban! Szenvedésekben megtisztult lelkével itt emelkedett föl a leg- 
szentebb eszményhez, az ő Istenéhez, hogy imádkozzék hozzá egy másik 
drága eszményért: a hazáért! 

Mennyi köny, mennyi sóhaj, mennyi áldás emléke füződik a te 
nevedhez Rodostó?! Rózsáid azért illatosabbak, mert hősök szivének 
poraiból nőttek ki. Virágaid azért szinesebbek, mert vér festi meg: a te 
termékeny földedbe belevegyült magyar szabadság martirjainak vére. 
Lanyha szellőben ott suttog a haldokló bujdosóknak utolsó imádsága, 
amely mint a tengernek állandó moraja örökös áldásért ostromolja az 
egek trónusát. 

Nézz alá csillagkárpitod mögül te hatalmas Isten. Nézz alá a te 
kereszted árnyékában pihenő országodra, amelynek te tetted egykor 
hősévé és fejedelmévé a te kiválasztott szolgádat, a mi urunkat, Rákóczit! 
Nézz alá és hallgasd meg a mi fohászunkat: , Hadd legyen még egyszer 
ünnep e hazában!" Porladó ereklyéi ide kivánkoznak e megszentelt 
anyaföldbe, amelynek szabadságáért ő annyit küzdött és annyit vérezett. 
Hozd nekünk őt vissza, hogy legyen egy szent sírja a te sokat szenve- 
dett népednek, ahova eljárhat nehéz válságos időkben zarándokolni a honf- 
áhitat és lelke megedződve ujra születhetik az emlékezésben, az imádi 
ságban azokért, kik éretted hullottak el Isten; aki az örök szabadság vagy! 

Három éve mult már, mióta a , felséges vezérlő fejedelem" II. Rákóczi 
Ferencz velőkig ható fegyverkiáltványa, a , Recrudescunt" fölrázta tétlen 
közönyéből az elnyomott magyar nemességet s a kezdetben paraszthábo- 
ruból végre a nemzet szabadságharcza lőn. , Az Úr engem eszközül 
használa, hogy fölébresszem a magyarok keblében a szabadságnak 
szerelmét, mely a rossznak megszokásából immár hülni kezd vala", — 
írja maga Rákóczi saját szabadságharczáról s az Úr csakugyan jól 
választá meg eszközét e magasztos czélra. 

A közömbös nemzet, melynek hamar kifáradó tagjai eddig fásult 
közönynyel tűrtek minden törvénytiprást, szabadság- és birtok-elkobzást, 
a nemzet vérének ellenséges idegen elemek beleoltásával történt meg- 
mérgezését, az átkos Kollonics-politika összes csapásait, miknek czélja 
Magyarországnak rabbá és koldussá tevése vala s folyton azzal vigasztal- 
gatta magát, hogy kutyábbul is voltunk ám már ennél", — végre fölébredett 
s 1705. év végén, midőn már I. József ül a német császári trónon, — 
egész Magyarország Rákóczi hatalmában van, kinek ekkor 100,000 főnyi 
hadserege áll fegyverben a magyar szabadságért. A király hiában folyamodik 
bölcs tanácsért a béke kérdésében a Mindenek atyjához, annyi közvetitő 
tolakodik a földi király s az ég királya közé, hogy nem érthetik meg 
egymást. S a békealkudozások elutasittatnak, legyen újból öldöklő harcz 
inkább, azzal is fogy a magyar, akár kurucz, akár labancz öli meg a másikat. 

Az 1705-iki szécsényi országgyűlés a Rákóczi hatalmában levő egész 
országot nemzeti szövetségi alapra állitá. Valamennyi megjelent megye 
karai és rendei megalkotják a nagy nemzeti szövetséget, melynek élén 
a fejedelem áll, kit bölcs tanácscsal a kormányzatban a 24 tagból álló 
főtanács támogat. Szeptember 19-én és 20-án fölesküsznek a szövetségre 
a fejedelem és a rendek s most már mindenki azt hiszi, hogy Magyar- 
országot a poklok kapui sem dönthetik meg. 

Nem is, ha a hires magyar szalmatűz jó ,anglus vagy hollandus" 
kőszéntűzzé változnék, mely nemcsak pillanatig lobban fel s melegit, aztán 

pedig perjévé változik, hanem állandó, egyenletes meleget tartana. A béke- 
alkudozásokra igénybe vett , hollandus" követ találóan mondá meg gróf 
Bercsényi Miklós uramnak, midőn ez dölyfösen elutasitá a közvetitő indit- 
ványt e szavaival: , Nem alkudozunk tovább, hollandus uram, mi szabadságot, 
nem sajtot keresünk", — hogy: , Ha szabadságot keresnek, ne fizessék 
értéktelen rézpénzzel hadaikat, hanem vágják le a sok arany-, ezüstgombot, 
lánczot mentéikről, veressék pénzzé s fizessék azzal a katonát, majd jobb 
kedvvel harczol. Hollandia nem ezüst, hanem ólomgombos kabátokban 
vívta ki szabadságát." Ime, itt volt az egyik baj, a magyar nemességnek 
inkább a szabadság se kellett, hogysem azt ne vitézkötéses, aranygombos 
mentében élvezze, — a csillogás vágya erősebb volt az igazi szabadság 
vágyánál. S a másik baj meg ebből folyt: a hadviseléshez nem volt 
a fejedelemnek pénze s katonáit csak kongó-pénzzel, nem pengővel fizet- 
hette. Milliónyi , libertás"-sal, azaz rézgarassal volt az ország elárasztva, 
de ezüst és aranypénzt nem látott senki. III. Béla király óta nem volt 
forgalomban hazánkban a rézpénz, nem adott érte senki még csak egy 
czipót sem. Ha akkor , hollandus uram" bölcs tanácsát megfogadják 
s mint 1848-ban odateszik aranyjukat, ezüstjöket , a haza oltárára" ajándék- 
áldozatul, nem alkonyodott volna le a magyar szabadság napja Romhány 
és Vadkert között. 

Amely vidéken hadakoznak, azt letarolja a két sereg. Jaj a föld 
népének, mert elveszik erőszakkal, amit jószerin oda nem ad, barmait 
leölik és megeszik, keritését és házfedelét eltüzelik a fázó és éhező katonák. 
Biz ott még a nemes úr ősi kuriáját sem kimélték meg, hiába , protestált" 
a küszöbön, hivatkozván a Tripartitum , primae nonus"-ára, mely a nemesi 
szabadalmakat ékes sorrendben tartalmazza. S ime, ez apró esetekből lőnek 
a nagy , gravamen"-ek. 

De egyéb baj is volt: az élelmi raktárakat hűtlen és csaló, vagy 
ahhoz nem értő emberek kezelik. Lopnak, ahol lehet: a kétszázados török 
és német uralom demoralizálja a nemzetet. 

S ekkor a , Szövetséges Rendek" egyik tagja, Turócz vármegye 
(vagy, amint később kiderült, annak csupán alispánja és jegyzője), az 
önzetlen fejedelmet megvádolja a többi megyéhez intézett körlevelében, 
kijelentvén, hogy e háboru csak egyesek érdekeinek előmozdítására 
s a közérdek kárára folytattatik s ezért a megyék egyesülten hassanak 
oda, hogy a császárral a béke haladéktalanul megköttessék. Panaszával 
tehát a legkevésbbé nyomott Turóczmegye nem a szövetség fejéhez, vagy 
a főtanácshoz fordult, hanem az egyes tagokat akarta a fejedelem ellen 
bujtogatni. A legtöbb megye azonban e körlevelet, melyet az alispán és 
a jegyző, Rakovszky és Okolicsányi koholtak s látták el a megye 


pecsétjével, válasz nélkül küldötték vissza, egy része pedig azt a fejede- 
lemhez terjeszté be. 

Mélyen elkeseredve szivében, olvasta Rákóczi e vádat. Hogyan, hát 
őt, ki ha nem a nemzet, hanem saját érdekét szolgálja és szivvel-lélekkel 
a bécsi udvarhoz csatlakozik, tetőtől talpig megaranyozzák, osztrák főher- 
czeggé, független fejedelemmé teszik, őt lehet önzéssel, haszonleséssel 
gyanusitani? Szemei előtt elfeketült az árulással telt papir s a nagy lélek 
boszút fogadott az árulók ellen. S erre meg is jő az alkalom, mert hiszen 
az 1707. május 1-ére Ónodra egybehivott országgyűlés majd kideriti, miben 
van a hiba s vádolható-e a fejedelem oly galádsággal, milyet a turóczi 
alispán és jegyző ráfognak. Rákóczi átjő Tokaj felé Szerencsre. s ott várja 
be, amig a rendek a körömi mezőn, országgyülés tartása végett gyülekeznek. 
S habár lassan is, de május végére, Trencsén-, Turócz- és Nyitramegyéken 
kivül az összes megyék megjelentek, még a Dunántuli Vas-, Zala-, Fejér- és 
Komárommegye is, pedig ott Vak-Bottyán, Rákóczi tábornoka mérkőzött 
a császár vitézeivel ez időben, e , nehéz föld"-ön is győzelmeket csikarva 
ki a labanczoktól. 

Az egri püspök, Telekessy István vezetése alá a katholikus főpapság, 
számos püspök, prelátus, apátúr és egyéb egyházi méltóság, a főrendek 
közül az Andrássyak, Csákyak, Sennyeyek, Esterházyak, Károlyiak, báró 
Fischerek, Vayk, Forgáchok és mások siettek a fejedelem udvarlására, 
ki május 23-án nagy pompával vonul be az országgyűlés székhelyére. 

Ime, nézzétek, midőn Rákóczi, vezérlő fejedelem az országgyűlés 
elé vonul, minő temérdek néppel jő, hogy a nyakas nemesség benne 
urát elismerje. Elől, harsogó kürtszóval vonul a vörös lobogós két székely 
ezred, mely csak az imént esküdött föl hűségére, azután jön egy karabélyos 
ezred, dob- és sípszóval, majd a fejedelem csótáros, aranykantáros vezeték- 
lovait hozzák Giczey Zsigmond főlovászmester vezetése alatt, majd 
a főudvarmester Ottlik György vágtat egyedül, azután az udvari kapitány, 
Vay Adám, párosával utána jönnek palástosan a szenátorok, majd két 
délczeg alakot látunk tomboló paripán, oly fénynyel öltözve, mint egy-egy 
perzsa satrapa: gróf Bercsényi Miklós és báró Károlyi Sándor tábornagyok, 
utánuk pedig , pompás török pejparipán, királyszinü bársony köntösben 
és fekete kolcsak-tollason" jött ő Felsége a fejedelem, ki mellett két oldalt 
a nemes testőrség nyargal, azután pedig ,sok Úri és Főrendek, Vár- 
megyebeliek és Fejedelmi Udvara népe, kornétástul (zászló) Párducz- 
bőressen és forgóssan s más mezei seregek mentenek." Igy irja le 
a bevonulást a fejedelem titkára, Beniczky Gáspár, azt sem feledvén ki 
leírásából, hogy sorfalat egyoldalt , szíkelyek karabílyosokkal, másfelől 
penig Deliac iranczi gyalog granatíros regiment" képezett. 

A bevonulásra pihentek egyet, — magyar szokás szerint. Másnap 
(május 24-én) kezdik meg a rendek a tanácskozást a felett, miként üdvö- 
zöljék a fejedelmet. E felett egy hétig el is tanácskoztak, de ugyanekkor 
a , gravamenf-eket is összeirták, ki bornyát hajtották el a kurucz-katonák, 
ki süldőjét, ártányát ették meg orra elől mások, melyik tisztviselő kegyetlen- 
kedett és nyúzott több adót, mint szabad lett volna. Ezekkel május 30-án 
készen voltak s végre miután a fejedelem únta az üdvözlés feletti hosszas 
tanácskozást s rájuk izent a rendekre, hogy ő holnap megnyitja az ország- 
gyülést, hamarosan elhatározták, hogy az egri püspök üdvözölje a fejedelmet. 

A megnyitást az ország sátorában tartott nagy , Veni sancte" előzte 
meg. Teljes ornátusában, fényes papi segédlettel mondá ezt az egri püspök, 
áhitattal hallgatta a vallásos fejedelem s a rendek. Majd midőn tanácskozás 
czéljából a fejedelem az ország sáírában elfoglalta a trónt, ugyancsak 
Telekessy István püspök lépett elő s egy óra hosszant tartott latin beszé- 
dében üdvözlé őt a rendek nevében. , Most már bocsásd el békében a te 
szolgádat, mert megláták szemei az Üdvözitőt", — e bibliai tételből indult 
ki a vén Simeonhoz hasonlatos agg egyházi fejedelem. Rákóczi azonnal 
válaszolván, felhivta a rendeket, hogy az eléjük terjesztendő fejedelmi 
propozicziókra nézve kezdjék meg a tanácskozást, mert háborus idő van, 
sietni kell. Erre azonban a rendek megint egy napot pihentek. 

A fejedelem előterjesztései főleg a meghiusult békére s az ennek 
folytán tovább folytatandó háboru módozataira vonatkoztak. Elmondotta 
Rákóczi, hogy ő minden pillanatban hajlandó volt a béke megkötésére, 
hiszen czélja a hadjáratnak is csak a béke, de az ország alkotmányos 
szabadságának biztosításával, azonban a császári udvar oly merevséget 
tanusit e kérdésben, hogy végül is minden törekvés hiábavaló volt. 

A béke igy meghiusulván, nem marad más, mint a háboru. Erre 
pedig vagy a nemes urak személyes fölkelése s mint régebben, saját 
költségükön katonáskodása kell, vagy pedig a megváltás, azaz pénz. 
De a felkelést sem végezni, a segedelem-adást is neheztelni, — nyomoru- 
ságos dolog. Szükség van tehát kétmillió hatszázkilenczvenegyezer forintra, 
mert a várak védtelenek, az ágyuk üresek, a katonák éhesek és lerongyo- 
lódtak; mindezekre pénz kell, mert különben elvész a szabadság. 

Ettől fáztak az óvatos és bölcs rendek. Nagy lett volna a hajlandóság 
bennük arra, hogy a fejedelmi propozicziókat egészen visszautasítsák és egy 
rhénes forintot se szavazzanak meg, miután a nagy összeg csak úgy jöhet 
ki, ha nemes és jobbágy egyaránt hozzájárul a segedelemhez. Már pedig 
a nemesek ilyen megadóztatása ellenkezett az általános adómentességgel. 
Felajánlották tehát a fejedelemnek, hogy kiki jövedelme egytizedét adja 
oda, de midőn igy nem boldogultak, végre kétmillió forintot megszavaztak. 

Nagyobb baj volt ennél a rézpénz ügye. Tizenkét millió forint 
értékü , libertás" forgott az országban, de nem tiz és húsz poltura 
értékü portékát lehetett darabján venni, hanem semmennyit sem. Hiába 
volt a rézdarabon az egy , X", ami tiz polturát s a két , XX", ami húsz 
polturát jelente, c vékony kis rézdarabért egy falás kenyeret sem adtak 
már. A rendek egyrésze tehát azt akarta, hogy e pénzek értéke szállit- 
tassék le, hogy igy némi értéke mégis legyen, tehát két vagy három 
polturára, gróf Bercsényi ezzel szemben azt inditványozta, hogy ellen- 
kezőleg, ki kell mondani, hogy e pénzen bármit, akár fekvő birtokot is 
lehet venni, korlátlan mennyiségben. Nem becsmérelni és értéktelenebbé 
tenni kell a pénzt, hanem a köztudalomban emelni becsét. S ime a bölcs 
inditvány új mederbe terelte a kérdést és világosságot gyujtott a lelkekben 
a kibontakozásra. Bár némelyek ellentmondottak, az inditvány elfogadtatott. 

S a gyülés ezek után a réz jegyéből átlépett a vas és vér jegyébe. 
A fejedelem előadta panaszát Turócz vármegye eljárása ellen. ,,isten 
Törvényszéke előtt való számadásra" idézte meg Turóczmegye alispánját 
Rakovszky Pált és jegyzőjét Okolicsányi Kristófot, mondják meg, mivel 
érdemelte ő meg a gyanusitást, hogy a háborut önérdekből s az ország 
kizsarolása czéljából folytatja. Éppen Turóczmegye panaszkodik, melyet 
alig ért a hadviselés súlya? jobb volt a császár alatt, mikor bőrét nyúzták 
le a nemességnek s Caraffa és Kobb vérbiróságai százával végezték ki 
az ártatlanokat? 

Baljós morgás kisérte a fejedelem szavait, mig az lelkes hévvel 
beszélt. Az alispán és jegyző előállottak védelmükre, kezdették bizonyit- 
gatni, hogy a katonák kicsapongásai miatt Turóczmegye is szenved 
s hogy a rézpénz értéktelensége miatt a szegénység nagy. Mindezt 
azonban igen hosszasan és nagy túlzásokkal adták elő, miért az indulatos 
Bercsényi többször félbeszakitá őket s csak a fejedelem parancsára tür- 
tőztette magát. 

Aztán újból Rákóczi szólott. Nyugodtan czáfolta meg Turóczmegye 
követeinek állításait, kimutatta, hogy e megye egyetlen egyszer érezte 
a háboru terhét, midőn Schlick tábornok futó serege rombolt menekülése 
közben. De ha tényleg szenvedett volna Turóczmegye, nem a fejedelemhez 
kellett volna-e fordulnia a bajok orvoslása végett? Vagy rendelte-e a feje- 
delem, hogy e megyétől törvényellenesen több adót szedjenek, mint 
amennyit az országgyűlés megszavazott? Erre adjanak választ alispán 
és a jegyző ! 

Ezek azonban zavartan csak az előbbi szavaikat ismételgették, aztán 
szemlesütve hallgattak. Rákóczi most felemelte szavát és ékesszólása az 
igazság erejével kezdett beszélni. Elmondotta, mily káros az ily merénylet, 

melyet a közszellem ellen elkövetnek, midőn titokban a háboru folytatása 
ellen lovalják azon rendeket, kik megesküdtek, hogy az alkotmány teljes 
visszaállitásáíg nem dugják hüvelyükbe kardjukat. Igy tehát Turóczmegye 
a szövetséges rendek ellenére a császár malmára akarja hajtani a vizet 
s teszi ezt a vezérlő fejedelem személyének gyanusitásával. Ezért igazságot 
kér a rendektől és a rágalmak megfenyitését. 

Mindenki megdöbbent e szavakra, mert érezte, hogy e kivánság 
vérbe megy. A szó fenakadt a nyelveken; csak a nyugtalanság fészke- 
lődése árulta el, hogy a lelkek mélyében megmozdult a harag vulkánja 
és nemsokára félelmesen fog kitörni. 

A fejedelem, balra magyarázván a hallgatást, indulatosan kelt fel 
trónjáról. Hogyan, hát a rendek hallgatással helyeslik Turóczmegye álli- 
tásait? Ezért áldozott ő vagyont, fáradalmat, virrasztást, szenvedést, hogy 
midőn a czélhoz közel vannak, szemébe vághassa bárki, hogy a haza 
kárával csak kincseket akart gyüjteni? , Ezt érdemeltem tőled, oh haza, 
bujdosásim után?" — kiáltott fel elkeseredetten Rákóczi, , Életemet, véremet, 
mindenemet feláldoztam éretted, feleségemet, gyermekimet, szerencsémet 
megvetettem, sőt mi több, az én drága őseim is, irántad vaió szerelmökben 
s előbbi virágzó szabadságod helyreállítására mindenöket koczkára vetve, 
véröket, hitöket áldozták fel! Nem türöm, nem szenvedem, magammal 
koporsómba viszem, mert te tudod, én Istenem, hogy igazszivü vagyok 
és magánhasznot nem kivánok." 

A láva kitört és forró árja megperzselte a heves kedélyeket. Most 
már salakját kezdé hányni. Kard, ki kard! a rögtöniítélet következik. 
Bercsényi és Károlyi előtörtek, mint a dühödt párduczok. ,,Haljanak meg 
e czudarok!" — kiálták s mig Bercsényi csak rásuhinta Rakovszkyra, Károlyi 
kettéhasítá koponyáját. A többi Okolicsányira rohant, kit leütött lábáról az 
ár s keresztültapostak, tomboltak felette. A trónra fölfrecscsent a vér s az 
ország sátra előtt egy halott s egy haldokló hevert. 

Rákóczi eliszonyodott e szörnytettől. Nem ezt akarta ő, hanem a tör- 
vényes vizsgálat elrendelését. Lerohant a trónról, hogy testével fedezze 
ellenségeit, de már késő volt: a tömeg miatt közel nem juthatott hozzájuk. 
Azonban a többi turóczmegyei nemest, kiknek szintén életét akarta venni 
a felbőszült had, megvédelmezhette és franczia ezredével meggátolta 
a további vérengzést. A rögtönítélő birósággá alakult országgyűlés letépte 
Turóczmegye zászlaját, mely az ország sátra előtt lobogott és a megölt 
alispán holtteste felett tépte rongygyá, a megye pecsétjét, melylyel a gya- 
lázatos iratot hitelesitették, összetörték és Turóczmegye beosztása a szom- 
szédos megyékbe kimondatott. E határozatot azonban sohase hajtották 
végre, sőt később Rákóczi új pecsétet és zászlót is adott a megyének, 

midőn kiderült, hogy a megye rendei voltaképen az alispán és jegyző 
ármánykodásaiban ártatlanok. A megsebesitett Okolicsányi ellen törvényes 
eljárást határoztak s miután a Sennyey István kanczellár elnöklete alatti 
vizsgáló bizottmány kihallgatta őt és saját vallomása szerint bűnösségét 
megállapítá, másnap a mezőn, rögtönzött vérpadon kivégezték. Gyönge- 
sége a vérvesztés miatt oly nagy volt, hogy csak széken ülve lehetett 
rajta a fejvesztést végrehajtani. Holttestét tisztességesen eltemették, mig 
a bűnösebb alispán tetemei nem részesültek e tisztességben. 

Mennyi gyanusitásra adott alkalmat később e véres jelenet! Aljas 
emberek, kik Rákóczi fényes jellemét gyanusitani nem átallották (midőn 
persze a szabadság ügye rosszra fordult s egymásután csaptak át az árulók 
az ellentáborba) úgy tüntették fel a dolgot, mintha Rákóczi ezt előre 
kicsinálta volna hiveivel, igy akarván a többieket megfélemlíteni s a Habsburg- 
ház trónvesztése kimondására kényszeríteni. 

A turóczi eset után újból, majd egy hétig csak az anyagi ügyek 
felett folyt a tanácskozás. 

Junius 13-án, pünkösd harmadnapján gyült össze újból a nemesség, 
hogy legfontosabb határozatát meghozza. 

A gyülés derekán a fejedelem titkára: Krucsay újból felolvasá 
a békealkudozásokra vonatkozó fejedelmi előterjesztést a meghiusult béke- 
alkudozásokról. Ezután maga Rákóczi emelt szót, hogy a helyzetet feltárja 
s a rendeket határozathozatalra szólítsa fel. 

Beszéde nyugodt és tárgyilagos volt: hisz nem volt itt a szenvedély 
hangjára szükség, hogy kipattantsa a hazafiak kebléből azt, amit mindenki 
érzett és ki akart mondani. Egyszerü szavakkal adta elő, mily eljárást 
követett a félrevezetett bécsi udvar folytonos hitegetéseivel, mig csak 
haladékot akar nyerni a spanyolországi és olaszországi hadjáratok szeren- 
csés végzésére. 

A sötét szemöldököktől árnyalt sasszemek felvillantak: évszázados 
szenvedések emléke merült fel a lelkekben. Igaza van a fejedelemnek, 
nem ezt érdemelte a magyar nemzet hűségeért. A hősi karok megfeszültek 
s a kardok megzörrentek a magyarok oldalán. 

Bercsényi Miklós emelkedett fel. A tüzes hadvezér eddigelé a béke 
leghathatósabb szónoka volt mindig: alkotmányos szabadságunk biztosi- 
tására bármikor kész letenni a fegyvert ő, de ha azt, ami legszentebb 
előtte, megtagadják, akkor harczol inkább az utolsó csepp véréig. Petur 
bán alakját e kiváló hősről másolhatta a költő, annyira hasonlit e két 
egyén egymáshoz. 

Hosszan, szenvedélyesen és lelkesitőleg beszélt. Elmondá évszázados 
szenvedéseinket, a békealkudozások meghiusultát s végre felnyitá a rendek 


229 


; 
(88 
si 
h. 38 
§ 


/ 
ni 
A 

Kép 


SGÖLÉKEz elet 


szemeit aziránt, hogy akkor, midőn Szécsényben a szövetséges rendekké 
átalakulást kimondották, tényleg elszakadtak az uralkodóháztól, ma még 
csak némi formai kapcsolat van a nemzet és uralkodója között. A való- 
ságos elszakadást csak a béke reményében halogatták, most már e reménynek 
vége. A külföldi támogatók azért nem kötnek szövetséget a magyar nem- 
zettel, mert idegen uralkodó alattvalóinak tekintik őket és nem szabad 
nemzetnek, mely saját sorsa felett egyedül határoz. Legyen vége tehát 
e bizonytalanságnak: mondja ki a nemzet az elszakadást az ausztriai 
háztól. , Nekem többé József császár nem parancsol" — dörgé oda 
végül Bercsényi, , eb ura a fakó". 

A hatalmas ár, mely eddig is folyton dagadt és forrongott, most 
már elemi erővel tört ki. Letépte magáról a gátat és elönté az országot. 
Eddig is alig lehetett türtőztetni tombolását, most már tág teret nyert. 
Villogó szemekkel ugrottak fel az országgyűlés tagjai, ifju és agg kard- 
jához kapott s kirántva azt, ég felé emelte: , Nekünk József nem királyunk 
többé — eb ura a fakó!" — kiálták mind. , Inkább egy óra alatt elveszünk, 
semmint örökös jobbágyságot viseljünk!" 

A függetlenségi nyilatkozat három példányban kiállittatott, aláiratott 
és megpecsételtetett. A nemzetnek s a külföldi udvaroknak tudtára adta 
az országgyűlés megbizásából a fejedelem az eseményt s még kilencz 
napi szorgos tanácskozás után, melyen főleg az ország hadi rendjét és 
katonai szervezetét állapiíták meg, junius 22-én, ünnepélyes ,,Te Deum" 
után eloszlott az egy hónapig tartott ónodi országgyülés. 

Aztán a kard élére bizták a haza sorsát. A harcz szerencséje a nemzet 
ellen fordult s a majthényi síkságon eldőlt végleg a nemzet sorsa. 
A Habsburg-háztól elszakadás papiron maradt örökre. Nem első elszakadás 
volt ez s nem is utolsó, de azért a nemzet és az uralkodó, ha sok idő 
mulva is, mégis megérté végre egymást. 


, Az Isten sohasem segit 

Fölkent királyok ellen . . ." 

mondja Petur bán s a tapasztalat is ezt mondotta a magyar nemzetnek. 
De hát esküszegő király ellen sem? — hiszen ekkor kétségbe kellene 

esnünk az örökkévaló igazságosság felett?! 

Mint senyvesztő láza nyomában a lábadozó beteg, oly kimerült volt 
lakosaiban alig harmadfél milliónyira apadt, mértföldnyi területeken puszta, 
erejében megtört hazánk, amire német segitséggel ugyan, de magyar vér 
omlása árán a háromszázados török iga alól fölszabadult. A bécsi udvar 
azt hitte, hogy itt az ideje annak, amire hála fejében, hogy a törököknek 
Ausztriát is fenyegető áradatát föltartotta, száz év óta szüntelenül töre- 
kedett: Magyarország porig való lealázásának, az osztrák birodalomba 
való beolvasztásának. A vére árán fölszabadult nemzet földjén e végből 
idegeneket tett úrrá, a magyar népet még a törököknél is kegyetlenebbül 
sanyargatta a roskadozó vállaira rakott terhekkel. A magyarok némán türték 
el mindezt egy ideig, a német pedig vérszemet kapva hitükben gázolt, 
megfosztotta őket lelkiismeretük- s kötéllel toborozván katonát, személyük 
szabadságától is. A családi tűzhely szentsége sem talált többé kiméletre 
s az országon végig jajdult a sóhaj: , Óh, te átkozott Bécs, mily 
károkat tettél!" 

A császári udvarban, büszke székesfővárosában örökös volt a farsang, 
az udvar kegyenczei egymásután gazdagodtak meg a magyaroktól hará- 
csolt pénzen. S mig Ausztria vigan élt, hazánkban vérrel verejtékezve 
kínlódott a nép. A török uralma sem volt oly elviselhetetlen nálunk, mint 
a németé; nem is gyűlölték úgy a törököt soha, mint amily gyűlöletessé 
a német a XVII. század végén Magyarországszerte vált. A titkos forron- 
gás lappangva terjedt ellene; kitörni azonban nem tudott: nem akadt, 
aki lángra lobbantsa. 

A szegény legények, akiket a zsarnoki uralom irgalmatlan erősza- 
koskodása tett földönfutókká, apróbb-nagyobb csapatokba verődve, vezér 
nélkül is fegyvert fogtak ugyan; mivel azonban inségükben a nemesek 
udvarházainak a kirablásától sem riadtak vissza, a magyarság nagy része 
maga is ellenük fordult. S Bécs nekibátorodva, még kegyetlenebbül 
sanyargatta az országot, nyers erőszakával, amelylyel lelkiismeretét leigázta, 
vagyonától megfosztotta, családi tűzhelyeit földúlta, most magyarsága ellen 


fordult, hogy ettől is megfossza. Sikerül is Magyarországot a föld szinéről 
eltörölnie, ha a legszentebb ideáljaiban fenyegetett nemzet mint egy ember 
talpra nem áll s a zsarnoki hatalommal szembe nem száll a kurucz 
vitézség. 

Amint nem kimélte az ágrólszakadt szegénységet, épp oly kérlelhe- 
tetlen volt a bécsi udvar a nemzet nagyjai és legjobbjai iránt, II. Rákóczi 
Ferenczet, dicső hősök sarját is tőrbe csalta. Talán hasonló sorsra is jut, 
mint nagyapja Zrinyi, Frangepán és Nádasdy, ha meg nem szökik 
bécsujhelyi börtönéből. A nemzet aggódva leste sorsa fordulását, amidőn 
elhurczolták, megkönnyebbülten lélekzett föl, amidőn  hőslelkü hitvese 
segitségével menekülnie sikerült, Messiásként várta, amidőn hire terjedt, 
hogy Lengyelországban bujdosik. 

5 midőn az ország észak-keleti zugában, az erdők sűrűjében tanyázó 
bujdosók követei zászlóival tértek vissza, ezrével tódult ezek alá a kétség- 
beesésében új erőre gerjedt nép, Bécs nem ijedt meg a forrongás hirére; 
mert azt hitte, hogy első sorban az urak ellen irányul s igy a magyarok 
egymást emésztik föl. Nem tartott a gyülevész hadtól, amelyben paraszt, 
kanász, borbély, szabó s más mesterember bőven volt, csak rendes katona 
nem. Fegyvere sem volt ennek a gyülevész hadnak; ám amikor Rákóczi 
Ferencz átlépte a határt s élére állt, a nagy ideálok, a melyekért küzdött, 
hőssé avatták minden emberét. Alig hétszáz főnyi volt a csapat, amelylyel 
Rákóczi a Tisza ellen nyomult, a vitézség azonban, a melynek lépten- 
nyomon jelét adta, lángra lobbantotta minden igaz magyar szivét. S alig kelt 
át Rákóczi a Tiszán, megmozdult a föld az egész országban s messze 
idegenben is a magyarok alatt. Úr, jobbágy, polgár, paraszt, mind kezet 
fogott; az osztrák hadakkal cseh és német földön táborozó magyar ezredek 
katonái egymsáután szökdöstek haza, hogy megvédjék az országot, magyar 
voltát, szabadságát. 1703 nyarán hétezerre növekedett a kuruczok hétszáz 
főnyi serege, az ősz végeztével hetvenezerre s országszerte énekelték 
a tüzes hadi nótát: 


Kiontatom vérem apámért, anyámért, 
Megöletem magam szép gyűrűs mátkámért, 
Meghalok én még ma magyar nemzetemért. 


A ráczok ösmerkedtek meg legelőször azzal, hogy mi a kurucz 
vitézség, akiket a bécsi udvar uszított a magyarság ellen. Rákóczi a kállói 
várban elfoglalt német ágyukkal először Várad alatt rontott reájuk s elszedett 
fegyvereikkel seregét ellátván, a déli vármegyékbe vonult, ahol több mint 
százezer rácz bünhödte meg halálával árulását. 

A hegyet-völgyet ellepő kurucz seregek láttára, a tárogató diadalmas 
harsogására rettegve lapultak meg a magyarországi várakba szorult labanczok. 
5 még ugyanennek az évnek, Rákóczi szabadságharcza első esztendejének 
karácsony havában Bécs büszke városát is rémület szállta meg. A császári 
udvar betiltatott minden mulatságot, a templomokban penitencziát hirdettek 
s a hatalmas Szent István dómban ezrével szorongtak naphosszat a németek, 
kórusban könyörögvén : , A kuruczok haragjától ments meg Uram minket!" 

Lipót király Heister Szigbert tábornokát küldte ötezernyi haddal 
a határra, a kuruczok mindazonáltal az újév: az Úr 1704. évének kezdetével 
Bécsujhelyig hatoltak s a szomszédos falvakat feldúlták. Apró csapatok 
voltak csak, vitézségük azonban fölért egy egész hadsereggel. A kuruczok 
zöme ezalatt nyugodtan folytathatta hóditó útját végig az egész magyar 
felvidéken, ahol a német hadakkal megszállott várak, a falakkal meg- 
erősitett virágzó városok egymásután meghódoltak Rákóczinak. Erdély 
is forrongásra gerjedt, a Dunántúl szintén a kuruczokhoz csatlakozott 
s a menekülő labanczok fülébe mindenfelől harsogott a vészt jósló nóta : 


, Amig a hazában csak egy német lészen, 
Békesség soha ott nem lészen egészen, 
Praktikának magva hogy végkép enyészszen, 
Ki kell a németnek pusztulni egészen! . ." 


Heister Szigbert, a kegyetlenségéről hires tábornok hiába nyomult 
nyugatról, Pálfy János a Dráva felől a Dunántúlra. Ha óriási labancz 
haduk elől ki is tért a kurucz sereg, hátuk mögött újból rajtuk ütött. 
A Dunáninnen pedig ezalatt azzal felelt a kurucz vitézség a bécsi udvar 
fút-iát igérő, adót elengendő igéretére, hogy a Pozsony felé igyekező 
Ricsán tábornok seregét, aki Heisterrel egyesülni akart, Szomolány 
mellett körülfogta, négyezer emberét levágta, kilenczszázat Ricsánnal együtt 
foglyul ejtett, azonfelül temérdek zsákmányt szerzett. Bercsényi Miklós 
grót, Rákóczi jobbkeze, aki itt a kuruczok vezére volt, alig harmincz 
embert vesztett. Ezek helyébe is tizezer új kurucz állott seregébe az 
északnyugati vármegyék népéből, amelyben a szomolányi diadal oly 
lelkesedést keltett, hogy nem is nyugodott meg, mig a határon át nem 
csapott. Ocskay vezette Morvaországba, Károlyi Sándor Bécs ellen 
a kuruczok egy részét. A császárváros népe, amely Lipót születésnapjára 
készült, mind a körsánczokra tódult, amelyeket a kuruczok ellen kezdtek 
épiteni s a rettegés sietségével igyekezett ezek befejezésére. Károlyi ezalatt 
Bécs határába ért s azzal ünnepelte meg Lipót király nevenapját, hogy 
sorra felgyujtatta a falvakat, amelyek Bécs körül elterültek. 


233 


A rémes illuminácziótól megrettent az udvar s 8 menekülni készült. 
Károlyi kuruczai bizonyára tovább is hatoltak volna, ha hirül nem veszik, 
hogy Forgách Simon seregét Heister fenyegeti. Koronczónál 1704. junius 
24-én győzött ugyan a labancz; Károlyi azonban, aki e harczról lekésett, 
azzal kárpótolta magát, hogy Szent-Gotthardnál rajta ütött Rabalta seregén, 
a labanczokat széjjelkergette, táborukat elfoglalta, aztán ismét fölkerekedett 
s visszafordulva Stiriába rontott, hol iszonyu pusztitásokat vitt véghez 
s meg sem állott Grécz városáig. Seregéből apróbb csapatok szana-széjjel 
száguldoztak az egész tartományban, rettegésbe hozva a jámbor lakos- 
ságot s emlékezetébe vésve a kurucz vitézséget oly helyeken is, ahol 
addig hirét sem hallották. Ezeknek a portyázásoknak az idején történt, 
hogy egy alig tiz főnyi kurucz csapat bolyongása közben vagy harmincz 
vasas labanczra bukkant, aki éppen ebédhez látott, amelyet szabad ég 
alatt főzött meg. A kuruczok, bár mindegyikükre három labancz esett, 
megszalasztották a hirtelen támadásra fegyvert fogó németeket s miközben 
ezek lóhalálában tovább futottak, maguk ették meg az ebédet, amelyet 
a labancz főzött s fekete levesnek földönfutóvá tették a legközelebbi 
ellenséges falu népét. 

Legendába illő csodás hősi cselekedetek szakadatlan lánczolata volt, 
amit Rákóczi hadjáratának az első éveiben a kurucz vitézség mívelt. Szár- 
nyaira is kapta a hir s messze országokba röpült vele, a magyarság felé 
hajlitván az egész világ kedvét. Anyagilag a franczia királyon kivül senki 
sem támogatta a kuruczok ügyét; ez is csak akkor, ha érdeke kivánta 
s nem amikor nekik erre leginkább szükségük volt. A diadalok hirére 
azonban, amelyeket a török uralom után félhalottnak vélt nemzet a hatalmas 
Ausztrián kurucz vitézségével kivívott, Angliával, Hollandiával, a két ten- 
geri hatalommal az élén, a többi népek is arra akarták kényszeriteni a bécsi 
udvart, hogy békét kössön Magyarországgal. A vesztett csaták nyomában 
a császár hajlandó is lett volna erre, annyival is inkább, mivel nyugat felől 
a Íranczia és bajor hadak sanyargatták birodalmát. Mikor azonban Savoyai 
Eugen az egyesült franczia-bajor hadat tönkre verte, Bécs sem akart többé 
lemondani Magyarországról, amelyet ezután is fejős tehenének szánt. 

— A rebelisekkel szóba sem állunk! hangoztatták a bécsi urak; amidőn 
azonban Ocskay vezérlete alatt a kuruczok ekkor Morvaország elpuszti- 
tásával feleltek, sietve küldték követeiket Selmeczbányára, hogy az angol 
és a hollandiai követ segitségével a békét nyélbe üssék. A tisztességes 
kiegyezés szándéka azonban most is távol állott tőlük s alig hogy 
Heisternek nagy nehezen sikerült Károlyi hadait a Dunántúlról kiszori- 
tania, a bécsi urak ismét állig begombolkoztak. A már-már vonulni készülő 
kurucz had ismét összeverődött. A hős Bezerédy alig néhányad magával 

elfoglalja Érsekujvárt, Rákóczi Bercsényivel együtt Heister ellen nyomul. 
Nagy-Szombatnál a zsoldjukba fogadott német had árulása miatt elvesztik 
ugyan a csatát; de a koczka fordul s a Dunántúlt ismét a kuruczok 
árasztják el, Károlyi Bécs környékét boritja újból lángba. A Burg abla- 
kaiból rettegve nézték, mint égnek a szomszédos falvak, hallgatták, mint 
háborog a császárváros népe, békekötést követelve. A polgárság forron- 
gását fegyverrel nyomja el az udvar s ismét hajthatatlan marad, amidőn 
hire jő Heister újabb hódításának. A kuruczok helyébe, akiket ez a labancz 
tábornok a Dunántúlról kiszoritott, Bezerédy Imre s Béri Balogh Adám 
nyomul újabb haddal, a Duna mentén Vak-Bottyán rettegteti a labancz 
sereget. Bercsényi Pozsonyt fenyegette. A kuruczok csillaga mind tündök- 
lőbben ragyog Magyarország egén, amidőn 1705-ben május 5-én meghal 
Lipót király. 

Pár napra elnémult a harczi zaj. I. József, az új uralkodó békés 
szándékainak a hiréről beszélnek mindenfelé. A kurucz vitézség tüze- 
sebben hevült ugyan mint valaha; a közel három évi háboru alatt, 
a magára hagyatott ország, a törökök nyomában a bécsi udvartól is 
a végsőkig kiszipolyozott nemzet béke után sóvárgott. Egész vidékek 
pusztultak el a háboru viharai alatt, egész városok lövettek rommá, falvak 
enyésztek el nyom nélkül. A nép, amely fegyvert ragadott, nem művel- 
hette a földet, nem is adózhatott. A pénz, amelyet már a bécsi udvar 
is vékaszámra harácsolt össze, elfogyott s a réz libertások, amelyeket arany 
és ezüst helyett Rákóczi mindnagyobb számban veretett, minél bővebben 
forogtak, annál inkább vesztettek értékükből. Az emberirtó nyomor köze- 
pette a legvérmesebb kurucz is megnyugszik, ha becsületes békét kötnek. 
Amidőn azonban I. József is csak meddő igérettel biztatta a hűségére 
térni kész magyar nemzetet, a kurucz vitézség újból lángra lobbant. Nem 
rettent vissza az új fővezér Herbeville hatalmas seregétől, amely Budáig 
hatolt s amely elől az Alföld népe szanaszéjjel bujdosásnak indult s min- 
dent elpusztitott, amidőn Erdély ellen tovább vonult. Nem lohadt le 
a kurucz vitézség akkor sem, amidőn Erdély labanczkézre került s lako- 
saiból tizenkétezer vált Magyarországon földönfutóvá. Az osztrák határon 
Pálfy labancz serege őrködött, Balogh István maroknyi hadával keresztül- 
vágta magát rajta s a kuruczok iszonyúan pusztitva ismét Bécsig hatoltak, 
megtámadták a Laxenburg környékén vadászó udvart, néhány emberét 
levágták, sólymait elszedték s magát József királyt is elfogják, ha a futó 
parasztok figyelmeztetésére idejekorán Bécsbe nem menekül. 

A labancz belátta, hogy nincs annyi serege, amely megtörhetné 
a kuruczok vitézségét s újból békét igért. A hadakozó felek száz napos 
fegyverszünetet kötöttek, amelyet az álnok bécsi udvar arra használt föl, 

hogy Rákóczit ajánlataival kisértésbe hozza s a titkos alkudozások hírének 
a terjesztésével népe előtt gyanuba ejtse. Az ördögi praktikák ellenére 
Rákóczi nem tántorodott meg, népe sem el tőle s amidőn az osztrák 
fegyverek Brabantban és Spanyolországban ismét diadalt arattak, a bécsi 
udvar megint jobbnak látta, hogy elvesse álorczáját. 

Nyiltan kimutatott álnokságára meddőn félbeszakadt a nagyszombati 
béketanácskozás. A labancz hadak fővezére a legjelesebb osztrák tábornokok 
egyike: Starhemberg gróf lett, aki nyugatról nyomult Magyarországba, 
miközben Stiriából Heister Hannibal ötezernyi hada, délről Pálfy János 
labancz serege igyekezett vele egyesülni, Erdély felől pedig Rabutin tizenkét- 
ezer emberével. A vasgyürü, amely a kurucz vitézséget elfojtással fenyegette, 
erőtlenül összeomlott, még mielőtt darabjai egybeforrtak volna. 

Rákóczi véres csata árán Esztergom várába hatolt. Bezerédy s Béri 
Balogh Ádám Heistert verte tönkre s a vezért is elfogta, Bottyán Pálfyt 
űzte vissza. Rabutin serege pedig rongyosan, kiéhezve, betegen került 
Pest alá; az Alföld népe mindent elpusztitott előle s maga is elbujdosott, 
úgy, hogy a labancz Erdélyt elhagyván, három havi bolyongása közben élő 
lélekkel sem találkozott. Ahelyett, hogy letünt volna, amint a bécsi udvar 
óriási hada diadalaiban bizva remélte, a kuruczok csillaga szebben ragyogott, 
mint valaha s az ónodi országgyűlés idejénvalónak találta, hogy1707 tavaszán 
megfoszsza a Habsburg-házat, az ország ellenségét magyar trónusától. 

Rossz volt a termés az előző esztendőben, az országot inség fenye- 
gette, amelytől a hadsereg is sokat szenvedett. A kuruczok vitézsége 
mindazonáltal még lángolóbb lett, büszkeségük sem lohadt le. 1707-ben 
történt, hogy Starhemberg gróf egy maroknyi csapat kezébe került, mely 
portyázás közben fogta el. A , büszkeházi" labancz tábornok hiába könyör- 
gött, igért háromezer aranyat, hogy elbocsássák. Ily rengeteg summát maga 
Rákóczi sem láthatott már régen, a rongyos kurucznak mindazonáltal nem 
kellett a kincs s drága foglyát Bercsényihez vitte. 

Minden hősiesség, vitézség és önzetlenség ellenére 1708-ban nagyot 
fordult a kuruczok szerencséje, Rákóczi hiába szervezte újjá seregét, 
Telekessy a kurucz püspök hiába áldotta meg Egerben a gyönyörü zászlós 
sereg lobogóját. A tizenötezer főnyi had Trencsén alatt, a lováról lezuhanó 
Rákóczi balesetének a hirére széjjelbomlott. A kurucz sereg ugyan a csata 
nyomában ismét összeverődöti, amidőn megtudta, hogy Rákóczi nem 
esett el s fogoly sem lett, amint hiresztelték. Ám hiába állt újból hadai 
élére a bálványozott fejedelem, hiába riasztották meg vezérei egyebütt is 
a labanczot, hiába fejeztette le a némethez pártoló Bezerédyt és Bethlen 
Ádámot; a kurucz vitézséget, amelylyel a labancz nem birt, megtörte 
a pestis, a fekete halál. 

A német hadak mindenfelől özönével lepték el az országot, a kuruczok- 
nak azonban nem igen ártottak. Nem úgy a fekete halál, amely 1708-ban 
tört ki az Alföldön, terjedt tovább rohamosan észak felé, kiöldösve egész fal- 
vakat, harmadára fogyasztva virágzó városok lakosságát Magyarországszerte. 

A nyomorral, a labanczczal addig még mindig bátran szállt szembe 
a kurucz vitézség. De amidőn a nyomorral karöltve a fekete halál egész 
rendeket kaszált le büszke seregében, Rákóczit egymásután hagyták cserben 
ezredesei, kapitányai. A fejedelem Lengyelországba bujdosott, hogy a 
kilátásba helyezett idegen hadakkal védje meg a végső nyomoruságba 
jutott hazáját. A várt segitség elmaradt, Rákóczi sohasem tért vissza többé ; 
Károlyi Sándor, a honmaradt kuruczgenerális, megmentve, amit megment- 
hetett, bölcsen békét kötött. 1711. május hó 1-én harsant fel utoljára a tárogató 
hangja: a tizenkétezer főnyire apadt kuruczsereg aznap rakta le fegy- 
verét a majtényi síkon . . . 

Csonka volt az alkotmány, hézagos a függetlenség, amelyet Károlyi 
Sándor a szatmári békével visszaszerzett. Amiért azonban a kuruczok 
első sorban küzdöttek: Magyarország magyar maradt s bármily tespedt 
idők következtek azután, lelkében nem halt ki a daliás idők emléke, 
amelyek magyarságát megvédték. 

Hiába törekedett arra a bécsi udvar, hogy szép szóval, alattomban, 
ha szerét ejthette erőszakkal, hirét is kiirtsa a kurucz vitézségnek. Nemcsak 
emléke nem veszett ki, de amidőn közel másfél század multán Magyar- 
ország magyarságát s alkotmányát újból veszély fenyegette: 1848-ban 
ismét újjá éledt s mívelt csodákat a kurucz vitézség. 

MÁRIA TERÉZIA 

Egy nefelejtsszemü, fehér ruhás leányt szólított az apja: 

— Leányom — mondá — a sors rendelése, Istennek akarata és az 
én kivánságom, hogy utánam te légy a császár és király ! 

Mária Terézia főherczegkisasszonyhoz szólott igy az apja, Károly 
ő felsége, egy igen egyszerü, de akarat dolgában igen is erős és 
szives férfiu. 

A leány meghajtotta szép fejét: 

Úgy lesz, amint a sors rendelé, Isten akarja és Te kivánod. 

— Gondom lesz rá, hogy ezenkivül a nemzeteknek is ez legyen 
a hő óhajtása! 

A leányka komoly figyelemmel hallgatta, amit atyja mondott, bárha 
a szavaknak pontos jelentőségét aligha értette. Az ösztöne sughatta meg 
neki igazán és teljesen, mi történt vele: egy igen, igen nagy dolog. 
Eddig csak egy kis fayence-babának volt a mamája és egykor millió 
meg millió embernek lesz az édes anyja, gondoskodó szülője, parancsoló 
ura. És a nőnek a szive nem rettent meg a grandiózus anyaság e gondo- 
latától, a Fabsburg-leány meg éppen mindjárt beletalálta magát az 
uralkodás felséges gondolatába. Gyönyörüség lehetett — mert könnyü 
volt — ezt a bájos, erős és hamar fejlett leányt férfiunak és királynak 
nevelni, vele született a katonás kötelességtudás és az uralkodás bölcsesége, 
melynek a java nőies tulajdonság, mert a lényege : szeretetreméltóság. 
Bánni tudni az emberekkel, jól azzal, aki ezt érdemli és akire a jóság 
hat, keményen azzal, akinek csak ez kell. Komolyan venni mindenkit és 
nem venni komolyan senkit, csak az összességet, csupán a hivatást: ezt 
tudta Mária Terézia abban a pillanatban, amikor gyönyörü fürtös fejére 
tették a nehéz aranykoronákat. 

Nem férfias, de nőies tulajdonságai tették Mária Teréziát a világ 
egyik legjobb és legérdekesebb uralkodójává. Bánni tudott az emberekkel, 
természetesen legjobban a magyarral, mert azzal a legnehezebb és leg- 
könnyebb. Hozzánk simult, reánk mosolygott, sirt előttünk, úgy látszott, 

mintha szerelmes lenne belénk. Nem páthosz volt, nem muló föllobbanás, 
de a való igazság: életét és a vérét adta volna érte a magyar. Meg tudtunk 
volna érte halni, ha úgy kivánja. De sokkal okosabb és jobb volt, azt 
kivánta, hogy éljünk érte és körülötte, az ő erkölcsei és izlése szerint. 
Csuda, hogy még a parasztjaink is nem öltöttek a kedvéért franczia rokokó 
ruhát. Mert németséget nem követelt tőlünk a Nagy Asszony, ő sem volt 
az igazában. A szokásaiban: franczia, a temperamentumában magyar 
sugár, magas és teli termetén legjobban állott a magyar ruha. Irta is 
haza nekünk: , Magyar vagyok én testestől, lelkestől, soha el nem muló 
hálát érzek a nobilis nemzet iránt!" 

Tetszettünk egymásnak, csaknem a szerelemig. És az okosságnak 
is volt része e forró ragaszkodásban. Mária Teréziának oly szüksége 
volt reánk, mint egy darab kenyérre, nálunk nélkül: széthordják koronája 
kincseit, elrabolják és szerte liczitálják minden vagyonát, megalázzák 
méltóságában, megfosztják nagyszerü hivatásától. A magyarságnak meg 
általa jutott az alkalom, hogy megmutathatja egy Habsburg királynak, 
hogy birodalmában: az egységes, a valódi erő nem lehet más, csak ő. 
Megkapó, elragadó és hasznos volt e találkozás — az akkori világ fog- 
csikorgatva és irigykedve látta, most pedig csudálja a história. 

Helylyel-közzel azonban nem érti Mária Teréziát és kérdi, mi dolog 
ez: ő maga csupa erkölcs és hűség és mégis megengedi, hogy egy nem 
egészen erkölcsös és semmiképpen nem hű kommissió beleártsa magát 
a legbensőbb családi ügyekbe. A szive tiszta magyar, de az esze osztrákos 
rendeleteket diktál. Szárnyakat ad a lélek szabadságának, de máskor meg 
aranybilincset veret lábára a — sasnak. Mi csuda van ebben, asszony 
volt, ember volt. Ha tökéletesebb, mint amilyen, akkor volna csak igazán 
érthetetlen. Igy is csudálatos alak marad mindig: tele férfias erélylyel; 
többet dolgozott egymaga, mint egy egész kanczellária és mint feleség, 
férjének, a szelid lotharingiai Ferencznek tizenhat élő gyermeket szült. 
Itt is a kötelesség, az ősi, tiszta ösztön telt be rajta. Odaadta magát 
hivatásának, önzés és hiuság nélkül, másképp nem tehetett. És nem mártir, 
hanem boldog volt ez önfeláldozásban. Nyugodtan, öntudatosan ment 
a halálba is. Fehér keblét az örökkévaló semmiségnek kitárta. És mig 
testét földi gyötrelmek kinozták vala: lelkét édes hit emelé. Nyügölődött, 
helyét nem találta ágyán. Akik körülállták, kérdék: , Elkivánkozik valahová 
felséged?" , Vagy igen," mondá, , föl kivánkozom, elébe fölséges uramnak, 
megyek, emelkedem . . ." 

Számra sokkal nagyobb, kincsre sokkal gazdagabb nemzetek is 
elmerültek már észrevétlen a világtörténet tengerében, mint amilyen volt 
az elgyöngitett magyar nemzet a XVIII. század derekán. 

Maga Lengyelország is akkor kezdett haldokolni. Első felosztása 
mint valamely lélekharang kongott a mi nemzetünk feje fölött is. Úgy 
látszott, a magyar is erre a sorsra jut, mert hiszen mi is idegen nyelven 
kezdtünk beszélni és idegen erkölcsök szerint élni, mint a lengyelek. 
A magyar paraszt pedig éppen úgy el volt szakadva a maga vérbeli urától, 
mint a lengyel paraszt a magáétól. Volt arra gond, hogy ez az elszakadás 
minél nagyobbá legyen. 

A kettő közül a magyar nemzet volt a kisebb és mégis az élte túl 
jobban a nehéz század sorvasztó nyomását. Nemcsak túlélte, de új virág- 
zásra is ébredt általa. Ismét megjelent a nemzet életében a Gondviselés ; 
ez a csodálatos erő, amelytől mindig akkor feszültek meg a magyar 
gondolatok és izmok, amikor elmulásunkat biztosra fogták. 

A magyar nép mesemondása is tele van ennek az őserőnek a jelképeivel. 
Szegény, pártfogó nélkül való mesebeli parasztlegényeink kimondhatatlan 
nyomoruságokat birnak elviselni. Évekig tengődnek az emberevő óriás 
fogságában, de végül mégis királykisasszonyokat és országokat nyernek 
a maguk erejéből. Amikor pedig a sárkánynyal küzdenek, a sárkány 
váltig a földre vágja őket, de attól erősödnek meg csak igazán. 

Ez ismétlődött a XVIII. század hét utolsó évtizedében. 

Ez a század egyébiránt egész Európában a királyi hatalom végső 
kifejlésének és a régi feudális, rendi államszerkezet elfajzásának nehéz 
százada volt. De talán sehol sem volt olyan nyomasztó és nemzetietlen 
ez az elfajzás, mint Magyarországon. Nálunk még a filozófiai gondol- 
kozás sem enyhitette. Russeau, Diderot, Voltaire és a franczia filozófia 
nem világithatott be a lelkek sötétségébe; a magyar szellemi élet e szá. 
zad derekán halványan pislákoló és serczegő olajmécses világitásához 
hasonlított . . . 


A nemzeti uralkodóház megalapítása a század elején megint nem 
sikerült. II. Rákóczi Ferencz elbukott, elmenekült és számüzetésben halt 
meg. A szatmári békekötéstől, 171I-től kezdve egy darabig a magyar 
lélek csöndes siralma tölti el az országot, mialatt a rendek czikornyás 
latin nyelven irt törvényekben hódolnak. A kesergő kurucz-nótákból ma 
is kihallatszik és könyre inditja a magyar lelket a nemzet mélységes 
nyomorérzése. Az Esztergom megvételéről, az Ocskay Lászlóról és 
a kölesdi harczról irott énekek fölséges magyar hangjai elhalnak lassan 
az egyetemes búbánatban. 

A magyar nép koldusnak érzi magát és mindig koldusabbá lesz. 
III. Károly és Mária Terézia kora már új kor, ahol azonban a népnek 
semmi köze többé az országhoz; a köznemességnek is alig. Folyik 
a birtokosztogatás és az urak észrevétlen lenyügözése. Rákóczi az alatt 
csöndesen elvész és vele az előbbvaló, tisztább, magyarabb nyelv és 
érzésvilág. Mikes Kelemen bús levélirása szinte utolsó lehelete ennek 
a kornak, mignem 1761-ben ő is elnémul és következik az általános 
hanyatlás. 

Aki a XVII. század és a kuruczvilág gazdag irodalmi kincsei után 
ma Mária Terézia korának kevés, de annál szegényesebb irodalmi műveit 
olvassa, szinte sirva fakad. Azt a gondolatokban és érzésekben dúsgazdag 
magyar világot siratja, mely mintha örökre veszve volna. És azt a szép, 
bámulatosan kifejező, sőt nagyon kifejlődött magyar nyelvet, mely méltó 
hordozója lehetett volna az államigazgatásnak és az újkori műveltségnek, 
de amely most romokban hever. 

Az a magyar nyelv és gondolkozás, ami Mária Terézia és még 
inkább II. József alatt járja, mintha nem is volna folytatása a réginek. 
De még igy is nagy szerencse, hogy néhány derék pap, mint Faludy 
Ferencz is, vagy Bod Péter, egyáltalán tovább tengeti. Vagy néhány 
irodalomkedvelő főúr, aki a hétéves háboruból visszatérve, falusi birtokán 
inkább csak a maga öröme végett versel, mint báró Orczy Lőrincz, avagy 
gróf Ráday Gedeon. Parányi nemzeties töredéke az udvar lábai előtt 
heverő főnemességnek. 

Ott hever egyébiránt a vagyonos köznemesség nagyobb része is 
és erősen terjed a latin mellett a német nyelv. A magyar Géniusz most 
már a falvakban lakik a szegény kurtanemesek és parasztok közt, ahol 
nem is veszik észre. De egyszerre csak egy nagy esemény hirtelen arra 
kényszeriti, hogy kilépjen és megrázza magasra fölemelt lobogóját. 

Ez az esemény II. József császárnak hires 1784. évi rendelete volt, 
mely a német nyelvet tette meg államnyelvvé a magyar szent korona 
egész területén. 

Úgy kellene, hogy századokon át minden magyar elme könyv nélkül 
tudja ismételni azt a borzasztó vádat, amelylyel II. József a magyar nem- 
zetet és nyelvet ebben a kéziratban illeti. Úgy kellene, hogy ez legyen 
az ösztönző sarkantyúja minden hidegebben dobogó magyar szivnek, 
valahányszor nyelvünk tisztaságáról és fejlettségéről van szó. 

, Ha egy nemzet — igy ir a császár — minden közügyében holt 
nyelvet használ, amilyen a latin, az felvilágosodásának mindenesetre nagy 
gyalázatára válik, mert hallgatag azt bizonyitja, hogy annak a nemzetnek 
vagy nincs tisztességes anyanyelve, vagy csak olyan van, amin irni és 
olvasni senki sem tud és csupán a latin tanulmányokkal foglalkozó tudósok 
képesek gondolataikat papiroson kifejezni, sőt hogy az összes nemzet 
kormányzása és törvénykezése olyan nyelven folyik, amit ő maga nem 
ért. Ez világos, mivel az európai művelt nemzetek közügyeikből a latin 
nyelvet kiküszöbölték s még csak Magyar- és Lengyelországban maradt 
divatban." 

Ez volt a német nyelv általános behozatalának legfőbb indoka 
Magyarországon. De ez volt az az ébresztő trombitaharsogás is, mely 
végigcsattogott Magyarország hegyei és rónái fölött és fölébresztette 
a nemzeti lelket hosszas elaléltságából. 

Csak azt nem kell hinni, hogy ez a nagy fölébredés önmagától, 
munka nélkül ment végbe! Azt sem, hogy a politikailag már rendezett, 
jómódban és hivatalban élő gazdagabb nemesség ébredt föl tőle legelőbb! 
De még azt sem, hogy a nép nagy tömege értette meg elsőnek, mert 
hiszen az, — bár megőrizte magyarságát — akkor már el volt szakadva 
a nemzeti közélettől és a műveltségtől. 

A főnemesség és a hivatalosak egy része tiltakozott ugyan a császári 
rendelet ellen, sőt maga a magyar kanczellár, gróf Esterházy Ferencz is 
azt bizonyitgatta a császárnak (jóllehet, talán maga sem hitte), hogy 
Magyarországban mindenki tud magyarul; de mivel az ellenállás erőtlen 
volt, a császár akarata egészen diadalmaskodott. Az iskolákban megkezdik 
a német tanítást, a vármegyék németül kezdenek hivataloskodni és lassan 
mindenki belenyugszik. A nemesség a hivatalokban megmarad és inkább 
a latin nyelvet sajnálja, mint a magyart kivánja. Különös, hogy Kazinczy 
Ferencz, nemzeti nyelvünknek később iegnagyobb apostola, ebben az 
időben mint Abauj vármegye aljegyzője, szintén azzal van elfoglalva, 
hogy hivatalbeli fölebbvalóinak latin fogalmazványait németre forditsa és 
emiatt igen kedvelik. 

Igy a főnemesség és a vármegyék. A magyar nép pedig, a minden 
nagynak és hatalmasnak ez az ősi televényföldje annyira távol volt min- 
dentől, ami az urakra tartozott, hogy vagy meg nem hallotta, vagy hallván, 

sem értette meg II. Józsefnek ezt a rendeletét. A magyar nyelv és 
a magyar nemzeti élet szinte meghalhatott volna ezen kegyetlen rendel- 
kezés nélkül is, ha nem támadnak Gondviselés-szerü prófétái onnan, 
ahonnan senki sem várta őket. Van valami igazság abban, hogy a próféták 
Isten küldöttei. 

A mi nemzeti prófétáink ebben a korban a bécsi magyar nemes 
testőrség tagjai voltak. A három legnagyobb : Bessenyei György, Barcsai 
Ábrahám és Báróczi Sándor. A gárda többi jeles és hazafias tagjai: 
Baranyi László, Naláczy József, Czirjék Mihály és Bessenyei Sándor, 
a György testvérbátyja. Az első három megáldott tehetség, a többiek 
lelkes támogatók, dolgozó társak és hivek. Magyarázói és terjesztői a föl- 
emelkedő nemzeti hitnek. Ezek a derék férfiak állanak a magyar nemzeti 
élet újjászületésének bölcsőjénél Bécsben. 

Észszel, okoskodással szinte föl nem érthető az, ami itt megtörtént; 
inkább csak szivvel érezhető. Ezeket az ifjakat még Mária Terézia rendel- 
kezésére, inkább testalkatuk szépsége, mint tehetségük és műveltségük 
szerint válogatták a magyar köznemességből. Az udvari életet akarták velük 
diszesiíteni és azt várták tőlük, hogy a francziás és németes világművelt- 
séget megizlelvén, Magyarországon az udvar czélzatait fogják szolgálni 
a nehezebben megközelíthető köznemességnél. De ime, egyszerre és várat- 
lanul ugyanebből a csoportból csap ki a hazafiasság hatalmas lángkévéje. 

Úgy kell lennie, hogy a túlzásokban rejtezik az emberi rosszaságok 
orvossága. És úgy kell lennie, hogy az erő és egészség akkor ébred 
öntudatra legkönnyebben, amikor legjobban tiporják. Vagy nincs-e már 
abban is biztató tanulság a magyar nemzetre nézve, hogy Bessenyei 
társasága előtt is, de azután is a német szellemü hadsereg adta nekünk 
a magyar élet derekabb előharczosait. A testőrök korában vagy előtte 
nincs-e ott báró Orczy Lajos generális, gróf Gvadányi József lovas 
generális, később pedig a két Kisfaludy és maga a nagy Széchenyi István. 

Bessenyei György szegény falusi nemes fia volt; pajtásai is több- 
nyire ilyenek. A művelt társaság Bécsben, utazása Olaszországban 
megnyitotta szemét és fogékonynyá tette lelkét. Mohón szivta föl e pihent 
lélek az akkor mindenütt egészen francziás műveltséget és első gondolata 
az volt, hogy szegény elhagyott, elgyöngitett hazájának használjon vele. 

A franczia klassziczizmus és a franczia filozóf-szellem általuk szűrődött 
be először az ország éjszakájába, de már magyar nyelven és magyar gon- 
dolatok által közvetitve. Ugy látszik, hogy az elalélt nemzeteket az idegen 
kultura üditő habjai birják csak ájulásukból felmosni. 

II. József amaz állítását, hogy a magyar nyelv, kiműveletlenségénél 
fogva nem képes a kulturát közvetiteni, a tulajdon maga szegény testőrei 

czáfolták agyon. És ez már kézzelfogható valóság volt az egész magyar 
nemzet szemében. Innen van hatásuk nagysága is. 

Látjuk azonban, hogy II. József korában nemcsak a francziás-, hanem 
maga a szivünk ellen szegzett németes műveltség is éppen ilyen hatással 
van a nemzetre. Szinte úgy tetszik, mintha az udvarnak és kivált 
II. Józsefnek meg kellene köszönnünk az erőszakolt németesitést. Ez adta 
nekünk a nemzeti próféták második csoportját, azokét, akik a Goethe 
és Schiller áltai újjáteremtett német műveltség friss himporát szivták föl 
és dolgozták át magyar mézzé. Ez adta nekünk mindenekelőtt a hatalmas 
Kazinczy Ferenczet, nyelvünk törhetetlen és tisztalelkü agitátorát. Maga 
Révai Miklós is ebbe a csoportba sorozható. Később Kármán József és 
vele egy egész csapat ifju, aki goethei hangulatokkal van eltelve, de 
azért nem kevésbbé magyar. 

De még ez nem minden. A hosszas betegségből fellábadó magyar 
nemzeti lelket szinte kielégithetlen és mohó éhség gyötri a kultura kincsei 
iránt. Ilyen éhsége csak egészséges és erős nemzeteknek lehet. Egy har- 
madik irodalmi és műveltségi csoport is támad, mely a latin klassziczizmus 
kincseire veti magát és a régi római műveltséggel törekszik gazdagitani 
a nemzeti nyelvet. Virág Benedek, ,a nemzeti lélek tüzes ébresztője" 
szinte egyszerre lép szinre Berzsenyi Dániellel, ezzel a csodálatos tehet- 
séggel, aki a magyar gondolatot a latin klasszikus formák közt megrázó, 
szinte megdöbbentő erővel tudja kifejezni. Fellépésük kissé későbbre esik 
ugyan, mint a többié, de ennek a kornak a férfiai ők is. A , Romlásnak 
indult hajdan erős magyar", mint egy izmos kar által forgatott régi 
buzogány zúg a nemzet feje fölött és mindenkit megrendit. És érdekes, 
hogy mindezek a férfiak nem II. Józsefet és az udvart, hanem magát 
a tunya nemzetet okozzák a hanyatlás miatt. A magyar faj előkelő poli- 
tikai jelleme nyilatkozik meg ebben is. A költők tudják, hogy ők nem 
a politikai bosszú, hanem a nemzeti feltámadás prófétát. 

Végül feltünik az újjászületés reggelén a prófétáknak még egy 
negyedik csoportja is. Ezek a népies irók. Dugonics András, Horváth 
Adám, gróf Gvadányi Józset, Fazekas Mihály és mások. Valamennyi 
tiszta, régies nyelven ir, mely szinte folytatása a XVII. századbeli jobb 
magyar nyelvnek. A hagyomány tehát lappangva, szó nélkül, de mégis 
átélte az elfajulás 70 esztendejét. 

Nem lehet már elég helyesen megmagyarázni, honnan és miképpen 
szedelőzködtek igy csoportokba a nemzeti nyelv ezen tüzes művelői, de 
azt tisztán lehet látni, hogy valamennyi csoport közreműködése szükséges 
volt. A francziás testőrök az elkényeztetett főuri izlést iparkodtak megnyerni 
a nemzeti nyelv ügyének; a németes irók a hivatalban levőket és az 

elnémetesedő honorácziórokat; a latinosok a vármegyéket és a ,,diák 
nyelvhez" szokott köznemeseket; végül a magyar népies irók a köznépet, 
melynek a ,,peleskei nótárius" és a , Ludas Matyi" története fölért egy 
egész új világgal és a kuruczvilág óta először figyelmeztette arra, hogy 
a magyar nemzet alkotó része ő is. 

Az irók tehát egyszerre a nemzet valamennyi osztályához szólnak 
és az eredmény csodálatos. Már hat évvel II. József elnémetesiítő rende- 
letének megjelenése után Pesten és Budán mindenki magyar ruhában 
jár. Levetik és gúnyolják a német , plundrát", szűk nadrágban szoronganak, 
ragyog a skófium, csillog a forgó meg a csótár és spádé helyett széles 
magyar szablya csattog a főurak oldalán, akik régi magyar szokás szerint 
szivesen járnak most lóháton. A szent koronát II. Lipót alatt a rendek 
visszakövetelik, majd rajongó ünnepiességek közt vissza is hozzák és 
végre magyar ujságok is támadnak, mivelhogy eddig Magyarország csak 
német és latin ujságokat ismert. 

Az újjászületés ereje legjobban van kifejezve az 1790—91. és az 
1792. évi országgyűléseken, amelyek a magyar nemzet számára végre 
komoly alkotmánybiztosításokról gondoskodnak és lelkesen tárgyalnak, 
II. József rendelete után hét esztendő mulva, a magyar nyelv általánosan 
kötelezővé tételéről és a magyar tudós társaság felállításáról. 

Ám ezzel a nemzeti újjászületés gyönyörü kora még nincsen befejezve. 
Betódulnak a franczia forradalom eszméi, majd meg ismét győz a reakczió. 
De a nemzet már föl van ébresztve és meg van mentve. Szinte tékozló 
bőséggel szüli a tehetségekben gazdag és jellemben bámulatos férfiakat 
a jövendő számára. Az újjászületés hajnalsugara ott ragyog az egész 
nemzet homlokán. 

Berzsenyi Dániel 1807-ben már szinte lelkesedve énekli: 


A derék nem fél az idők mohától 
A koporsóból kitör és eget kér. 

Közel száz esztendeje, hogy a Dunántúl dértől csillogó sikságain 
kóbor tüzek fénye lobogott fel a hűvös őszi éjszakák sötétjében. 
A vasmegyei erdők száraz levelei kisértetiesen zizegtek, az országuton 
nehéz ekhós-szekerek robogtak tova, a tűz mellett pedig igy szólott egy 
borizü hang: 

Óbester uram, ide hozzánk, ha az italunkat meg nem veti! Gon- 
doljuk, hogy a beste francziák vére kotyog a csikóbőrös kulacsokban . . . 

Az óbester közelebb lépett a vigadókhoz, dupla köpönyegét össze- 
vonta a mellén s nagyot húzott a feléje nyujtott kulacsból. És megtörölvén 
a száját, lelkesen igy kiáltott fel: 

- Ferencz, a mi jó királyunk, egészségére! 

A tábortüzet furcsa legények ülték körül: nagyhasu, szélestarkóju 
táblabirák, akiknek termetét csak nagy igyekezettel tudta körülfogni a vörös- 
hajtókás sárga mente; a zöld vagy galambszinü köpönyeg. Még három 
héttel ezelőtt a vármegye kanczelláriáiban pipázgattak; ki törvényt ült, ki 
az országutak dolgát intézte, ki a diák-jegyzőkönyv szerkesztésével bibe- 
lődött. De az osztrák határról megjött a veszedelem hire: a fránya 
Buonaparte Tirolban jár a maga franczia chasseurjeivel, a királyi ház 
menekül a Burgból s ha sietve fegyverre nem kapunk valamennyien, 
a magyar iírónra idegen fejedelem ül... A király szétküldte a lovas 
stafétákat s két hét mulva minden magyar város piaczán kihirdették 
a felséges úr üzenetét: 

Jó magyarjaim, nagy bajunkban ismét csak tihozzátok fordulunk. 
Ti voltatok, akik Mária Terézia királyunknak a véreteket és az életeteket 
fölajánlottátok. Most megint szükség van a ti erős karotokra; vonuljatok 
mindnyájan a táborba, hogy az ellenséget örökös tartományainkból 
kiverhessük . . . 

Deli legények, megrokkant öreg urak harczias kedvben hallgatták 
a fejedelem üzenetét. Két hét alatt felfordult az egész ország; békés család- 
apák levetették a polgári ruhát, a rozsdás kardok lekerültek a padlásról, 

nehéz, kovás puskákat aggatott le egy-egy ránczos öreg kéz a fegyvertartó 
posztójáról. Egyszerre katonává lett minden magyar nemes; hogyne, mikor 
a koronás fejedelem veszélyben forog! A kanczelláriák párnás székei kiürültek, 
a pipák hidegen pihentek a skartéták között, a megyeház udvarairól minden 
élő lény elpusztult, kivéve a lánczos kutat huzó rabokat . . . Mintegy varázs- 
ütésre talpra állt a nemesi inzurrekczió, földesurak, püspökök, káptalanok 
lóra ültettek két-háromszáz legényt, lomha megyei alispánok tetszelegtek 
az óbesteri méltóságban . . . És üde, rózsásan pirult leányfejek szivdobogva 
hallgatták hajnalonként a trombita szavát, mely a fölkelők táborba vonu- 
lását kisérte . . . Jó Isten, visszatérnek-e ép testtel, vagy piros vérük öntözi-e 
a mezei virágokat, melyeket a franczia lovak nehéz patkója letaposott? 

A leányajkak imáját ezuttal meghallgatta az ég, mert az inzurgen- 
seknek nem történt semmi bajuk: pár heti táborozás, kalandos élet, vig 
hadijáték után a nemes urak visszatérhettek családjukhoz, a kovás pus- 
kákat fölaggatták a fegyvertartókra, a pipák ismét lekerültek az arkhivum 
polczairól; Buonapartéval megkötötték a békét s Ferencz király, egész 
familiástul, visszaköltözhetett a bécsi Burg termeibe. Akkor egy csöppnyi 
piros inzurgens-vér se öntözte a stájer meg a tiroli pázsitot. De tizenkét 
év mulva, az 1809-ik esztendő tavaszán, a Gondviselés már nem volt ily 
kegyelmes hozzánk; Győr alatt sok derék magyar sziv hült ki hazájáért 
és királyáért . . . 

Az 1809-iki inzurrekczió véres hónapjait a magyar história legdicsőbb 
fejezetei közé czikkelyezte be a történelem múzsája. Az ország, a király 
egyetlen szavára megmozdult; pennaforgató nyárspolgárok kardot kötöttek 
az oldalukra, a gazdagok kitárták pénzesszekrényük ajtaját, a szegények 
utolsó paripájukat vezették ki elszánt szivvel az istállóból. Minden épkézláb 
férfi odahagyta ősei kuriáját, a poéták verseket irtak a fölkelő nemes- 
séghez, régi hadiműveletek dicső emléke támadt föl egyszerre a mult 
idők ködéből . . . Ki törődött volna azzal, hogy egy-egy svadrony úgy 
tarkállik, mint a virágos rét: százléle egyenruha, százféle fegyver, kinek 
csillogó sisak, kinek kócsagtollas kucsma, kinek egyszerü farkasbőrsüveg 
a feje búbján. Mindenki olyan ruhát öltött, amilyen a levendulás szek- 
rényben akadt, de a szivek egy érzéstől dobogtak: életünket a királyért 
és a hazáért! Oh gyászos végzet, oh könyörtelen sors, mely ama szomoru 
napokban fölibénk borult: a dunántúli síkokon franczia lovasok patkója 
gázolt az inzurgensek vérző fején és sok szerelmes hitves, sok síró 
anya várta hiába kedvesét a csatatér éjjeléből . . . 

A magyar nemzet hűségének alig van szebb példája a történelemben, 
mint a nemesi inzurrekczió. Valahányszor a koronás fejedelem trónja 
veszélyben forgott, egy szívvel-lélekkel zúgott végig a kiáltás az országon: 

fegyverre! És nemcsak az erőtől duzzadó fiatalság hagyta oda a családi 
tűzhely kényelmét, hanem az öregek, a betegek, az otthonban meggyö- 
keresedett nyárspolgárok is fölkapaszkodtak a ficzánkoló paripa hátára, 
hogy a puskák dörgése, a szablyák villogása közben kalandos ifjuságukat 
még egyszer visszaálmodják. Mindegyik nemesi fölkelés a magyar nemzet 
trónhoz való igaz hűségének bizonyitéka, de egyik se inkább az, mint 
az 1809-iki, melynek alkonyán a merész franczia kalandor a furfang 
és csalafintaság mézes madzagával akarta elszéditeni a meggyöngült 
országot. Mikor a csatatereken ezerszám feküdtek a temetetlen holtak, 
a királyi ház bujdosásra kényszerült s a dunántúli falvak nádfedeles 
viskóiban franczia katonák portyáztak, a diadalmas Napoleon kiáltványt 
intézett a magyar nemzethez s ebben a Habsburg-ház detronizálását s egy 
vérbeli magyar király megválasztását ajánlotta a lojális magyaroknak. Soha 
ily ravasz kisértés nem veszélyeztette még a királyi trón biztosságát. 
Ha az ország enged a kisértésnek, mily másképp alakult volna az egész 
századvégi történelem! De a magyar nemesség félredobta a győztes 
hadvezér proklamáczióját s kardjára ütve, habozás nélkül, igy felelt: 
— Utolsó csöpp vérünk is a hazáé és — a királyé! 

Ha az lenne itt a feladatom, hogy históriát irjak és nyomról-nyomra 
bizonyitsam okoskodásomat tényekkel: nem vállalkozhattam volna e sorok 
megirására. De vázolni egy képet, amely több-kevesebb teljességgel bele 
rajzolódott minden művelt hazafi lelkébe erről a tárgyról: azt szivesen 
megkisértem. 

A magyar költők hatásáról a nemzetre komolyan csak a gárdistákon 
innen lehet beszélni. Az előtt való lantosaink a magok hatását csak 
a táborokra gyakorolták akár a törökvilágban, akár a kuruczdalok idejében. 
A magyar Géniusz egyik legnagyobb alkotása: A szigeti veszedelem nem 
gyakorolta hatását senkire. 

Ez az éposz, melyet magyar alkotás azóta sem közelitett meg; amely, 
mint epikai konczepczió, méltó testvére a világirodalom tulajdonává lett 
nagy, e nembeli műveknek, meghatóbb, megrázóbb, egyetemesebb, mint 
egyik mintaképe, a latin Aeneas s amelyet a magyar irodalomban csak 
Vörösmarty Két Szomszédvára közelit meg: ez a mű elhangzott a maga 
sivár és érzéketlen korában, hallatlan maradva lett halhatatlanná. 

Gyöngyösi édeses alexandrinusai és romantikus elbeszélései sokkal 
közelebb álltak ama kor sikér lelkületéhez és több figyelőre találtak. 
De a nemzeten hatásuk észrevehető nem volt. 

Világos, az egyes, a leghatalmasabb is aléltan hanyatlik el, ha készü- 
letlen az ő hallgatósága az ő dalára. A Gondviselés keze munkája az, 
hosszasabb előkészítése a taljnak, ha mélyebb hatást látunk valahol. 

A költő, néha egész költő nemzedék, csak a húr, amelyet a Gond- 
viselés felhúz a már lassan, gondosan elkészített hegedűre, melynek 
alkotmánya úgy van összeróva, hogy a húr hangjára rezgésbe jőjjön és 
a hangokat, erejükben megsokszorozva, messze hallhatóan tovább adja. 

Mikor a kedves királyné, Mária Terézia immár lábainál látta a magyar 
arisztokrácziát, mely hazáját felcserélte az udvarral, nyelvét elhagyta egy 
idegen, műveltebb nyelvért: akkor észrevette ez a szép, jó és okos koronás 
asszony, hogy a magyar arisztokráczia még nem Magyarország. Ott van 


r 32 
LE SÉRT ORAT ZA LEZSAK EKG ÁZ K VÁ Sstak A té 


még töretlenül a magyar középnemesség. Amig ez be nem hódol, addig 
bizonytalan a hóditás. Kitalálta ennek a megjuhászítására a nemesi testőr- 
séget. Szine-java, a szebbje, daliásabbja felkerült Bécsbe a csábitó 
testőregyenruhába és iszonyú gyors tempóban kezdődött el a középső 
nemesség  elnémetesedése. Németül tudni annyi lett, mint műveltnek 
neveztetni. És valóban, annyi is volt. Mert Bécs irodalmi és művészi 
világa elsugárzott ezen a réven hozzánk, a német czivilizáczió szele meg- 
csapta műveltségre hivatott osztályainkat. Polgárságunk amúgy is német 
volt. Magyar szellemi élet nem volt. Főváros, magyar, melynek társadalmi 
igényei, élete, szükségei, hagyományai, izlése lettek volna, — nem volt. 
A nemzeti műveltség termelésére pedig csak ez alkalmas, ellenben nem 
alkalmasak az elszórt kuriák, az elszigetelt nemesi udvarok, melyek érintkezni 
is csak akkor tudtak egymással, ha az időjárás megcsinálta a használható 
utakat, vagy ha oly módosak voltak, hogy négy, hat, vagy nyolcz ló állott 
a hintó rendelkezésére és szükség esetén annyi-amennyi vontató ökör, 
amely elvitte a hintót és a társzekeret ott is, ahol nem volt meg az útja. 

Hirt, ujságot, divatot, dalt, minden szellemi táplálékot Bécsből 
vártak és kaptak. A magyar nyelv a konyhára és az istállóba szorult. 
A Bécsből táplálkozók erkölcsi bűnüket azzal takarták, hogy a magyar 
nyelv nem alkalmas felsőbb czélok szolgálatára; azok, akik a parlagi 
életmódba elmerülve a mult hagyományait mindazonáltal őrizték, azzal 
leplezték lelki nyomoruságukat, hogy a magyar nem való kóklerságra, 
az németnek, taliánnak való. És ez az a kor, amelyből ránk maradt 
a hires mondás: Extra Hungariam non est vita; si est vita, non est ita. 
Mert valóságban igy is volt. A bécsi kormány, amely lassanként elszedte 
az országtól állami attributumait, meghagyta neki a szabadon beszélő, 
de semmi erővel és központi hatósággal nem rendelkező országgyülést 
és föltétlen tiszteletben tartotta a nemesi kiváltságokat, melyek az osztálynak 
a legféktelenebb egyéni szabadságot biztosították. 

Bor, buza volt elég. Mi kell még több, ha hozzá az ember a megyei 
kongregáczión és az országgyűlésen ki is káromkodhatja magát! 

De ekkor közbelép a Gondviselés. 

A Bécsbe került gárdisták közt akadt egy pár, aki első mámorából 
kijózanodva meglátja azt a rettentő különbséget, ami a bécsi fény és 
a hazai sötétség között van s szövetséget alkot hazájának felemelésére. 

Mivel? 

A világosság eszközeivel: a szóval, a tollal. A magyar nyelv kipallé- 
rozásával, a magyar lélek ébresztgetésével, a magyar nemzet költögetésével. 

Nem az írói tehetség, nem a költői hivatás itt a vis motrix, hanem 
az elbúsult hazafi lélek. 

Nem is mondhatni azt, hogy ezek a rajongó daliák befolyást gyako- 
roltak volna a nemzetre. Ezek inkább egymásra gyakoroltak hatást és 
kevés hasonlelkü kortársukra, akiket elért rajongó szózatuk. És még 
sokáig tartott úgy, hogy a hazafias poéták egymásnak irták műveiket, 
egymást lelkesitették, egymással leveleztek. A közönség, vagy mondjuk: 
a nemzet lelkéhez és tömegeihez hozzá nem fértek, hiába ostromolták 
kéréssel, panaszszal, segélykiáltásokkal és gúnynyal. 

Hiszen a kóbor lángész, aki bebarangolta múzsájával az ország szép 
részét: Csokonai Vitéz Mihály, szivesen látott és szivesen hallgatott ven- 
dége névnapnak, paszitának, disznótornak, — nem mondott ki soha egy 
szót, melyre a nemzet figyelt volna. Egyes lángjai az összeomlott vulkánnak 
— disjecta membrae poetaa — a debreczeni, csurgói vagy komáromi 
diákok révén kikerült a közönségbe, hogy mint a lidérczfénye imbolyogva 
fussa be pályáját hol itt, hol ott lobogván meg mulatozó emberek kedvében. 

És avagy Berzsenyi Dániel remekeit nem kiadatlan hagyta volna-e 
ama kor, ha nem akadnak lelkes kispapok, a pesti központi szemináriumban, 
akik magok közt összeszedik a kiadásra szükséges összeget? 

Három érdekszféra mozgott itt akkor körben, mint egy gépezet 
három kereke: a bécsieskedők egy; azok, akik Bécsre rossz szemmel 
néztek, de a mult hagyományain és a lőcsei kalendáriomon túl nem mentek 
lelki szükségeik dolgában: ez kettő s e két nagy kerék közt őrlődött 
a harmadik kis kör: az iró hazafiak, apostolok, próféták, fantaszták kis 
csoportja. És a három élt egymástól függetlenül, egymásra nézve látszólag 
megközelithetetlenül, egymás nyelvén is alig értően. 

De a hit mindig győz a hitetlenségen, a fanatizmus rálép a közöm- 
bösség nyakára és a lelkesedés felperzseli az érdekek táborát, hiába vannak 
a hitetlenek, közömbösök és érdekvadászok sokan, és hiába kicsiny a hivők, 
a rajongók és lelkesek száma. 

A nemzet regenerácziója abból a forrásból fakadt, amelyből a szép 
királyné a haldokló Magyarországnak a felejtés utolsó poharát nyuj- 
tani kivánta. 

A bécsi politika ezt a poharat a Lethe vizében meritette meg, de 
a pohár tartalma a Gondviselés kezében életitallá változott. 

A gárdisták mozgalma megtermékenyitette a hivatottakat is és rövid 
időn, amikor már nemcsak a hazafiság, hanem az Istentől adott ihlet 
pengette a húrokat: mind tágabb körök kezdenek figyelni az isteni dalla- 
mokra. És nem telt bele húsz-harmincz év, már az egész nemzet lelkén 
átviharzott a dal: 


Régi dicsőségünk, hol késel az éji homályban? 

Leirhatatlan az a küzdelem, amelyet névtelenek, ismeretlenek, nemes 
nagy szivek folytattak a XVIII-ik század végén és a XIX-iknek elején egy 
magyar irodalom megteremtéseért. Iszonyu vajudása ez egy nemzet meg- 
termékenyült népének. Megható e régi kiadványok tömege naiv elüljáró 
beszédeivel, ihletett hazafiságával, önfeláldozó buzgalmával, öntudatos sze- 
rénységével. Mint névtelen hősök feküsznek eltemetve és elfelejtve a mi 
irodalmunk talajában. Egy fellegvárat ostromoltak: a nemzet részvételét, 
érdeklődését, életét és betemették testükkel az árkokat. Mi, késő utódok, 
gondolunk-e rá, hogy virágos sétálóhelyünk: a mai irodalom földjében 
a hősök, irodalmi önfeláldozó hősök légiója pihen és porlik! 

Való, hogy Gyöngyösit olvasták, való, hogy Kártigám kisasszonynak 
és testvéreinek volt valamely közönsége. Csokonainak lett országos hive, 
mert személyesen hordozta meg nevét az országban s csapongó jókedve, 
ötletes természete és kiváló tehetsége nagy benyomást tett mindenekre, 
akikkel érintkezésbe jutott. De az elismerés ama mértéke, amely valakinek 
munkálkodásáért pozicziót biztosit, egyiknek sem jutott és senkinek 
eladdig. Egymásközt a tollforgatók megbecsülhették egymást, a hazai 
közönség szemében az sem állás, sem foglalkozás, sem dísz nem volt, 
még kevésbbé kenyéradó pálya. Még megesett, hogy a városa vagy vár- 
megyéje valahogy portálta az illetőt, de azontul csak komolyabb foglalkozás 
és hivatás nélküli embernek nézte a világ. 

Az első, aki mint költő — használjunk egy egészen modern szót — 
szenzációt keltett és lelkesedés tárgya lett országszerte: Kisfaludy Sándor 
volt. Az ő Himífyje és az ő regéi határkövet állit. Egy kis patak váratlan 
kicsap a medréből és árvizet csinál. A kor lelkéből szólt és megértetett. 
Az ő hatásában dobbant meg először a jövendő Magyarország szive, az 
egész országé. Egy közös öröme és gyönyörüsége volt az országnak. 
Az óriás, amely szétvetett tagokkal hevert, hogy a tagok az összefüggést 
nem érezték, föleszmélt és a tagok egyszerre érezték ugyanazt, érezték 
összetartozandóságukat. Megsejtették az ideált. A költő egyszerre a mienk 
lett, mindnyájunké, Magyarországé. A német műveltségüek ámultak, 
a szittyáknak büszkén dagadt a mellük. Széchenyi István leendő Magyar- 
országának tábora megnőtt és megmozdult. A vér hevesebben keringett 
a nemzet ereiben és pezsgést vitt mindenfelé. 

Az irodalom lélekzeni kezdett és keresett magának központot. Néhány 
iró-ember megtette Pestet az ország fővárosává, mert itt táboroztak, itt 
ültek össze egy korcsmában, innen leveleztek másokkal, itt keltek versenyre 
a német szinészettel és a másik Kisfaludy itt birkózott meg vele diadal- 
masan és innen szerkesztették az Auróra-almanakot. Állandóan nem 
sokan figyelték meg őket, de az ország minden részében voltak hiveik 


s mikor a Zalán futásának megharsantak csodás kürtjei, az új honfoglalás, 
jobban mondva nemzetalkotás második nagy csatája eldőlt Magyarország 
javára. E hangokra visszhangképpen egy ország ujjongott s megalakult 
a közösség, mely nélkül lehetnek irók, de irodalom nincsen: a nemzet 
és költői közt. A politikai törekvéseknek lélekzetet, tartalmat és szárnyakat 
költők és irók adtak. Ezek hevitették fel a közönség lelkének hőfokát 
odáig, amely hőfok nélkül előre fejlődés, nemesebb alakulások proczesz- 
szusa végbe nem mehet. 

Immár lehetséges volt a múltnak a közömbösség gyilkos álomporától 
elhullott nagyságokat sirjukból kiásni és velök (a holt halhatatlanokkal) 
hatást gyakorolni a fejlődő élőkre. 

Kikelt a sírjából Zrinyi, kikelt Katona József és elfoglalta illetékes 
helyét az elmékben, a szivekben, az irodalom pantheonában. 

Széchenyitől átvette a szót Kossuth Lajos, Vörösmartytól és társaitól 
Petőfi Sándor, Vörösmarty magával ragadta a politikusokat, a politikusok 
magokkal ragadták Petőfit. Petőfi tragikus bukásba dőlt a politikusokkal; 
Széchenyi és Vörösmarty tragikuma meg volt pecsételve, amikor az 
ország elhagyta hatalmukat és más vezetőket ismert. A katasztrófa az 
őrület sötétségét boritotta megrepedt szivökre. 

De a nemzet Géniusza, amely fölötte lebeg minden örömnek és 
gyásznak és a Gondviselés szárnyainak védelme alatt áll, a romokból 
ime felvezet egy szegény lantost, akinek szemérmes egyszerüségében, 
művészi józanságában a magyar megismeri a maga tipusát; aki méla 
melodiáival vigaszt és reményt csepegtet a megtört nemzet szivébe, 
a forma tökéletességével, a tartalom tisztaságával lép elejbe, nem bódit, 
nem ráz meg, nem fanatizál, hanem édes, nemes, tiszta művészi élvezettel 
edz és erősit, bátorit és felemel és bevezeti a nemzet bölcsének idejét: 
Arany János, aranyszáju János Deák Ferencz eljövetelének a dalnoka. 

Alig van az európai nemzetek közül egynek is fiatalabb irodalma, 
mint nekünk magyaroknak és nincsen nemzet, amelynek életére nagyobb, 
fontosabb, döntőbb hatással lettek volna költői, mint a mi nemzetünk. 
Soha költőben nemzete állapota, helyzete, szelleme és vágya ki nem feje- 
ződött tisztábban, mint a mieinkben, akárhogy észre sem vették, mint Zrinyi 
Miklóst, akárhogy vállukra vették az emberek mint sorban Vörösmartyt, 
Petőfit és Arany Jánost. 

De mind e hatás, a költők e vázolt hatása, jól megnézve nem 
annyira a nemzetre, mint inkább a közéletre gyakorolt hatás. Azt a ben- 
sőleg nevelő, kialakitó, lélekformáló, jellemképző hatást, mely a költőknek 
nagyobb és állandóbb hivatása, ezek a költők nem az élet tolongásában, 
hanem kizárólag az iskolában gyakorolhatják a nemzetre: az irodalom 


mint a nemzeti nevelés eszköze. A férfiut meghatja, megrészegiti, tettre 
ragadhatja a költő, a férfiut és a férfiak sokaságát, egy-egy nemzedéket is. 
Szellemét, lelkét, érzületét áthatni, jellemmé, nemzetivé nevelni csak a gyer- 
meknek képes. 

Az irodalom levegőjében megedzett nemzedék munkája állandóan 
s önként viseli a nemzeti bélyeget. Nem szükséges, hogy a levegő 
szélvészszé, viharrá változzék, hogy időszakonkint a maga irányzatába 
korbácsoljon nemzedékeket, melyek nem az ő anyai keblén nőttek cselek- 
vésre hivatott férfiakká. 

A forradalom ágyát nálunk is az irodalom vetette meg. Azért is 
volt oly fönséges, oly tiszta, oly becsületes. Francziaországban a tudomány 
dobta elsőnek a keztyüt a fennálló rend elé; a mi encziklopédistáink 
a költők voltak. A klasszikus formák bilincseitől akart szabadulni mindenek- 
előtt nemzeti költészetünk, amely a , régi dicsőség" után sírt. És csak 
miután szétvetette az idegen forma pántjait, adta meg a gondolatnak 
szabadságát. 

Neve pedig ennek az irodalomnak: Petőfi. 

Petőfi! . . . Hadd olvasom rád, amit te egy helyütt Shakespeare-ről 
mondasz, az egyetlen lángelméről, akit veled összemérhetek. Változzék 
e név hegygyé s magasabb lesz a Himalayánál, változzék e név tengerré 
s mélyebb és szélesebb lesz az atlanti oczeánnál, változzék e név csillaggá 
s ragyogóbb lesz a napnál. Talán a természet kamatra adott valami nagy 
szellemet még a hajdankorban s a kamatot esztendőnkint a tőkéhez csa- 
tolta s miután ez évezredek multával már megszámithatatlan összeggé 
gyarapodott, terhe alatt leszakadt az ég s e roppant szellemkincs Magyar- 
országnak Kis-Kőrös nevü városába esett le, egy mészáros silány viskójába, 
éppen mikor e jámbor atyafinak Sándor nevü fia született, ki első lélek- 
zetével beszítta, mi az égből ráomlott . . . 

A biblikus kor prófétái óta költőre nem illett úgy a , vates" szó, 
mint a mi Petőfinkre. Róla irván, banálissá válik a szárnyaló szó és fensé- 
gesnek hangzik a közhely. Szégyenkezve magasztaljuk, mint a gyermek, ha 
apjáról esik szó és a piaczon kérkedünk vele, mint a szülő, mikor fiának 
dicséretét zengi. Ötven év mult el azóta, hogy égbe ragadtatott: mégse 
higgadt le itéletünk róla. Olvasva verseit, mámorral telik meg a levegő, 
mint a tubarózsa illatától és hétköznapi érzelmeink imádsággá tisztulnak 
tőle. Vajjon lesz-e ez máskép valaha? Jöhet-e kor, annyira anyagiakon 
csüngő, amelynek Petőfi csak költője lesz és nem apostola, amely dalaiban 
csak költeményt lát és nem zsoltárt? Ha jöhet: ne jőjjön inkább. Mert 
nem lesz magyar és nem lesz többé szabad! 

A forradalmi költészet szele zsenge szellőként ott fujdogál már 
Vörösmarty verseiben is. Nem a lirájában, hanem az eposzaiban. Az 
a harsona, amely az ő ajkán szólalt meg: a feltámadás kürtje már, 
de még csak a holtakat támasztja fel a multak kriptáiból. Oh azok mindig 
is tetszhalottak valának. Porrá váltan is serkentői voltak históriánk nagy 
alakjai csüggedt nemzetünknek. Az igazi halottak itt jártak a földön. 
Az élőket felrázni ónos álmukból: ez a feladat már Petőfi lantjára várt. 
A sok fojtott szenvedély, ébredő önérzet, mely apró tűzfolyócskákban ott 
kigyózott már lába alatt az ingadozó, háborgó földben: belőle mint vulkánból 
ömlött ki. Viharfelhőkké verődtek össze költészetében a lemondás szelid 
bárányfelhői, a remény sugaraiból villámot kovácsolt és a kétségbeesés 
sóhajaiból mennydörgés lett. Ki csalogányként csattogott szerelemről, ki 
a furulyaszó lágyságával dalolta himnuszát a szülői szeretetnek: a leg- 
szilajabb harczi indulókkal lett egy véres forradalom lelke, vezére, éltetője 
és halottja. Vörösmarty csak egy Szózattal ajándékozta meg nemzetét, 
Petőfinek minden verse az. A haza olyan, mint az egészség; mig minden 
rendben, észrevétlen szunnyad ő is tudatunkban. De bontsa meg valami 
az organizmust, egyszerre felsajog — a hiánya. Mi pedig, magyar nép, 
más nemzetek fiainál sűrűbben emlegetjük a hazát, mert szerető melege 
sűrűbben is hiányzik. Ezért örök és ezért elpusztithatatlan hatásu Petőfi 
költészete. Mint gyermekek fakardot kötöttünk oldalunkra, verseitől részegen, 
megemberedvén, irigyeljük az öregeket, akik tettre válthatták gondolatait. 
Petőfi után ki mondja még a betükre, hogy holtak? Izzó élet, perzselő 
láz hömpölyög bennük, hogy — ki tudja mikor, ha kell — ujra katonák 
legyenek a gondolat hadseregében. És a te katonáid lesznek ők, világ- 


szabadság ! 

Petőfi pedig: mi vagyunk. Shakespeare nem angol, vagy ha az, 
csak angol. De Petőfi magyar és csak magyar. Mint ahogy mértföldnyi 
szénrétegekből olvasztó tűzben egy csöppnyi gyémánt válna ki: úgy lett 
az eredménye ő a magyar faj minden ragyogó tulajdonságának. Es az 
ő gyémántlelkén át pazar pompában szűrődik vissza ránk a dicsőséges 
ezerév. A magyar paraszt szivéből éppen annyi van benne, mint hadverő 
vitézeink vakmerőségéből. Még a költészete is olyan, mint országunk. 
Délibábos rónák verőfénye változik dalaiban marczona hegyek rideg fön- 
ségével. Személyes, kiszámíthatatlan, de angyali jóságu. Fejét hatalmasak 
kedvéért meg nem görbiti, de egy szál ibolyáért szivesen hajol a porba. 

Ami az igazhitü muzulmánnak a Korán, az nekünk: Petőfi. Benne 
van minden, amiért élni szép és meghalni dicső — azért pedig, ami 

nincs benne, nem kár. Szerelmes lányok, hány féltve őrzött édes 
titkotokat halászta ő ki a lelketekből! Csüggeteg ifjak, a szó, amit úgy 
kerestetek szenvedő szerelmetekre: belőle kipattant egyszerüen, nemesen, 
megvesztegető természetességgel, ahogy bennetek is kóválygott. De ti 
soha ki nem találtátok volna — mig ő helyettetek is megérezte! Mint az 
olvasztott arany az izzó kohóból, hömpölyög tova fölséges költészete. 
A nap mosolyogva szépitgeti magát tükrében és termékenynyé válik 
a partvidék, amerre hullámai kicsapnak. 

És meghalt, mint Mózes, akit az Úr maga temetett el, hogy senki 
élő a sírját meg ne találja. Meteorként hullott szét a tünemény, hogy 
a millió és millió porszem ezt az egész földet betakarja. Hogy levegőként 
szivjuk magunkba, mint a napsugárban tánczoló mikrokozmust. Velünk 
él és velünk hal meg ma is. Ami jóság és nagyszerüség, nemesség 
nagyratörés lesz a magyar nemzetben ezentúl: az mind ő lesz. És amikor 
minden oltárunk ledől, veszve mindaddig nem leszünk, amig egyé áll. 
Egyé, az egyetlené, a tiéd: szent Petőfink! 

Érzem, hogy föllengzőbb, rapszodikusabb a hangja e kis czikknek 
annál is, amit a témám természete megenged. De aki Petőfiről irván, 
le tudja szegezni a tolla szárnyát, aki festeni tudja őt tudásával és nem 
érzésével, józan itéletével és nem tuláradó temperamentumával: az dobja 
rám az első követ. 


MINDENT 3 SÜN VA Ü V 


A HAZÁERID GRACZA GYÖRGY 


Az 1848—49-iki szabadságharcz a mi legragyogóbb nemzeti dicsősé- 
günk marad mindörökre. Két nagyhatalom egyesült hadainak óriási túl- 
ereje, igaz, végre is letiport bennünket, de e héroszi küzdelem folyamán 
lángoló hazaszeretetének, páratlanul álló hősiességének oly megragadóan 
fényes tanujelét adta a magyar nemzet, hogy az egész művelt világ az 
elismerés csodálatával fordult feléje. 

Az 1848—49-iki szabadságharcz nagy jelentőségü volt a mi nemzeti 
életünkben. Serkentőnk, oktatónk, szabadelvü intézményeink megalkotója, 
alkotmányos életünk újjáteremtője. Olyan, mint egy kiapadhatlan lángforrás, 
amelynek tüze, fénye ma is melegit s bizonyára melegíteni fog még 
hosszu időkön át. 

Hiszen ime még most is, egy félszázad mulva, ebben az önző, 
sivár s rideg korban, még most is a lelkesedés pirja gyúl ki arczunkon, 
ha a szabadságharcz történetének krónikáit végiglapozzuk. Mily bámulatos 
hazaszeretet, mennyi megható áldozatkészség, minő legendaszerü vitézség! 

A magyar nemzet nem kereste a viszályt. A legcsekélyebb forradalmi 
szándék nélkül a kor szabadelvü követelményeinek megfelelően akarta 
berendezni  államéletét. Ennyit akart. Ámde a bécsi kamarilla irtózott 
a szabadság fényétől. Fondorkodni kezdett tehát s lépésről-lépésre a legször- 
nyübb háboruba sodort. Felbujtogatta nemzetiségeinket, majd a horvátokat 
uszitá ellenünk, azután az örökös tartományok haderejével tört reánk; 
végül pedig, mikor látta, hogy a magyart nem oly könnyü leigázni, orosz 
segélyhez folyamodott. 

Az első független felelős miniszterium jóformán még el sem foglalta 
a helyét, máris megindult nemzetiségeink fölbujtása. Eleintén csak úgy 
titokban, kéz alatt, de csakhamar egész nyiltan szórták közzéjük a lázitás 
gyujtogató csóváit. S a tűz lobot vetett. Nemzetiségeink, akiket a hiszékeny 
magyar csak az imént emelt az alkotmány bástyáiba, forrongani kezdtek. 
Május elején az Alvidék már lángokban állott; a szerb nép táborokba 
kezdett gyülekezni s Perlasz, Földvár, Szent-Tamás földsánczainak rejte- 

kéből a szerviánok fenyegető handzsárja villogott felénk. Túl a Dráván 
szintén baj volt. Jellaschich, a pártütő horvát bán fölmondta kormányunknak 
az engedelmességet s vakmerő kihivással a betörés előkészítéséhez fogott. 
A látóhatár, mely néhány hét előtt még oly derűs vala, lassanként 
elsötétedett s mindenfelől villámterhes fekete felhők kezdtek összetornyosulni. 

A kormány, megzsibbasztott erejéhez mérve, minden lehetőt elkövetett, 
hogy a forrongás elnyomassék. Ámde a csillapító szónál alig állott egyéb 
rendelkezésére. Épp ezen időtájt igen kevés katonaság volt az országban, 
az is többnyire idegen. A tisztikar, felsőbb utasitásra, nemhogy segitő- 
kezet nyujtott volna, sőt ellenkezőleg még szította a lázadás tüzét. 

Ezekben a nehéz, komor napokban érkezett Pestre az erdélyi rendek 
tizennégytagu küldöttsége, hogy a kormánynál az unió keresztülvitelét 
megsürgesse. A küldöttséget, amelynek Wesselényi Miklós báró volt 
a vezetője, zajos tüntetéssel fogadta a közönség. A , Radical-kör" a kül- 
döttek tiszteletére nagyszabásu lakomát rendezett. A második fogásnál 
egyszerre csak fölemelkedik az asztalfőn ülő Wesselényi s poharat emelve, 
szólni kezd: 

- Polgártársaim ! Fegyverre minden, aki azt csak valamennyire birja! . . . 

A zsibongás hirtelen elnémul, a teremben mély csönd támad. De 
ez csak egy másodperczig tart. A csatakiáltás sziven ragadja a hallgatókat; 
a másik pillanatban már fölugrálnak székeikről, odatolongnak Wesselényi 
köré s kipirult arczczal, fénylő tekintettel visszhangozzák : 

Fegyverre! Fegyverre! 

A vak Wesselényi, fájdalom, már nem láthatja a hév tüzétől kigyult 
arczokat, de hallja a megujuló lelkes kiáltást. S az ősz vezér mozdulatlan 
sápadt arczát az öröm derüje ragyogja be; szinte úgy tetszik, mintha 
elhomályosult szemeiben egy fényes sugár villanna meg. Amint a csönd 
helyreáll, ajkán ismét megered a szó s az egész termet betöltő érczes 
hangján megrázó szinekkel ecseteli a veszélyt, amely nemzeti létünket 
fenyegeti. 

Fegyverre polgártársak! — igy végzi. Elszánt ember sokat tehet. 
Engem a balsors megfosztott attól, hogy zászlót ragadva fölkeressem 
a helyet, hol legtöbb a veszély és legméltóbb a küzdés. De igy is 
nemzetünknek néhány ellenségét fojtandja meg ez az izmos két kar, 
mielőtt honomnak még szabad földén elvérzendek. Élet, avagy enyészet 
vár-e nemzetünkre? — Isten kezében van. De a mi kezünkben van becsü- 
letünk és a nemzet becsülete. Azért éljünk, vagy haljunk, de magyarok 
és szabadok maradjunk véglehelletünkig! . . . 

Wesselényi lángragyujtó pohárköszöntője általános, mély benyomást 
keltett. Szózata, mintha Lehel fújta volna meg csatára hivó kürtjét, végig- 

zúgott az egész országon, s fölkelté az ősi harczikedvet. Belátta mindenki, 
ogy egyértelmü volna az öngyilkossággal, tovább is tétlenül nézni, miként 
készitik a nemzet számára a máglyát. De belátta maga a kormány is, 
hogy gyorsan és erélylyel kell cselekednie, hacsak a fondorlatok prédájául 
nem akarja dobni az országot. S a közvélemény megujuló sürgetésére 
május 14-ikén elhatározta, hogy sietősen tizezer főnyi , rendes nemzet- 
őrség"-et állit fel. E határozatához képest május 16-ikán Batthyány Lajos 
gróf, mint ideiglenes hadügyminiszter aláírásával, lelkeshangu szózat jelent 
meg, amelyben , fölhivatik minden honfi, hogy a királyi trón, haza és 
alkotmány védelmére seregeljen a zászlók alá". 

S néhány nap mulva, május 20-ikán mindenfelé megkezdődött 
a toborzás. Vidám muzsikaszó verte fel a közönséget. Délczeg huszárok, 
nyalka nemzetőrök járták a verbungost s magasztaló szóval dicsérték 
a katonaélet szépségeit. 

De a csalogatásra nem volt szükség. A fiatalság maga kereste fel 
a toborzó helyeket s önként, csupán szive sugallatát követve, lelkes 
örömmel ajánlotta fel karját a haza védelmére. 

Nemes vetélkedés támadt az egyszerü pórfiu és az úriosztály iskolá- 
zott gyermeke közt, hogy melyikök öltheti magára hamarább a kávészinü 
piros zsinóros honvéd atillát. És akik közt még egy pár hónap előtt lebont- 
hatatlannak látszó válaszfal emelkedett: azokat most édes testvérekké avatta 
a haza szent szerelme, 

A főiskolák kapuit legtöbbhelyt be kellett csukni: a diákság a honvéd- 
zászlók alá vonult. A toborzás hivó muzsikája még a zárdák rejtekébe is 
elhatott. Biharban egy kapuczinus szerzetes csapott fel honvédnek; a jászói 
premontrei-rend növendékei közül pedig egyszerre hatan cserélték fel a szép 
fehér reverendát a még szebb barna honvéd atillával. 

A főváros harcz-vágyó ifjuságából az 1-ső és a 2-ik zászlóalj került 
ki; Kassán a későbbi nagyhirü veres sipkásokat: a 9-ik honvéd-zászlóaljat 
toborzották össze, Szeged pedig Damjanich kedves fiainak, a vitéz 3-ik 
zászlóaljnak szolgált avatóhelyéül. A volt katonatisztek közül szintén sokan 
ajánlották föl szolgálataikat. 

Az ekként összetoborzott honvédség fölszereléséhez azonban sok pénz 
kellett. Az állampénztár pedig üres volt, kölcsönt ebben a zavaros időben 
senki sem akart adni. Már csaknem attól lehetett tartani, hogy a pénz- 
ügyi zavarok következtében pusztul el az ország. Kossuth lánglelke azonban 
megtalálta a szabadulás ösvényét. Elhatározta, hogy függetleníti pénz- 
ügyeinket Ausztriától s megalkotja az önálló magyar nemzeti bankot. 
De ehhez legalább öt-hat millió forint értékü érczalap kivántatik. Fol 
vegyen a kormány ennyi aranyat, ezüstöt? És ujólag a magyar nemzet 


kipróbált áldozatkészségéhez és hazaszeretetéhez fordult. Ami ezután követ- 
kezett: egyik legszebb és legmegkapóbb része szabadságharczunknak. 
Ha nem volna históriai valóság, azt kellene hinnünk, hogy ezeregyéjbeli 
tündérmese. A kormány segélykiáltása riadó visszhangot vert országszerte 
s megdobbantá minden magyar háznál a sziveket. És legott megkezdődött 
az áldozatkészség fenséges búcsujárása. A gazdag kincsét, aranyát ajánlotta 
fel a hazának, a szegény pedig termékei legjavával zarándokolt az áldo- 
zati oltárhoz. 

A buzdító példával a főváros járt legelői. A felhivás megjelenése 
után mindjárt másnap a nemzeti muzeum előtti térségen népgyülés 
tartatott, amelyen óriási tömeg jelent meg. Eljött a városi tanács élén 
maga a polgármester, Rottenbiller is. 

A népgyülést rövid, ékes beszéddel Vasvári Pál nyitotta meg, a szen- 
vedő haza nevében adakozásra szólítván fel a közönséget. Erre előlépett 
Rottenbiller. Kivette mellényzsebéből drága aranyóráját, lehúzta ujjáról 
vastag pecsétgyürüjét s e szavakkal dobta az elnöki asztalra helyezett kosárba : 

— Mikor a haza szükségben van, fiainak nem szabad ékszerektől 
csillogni. Gyürüm, órám legyen a hazáé. Polgártársak, kövessétek példámat ! 

Azután jött a város főjegyzője, a díszruhás IKacskovics. Leoldá 
türkiszekkel behintett aranyövét s szintén a kosárba helyezte : 

— A hazának! 

Az elragadtatás moraja zugott végig a térségen. A tömeg egyszerre 
megmozdult. Mindenki az oszlopcsarnok felé igyekezett, hogy mielőbb 
meghozza áldozatát. És tolult, egyre tolult a közönség hosszu, tömött 
sorokban. Ez lánczát, amaz óráját, a harmadik gyürüit ajánlotta fel. 
A nők ékszereiket tették le, fülbevalóikat kapcsolták ki. Egy gyermekleány 
kivonta szűzies kebléből anyjától maradt drága ereklyéjét: az arany 
amulettet és piruló arczczal, remegő kézzel nyujtotta át Rottenbillernek. 
Egy czéhbeli öreg iparos ott a helyszínén levagdalta zekéje összes 
ezüstgombjait s ezeket adta oda. Egy jurátus aranyveretü ősi disz- 
kardját hagyta ott. 

A bűvös kosár rövid negyedóra alatt teli volt. Hoztak egy másik 
kosarat, majd egy harmadikat, negyediket; ezek is csakhamar megteltek 
mindenféle arany és ezüst drágasággal. Az emberek, mintha templomból 
jöttek volna ki, oly fölmagasztosult kebellel távozának a honszerelem 
e megszentelt áldozat-oltárától. 

S erre az egész vonalon megindult az adakozás. A pesti nemzeti 
kaszinó húszezer forintot irt alá s ezenfelül nagyértékü ezüst asztalkész- 
letét ajándékozta a haza fölsegélyezésére. Batthyány Lajos, Széchenyi 
István, Rhédey Adám grófok egy-egy mázsa ezüstöt adtak, gróf Zichy 

Manó öt mázsányi, remekmivü antik ezüst tárgyat, a gróf Károlyi-család 
három mázsa aranyat és ezüstöt, Nádasdy Ferencz kalocsai érsek tizezer 
forint értékü ezüstnemüt, stb. 

Magánkörben, társaságokban, egyletekben kézről-kézre keringtek 
a gyüjtőivek. Aki aranynyal-ezüsttel nem rendelkezett: kisebb-nagyobb 
pénzösszeget irt alá. A , Radical-kör" ivén mindjárt legelől találjuk Jókai 
Mórt, aki három éven át havonkinti 5 forint fizetésére kötelezte magát. 
Petőfi Sándor könyveit árusitotta el s az értök kapott 31 forintot adta oda. 

A hitfelekezetek sem maradtak el. Igy, a pesti izraelita hitközség 
ötvenezer forintot irt alá, a pesti apáczazárda pedig templomának egyetlen 
drágaköves aranykelyhét ajándékozta oda. 

A tisztviselői kar szintúgy kivette a maga részét az áldozatkészségből. 
A miniszterelnökség személyzete fizetésének három százalékát ajánlotta fel, 
a nemzetőrség központi irodája egyhavi dijáról mondott le, a kereskedelmi 
miniszterium tisztviselői 1000 forintot raktak össze. 

Voltak olyanok is, még pedig szinte igen sokan, akik a honvédség 
fölszereléséhez járultak adományaikkal. A példa-adás Károlyi István gróftól 
eredt, aki előbb száz lovat ajándékozott a tüzérségnek, későbben pedig 
a saját költségén egy egész huszárezredet alakitott és szerelt fel. Csakhamar 
akadtak lelkes követői. 

Aul József pesti polgár a maga költségén egy honvédet állitott; 
ő adta a foglalópénzt, ő ruházta fel tetőtől-talpig, sőt még a honvéd 
zsoldjának a fizetésére is kötelezte magát. Gyenes János szabómester ötven 
pár egyenruha ingyenes elkészítésére vállalkozott, Torma István pesti szabó 
munkásai egy hétig dolgoztak díjtalanul a fölszereléseken. Egy Tóth 
István nevezetü czipészsegéd, akinek alig volt betevő falatja, ötven pár 
bakkancsot varrt meg egész ingyen. Mikor elkészült a fárasztó munkával, 
honvédnek csapott fel s a derék fiu ott vérzett el valahol a szerb 
csatatéren. 

De a földmives osztály szivét is megdobbantá a haza esdő kiáltása, 
ki buzával, ki rozszsal vagy más egyéb könnyen értékesithető termény- 
nyel sietett segélyére. Czegléd népe 400 mérő gabonát, 300 akó bort 
s 70 mázsa gyapjut gyüjtött össze; Dömsöd 100 pozsonyi mérő rozsot 
adott, ezenkivül a dézsmaváltságra krajczáronkint összeszedett 1030 pengő 
forintot; Félegyháza 200 mérő buzát s 40 szép lovat. Egy szoboszlói 
szegény özvegyasszony egyetlen tehénkéjét hajtotta a gyüjtő-bizottság elé. 

Ez csak egy pár kiszakitott részlet az adakozások hosszu lajstro- 
mából. Hisz alig volt magyar ember, aki valamelyes alakban, anyagi 
tehetségéhez mérten, de szivének legnemesebb érzelmei szerint le ne rótta 
volna honfiui kötelességét. 


S a veszélylyel együtt nőve-nőtt a nemzet regeszerü áldozatkészsége is. 
A lelkesedés áradata, mint egy villanydelejes folyam, újra meg újra végig 
hömpölygött az országon. 

Mikor Kossuth a kétszázezer ujoncz megajánlását kérte, Nyári Pál 
után nemcsak a nemzetgyűlés, hanem az egész magyarság kitörő lelke- 
sedéssel hangoztatta: , Megadjuk, megadjuk!" 

És amikor Kossuth toborzó körútját tette, a haszaszeretet oly meg- 
ható nyilvánulásaival találkozott mindenfelé, hogy nem egyszer, mint maga 
írja, köny csillant meg szemében. Az a tanulatlan, egyszerü földmives, 
akinek keze még sajgott a jobbágyság szolgalánczának szoritásától, mint 
a gyermek, ha szüléje hivja, repeső örömmel sietett a haza védelmére. 
Előbb vagyonát adta oda neki, azután életét áldozta fel érte. 

Amikor meg a honvédelmi bizottmány felállította azágyuöntő műhelyt 
s nem volt elegendő érczanyagja, a nép templomharangjait hordta össze. 
Több mint ezer templomunk vált meg imára hivó díszétől. Marosszék 
egyetlen járása, a simándi, tizenhét harangot adott át Gábor Áronnak, 
a vitéz székely ágyuöntőnek. 

Amikor pedig a reakczió egész haderejével öt oldalról támadt reánk: 
az egész ország óriási táborrá változott. Valami csodálatos láz, hasonló 
a vértanuk szent rajongásához, szállta meg a magyar nemzet kicsinyjét 
s nagyját: küzdeni, vérezni és meghalni a hazáért. Az anya fiát, a hitves 
férjét, a menyasszony vőlegényét küldte a Szűzmáriás honvédzászlók alá. 
Aggok és gyermekek küzdöttek egy sorban. 

A honvédzászlóaljak száma úgyszólván hétről-hétre szaporodott. Igazán, 
mintha a föld talajából nőtt volna a honvéd. 

A haza segélykiáltását meghallották messzi idegenben levő katonáink 
is. A kormány hasztalan sürgette, hogy a magyar huszárság Galicziából, 
Csehországból és Morvából rendeltessék haza. A bécsi hadügyminiszterium 
nemhogy meghajolt volna e törvényes kivánalom előtt, de az egyes huszár- 
ezredeket még beljebb helyezte az ország határszélétől. 

Csakhogy a kamarilla nem számitott a hazaszeretettel, ezzel a csodás 
érzelemmel, amely megdobbantja a szivet a katonamundér alatt is. Azok 
a napbarnitott huszárfiuk, akiknek bölcsője a délibábos Alföldön ringott, 
egyszerre csak hirét veszik az otthoni eseményeknek. Magyar lap téved 
valamikép a kezükbe, amelyből megtudják, minő szörnyü veszedelem 
fenyegeti hazájukat. Majd elolvassák a ,, Talpra magyar"-t, ezt a vérpezsdítő 
riadót, amely úgy hat reájok, mintha édes anyjuk hazahivó csengését 
hallanák. Arczuk elkomorodik, kezük ökölre szorul s elhatározzák, hogy 
hazamennek, bármi történjék is. S csakugyan, a galicziai Mariampolból, 
Lenkey János kapitány és Fiáth Pompejus iőhadnagy vezetése alatt 


263 


május 20-dikán egy század Würtemberg-huszár szökik meg. Ezer veszély 
közt, járatlan utakon, a Kárpátok sötét völgyein keresztül négy napig 
száguldanak, mig végre megcsókolhatják a haza földjét. 

A Würtemberg-huszárok vakmerősége nagy riadalmat okozott Bécsben. 
Mindenféle szigoru intézkedéseket tettek, hogy az eset ne ismétlődjék. Ámde 
hasztalan. Őszkor megmozdult a Prága mellett táborozó Nádor-huszárezred 
is, amelynek október 4-ikén egyik legderekabb százada kap lóra s lobogó 
harczikedvvel szélviharként rohan haza. Sréter Lajos százados és Dessewffy 
Dénes hadnagy volt a vezetőjük. 

Az óvó-intézkedéseket erre megkétszerezték. Ez sem használt. Október 
21-ikén Virágh Gedeon és Hollán Hugó tfőhadnagyok vezetése alatt, 
Auschauból ismét 211 Nádor-huszár indult útnak. A két huszárszázad 
mérhetlen veszélyekkel küzdve tört magának utat hazafelé. Keresztül 
úsztattak az Örvényes Moldván, Königseggnél gyalogság állta útjokat, 
Lusnicz mellett körülkeritették őket. Nyolcz napi bolyongás, harcz, szen- 
vedés után végre mégis beteljesedett szivük legédesebb vágya: október 
29-ikén Szakolczánál átlépték a magyar határt. 

Az ismétlődő szökések hirére a bécsi hadügyminiszterium tombolt 
dühében. Egyenes rendeletére az ezred maradványát statárium alá helyezték. 
A régi törzstisztek helyére ujakat tettek, a fegyelem a legnagyobb fokig 
szigorittatott. Minden tiz legényre egy külön vasasnémet ügyelt fel, 
magyarul nem volt szabad beszélni. 

De lehet-e megtiltani, hogy a madár ne repkedjék fészke után? 
Lehet-e megakadályozni, hogy a sziv ne dobogjon a hazáért? És ha 
sárkányok őrzik vala őket, és ha ezer halál vár reájuk: mégsem maradtak 
volna veszteg. Soknak sikerült, többnek nem. Udvardy tizedes 114 embert 
vezetett haza. Negyvenkét huszár pedig polgári ruhában,  leberetvált 
arczczal, gyalog, álutakon közelité meg a határt. Morvából, Szontágh és 
Zsurmay. vezetése alatt, csaknem az egész Vilmos-huszárezred hazatért. 

Sokkal nehezebb volt a magyar gyalogezredek helyzete. De ezek 
sem maradtak illetetlenül. Apró csoportokban: tizével-húszával szökdöstek 
haza. Vesszőfutás, börtön, tizedelés mind nem használt. Még Radeczky 
olaszországi főhadiszállásáról: Majlandból is útra kelt Sándor Ferencz 
vezetése alatt egy tizenhat főnyi csapat. Etlen-szomjan, bujdokolva, mint 
üldözött vadak, csaknem kétszáz mértföldet gyalogoltak a derék vitézek, 
mig a határt megközelithették. 

Ilyen bátor, elszánt magyar fiukból kerültek ki azok a hősök, akiknek 
emléke, mint bűbájos legenda: most is ott él népünk regélő ajakán. 

De nemzetünk magasztos önfeláldozásáról irván, a magyar hölgyekről 
sem szabad megfeledkezni. Dicső szerep jutott nekik is szabadsághar- 

czunkban. Mennyi sajgó seb hegedt be puha kezük gyengéd érintésére, 
mily sok könyet száritott fel vigasztaló, édes szavuk ! 

Maga Kossuthné állt az élükre. ,,Mi nem küzdhetünk — úgymond 
egyik felhívásában — a vitéz férfiak sorában, de beköthetjük a szenvedő 
honvédek véres sebeit, megszelidithetjük a szenvedő honfiak fájdalmait." 

Kossuth hitvesének ez a rövid felhívása nem maradt hatás nélkül. Száz- 
szorosan visszadobogta a magyar nők érző szive. Gróf Batthyány Lajosné, 
gróf Károlyi Györgyné, Damjanich Jánosné, Meszlényiné, Földváry 
Sándorné, báró Révayné két bájos leányával: Gizellával és Rózsikával; 
továbbá gróf Teleki Blanka, gróf Forrayné szül. Brunszwik Julia, gróf 
Nádasdy Lipótné, Pázmándy Dénesné, Pukyné, Nánássyné, Lázár Eszter 
stb. — mind kivették méltó részüket a szent és magasztos munkából. 

Gróf Károlyi Györgyné, ez a dúsgazdag és előkelő főúri hölgy, 
mikor az első magyar huszár az osztrákok kitakarodása után Pestre 
érkezett: odament az egyszerü vitézhez és megcsókolta a kezét. 

— Köszönöm, hogy a hazáért olyan dicsően harczoltál, —— szólt 
elragadtatással. 

Országszerte minden nagyobb városban betegápoló nőegyesületek 
alakultak. Csaknem valamennyi úri-ház az irgalmasság egy-egy kápolnája 
lőn. A szalon-asztal hullámos, puha tépéssel telt meg, a nők picziny ujja 
sebkötők készitésén buzgott. Csak egyedül a szatmármegyei hölgyek negyven 
mázsa tépést adtak át a kórházaknak s ezenfelül hétezer darab fehérnemüt 
varrtak meg. Hát a többiek! 

Számosan mint betegápolók a csatamezőket keresték fel s ott 
bolyongtak a harcz förgetegében, segedelmet nyujtva a sebesülteknek és 
a haldoklóknak. Horváth Anna, Horváth József tábori törzsorvos fiatal 
neje, a titeli ostromharczokban bámulatos önfeláldozásával annyira kitünteté 
magát, hogy Perczel Mór tábornok külön napi parancsban emlékezik meg 
érdemeiről. 

Úgy hangzik, mintha regénytöredék volna, pedig históriai valóság, 
hogy nem egy menyasszony maga küldte jegyesét a csatamezőre. Statisz- 
tikai adatok igazolják, hogy ebben az emlékezetes két esztendőben az 
esküvők száma negyedére csökkent. Lugoson, Lévai Mariska, egy ragyogó 
szépségü menyecske, elvált a dúsgazdag férjétől, csak azért, mert a gyáva 
lélek nem akart honvéd lenni. 

A hevület annyira elragadta őket, hogy sokan még fegyverrel is 
szolgálták a hazát. Kolozsvár hölgyei egy egész zászlóaljat akartak össze- 
toborzani csupa nőhonvédből. S mikor ajánlatukat nem fogadták el: 
több honleány férfiruhát öltött s nemének eltitkolásával csapott fel a honvédek 
közzé. A sok közül csak Szentpály Jankát, Jagelló Apollóniát s Lebstück 

Máriát említjük. Lebstück Mária ,, Károly" név alatt előbb mint vadász, 
majd mint huszárhadnagy végigküzdötte az egész szabadságharczot. 

A világosi fegyverletétel után pedig ismét a nők valának azok, akik 
a vigasztalás írját csepegtették fájó szivsebünkre. Szeretetreméltó találékony- 
sággal ezer meg ezer bujdosó hazafi életét mentették meg. Teleki Blanka, 
Podhorszky Mária a honvédek gyámolitásaért hurczoltattak börtönbe. 
Maderspachnét nyilvánosan megvesszőztette a véreskezü Haynau, mert 
üldözött honvédeknek menedékhelyet adott. Bochusné Szögyén Antónia 
nevét imába foglalták az aradi vár foglyai. 

Oh, az 1848—-49-iki magyar hölgyek méltán sorozhatók a Perényinék, 
Rozgonyi Czeczillek, a Széchy Máriák mellé. Önfeláldozó hálás leányai 
voltak ők a hazának. 

A nemzet e rendkivüli lelkesedésének és önfeláldozásának tüze azonban 
nem csökkent az ellenség előtt sem. Sőt csak itten lobogott fel igazán, 
szemkápráztató, csodás fényével glóriát vonva küzdő vitézeink homloka köré. 

Szuronyt szegezz! Előre! — Ez volt a vezényszó, amely tűzbe. vitte 
a honvédet s amelynek elhangzásakor a poklokon is keresztültört volna. 
Jellaschich martalóczait, mint a szemetet, úgy seperte ki az országból egy 
rövid hónap alatt a magyar vitézség. A Hurbanistákkal játszva bánt el 
felvidéki honvédseregünk egy kicsiny dandára. Az oláh fölkelést negyven- 
három diadalmas ütközetben vertük le. A szászok , hurrah jagerei" még 
megállani sem mertek a székely honvédek előtt. A római sánczok elestével 
a szerbek makacs ellenállása is megtört. 

Aztán a támadó osztrákra került a sor, aki szintén megérezte, még 
pedig nem egyszer, fegyvereink súlyát. Pedig azok az öntelt, kevély, császári 
generálisok eleintén mennyire lenézték a mi fakó, gyakorlatlan, hiányos 
felszerelésü honvédeinket! De csakhamar kénytelenek voltak beismerni, 
hogy úgy tábornokaink, mint csapataink messzi túlszárnyalják az osztrák 
ármádiát. 

A fel-dunai honvédsereg útja a bányavárosokon keresztül, átkelése 
a húsz foknyi dermesztő hidegben a Sturecz égbenyuló gerinczén, ezután 
csatlakozása a tiszai sereghez, — oly hadvezéri mestermű, amelyet a hadi- 
iskolákban okulásul ma is emlegetnek. 

Bem tábornok viadala Cálfalvától Piskiig igazi hősköltemény. Ha 
szabadságharczunkból egyéb emlékünk nem maradt volna, mint ez a titáni 
küzdelem, a szörnyü harczoknak ez a lánczolata, ha egyebünk nem maradt 
volna: akkor is csodálattal kellene meghajolni az 1848—49-iki honvédek előtt. 

Hát a tavaszi hadjárat, ez a mámoritó négy hónap, amikor térdig 
gázolt a honvéd a babérban! Ahány összecsapás, annyi győzelem, ahány 
csatamező, annyi diadal. 


Az első mindjárt 1849. év február elején: Branyiszkó, ez a fenyő- 
boritott hegycsúcs, amelynek tetejéről vakmerő szuronyrohammal űzte el 
a császáriakat Guyon. 

Utánam kedves testvéreim, velünk az Isten! — kiáltotta a küzdelem 
hevében Erdőssy Imre, a Guyon tábori papja s a magasra emelt feszülettel 
az ellenség legsűrűbb tömege közé rohant. A turóczmegyei honvéd-zászlóalj 
mint a pusztító förgeteg utána s miénk lett a győzelem. 

Azután jött sorba egymásután: Piski, Szolnok, Nagy-Szeben, Hatvan, 
Szent-Tamás, Tápió-Bicske, Isaszegh, Vácz, a római sánczok, Komárom, 
Nagy-Salló, Budavár. Mindmegannyi diadalmas hely, örök hirdetője 
a honvéd dicsőségnek. 

Az egykoru hadi jelentések igazolják, hogy valamennyi csapatunk 
mindenkor a legnagyobb vitézséggel állta meg helyét. De az a regeszerü 
hősiesség, amit főkép a 3-ik és a 9-ik honvédzászlóalj kifejtett, páratlanul 
áll az ujabb kor haditörténetében. S ezt megerősiti több idegen szem- 
tanu is. Egy fogoly osztrák tiszt a 3-ik honvédzászlóalj . szolnoki 
rohamáról ezeket mondotta : 

— Olyan rohamot látni, mint Szolnoknál a 3-ik honvédzászlóaljé: 
irtózatos. Azok a szikrázó szemek, azok a megölő arczok s a szuronyok 
ellenállhatatlan döfései, leirhatatlanok. Mi tagadás, a magyar honvédeknek 
nincs párja a világon! 

Egy megsebesült lengyel őrnagy pedig igy nyilatkozott róluk: 

Én sok és nagyszabásu ütközetben vettem részt. Ott voltam 
a lipcsei csatában, résztvettem az oroszországi táborozásban, küzdöttem 
Osztrolenkánál, de olyat mint a szolnoki roham, nem láttam sehol. Ismertem 
Napoleon veteránjait, a franczia gárdát, a lengyel dzsidásokat, de a 3-ik 
és a 0-ik zászlóalj honvédjei túltettek rajtuk. Az valami emberfölötti, valami 
csodálatos neme a szent dühnek, amelylyel ezek a halál szörnyü pusz- 
titásai közt előre rohantak. 

Sőt maga az orosz hadvezérlet is, nem egyszer érezte, többször 
elismerte honvédcsapataink ritka vitézségét. Vácznál Görgei, akinek alig 
volt huszonnégyezer elcsigázott embere, ötvenkétezer oroszszal ütközött 
meg; Nagy Sándor Debreczen mellett hétezer főnyi kimerült hadtestével 
kilenczvenezer orosz ellen szállott síkra. 

Ilyen vala a zöm, a harczoló nemzet, a honvédsereg hősiessége. 
Hát az egyeseké ? Kit említsünk meg? Bem apót, ezt a csodálatos öreget, 
akinek a legkedvesebb muzsikája az ágyuszó volt? Vagy Damjanichot, 
a hősök hősét, akinek nyomában a győzelem vérrózsái fakadtak? Perczel 
Mórt-e, aki összetiporta a szerb felkelést, vagy a komáromi vár védőjét: 
Klapka Györgyöt? Talán az oroszlánszivű Guyont, vagy tán a daliás Kiss 

Ernőt, a hidegvérü Leiningent, a vakmerő Pöltenberget, a rettenthetlen 
Nagy Sándort? Kit említsünk? . . . 

S a vezérekhez mindenkép méltó volt a tisztikar is: bátor, képzett, 
kötelességtudó. Mennyi hős került ki ezek sorából is! Ott van mindjárt 
a sok közül Földváry Károly, a 3-ik zászlóalj parancsnoka, ez a hadverő 
félisten, aki zászlót ragadva mindig elsőnek rohant az ellenségre. 

Ott van Kiss Sándor ezredes, a temesi szoros védője, a magyar 
Leonidas, aki mikor már több sebtől vérzett, székre kötteté fel magát 
és úgy vezényelt tovább. 

Sebők Alajos, a vitéz huszárkapitány, aki Tápió-Bicskénél, ott a harcz- 
mezőn, a csapatok szemeláttára páros viadalban győzte le a császári 
lovasság büszkeségét, a Herkules erejü Riedesel őrnagyot. 

Beniczky Lajos őrnagy, aki négyszáz főnyi csapatával háromezer 
osztrákot vert ki Losonczról. 

S azután a többiek: Asztalos Sándor, az aradi utczai harcz hőse; 
Bátori Schulcz Bódog, aki a ,,bátori" nevet oroszlánbátorságáért kapta ; 
Kosztolányi Mór, a legvakmerőbb huszártiszt; Inczédy Samu, a II-ik 
honvédzászlóalj parancsnoka, kinek nevéhez nyolcz győzelem emléke 
füződik: Gábor Áron, a székely hős, aki a saját öntésü ágyuinak dörgé- 
sénél esik el: Bethlen Gergely gróf, a Bem kedveltje, akinek szörnyü 
csapásai alatt Nagy-Szebennél tizenkét orosz hullott a porba; Inkey 
Kázmér, aki az első lobogót tűzte fel Budavár ormára; Zeyk, aki 
a segesvári csatasíkon inkább önkezével vetett véget ifju életének, mintsem 
megadja magát. De ki tudná őket mind felsorolni! Hisz lapokat kellene 
teleirnunk, ha csak egy részét emlitenők. 

Hát a , névtelen félistenek!" Azok az igénytelen honvédfiuk, akik 
észrevétetlenül küzdöttek, vérzettek; akiket elsöpört a harcz szörnyü förge- 
tege s akik most ott aluszszák síri álmaikat a különböző csatatereken. Hát 
ezek nem érdemlik-e meg kegyeletünket és elismerésünk néhány babérlevelét ? 

S a gyászos emlékü világosi nap után, amidőn reánk borult az önkény 
rémes éjszakája, midőn előlépett a porkoláb és a bakó, még akkor is 
nagy volt a magyar. Vértanuinknak utolsó szivdobbanása is a hazáé volt. 

Rajta vadászok! Éljen a haza! — Ezek voltak Batthyány Lajos 
gróf utolsó szavai. 

— Szegény, szegény hazám! — sóhajtott Kiss Ernő, mikor az aradi 
vár sánczárkában mellének szögezték a gyilkos fegyvert. 

Szép deputáczió megyen az Istenhez a magyarok ügyében 
reprezentálni, szólt Pöltenberg, a kivégzés előtt, végigtekintve társain. 

Jeszenák János báró, Nyitramegye főispánja, mikor a vesztőhelyre 
kisérték, e szavakkal fordult a lelkészhez : 


emet ETTE EIN ENSNNLT SSE 


Mondja meg azoknak, akiket illet, hogy azt, amit tettem, halálom 
óráján sem bántam meg. Mondja el, hogy egyet sem tagadtam meg azon 
elvek közül, melyekért nemzetem annyi áldozattal és vérontással küzdött. 

Csányi László, ez a fenkölt lelkü, puritán jellemü hazafi, megcsókolta 
a hóhérkötelet. 

— Hazámért ezt is szivesen, — suttogták ajkai s megdicsőült. 

Az agg Perényi Zsigmond báró, a felsőház elnöke büszkén s nyu- 
godtan ment a vesztőhelyre s amidőn a hóhér nyakába vetette a hurkot, 
bízó hittel rebegte : 

- Hazám, föltámadsz még! 

Kazinczy Lajos honvédtábornok ezzel az imaszerü fohászszal halt meg : 

Isten, ne hagyd el szerencsétlen hazámat! 

— Éljen s örökké fog élni a haza! — kiáltotta messzi csengő hangon 
Gasparits Kilit, a lánglelkü szerzetes s átszellemült arczczal, mintha az 
Úr asztalához menne, lépett a bitó alá. 

S martirjaink végső óhaja beteljesül. A haza, amelynek oly fiai 
vannak, mint 1848—49-iki szabadsághőseink, élni, örökké élni fog. 

Félszázadnyi idő mult el, hogy végig nyargalt hazánkon a viharterhes 
zápor. Nem felhő tornyosult s nem is viz patakzott a téreken. Ember- 
öltőknek meggyült haragja dördült meg akkor s bátor nemzedéknek 
kicsordult vérétől lett iszapos az anyaföld. 

Ennek a fenséges korszaknak, melyben a halál egyensúlyt vesztett, 
mert pusztulás helyett megdicsőülés vált belőle, a vezére Kossuth Lajos 
volt. A merre járt, legendák keltek nyomában s beszédjének hangjára 
hőskölteményeket csinált az ifju honvédsereg. 

Hol a magyarázata e mondaszerü hatásnak? 

Megoldatlan kérdés, mely csak arra való, hogy rejtélyt halmozzon 
a rejtelmekre. Ki magyarázza meg, hogy miért fakad az alvó rügyekből 
lombsátor? A nedvkeringés duzzasztó ereje; a harmatcsepp, melylyel tele- 
szivta magát a kis rügy; a napsugár, mely olvaszt, bont, melegit, a fuvallat, 
mely szárit és elválasztja az egymásra tapadt pikkelylemezt. Okos beszéd 
mindez nagyon. Tedd hozzá még a hőnek erőműtani szerepét a mozgás 
által; a gyökérszál végéről kiválott savparányt; a tápszerré feloldott ásvány- 
részeket és mindazt, amit górcsöved felfedez és lombikod megmutat: nos, 
megkaptad-e, amit ideges mohósággal kerestél? Megtaláltad-e, nem a fejlődés 
folyamát, hanem a fejlődés okát, az élet nagy rejtelmét? 

Mi megy végbe a századok méhében, mikor a hajdankornak képei 
nemzedékről nemzedékre, valóságukat megtartva, szint és alakot váltanak 
az idők áramlásai szerint? E képeknek szépsége, dicsősége, tanusága 
miként változik át a közszellemben hagyománynyá, reménynyé, meggyő- 
ződéssé és törekvéssé? Miként gyül meg a szenvedés, mintha egyik 
korszak elraktározná a másik számára? 

Azonban látjuk, hogy a közszükség joggá, az esemény tapasztalattá, 
az állandó hit cselekvéssé domborodik a történelem folyamatában. Látjuk, 
hogy a sóhajtás nem mulik el, miként az árnyék; a vágy kebelről-kebelre 
száll, a remény megedződik a csalódások kohójában és a szeretetnek, az 
összetartozandóságnak, a bátorságnak és büszkeségnek inponderabiliái, 

a maguk vonzó és taszító működésében villamdelejes áramfeszültségeket 
hoznak létre s ezzel érlelik, dagasztják, keletik és erkölcsi termékenységre 
ingerlik a haza földjét. 

Mindez nem titka a hatásnak, hanem csak annak tünete. 

Mit művel a szőlőmunkás, midőn a földet megforgatja? Felszinre 
hozza a nyers talajt s ezzel termőképessé teszi az összes rétegeket. Kossuth 
Lajos is ezt művelte a szónak történelmi értelmében. Felforgatta a múltat 
és megalkotta a jövendőnek rendjét. Meddőségre kárhoztatott réteget hozott 
felszinre, hogy ez is termőképessé legyen a szabadságnak napsugarai által. 
Temetett és teremtett. Megásta a kiváltságok sírját és életre szólította 
a jogegyenlőséget. 

Működése a haza földjén tizennyolcz évig tartott. Kezdette mint 
országgyűlési tudósitó szerénységgel, szegénységgel, ismeretlenül. Végezte 
mint nemzetének kormányzója szerénységgel, szegénységgel, halhatatlanul. 
Ebből a tizennyolcz évből egyet magánzárkában töltött elhagyatottan, 
egyedül, könyvek nélkül; négyet súlyos börtönben, mindig tanulva, mindig 
elmélkedve, soha meg nem törve. Három évig hirlapiró volt, egy évig 
miniszter, egy félévig diktátor. Azután meghalt hontalanságban és negyven- 
négy évig tartott számkivetésnek tenger-kínjait elvitte a sírba. 

Ebből áll életrajza. Szenvedett és dolgozott. Ennek a végtelen szen- 
vedésekből és határtalan munkásságból álló életnek a tevékenysége három 
nagy fejezetre oszlik. 1832-től 47-ig tart az agitáczió; 47-től 48 őszéig az 
alkotás; innen 67-ig a küzdelem az elkobzott alkotmányért. Ezentúl is élt, 
szenvedett, dolgozott még egy negyedszázadot; de a tevékenység fonalát 
már ekkor nem tartotta kezében, s nemzetének sorsát mások szőtték ezen 
idő alatt. 

A rügyfakasztó tavasz lehelete a természetet minden évben, a nemze- 
teket nagy időközökben szokta megérinteni. Ilyen rügyfakasztó lehelet kelt 
nálunk szárnyakra a század második negyedében. Még rezgett a húr 
a testőrök lantján, mikor Bercsényi megszólalt s még reszketett a bércz 
a szivetrázó ódától, hogy romlásnak indult a hajdan erős magyar: mikor 
édes sejtelmekkel töltötte meg a levegőt Zalán futása a magyar monda- 
világ nagysága, dicsősége és legyőzhetetlensége felől. Ugyanaz a termő 
erő, mely nemzeti misszionáriusokká avatta a költőket, egymásután és 
egymás mellé szólította sorompóba Széchenyit, Nagy Pált, Kölcseyt, 
Deákot, Wesselényit, Beöthy Ödönt. 

Mikor aztán Páristól a vármegye házakig hallatszott a juliusi forra- 
dalom barikádjainak recsegése: egy ismeretlen ifju ügyvéd ajánlja föl 
szolgálatát Pozsonyban Kölcseynek és Wesselényinek. Azt igéri, hogy 
tudósításokat küld a vármegyékhez az országgyűlés tárgyalásairól. Az 

ajánlkozó Kossuth Lajos volt. Tervét, igéretét hűvösen fogadják. Burkoltnak 
vélik a czélt, gyarlónak az eszközt. Azonban nem gátolják a kisérletet. 

A Tudósitások megindulnak. Minden tárgy átszürődik a Kossuth 
Lajos agyán. Minden beszéd nyers anyag az ő kezében, mely ott for- 
málódik, alakot ölt s mint érczbe öntött műalkotás jelenik meg a Tudósitások 
hasábjain. A vármegyék megújuló reményekkel és nemzeti büszkeséggel 
olvassák követeik remekléseit. Az országgyűlés e Tudósitások által egy- 
szerre beilleszkedik a nemzeti test idegrendszerébe. A diétát és a vármegyéket 
egymásba olvasztja egy közös vérkeringés, melynek Tudósitás a neve. 

Nekünk, kik a sajtószabadság ölén növekedtünk, nem igen van 
fogalmunk e mozgalom értékéről. De a hatalom jól megértette Kossuthot. 
Látta, hogy az a fáklya, melyet Kossuth lobogtat, a népszenvedés irtózatos 
mélységeibe világit be s e közben könnyen porrá égeti a századoknak 
mindazon hazugságát, fondorlatát és becstelenségét, amelyen az osztrák 
uralom fölépült. Midőn tehát Kossuth az országgyűlés berekesztése után 
Törvényhatósági tudósításokat kezdett irni és forgalomba hozni az Ország- 
gyülési tudósítások helyett s e vállalattal egygyé kezdte forrasztani a vár- 
megyékre szakadozott nemzeti érdeket: akkor felállította a hatalom a tilalomfát. 

Kossuth nem engedett. Egy mesteri előterjesztésben, alattvalói illendő- 
séggel, de a szabad polgár férfias önérzetével hivatkozott hazája törvényeire 
és folytatta művét. 

Ekkor a hatalom betiltotta a postai szállítást. A vármegyék lázba 
jöttek. Dörgött a szó a levelezés szabadságáról s a vármegyék ősi falai 
a sokat emlegetett Kossuth nevet visszhangozták országszerte. Elhatározták, 
hogy ezentul is járatni fogják a Tudósitást; azt mint becses levéltári 
darabot megőrzik és utasitották az alispánokat, hogy a rendelkezésre nem 
álló postát lovas küldönczökkel pótolják. 

A harcz felségsértési pörrel végződött. A hatalom kapott vádlót is, 
birót is, kik tisztüket a pribék szerepével fölcserélni hajlandók valának s az 
égbekiáltó igazságtalanság öt évig tartó börtönbüntetésben nyert kifejezést. 

Börtöne falai közül Kossuth mint kész államférfiu lépett ki. Meg- 
inditja a Pesti Hirlapot, mely a nemzet politikai bibliája lesz. Diadalmasan 
veszi föl a küzdelmet a nagy és elkényeztetett Széchenyivel. Sorakoztatja 
a nemzetet a Védegylet lobogója alá. A közgazdasági mozgalom integráns 
részévé teszi a tengert Fiuméval. Szörnyü csapásokkal döngeti az osztály- 
érdekek bemohosult falait. Földöntúli erővel ostromolja az adminisztrátori 
rendszert. A nemességet fölbuzdítja a közteherviselés elvállalására. Elő- 
késziti a parlamentáris kormányformát. 

Hat év múltán, hogy a börtönből kiszabadult, nem kisebb emberek, 
mint Batthyány Lajos és Teleki László grófok tűznek kortestollat kalapjaikra 

Pestvármegyében a Kossuth követté választása czéljából. A választást 
erős küzdelem előzi meg. A hatalom, hogy biztos legyen győzelmében, 
nem a maga emberével próbált szerencsét, hanem a liberális tábortól 
kölcsönzött jelöltet. A jelölt, bár közhivatalt viselt, azzal a megokolással 
lépett vissza, hogy ilyen nagy szégyennek nem teheti ki magát. Kossuth 
egyhangulag választatott meg. 

Pozsonyba úgy érkezett, mint a nemzet bevallott vezére. Tudásban, 
ékesszólásban, munkaképességben senki sem mérkőzhetett vele. Tettereje, 
akaratszivóssága, csüggedést nem ismerő erélye minden képzeletet felül- 
mult. Első beszédei a királyi előterjesztésekről, a kapcsolt részek viszonyáról, 
az adminisztrátori rendszer törvénytelenségéről ámulatba ejtették a véneket, 
tiszteletre gerjesztették a férfiakat, lángba boritották az ifjuságot. Érvei 
omlottak mint a zuhatag s e zuhatagnak mezőit virágokkal boritotta el 
nyelvének bája, varázsa, ékessége. 

Mit mondjak még? ÁAlkotásait ismeri minden gyermek. Ha valakik 
vagyunk: ő általa vagyunk. Ha van valamink jogban, szabadságban, 
dicsőségben: neki köszönjük azt. Ő törte össze a földnek, az embernek, 
a gondolatnak lánczait. A hatalmat ő fékezte meg a felelősség elvével. 

Legyünk igazságosak. A hires feliratot Szentkirályi irta; a közteher- 
viselést Szemere inditványozta, az örökváltságot Lónyay Gábor, az ősiség 
eltörlését Somsich. Nos, hát ez volna az igazság? Mintha mondanátok: 
a Szent Péter kupolát nemcsak Michael Angelo épitette, mert ez állványt 
készitett, amaz rajzolt, ez követ faragott, az vakolt és igy tovább. Ám, 
ki volt a munka összességének kapcsa, lelke, szelleme vezére? Ki 
gyujtotta meg az őrtüzeket, ki hozta létre az eszmét, ki sarkalt munkára, 
ki szervezte a nemzet szétforgácsolt erőit az összpontosított nagy munkára? 

A Kossuth korszaka néhány hónap alatt 31 törvényt alkotott. Ez 
a szám nem csekély, de nem is nagy. Korunk termékenysége a numerusban 
gyakran fölülmulja ezt. De a kereszténység fölvétele óta volt-e átalakulás, 
mely megközelithetné a Kossuth korszakát? Úgy néz ki a dolog, mintha 
tündérmesék óriása kötényébe rakta volna az országot, annak népét, 
faluját, városát, intézményeit, mindenét, s azt néhány hónap alatt egyik 
világrészből a másikba, egyik jogrendből a másikba, egyik erkölcsi 
világból a másikba helyezte volna át. Hol van erre a második példa? 
Százados bástyák omlottak porba egyetlen hangya megsértése nélkül. 
Megrögzött szabadalmak semmisültek meg s a nagy temetésen egy 
könycsepp sem hullott. Mosolyogva dobta le magáról nemességünk 
a kiváltságok ősi pánczélját s vidám enyelgés közt öltötte magára a köz- 
teherviselés zubbonyát. Mert igy kivánta Kossuth. S mikor fegyveres 
hadak jöttek a régi rend visszaállítására: ugyanaz a nemesség kardot 

rántott új zubbonyának becsületéért s elpusztult a csatamezőn, az akasztófán, 
a börtönben és a számüzetésben. Mert igy kivánta Kossuth. Hol van 
erre a második példa? 

Ami ezután következett, azt csak a költészet szárnya bírja meg. 
Az ország táborrá alakult. Lándzsa lett a kaszából, ágyu a harangbáól, 
honvéd a főnemesből és a parasztfiuból egyaránt. Vészkiáltással telt meg 
a levegő; dicsőséggel a történelem. A titánok harcza többé nem rege. 
Az anya elküldte fiát, a menyasszony vőlegényét, hogy védjék a hazát 
s haljanak meg érte. A magyar föld izzóvá lett a lelkesedés tüzétől. Ennek 
a forró lávának nem volt salakja. Tiz hónapig tartott nagy háboruban 
kevesebbet költött Kossuth Lajos, mint amennyit manapság egy fél év alatt 
elkölt a kormány. 

Aztán jöttek a gyásznak napjai. Sírkövek között némán barangol 
emlékezetünk. Fojtott keservvel haladunk el mellettük. Ez itt Világos, az 
ott Arad, ez a Neugebáude, amaz Kuistein, ez Josefstadt, az Kutahia, 
Widdin, egész Rodostóig, majd Anglia, a meetingek, aztán Amerika 
a Washington kardjával, később Piemont, még később Al-Baraccone, aztán 
Turin s végre egy szent koporsó a kerepesi temetőben, melynek lakója 
utoljára még halott korában is fegyverbe állitotta az osztrák ármádiát. 

Ugy érzem magam, mint az Ezeregyéj Aladinja, mikor a varázsló 
leküldte a földalatti barlangba s felhatalmazta, hogy az ott heverő 
gyémántokból, drágakövekből hozzon fel annyit, amennyit elbir. 

Hova markoljak én, aki ime leszálltam a tündérbarlang kincsei 
közé, kiválogatni a javát? Mit hozzak fel tinektek magyarok, lelketek 
ámulására, szivetek gyönyörüségére . 

Behunyom a szemem, mert káprázik, vakon bele markolok és 
elétek öntöm. 


Gyerekkoromban, az én kis szülőfalumban, mely ott rejtőzik a Balaton 
és a Bakony közt, a szomszédunkban lakott egy Zsupány nevü szegény 
parasztcsalád. Az öreg Zsupány, a három fiával. 

A legidősebbiknek a fél lába fából volt s ez minket gyerekeket 
borzadálylyal töltött el. A fél lába elvesztését az Isten büntetésének tartottuk 
s félve kerültük szegény Zsupány Jánost. 

Ő csak házi munkával foglalkozott s ezért mindig otthon ült; igy 
aztán mégse kerülhettük a vele való érintkezést. Ő aztán tréfásan azt 
bizonyította nekünk, hogy sokkal jobb, ha az embernek csak fél lába 
van, kevesebb baja van a körmeivel. Csak fél csizmára van szüksége, 
kevesebb háj és subiksz kell neki csizmát kenni. Annyira el tudta nekünk 
magyarázni, hogy néha szinte csodálkoztunk, hogy miért nem vágatja 
le a másik fél lábát is. 

Egyszer aztán nagy eset történt. Zsupány János kiment fürödni az 
Ádám-gödörbe, melyet megtöltött az esőlé. Letette a falábát és belement 
a vizbe. Mi pedig, akik onnan nem messze játszottunk, elloptuk a fél 
lábát és messziről lestük, hogy mit csinál. 

Az lett a vége, hogy négykézláb mászott haza, amin mi szörnyen 
jól mulattunk. Mikor már közel járt, előrefutottunk és bedobtuk az 
udvarukba a falábat, 

Zsupány bemászott az udvarukba, fogta a falábát, a pitvar sarkába 
ült és sírt. jól láttam, hisz a kerités hasadékán keresztül néztem. 

Elszégyeltem magamat és valami névtelen szomoruság fogott el. 
Mikor apám este haza jött, valami rejtélyes erő, belső sugalat arra kény- 
szeritett, hogy odaálljak eléje és mindent elmondjak neki. 

Apám komor arczczal végighallgatott. Aztán fogott egy botot és 
elvert. Végül elvonta tőlem az aznapi vacsorát s éhesen kellett lefeküdnöm. 

És én boldogan feküdtem az ágyamban. Szomoruságom teljesen 
megszünt. Önkénytelenül éreztem, hogy bűnt követtem el és expiáltam. 
Lelkiismeretem rendben volt. Nyugodtan elaludtam. 

Másnap reggel pedig anyámmal átmentem Jánoshoz és bocsánatot 
kértem tőle. Barátságosan nézett rám s szóla: 

— Nem tesz semmit urfi. A gyerekek nem tudják mit cselekesznek. 
De most megtanulhatta, hogy a szegény nyomorékot nem illik kicsufolni . . . 
Majd ha nagy lesz, megtudja, hol vesztettem el az én fél lábamat és 
akkor majd tisztelettel gondol Zsupány Jánosra . . . 

Sok-sok év mulva megtudtam, megértettem, hogy miért kellett 
Zsupány Jánosnak falábon járnia s szerettem volna odarohanni hozzá, 
hogy megcsókoljam a kezét... de Zsupány jános akkor már a föld alatt 
volt s pajkos gyerekek többé nem csufolódtak vele . . . 

Ó is elment, mikor végig zúgott az országon a kiáltás: Veszede- 
lemben a haza! 

Mi volt neki a haza? Egy darab fekete kenyér, egy korsó viz. Egy 
szalmafödeles sárviskó. Nehéz, testemésztő, verejtékiakasztó munka. Kemény 
ágy, hideg szoba. 

Mit védjen rajta? Fordulhat-e rosszabbra a sorsa, ha az ellenség 
lebírja a hazát? 

Nem. 

Fordulhat-e jobbra, ha legyőztük az ellenséget? 

Nem. 

Ő visszatér a kis falu szűk határába s éli tovább régi életét. Húzza 
tovább a régi nyomoruság igáját. 

Vagy elesik a harczmezőn szeretteitől távol s egy közös sírba száll 
alá névtelen bajtársaival. 

Vagy visszatér csonkán, bénán s kolduskenyéren tengeti hátralevő 
napjait. De ő nem okoskodott. Kigyulladt szivében a tűz, melynek, mint 
a templom szentélyében az örök tűznek, ott kell égni mindnyájunk keb- 
lében és elvonult a harczba. 

Oh, én csodálom és becsülöm a nagy urakat, gazdag embereket, 
akik leszálltak palotáik, kastélyaik magas csarnokaiból és életüket, vagyo- 


nukat koczkára tették a veszélyben forgó hazáért. Pompát, jóllétet, gondtalan 
életet hagytak ott, hogy síkra szálljanak egy nagy eszméért. 

Dicsőség, áldás nevükre, mert jó hazafiak voltak. 

De engedjék meg, hogy szeretettel melléjük helyezzem az én Zsupány 
Jánosaimat, kik nem védték kastélyaikat, kikre az ősök, a nagy mult nem 
róttak kötelességeket, kikre dicsőség, hirnév nem várakozott: és mégis 
elmentek az első hivásra, feláldozni magukat, megmenteni a haza becsületét. 

A hazáét, mely mint eszmény élt szivükben s melyet pozitiv alakban, 
mint rendet, mint szervezetet, mint társadalmat, mint államot nem is 
tudtak maguk elé állitani. 

S mikor Kossuth dobbantott egyet lábával a földön, egyszerre 
előbujtak onnan ezrével, tizezrével, százezrével azok, akik inkább akartak 
meghalni szabad emberül, mint élni békében, de szolgaságban. 

Nézzétek a bús özvegyet, aki öreg napjainak egyetlen gyámolát, 
a fiát harczba küldi. 

Nézzétek a gyermekhonvédeket. 

Nézzétek az asszonyhonvédeket. 

Nézzétek a paphonvédeket. 

Az apa otthagyta kis gyermekeit. A felnőtt fiuk otthagyták szüleiket. 
S e nagy családi szétszakadásokban senkise volt szomoru: csak a nyo- 
morékok és az aggastyánok, akiknek otthon kellett maradniok. 

S rohantak előre a hősök. A piski-hidnál átgázolják a jégtől zajló 
folyót. Futólépésben megmásszák Branyiszkó havas ormát. Kartács-zápor 
közt rohantak a tápió-bicskei hidra. Szuronyrohammal mennek neki a szol- 
noki ágyutelepnek. Hetvenketten védik a sztrecsnói tetőt tizezer orosz ellen 
s ott vesznek mind. Százával hullanak le Budavár haláltokádó ormáról, 
de végre kitüzik rá a trikolórt. 

Együtt mind, egy Istenért, egy hazáért, egy zászló alatt, a szent 
szabadságért; együtt mind: a szűrös, a kaputos, a szegény, a gazdag, 
a diák, a paraszt. Szivükben az önfeláldozás érzése ég, a rajongásig hevülve. 

Pantheon az én szivem, mely kegyelettel őrzi ezeréves nemzetünk nagy 
alakjainak emlékét. 

De őrzi emlékét a kicsinyeknek, a csaták névtelen halottjainak is, 
kiknek csontjaiból emelkedtek a diadalivek. 

A párisi Pére Lachaise-ben van egy obeliszk, ahol halottak napján 
a nép virággal áldoz az eltüntek, tengerbe veszettek, idegen világrészben 
meghaltak emlékére. 

Ilyen obeliszket emeltem én szivem Pantheonjában a jeltelenül pihenő 
kicsinyeknek. Akiknek a nevét nem tudom . . . de küzdelmeik, szenve- 
déseik, hazaszeretetük, önfeláldozásuk eredményeit látom. 

A festő néha nemcsak látnok, hanem varázsló s főként olyankor az, 
mikor történelmi pillanatokat örökit meg. Az a kép, melyen Zichy Mihály 
Erzsébet királynét festi le Deák Ferencz ravatalánál, szintén ily varázslat. 
Gyászt, sötét gyászt, komor szineket ábrázol a művész; a képen a halál 
és bánat hangulata ül. A ravatalon Deák Ferencz fekszik és a nemzet 
halottját Erzsébet királyné, talpig fekete gyászruhában, sírva koszoruzza 
meg. Ez a képe a képnek, amint az meg van festve. S mégis a ki e képre 
néz, nem a halált s nem a gyászt érzi a komor szinekben, hanem az 
örök tavasz mosolyát és meleg napsugarát. A sziv nem a fájdalomtól 
roskad a pótolhatatlan veszteség miatt, hanem valami magasztos ihlettől 
nyer szárnyakat s olyat érez birtokában, ami sohasem halhat meg, 
sohasem veszhet el. S minél tovább nézi a képet, annál inkább változik 
át előtte apotheozissá a gyász. A koporsót, ravatalt s gyászfátyolt ábrázoló 
fekete vászon függöny gyanánt nyilik széts mögötte egy nagy történelmi 
korszak szines képei vonulnak el, melyekben a vér, a gyűlölet s a bosszu- 
vágy lassanként szivárványalakot ölt, mely összeköti a multat a jövővel. 
S ezeket látni nem kellenek többé nyitott szemek; ha a néző szemeit 
lecsukja, még többet lát ezekből. És nemcsak olyat lát, ami a múltban 
történt, hanem sok olyat is, ami a jövőben történni fog. Ah, világos! 
Nem a koporsó, nem a halál kapcsolja össze e két alakot, hanem 
a remény örök élete és az emlékezés örök ifjusága! A haza bölcsét, 
aki a legjobb ember volt, de soha a politikában nem hallgatott a szivre; 
és Erzsébet királynét, aki okosabb volt, mint az egész udvar s aki 
tanácsot mégsem kért soha mástól, csak a szivtől. 

E két lénynek találkozása nélkül sohasem jött volna létre az a mű, 
melyet 1867-ben, nem tudtak, de nem is mertek másként nevezni, mint 
, kiegyezésnek", de amelyben már akkor is sokkal többnek kellett rejlenie, 
mint amennyit a kiegyezési törvények betüivel kifejezni lehetséges és 
szabad volt. A kiegyezés fogalmában már ott kellett lennie a kiengesztelés 
és a kibékülés gondolatának. Csakhogy ezekről még hangosan gondolkozni 

sem lehetett még akkor! Oly végletek összekötéséről volt ugyanis szó, 
melyek a hidakat maguk előtt is, maguk mögött is, egyaránt felégették. 
A nemzet, midőn az uralkodóházra a trónvesztéstkimondta, s az uralkodóház, 
midőn nem állt útjába a vérengző boszuállásnak, mely a magyar szabad- 
sághősöket az ő nevében végezte ki. A politikai észszerüségnek, a világosan 
fölismert érdekeknek minden sugallata nem volt elég, hogy elfojtsa az 
emlékezés szavát s félretolja az útból azt a szégyenérzetet, mely mindkét 
félnek arczába kergette a vért, arra a gondolatra, hogy a másikhoz 
ő közeledjék. S ebben az útvesztőben minden törekvés, mely kompro- 
misszumot akart létesíteni, kudarczot vallott. A nemzet, noha érezte a vele 
járó hátrányokat, mindent elutasított, amit Bécsből kináltak s az uralkodóház 
környezete semmit sem akart meghallgatni, ami a nemzet óhajtása volt. 

E két áthidalhatatlan véglet közt állt az egyik oldalon Deák Ferencz 
s a másik oldalon Erzsébet királyné. Egy tapasztalásokban megőszült 
történelmi alak s egy, a tapasztalásoktól elzárt ifju fejedelmi nő. Sohasem 
álltak egymással összeköttetésben, sohasem beszélték meg egymásközt 
a , modus procedendit" s mégis úgy jártak el mindketten, mintha közösen 
megállapított tervet hajtottak volna végre. Oda kell visszamenni, ahol a tör. 
vényes kapcsok elszakadtak! Ott kell a fonalat fölvenni, ahol azok eldobva 
hevernek! Ezt követelte Deák Ferencz s ezt cselekedte meg minden tilalom 
és minden akadály ellenére Erzsébet királyné. Ő nem félt s nem borzadt 
a multtól. Ő rá nem néztek sötéten a véres árnyak. Ő úgy járt-kelt közöttük, 
mint a lepkét űző gyermek a rét virágai közt. S a szeretet varázsával vonta 
magával császári férjét, hogy menjen vele ő is! Hisz azok őt sem bántják! 
Hisz amit a bosszutállók az ő nevében cselekedtek, azokat nem ő tette ! 
Oly ifju volt még, szinte gyermek! Bátran jöhet! A legigazságosabb, 
a legbölcsebb és a legjobb magyar ember, Deák Ferencz is azt mondja, 
hogy: menjen! Igy tartott ez éveken át! De sikertelenül. Bécsben nem 
akartak tudni a márcziusról, csak az októberről. Az október 6-ikát ott 
csak az októberi diplomával akarták betakarni. Csak ennyire voltak készek 
visszafelé menni a deczemberi trónváltozástól. Márcziusig nem! Semmi- 
esetre sem! Mert akkor április 14-ike mellett is el kellene menni! 

Deák Ferencz pedig, aki sohasem volt forradalmár, aki, midőn az 
1848-iki szeptemberi napokban az országgyűlés felszólította őt, hogy ő 
készitse el a nemzethez intézendő proklamácziót, igy felelt: ,,Fla paran- 
csolják, hogy törvényjavaslatokat készitsek, rendelkezésükre állok; de 
proklamácziók irásához én nem értek!" tehát Deák Ferencz igenis 
azt követelte, hogy vissza kell menni a márcziusig, ha el is kell 
haladni április 14-ike mellett. Ahogy a magyar nemzet október 6-ika 
mellett el tud menni; elmehetnek mások az április 14-ike mellett is! 

Ezt kivánta, ezt követelte Deák Ferencz, pedig szivében nem lakott 
gyűlölet, nem lakott harag. Az ő jelszava az volt, hogy jobban kell 
szeretnünk a hazát, mint gyűlölnünk ellenségeinket! És legkevésbbé lak hatott 
szivében gyűlölet és harag az iránt az uralkodó iránt, akit ő a történtekért 
nem tudott okolni. A látnokok szemével látott már negyven év előtt 
a Ferencz József lelkébe Deák Ferencz. A divinatió ihletével sejtette s talán 
a meggyőződés világosságával érezte át, hogy ez a fejedelem, akinek 
nevében minden rosszat elkövettek, ez van az isteni gondviseléstől arra 
rendelve, hogy mindent jóvá tegyen. E nélkül a sejtés, e nélkül a meggyő- 
ződés nélkül nem haladhatott volna Deák Ferencz oly határozott s oly 
biztos lépésekkel a kiegyezés felé, ama kiegyezés felé, melyben előtte ott 
rejlett már akkor is a kibékülés gondolata. Mert kibékülés nélkül egyezni 
ki, ez csak a rideg érdekek üzletszerüségének hipokrizise lett volna! 
De kibékülésről szólni sem lehetett még akkor; mert nemzeti gyalá- 
zatot, a múltnak megtagadását jelentette ez! Még a puszta, a hideg jogok 
körében mozgó , kiegyezést" is nehéz volt a nemzet által elfogadtatni 
akkor! Csakis annak a paradoxonnak alakjában volt lehetséges ezt meg- 
kisérelni, melynek egyik tétele igy hangzott: jogfolytonosság! vagyis 
visszatérés a múlthoz. Másik tétele pedig igy: vessünk fátyolt a múltra! 

Ha Deák Ferenczben nem világosodik meg az a divinatió, mely 
mikor az Ausztriával való kiegyezés szükségét érezte, ugyanakkor a dinasz- 
tiával való kibékülés lehetőségét is előre látta, akkor a nemzet elsenyvedett 
volna abban a dilemmában, hogy a dinasztiával való harczot sem folytatni, 
sem abbanhagyni nem volt képes. De viszont, ha Deák Ferenczben, 
kiben a nemzeti érzések, az alkotmányos jogérzettel kapcsolatpan, épp úgy 
uralkodtak, mint a legintranzigensebb magyarok bármelyikében, nem élt 
volna már eleve a bizalom (ámbár csak sejtelmeken alapulhatott), a Ferencz 
József egyéni korrektsége, nemes lelkülete és férfias jelleme iránt: akkor 
talán maga Deák Ferencz sem merte volna a kiegyezést abban az alakban 
ajánlani, amelyben az 1867-ben alaptörvénynyé lett. S nem csoda, hogy 
amint a kiegyezés előtt már különböző árnyalatokra volt szakadva a nemzet: 
ez a szakadás megtörtént s fenmaradt a kiegyezés után is. A kiegyezés 
előtt voltak, akik ki akartak egyezni minden áron, (s ezek közé tartozott 
életének utolsó évében a nagy Széchenyi is;) voltak, akik ki akartak 
egyezni az opportunitás alapján, a jogfolytonosságot nem az 1848-iki, 
hanem az 1847-iki státuszkvóval kötvén össze, ezek voltak az úgynevezett 
konzervativek, akik aulikusok voltak, de a nemzeti érzésektől nem teljesen 
idegenek; voltak, akik nem akartak kiegyezni semmi áron, ezek az 
emigráczió politikusaitól s Európától várták a magyar kérdés megoldását 
s csak Deák Ferencz és a hozzátartozók voltak azok, akik akarták 

a kiegyezést, óhajtották a kibékülést is, de csak az 1848-iki alapon, 
vagy sehogy. 

Deák Ferencznek s a nemzet vele tartó elemeinek tehát nemcsak az 
udvari párt, hanem a forradalmi párt ellen is küzdeniök kellett és sokáig 
voltak kisebbségben. Kisebbségben voltak még az 1861-ik országgyűlésen 
is, a felirat és határozat kérdésének mérkőzése alkalmával, csakhogy 
a többség nem merte a felelősséget elvállalni a jövő előtt s mestersé- 
gesen csinálta magát kisebbséggé, a Deák táborával szemben. És mikor 
a kiegyezés törvénynyé lett s a koronázás megtörtént, ujra ketté szakadt 
a nemzet és csak a jövő lehetett a biró a nemzet két nagy árnyalata 
között. S a jövő Deák Ferencznek adott igazat. Mindenben igazat adott 
neki. A kiegyezés megnyitotta az útat a nemzet és a dinasztia közti 
őszinte kibéküléshez. És annyi belső és annyi külső ellenség daczára 
a kibékülés a számos kisértéseket és megpróbáltatásokat mind kiállta. 
Még azok a pontok is, melyek nem voltak eléggé világosak, az élet és 
a gyakorlat által oly értelmet és végrehajtást nyertek, melyek az alap- 
gondolatot, a pragmatica sanctio fentartásával és a magyar nemzet alkot- 
mányos önállóságát, mind világosabban és határozottabban tüntették ki. 

Mindezt igy, ahogy történt, megcsinálhatta volna-e más, mint Deák 
Ferencz? Egész Magyarországon senki! Mert ahhoz, hogy valaki, oly 
időben és e viszonyok közt, mint az 1867-iki kiegyezést megelőzők voltak, 
a kiegyezési és kibékülési politikát hirdethesse, olyan puritán jellem és 
olyan Krisztusi önzetlenség kellett, mint amilyen csak Deákban lakott. 
Csak az, aki sem a hatalomból, sem az udvari kitüntetésekből nem kért 
s nem fogadott el soha részt, aki tisztességes egyszerüségében megmaradt 
akkor is, mikor a nemzetnek királyt adott s a királynak koronát aján- 
dékozott: csak ez az ember győzhette meg a dinasztiát arról, hogy 
a nemzet utógondolat nélkül óhajtja a kiegyenlítést s csak az az ember 
győzhette meg a nemzetet arról, hogy nincs oka bizalmatlannak lenni 
koronás királyával szemben. 

De még Deák sem egyedül! Még az ő kiegészitő részével, a provi- 
dentiális Andrássy Gyulával együtt sem, ha nem segitett volna neki 
Erzsébet királyné. Sohasem történt volna meg a kiegyezés, még Sadova 
után sem, a Deák és Andrássy javaslata értelmében, ha Erzsébet királyné 
nem őrködött volna, hogy a mit magyar államférfiak nappal szőttek, azt, 
mint Penelope vásznát, az udvari párt föl ne fejtse éjjel. Az a költői lelkületü 
gyermekasszony, aki oly keveset tudott a politikai intrigák művészetéhez, 
keresztül tudott látni minden szitán, melyen keresztül a konkolyt rázták az 
uralkodó ésa magyar nemzet közé. És amellett, hogy jó volt mint egy angyal, 
szép is volt, mini egy istennő. Az asszonyi szépség igézetével nem a fejét 


csavarta ő el annak, akit szeretett, hanem a szemeit nyitotta ki! A Keike 
bora helyett a ILethe vizéből adott inni a királynak és elfeledtette vele 
mindazokat a gonosz tanácsokat, melyeket a magyar nemzet ellenségei 
adtak neki. És mindezeken felül (úgy kell lenni, mert másképpen nem 
történhetett volna úgy), bizonyosan fölajánlotta magát a nemezisnek, hogy 
ő lesz, aki a Habsburgok minden bűneiért viselni fogja a kereszt szen- 
vedését. A nemezis elfogadta. És ő, a föld legszebb és legtökéletesebb 
lénye, végig járta a trónon a kálváriát. Eltemette öngyilkos fiát, a trón- 
örököst! S gyilkos kéztől esett el maga is. Mily könnyü volt őt a gyilkosnak 
sziven találni! Hisz csupa sziv volt. 

Harminczhárom éve már, hogy a kiegyezés megtörtént s épp ez 
évben ünnepelte az öreg király 70-ik születésnapját a magyar nemzet. 
Áldva őt és hálaimába foglalván nevét. Nincs már miért fátyolt boritani 
a multra! És épp ez évben nyilt meg a bécsi kapuczinusok sirboltja, hol 
a Habsburgok aluszszák örök álmukat; megnyilt azért, hogy a magyar nők 
márványkoszorúját felavassák Erzsébet királyné emlékére! A Habsburgok 
sírboltjában tehát a magyar nők koszorúja fonja körül Erzsébet királyné 
sírüregét s e koszorú, habár márványból van, minden hajnalkor nefelejtseket 
hajt. Az a mű pedig, melyet oly kezek és oly szivek alkottak, mint Deák 
Ferenczé és Erzsébet királynéé, szilárdul áll és átéli az idők viharjait. Átéli 
azért, mert nemcsak , kiegyezés" volt, hanem , kibékülés" is. Nemcsak köz- 
jogi és közgazdasági viszonylatokat szabályozott, hanem kiindulási pontjává 
lőn egy őszintén dinasztikus, szabad nemzetnek és egy mindinkább kidom- 
borodó nemzeti dinasztiának! 

5 ezért száll minden magyar ember szemére hálaköny s ajkára ihlett 
mosoly, midőn Zichy Mihály képére néz, melyen Deák Ferencz halva 
fekszik s koporsóját Erzsébet királyné sírva koszorúzza meg. 

Nemzetünk fejlődése főleg két nevezetes tényezőnek: a monarchikus 
eszmének és az önkormányzatnak összműködésén alapul. 

Az utóbbi a régibb keltü. Hivek is maradtunk hozzá mindvégig. 
Sohasem történt meg, hogy a szabad alkotmánytól elfordultunk. Még 
Mátyás király ellen is kitört az elégedetlenség, sőt lázadás is támadt, 
midőn mellőzte az alkotmányos formákat. Hadi tettei és kormányzatának 
magyarsága, a Hunyadi-név nagy fénye, egyéniségének kitünősége sem 
felejtették el velünk a szabadság becsét. A francziák szemében a dicsőség 
felért az alkotmánynyal. Plebiscitum adta meg a Napoleonoknak az egyed- 
uralmat. Nálunk ilyen nem történt és nem is történhetett. Bismarck 
a porosz nemzeti hagyományok talaján állt, midőn az angol parlamentárizmus 
kormányformája ellen foglalt állást. Oroszországnak nemzeti eszménye 
a mindenható czár. Nincs nagyobb állam Európában, mely történelme 
valamely szakában ne azonosította volna magát az abszolutizmus eszmé- 
jével. Még Angliában, a szabadság hazájában is, erőre kapott Bolinbroke 
patrióta királyának eszménye; még ott is volt idő, amikor a nemzet 
többsége a parlamentárizmustól a Stuartok abszolutabb kormányzatához 
fordult és csak a kisebbség nagyobb intelligencziája és megfeszített ereje 
védte meg az alkotmányt. Csak nálunk van a szabadság kultuszának 
ezredéves szakadatlan tradicziója. 

De emellett ugyanazzal a kitartással ragaszkodtunk a monarchikus 
eszméhez is. Mig sok állam próbálkozott meg a republikával, nálunk 
a nemzet sohasem akart köztársaságot s midőn egy királytól elpártolt, 
helyébe mást választott. Midőn Bethlen Gábor és II. Rákóczi Ferencz 
idején a kuruczok az uralkodót trónvesztesnek nyilvánitották, uj királyt 
készültek választani. Maga Kossuth sem tartotta a köztársasági államformát 
nálunk kivihetőnek és helyesnek. Még ő is a királyságnak maradt hive. 
Jelenleg pedig, úgy hiszem, Magyarország az egyetlen állam, ahol nincs 
köztársasági párt, sőt talán egyetlenegy politikus sem, aki magát republi- 
kánusnak vallaná. Ez onnan van, mert egy királyság, a magyar felfogás 

szerint, összes alkotmányunknak, nemzeti létünknek legfelsőbb képviselője, 
épp úgy mint kifelé hatalmi érdekeinknek és az ország méltóságának legelső 
őre. Ekként benső összefüggésben és harmóniában van szabadságunkkal, 
A király jogainak teljességét csak megkoronázása után gyakorolja, a koro- 
názás ténye pedig, az eskünél fogva, amelyet tesz, az alkotmányhoz 
kapcsolja. A törvényeket és nemzeti jogokat nemcsak tisztelni és megtar- 
tani köteles, hanem mint a maga nagy jogainak eredetét, amelytől el nem 
választhatók, megvédeni is tartozik. Azok az ő jogai is, az ő büszkesége 
is, ugyanaz a származásuk, törvényességüknek ugyanaz a forrása, úgy, 
hogy együtt élnek, együtt buknak. Szent István koronájának ezen minden 
magyar szivében igaz életet élő fogalma, a szabadságnak és a királyságnak 
azon benső egysége, amely a nemzeti test megoszthatatlanságával együtt 
politikai felfjogásunk lényege, a magyar géniusznak legeredetibb, talán 
egyetlen igazán eredeti terménye. 

Az 1867-iki kiegyezés meghódította e felfogásnak királyunkat. A multban 
is voltak pillanatok, midőn valamelyik király hizelgő szavakkal fordult a nem- 
zethez, midőn méltatni látszott fajunk tipusát és mintha ennek hibái ellenére 
felismerte és megértette volna a benne rejlő igaz magvat. De ilyenkor mindig 
ott volt a vészfelhő a láthatáron, vagy talán döngette is az ellenség a kapukat 
és igy támaszra volt szükség. Most, az ezredéves ünnep alkalmából, a leg- 
nagyobb béke közepett, mint egy eseménydús élet megérlelt nagy tapasz- 
talatát hallottuk azt a királyi szót, amely szerint a fejedelem ismeri, érti és 
magáévá teszi azon szent ereklye jelentőségét, amely fejét ékiti s becsüli 
a nemzetet, amelynek ő a legfőbb képviselője. Szava értékét hatványozza, 
hogy harmincz év óta uralkodásának ez az alapgondolata, hogy tetteinek 
ez az utóhangja. 

Azon irányt, amely lehetővé tette, hogy e szó kiejtessék, állandóan 
és végleg megerősíteni a trón azon magaslatán, ahol annyi és egymással 
ellentétes érdek verseng az elsőségért s ahol a különböző felfogások támasz- 
totta forró szelek nem állanak el: ez a mi korunk legfőbb feladata. 

A politikai művészet első szabálya, hogy minden körülmény mérle- 
gelése után a különböző sok tekintet és érdek közül megállapítsa a legfon- 
tosabbat, a döntőt és azután egész erejével, soha nem lankadó kitartással 
ennek a legfelsőbb czélnak öntudatosan éljen. Igy tegyünk mi is. Fő tenni- 
valónknak rendeljük alá kevésbbé életbevágó érdekeinket, ha vannak olyanok, 
amelyek e vezető tekintettel meg nem férnek. 

Korunknak reánk nézve kedvező konjunkturáját akkép kell kihasz- 
nálnunk, hogy ennek eredménye egy nagy tanulság legyen, olyan tanulság, 
mely a tények ellenállhatatlan erejével bizonyitsa be a dinasztiának, hogy 
mennyire üdvösek reá nézve is annak a következményei, ha egy király 


atyai igaz jóakarattal van hozzánk. Semmi sem biztosíthatja inkább 
jövőnket, mintha erős traditió képződik, mely a nemzettel való békében 
látja a dinasztia nyugalmának és hatalmának forrását. 

Ami tőlünk csak kitelik e meggyőződés keltésére és megörökitésére, 
azt tegyük meg. Ne engedjük, hogy félreértésnek, széthúzásnak, viszálynak 
komoly jelenségei legyenek láthatók oly király uralkodása idején, aki még 
minden szavát beváltotta, aki alkotmányunknak hű őre. Annál inkább kell 
azon lennünk, hogy az állandó harmóniának bizonyságát nyujtsuk, mert 
erre eddig nem igen volt alkalmunk. Azt nem egyszer kimutattuk, hogy 
magunkon taposni nem engedünk és hogy az erre irányuló kisérletek balul 
ütnek ki. A pillanatnyi lelkesedésnek és áldozatkészségnek is módunkban 
volt próbáját adni. De állandó megbizhatóságot, állandó megférést nem 
tanusithattunk, mert erre édes-kevés alkalmat adtak. Most megjött ennek 
is az ideje. A negativ tanulságot egészítsük ki a pozitivval: ellenálló erőnk 
bizonyitékához illeszszük oda annak is a tanujelét, hogy ha jól bánnak 
velünk, könnyü velünk meglenni. 

Ha a sors mostohasága úgy akarná, hogy később valamikor irántunk 
más hajlamu fejedelmünk legyen, ne hivatkozhassék az őt csábitó rossz 
szellem arra, hogy velünk nem lehet megélni, hisz Ferencz Józseffel sem 
tudtunk meg lenni, azzal a királylyal, aki esküjét megtartotta. Érezze, tudja 
királyunknak ezen utódja, érezze és tudja a művelt világ egész közvéle- 
ménye, hogy a hiba nem a magyarokban van, hanem azon fejedelemben, 
aki eltért őse példájától. 

A bibliai József a hét jó esztendőben figyelmeztetett arra, hogy 
eledelt kell gyüjteni a hét sovány esztendő számára. Megjósolta a rossz 
idő bekövetkezését. Mi persze ezt nem tehetjük, nemcsak azért, mert, 
sajnos, a jóslás mestersége divatját múlta, hanem azért sem, mert a való- 
szinüség arra mutat, hogy jó sorsunk nem pártol el tőlünk a jövőben 
sem. A tárgyi okok, melyek a jelenlegi okot előidézték, nem szünnek 
meg működni ezentul sem. Az egész dinasztia magatartása meg azon 
reménynyel biztat, hogy személyes momentumok sem fogják a harmóniát 
zavarni. De ki láthatja előre a jövő esélyeit? A rossz időnek már csak 
a lehetősége is nem elég ok-e arra, hogy ha módunkban van, előre 
szerezzünk védelmet pusztító hatása ellen? A kedvező alkalmat sohasem 
szabad elszalasztanunk. Kötelességünk ez éppen annyira utódaink, mint 
saját lelkiismeretünk iránt. 

Meg is tehetjük ezt anélkül, hogy a szabadságunkkal való élést 
korlátoznók, anélkül, hogy komoly érdekeink érvényesüléséről lemondanánk, 
vagy hogy magunkra öltenők az udvaroncz tipusát. Ha nem igy volna, 
beszélni sem lehetne a kedvező alkalom kinálkozásáról. Alkotmányos 

királylyal állunk szemben, ki a nemzet akaratát tiszteletben tartja és 
a parlamentárizmus követelményei szerint akar és tud uralkodni. Nem 
követeli, hogy az ő egyéni nézetei legyenek a nemzet magatartására 
irányadók. Nem egyszer bizonyitotta ezt be. Személyes nézeteit mindig 
alá tudta rendelni a parlamentárizmus követelményeinek. Ezért nem is az 
az ára a harmóniának közte és közöttünk, hogy feladjuk politikánk 
önállóságát, hogy megtagadjuk meggyőződésünket. De másrészt pusztán 
a hűség és szeretet sem elegendő a harmónia biztosítására. Ha ez így 
volna, szót sem érdemelne az egész kérdés, mert akkor a Sion hegye 
sem állna szilárdabban, mint ezen harmónia. Hanem még más is kell 
hozzá. Szükség van még arra is, hogy a nemzet ne akarjon olyant, 
amit a király azon tekintetnél fogva, amelylyel mint Ausztriának alkotmányos 
uralkodója tartozik, meg nem tehet. Mihelyt alkotmányos, fegyveres összes 
erejével ilyen czélokat szolgálnánk, megbomlanék közöttünk az egyetértés. 
Ez az egyetlen lehető veszélye a nagynehezen létrehozott áldásos viszonynak, 
amelyben a fejedelem a nemzettel van. Ezért kell tőle óvakodnunk. 

Annál is inkább tehetjük ezt, mivel nemzetünk életbevágó érdekei 
e nélkül is érvényesülhetnek. Befolyásunk növekedését is igazában csak 
ezen az úton remélhetjük. Ezen a módon szerezhetünk magunknak minden 
irányban legtöbb erőt arra, hogy az elért eredményt minden időkre biz- 
tositsuk, sőt tekintélyünk növekedése arányában fejleszszük is. 

Minden temető kapuján az van felírva: ,,Feltánadunk!" De mikor 
Szeged egy nagy temetővé vált s a romboló árviz utat nem kérve, hanem 
törve, még kapuit is eltemette, akkor maga a király sietett oda, hogy élő 
felirás gyanánt hirdesse a halál országának: , Feltámadunk!" S úgy lőn. 
Pedig mikor a király a romvárost meglátta, a viz, mely Szegedet elbori- 
totta, győzni tudott a király szemein is. De épp ez a győzelem lett az 
átok után áldása Szegednek. Az a néhány csöpp viz, mely a király 
szemeiben megjelent, fölitta azt az egész tengert, mely Szegedet agyon- 
nyomta. S a királyi szemek, épp ama könnyeken keresztül, melyek látásukat 
elhomályositották, tudták a jövőt tisztán látni. S mikor az elcsüggedt, 
kétségbeesett magyarság sírva térdelt a király lába előtt, a királyi ajkak 
ily szavakra nyiltak: , Szeged szebb lesz, mint valaha volt!" S beteljesedett. 

És az a kép, melyen a művész keze megörökitette azt a pillanatot, 
mikor Ferencz József király közvetlen a szegedi katasztrófa után sírva 
vigasztalja a reményteleneket: az a kép nemcsak egy megtörtént ténynek 
tükre, hanem egy szimbolisztikus élet és jellemrajz. Ki van abban fejezve 
a királynak egész története. Az örökös küzdelem a balsorssal és a győzelem 
a balsors felett. De csakis annak folytán, hogy : amit kimondott, megtartotta. 

Vajjon hol kezdődött Ferencz Józsefre nézve ez az iskola? és kik 
voltak ennek az iskolának mesterei? — Metternich? aki még mint gyer- 
meket a , családi politikára" tanitotta; Schwarzenberg, aki ,,hálátlanságra" 
tanitotta; Bach? aki az abszolutizmus művészetére tanitotta; Schmerling? 
aki a czinikus , kibőjtölésre" tanitotta? Mindezek nem lehettek az ő mesterei ; 
mert mindezek előtt az eskü és a kimondott szó nem volt szent. Hát 
akkor csak Deák Ferencz és gróf Andrássy Gyula lehettek a mesterek; 
amaz, mert sohasem hazudott, emez, mert , csak igérnie volt nehéz, 
de megtartani nem." Valóban úgy kell lenni. De én bennem egy titkos 
sejtelem él, hogy még ezeken kivül is volt egy ,, mester", aki még 
ezeknél is erősebb hatást gyakorolt reá. Mert ezektől Ferencz József 
mindig csak igazat hallott ugyan, de egy dologra nézve, ami pedig 

a leglényegesebb volt, talán sohasem hallotta meg a teljes igazságot. Hisz 
ez a teljes igazság oly iszonyu volt, hogy még Deák Ferencz és Andrássy 
Gyula is , fátyolt boritottak reá." De mégis, azt hiszem, ezt a , teljes 
igazságot" Ferencz József, akárhogyan titkolták és rejtegették is előle, 
valahogy megtudta, megismerte. Meglehet, hogy csakis a , sors könyvéből" 
olvasta ki; de meglehet, hogy volt egy őrizetlen pillanat, melyben kezébe 
akadt egy elsárgult papir, melyet valamelyik udvari komornyik felejtett az 
asztalán (az udvari komornyikok nagyon szeretnek hajmeresztő dolgokat 
olvasni nagy titokban) s ezen az elsárgult papirlapon Ferencz József 
a következő sorokat olvasta : 

, Háromszáz esztendeje múlt, hogy a magyar nemzet szabad választás 
által az osztrák házat, kétoldalu kötések alapján, a királyi székbe emelé. 

És e három század nem egyéb, mint a folytonos szenvedés három 
százada. 

Soha egy dinasztiának hálásabb feladat nem jutott az isteni gond- 
viseléstől, mint jutott a Habsburg-Lotheringeni háznak Magyarországon. 

Elég lett volna nem akadályoznia természetes fejlődését s most 
Magyarország a legvirágzóbb országok között állana. 

Elég lett volna nem irigyelnie a mérsékelt alkotmányos  szabad- 
ságot, melyet e nemzet egy ezredév viszontagságai között féltékenyen 
megőrizgetett s királyai iránt a példátlan hűség kegyeletével azonositott: 
s a Habsburg-Lotheringeni ház a magyar nemzetben trónusának rendit- 
hetetlen támaszát még sok ideig feltalálhatta volna. 

De ezen dinasztia, mely egy uralkodót sem mutathat fel, ki népei 
szabadságában kereste volna erejét s dicsőségét, a magyar nemzet irányában 
firól-fira a hitszegés politikáját követé s vagy nyilt erőszakkal arra dolgo- 
zott, hogy az országot törvényes önállásától s alkotmányos szabadságától 
megfosztva, a már előbb minden szabadságaiból kivetkőztetett császári 
tartományaival egy közös szolgaságba összeolvaszsza : vagy ha e részben 
a nemzet törhetlen vigyázata által magát gátolva érezte, minden igyekezetét 
oda forditá, hogy Magyarország erejében elzsibbasztva, kifejlődésében 
feltartóztatva, a császári tartományoknak gyarmatul szolgáljon. 

Több izben történt, hogy e zsarnok rendszer ellen, melynek minden 
lépését egy nyilt erőszak, vagy bűnös ármány és cselszövés bélyegzé, 
a magyar nemzet önfentartása végett fegyveres védelemhez volt nyulni 
kénytelen. 

És bár diadalmasan harczolá az igazságos védelem harczait, erejének 
használatában mindig oly mérsékelt, a királyi szó iránti hitben mindig oly biza- 
kodó volt, hogy győzelmes fegyverét azonnali letette, mihelytkirályai a nemzet 
jogait és szabadságait egy ujabb alkukötéssel, egy ujabb esküvel biztosították. 


De hiába volt minden ujabb kötés; minden ujabb eskü az 
uralkodóház ajkairól egy ujabb hitszegés kezdete volt s a magyar nemzet 
országos életének megsemmisítésére intézett politikája sohasem változott 
háromszáz éven át. 

Hiába ontá vérét nemzetünk e házért, valahányszor ez veszélyben 
forgott; hiába áldozott e dinasztiának családi érdekeiért annyit, mennél 
többet nemzet nem áldozott soha királyaiért; hiába felejté, túlzott nagylelkü- 
séggel, minden ujabb igéretnél a múltak sebeit; hiába ápolt kebelében 
oly törhetlen hűséget királyai iránt, mely még a szenvedések között is 
a vallásosságig emelkedett: a Habsburg s utóbb Habsburg-Lotheringeni 
ház uralkodása Magyarországon utódról-utódra a folytonos hitszegés 
históriája maradt." 

Mikor Ferencz József az elsárgult papirról ezeket a sorokat leolvasta, 
arcza kipirulhatott. És eleinte talán maga sem tudta eldönteni, hogy vajjon 
kipirult-e az arcza, vagy elpirult? Mikor azt érezte, hogy arczán e pir 
, elpirulás", talán önkénytelenül igy sóhajtott: , Igaz! igy volt!" De mikor 
megdobbant férfiszive s meggyőződött arról, hogy arczán a pir ,,kipi- 
rulás", büszkén kiáltá: , Nem igaz! nem igy lesz!" 

És ezzel a kiáltással kihivta maga ellen a Fátumot, melyről tudva van, 
hogy magát útjában feltartóztatni nem engedi. 

, Hogyan? Te föl akarsz tartóztatni engem ? Te ki akarod szabaditani 
Házadat és birodalmaidat az én hatalmam alól? Te, akit éppen arra 
szemeltem ki eszközül, hogy munkámat befejezzem? Te, akit bitófákkal 
és egy vértengerrel vettem körül, hogy soha vissza ne fordulhass, mert 
bármily iszonyu a jövő, melyet magad előtt látsz, de még borzasztóbb 
a múlt, mely mögötted áll! Te akarsz velem daczolni? Te akarsz velem 
harczra kelni? Jó! Hát lássuk, melyikünk az erősebb! A te szived-e, vagy 
az én körmeim?" 

És hogy mily ádáz harcz volt ez eddig! Ki látott a világtörténe- 
lemben ehhez hasonlót? Van-e száma a kisértéseknek és megpróbáltatá- 
soknak, melyeknek Golgota útján, apostoli keresztjét hurczolva, végig 
mennie kellett? Hányszor vált szent koronája töviskoronává? s hányszor 
kellett kiinnia a keserü poharat az Olajfák hegyén? Hányszor kellett éreznie, 
hogy ha föl akarja tartóztatni a Fátumot, melyet több, mint háromszáz 
évnek bűnei és hitszegései fegyvereztek föl, akkor neki egymagának kell 
átszenvednie mindazt, ami háromszáz év bűneivel fölér. És akkor még 
a hosszu élet és a hosszu uralkodás is csak azért van neki megadva, 
hogy egy csöpp se maradjon az ürömpohárban, hanem még több kisértés 
és megpróbáltatás csaphasson le rá! Már koronázásának örömzajában 
hallania kellett a puskalövéseket, melyek távol világban testvérét megölték ; 

aztán el kellett temetnie egyetlen fiát, aki önkezével vetett véget életének 
s el kellett temetnie őrangyalát, akinek szivét orgyilkos tőre döfte át! De 
vajjon ezek voltak-e legnagyobb szenvedései? Nem voltak-e még ezeknél 
is nagyobb szenvedések azok, mikor azt kellett éreznie, hogy tűszúrások 
alakjában éreztetik vele, hogy nem hisznek neki! Nem hisznek esküjének ! 
Nem hisznek szavának! Vagy még ennél is nem nagyobb szenvedés-e 
tapasztalnia, hogy azok, akiknek az alkotmányos szabadságot ajándékba 
adta, azok kényszeritik őt arra, hogy a háromszáz éves mult bűneinek 
forrásához, a Fátum sárkány barlangjához, az abszolutizmushoz vissza- 
térjen! Ah! a Fátum körmei jól dolgoztak. Mindig oda találtak, ahol 
legjobban fáj s leggyógyithatatlanabb a seb! De azért Ferencz Józsefet 
e hosszu ádáz harcz alatt nemcsak inogni nem, de legnagyobb veszteségei 
alatt sem a Rudolf, sem az Erzsébet ravatalánál még könnyezni sem látták. 
Csak két nyilvános alkalommal nem birta visszafojtani könnyeit. Egyszer, 
mikor Szeged romjait látta, ahol ezrek sírtak s máskor, mikor Magyar- 
ország ezredéves jubileumát látta, ahol milliók lelkesedtek és örültek. 

És annak az elsárgult papirnak irója : Kossuth Lajos, nyugodtan alhatik 
már itthon! 

Van végre egy Habsburg, aki átérzi, hogy , soha egy dinasztiának 
hálásabb feladat nem jutott, mint jutott a Habsburg-Lotheringeni háznak 
Magyarországon." 

Van végre egy Habsburg, aki , nem akadályozza Magyarország ter- 
mészetes fejlődését s nem irigyli a (most már nem is , mérsékelt", hanem 
széles alapon nyugvó) alkotmányos szabadságot, melyet e nemzet egy 
ezredév viszontagságai között féltékenyen őrizgedett." 

Van végre egy Habsburg, aki , népei szabadságában keresi erejét 
s dicsőségét." 

S van végre egy Habsburg, akinél a , folytonos hitszegés históriája" 
megszakadt. 

Jól megirta Kossuth Lajos azon az elsárgult papiron a , teljes igaz- 
ságot." S nem hiába irta. Talán ő volt a Ferencz József iskolájában az 
a láthatatlan Mester, aki mindig ott állt, mint párbajsegéd, a Fátummal 
küzdő Habsburg párviadalában; ott állt, ámbár még a nevét sem volt 
szabad kiejteni! De csak az udvari lakájok féltek tőle, a király nem! 
S mikor egy képkiállításon találkozott az arczképével, ő maga kérdezte 
a kalauzoló minisztertől: , Ugy-e ez Kossuth!" S aztán megállt az arczkép 
előtt s büszke öntudattal és tiszta lelkiismerettel nézett az arczkép szemébe, 

Ha kezembe veszem nemzetem történelmét, mindig olyan meghatottság 
vesz erőt rajtam, mintha egy megszentelt temető kapuján lépnék be. Szinte 
szorongó szivvel járok az évszázadok homályos csarnokaiban, a sírokkal 
berakott boltozatok alatt. Könnyes szemmel tapogatódzom a hideg emlék- 
köveken, amelyekről porrá hervadt szivek síriratát betüzgetem. Mennyi 
hit, mennyi remény, mennyi áldozatkészség szól hozzám az elfakult irásból!? 
Hősök és vértanuk hazaszeretete, akik egykor lobogó vérük melegségével 
hevültek a legszentebb égi eszményért: az Istenért s a legtisztább földi 
ideálért: a hazáért! Félve teszek meg a történelmi múltnak megszentelt csarno- 
kában minden lépést, nehogy a néma árnyaknak pihenését megzavarjam. 
Csak egyetlen sóhajjal verem föl néha a letünt századok titokzatos csendjét. 
De ez a fohász megindulástól remegő lelkem mélységéből tör elő és talán 
megértik azt a sírok mélységében is. Megértik, bizonyára megértik; mert 
hiszen a hazaszeretetnek nyelvén beszél aggodalmaival az élő utód a meg- 
dicsőült elődökhöz! A jövő kérdésén tépelődöm s feleletet kérek a múlttól : 
Mi vár e nemzetre? Mi lesz a jövendő?! 

Visszhang támad e kérdésre a sírokból s ott remeg lelkem mélyében 
a sejtelem: a kinyilatkoztatás! Minő fény az, amely egyszerre előtör az 
idők homályából? Minő hang szól hozzám a porladozó csontok emlékeiből! ? 

— Nyisd fel szemedet, te gyarló porszülött! Nézz bele lelkeddel 
a múlt tanuságaiba s azokból merits okulást a jövőre. Vizsgáld, kutasd; 
tied a múltnak minden kincse, tapasztalata és gazdagsága. Tied a múlt, tied 
egészen ; de a jövő, — oh ezt ne bolygasd — mert a jövő . . . a jövő az Istené ! 

S én látom kibontakozni a múltnak tanuságaiból a jövőt. Látom ott 
ragyogni a történelem pantheonján az örök igazság jelszavát: , Nincs 
véletlen! Törvények szerint vezet egy láthatatlan erkölcsi erő czéljához 
minden élőt. Egyént, nemzetet, emberiséget!" 

Valamint minden embernek életczélja és hivatásos rendeltetése a foly- 
tonos és fokozatos tökéletesedés, úgy a nemzeteknek és társadalmaknak 
is van egy isteni törvénynyel megszabott útjuk: a haladás ! 

Miben áll ez a haladás?! Mindig az eszményeknek nagyobb világos- 
ságában és az érzéseknek mélyebb tisztaságában. 

Az eszmények teljesebb világossága mindig közelebb visz bennünket 
egy-egy lépéssel az igazsághoz. Az érzések tisztulása pedig az önzetlen, 
tökéletes szeretethez. Igazság és szeretet! ez tehát az a kettős végczél, 
amely felé emelkedni tartozunk. Minthogy pedig ezek az eredmények csak 
az isteni eszménynek emberileg is felfogható elvont tulajdonságai, tehát 
az egyéni, nemzeti és emberi haladásnak sem lehet más végső czélja, 
mint az Isten. A történelem világosan megmutatja, hogy csak azok a nem- 
zetek boldogultak, amelyek nagyságuk alapjává az Isten tiszteletét és 
félelmét tették. E nélkül sem egyesek, sem nemzetek fel nem virágozhatnak. 

De megtanit még más igazságokra is! Nincs olyan nagy tett, vagy 
alkotás, amelyet valaha az önzés, a tagadás, vagy a kétely tudott volna létre- 
hozni. Csak azok az igazi nagyságok, akik keblükben hittel és az önfeláldo- 
zásig elmenő önzetlenséggel fognak munkához. Hitetlen nemzetek mindig 
hanyatlanak. Az Istentől elfordulva letérnek lassankint az igazság ösvényéről 
és a nemzeti élet minden nyilvánulását a hazugság mételyezi meg. De 
letérnek a szeretet ösvényéről is és erőt vesz rajtuk az a gyűlölködés és 
sorvasztó önzés, amely bomlasztó erő: nemzetre, társadalomra egyaránt. 

Minden hatalom — állott légyen bár világuralmának magaslatán 
lebukott a sárba, a vérbe, mihelyt Istenben való hitében megrendülve 
elveszitette erkölcsi egyensúlyát. Fényes és lélekemelő minden korszak, 
amelyben eszmények uralkodtak; sivár és szomoru ellenben az istentelen- 
ségnek minden silány diadala. 

A mindenségnek anyagi és erkölcsi fentartó ereje az Isten. Ő az 
élet forrása. Ő az egyetemes élet-alap. Belőle és Általa lőnek mindenek 
s mihelyt Ő fentartó erejét megvonja valamitől, kipusztul abból az élet és 
rögtön beáll a hanyatlás. Virág lehull, fa elhervad, a test elemeire bomlik, 
nemzet elpusztul, sőt még a társadalmi szervezetekben is zavarok lépnek 
fel és rögtön felüti fejét az anarkia. Istennel együtt törik össze a lelkeket 
összetartó erkölcsi kapocs is; a fékevesztett világot pedig rögtön nagy 
bűnöknek szomjusága gyötri. 

Az igazságnak és a szeretetnek ösztöne kialszik a szivekből s mint 
a prédára leső vadállat, úgy csap le a remegő emberiségre a hazugság 
és a gyűlölködés, hogy Istennek országát egy időre felváltsa Beliál 
hatalma a földön. 

Ilyenkor az emberiség mindig szenved, mint a kigyómarásos beteg. 
Mérgezett vér kering ereiben és kiütnek testén a fekélyek. Egy nagy 
erkölcsi járvány lép föl ragályszerüleg s a gyenge nemzetek elpusztulnak, 
de még az erősebbek is szenvednek bele. 

Az állami és társadalmi intézmények belső rendjében pedig követ- 
kezetesen beleszivárog a hazugság, képmutatás és gyűlölködés. Ezzel 
kezdődik meg a rothadás! Felbomlik az erkölcsi közösség s az emberiség 
belebukik abba a posványba, ahol a sárral ma még csak a köny, de 
holnap talán már a vér is összevegyül. 

Boldogtalan lesz az egyén, mert lelkének összhangját durván meg- 
zavarták. Hiszen csak az az ember nem érzi a földi élet töviseit, aki 
még szenvedéseiben is csak a jóságos Isten atyai kezét látja! Ilyen hittel 
minden édes, ami teher; minden jó, ami fáj; mindaz világos, ami meg- 
érthetetlen a többi gyarló halandónak. Boldogtalan lesz a nemzet, mert 
erkölcsi rendet erkölcsi tartalom nélkül fentartani nem lehet. Ilyenkor pusz- 
tulnak ki a szivekből a nemzetfentartó erények; a hit, lojalitás, lelkesedés 
és a nagy alkotásoknak önzetlensége. Épp ily boldogtalan lesz az emberiség 
is, amely anarkiára kezd szervezkedni és lázong, fenyegetődzik. Miért is 
türne, ha nem látja többé az isteni Gondviselésnek bölcs végzését és nem 
tiszteli az Ő megérthetetlen útjait?! Ime, ezek a tagadás ős-szellemének 
hitvány gyümölcsei. Ezek azok a dicstelen, siralmas korszakok, amelyekben 
nagy szerencsétlenség halandó embernek megszületni! 

A nemes önzetlenség lélekemelő példái ilyenkor mind kipusztulnak 
s életre ébred minden gazság, minden piszkos vágy, minden önző szen- 
vedély. Kiönt az árviz, mert mesterségesen döntögették le a védőgátokat! 

Hála a Gondviselés kegyelmének, hogy ezek a meddő és szomoru 
korszakok az emberiség életében mindig csak átmeneti jelentőségüek. 
A pusztitó vihar lassankint elvonul s újra emelkedni kezd a földig letarolt 
mezőség. Az erősebb szervezetek és életképesebb nemzetek — akik a jár- 
ványt kibírják — lassankintmagukhoz kezdenek térni a végzetes szélhűdésből. 
Mint Noé egykor a vizözön után, az elpusztult világ romjain emelt tiszta 
oltárt, úgy épiti fel koronkint újra az emberiség is a hitnek szentélyét 
egy-egy szerencsétlen beszennyezett korszaknak omladékain. Az eszmények 
szent oltárát, amit egy önző és érzéki nemzedék nevetve rombolt szét, 
az utódok gyakran könnyezve állítják vissza. 

Mert ne higyje senki, hogy mivel az igazság rendjét néha-néha 
látszólag a Gondviselő egy kis időre felfüggeszti, azért a hazugság győze- 
delmeskedhetik is a földön. Orök igazság érvényesül a történelemben, bár 
sokszor emberöltőkön keresztül jut is a hullámvonal mélyéből a csúcsra. 
Néha századokat ugrik át s csak az utódok látják és élvezik az istenileg 
előkészített igazságnak végső győzedelmét. De ez a végső diadal oly 
bizonyosan eljön és megérkezik, mint a halál. Isteni erő vezeti mindenkor 
az ő igazságát, vagy szeretetét diadalra, előkészitvén ezzel a népek lelkét 
új hitre, új tisztaságra és ujabb eszményekre. 

Kétségtelen, hogy az igazságnak és szeretetnek eme istenileg újjá- 
teremtő munkájához a Gondviselés kiszemeli és megválasztja az ő földi 


Ezek rázzák fel életre a nemzeteknek elalélt lelkét és az emberiség 
szunnyadó lelkiismeretét. Sokszor egy-egy jelentéktelen eseménynyel, melyben 
az isteni igazság egy halandó emberélet sorsában teszi próbára a nemzetek 
szivét. Megméri az Úr, mennyi a gyűlölet, a hazugság a szivekben és 
kiválasztja a jókat, hogy nemes gerjedésre indítsák újra az erkölcsileg 
megromlott emberanyagot. Sokszor egy-egy igazságtalanulelnyomott nemzet 
véres tusájával rázza fel az Úr a világ lelkiismeretétés ujjászületik az emberiség 
az igazságban, jóságban és lelki nemességben. 

Érdekes megfigyelni, hogy a nemzetek és társadalmak benső rendjében 
hogyan megy végbe az erkölcsi kibontakozásnak s vele a haladásnak eme 
isteni törvénye. Sohasem a tömeg mélye emelkedik, hanem itt is a szellemi 
kiválás törvénye lép előtérbe. Szóval a nemesebb rész befolyásolja az egészet. 

Isten magasabb adományokkal kiválaszt egyeseket s ezek lesznek 
a romlott társadalmaknak tisztító anyagaivá. Ezek vagy az igazságot látják 
tisztábban, vagy mélyebben és nemesebben tudnak érezni a nagy tömeg 
átlagánál. Két irányban indithatják meg tehát a megtisztulás korszakainak 
eszme-mozgalmait. Vagy az értelmet vezetik tisztább igazságok által az 
Istenhez vissza; vagy az érzéseket nemesitik és teszik fogékonynyá mélyebb 
szeretettel az Isten iránt. Az előbbiek a teremtő tudósok, bölcsészek, 
kutatók és feltalálók; az utóbbiak a művészek. 

Ők képezik a nemzet erkölcsi gazdaságának legdrágább kincseit, 
mert a szívekben visszaállítják a megingott hitet s az emberiséget vagy 
az igazság, vagy a szeretet által Istenéhez visszavezetik. Ők a nemesítő 
galyak, amiket Istenkéz olt be időnként az emberiség eldurvult törzsökének 
fattyuhajtásaiba, hogy megnemesitsék az emberfaj termőfáján a gyümölcsöt. 
A teremtés Ura pedig vár néha egy-egy aratást, de ha a fa jó gyümölcsöt 
teremni még sem akar, kivágatik és a tűzre vettetik! 

A történelmi bölcseletnek eme tanuságai igy vezetnek bennünket 
nemzeti jövőnk útjának megválasztásához. 

Elérkezett az idő, hogy újjászülessünk mi is a hitben, eszményi- 
ségben, igazságban és szeretetben. Nem politikai rendszerek változására, 
hanem mélyreható erkölcsi átalakulásra van szüksége nemzetünknek. Jel- 
lemeket kell nevelnünk. Igazságra és a szeretet önfeláldozására képes 
nemzedéket. A sziveket kell megtisztitanunk a földi salaktól. A hitvány 
anyagiság és önzés penészétől, hogy lelkesedni tudjunk mint őseink. Hinni 
az Istenben, az ő igazságában és nemzetfentartó gondviselésében! 


[delle zs lkszetszánacsullsánttét átáll see 


Dehogy ily nemessé és emelkedetté tehessük lelkünkben gyermekeinket, 
akiknek karjára és szivére akarjuk reá bizni egykor ezt a hősök vérével 
megszerzett és vértanuk halálával fentartott szent hazát, tanitsuk meg ifju- 
ságunkat jó korán ideálizmusra és a szépnek, jónak, nemesnek kultuszára. 
Hadd tisztítsa meg szivüket, hadd világosítsa meg elméjüket az isteni 
művészet erejéből előtörő égi fény, amely izlést, lelki finomságot, eszményi- 
séget vihet bele egy fogékony nemzedékbe. 

Egykor a csatamezőn véreztünk a keresztény eszmények védelmében 
Európáért. Most a művészet terén szolgálhatjuk az isteni eszményeket az 
egész emberiség lelkének megtisztitásáért. S e legszentebb kulturmunkában 
nagy hivatás vár Magyarországra. Ez a mi nemzeti jövőnk s ez lesz 
a mi világraszóló dicsőségünk. Az anyagiasságban elmerült Európát kell 
a művészileg szépnek hatásaival felírissítenünk s visszavezetnünk a legfőbb 
eszményhez. Erre nyertünk hivatást, mert az a bölcs alkotó, aki czél 
nélkül semmit sem teremt, nem árasztotta volna el különben a művészi 
teremtőképességnek annyi zseniálitásával eztaz érzéssel, hangulattal, poézissal 
megáldott magyar fajt. 

A történelem tanit rá, hogy a népfajok idővel úgy elvénülnek, 
mint ahogy a föld is elsatnyul és elveszti termőerejét. Évszázadokig kell 
újra pihenniök, hogy valaha ismét erőre kapjanak. 

Kétségtelen, hogy egykor eljön az az idő, mikor a kimerült nyugotot 
egy új népvándorlás fogja felírissiteni. Ez a népfaj, amely tömegével, sza- 
porodásával közvetetlen fenyeget bennünket, minden valószínüség szerint 
a szláv elem lesz. Két hatalmas népfaj fog összeroppanni élet-halálküzde- 
lemre: a germán és a szláv. Irtózatos harcz lesz ez, amely teljesen 
megváltoztatja Európa térképét. Egy új népvándorlás özöne kezdődik 
meg éjszakról s emez új népvándorlás levonulásának útja dél felé első 
sorban hazánkba vezet. Faji ellenállásról, fegyveres összemérkőzésről akkor 
mi közöttünk nem lehet szó. Az a vihar, amely talán még a germán 
tölgyet is törzsökben töri ketté, tömegerejével el fog seperni bennünket, 
mint az áradás a porból rakott védgátokat. De szó lehet kulturai ellen- 
állásról. A magasabb műveltség beolvasztó hatásairól, mely a nyers erővel 
szemben a végső győzelmet — a haladás isteni törvénye szerint — mindig 
a kulturailag fejlettebb és erkölcsileg tisztább elemnek biztositja. 

Azért kell mielőbb a tulfinomuló nyugoti czivilizáczió kezéből 
átvennünk az egészséges kulturai vezetést, hogy e népvándorlás sodró 
árja ellen majdan nemzeti egyéniségünket torlaszul odaállíthassuk. Igy 
fenmaradhatunk. Különben eltününk nyomtalanul. 

De hát a kulturának minő ágazatában csikarhatjuk ki a vezér- 
szerepet az évszázados művelődéssel rétegezett Európa kezéből?! Semmi 

más téren, csak a művésziben. Miért?! Nagyon egyszerü és természetes 
okoknál fogva. 

A művészet virágzása sohasem függ egy nemzet általános értelmi, vagy 
tudományos fejlettségétől. Ezt egy külön teremtő erő, a művészi zseni 
produkálja. Ennek a teremtő erőnek pedig az a sajátsága, hogy erkölcsileg 
tiszta, lelkileg romlatlan népeknek törzséből sarjadzik fel, akik még hinni, 
szeretni, lelkesedni tudnak. Eszményiség, érzés, tisztaság és naivitás kell 
a művészethez ! 

Művészileg szépet csak a művelődés forrásában, erjedésében alkothat 
a nemzeti erő. Ezért nevezzük a művészetet a kultura virágzásának, mert 
a túlérett műveltség lenézi a szűzi érzések tisztaságát, a poézist, az ideáliz- 
must és hasznot hajtó gyakorlati térre veti erejét. Megállapodott formákkal 
dolgozik és megöli báját, naivitását a sablon. 

Azért alkalmas a mi mai művelődési érettségünk a művészi termelésre. 
A világot átalakító nagy faji mérkőzés még kulturális forrásunkban fog 
reánk szakadni. 

A mi bontakozó kulturánkban tehát ott lesz még akkor az a szűzi 
hamv, amelylyel a művészetet adhatjuk az új világnak. A művészetet, képző- 
művészeti és iparművészeti gazdagságában, amelyek csak egy közös törzsnek 
hajtásai s egyaránt hatnak finomitólag az emberiség lelkületére. A szépség 
kultuszával, a nemes izléssel fogjuk majd bámulatba ragadni azt az új 
hódító elemet, mely elözönli a mi hazánkat is. A magyar zseni alkotásai 
akkor épp úgy fel fogják tartóztatni a nyers erőt, mint ahogy Athén meg- 
állította egykor Rómát, az ő virágzó művészetével. És minél mélyebben 
fognak a nyugati nemzetek sülyedni a vallástalanságban és az érzékiség 
kicsapongásaiban, annál jobban ki fog veszni művészi ösztönük is; mert 
művészileg szépet és tisztát csak tiszta lélek alkothat. Már is fenyegeti 
őket az a dekadens irány, amely a lélekre ható egyszerü igazságok helyett 
az érzékekre ható rikító formákat és szineket keresi, — rajzban, képben, 
irodalomban egyaránt. 

Igy fog kipusztulni lassankint a túlérett nyugati kulturából végleg 
a művészi teremtő erő. 

Ekkor jövünk mi! 

Hazánk lesz az új világ alakulásában a művészet isteni szépségeinek 
mentő bárkája. Ez a bárka a szép, a jó, az igaz, a nemes csiráit fogja hor- 
dozni magában, hogy megmenthesse ezf az isteni kincset a vizözönből. 
Fényben, hirnévben és dicsőségben új korszakot fogunk nyithatni a követ- 
kező kornak s hazánk lesz a jövendő világ modern Athénje! Átadjuk az 
új világnak kulturális erőnknek és gazdagságunknak még eddig be nem 
váltott kincseit: a művészi zsenit! A szépnek kultuszával tanítjuk meg 


hitre, eszményekre, boldogságra a világot. Megtanitjuk arra a lelki össz- 
hangra, amely legnagyobb kincse az embernek a földön, isteni jutalma 
az égben! 

Hozzád emelem fel szivemet mindenható Isten, vezesd e népet a te 
ösvényed igazságára és szeretetére, hogy a művészetnek pázsitos útján 
emelkedjék Feléd, aki a tisztaságnak, szépségnek és szabadságnak örök 
eszménye vagy! 

